
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 237 

17 Φεβρουάριου 2015 


ΑΠΟΦΑΣΕΙ Σ 

Αριθμ. απόφ. 1/704/22.1.2015 

Χορήγηση άδειας λειτουργίας στην «Εταιρία Εκκαθά¬ 
ρισης Συναλλαγών Χρηματιστηρίου Αθηνών Ανώνυ¬ 
μη Εταιρεία». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τον Κανονισμό (ΕΕ) αριθ. 648/2012 του Ευρωπαϊκού 
Κοινοβουλίου και του Συμβουλίου της 4ης Ιουλίου 2012 
για τα εξωχρηματιστηριακά παράγωγα, τους κεντρι¬ 
κούς αντισυμβαλλόμενους και τα αρχεία καταγραφής 
συναλλαγών, καθώς και τους κατ’ εξουσιοδότηση αυτού 
εκδοθέντες Κανονισμούς. 

2. Τις διατάξεις του άρθρου 73 του Ν. 3606/2007 «Αγο¬ 
ρές χρηματοπιστωτικών μέσων και άλλες διατάξεις» 
(ΦΕΚ Α' 195/17.08.2007). 

3. Το Ν. 2789/2000 (ΦΕΚ 21Α711.2.2000) «Προσαρμογή 
του ελληνικού δικαίου προς την οδηγία αριθ. 98/26/ΕΚ 
του Ευρωπαϊκού Κοινοβουλίου και του Συμβουλίου της 
19.5.1998 σχετικά με το αμετάκλητο του διακανονισμού 
στα συστήματα πληρωμών και στα συστήματα διακανο¬ 
νισμού χρηματοπιστωτικών μέσων και άλλες διατάξεις», 
όπως τροποποιήθηκε από το άρθρο 42 του Ν. 4221/2011 
(ΦΕΚ 218Α73.10.2011) 

4. Την αίτηση της ανώνυμης εταιρείας με την επω¬ 
νυμία «ΕΤΑΙΡΕΙΑ ΕΚΚΑΘΑΡΙΣΗΣ ΣΥΝΑΛΛΑΓΩΝ ΧΡΗ¬ 
ΜΑΤΙΣΤΗΡΙΟΥ ΑΘΗΝΩΝ ΑΝΩΝΥΜΗ ΕΤΑΙΡΕΙΑ» (ΕΤ.ΕΚ) 
με αριθμό πρωτ. εισερχ. 8222/30.6.2014 με την οποία 
αιτείται την χορήγηση άδειας λειτουργίας κεντρικού 
αντισυμβαλλομένου, η οποία συμπληρώθηκε με τα υπ’ 
αριθ. πρωτ. εισερχ. 1736/16.1.2015 πρόσθετα δικαιολο- 
γητικά έγγραφα. 

5. Την από 22.12.2014 γνώμη του σώματος. 

6. Την επιστολή, με αριθ. πρωτ. Ε.Κ. 619/19.1.2015, της 
«Εταιρείας Εκκαθάρισης Συναλλαγών Χρηματιστηρίου 
Αθηνών Ανώνυμη Εταιρεία». 

7. Τις από 19/1/2015 και 22/1/2015 εισηγήσεις της Διεύ¬ 
θυνσης Φορέων της Επιτροπής Κεφαλαιαγοράς. 

8. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του Π.δ. 63/2005 (ΦΕΚ 
Α'/98/22.4.2005), αποφασίζει ομόφωνα: 


Αρθρο 1 

1. Τη χορήγηση άδειας λειτουργίας συστήματος κε¬ 
ντρικού αντισυμβαλλομένου σύμφωνα με τον Κανονισμό 
(ΕΕ) αριθ. 648/2012 του Ευρωπαϊκού Κοινοβουλίου και 
του Συμβουλίου για τα εξωχρηματιστηριακά παράγωγα, 
τους κεντρικούς αντισυμβαλλόμενους και τα αρχεία κα¬ 
ταγραφής συναλλαγών, στην εταιρεία με την επωνυμία 
«ΕΤΑΙΡΕΙΑ ΕΚΚΑΘΑΡΙΣΗΣ ΣΥΝΑΛΛΑΓΩΝ ΧΡΗΜΑΤΙΣΤΗ¬ 
ΡΙΟΥ ΑΘΗΝΩΝ ΑΝΩΝΥΜΗ ΕΤΑΙΡΕΙΑ» (ΕΤ.ΕΚ) για την 
άσκηση των ακόλουθων δραστηριοτήτων εκκαθάρισης: 
Α) Εκκαθάριση συναλλαγών σε κινητές αξίες 
Εκκαθάριση των συναλλαγών σε κινητές αξίες που 
διενεργούνται στην Αγορά Αξιών του Χρηματιστηρίου 
Αθηνών και αφορούν: 

ί) Μετοχές, άλλες ισοδύναμες κινητές αξίες και τίτ¬ 
λους παραστατικούς δικαιωμάτων προς κτήση μετοχών, 
που αναφέρονται στο Παράρτημα I, Τμήμα Γ, σημείο (1) 
της Οδηγίας 2014/65/ΕΕ (ΜΙΡΙϋ II), τα οποία διακανονί¬ 
ζονται σε ευρώ. 

μ) Εταιρικά και κρατικά ομόλογα, που αναφέρονται 
στο Παράρτημα I, Τμήμα Γ, σημείο (1) της Οδηγίας 
2014/65/ΕΕ, τα οποία διακανονίζονται σε ευρώ. 

ϋί) Έντοκα γραμμάτια ως μέσα χρηματαγοράς που 
αναφέρονται στο Παράρτημα I, Τμήμα Γ, σημείο (2) της 
Οδηγίας 2014/65/ΕΕ, τα οποία διακανονίζονται σε ευρώ. 

ίν) Διαπραγματεύσιμα Αμοιβαία Κεφάλαια ως μερίδια 
οργανισμών συλλογικών επενδύσεων που αναφέρονται 
στο Παράρτημα I, Τμήμα Γ, σημείο (3) της Οδηγίας 
2014/65/ΕΕ, τα οποία διακανονίζονται σε ευρώ. 

Β) Εκκαθάριση συναλλαγών σε παράγωγα 
Β1) Εκκαθάριση των συναλλαγών σε παράγωγα που 
διενεργούνται στην Αγορά Παραγώγων του Χρηματι¬ 
στηρίου Αθηνών ΑΈ. και διακανονίζονται σε ευρώ, τα 
οποία αναφέρονται στο Παράρτημα I, Τμήμα Γ, σημείο 
(4) της Οδηγίας 2014/65/ΕΕ: 

ί) Συμβόλαια Μελλοντικής Εκπλήρωσης και Δικαιώμα¬ 
τα Προαίρεσης σε μετοχικό δείκτη, που διακανονίζονται 
κατά τη λήξη τους με χρηματικό διακανονισμό. 

π) Συμβόλαια Μελλοντικής Εκπλήρωσης και Δικαιώμα¬ 
τα Προαίρεσης σε μετοχή, που διακανονίζονται κατά 
τη λήξη τους με φυσική παράδοση. 

Β2) Εκκαθάριση των συναλλαγών σε παράγωγα που 
διενεργούνται στην Αγορά Παραγώγων του Χρηματι¬ 
στηρίου «3.0. 5ΙΒΕΧ - δίβίυ 3ΐοοΙ< Εχοάαηρο δ.Α.» και 

διακανονίζονται σε ΒΟΝ που αφορούν: 

α) Παράγωγα που αναφέρονται στο Παράρτημα I, Τμή¬ 
μα Γ, σημείο (4) της Οδηγίας 2014/65/ΕΕ: 

ί) Συμβόλαια Μελλοντικής Εκπλήρωσης σε μετοχή ή 
σε μετοχικό δείκτη που διακανονίζονται κατά τη λήξη 
τους με χρηματικό διακανονισμό. 

ϋ) Δικαιώματα Προαίρεσης σε μετοχή ή σε μετοχικό 
δείκτη, που διακανονίζονται κατά τη λήξη τους με χρη¬ 
ματικό διακανονισμό. 

β) Παράγωγα σε συναλλαγματική ισοτιμία που ανα- 
φέρονται στο Παράρτημα I, Τμήμα Γ, σημείο (4) της 
Οδηγίας2014/65/ΕΕ: 

ί) Συμβόλαια Μελλοντικής Εκπλήρωσης σε συναλλαγ¬ 
ματική ισοτιμία που διακανονίζονται κατά τη λήξη τους 
με χρηματικό διακανονισμό. 

ϋ) Δικαιώματα Προαίρεσης σε συναλλαγματική ισοτι¬ 
μία, που διακανονίζονται κατά την άσκηση του δικαιώ¬ 
ματος με χρηματικό διακανονισμό. 

γ) Παράγωγα σε εμπορεύματα που αναφέρονται στο 
Παράρτημα I, Τμήμα Γ, σημείο (5) της Οδηγίας 2014/65/ 
ΕΕ: 

ί) Συμβόλαια Μελλοντικής Εκπλήρωσης σε δείκτη χρυ¬ 
σού, που διακανονίζονται κατά τη λήξη τους με χρημα¬ 
τικό διακανονισμό. 

ϋ) Δικαιώματα Προαίρεσης σε δείκτη χρυσού, που δι¬ 
ακανονίζονται κατά την άσκηση του δικαιώματος με 
χρηματικό διακανονισμό. 

ϋί) Συμβόλαια Μελλοντικής Εκπλήρωσης σε πετρέλαιο, 
που διακανονίζονται κατά τη λήξη τους με χρηματικό 
διακανονισμό. 

Γ) Εκκαθάριση συναλλαγών χρηματοδότησης τίτλων 

Εκκαθάριση των συναλλαγών χρηματοδότησης τίτλων 
που διενεργούνται στο Μηχανισμό Δανεισμού Τίτλων 
του Χρηματιστηρίου Αθηνών και αφορούν δανειοδοσία ή 
δανειοληψία μετοχών ή Διαπραγματεύσιμων Αμοιβαίων 
Κεφαλαίων, με διακανονισμό σε Ευρώ. 

Αρθρο 2 

1. Εγκρίνει τον Κανονισμό Λειτουργίας του Συστήμα¬ 
τος Κεντρικού Αντισυμβαλλομένου με τίτλο «Κανονι¬ 
σμός Εκκαθάρισης Συναλλαγών επί Κινητών Αξιών σε 
Λογιστική Μορφή» που περιλαμβάνεται στα πρακτικά 


της υπ’ αριθμ. 103 συνεδρίασης του Δ.Σ. της ανώνυμης 
εταιρείας με την επωνυμία «Εταιρεία Εκκαθάρισης Συ¬ 
ναλλαγών Χρηματιστηρίου Αθηνών Ανώνυμη Εταιρεία» 
της 28/7/2014. 

2. Οι εγκριθείσες τροποποιήσεις ενσωματώνονται σε 
ενιαίο κείμενο στον «Κανονισμό Εκκαθάρισης Συναλλα¬ 
γών Επί Κινητών Αξιών» και αναρτώνται στην ηλεκτρονι¬ 
κή ιστοσελίδα της «Εταιρείας Εκκαθάρισης Συναλλαγών 
Χρηματιστηρίου Αθηνών Ανώνυμη Εταιρεία». 

3. Η ισχύς του εν λόγω Κανονισμού αρχίζει από την 
16η Φεβρουάριου 2015, εκτός από τις διατάξεις της υπο- 
παραγράφου 4 της παρ. 2.1 του Μέρους 2 της Ενότητας 
VII, οι οποίες ισχύουν από την 6η Φεβρουάριου 2015. 

Αρθρο 3 

1. Εγκρίνει τον Κανονισμό Λειτουργίας του Συστή¬ 
ματος Κεντρικού Αντισυμβαλλομένου με τίτλο «Κα¬ 
νονισμός Εκκαθάρισης Συναλλαγών επί Παραγώγων» 
που περιλαμβάνεται στα πρακτικά της υπ’ αριθμ. 103 
συνεδρίασης του Δ.Σ. της ανώνυμης εταιρείας με την 
επωνυμία «Εταιρεία Εκκαθάρισης Συναλλαγών Χρημα¬ 
τιστηρίου Αθηνών Ανώνυμη Εταιρεία» της 28/7/2014. 

2. Οι εγκριθείσες τροποποιήσεις ενσωματώνονται σε 
ενιαίο κείμενο στον «Κανονισμό Εκκαθάρισης Συναλλα¬ 
γών Επί Παραγώγων» και αναρτώνται στην ηλεκτρονική 
ιστοσελίδα της «Εταιρείας Εκκαθάρισης Συναλλαγών 
Χρηματιστηρίου Αθηνών Ανώνυμη Εταιρεία». 

3. Η ισχύς του εν λόγω Κανονισμού αρχίζει από την 
16η Φεβρουάριου 2015. 

Αρθρο 4 

Οι αποφάσεις 5/556/8.7.2010, 6/556/8.7.2010 και 
7/556/8.7.2010 του ΔΣ της Επιτροπής Κεφαλαιαγοράς 
παύουν να ισχύουν από την ή έναρξη ισχύος των Κανο¬ 
νισμών των άρθρων 2 και 3 της παρούσας απόφασης. 

Αρθρο 5 

Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η παρούσα απόφαση ισχύει από τη λήψη της. 

Σύμφωνα με το άρθρο 73 του ν. 3606/2007, την υπ’ αριθμ. 103/28.7.2015 απόφαση του 
Διοικητικού Συμβουλίου της «Εταιρείας Εκκαθάρισης Συναλλαγών Χρηματιστηρίου Αθηνών 
Α.Ε.» (ΕΤ.ΕΚ.) και την εγκριτική απόφαση 1/704/22-01-2015 της Επιτροπής Κεφαλαιαγοράς. 

Πίνακας Περιεχομένων 

ΕΝΟΤΗΤΑ I. ΟΡΙΣΜΟΙ - ΓΕΝΙΚΕΣ ΡΥΘΜΙΣΕΙΣ. 

ΜΕΡΟΣ 1. Ορισμοί. 

ΜΕΡΟΣ 2. Γενικές ρυθμίσεις. 

2.1. Αρμοδιότητες και ευθύνη ΕΤ.ΕΚ. 

2.2. Διοικητικά όργανα ΕΤ.ΕΚ. 

2.3. Αρχεία συναλλαγών. 

2.4. Ενημέρωση. 

2.5. Απόρρητο. 

2.6. Προϋποθέσεις για την ανάληψη από την ΕΤ.ΕΚ. της εκκαθάρισης 

2.7. Τεχνικές λεπτομέρειες εφαρμογής. 

ΕΝΟΤΗΤΑ II. ΕΚΚΑΘΑΡΙΣΗ ΤΩΝ ΣΥΝΑΛΛΑΓΩΝ. 

ΜΕΡΟΣ 1. Γενικές ρυθμίσεις. 

1.1. Πεδίο εφαρμογής. 

1.2. Γενικοί όροι ευθύνης και ανανέωσης συναλλαγών. 

1.3. Βασικοί κανόνες εκκαθάρισης. 

1.4. Συμμετοχή τρίτων στην εκκαθάριση. 

ΜΕΡΟΣ 2. Τα Εκκαθαριστικά Μέλη. 

2.1. Πρόσβαση στο Σύστημα. 

2.2. Εκκαθαριστικά Μέλη. 

2.3. Μη Εκκαθαριστικά Μέλη. 

2.4. Απόκτηση της ιδιότητας του Εκκαθαριστικού Μέλους. 

2.4.1. Προϋποθέσεις για την απόκτηση της ιδιότητας. 

2.4.2. Διαδικασία για την απόκτηση της ιδιότητας. 

2.4.3. Χρηματοοικονομικές ρυθμίσεις. 

2.4.4. Οργανωτική επάρκεια Εκκαθαριστικού Μέλους. 

2.4.5. Ανάληψη της εκκαθάρισης. 

2.4.6. Επαγγελματική επάρκεια. 

2.4.7. Χρήστες του Συστήματος. 

2.4.8. Δικαιώματα εγγραφής και ετήσιας συνδρομής - Χρεώσεις. 

2.4.9. Εισφορές υπέρ Κεφαλαίου Εκκαθάρισης. 

2.4.10. Σύνδεση με δίκτυο για την εκκαθάριση. 

2.4.11. Επικοινωνία της ΕΤ.ΕΚ. με τα Εκκαθαριστικά Μέλη. 

2.4.12. Ενημέρωση της ΕΤ.ΕΚ. 

2.5. Υποχρεώσεις επαγγελματικής συμπεριφοράς. 

2.5.1. Υποχρεώσεις Εκκαθαριστικών Μελών. 

2.5.2. Υποχρεώσεις των Μελών Αγοράς. 

2.6. Παραίτηση Εκκαθαριστικού Μέλους. 

2.6.1. Παραίτηση. 

2.6.2. Προϋποθέσεις παραίτησης. 

ΜΕΡΟΣ 3. Λογαριασμοί Εκκαθάρισης, Υπολογαριασμοί Εκκαθάρισης και Λογαριασμοί 

Διακανονισμού. 

3.1. Λογαριασμοί Εκκαθάρισης και Υπολογαριασμοί Εκκαθάρισης. 

3.1.1. Λογαριασμοί Εκκαθάρισης. 

3.1.2. Υπολογαριασμοί Εκκαθάρισης. 

3.1.3. Κατάργηση Λογαριασμών. 

3.1.4. Ειδικές υποχρεώσεις Εκκαθαριστικών Μελών. 

3.1.5. Δημοσιοποίηση επιπέδων διαχωρισμού περιουσιακών στοιχείων και θέσεων. 

3.2. Λογαριασμοί Διακανονισμού. 

3.3. Ενημέρωση και επαλήθευση στοιχείων. 

ΜΕΡΟΣ 4. Παροχή ασφαλειών υπέρ ΕΤ.ΕΚ. 

4.1. Γενική ρύθμιση. 

4.2. Μορφές ασφάλειας. 

4.3. Αποτιμήσεις ασφαλειών. 

4.4. Δικαιώματα της ΕΤ.ΕΚ. επί των ασφαλειών. 

4.5. Λογαριασμοί ασφαλειών . 

ΜΕΡΟΣ 5. Κεφάλαιο Εκκαθάρισης. 

5.1. Γενικές ρυθμίσεις. 

5.2. Μερίδες. 

5.3. Αρχική και ελάχιστη εισφορά. 

5.4. Κανόνες υπολογισμού του Κεφαλαίου Εκκαθάρισης και των μερίδων των Εκκαθαριστικών 

Μελών. 

5.4.1. Ύψος μερίδας Εκκαθαριστικού Μέλους. 

5.4.2. Ύψος Κεφαλαίου Εκκαθάρισης. 

5.5. Καταβολές λόγω αναπροσαρμογής Μερίδων. 

5.6. Έκτακτες εισφορές. 

5.7. Μη εμπρόθεσμη καταβολή εισφορών στο Κεφάλαιο Εκκαθάρισης. 

5.8. Χρήση και αναπλήρωση διαθεσίμων του Κεφαλαίου Εκκαθάρισης. 

5.9. Πόροι περιουσία και επιτρεπόμενες επενδύσεις. 

ΜΕΡΟΣ 6. Η διαδικασία της εκκαθάρισης των συναλλαγών. 

6.1. Γενική ρύθμιση. 

6.2. Γνωστοποίηση των προς εκκαθάριση συναλλαγών. 

6.3. Διόρθωση κωδικών Λογαριασμών Εκκαθάρισης. 

6.4. Οριστικοποίηση με σύμπτυξη των πράξεων. 

6.5. Αποτίμη ση ασφαλειών. 

6.6. Υπολογισμός Περιθωρίου ασφάλιση ς. 

6.7. Κάλυψη Περιθωρίου ασφάλισης. 

6.8. Υπολογισμός και παρακολούθηση Ορίων. 

6.8.1. Πιστωτικά Όρια. 

6.8.2. Όριο Θέσης. 

6.9. Διαδικασία διάρθρωσης συναλλαγών. 

6.9.1. Γενικές ρυθμίσεις. 

6.9.2. Διάσπαση και συνένωση πράξεων. 

6.9.3. Μετάθεση διακανονισμού. 

6.9.4. Γνωστοποίηση Λογαριασμού Διακανονισμού Αξιών. 

6.9.5. Εκτέλεση πράξεων Διαμεσολαβητή στους δικαιούχους. 

ΕΝΟΤΗΤΑ III. ΔΙΑΚΑΝΟΝΙΣΜΟΣ ΤΩΝ ΣΥΝΑΛΛΑΓΩΝ. 

ΜΕΡΟΣ 1. Πεδίο εφαρμογής. 

ΜΕΡΟΣ 2. Συμμετοχή στις διαδικασίες διακανονισμού. 

2.1. Γενική ρύθμιση. 

2.2. Λογαριασμοί Διακανονισμού. 

2.2.1. Λογαριασμοί Χρηματικού Διακανονισμού. 

2.2.2. Λογαριασμοί Διακανονισμού Αξιών. 

2.2.3. Ειδικές διατάξεις για την κατάσχεση. 

2.2.4. Αδυναμία γνωστοποίησης στοιχείων χρηματικού διακανονισμού. 

ΜΕΡΟΣ 3. Γενικές αρχές του διακανονισμού. 

3.1. Διακανονισμός σε κύκλους. 

3.2. Μέθοδοι διακανονισμού. 

3.2.1. Διακανονισμός με τη μέθοδο «παράδοση με την πληρωμή» (Οβ1ίνβτγ νβτκιΐδ Ραγιη6ηΙ, ΌνΡ) 

3.2.2. Διακανονισμός με τη μέθοδο «παράδοση χωρίς πληρωμή» ((3β1ϊνβτγ ίτεε οίραγιηειιΐ, ΡΟΡ)... 

3.3. Τεχνικές λεπτομέρειες. 

ΜΕΡΟΣ 4. Πολυμερής διακανονισμός συναλλαγών Αγοράς. 

4.1. Βασικές ρυθμίσεις. 

4.2. Διαδικασία πολυμερούς διακανονισμού. 

ΜΕΡΟΣ 5. Διμερής διακανονισμός συναλλαγών Αγοράς. 

5.1. Περιπτώσεις διμερούς διακανονισμού. 

5.2. Όροι διακανονισμού. 

6.1. Γενικές ρυθμίσεις. 

6.2. Όροι αποδοχής εντολής διακανονισμού. 

6.3. Προαιρετικά στοιχεία εντολής διακανονισμού. 

6.4. Συνθήκες «Αναμονή» (Ηοΐά) και «Ελεύθερη» (Κείεακε). 

6.5. Ταύτιση εντολών διακανονισμού. 

6.6. Τροποποίηση εντολών διακανονισμού. 

6.7. Ακύρωση εντολών διακανονισμού. 

6.8. Όροι διακανονισμού. 

6.9. Κύκλοι διακανονισμού. 

6.10. Ενημερώσεις. 

ΕΝΟΤΗΤΑ IV. ΥΠΕΡΗΜΕΡΙΑ. 

ΜΕΡΟΣ 1. Βασικές ρυθμίσεις. 

1.1. Περιπτώσεις υπερημερίας. 

1.2. Ενημέρωση. 

ΜΕΡΟΣ 2. Διαχείριση υπερημερίας. 

2.1. Γενικές διατάξεις. 

2.2. Επιμέρους δικαιώματα της ΕΤ.ΕΚ. 

2.3. Συναλλαγές κάλυψης από την ΕΤ.ΕΚ. 

2.4. Εκκαθαριστικός συμψηφισμός. 

2.5. Υπολογισμός ζη μίας και τρόπος κάλυψη ς τη ς. 

2.6. Χρήση ή εκποίηση ασφαλειών. 

2.7. Υποκατάσταση διαχειριστή. 

2.8. Αφερεγγυότητα Εκκαθαριστικού Μέλους. 

ΕΝΟΤΗΤΑ V. ΜΕΤΡΑ ΚΑΤΑ ΤΩΝ ΕΚΚΑΘΑΡΙΣΤΙΚΩΝ ΜΕΛΩΝ. 

ΜΕΡΟΣ 1. Είδη μέτρων και περιπτώσεις επιβολής τους. 

1.1. Είδη μέτρων. 

1.2. Περιπτώσεις επιβολής των μέτρων. 

ΜΕΡΟΣ 2. Διαδικασία επιβολής των μέτρων. 

2.1. Αρμόδια όργανα. 

2.2. Επανέλεγχος αποφάσεων. 

2.3. Εκτέλεση αποφάσεων. 

2.4. Κοινοποίηση αποφάσεων. 

ΜΕΡΟΣ 3. Επαγγελματικό απόρρητο. 

3.2. Ενημέρωση. 

ΕΝΟΤΗΤΑ VI. ΧΡΕΩΣΕΙΣ. 

1.1. Δικαιώματα ΕΤ.ΕΚ. για παρεχόμενες υπηρεσίες. 

1.2. Συνδρομές και λοιπές οικονομικές υποχρεώσεις έναντι της ΕΤ.ΕΚ. 

1.3. Χρεώσεις υπέρ τρίτων. 

ΕΝΟΤΗΤΑ νΐΙ.ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ & ΤΕΛΙΚΕΣ ΔΙΑΤΑΞΕΙΣ 

ΜΕΡΟΣ 1. Τροποποίηση του Κανονισμού. 

1.1. Διαδικασία τροποποΐη ση ς. 

1.2. Επιτροπή Τροποποίησης Κανονισμού. 

1.3. Επιτροπή Κινδύνου. 

ΜΕΡΟΣ 2. Τελικές διατάξεις. 

2.1. Ισχύς, καταργούμενες και μεταβατικές διατάξεις 

Πεδίο Εφαρμογής του Κανονισμού 


1. Από την ημερομηνία ισχύος της απόφασης της Επιτροπής Κεφαλαιαγοράς για την 
έγκριση του Κανονισμού του Συστήματος Εκκαθάρισης Συναλλαγών επί Κινητών 
Αξιών σε Λογιστική Μορφή, ως και των τυχόν τροποποιήσεών του, ο Κανονισμός, 
όπως εκάστοτε ισχύει, δεσμεύει σύμφωνα με το ν. 3606/2007, τους Διαχειριστές 
Αγοράς, τα Μέλη Αγοράς, τα Εκκαθαριστικά Μέλη, το Κ.Α.Α., τους Χειριστές, τα 
λοιπά συνεργαζόμενα με την ΕΤ.ΕΚ. συστήματα και φορείς πληρωμών και 
διακανονισμού, ως και κάθε άλλο πρόσωπο σχετιζόμενο με τις συναλλαγές, που 
εκκαθαρίζει η ΕΤ.ΕΚ., ή και την εκκαθάριση και το διακανονισμό αυτών. 

2. Με την υποβολή της αίτησης προς κτήση της ιδιότητας Εκκαθαριστικού Μέλους, 
Μέλους Αγοράς ή Χειριστή, ο αϊτών προσχωρεί στο σύνολο των διατάξεων του 
Κανονισμού και αποδέχεται τις υποχρεώσεις που αφορούν σε αυτόν. Σε κάθε 
περίπτωση θεωρείται ότι υφίσταται αποδοχή του παρόντος Κανονισμού προσώπου 
οριζόμενου στην παράγραφο 1 από το χρόνο λειτουργίας του σύμφωνα με τους 
όρους του παρόντος. 

3. Όπου στον παρόντα Κανονισμό προβλέπονται υποχρεώσεις που βαρύνουν 
πρόσωπα τα οποία δεν είναι Εκκαθαριστικά Μέλη, Μέλη Αγοράς ή Χειριστές, αλλά 
συνδέονται συμβατικώς με αυτά, ενδεικτικώς με την ιδιότητα του μέλους του 
Διοικητικού Συμβουλίου ή του βοηθού εκπληρώσεως ή του προστηθέντος, τα 
Εκκαθαριστικά Μέλη, τα Μέλη Αγοράς και οι Χειριστές, κατά περίπτωση, οφείλουν να 
διασφαλίζουν με τον κατάλληλο τρόπο και σύμφωνα με τις τυχόν υποδείξεις της 
ΕΤ.ΕΚ. τη δέσμευση των προσώπων αυτών ως προς τις διατάξεις του Κανονισμού 
και τις υποχρεώσεις τους που απορρέουν από τον Κανονισμό. 

4. Η επαρκής γνώση και η τήρηση των κανόνων του παρόντος Κανονισμού είναι 
αυτοτελής υποχρέωση των προσώπων που αναφέρονται στις προηγούμενες 
παραγράφους και δεν τα απαλλάσσει σε καμία περίπτωση από άλλες υποχρεώσεις 
τους που απορρέουν από τη νομοθεσία ή επιβάλλονται από την αρμόδια, κατά 
περίπτωση, εποπτική αρχή. 

5. Οι διατάξεις του Κανονισμού ερμηνεύονται σύμφωνα με την καλή πίστη, τα 
συναλλακτικά ήθη και τις αποδεκτές πρακτικές της κεφαλαιαγοράς, με γνώμονα τη 
διασφάλιση της ορθής και εύρυθμης λειτουργίας του χρηματοπιστωτικού 
συστήματος. Στον παρόντα Κανονισμό έχουν εφαρμογή ιδίως οι διατάξεις των 
άρθρων 173, 193, 196, 200 και 288 του Αστικού Κώδικα. Ενδεχόμενη μη ισχύς 
κάποιας διάταξης του παρόντος Κανονισμού, για οποιοδήποτε λόγο, δεν θίγει την 
ισχύ και δεσμευτικότητα των υπολοίπων διατάξεων του Κανονισμού. 

6. Εκτός εάν άλλως ορίζεται ρητά στον παρόντα Κανονισμό, όπου γίνεται σε αυτόν 
αναφορά σε νόμους, αποφάσεις, κανονισμούς και γενικότερα σε κείμενα θεσμικού 
περιεχομένου, περιλαμβανομένων ως τέτοιων και των ενωσιακών ρυθμίσεων, 
νοούνται τούτα, όπως ισχύουν κάθε φορά. 

ΕΝΟΤΗΤΑ I. ΟΡΙΣΜΟΙ - ΓΕΝΙΚΕΣ ΡΥΘΜΙΣΕΙΣ 


ΜΕΡΟΣ 1. Ορισμοί 

Για τις ανάγκες εφαρμογής του παρόντος Κανονισμού νοούνται ως: 

1. Αγορά: Η Αγορά Αξιών και η Εναλλακτική Αγορά (ΕΝ.Α.) του Χ.Α. που έχουν λάβει άδεια 
από την Επιτροπή Κεφαλαιαγοράς και λειτουργούν σύμφωνα με τα προβλεπόμενα στον 
Κανονισμό Χρηματιστηρίου Αθηνών και τους Κανόνες Λειτουργίας ΕΝ.Α., αντίστοιχα, και 
των οποίων οι συναλλαγές εκκαθαρίζονται από την ΕΤ.ΕΚ. σύμφωνα με τα προβλεπόμενα 
στον παρόντα Κανονισμό. 

2. Ανέκκλητη Γνωστοποίηση Λογαριασμού Αξιών: Η γνωστοποίηση Λογαριασμού 
Διακανονισμού Αξιών που διενεργείται πριν την ημέρα διακανονισμού των προς παράδοση 
κινητών αξιών στις οποίες αφορά και συνεπάγεται την ανέκκλητη δέσμευση αυτών για τις 
ανάγκες του διακανονισμού τους σύμφωνα με το άρθρο 6.9.4 του παρόντος Κανονισμού. 
Οι θέσεις πώλησης ως προς τις οποίες έχει λάβει χώρα Ανέκκλητη Γνωστοποίηση 
Λογαριασμού Αξιών θεωρούνται ότι έχουν διακανονιστεί και δεν λαμβάνονται υπόψη κατά 
τον υπολογισμό του κινδύνου ως ορίζεται στον παρόντα Κανονισμό. 

3. Αρμόδιες Αρχές: Οι αρχές που είναι αρμόδιες για την εποπτεία του προσώπου στο οποίο 
σύμφωνα με το Πεδίο Εφαρμογής και τους ειδικότερους όρους του παρόντος αναφέρονται 
κατά περίπτωση. 

4. Δελτίο Στοιχείων: Το δελτίο που τηρεί το Εκκαθαριστικό Μέλος ημερησίως ανά πελάτη, σε 
σταθερό μέσο που παρέχει εχέγγυα ασφαλούς τήρησης, με όλα τα στοιχεία και τις 
πληροφορίες σε σχέση με την εκκαθάριση και το διακανονισμό των συναλλαγών και 
θέσεων του πελάτη, περιλαμβανομένων ενδεικτικώς των εκκρεμών συναλλαγών και 
θέσεων του πελάτη σε σχέση με τις διαδικασίες εκκαθάρισης, όπως αυτές προκύπτουν 
μετά το πέρας κάθε ημέρας εκκαθάρισης και υπολογισμού του κινδύνου σύμφωνα με τους 
όρους του παρόντος, των δικαιωμάτων και υποχρεώσεων εκπλήρωσης του πελάτη σε 
σχέση με τις θέσεις αυτές, των παρασχεθεισών από τον πελάτη εξασφαλίσεων, των 
κινήσεων και εγγραφών των λογαριασμών του πελάτη σε σχέση με την εκκαθάριση και το 
διακανονισμό των συναλλαγών, ως και κάθε άλλο σχετικό στοιχείο το οποίο μπορεί να 
εξειδικεύει η ΕΤ.ΕΚ. με απόφασή της καθορίζοντας και κάθε σχετικό τεχνικό όρο 
εφαρμογής. 

5. Διαμεσολαβητής: Ε.Π.Ε.Υ. ή πιστωτικό ίδρυμα, ως ορίζονται κατά τις κείμενες διατάξεις 
ιδίως το ν. 3606/2007 και την Οδηγία 2004/39/ΕΚ, που διενεργεί μέσω Μελών Αγοράς 
συναλλαγές επ’ ονόματί του αλλά για λογαριασμό πελατών του, οι οποίες εκκαθαρίζονται 
και διακανονίζονται σύμφωνα με τους όρους του παρόντος Κανονισμού. 

6. Διαχειριστής Αγοράς: Η ανώνυμη εταιρία με την επωνυμία «Ελληνικά Χρηματιστήρια- 
Χρηματιστήριο Αθηνών Α.Ε.» και το διακριτικό τίτλο «Χρηματιστήριο Αθηνών» (Χ.Α.) που 
λειτουργεί ως Διαχειριστής Αγοράς σύμφωνα με το ν. 3606/2007. 

7. Εκκαθαριστικό Μέλος: Ε.Π.ΕΥ. ή πιστωτικό ίδρυμα, ως ορίζονται κατά τις κείμενες διατάξεις 
ιδίως το ν. 3606/2007 και την Οδηγία 2004/39/ΕΚ, που συμμετέχει στο Σύστημα για την 
εκκαθάριση και το διακανονισμό των συναλλαγών που εκκαθαρίζει η ΕΤ.ΕΚ. και ευθύνεται 
έναντι της ΕΤ.ΕΚ. για την εκπλήρωση των πάσης φύσεως υποχρεώσεων που απορρέουν 
από τη συμμετοχή αυτή σύμφωνα με τους όρους του παρόντος Κανονισμού. Όπου στον 
παρόντα Κανονισμό αναφέρεται ο όρος «Εκκαθαριστικά Μέλη», σε ενικό ή πληθυντικό 
αριθμό, νοούνται τόσο τα Άμεσα Εκκαθαριστικά Μέλη όσο και τα Γενικά Εκκαθαριστικά 

Μέλη, όπως ορίζονται στον παρόντα Κανονισμό, ή έκαστο κατά περίπτωση εκτός εάν 
άλλως ορίζεται ρητά. 

8. Επιτροπή Κινδύνου: Η επιτροπή που απαρτίζεται από εκπροσώπους των Εκκαθαριστικών 
Μελών, από ανεξάρτητα μέλη του Διοικητικού Συμβουλίου της ΕΤ.ΕΚ. και από 
εκπροσώπους των πελατών της, όπως εξειδικεύονται με τους όρους του παρόντος 
Κανονισμού που λειτουργεί σύμφωνα με τους όρους του παρόντος και κατά τα 
προβλεπόμενα στις διατάξεις του Κανονισμού (ΕΕ) 648/2012. 

9. ΕΤ.ΕΚ.: Η ανώνυμη εταιρία με την επωνυμία «Εταιρεία Εκκαθάρισης Συναλλαγών 
Χρηματιστηρίου Αθηνών Ανώνυμη Εταιρεία» και διακριτικό τίτλο «ΑΤΗΕΧΟΙθβγ» που 
ενεργεί ως κεντρικός αντισυμβαλλόμενος κατά την έννοια του Κανονισμού (ΕΕ) 648/2012 
και διαχειριστής του Συστήματος του ν. 3606/2007 για την εκκαθάριση των συναλλαγών 
σύμφωνα με τα προβλεπόμενα στον παρόντα Κανονισμό. 

10. Ειδικοί Ίδιοι Πόροι: Το ποσό που διαθέτει η ΕΤ.ΕΚ. για την κάλυψη υπερημερίας 
Εκκαθαριστικού Μέλους το οποίο χρησιμοποιείται μετά τη χρήση της μερίδας του στο 
Κεφάλαιο Εκκαθάρισης προς κάλυψη της υπερημερίας και πριν προβεί σε χρήση των 
μερίδων στο Κεφάλαιο Εκκαθάρισης των ενήμερων Εκκαθαριστικών Μελών σύμφωνα με 
τους όρους του παρόντος Κανονισμού. 

11. Θέσεις: Οι μη διακανονισθείσες συναλλαγές αγοράς ή πώλησης που διενεργούνται στην 
Αγορά. 

12. Κ.Α.Α. (Κεντρικό Αποθετήριο Αξιών): Η ανώνυμη εταιρία με την επωνυμία «Ελληνικό 
Κεντρικό Αποθετήριο Τίτλων» που ενεργεί ως διαχειριστής του Σ.Α.Τ. και Κεντρικό 
Αποθετήριο Αξιών σύμφωνα με τις κείμενες διατάξεις, ιδίως το ν. 3756/2009. 

13. Κανονισμός Αγοράς: Ο Κανονισμός Χρηματιστηρίου Αθηνών σε σχέση με τη λειτουργία της 
Αγοράς Αξιών του Χ.Α. και οι Κανόνες Λειτουργίας της ΕΝ.Α. Όπου στον παρόντα 
Κανονισμό αναφέρεται ο όρος «Κανονισμός Αγοράς», σε ενικό ή πληθυντικό αριθμό, 
νοούνται αμφότερα τα παραπάνω θεσμικά κείμενα ή έκαστο κατά περίπτωση εκτός αν 
άλλως ορίζεται ρητά. 

14. Κανονισμός Λειτουργίας Σ.Α.Τ.: Ο Κανονισμός Λειτουργίας του Συστήματος Αυλών Τίτλων 
που έχει καταρτιστεί δυνάμει της απόφασης 3/304/10.6.2004 του Διοικητικού Συμβουλίου 
της Επιτροπής Κεφαλαιαγοράς όπως ισχύει. 

15. Κανονισμός: Ο παρών Κανονισμός του Συστήματος Εκκαθάρισης Συναλλαγών επί Κινητών 
Αξιών σε Λογιστική Μορφή που καταρτίζεται από την ΕΤ.ΕΚ. σύμφωνα με τις κείμενες 
διατάξεις. Όπου αναφέρεται στον παρόντα Κανονισμό ο όρος «Κανονισμός» νοούνται και 
οι Αποφάσεις που εκδίδονται σε εφαρμογή του. 

16. Κεφάλαιο Εκκαθάρισης: Το προχρηματοδοτημένο κεφάλαιο που λειτουργεί σύμφωνα με 
τον Κανονισμό (ΕΕ) 648/2012 και το ν. 3606/2007 που διαχειρίζεται η ΕΤ.ΕΚ. για την 
προστασία του Συστήματος από πιστωτικούς κινδύνους των Εκκαθαριστικών Μελών, 
όπως προκύπτουν από την εκκαθάριση σύμφωνα με τους όρους του παρόντος 
Κανονισμού. 

17. Κινητές Αξίες: Οι κινητές αξίες που τυγχάνουν διαπραγμάτευσης σε Αγορά με βάση τον 
Κανονισμό Αγοράς που τη διέπει και επί των οποίων τις συναλλαγές εκκαθαρίζει η ΕΤ.ΕΚ. 
κατά τους όρους του παρόντος ή που αποτελούν αντικείμενο ασφάλειας παρεχόμενης κατά 
τους όρους του παρόντος, ανάλογα με την περίπτωση. 

18. Κωδικός Διαπραγμάτευσης: Ο αλφαριθμητικός κωδικός που τηρεί Μέλος Αγοράς, ο 
Διαχειριστής Αγοράς και η ΕΤ.ΕΚ. ανά επενδυτή μέσω του οποίου το Μέλος Αγοράς 
καταρτίζει για λογαριασμό του επενδυτή συναλλαγές στην Αγορά. 

19. Λογαριασμός Αξιών: Ο Λογαριασμός Αξιών Μερίδας στο Σ.Α.Τ. κατά την έννοια του 
Κανονισμού Λειτουργίας Σ.Α.Τ., περιλαμβανομένων του Ειδικού Λογαριασμού και των 
Μεταβατικών Λογαριασμών κατά τα προβλεπόμενα στον ως άνω Κανονισμό. Όπου στον 
παρόντα Κανονισμό αναφέρεται ο όρος «Λογαριασμός Αξιών» νοείται ο Λογαριασμός 
Αξιών Μερίδας στο Σ.Α.Τ. ανεξαρτήτου κατηγορίας. 

20. Λογαριασμός Διακανονισμού Αξιών: Ο λογαριασμός που διατηρεί Χειριστής στο Σ.Α.Τ. ή, 
όπου συντρέχει περίπτωση, σε άλλο αντίστοιχο σύστημα, για το διακανονισμό επί κινητών 
αξιών των συναλλαγών σύμφωνα με τους όρους του παρόντος Κανονισμού. Για τις 
ανάγκες του παρόντος Κανονισμού, οι Λογαριασμοί Χειριστή στο Σ.Α.Τ. θεωρούνται ως 
Λογαριασμοί Διακανονισμού Αξιών. 

21. Λογαριασμός Εκκαθάρισης Ιδιου: Ο λογαριασμός που διατηρεί Εκκαθαριστικό Μέλος επ’ 
ονόματί του στο Σύστημα για την εκκαθάριση των ίδιων συναλλαγών του σύμφωνα με τους 
όρους του παρόντος Κανονισμού. 

22. Λογαριασμός Εκκαθάρισης Πελατείας: Ο λογαριασμός που διατηρεί Εκκαθαριστικό Μέλος 
για πελάτες του στο Σύστημα για την εκκαθάριση των συναλλαγών των πελατών σύμφωνα 
με τους όρους του παρόντος Κανονισμού. 

23. Λογαριασμός Εκκαθάρισης Πελάτη: Ο λογαριασμός που διατηρεί Εκκαθαριστικό Μέλος επ’ 
ονόματι Πελάτη του στο Σύστημα για την εκκαθάριση των συναλλαγών του Πελάτη 
σύμφωνα με τους όρους του παρόντος Κανονισμού. 

24. Λογαριασμός Εκκαθάρισης: Ο Λογαριασμός Εκκαθάρισης Ιδιου, ο Λογαριασμός 
Εκκαθάρισης Πελατείας και ο Λογαριασμός Εκκαθάρισης Πελάτη. Όπου στον παρόντα 
Κανονισμό αναφέρεται ο όρος «Λογαριασμός Εκκαθάρισης», σε ενικό ή πληθυντικό 
αριθμό, νοούνται όλοι οι παραπάνω Λογαριασμοί Εκκαθάρισης ή έκαστος κατά περίπτωση 
εκτός αν άλλως ορίζεται ρητά. 

25. Λογαριασμός Χειριστή: Ο Λογαριασμός Χειριστή Λογαριασμού Αξιών Μερίδας που κινεί 
Χειριστής στο Σ.Α.Τ. σύμφωνα με τον Κανονισμό Λειτουργίας Σ.Α.Τ. 

26. Λογαριασμός Χρηματικού Διακανονισμού: Ο λογαριασμός ως και κάθε προβλεπόμενη 
περίπτωση υπολογαριασμού του που τηρείται μέσω Φορέα χρηματικού διακανονισμού για 
την ΕΤ.ΕΚ., το Κ.Α.Α., τα Εκκαθαριστικά Μέλη ή και άλλους Χειριστές σύμφωνα με τον 
παρόντα Κανονισμό και χρησιμοποιείται για τη διενέργεια του χρηματικού διακανονισμού 
των συναλλαγών. 

27. Μέλος Αγοράς: Ε.Π.Ε.Υ. ή πιστωτικό ίδρυμα που συμμετέχει στην Αγορά για την 
κατάρτιση συναλλαγών σύμφωνα με τα οριζόμενα στον Κανονισμό Αγοράς που διέπει την 
Αγορά. 

28. Μερίδα (Σ.Α.Τ.): Η Μερίδα που τηρείται στο Σ.Α.Τ. σύμφωνα με τα προβλεπόμενα στον 
Κανονισμό Λειτουργίας Σ.Α.Τ., όπως ιδίως η Μερίδα Επενδυτή, η Κοινή Επενδυτική 
Μερίδα, η Μερίδα Μέλους και, κατά τις ειδικότερες διακρίσεις τους, οι Μερίδες Ειδικού 
Διαπραγματευτή. Όπου στον παρόντα Κανονισμό αναφέρεται ο όρος «Μερίδα» κατά την 
έννοια του Κανονισμού Λειτουργίας Σ.Α.Τ. νοείται η Μερίδα στο Σ.Α.Τ. ανεξαρτήτου 
κατηγορίας, εκτός εάν άλλως ορίζεται ρητά. 

29. Μερίδα Μέλους: Η Μερίδα που διατηρεί το Εκκαθαριστικό Μέλος στο Σ.Α.Τ. σύμφωνα με 
τον Κανονισμό Λειτουργίας Σ.Α.Τ. 

30. Μη Εκκαθαριστικό Μέλος: Το Μέλος Αγοράς που δεν έχει την ιδιότητα του Εκκαθαριστικού 
Μέλους και συνεργάζεται, για την εκκαθάριση των συναλλαγών που διενεργεί στην Αγορά, 
με ένα τουλάχιστον Γενικό Εκκαθαριστικό Μέλος σύμφωνα με τους όρους του παρόντος 
Κανονισμού. 

31. Όριο Θέσης: Το όριο που θέτει η ΕΤ.ΕΚ. στα Εκκαθαριστικά Μέλη ως προς τη δυνατότητα 
ανοίγματος θέσης ή διατήρησης θέσης από συναλλαγές σύμφωνα με τα προβλεπόμενα 
στον παρόντα Κανονισμό. 

32. Πελάτης: Επιχείρηση με συμβατική σχέση με Εκκαθαριστικό Μέλος, η οποία παρέχει τη 
δυνατότητα στην επιχείρηση να εκκαθαρίζει τις συναλλαγές της με την ΕΤ.ΕΚ. μέσω 
Λογαριασμού Εκκαθάρισης Πελάτη σύμφωνα με τους όρους του παρόντος Κανονισμού. 

33. Περιθώριο ασφάλισης: Το περιθώριο ασφαλείας κατά την έννοια του Κανονισμού (ΕΕ) 
648/2012 και του κατ’ εξουσιοδότηση Κανονισμού (ΕΕ) 153/2013, που παρέχεται προς την 
ΕΤ.ΕΚ. προς εξασφάλιση των εκάστοτε υποχρεώσεών τους έναντι αυτής, όπως 
προκύπτουν ανά Λογαριασμό Εκκαθάρισης σύμφωνα με τους όρους του παρόντος 
Κανονισμού. 

34. Πιστοποιημένος Εκκαθαριστής: Το φυσικό πρόσωπο που έχει πιστοποιηθεί από την 
ΕΤ.ΕΚ. για την άσκηση σε Εκκαθαριστικό Μέλος εργασιών εκκαθάρισης και διακανονισμού. 

35. Πιστωτικά Όρια: Τα προχρηματοδοτημένα όρια που θέτει η ΕΤ.ΕΚ. στα Εκκαθαριστικά 
Μέλη σε σχέση με τη δυνατότητα εισαγωγής εντολών και διενέργειας συναλλαγών στην 
Αγορά από τα συμμετέχοντα σε αυτή Μέλη Αγοράς σύμφωνα με τα προβλεπόμενα στον 
παρόντα Κανονισμό. 

36. Συμβάσεις (Προϊόντα) Δανεισμού Τίτλων: Οι συναλλαγές χρηματοδότησης τίτλων, όπως 
ιδίως οι συναλλαγές δανεισμού τίτλων ή πώλησης ή αγοράς τίτλων με σύμφωνο 
επαναγοράς ή επαναπώλησης κατά την έννοια του άρθρου 2 παρ.10 του Κανονισμού (ΕΚ) 
1287/2006 της Ευρωπαϊκής Επιτροπής που διενεργούνται στην Αγορά Δανεισμού Τίτλων 
και εκκαθαρίζονται από την ΕΤ.ΕΚ. σύμφωνα με τα προβλεπόμενα στον Κανονισμό 
Εκκαθάρισης Συναλλαγών επί Παραγώγων. 

37. Συμβούλιο: Το Διοικητικό Συμβούλιο της ΕΤ.ΕΚ. που λειτουργεί σύμφωνα με τις κείμενες 
διατάξεις, ιδίως του κ.ν. 2190/1920, του Κανονισμού (ΕΕ) 648/2012 και του ν. 3606/2007, 
ως και τις εν γένει καταστατικές ρυθμίσεις που διέπουν την ΕΤ.ΕΚ. 

38. Σύστημα Αυλών Τίτλων (Σ.Α.Τ.): Το σύστημα τήρησης κινητών αξιών σε λογιστική μορφή 
που διαχειρίζεται το Κ.Α.Α. ως Κεντρικό Αποθετήριο Αξιών και Διαχειριστής του Σ.Α.Τ. 
σύμφωνα με τις κείμενες διατάξεις ιδίως του ν. 3756/2009 και τον Κανονισμό Λειτουργίας 
Σ.Α.Τ. 

39. Σύστημα: Το σύστημα εκκαθάρισης συναλλαγών επί κινητών αξιών που τελεί υπό τη 
διαχείριση της ΕΤ.ΕΚ. και διέπεται από το εθνικό δίκαιο μέσω του οποίου η ΕΤ.ΕΚ. 
εκκαθαρίζει ως κεντρικός αντισυμβαλλόμενος και διαχειριστής Συστήματος κατά τις 
κείμενες διατάξεις, τις συναλλαγές που διενεργούνται στις Αγορές κατά τα ειδικότερα 
προβλεπόμενα στον παρόντα Κανονισμό. Στην παραπάνω έννοια του Συστήματος 
εμπίπτει και η τεχνική λειτουργία του συστήματος με το διακριτικό τίτλο ΟΑΣΗΣ 
περιλαμβανομένων και των τεχνικών και υποστηρικτικών διαδικασιών που σχετίζονται με 

αυτό και χρησιμοποιούνται από την ΕΤ.ΕΚ. για την εκκαθάριση σύμφωνα με τις διαδικασίες 
της. 

40. Φορέας χρηματικού διακανονισμού: Κεντρική Τράπεζα ή άλλος διαχειριστής συστήματος 
πληρωμών ή διακανονισμού του ν. 2789/2000 και της Οδηγίας 98/26/ΕΚ ή πιστωτικό 
ίδρυμα του ν. 3601/2007 και της Οδηγίας 2006/48/ΕΚ μέσω του οποίου διενεργείται ο 
χρηματικός διακανονισμός των συναλλαγών που εκκαθαρίζει η ΕΤ.ΕΚ. σύμφωνα με τους 
όρους του παρόντος και τις οικείες διαδικασίες διακανονισμού 

41. Χειριστής: Ο Χειριστής στο Σ.Α.Τ. κατά την έννοια του Κανονισμού Λειτουργίας Σ.Α.Τ. που 
συμμετέχει στις διαδικασίες διακανονισμού των συναλλαγών σύμφωνα με τους όρους του 
παρόντος Κανονισμού και του Κανονισμού Λειτουργίας Σ.Α.Τ. 

ΜΕΡΟΣ 2. Γενικές ρυθμίσεις 

2.1. Αρμοδιότητες και ευθύνη ΕΤ.ΕΚ. 

1. Η ΕΤ.ΕΚ. είναι αρμόδια ως κεντρικός αντισυμβαλλόμενος και διαχειριστής Συστήματος 
κατά τις κείμενες διατάξεις για την εκκαθάριση των συναλλαγών επί Κινητών Αξιών που 
διενεργούνται σε Αγορά κατά τα ειδικότερα προβλεπόμενα στον παρόντα Κανονισμό. 
Όπου στον παρόντα Κανονισμό αναφέρεται ο όρος «συναλλαγές» νοούνται οι παραπάνω 
συναλλαγές επί Κινητών Αξιών, εκτός αν άλλως ορίζεται ρητά. 

2. Η εκκαθάριση διενεργείται μέσω του Συστήματος ως προς το οποίο εφαρμόζονται οι περί 
του αμετάκλητου του διακανονισμού διατάξεις του ν. 2789/2000 και της Οδηγίας 98/26/ΕΚ 
του Ευρωπαϊκού Κοινοβουλίου και του Συμβουλίου. 

3. Η ΕΤ.ΕΚ. ευθύνεται για την εκκαθάριση των συναλλαγών ως κεντρικός 
αντισυμβαλλόμενος, ενώ την ευθύνη εκκαθάρισης έναντι αυτής έχουν τα Εκκαθαριστικά 
Μέλη κατά τα ειδικότερα προβλεπόμενα στον παρόντα Κανονισμό. 

4. Η εκκαθάριση διενεργείται από την ΕΤ.ΕΚ. μέσω του Συστήματος με τη χρήση 
ηλεκτρονικών συστημάτων και συναφών διαδικασιών. Η ΕΤ.ΕΚ. διενεργεί την εκκαθάριση 
βάσει αλγορίθμου, καθορίζοντας τα προς διακανονισμό δικαιώματα και τις αντίστοιχες 
υποχρεώσεις που προκύπτουν από τις συναλλαγές σύμφωνα με τους όρους του 
παρόντος. 

5. Ο διακανονισμός των συναλλαγών, περιλαμβανομένων των πάσης φύσεως μεταβιβάσεων 
επί Κινητών Αξιών που προκύπτουν από την εκκαθάριση, διενεργούνται από το Κ.Α.Α. 
κατ’ ανάθεση της ΕΤ.ΕΚ. εφαρμοζομένων των περί αμετάκλητου του διακανονισμού 
διατάξεων του ν. 2789/2000 και της οδηγίας 98/26/ΕΚ του Ευρωπαϊκού Κοινοβουλίου και 
του Συμβουλίου. Ο διακανονισμός των συναλλαγών διενεργείται βάσει αρχείων της ΕΤ.ΕΚ. 
που διαβιβάζει στο Κ.Α.Α. σε καθημερινή ή άλλη έκτακτη βάση με τη χρήση ηλεκτρονικών 
συστημάτων. Η ΕΤ.ΕΚ. μετέχει στο διακανονισμό των συναλλαγών ως κεντρικός 
αντισυμβαλλόμενος. Ο χρηματικός διακανονισμός διενεργείται με τη συμμετοχή ενός ή και 
περισσοτέρων Φορέων χρηματικού διακανονισμού σύμφωνα με τις διαδικασίες της ΕΤ.ΕΚ. 
λαμβανομένων υπόψη των νομισμάτων και όρων διακανονισμού που ισχύουν για τις 
συναλλαγές. 

6. Η ΕΤ.ΕΚ. λαμβάνει τα κατάλληλα μέτρα για την πρόληψη λειτουργικών προβλημάτων στα 
συστήματα που διαχειρίζεται και επιδιώκει την αποκατάσταση βλαβών ή δυσλειτουργιών το 
συντομότερο δυνατόν σύμφωνα με τις κείμενες διατάξεις. Στο πλαίσιο αυτό διαθέτει 
κατάλληλη πολιτική αδιάλειπτης λειτουργίας και σχέδιο αποκατάστασης λειτουργίας με 
σκοπό τη διατήρηση των λειτουργιών της μετά από καταστροφή, την έγκαιρη 
αποκατάσταση των εργασιών και την τήρηση των καθηκόντων της ως κεντρικού 
αντισυμβαλλομένου σύμφωνα με τις κείμενες διατάξεις. Στις περιπτώσεις προβλημάτων 
δυσλειτουργίας των συστημάτων που χρησιμοποιεί για την εκκαθάριση ή άλλων έκτακτων 
γεγονότων ή ανωτέρας βίας που επηρεάζουν την εκκαθάριση, αυτή διενεργείται με 
εναλλακτικές μεθόδους που ορίζει η ΕΤ.ΕΚ. με τις πολιτικές και διαδικασίες της σύμφωνα 
με τις κείμενες διατάξεις προς διασφάλιση της αδιάλειπτης λειτουργίας της και των 
συστημάτων της και της συνέχειας της λειτουργίας της εκκαθάρισης. 

7. Σε κάθε περίπτωση, η ΕΤ.ΕΚ. δεν υπέχει ευθύνη συμβατική ή εξωσυμβατική, παρά μόνο 
για δόλο ή βαρεία αμέλεια. Δεν ευθύνεται: 

α) για τυχόν ζημίες που μπορούν να υποστούν τα Εκκαθαριστικά Μέλη, τα Μέλη Αγοράς, οι 
Χειριστές ή οποιοσδήποτε τρίτος λόγω γεγονότων που προκαλούνται από ανωτέρα βία, 
όπως, ενδεικτικά, από πόλεμο, απεργίες, κινήματα, στάσεις, κοινωνικές αναταραχές, 
επιδημίες, διακοπή παροχής ηλεκτρικής ενέργειας, έλλειψη καυσίμων ή πρώτων υλών, μη 
λειτουργία, δυσλειτουργία ή κατάρρευση συστημάτων επικοινωνίας και, εν γένει, 
ηλεκτρονικών συστημάτων, επιτάξεις, πυρκαγιές, πλημμύρες, αδυναμία μεταφορών ή άλλες 
αιτίες ανεξάρτητες από τη θέληση της ΕΤ.ΕΚ. 

β) για αποκατάσταση ζημίας Εκκαθαριστικού Μέλους, Χειριστή, Μέλους Αγοράς ή 
οποιουδήποτε τρίτου, που προκαλείται λόγω αδυναμίας των υπολογιστών του Συστήματος, 
από οποιαδήποτε αιτία, ακόμη και προσωρινή, ή λόγω απώλειας των δεδομένων που 
περιέχονται στο Σύστημα ή λόγω οποιοσδήποτε δόλιας χρήσης του Συστήματος ή 
δεδομένων του από τρίτους μη αποδιδόμενων σε δόλο ή βαρεία αμέλεια ως προς την 
τήρηση των καθηκόντων της ΕΤ.ΕΚ. για αδιάλειπτη λειτουργία κατά τις κείμενες διατάξεις. 

2.2. Διοικητικά όργανα ΕΤ.ΕΚ. 

Η ΕΤ.ΕΚ. διοικείται από το Συμβούλιο. Για τις ανάγκες εφαρμογής του παρόντος, το Συμβούλιο 

δύναται να συστήνει ειδικά όργανα και να αναθέτει σε αυτά αρμοδιότητες εφαρμογής των 

διατάξεων του παρόντος Κανονισμού. 

2.3. Αρχεία συναλλαγών 

1. Η ΕΤ.ΕΚ. διατηρεί για χρονικό διάστημα τουλάχιστον δέκα (10) ετών: 

α) όλα τα αρχεία που αφορούν στις παρασχεθείσες υπηρεσίες και τις ασκηθείσες 
δραστηριότητες σε σχέση με την εκκαθάριση που διενεργεί κατά τους όρους του παρόντος 
Κανονισμού 

β) από την ημέρα κατάρτισης των συναλλαγών επί Κινητών Αξιών, όλες τις πληροφορίες 
σε σχέση με τις συναλλαγές αυτές όπως εκκαθαρίζονται, περιλαμβανομένων των σχετικών 
καταχωρήσεων και εγγραφών στους Λογαριασμούς Εκκαθάρισης, κατά τους όρους του 
παρόντος Κανονισμού. Οι εν λόγω πληροφορίες καθιστούν δυνατό τουλάχιστον τον 
προσδιορισμό των αρχικών όρων μιας συναλλαγής, με βάση τα στοιχεία του Διαχειριστή 
Αγοράς, πριν αυτή εκκαθαρισθεί από την ΕΤ.ΕΚ. 

2. Τα πάσης φύσεως αρχεία και πληροφορίες που τηρούνται από την ΕΤ.ΕΚ. λαμβανομένων 
υπόψη των προβλέψεων των άρθρων 12-14 του κατ’ εξουσιοδότηση Κανονισμού (ΕΕ) 
153/2013 της Ευρωπαϊκής Επιτροπής. 

3. Η ΕΤ.ΕΚ. θέτει στη διάθεση της Επιτροπής Κεφαλαιαγοράς και, κατόπιν αιτήματος, και των 
κατά περίπτωση Αρμοδίων Αρχών κατά τις κείμενες διατάξεις τα αρχεία και τις 
πληροφορίες των προηγούμενων παραγράφων, καθώς και όλες τις πληροφορίες σχετικά 
με τις θέσεις των συναλλαγών που εκκαθαρίστηκαν με βάση τον παρόντα Κανονισμό. 

4. Τα Εκκαθαριστικά Μέλη οφείλουν να τηρούν τα πάσης φύσεως στοιχεία και πληροφορίες 
που σχετίζονται με την παροχή υπηρεσιών εκκαθάρισης σε σχέση με τους πελάτες τους, 
περιλαμβανομένου ιδίως του Δελτίου Στοιχείων, για χρονικό διάστημα τουλάχιστον δέκα 
(10) ετών. 

5. Με απόφασή της η ΕΤ.ΕΚ. δύναται να εξειδικεύει κάθε τεχνικό θέμα και διαδικαστική 
λεπτομέρεια σχετικά με την τήρηση αρχείων των προηγούμενων παραγράφων και να θέτει 
τις τεχνικές προδιαγραφές που κρίνει αναγκαίες για την εφαρμογή των κειμένων διατάξεων. 

2.4. Ενημέρωση 

Η ΕΤ.ΕΚ. ενημερώνει την Επιτροπή Κεφαλαιαγοράς και το Διαχειριστή Αγοράς στις 
περιπτώσεις αναντιστοιχίας μεταξύ κωδικών και λογαριασμών που δηλώνονται κατά την 
εκκαθάριση ή μη κανονικής χρήσης τους κατά τους όρους του παρόντος και τις σχετικές 
διαδικασίες της ΕΤ.ΕΚ., σε περίπτωση μη εκπλήρωσης από Εκκαθαριστικό Μέλος ή Χειριστή 
των υποχρεώσεών του σε σχέση με την εκκαθάριση και το διακανονισμό, καθώς και σε κάθε 
άλλη περίπτωση που ζητείται από την Επιτροπή Κεφαλαιαγοράς ή κρίνεται αναγκαίο κατά 
περίπτωση από την ΕΤ.ΕΚ. 

2.5. Απόρρητο 

1. Η λειτουργία του Συστήματος διέπεται από τις περί επαγγελματικού απορρήτου διατάξεις 
του άρθρου 81 του ν. 3606/2007. 

2. Η παροχή από την ΕΤ.ΕΚ. καταχωρούμενων από αυτή στοιχείων επιτρέπεται στις 
περιπτώσεις όπου τούτο ορίζεται από τις κείμενες διατάξεις ή κρίνεται αναγκαίο για την 
εφαρμογή του παρόντος Κανονισμού, του Κανονισμού Αγοράς ή του Κανονισμού 
Λειτουργίας Σ.Α.Τ. 

2.6. Προϋποθέσεις για την ανάληψη από την ΕΤ.ΕΚ. της εκκαθάρισης 

1. Η ΕΤ.ΕΚ. αναλαμβάνει την εκκαθάριση συναλλαγών επί Κινητών Αξιών που εισάγονται 
προς διαπραγμάτευση σε Αγορά κατά τους όρους του παρόντος, εφόσον διασφαλίζονται οι 
αναγκαίες συνθήκες για την ομαλή διεξαγωγή της διαπραγμάτευσης, της εκκαθάρισης και 
του διακανονισμού των συναλλαγών. Η ΕΤ.ΕΚ. μπορεί να θέτει ειδικούς όρους για την 
ανάληψη της εκκαθάρισης με βάση τα ειδικότερα χαρακτηριστικά της Κινητής Αξίας και 
τους όρους συναλλαγής σε αυτή. 

2. Η ΕΤ.ΕΚ. αναλαμβάνει την εκκαθάριση σε σχέση με Κινητή Αξία υπό τις εξής 
προϋποθέσεις: 

α) Προκειμένου ο Διαχειριστής Αγοράς να λάβει απόφαση για την εισαγωγή προς 
διαπραγμάτευση της Κινητής Αξίας στην Αγορά, το Συμβούλιο της ΕΤ.ΕΚ. παρέχει σχετική 
γνώμη στο Διαχειριστή Αγοράς ιδίως ως προς: 

ί) τα χαρακτηριστικά της Κινητής Αξίας, το νόμισμα διακανονισμού και τους λοιπούς 
όρους εκκαθάρισης και διακανονισμού 

ϋ) κάθε ειδικό όρο εισαγωγής που προσδιορίζει τη λειτουργία της Κινητής Αξίας, 
περιλαμβανομένων και των όρων ειδικής διαπραγμάτευσης ή παροχής ρευστότητας 
γενικά 

β) Μετά τη λήψη της απόφασης του Διαχειριστή Αγοράς για την εισαγωγή προς 
διαπραγμάτευση της Κινητής Αξίας στην Αγορά και υπό την προϋπόθεση της πλήρωσης 
κάθε νομίμου όρου, η ΕΤ.ΕΚ. ελέγχει εάν έχει ολοκληρωθεί κάθε αναγκαία διαδικασία, 
αναφορικά με τη διεξαγωγή της διαπραγμάτευσης, της εκκαθάρισης και του διακανονισμού 
της σύμφωνα με την απόφαση αυτή. 

γ) Με την ολοκλήρωση των παραπάνω διαδικασιών η ΕΤ.ΕΚ. αναλαμβάνει την εκκαθάριση 
σε σχέση με την προς εισαγωγή Κινητή Αξία, αφού προηγουμένως ενημερώσει σχετικά το 
Διαχειριστή Αγοράς. 

3. Για την τροποποίηση των χαρακτηριστικών ή ειδικών όρων εισαγωγής και λειτουργίας της 
Κινητής Αξίας και την ανάληψη από την ΕΤ.ΕΚ. της εκκαθάρισης βάσει των 
τροποποιούμενων χαρακτηριστικών και όρων εφαρμόζεται αναλόγως η διαδικασία που 
προβλέπεται στην παράγραφο 2. 

2.7. Τεχνικές λεπτομέρειες εφαρμογής 

1. Κάθε διαδικαστική ή τεχνική λεπτομέρεια που αφορά στην εφαρμογή των διατάξεων του 
παρόντος Κανονισμού καθορίζεται με απόφαση του Συμβουλίου της ΕΤ.ΕΚ. ως και με τις 
διαδικασίες της. Οι αποφάσεις και σχετικές διαδικασίες δεσμεύουν τα πρόσωπα που 
υπάγονται στο Πεδίο Εφαρμογής του Κανονισμού σύμφωνα με τους προβλεπόμενους σε 
αυτό όρους και κατά τους όρους ισχύος τους. Όπου στο παρόντα Κανονισμό γίνεται 
αναφορά σε αποφάσεις ή άλλη ενέργεια της ΕΤ.ΕΚ., εφαρμόζονται οι διατάξεις της 
παρούσας παραγράφου, εκτός εάν ορίζεται ρητά. 

2. Οι αποφάσεις της προηγούμενης παραγράφου δημοσιοποιούνται στο διαδικτυακό τόπο της 
ΕΤ.ΕΚ. στην ελληνική και στην αγγλική γλώσσα. 

ΕΝΟΤΗΤΑ II. ΕΚΚΑΘΑΡΙΣΗ ΤΩΝ ΣΥΝΑΛΛΑΓΩΝ 


ΜΕΡΟΣ 1. Γενικές ρυθμίσεις 

1.1. Πεδίο εφαρμογής 

1. Η παρούσα Ενότητα καθορίζει: 

α) Τους όρους και τις προϋποθέσεις λειτουργίας των Εκκαθαριστικών Μελών ως 
συμμετεχόντων στο Σύστημα για την εκκαθάριση των συναλλαγών σύμφωνα με τα 
προβλεπόμενα στο ΜΕΡΟΣ 2. 

β) Τα θέματα αναφορικά με τους Λογαριασμούς Εκκαθάρισης και τους Λογαριασμούς 
Διακανονισμού σύμφωνα με τα προβλεπόμενα στο ΜΕΡΟΣ 3. 

γ) Τους όρους παροχής ασφαλειών υπέρ ΕΤ.ΕΚ. σύμφωνα με τα προβλεπόμενα στο 
ΜΕΡΟΣ 4. 

δ) Τις προϋποθέσεις λειτουργίας του Κεφαλαίου Εκκαθάρισης σύμφωνα με τα 
προβλεπόμενα στο ΜΕΡΟΣ 5. 

ε) Τη διαδικασία εκκαθάρισης των συναλλαγών σύμφωνα με τα προβλεπόμενα στο 
ΜΕΡΟΣ 6. 

2. Στο πεδίο εφαρμογής του παρόντος υπάγεται κάθε συναλλαγή διενεργούμενη σε Αγορά 
πολυμερώς ή διμερώς, όπου συντρέχει περίπτωση κατά την έννοια της προσυμφωνημένης 
συναλλαγής ή άλλως συναφώς οριζόμενης, της οποίας την εκκαθάριση έχει αναλάβει η 
ΕΤ.ΕΚ., σύμφωνα με τις κείμενες διατάξεις και τον Κανονισμό Αγοράς της σχετικής Αγοράς, 
και διενεργεί κατά τους όρους του παρόντος. Διμερώς καταρτιζόμενες συναλλαγές που 
ορίζονται στον Κανονισμό Αγοράς ως μη εκκαθαριζόμενες από την ΕΤ.ΕΚ., δεν υπάγονται 
στην εκκαθάριση του παρόντος και η οριστικοποίησή τους διενεργείται σύμφωνα με τις 
διαδικασίες που προβλέπει ο Κανονισμός Αγοράς. 

1.2. Γ ενικοί όροι ευθύνης και ανανέωσης συναλλαγών 

1. Οι συναλλαγές καταρτίζονται στην Αγορά με τη συμμετοχή των αντισυμβαλλομένων σε 
αυτές Μελών Αγοράς σύμφωνα με τις διατάξεις που διέπουν την Αγορά. 

2. Κάθε Μέλος Αγοράς οφείλει, κατά τους ειδικότερους όρους του παρόντος Κανονισμού, να 
δηλώνει με την εντολή αγοράς ή πώλησης που εισάγει στην Αγορά προς κατάρτιση 
συναλλαγής, το Εκκαθαριστικό Μέλος που θα είναι υπεύθυνο στην εκκαθάριση έναντι της 
ΕΤ.ΕΚ. για την αγορά ή πώληση, αντίστοιχα, εάν η συναλλαγή καταρτιστεί. 

3. Με την κατάρτισή της, η συναλλαγή ανανεώνεται χάριν εκκαθάρισης ως εξής: 

α) Η ΕΤ.ΕΚ. θεωρείται ότι αποδέχεται, από την κατάρτιση της συναλλαγής, τις 

εκατέρωθεν ταυτισμένες εντολές, που την απαρτίζουν, ως κεντρικός 

αντισυμβαλλόμενος. 

β) Αντίστοιχα, το δηλούμενο βάσει κάθε ταυτισμένης εντολής Εκκαθαριστικό Μέλος 
υποκαθίσταται αυτοδίκαια στη θέση του Μέλους Αγοράς, που την εισήγαγε, και 
ευθύνεται έναντι της ΕΤ.ΕΚ. ως αντισυμβαλλόμενός της. 

4. Τυχόν ακυρότητα ή ακυρωσία ή άλλη πλημμέλεια των εντολών ή παραγγελιών, βάσει των 
οποίων καταρτίστηκε η συναλλαγή, δεν επηρεάζουν το κύρος της, ενώ κάθε αντίθετη 
συμφωνία είναι άκυρη. 

5. Σε περίπτωση μη εκπλήρωσης από αντισυμβαλλόμενο Εκκαθαριστικό Μέλος των 
υποχρεώσεών του έναντι της ΕΤ.ΕΚ. σχετικά με την εκκαθάριση των συναλλαγών, το 
Εκκαθαριστικό Μέλος καθίσταται υπερήμερο και η ΕΤ.ΕΚ. ασκεί κατ’ αυτού τα δικαιώματά 
της αναλαμβάνοντας ως κεντρικός αντισυμβαλλόμενος την εκπλήρωση έναντι των 
δικαιούχων αντισυμβαλλομένων Εκκαθαριστικών Μελών σύμφωνα με τους όρους του 
παρόντος Κανονισμού. 

1.3. Βασικοί κανόνες εκκαθάρισης 

1. Η εκκαθάριση διενεργείται μεταξύ της ΕΤ.ΕΚ., ως κεντρικού αντισυμβαλλομένου σε κάθε 
συναλλαγή που εκκαθαρίζει, και των Εκκαθαριστικών Μελών ως των εκατέρωθεν στη 
συναλλαγή αντισυμβαλλομένων της. 

2. Η ΕΤ.ΕΚ. διενεργεί την εκκαθάριση κατά τις εργάσιμες ημέρες του ημερολογίου ημερών 
εκκαθάρισης που καταρτίζει, λαμβανομένων υπόψη των εκτάκτων αργιών σε εθνικό και ή 
πανευρωπαϊκό επίπεδο. 

3. Η εκκαθάριση και ο διακανονισμός των συναλλαγών επί Κινητών Αξιών διενεργείται με 
βάση την προθεσμία διακανονισμού, όπως προβλέπεται από τις κείμενες διατάξεις και τον 
Κανονισμό Αγοράς. 

4. Η ΕΤ.ΕΚ. ασκεί τα πάσης φύσεως δικαιώματά της από τις συναλλαγές έναντι των 
αντισυμβαλλομένων της Εκκαθαριστικών Μελών. 

5. Η ΕΤ.ΕΚ. συμμετέχει ως κεντρικός αντισυμβαλλόμενος σε κάθε προβλεπόμενο κατά 
περίπτωση διακανονισμό των δικαιωμάτων και υποχρεώσεων που προκύπτουν ανά 
Λογαριασμό Εκκαθάρισης βάσει των τηρούμενων σε αυτόν θέσεων. 

6. Η ΕΤ.ΕΚ. συμμετέχει ως κεντρικός αντισυμβαλλόμενος στις διαδικασίες παράδοσης έναντι 
καταβολής του τιμήματος και χρηματικών διακανονισμών βάσει των κατά περίπτωση όρων 
διακανονισμού των συναλλαγών. 

7. Μετά το πέρας κάθε συνεδρίασης της Αγοράς, την ίδια εργάσιμη ημέρα, η ΕΤ.ΕΚ. 
ανακοινώνει σε κάθε Εκκαθαριστικό Μέλος γραπτώς, ως εγγράφου νοούμενου και κάθε 
ηλεκτρονικού μέσου επικοινωνίας με το οποίο εξασφαλίζεται η ασφαλής πληροφόρηση, 
όπως ειδικότερα ορίζεται με απόφαση της ΕΤ.ΕΚ.: 

α) το ύψος των Περιθωρίων ασφάλισης που πρέπει ανά Λογαριασμό Εκκαθάρισης να 
παράσχει το Εκκαθαριστικό Μέλος στην ΕΤ.ΕΚ. πριν από την έναρξη της επόμενης 
συνεδρίασης για το σύνολο των συναλλαγών που εκκαθαρίζει και έχουν καταρτιστεί μέχρι 
το πέρας της συνεδρίασης της σχετικής ημέρας στην Αγορά, καθώς και 

β) τις θέσεις που πρέπει να διακανονίσει ανά Λογαριασμό Εκκαθάρισης και Λογαριασμό 
Διακανονισμού ανά ημέρα διακανονισμού. 

8. Η ΕΤ.ΕΚ. διαχωρίζει στο Σύστημα και στα σχετικά αρχεία που τηρεί τις ασφάλειες 
Περιθωρίων ασφάλισης και τις θέσεις ανά Λογαριασμό Εκκαθάρισης. 

9. Κατά την με οποιονδήποτε τρόπο ενεργοποίηση των δικαιωμάτων, όπως απορρέουν ανά 
Λογαριασμό Εκκαθάρισης, γεννώνται για την ΕΤ.ΕΚ., ως κεντρικού αντισυμβαλλομένου, οι 
αντίστοιχες υποχρεώσεις και δικαιώματα εκ του διακανονισμού, περιλαμβανομένης της 
παράδοσης έναντι καταβολής του τιμήματος ή των χρηματικών διακανονισμών ανάλογα με 
την περίπτωση. 

10. Σε περίπτωση που υπάρξει υπερημερία Εκκαθαριστικού Μέλους ως αντισυμβαλλομένου 
της ΕΤ.ΕΚ. ως προς την παράδοση Κινητών Αξιών ή την ικανοποίηση χρηματικής 
υποχρέωσης, η ΕΤ.ΕΚ. θα ασκεί τα δικαιώματά της εκ των παρασχεθεισών ασφαλειών και 
της μερίδας του στο Κεφάλαιο Εκκαθάρισης κατά τα ειδικότερα οριζόμενα στην ΕΝΟΤΗΤΑ 
IV. 

11. Η παράδοση Κινητών Αξιών από την ΕΤ.ΕΚ. σε εκπλήρωση υποχρεώσεων που 
προκύπτουν από συναλλαγές που εκκαθαρίζει θεωρείται εκπλήρωση προς τα 
Εκκαθαριστικά Μέλη και μόνο, ακόμη και όταν κατά τις διαδικασίες διακανονισμού 
διενεργείται σε Λογαριασμούς Διακανονισμού Αξιών των δικαιούχων. 

12. Απαγορεύεται η εκχώρηση δικαιωμάτων ή η μεταβίβαση υποχρεώσεων που απορρέουν 
από θέσεις επί Κινητών Αξιών, η μεταφορά τέτοιας θέσης μεταξύ Λογαριασμών 
Εκκαθάρισης εκτός των περιπτώσεων που προβλέπεται άλλως στον παρόντα Κανονισμό. 
Εκχώρηση ή μεταβίβαση, κατά παρέκκλιση των ανωτέρω, είναι αυτοδικαίως άκυρη έναντι 
της ΕΤ.ΕΚ. 

1.4. Συμμετοχή τρίτων στην εκκαθάριση 

1. Τα πάσης φύσεως ταμειακά διαθέσιμα της ΕΤ.ΕΚ., ιδίως αυτά που αφορούν τις ασφάλειες 
υπό μορφή μετρητών των Εκκαθαριστικών Μελών, τα διαθέσιμα του Κεφαλαίου 
Εκκαθάρισης, ως και τους λοιπούς χρηματοοικονομικούς πόρους της περιλαμβανομένων 
των Ειδικών Ίδιων Πόρων, τηρούνται από την ΕΤ.ΕΚ. στην Τράπεζα της Ελλάδος ή σε 
άλλη Κεντρική Τράπεζα ή σε πιστωτικό ίδρυμα κατά τους όρους που προβλέπονται στο 
άρθρο 45 του Κανονισμού (ΕΕ) 153/2013 και σε σχετική απόφαση της ΕΤ.ΕΚ. 

2. Ο χρηματικός διακανονισμός των συναλλαγών διενεργείται μέσω ενός ή περισσοτέρων 
Φορέων χρηματικού διακανονισμού λαμβανομένων υπόψη των νομισμάτων και όρων που 
καθορίζονται για το χρηματικό διακανονισμό των συναλλαγών. Τα Εκκαθαριστικά Μέλη 
οφείλουν να διαθέτουν τους κατά περίπτωση απαραίτητους Λογαριασμούς Χρηματικού 
Διακανονισμού σε Φορείς χρηματικού διακανονισμού που υποδεικνύονται από την ΕΤ.ΕΚ. 
και το Κ.Α.Α. σύμφωνα με τις διαδικασίες τους. 

3. Η ΕΤ.ΕΚ. δύναται να αναθέτει το διακανονισμό των συναλλαγών αυτών ως προς την 
παράδοση των Κινητών Αξιών, το χρηματικό διακανονισμό του τιμήματος έναντι της 
παράδοσης ή και την παρακολούθηση της παράδοσης έναντι της καταβολής του τιμήματος, 
στο Κ.Α.Α., σε άλλα κεντρικά αποθετήρια τίτλων ή συστήματα ή μητρώα τήρησης άυλων 
τίτλων, περιλαμβανομένου του Συστήματος Λογιστικής Παρακολούθησης Άυλων Τίτλων 
του Ελληνικού Δημοσίου που τελεί υπό τη διαχειριστική ευθύνη της Τράπεζας της Ελλάδος, 
σε Φορείς χρηματικού διακανονισμού ή και πιστωτικά ιδρύματα υιοθετώντας τις 
προβλέψεις του κατ’ εξουσιοδότηση Κανονισμού (ΕΕ) 153/2013. 

ΜΕΡΟΣ 2. Τα Εκκαθαριστικά Μέλη 

2.1. Πρόσβαση στο Σύστημα 

Πρόσβαση στο Σύστημα για την εκκαθάριση των συναλλαγών που διενεργούνται στις Αγορές 

έχουν η ΕΤ.ΕΚ., τα Εκκαθαριστικά Μέλη και, όπου συντρέχει περίπτωση, και τα Μέλη Αγοράς 

και οι Χειριστές σύμφωνα με τα προβλεπόμενα στον παρόντα Κανονισμό. 

2.2. Εκκαθαριστικά Μέλη 

1. Τα Εκκαθαριστικά Μέλη διακρίνονται σε Άμεσα Εκκαθαριστικά Μέλη και Γενικά 
Εκκαθαριστικά Μέλη. 

2. Ως Άμεσα Εκκαθαριστικά Μέλη νοούνται εκείνα που δικαιούνται να εκκαθαρίζουν μόνο τις 
συναλλαγές που καταρτίζουν τα ίδια ως Μέλη Αγοράς. Τα Άμεσα Εκκαθαριστικά Μέλη δε 
δικαιούνται να αναλάβουν προς εκκαθάριση συναλλαγές που καταρτίζονται μέσω άλλων 
Μελών Αγοράς. 

3. Ως Γενικά Εκκαθαριστικά Μέλη νοούνται εκείνα που δικαιούνται να εκκαθαρίζουν τις 
συναλλαγές που καταρτίζουν τα δηλούμενα από αυτά κατά τους όρους του παρόντος Μέλη 
Αγοράς. 

4. Η ιδιότητα του Εκκαθαριστικού Μέλους αποκτάται μετά από άδεια της ΕΤ.ΕΚ. που 
χορηγείται σύμφωνα με τους όρους του παρόντος Κανονισμού. Η απόκτηση της ιδιότητας 
του Εκκαθαριστικού Μέλους παρέχει το δικαίωμα πρόσβασης στο Σύστημα προς 
εκκαθάριση συναλλαγών επί Κινητών Αξιών για λογαριασμό πελατών ή για ίδιο 
λογαριασμό. 

5. Η ιδιότητα του Εκκαθαριστικού Μέλους είναι προσωποπαγής, δε μεταβιβάζεται και ούτε 
εκχωρείται σε τρίτο. 

6. Τα Εκκαθαριστικά Μέλη ευθύνονται για την τήρηση κάθε υποχρέωσής τους σύμφωνα με τα 
προβλεπόμενα στον παρόντα Κανονισμό. Η ευθύνη αυτή περιλαμβάνει κάθε πράξη ή 
παράλειψη των οργάνων που τα αντιπροσωπεύουν, των βοηθών εκπλήρωσης και των 
προστηθέντων τους, ιδίως των προσώπων που χρησιμοποιούν για την πρόσβαση στο 
Σύστημα προς εκκαθάριση των συναλλαγών. 

2.3. Μη Εκκαθαριστικά Μέλη 

1. Μέλη Αγοράς που δεν έχουν την ιδιότητα του Εκκαθαριστικού Μέλους (Μη Εκκαθαριστικά 
Μέλη) δε δικαιούνται να μετέχουν στην εκκαθάριση των συναλλαγών. 

2. Κάθε Μη Εκκαθαριστικό Μέλος οφείλει για την εκκαθάριση των συναλλαγών, που θα 
διεξάγει, να έχει διορίσει ένα (1) τουλάχιστον Γενικό Εκκαθαριστικό Μέλος σύμφωνα με 
τους όρους του παρόντος και του Κανονισμού Αγοράς. Μη Εκκαθαριστικό Μέλος θεωρείται 
ότι έχει διορίσει Γενικό Εκκαθαριστικό Μέλος, εάν το Γενικό Εκκαθαριστικό Μέλος 
προβαίνει σε δήλωση του Μη Εκκαθαριστικού Μέλους σύμφωνα με τους όρους του άρθρου 
2.4.5 του παρόντος ΜΕΡΟΥΣ. 

2.4. Απόκτηση της ιδιότητας του Εκκαθαριστικού Μέλους 

2.4.1. Προϋποθέσεις για την απόκτηση της ιδιότητας 

1. Την ιδιότητα του Εκκαθαριστικού Μέλους μπορούν να αποκτήσουν πιστωτικά ιδρύματα ή 
Ε.Π.Ε.Υ., όπως ορίζονται στο ν. 3606/2007 και την Οδηγία 2004/39/ΕΚ του Ευρωπαϊκού 
Κοινοβουλίου και του Συμβουλίου. Τα Εκκαθαριστικά Μέλη μπορούν να ενεργούν με 
καταστατική έδρα ή εγκατάσταση (υποκατάστημα) στην Ελλάδα ή και εξ αποστάσεως. 

2. Για την απόκτηση της ιδιότητας του Εκκαθαριστικού Μέλους το υποψήφιο πρόσωπο 
πρέπει να πληροί τις προϋποθέσεις που αφορούν στη λειτουργία του με βάση το δίκαιο 
που το διέπει, τις εκάστοτε ισχύουσες προς αυτό προβλέψεις των κειμένων διατάξεων ως 
και τον παρόντα Κανονισμό. Η πλήρωση των προϋποθέσεων αυτών αποτελεί διαρκή 
υποχρέωση του Εκκαθαριστικού Μέλους και πρέπει να εκπληρώνεται καθ' όλη τη διάρκεια 
της λειτουργίας του κατά τους όρους του παρόντος. 

3. Για να γίνει δεκτή ως Εκκαθαριστικό Μέλος Ε.Π.Ε.Υ. θα πρέπει να έχει την άδεια της 
φύλαξης και διοικητικής διαχείρισης χρηματοπιστωτικών μέσων για λογαριασμό πελατών, 
όπως ορίζεται στο ν. 3606/2007 και στην Οδηγία 2004/39/ΕΚ. 

4. Για την απόκτηση της ιδιότητας του Άμεσου Εκκαθαριστικού Μέλους το υποψήφιο 
πρόσωπο θα πρέπει να έχει προηγουμένως αποκτήσει την ιδιότητα του Μέλους της 
Αγοράς σύμφωνα με τα προβλεπόμενα στον Κανονισμό της Αγοράς. 

5. Η ΕΤ.ΕΚ. δύναται να περιορίζει την πρόσβαση στην εκκαθάριση Εκκαθαριστικού Μέλους 
στο βαθμό που τούτο κρίνει αναγκαίο για τον έλεγχο του κινδύνου της ως κεντρικού 
αντισυμβαλλομένου τηρουμένων όπου συντρέχει περίπτωση των διατάξεων της 
ΕΝΟΤΗΤΑΣ V. 

6. Τα Εκκαθαριστικά Μέλη οφείλουν να παρέχουν στην ΕΤ.ΕΚ. κάθε αναγκαία πρόσβαση στις 
υπηρεσίες, τα στοιχεία και δεδομένα τους ώστε η ΕΤ.ΕΚ. να είναι σε θέση να ελέγχει τη 
συμμόρφωσή τους προς τους εκάστοτε όρους και τα κριτήρια που θέτει για τη λειτουργία 
τους. 

7. Τα Εκκαθαριστικά Μέλη που εκκαθαρίζουν συναλλαγές για λογαριασμό των πελατών τους 
οφείλουν να διαθέτουν τους αναγκαίους επιπρόσθετους χρηματοοικονομικούς πόρους και 
την επιχειρησιακή ικανότητα για την άσκηση αυτής της δραστηριότητας. Στο πλαίσιο αυτό, 
οφείλουν να συγκεντρώνουν από τους πελάτες τους όλες τις βασικές πληροφορίες που 
τους παρέχονται σε σχέση με την εκκαθάριση κατά τους όρους του παρόντος Κανονισμού 
για τη διαπίστωση, τον έλεγχο και τη διαχείριση συναφών συγκεντρώσεων κινδύνου που 
σχετίζονται με την παροχή υπηρεσιών σε πελάτες τους. Η ΕΤ.ΕΚ. μπορεί με απόφασή της 
να καθορίζει κάθε αναγκαίο όρο και τεχνική ή διαδικαστική λεπτομέρεια που αφορά στην 
εφαρμογή της παρούσας παραγράφου. 

8. Τα Εκκαθαριστικά Μέλη οφείλουν να ενημερώνουν την ΕΤ.ΕΚ. κατόπιν αιτήματος της 
σχετικά με τα κριτήρια, τις ρυθμίσεις και τις διαδικασίες που εφαρμόζουν προκειμένου να 
επιτρέπουν την πρόσβαση των πελατών τους στις υπηρεσίες εκκαθάρισης που παρέχει η 
ΕΤ.ΕΚ. Σε κάθε περίπτωση, την ευθύνη για την εξασφάλιση της τήρησης των 
υποχρεώσεων εκ μέρους των πελατών φέρουν τα Εκκαθαριστικά Μέλη. 

9. Η ΕΤ.ΕΚ. δύναται να αρνηθεί την πρόσβαση Εκκαθαριστικών Μελών, τα οποία πληρούν τα 
κριτήρια που θέτει για την κτήση της ιδιότητας σύμφωνα με τους όρους του παρόντος 
Κανονισμού, μόνον κατόπιν δέουσας γραπτής αιτιολόγησης και βάσει συνολικής ανάλυσης 
κινδύνου. 

10. Η ΕΤ.ΕΚ. προβαίνει, τουλάχιστον μία (1) φορά κατ’ έτος, σε συνολική επανεξέταση της 
συμμόρφωσης των Εκκαθαριστικών Μελών προς τους όρους και τα κριτήρια αποδοχής 
αυτών σύμφωνα με τα ειδικότερα οριζόμενα στις κείμενες διατάξεις και κατά τους όρους του 
παρόντος Κανονισμού. Η ΕΤ.ΕΚ. μπορεί με απόφασή της να καθορίζει κάθε τεχνικό ή 
διαδικαστικό θέμα και αναγκαία λεπτομέρεια σχετικά με την επανεξέταση αυτή. Τα 
Εκκαθαριστικά Μέλη οφείλουν, προκειμένου για τη διατήρηση της ιδιότητάς τους, να 
συμμορφώνονται προς τις τυχόν συστάσεις της ΕΤ.ΕΚ. που παρέχονται στο πλαίσιο της 
παραπάνω επανεξέτασης. 

11. Η ΕΤ.ΕΚ. δύναται με απόφασή της και αφού λάβει υπόψη τη γνώμη της Επιτροπής 
Κινδύνου, όπου συντρέχει περίπτωση, να επιβάλλει ειδικές επιπρόσθετες υποχρεώσεις στα 
Εκκαθαριστικά Μέλη, όπως τη συμμετοχή σε δημοπρασίες θέσεων υπερήμερου 
Εκκαθαριστικού Μέλους, καθορίζοντας με τη σχετική απόφαση κάθε αναγκαίο όρο και 
τεχνική λεπτομέρεια. Οι εν λόγω επιπρόσθετες υποχρεώσεις είναι ανάλογες με τον κίνδυνο 
που αναλαμβάνει το Εκκαθαριστικό Μέλος και δεν περιορίζουν τη συμμετοχή σε ορισμένες 
κατηγορίες Εκκαθαριστικών Μελών. 

2.4.2. Διαδικασία για την απόκτηση της ιδιότητας 

1. Για την απόκτηση της ιδιότητας του Εκκαθαριστικού Μέλους το υποψήφιο πρόσωπο 
πρέπει να υποβάλει στην ΕΤ.ΕΚ. αίτηση βάσει εντύπου που η ΕΤ.ΕΚ. χορηγεί σε 
τυποποιημένη μορφή. Η αίτηση πρέπει να υπογράφεται από το νόμιμο εκπρόσωπο του 
υποψηφίου και να συνοδεύεται από τα απαιτούμενα δικαιολογητικά, όπως καθορίζονται 
από την ΕΤ.ΕΚ., υπέχει δε θέση υπεύθυνης δήλωσης του υποψηφίου ότι πληροί τις 
προϋποθέσεις για την απόκτηση της αιτούμενης ιδιότητας. 

2. Η υποβολή της αίτησης τεκμαίρεται ως αποδοχή από το υποψήφιο πρόσωπο του συνόλου 
των ρυθμίσεων του παρόντος Κανονισμού, περιλαμβανομένων και των πόσης φύσεως 
διαδικασιών που εκδίδονται σε εφαρμογή του, και των σχετικών υποχρεώσεων που 
αφορούν στην αιτηθείσα ιδιότητα. 

3. Το υποψήφιο πρόσωπο πρέπει, κατά την υποβολή της αίτησης ή και μεταγενέστερα κατά 
τη διαδικασία εξέτασής της που ορίζει η ΕΤ.ΕΚ., να υποβάλει στην ΕΤ.ΕΚ. υπόμνημα, με το 
οποίο θα πρέπει να ορίζει σαφώς τις οργανωτικές διαδικασίες βάσει των οποίων προτίθεται 
να ασκήσει τις δραστηριότητες του Εκκαθαριστικού Μέλους. Στο υπόμνημα αυτό θα πρέπει 
να γίνεται αναφορά ιδίως: 

α) στην οργανωτική, λειτουργική και τεχνοοικονομική υποδομή και επάρκεια, στους 
μηχανισμούς και στις διαδικασίες εκκαθάρισης και διακανονισμού, εσωτερικού ελέγχου, 
διαχείρισης κινδύνου και λογιστικής παρακολούθησης και απεικόνισης που θα διαθέτει το 
υποψήφιο πρόσωπο προς εκπλήρωση των υποχρεώσεών του εκκαθάρισης 

β) στην πολιτική που θα υιοθετεί το υποψήφιο πρόσωπο για τον καθορισμό των κριτηρίων, 
των ρυθμίσεων και των διαδικασιών που θα πρέπει να εφαρμόζει προκειμένου να 
επιτρέπει την πρόσβαση των πελατών του στις υπηρεσίες εκκαθάρισης που παρέχει η 
ΕΤ.ΕΚ. 

γ) στις διαδικασίες λογιστικού διαχωρισμού, παρακολούθησης και διαχείρισης κινδύνου 
που θα εφαρμόζει το υποψήφιο πρόσωπο ως προς τις θέσεις πελατών περιλαμβανομένων 
ιδίως των διαδικασιών σχετικά με: 

(ί) τον τρόπο διάκρισης των θέσεων για ίδιο λογαριασμό, για πελάτη ή πελάτες του για τον 
καθορισμό του τρόπου παροχής υπηρεσιών εκκαθάρισης και διακανονισμού και τη 

διαπίστωση, τον έλεγχο και τη διαχείριση συγκεντρώσεων κινδύνου που σχετίζονται με την 
παροχή σχετικών υπηρεσιών, 

(ϋ) το χειρισμό των παρεχόμενων από τους πελάτες εξασφαλίσεων, περιλαμβανομένων 
των περιπτώσεων κάλυψης θέσεων των πελατών προς την ΕΤ.ΕΚ. με χρήση χρηματικών 
διαθεσίμων και παρεχόμενων ασφαλειών των πελατών 

(ίϋ) το χειρισμό υπερημερίας πελάτη και τη διευθέτηση των θέσεων του πελάτη σε σχέση 
και με τις θέσεις που θα τηρεί για λογαριασμό άλλων πελατών του, 

(ίν) τον τρόπο συνεργασίας και σύμπραξής του με Μέλη Αγοράς προς διενέργεια 
συναλλαγών και διευθέτηση υπερημεριών και περιορισμού του κινδύνου του. 

4. Η ΕΤ.ΕΚ. μπορεί να θέτει στη διάθεση του υποψηφίου ενδεικτικό οδηγό υπομνήματος, 
καθορίζοντας τις κατευθυντήριες γραμμές ως προς το περιεχόμενό του. 

5. Το υποψήφιο πρόσωπο πρέπει να γνωστοποιεί κατά την υποβολή της αίτησης τυχόν άλλες 
ιδιότητές του, ενδεικτικά ως μέλους χρηματιστηρίων και οργανωμένων αγορών ή φορέων 
εκκαθάρισης ή διακανονισμού, και να παρέχει στην ΕΤ.ΕΚ. κάθε αναγκαίο στοιχείο και 
πληροφορία που αφορά στις ιδιότητες αυτές. Η ΕΤ.ΕΚ. μπορεί να ζητά στοιχεία και 
πληροφορίες από τους παραπάνω φορείς και τις Αρμόδιες Αρχές του υποψηφίου στο 
πλαίσιο συγκέντρωσης και επαλήθευσης κρίσιμων για τον έλεγχο της αίτησης στοιχείων. 

6. Η ΕΤ.ΕΚ. δικαιούται να δημοσιοποιεί την υποβολή της αίτησης και να καθιστά δημόσια 
γνωστή την ταυτότητα του υποψηφίου προσώπου. 

7. Κατά τον έλεγχο των υποβληθέντων από τον υποψήφιο στοιχείων, η ΕΤ.ΕΚ. δικαιούται, 
πέραν των απαραίτητων δικαιολογητικών, να ζητά κάθε άλλο πρόσθετο ή συμπληρωματικό 
έγγραφο ή πληροφορία που κρίνει αναγκαία για την εξέταση της αίτησης ή την 
επιβεβαίωση των υποβληθέντων ή και την αυτοπρόσωπη παράσταση ενώπιον της 
εκπροσώπων ή υπαλλήλων του υποψηφίου, ιδίως αυτών που προτίθενται να ασκήσουν 
καθήκοντα Πιστοποιημένου Εκκαθαριστή, καθώς και να προβαίνει σε επιτόπιους ελέγχους 
στις εγκαταστάσεις του υποψηφίου. 

8. Η ΕΤ.ΕΚ. προκειμένου να ελέγξει την ικανότητα και την ετοιμότητα του υποψηφίου, μπορεί 
να ζητά τη συμμετοχή του σε εικονικές συνεδριάσεις (πιοοΚ οΙοαπηρ 5655ίοπ) ή σε άλλα 
σενάρια προσομοίωσης των πραγματικών συνθηκών διαπραγμάτευσης, εκκαθάρισης και 
διακανονισμού. 

9. Η ΕΤ.ΕΚ. εγκρίνει ή απορρίπτει την αίτηση του υποψηφίου με αιτιολογημένη απόφαση. 
Μπορεί επίσης να αναβάλει την έκδοση απόφασης επί της αίτησης, εάν τα στοιχεία που 
προσκομίστηκαν από τον υποψήφιο δεν είναι επαρκή ή επαρκώς τεκμηριωμένα για την 
κρίση της. Η αίτηση θεωρείται απορριφθείσα, εάν ο υποψήφιος δεν προσκομίσει εντός του 
χρόνου της αναβολής τα σχετικώς ζητηθέντα από την ΕΤ.ΕΚ. στοιχεία. Η απόφαση της 
ΕΤ.ΕΚ. κοινοποιείται στον υποψήφιο μέσα σε εύλογο χρόνο από τη λήψη της. 

10. Σε περίπτωση απόρριψης της αίτησης, αποδίδονται άτοκα στον υποψήφιο τα ποσά που 
τυχόν κατέβαλε για την απόκτηση της αιτηθείσας ιδιότητας. 

11. Η ΕΤ.ΕΚ. ενημερώνει την Επιτροπή Κεφαλαιαγοράς, την Τράπεζα της Ελλάδος και τους 
Διαχειριστές Αγοράς για κάθε έγκριση που παρέχει για την απόκτηση της ιδιότητας του 
Εκκαθαριστικού Μέλους ως και στις περιπτώσεις παραίτησης ή διαγραφής του 
Εκκαθαριστικού Μέλους, ως ορίζεται στον παρόντα Κανονισμό, προς άσκηση των κατά 

περίπτωση καθηκόντων και αρμοδιοτήτων τους. Προς τούτο τους γνωστοποιεί 
επικαιροποιημένο κάθε φορά κατάλογο με τα στοιχεία των Εκκαθαριστικών Μελών. 

2.4.3. Χρηματοοικονομικές ρυθμίσεις 

1. Τα Άμεσα Εκκαθαριστικά Μέλη πρέπει να διαθέτουν ίδια κεφάλαια τουλάχιστον επτακόσιες 
χιλιάδες ευρώ (700.000,00€). 

2. Τα Γενικά Εκκαθαριστικά Μέλη πρέπει να διαθέτουν ίδια κεφάλαια τουλάχιστον τρία 
εκατομμύρια ευρώ (3.000.000,00€). 

2.4.4. Οργανωτική επάρκεια Εκκαθαριστικού Μέλους 

1. Τα Εκκαθαριστικά Μέλη οφείλουν να διαθέτουν κατάλληλη οργανωτική, λειτουργική και 
τεχνοοικονομική υποδομή και επάρκεια και κατάλληλους μηχανισμούς ελέγχου και 
ασφαλείας στον τομέα ηλεκτρονικής επεξεργασίας δεδομένων και εσωτερικού ελέγχου για: 

α) τη διαρκή παρακολούθηση, διαχείριση και ομαλή εκπλήρωση των υποχρεώσεων 
που αναλαμβάνουν σε σχέση με την εκκαθάριση και το διακανονισμό σύμφωνα με 
τις κείμενες διατάξεις και τους όρους του παρόντος Κανονισμού, ενδεικτικά σε σχέση 
με την παροχή περιθωρίων ασφάλισης και τη συμμετοχή τους στο Κεφάλαιο 
Εκκαθάρισης, την καταβολή των τιμημάτων, και την εν γένει εκπλήρωση 
υποχρεώσεων χρηματικού διακανονισμού, την παράδοση και παραλαβή Κινητών 
Αξιών, ανάλογα με τα κατά περίπτωση χαρακτηριστικά των συναλλαγών και θέσεων 
που κατέχουν, ως και την παρακολούθηση των θέσεων και Πιστωτικών Ορίων που 
τίθενται με βάση τους όρους του παρόντος Κανονισμού 

β) τη διαρκή παρακολούθηση και την εφαρμογή των κριτηρίων, των ρυθμίσεων και των 
διαδικασιών που εφαρμόζουν προκειμένου να επιτρέπουν την πρόσβαση των 
πελατών τους στις υπηρεσίες εκκαθάρισης που παρέχει η ΕΤ.ΕΚ. 

γ) τη διαρκή παρακολούθηση και διαχείριση των θέσεων που θα διατηρεί σε σχέση με 
τους πελάτες του για τη διαπίστωση, τον έλεγχο και τη διαχείριση συγκεντρώσεων 
κινδύνου που σχετίζονται με την παροχή σχετικών υπηρεσιών, 

δ) τη διαρκή παρακολούθηση, διαχείριση και ομαλή εκπλήρωση των εκ των 
συναλλαγών και θέσεων αντιστοίχων υποχρεώσεων των πελατών τους προς αυτά 
και αυτών προς τους πελάτες τους, 

ε) την παρακολούθηση και τον έλεγχο των θέσεων ανοικτής πώλησης των πελατών 
τους για τον εντοπισμό και την έγκαιρη αντιμετώπιση τυχόν προβλημάτων στην 
εκκαθάριση 

στ) τη διαρκή παρακολούθηση και διαχείριση των παρεχόμενων από τους πελάτες 
εξασφαλίσεων και τη διευθέτηση τυχόν υπερημεριών 

ζ) την πιστή τήρηση των όρων, υποχρεώσεων και διαδικασιών που αναλαμβάνει βάσει 
του υποβληθέντος στην ΕΤ.ΕΚ. υπομνήματος του κατά τους όρους του παρόντος 
και την τροποποίηση και ενημέρωση της ΕΤ.ΕΚ. σε περίπτωση μεταβολής των 
όρων λειτουργίας του ως Εκκαθαριστικού Μέλους 

η) τη διαρκή παρακολούθηση, διαχείριση και εκπλήρωση των υποχρεώσεών τους 
προς τις Αρμόδιες Αρχές, τους Διαχειριστές Αγοράς και τα πάσης φύσεως 
συστήματα και φορείς, περιλαμβανομένων των Φορέων χρηματικού διακανονισμού, 

που συνδέονται με το Σύστημα στο πλαίσιο εκκαθάρισης και διακανονισμού των 
συναλλαγών 

2. Τα Εκκαθαριστικά Μέλη οφείλουν να διαθέτουν κατάλληλη πολιτική αδιάλειπτης 
λειτουργίας και σχέδιο αποκατάστασης λειτουργίας με σκοπό την διατήρηση των 
λειτουργιών τους μετά από καταστροφή, την έγκαιρη αποκατάσταση των εργασιών και την 
τήρηση των καθηκόντων τους ως Εκκαθαριστικών Μελών με βάση και τις κείμενες 
διατάξεις. 

3. Για την κάλυψη των υποχρεώσεών τους σύμφωνα με τους όρους του παρόντος 
Κανονισμού, τα Εκκαθαριστικά Μέλη οφείλουν: 

α) να έχουν θεσπίσει και να διατηρούν υπηρεσία εκκαθάρισης στην οποία θα πρέπει 
να απασχολούνται οι Πιστοποιημένοι Εκκαθαριστές τους, ως και υπηρεσία 
διαχείρισης κινδύνου κατά τις κείμενες διατάξεις 

β) να έχουν Μερίδα Μέλους στο Σ.Α.Τ. και να είναι Χειριστές της εν λόγω Μερίδας 

γ) να είναι Χειριστές σύμφωνα με τα προβλεπόμενα στον Κανονισμό Λειτουργίας 

Σ.Α.Τ. 

δ) να διατηρούν τους απαραίτητους κατά περίπτωση τραπεζικούς λογαριασμούς σε 
Φορείς χρηματικού διακανονισμού σύμφωνα με τις διαδικασίες της ΕΤ.ΕΚ. 

4. Η ΕΤ.ΕΚ. μπορεί να εξειδικεύει τις οργανωτικές απαιτήσεις που πρέπει να πληρούν τα 
Εκκαθαριστικά Μέλη σύμφωνα με τις προηγούμενες παραγράφους. 

2.4.5. Ανάληψη της εκκαθάρισης 

1. Πριν την έναρξη κάθε συνεδρίασης της Αγοράς ή και κατά τη διάρκειά της σύμφωνα με τις 
διαδικασίες της ΕΤ.ΕΚ. κάθε Γενικό Εκκαθαριστικό Μέλος δηλώνει στο Σύστημα το Μέλος ή 
τα Μέλη Αγοράς των οποίων τις συναλλαγές θα εκκαθαρίζει κατά τη σχετική συνεδρίαση, 
ως και το Πιστωτικό Όριο, όπως ορίζεται ανά Αγορά κατά τους όρους του παρόντος, που 
κατανέμει για τη σχετική συνεδρίαση σε καθένα εξ αυτών. Η δήλωση αυτή θεωρείται ότι 
περιλαμβάνει δήλωση ανάθεσης της εκκαθάρισης των σχετικών συναλλαγών από τα 
δηλούμενα από το Γενικό Εκκαθαριστικό Μέλος Αγοράς και αντίστοιχα ανάληψης της 
εκκαθάρισης από το προβαίνον στη δήλωση Γενικό Εκκαθαριστικό Μέλος. Το Γενικό 
Εκκαθαριστικό Μέλος δε δικαιούται να αναλάβει προς εκκαθάριση συναλλαγές, για τις 
οποίες δεν έχει προβεί στη δήλωση των προηγουμένων εδαφίων. 

2. Κάθε Άμεσο Εκκαθαριστικό Μέλος δύναται ως προς κάθε συνεδρίαση να καταρτίζει 
συναλλαγές μόνο στην έκταση του Πιστωτικού Ορίου του, όπως του αποδίδεται για τη 
σχετική συνεδρίαση σύμφωνα με τους όρους το παρόντος. 

3. Μέλη Αγοράς που δε διαθέτουν Πιστωτικό Όριο δε δικαιούνται να προβαίνουν στην 
εισαγωγή εντολών στο σύστημα διαπραγμάτευσης της Αγοράς σύμφωνα και με τα 
ειδικότερα οριζόμενα στον Κανονισμό Αγοράς που την διέπει. 

2.4.6. Επαγγελματική επάρκεια 

1. Κάθε Εκκαθαριστικό Μέλος οφείλει να έχει διορίσει έναν (1) τουλάχιστον Πιστοποιημένο 
Εκκαθαριστή για τη διεξαγωγή των εργασιών εκκαθάρισης των συναλλαγών που 
αναλαμβάνει. Σε κάθε περίπτωση το Εκκαθαριστικό Μέλος οφείλει να έχει επαρκή αριθμό 

Πιστοποιημένων Εκκαθαριστών, λαμβανομένων υπόψη του φάσματος των συναλλαγών 
που αναλαμβάνει προς εκκαθάριση και των εγγενών κινδύνων. 

2. Το Εκκαθαριστικό Μέλος οφείλει να εξασφαλίζει την παρουσία του Πιστοποιημένου 
Εκκαθαριστή στην υπηρεσία εκκαθάρισης και διαχείρισης κινδύνου που διαθέτει καθ' όλη 
τη διάρκεια διεξαγωγής της εκκαθάρισης κατά τις προγραμματισμένες διαδικασίες της 
ΕΤ.ΕΚ., ως και τον τρόπο αναπλήρωσής του σε περίπτωση απουσίας ή κωλύματος του. Η 
αναπλήρωση μπορεί να γίνει μόνο από πρόσωπο που έχει την παραπάνω ιδιότητα. 

3. Για την άσκηση καθηκόντων Πιστοποιημένου Εκκαθαριστή, το υποψήφιο πρόσωπο πρέπει 
να πληροί τις προϋποθέσεις επαγγελματικής επάρκειας που θέτει η ΕΤ.ΕΚ. Επαγγελματική 
επάρκεια υφίσταται όταν κατά τις διαδικασίες της ΕΤ.ΕΚ. πιστοποιείται η γνωστική 
επάρκεια του υποψηφίου σε σχέση με τους κανονισμούς και τις τεχνικές διαδικασίες που 
διέπουν τη λειτουργία του Συστήματος και της Αγοράς. 

4. Τα Εκκαθαριστικά Μέλη οφείλουν να δηλώνουν στην ΕΤ.ΕΚ. τα στοιχεία των 
Πιστοποιημένων Εκκαθαριστών που διορίζουν, ως και κάθε μεταβολή αυτών των 
στοιχείων. Οι διορισμένοι Πιστοποιημένοι Εκκαθαριστές οφείλουν, ως προς τις εργασίες 
εκκαθάρισης που διεξάγουν στο πλαίσιο των καθηκόντων τους, να παρέχουν στην ΕΤ.ΕΚ. 
και στους Διαχειριστές Αγοράς κάθε στοιχείο και πληροφορία σε πρώτη ζήτηση. 

2. 4. 7. Χρήστες του Συστήματος 

1. Χρήστες του Συστήματος για την εκκαθάριση των συναλλαγών επιτρέπεται να είναι μόνο οι 
εξουσιοδοτημένοι από τα Εκκαθαριστικά Μέλη Πιστοποιημένοι Εκκαθαριστές καθώς και οι 
εξουσιοδοτημένοι χρήστες των Μελών Αγοράς όπου συντρέχει περίπτωση σύμφωνα με 
τους όρους του παρόντος Κανονισμού. Τα Εκκαθαριστικά Μέλη και τα Μέλη Αγοράς 
γνωστοποιούν στην ΕΤ.ΕΚ. τα στοιχεία των χρηστών τους και κάθε άλλο σχετικό στοιχείο, 
που ορίζεται με τις διαδικασίες της ΕΤ.ΕΚ., ως και κάθε μεταβολή των στοιχείων αυτών. 

2. Τα Εκκαθαριστικά Μέλη οφείλουν να θέτουν ειδικές διαδικασίες εσωτερικού ελέγχου για την 
παρακολούθηση των εργασιών που διεξάγονται από τους χρήστες του Συστήματος. 
Οφείλουν επίσης να θέτουν στη διάθεση της ΕΤ.ΕΚ. τις παραπάνω διαδικασίες, ως και να 
συμμορφώνονται με τις εκάστοτε υποδείξεις της ΕΤ.ΕΚ. ως προς την τήρηση των σχετικών 
διαδικασιών. 

3. Τα Εκκαθαριστικά Μέλη οφείλουν να εξασφαλίζουν την προσήκουσα και σύμφωνη με την 
κείμενη νομοθεσία και τον παρόντα Κανονισμό χρήση των τερματικών σταθμών από τους 
χρήστες τους και ευθύνονται έναντι της ΕΤ.ΕΚ. για όποια ζημία προκύψει από πράξη ή 
παράλειψη των εν λόγω χρηστών. 

2.4.8. Δικαιώματα εγγραφής και ετήσιας συνδρομής - Χρεώσεις 

1. Τα Εκκαθαριστικά Μέλη οφείλουν να καταβάλλουν ολοσχερώς τοις μετρητοίς στην ΕΤ.ΕΚ. 
κάθε είδους δικαιώματα εγγραφής, ετήσιας συνδρομής, τέλη σύνδεσης με τα συστήματα 
της ΕΤ.ΕΚ. ή και τους Διαχειριστές Αγοράς όπου συντρέχει περίπτωση και λοιπές χρεώσεις 
που καθορίζονται από την ΕΤ.ΕΚ. Σχετικές υποχρεώσεις μπορεί να έχουν και τα Μη 
Εκκαθαριστικά Μέλη. Οι προβλεπόμενες χρεώσεις μπορεί να διαφοροποιούνται, ενδεικτικά 
ανάλογα με το αν πρόκειται για Άμεσο ή Γενικό Εκκαθαριστικό Μέλος ή την έκταση 
δραστηριοποίησης και χρήσης από το Εκκαθαριστικό Μέλος των συστημάτων της ΕΤ.ΕΚ. 

2. Τα δικαιώματα εγγραφής καταβάλλονται εφάπαξ με την απόκτηση της σχετικής ιδιότητας 
και δεν επιστρέφονται σε περίπτωση απώλειάς της για οποιαδήποτε αιτία, 
περιλαμβανομένης και της περίπτωσης συγχώνευσης. 

2.4.9. Εισφορές υπέρ Κεφαλαίου Εκκαθάρισης 

Τα Εκκαθαριστικά Μέλη οφείλουν να συμμετέχουν στο Κεφάλαιο Εκκαθάρισης και να 
καταβάλλουν τις προβλεπόμενες εισφορές υπέρ αυτού σύμφωνα με τους όρους του 
παρόντος Κανονισμού. 

2.4.10. Σύνδεση με δίκτυο για την εκκαθάριση 

1. Για την απόκτηση πρόσβασης στο Σύστημα απαιτείται η ύπαρξη σύνδεσης του 
Εκκαθαριστικού Μέλους με το Δ.Χ.Σ. ή με όποιο άλλο δίκτυο ή τρόπο σύνδεσης καθορίζει η 
ΕΤ.ΕΚ. για την εκκαθάριση των συναλλαγών μέσω του Συστήματος. 

2. Το Εκκαθαριστικό Μέλος οφείλει να προβαίνει σε κάθε αναγκαία ενέργεια, ενδεικτικά να 
υπογράφει τις απαραίτητες συμβάσεις με το Διαχειριστή Αγοράς ή την ΕΤ.ΕΚ. για την 
απόκτηση της σχετικής σύνδεσης. 

2.4.11. Επικοινωνία της ΕΤ.ΕΚ. με τα Εκκαθαριστικά Μέλη 

1. Η επικοινωνία μεταξύ της ΕΤ.ΕΚ. και των Εκκαθαριστικών Μελών πραγματοποιείται 
εγγράφως, περιλαμβανομένων ως εγγράφου και των ηλεκτρονικών μέσων, εκτός αν 
ορίζεται διαφορετικά στον παρόντα Κανονισμό. 

2. Κάθε ανακοίνωση της ΕΤ.ΕΚ. προς τα Εκκαθαριστικά Μέλη που αφορά την εκκαθάριση και 
τα αποτελέσματα αυτής σύμφωνα με τα προβλεπόμενα στον παρόντα Κανονισμό, θα 
διαβιβάζεται ηλεκτρονικά μέσω του Συστήματος. 

3. Διεύθυνση του Εκκαθαριστικού Μέλους για την επικοινωνία του με την ΕΤ.ΕΚ. είναι αυτή 
που το Εκκαθαριστικό Μέλος έχει καθορίσει στην αίτησή του για την απόκτηση της σχετικής 
ιδιότητας. Κάθε αλλαγή διεύθυνσης του Εκκαθαριστικού Μέλους γνωστοποιείται εγγράφως 
στην Ε.Τ.ΕΚ. 

4. Για θέματα που αφορούν στην εκκαθάριση και το διακανονισμό των συναλλαγών, η 
επικοινωνία της ΕΤ.ΕΚ. θα γίνεται με τον Πιστοποιημένο Εκκαθαριστή που το 
Εκκαθαριστικό Μέλος έχει δηλώσει στην ΕΤ.ΕΚ. Για κάθε άλλο θέμα που αφορά το 
Εκκαθαριστικό Μέλος, η ΕΤ.ΕΚ. θα επικοινωνεί με τον υπεύθυνο επικοινωνίας του 
Εκκαθαριστικού Μέλους. 

5. Για την επικοινωνία τους με την ΕΤ.ΕΚ. τα Εκκαθαριστικά Μέλη θα πρέπει να απευθύνονται 
στα καθ' ύλη αρμόδια όργανα της ΕΤ.ΕΚ., όπως αυτά ανακοινώνονται κάθε φορά στον 
καθοριζόμενο από αυτή διαδικτυακό τόπο. 

2.4.12. Ενημέρωση της ΕΤ.ΕΚ. 

1. Τα Εκκαθαριστικά Μέλη οφείλουν να παρέχουν στην ΕΤ.ΕΚ. κάθε στοιχείο και πληροφορία 
σχετικά με τις εργασίες εκκαθάρισης που διεξάγουν και τους εγγενείς κινδύνους, 
οποτεδήποτε τους ζητείται από αυτή. Στο πλαίσιο αυτό οφείλουν να παρέχουν στην ΕΤ.ΕΚ. 
τις σχετικές βασικές πληροφορίες που η ΕΤ.ΕΚ. καθορίζει και εξειδικεύει με απόφασή της 
για τη διαπίστωση και τον έλεγχο συναφών συγκεντρώσεων κινδύνου που σχετίζονται με 
την παροχή υπηρεσιών σε πελάτες. 

2. Τα Εκκαθαριστικά Μέλη οφείλουν να γνωστοποιούν στην ΕΤ.ΕΚ., κατά το χρόνο υποβολής 
στις Αρμόδιες Αρχές εποπτικών στοιχείων σύμφωνα με τους κανόνες που διέπουν τη 
λειτουργία τους, τα εξής: 

α) τις ελεγμένες και υπογεγραμμένες από ορκωτούς ελεγκτές ετήσιες και εξαμηνιαίες 
οικονομικές καταστάσεις τους, 

β) τα στοιχεία αναφορικά με την κεφαλαιακή τους επάρκεια, τα ίδια κεφάλαια, το 
συντελεστή φερεγγυότητας ή και τα μεγάλα χρηματοδοτικά ανοίγματα αυτών, καθώς 
και τις οικείες οικονομικές καταστάσεις της περιόδου αναφοράς. 

3. Τα Εκκαθαριστικά Μέλη οφείλουν να ενημερώνουν άμεσα την ΕΤ.ΕΚ. σε κάθε περίπτωση 
μεταβολής των στοιχείων βάσει των οποίων τους χορηγήθηκε από την ΕΤ.ΕΚ. η έγκριση 
για την απόκτηση της σχετικής ιδιότητας. Επίσης, οφείλουν να την ενημερώνουν 
οποτεδήποτε συντρέχει λόγος που θα μπορούσε να θέσει σε κίνδυνο την ομαλή συμμετοχή 
τους στην εκκαθάριση. Ενδεικτικά, τέτοιοι λόγοι συνιστούν η συγκέντρωση κινδύνου σε 
συγκεκριμένους πελάτες, η υπερημερία πελάτη ως προς την εκπλήρωση των 
υποχρεώσεών του έναντι του Εκκαθαριστικού Μέλους, η ύπαρξη ενδείξεων σχετικά με την 
περιέλευση του Εκκαθαριστικού Μέλους σε προσωρινή αδυναμία ως προς την εκπλήρωση 
των υποχρεώσεών του ή η επέλευση γεγονότων που επηρεάζουν τη λειτουργία του 
Εκκαθαριστικού Μέλους, όπως η λήψη απόφασης για συμμετοχή σε διαδικασία 
συγχώνευσης, διάσπασης ή εξαγοράς της επιχείρησης αυτού ή η επιβολή κυρώσεων από 
τις Αρμόδιες Αρχές. 

4. Η ΕΤ.ΕΚ. θέτει στη διάθεση της Επιτροπής Κεφαλαιαγοράς τα τηρούμενα από αυτή 
στοιχεία και πληροφορίες των προηγούμενων παραγράφων σε πρώτη ζήτηση. 

2.5. Υποχρεώσεις επαγγελματικής συμπεριφοράς 

2.5.1. Υποχρεώσεις Εκκαθαριστικών Μελών 

Τα Εκκαθαριστικά Μέλη οφείλουν να παρέχουν τις υπηρεσίες εκκαθάρισης και διακανονισμού 

σύμφωνα με τις αρχές της καλής πίστης και των συναλλακτικών ηθών. Συνιστούν αυτοτελείς 

υποχρεώσεις τους ιδίως: 

1. Να διασφαλίζουν την ομαλή λειτουργία της αγοράς, επιδεικνύοντας τη δέουσα επιμέλεια και 
φροντίδα κατά τη συμμετοχή τους στην εκκαθάριση και την παροχή σχετικών υπηρεσιών 
προς τους πελάτες τους προς εξασφάλιση της ομαλής εκπλήρωσης των συναλλαγών, 

2. Να απέχουν από κάθε πράξη ή παράλειψη που θα μπορούσε να βλάψει το κύρος της 
ΕΤ.ΕΚ., των Διαχειριστών Αγοράς και γενικότερα την αξιοπιστία και ασφάλεια του 
χρηματοπιστωτικού συστήματος, 

3. Να συμπεριφέρονται σε κάθε περίπτωση με ευπρέπεια προς τα όργανα της ΕΤ.ΕΚ. και 
τους λοιπούς συμμετέχοντες κατά τους όρους του παρόντος στην εκκαθάριση και το 
διακανονισμό και να συμπράττουν όπου τούτο κρίνεται αναγκαίο με αυτούς για την 
αποτροπή συστημικών και άλλων εγγενών κινδύνων, 

4. Να ανταποκρίνονται άμεσα, ειλικρινώς και πλήρως σε κάθε αίτημα της ΕΤ.ΕΚ. για παροχή 
στοιχείων και πληροφοριών, να εκπληρώνουν τις υποχρεώσεις τους αναφορικά με την 
τακτική ή τυχόν έκτακτη ενημέρωση που της παρέχουν σύμφωνα με τα προβλεπόμενα 
στον Κανονισμό και να συνεργάζονται με την ΕΤ.ΕΚ. απρόσκοπτα, συμμετέχοντας σε 
σχετικές συναντήσεις ή επιτρέποντας σε όργανα της ΕΤ.ΕΚ. τη διενέργεια επιτόπιων 
ελέγχων στις εγκαταστάσεις τους, 

5. Να διασφαλίζουν λελογισμένη και σύμφωνη με τον παρόντα Κανονισμό χρήση του 
υπολογιστικού εξοπλισμού και του λογισμικού που διαθέτουν για την πρόσβαση στο 
Σύστημα, ώστε να διαφυλάσσεται η ομαλή και ασφαλής λειτουργία του, 

6. Να εφαρμόζουν διαρκώς αποτελεσματικές διαδικασίες εσωτερικού ελέγχου για την 
παρακολούθηση της πιστής εφαρμογής από το προσωπικό τους των κείμενων διατάξεων, 
ως και αυτών του παρόντος Κανονισμού, 

7. Να διασφαλίζουν τη σύμφωνη με τις κείμενες διατάξεις και τον παρόντα Κανονισμό 
εκκαθάριση και διακανονισμό των συναλλαγών, 

8. Να παρέχουν πλήρη και έγγραφη ενημέρωση προς τα τυχόν συμβαλλόμενα με αυτά Μέλη 
Αγοράς και τους πελάτες τους για κάθε υποχρέωση που προκύπτει από την εκκαθάριση 
και το διακανονισμό των συναλλαγών, 

9. Να τηρούν ημερησίως Δελτίο Στοιχείων ανά πελάτη που αφορούν στο σύνολο των 
εκκρεμών συναλλαγών και θέσεων του πελάτη σε σχέση με τις διαδικασίες εκκαθάρισης, 
όπως αυτές προκύπτουν μετά το πέρας κάθε ημέρας εκκαθάρισης και υπολογισμού του 
κινδύνου σύμφωνα με τους όρους του παρόντος και να καταγράφουν με ακρίβεια, 
σαφήνεια και πληρότητα στα στοιχεία που τηρούν ανά πελάτη την ύπαρξη των σχετικών 
εκκρεμοτήτων, τις προς διακανονισμό υποχρεώσεις και απαιτήσεις, τις παρασχεθείσες από 
τον πελάτη σε αυτούς εξασφαλίσεις, την κίνηση των πάσης φύσεως λογαριασμών του 
πελάτη σε σχέση με την εκκαθάριση και το διακανονισμό των συναλλαγών, ως και κάθε 
άλλο στοιχείο σχετικό των συναλλαγών του πελάτη, 

10. Στις περιπτώσεις υπερημερίας και εν γένει εκκρεμοτήτων στην εκκαθάριση, να προβαίνουν 
σε κάθε αναγκαία ενέργεια για την άρση της, συμπράττοντας με τα απαραίτητα κατά 
περίπτωση πρόσωπα, 

11. Να λαμβάνουν υπόψη τους τις αποδεκτές πρακτικές που ισχύουν για την εκκαθάριση και το 
διακανονισμό των συναλλαγών, όπως ορίζονται βάσει και των εκάστοτε κοινοτικών αρχών 
και κανόνων. 

2.5.2. Υποχρεώσεις των Μελών Α γοράς 

Τα Μέλη της Αγοράς οφείλουν να συμμορφώνονται προς τις υποχρεώσεις που αναλαμβάνουν 

με τον παρόντα Κανονισμό. Συνιστούν αυτοτελείς υποχρεώσεις τους ιδίως: 

1. Να τηρούν τα Πιστωτικά Όρια που τους αποδίδονται σύμφωνα με τους όρους του 
παρόντος Κανονισμού, 

2. Να διενεργούν συναλλαγές κάλυψης κατά την έννοια του ν. 3606/2007 και εν γένει των 
κανόνων που διέπουν τη λειτουργία της Αγοράς που μετέχουν, ιδίως όταν αυτό επιβάλλεται 
για λόγους κάλυψης ή περιορισμού των πιστωτικών κινδύνων που προκύπτουν από τις 
συναλλαγές τους, 

3. Να λαμβάνουν κάθε αναγκαίο μέτρο έναντι των πελατών τους για την ομαλή εκκαθάριση 
των συναλλαγών, 

4. Να συμπράττουν με τα Εκκαθαριστικά Μέλη που συνεργάζονται, ιδίως στις περιπτώσεις 
καταστάσεων υπερημερίας, 

5. Να συμμορφώνονται προς τις τυχόν συστάσεις ή υποδείξεις της ΕΤ.ΕΚ. χάριν ομαλής 
εκκαθάρισης. 

2.6. Παραίτηση Εκκαθαριστικού Μέλους 

2.6.1. Παραίτηση 

1. Παραίτηση από την ιδιότητα του Εκκαθαριστικού Μέλους χωρεί οποτεδήποτε υπό τον όρο 
πλήρωσης των προϋποθέσεων των παρακάτω παραγράφων. Η παραίτηση συνεπάγεται 
την απώλεια της ιδιότητας. 

2. Εκτός εάν διενεργεί την εκκαθάριση των συναλλαγών του άλλο Εκκαθαριστικό Μέλος, η 
παραίτηση από την ιδιότητα του Άμεσου Εκκαθαριστικού Μέλους συνεπάγεται αυτοδίκαια 
την αναστολή της σχετικής λειτουργίας του ως Μέλους Αγοράς. 

2.6.2. Προϋποθέσεις παραίτησης 

1. Η παραίτηση πρέπει να γνωστοποιηθεί εγγράφως στην ΕΤ.ΕΚ. και συνιστά και καταγγελία 
των συμφωνιών που τυχόν έχει συνάψει το Εκκαθαριστικό Μέλος με την ιδιότητα αυτή με 
την ΕΤ.ΕΚ. Τα αποτελέσματα της γενόμενης παραίτησης και καταγγελίας επέρχονται μετά 
πάροδο προθεσμίας τριάντα (30) ημερών από την ως άνω γνωστοποίηση με την 
επιφύλαξη των ειδικότερα οριζόμενων στις επόμενες παραγράφους. 

2. Η παραίτηση ισχύει με τον όρο ότι το Εκκαθαριστικό Μέλος έχει τακτοποιήσει εντός της 
τιθέμενης ως άνω προθεσμίας κάθε εκκρεμότητα, ως προς τις συναλλαγές που 
εκκαθαρίζει, ή οφειλή του έναντι της ΕΤ.ΕΚ. Η ΕΤ.ΕΚ. μπορεί να τροποποιεί την προθεσμία 
της προηγούμενης παραγράφου, θέτοντας βραχύτερη ή μακρύτερη ανάλογα με την 
περίπτωση συνεκτιμώντας τις εκκρεμείς υποχρεώσεις του Εκκαθαριστικού Μέλους και τις 
ανάγκες προστασίας του Συστήματος από επερχόμενους κινδύνους, ιδίως όταν συντρέχει 
περίπτωση υπερημερίας κατά τους όρους της περίπτωσης α) της παραγράφου 4. Σε 
περίπτωση τροποποίησης της προθεσμίας, η ημερομηνία της παραίτησης και των 
αποτελεσμάτων της επέρχονται με τη λήξη της νέας προθεσμίας. 

3. Με την πλήρωση των προϋποθέσεων των προηγούμενων παραγράφων η ΕΤ.ΕΚ. κάνει 
αποδεκτή την παραίτηση και ενημερώνει εγγράφως το Εκκαθαριστικό Μέλος. Σε 
περίπτωση μη αποδοχής της παραίτησης, παρέχει αιτιολογημένη απάντηση. 

4. Σε περίπτωση παραίτησης του Εκκαθαριστικού Μέλους και εφόσον έχουν εξοφληθεί οι 
πάσης φύσεως υποχρεώσεις του έναντι της ΕΤ.ΕΚ. σύμφωνα με τις προηγούμενες 
παραγράφους, του επιστρέφονται από την ΕΤ.ΕΚ. άμεσα οι πάσης φύσεως ασφάλειες που 
είχε παράσχει υπέρ αυτής για την κάλυψη των υποχρεώσεών του στην εκκαθάριση. Στην 
περίπτωση αυτή, η ΕΤ.ΕΚ. επιστρέφει επίσης στο Εκκαθαριστικό Μέλος το υπόλοιπο της 
μερίδας του στο Κεφάλαιο Εκκαθάρισης με την επιφύλαξη των παρακάτω περιπτώσεων: 

α) Εάν ενόσω διαρκεί η προθεσμία παραίτησης υφίσταται σε εκκρεμότητα μία ή και 
περισσότερες υπερημερίες και υπό την προϋπόθεση ότι το υπό παραίτηση 
Εκκαθαριστικό Μέλος έχει εξοφλήσει πλήρως τις υποχρεώσεις του έναντι της 
ΕΤ.ΕΚ., η μερίδα του στο Κεφάλαιο Εκκαθάρισης συμμετέχει στην κάλυψη των 
υπερημεριών κατά τους όρους του άρθρου 2.5 της ΕΝΟΤΗΤΑΣ IV, της ΕΤ.ΕΚ. 
υποχρεούμενης σε επιστροφή του εναπομείναντος και μόνο υπολοίπου τους μετά 
την κάλυψη αυτών. Σε περίπτωση που λάβει χώρα αναπροσαρμογή του Κεφαλαίου 
Εκκαθάρισης ενόσω διαρκεί η προθεσμία παραίτησης, το υπό παραίτηση 
Εκκαθαριστικό Μέλος οφείλει να μετάσχει στην αναπροσαρμογή μόνο εφόσον 
υπάρχουν ανοικτές θέσεις. 

β) Εάν συντρέχει περίπτωση που προβλέπεται στις παραγράφους 6 και 7 του άρθρου 
76 του ν. 3606/2007. Στην περίπτωση αυτή, η ΕΤ.Ε.Κ. προβαίνει σε προηγούμενη 

ενημέρωση και διευθέτηση των επιστροφών με βάση τις υποδείξεις ή τις σχετικές 
αποφάσεις της Επιτροπής Κεφαλαιαγοράς. 

5. Η παραίτηση από την ιδιότητα του Εκκαθαριστικού Μέλους δεν αποκλείει το ενδεχόμενο εκ 
νέου απόκτησής της, υπό τον όρο ότι θα πληρούνται κατά το χρόνο της απόκτησης οι όροι 
που τη διέπουν. 

6. Οι όροι και η διαδικασία παραίτησης μπορεί να εξειδικεύονται με απόφαση της ΕΤ.ΕΚ. 

ΜΕΡΟΣ 3. Λογαριασμοί Εκκαθάρισης, Υττολογαριασμοί Εκκαθάρισης και Λογαριασμοί 
Διακανονισμού 

3.1. Λογαριασμοί Εκκαθάρισης και Υττολογαριασμοί Εκκαθάρισης 

1. Η ΕΤ.ΕΚ. τηρεί στο Σύστημα Λογαριασμούς Εκκαθάρισης και Υπολογαριασμούς 
Εκκαθάρισης για τα Εκκαθαριστικά Μέλη. 

2. Η εκκαθάριση των συναλλαγών κατά τους όρους του παρόντος διενεργείται μέσω των 
Λογαριασμών Εκκαθάρισης και μόνον. 

3. Οι Υπολογαριασμοί Εκκαθάρισης εξυπηρετούν αποκλειστικώς ανάγκες καταχώρησης και 
κατανομής από τα Εκκαθαριστικά Μέλη σε Μέλη Αγοράς του Πιστωτικού Ορίου που 
αποδίδεται σε αυτά από την ΕΤ.ΕΚ. σύμφωνα με τους όρους του παρόντος Κανονισμού. 

4. Κάθε Λογαριασμός Εκκαθάρισης συνδέεται με έναν ή και περισσότερους 
Υπολογαριασμούς Εκκαθάρισης, ενώ κάθε Υπολογαριασμός Εκκαθάρισης συνδέεται με 
έναν και μόνο Λογαριασμό Εκκαθάρισης. 

5. Οι πάσης φύσεως συνδεόμενοι με Λογαριασμό Εκκαθάρισης Υπολογαριασμοί 
Εκκαθάρισης τελούν υπό τη διαχείριση του Εκκαθαριστικού Μέλους που χειρίζεται το 
σχετικό Λογαριασμό Εκκαθάρισης. 

6. Οι συναλλαγές αμέσως μετά την κατάρτισή τους καταχωρούνται αυτόματα, στον 
Υπολογαριασμό Εκκαθάρισης και αντίστοιχο Λογαριασμό Εκκαθάρισης με βάση τα 
στοιχεία που έχουν καταχωρηθεί στην Αγορά κατά την εισαγωγή της εντολής. 

7. Κάθε Λογαριασμός Εκκαθάρισης απεικονίζει το σύνολο των θέσεων όπως προκύπτουν 
ανά Υπολογαριασμό Εκκαθάρισης αυτού. 

3.1.1. Λογαριασμοί Εκκαθάρισης 

1. Οι Λογαριασμοί Εκκαθάρισης διακρίνονται σε Λογαριασμούς Εκκαθάρισης Ιδιου, 
Λογαριασμούς Εκκαθάρισης Πελατείας και Λογαριασμούς Εκκαθάρισης Πελάτη. 

2. Το Εκκαθαριστικό Μέλος οφείλει να διατηρεί στο Σύστημα έναν τουλάχιστον Λογαριασμό 
Εκκαθάρισης Ιδιου για τις ίδιες θέσεις αυτού. Για τις θέσεις πελατών του το Εκκαθαριστικό 
Μέλος οφείλει να διατηρεί έναν ή και περισσότερους Λογαριασμούς Εκκαθάρισης 
Πελατείας ή Λογαριασμούς Εκκαθάρισης Πελάτη, ανάλογα με την περίπτωση διαχωρισμού 
των θέσεων που εφαρμόζει. Μεταξύ διαφορετικών Λογαριασμών Εκκαθάρισης 
Εκκαθαριστικού Μέλους δε χωρεί συμψηφισμός. 

3. Οι Λογαριασμοί Εκκαθάρισης Ιδιου ανοίγονται στο Σύστημα από την ΕΤ.ΕΚ. μετά από 
αίτηση του Εκκαθαριστικού Μέλους και εφόσον αυτό δηλώσει στην ΕΤ.ΕΚ. τα παρακάτω 
στοιχεία: 

α) Τα στοιχεία αναγνώρισης του Εκκαθαριστικού Μέλους, ήτοι: 

(ί) την πλήρη επωνυμία του νομικού προσώπου 
(ϋ) την έδρα 

(ίϋ) την εταιρική μορφή του νομικού προσώπου 

(ίν)τον αριθμό και την ημερομηνία καταχώρησης του νομικού προσώπου στο μητρώο 
δημοσιότητας που υπάγεται με βάση το δίκαιο που το διέπει 

(ν) τον Αριθμό Φορολογικού Μητρώου (Α.Φ.Μ.). 

(νί)Τον κωδικό αριθμό της Μερίδας Επενδυτή που διαθέτει το Εκκαθαριστικό Μέλος στο 

Σ.Α.Τ. 

(νϋ)Την εξουσιοδότηση χρήσης προς την ΕΤ.ΕΚ., ώστε να ενεργεί ως Χειριστής 
Λογαριασμού Χειριστή στη Μερίδα αυτή για τη παροχή υπέρ ΕΤ.ΕΚ. ασφαλειών επί 
κινητών αξιών στο Σ.Α.Τ. 

β) Τα στοιχεία του τραπεζικού λογαριασμού του Εκκαθαριστικού Μέλους που θα 
χρησιμοποιείται από την ΕΤ.ΕΚ. προς διενέργεια πληρωμών ή επιστροφών σε σχέση με τη 
μερίδα του στο Κεφάλαιο Εκκαθάρισης. 

4. Ο Λογαριασμός Εκκαθάρισης Πελατείας ανοίγεται στο Σύστημα από την ΕΤ.ΕΚ. μετά από 
αίτηση του Εκκαθαριστικού Μέλους και εφόσον αυτό δηλώσει στην ΕΤ.ΕΚ. τα παρακάτω 
στοιχεία: 

α) Τα στοιχεία του Εκκαθαριστικού Μέλους, ως ορίζονται στην παράγραφο 3. 

β) Τον κωδικό αριθμό της Μερίδας που το Εκκαθαριστικό Μέλος διατηρεί στο Σ.Α.Τ. για την 
παροχή υπέρ ΕΤ.ΕΚ. ασφαλειών επί Κινητών Αξιών στο Σ.Α.Τ., όπου συντρέχει περίπτωση, 

γ) Την εξουσιοδότηση χρήσης προς την ΕΤ.ΕΚ. ώστε αυτή να ενεργεί ως Χειριστής 
Λογαριασμού Χειριστή στη Μερίδα του προηγουμένου στοιχείου. 

5. Οι Λογαριασμοί Εκκαθάρισης Πελάτη ανοίγονται στο Σύστημα από την ΕΤ.ΕΚ. μετά από 
αίτηση του Εκκαθαριστικού Μέλους και εφόσον αυτό δηλώσει στην ΕΤ.ΕΚ. τα παρακάτω 
στοιχεία: 

α) Τα στοιχεία του Εκκαθαριστικού Μέλους, ως ορίζονται στην παράγραφο 3. 
β) Τα στοιχεία αναγνώρισης του Πελάτη, ήτοι: 

(ί) την πλήρη επωνυμία του Πελάτη 

(ϋ) την έδρα 

(ίϋ) την εταιρική μορφή του Πελάτη 

(ίν) τον αριθμό και την ημερομηνία καταχώρησης του Πελάτη στο μητρώο 
δημοσιότητας που υπάγεται με βάση το δίκαιο που το διέπει 

(ν) τον Αριθμό Φορολογικού Μητρώου (Α.Φ.Μ.) του Πελάτη 

(νί) Τον κωδικό αριθμό της Μερίδας Επενδυτή που διαθέτει ο Πελάτης στο Σ.Α.Τ. για 
την παροχή υπέρ ΕΤ.ΕΚ. ασφάλειας επί κινητών αξιών στο Σ.Α.Τ. 

(νϋ) Τη σχετική εξουσιοδότηση χρήσης προς την ΕΤ.ΕΚ. ώστε αυτή να ενεργεί ως 
Χειριστής Λογαριασμού Χειριστή στη Μερίδα του προηγουμένου στοιχείου κατά 
περίπτωση 

3.1.2. Υπολογαριασμοί Εκκαθάρισης 

1. Οι Υπολογαριασμοί Εκκαθάρισης διακρίνονται σε Υπολογαριασμούς Εκκαθάρισης Ιδιου, 
Υπολογαριασμούς Εκκαθάρισης Πελατείας και Υπολογαριασμούς Εκκαθάρισης Πελάτη 
ανάλογα με το αν συνδέονται με Λογαριασμό Εκκαθάρισης Ιδιου, Λογαριασμό 
Εκκαθάρισης Πελατείας και Λογαριασμό Εκκαθάρισης Πελάτη, αντίστοιχα. 

2. Σε κάθε Λογαριασμό Εκκαθάρισης Άμεσου Εκκαθαριστικού Μέλους δημιουργούνται στο 
Σύστημα ένας ή και περισσότεροι Υπολογαριασμοί Εκκαθάρισης κατά δήλωση του Άμεσου 
Εκκαθαριστικού Μέλους ως Μέλους Αγοράς. Το Άμεσο Εκκαθαριστικό Μέλος καταχωρεί ή 
κατανέμει, κατά δήλωσή του, στους σχετικούς Υπολογαριασμούς Εκκαθάρισης το 
Πιστωτικό Όριο που του αποδίδει η ΕΤ.ΕΚ. μέσω του σχετικού Λογαριασμού Εκκαθάρισης. 

3. Σε κάθε Λογαριασμό Εκκαθάρισης Γενικού Εκκαθαριστικού Μέλους δύναται να 
δημιουργούνται στο Σύστημα Υπολογαριασμοί Εκκαθάρισης που αντιστοιχούν σε 
συμβεβλημένα με το Γενικό Εκκαθαριστικό Μέλος Μέλη Αγοράς. Το Γενικό Εκκαθαριστικό 
Μέλος κατανέμει κατά δήλωσή του μεταξύ των Μελών Αγοράς του ίδιου ή διαφορετικών 
κατά περίπτωση Υπολογαριασμών Εκκαθάρισης το Πιστωτικό Όριο που του αποδίδει η 
ΕΤ.ΕΚ. μέσω του σχετικού Λογαριασμού Εκκαθάρισης. 

4. Οι Υπολογαριασμοί Εκκαθάρισης ανοίγονται στο Σύστημα από την ΕΤ.ΕΚ. μετά από 
αίτηση του Εκκαθαριστικού Μέλους και εφόσον αυτό δηλώσει στην ΕΤ.ΕΚ. τα στοιχεία του 
Λογαριασμού Εκκαθάρισης. 

5. Υπολογαριασμός Εκκαθάρισης Γενικού Εκκαθαριστικού Μέλους ανοίγεται από την ΕΤ.ΕΚ. 
εφόσον επιπροσθέτως το Γενικό Εκκαθαριστικό Μέλος δηλώσει σε αυτή τα στοιχεία 
αναγνώρισης του Μέλους Αγοράς ή των Μελών Αγοράς για τους οποίους θα τηρείται ο 
Υπολογαριασμός Εκκαθάρισης. 

3.1.3. Κατάργηση Λογαριασμών 

1. Λογαριασμός Εκκαθάρισης ή Υπολογαριασμός Εκκαθάρισης Εκκαθαριστικού Μέλους 
καταργείται από την ΕΤ.ΕΚ., μετά από σχετική αίτηση κλεισίματος προς την ΕΤ.ΕΚ. ή 
παραίτηση του Εκκαθαριστικού Μέλους ή αναγκαστικώς μετά από διαγραφή του από την 
ΕΤ.ΕΚ., ιδίως στις περιπτώσεις του άρθρου 2.7 της ΕΝΟΤΗΤΑΣ IV. 

2. Σε κάθε περίπτωση, κατάργηση του σχετικού Λογαριασμού Εκκαθάρισης ή 
Υπολογαριασμού Εκκαθάρισης διενεργείται εφόσον δεν υφίστανται θέσεις ανοικτές ή άλλες 
εκκρεμείς υποχρεώσεις και αντίστοιχα δικαιώματα σε αυτόν. Το κλείσιμο Λογαριασμού 
Εκκαθάρισης, συνεπάγεται αυτοδίκαιο κλείσιμο όλων των πάσης φύσεως 
Υπολογαριασμών Εκκαθάρισης που συνδέονται με αυτόν. 

3.1.4. Ειδικές υποχρεώσεις Εκκαθαριστικών Μελών 

1. Ο υπολογισμός του κινδύνου της ΕΤ.ΕΚ. έναντι των Εκκαθαριστικών Μελών και η παροχή 
ασφαλειών προς κάλυψη του κινδύνου αυτού κατά τους όρους του παρόντος διενεργούνται 
ανά Λογαριασμό Εκκαθάρισης Εκκαθαριστικού Μέλους σε συμμόρφωση και προς τις 
υποχρεώσεις διαχωρισμού περιουσιακών στοιχείων και θέσεων σε σχέση με την 
εκκαθάριση που διενεργεί η ΕΤ.ΕΚ. ως κεντρικός αντισυμβαλλομένους, σύμφωνα με τις 
κείμενες διατάξεις. 

2. Κάθε Εκκαθαριστικό Μέλος οφείλει: 

α) να συμμορφώνεται προς τις υποχρεώσεις τήρησης στο Σύστημα των πόσης φύσεως 
Λογαριασμών Εκκαθάρισης και Υπολογαριασμών Εκκαθάρισης που χειρίζεται σύμφωνα με 
τους όρους του παρόντος Κανονισμού, 

β) να τηρεί χωριστά αρχεία και λογαριασμούς που να του επιτρέπουν να διακρίνει τόσο 
στους Λογαριασμούς Εκκαθάρισης που διατηρεί στο Σύστημα σύμφωνα με τους όρους του 
παρόντος Κανονισμού όσο και στους δικούς του λογαριασμούς τα περιουσιακά του 
στοιχεία και θέσεις από τα περιουσιακά στοιχεία και θέσεις που τηρούνται στο Σύστημα για 
λογαριασμό πελατών του ή ανά πελάτη, ανάλογα με την περίπτωση, 

γ) να προσφέρει στους πελάτες του τουλάχιστον τη δυνατότητα επιλογής μεταξύ του 
Λογαριασμού Εκκαθάρισης Πελατείας και του Λογαριασμού Εκκαθάρισης Πελάτη για τις 
ανάγκες διαχωρισμού των θέσεων σύμφωνα με τις κείμενες διατάξεις, με έγγραφη 
επιβεβαίωση της επιλογής τους, και ανάλογα με τις συμβατικές σχέσεις που συνάπτει με 
τους πελάτες του, και να τους ενημερώνει σχετικά με το κόστος σύμφωνα με τις διαδικασίες 
του. 

3.1.5. Δημοσιοποίηση επιπέδων διαχωρισμού περιουσιακών στοιχείων και θέσεων 

1. Τα Εκκαθαριστικά Μέλη οφείλουν να δημοσιοποιούν το επίπεδο προστασίας και το κόστος 
που συνδέονται με τα διάφορα επίπεδα διαχωρισμού που παρέχουν βάσει των 
Λογαριασμών Εκκαθάρισης κατά τους όρους του παρόντος, και προσφέρουν τις υπηρεσίες 
αυτές υπό εύλογους εμπορικούς όρους. Οι λεπτομέρειες για τα διάφορα επίπεδα 
διαχωρισμού περιλαμβάνουν περιγραφή των κυριότερων νομικών συνεπειών του κάθε 
προσφερόμενου επιπέδου διαχωρισμού, συμπεριλαμβανομένων πληροφοριών για τον 
εφαρμοστέο νόμο περί φερεγγυότητας των αντίστοιχων περιοχών δικαιοδοσίας. Η 
δημοσιοποίηση θα πρέπει να διενεργείται μέσω του διαδικτυακού τόπου του 
Εκκαθαριστικού Μέλους. 

2. Σε δημοσιοποίηση της προηγούμενης παραγράφου προβαίνει αντίστοιχα και η ΕΤ.ΕΚ. 
μέσω του διαδικτυακού τόπου της. 

3.2. Λογαριασμοί Διακανονισμού 

1. Τα Εκκαθαριστικά Μέλη οφείλουν να διατηρούν τους Λογαριασμούς Διακανονισμού Αξιών 
και τους Λογαριασμούς Χρηματικού Διακανονισμού σύμφωνα με τα προβλεπόμενα στην 
ΕΝΟΤΗΤΑ III. 

3.3. Ενημέρωση και επαλήθευση στοιχείων 

1. Τα Εκκαθαριστικά Μέλη και οι Χειριστές, που μετέχουν στο διακανονισμό των συναλλαγών 
όπου συντρέχει περίπτωση κατά τους όρους του παρόντος, οφείλουν να παρέχουν κάθε 
στοιχείο και πληροφορία που τους ζητείται από την ΕΤ.ΕΚ. σε σχέση με τους 
προβλεπόμενους στον παρόντα Κανονισμό Λογαριασμούς, που τελούν υπό τη διαχείρισή 
τους, τις υποχρεώσεις που απορρέουν από αυτούς ως και κάθε μεταβολή αυτών. Οφείλουν 
επίσης να ενημερώνουν την ΕΤ.ΕΚ. σε κάθε περίπτωση μεταβολής των στοιχείων τους 
βάσει των οποίων ανοίχθηκαν οι σχετικοί λογαριασμοί. 

2. Η ΕΤ.ΕΚ. έχει νόμιμο δικαίωμα, στο πλαίσιο συγκέντρωσης και επαλήθευσης των 
στοιχείων που δηλώνονται για το άνοιγμα και την τήρηση των παραπάνω Λογαριασμών, να 
ανταλλάσσει κάθε αναγκαίο στοιχείο με το Διαχειριστή Αγοράς, τους Φορείς χρηματικού 
διακανονισμού, τα πιστωτικά ιδρύματα και τους φορείς που τηρούν τις παρεχόμενες υπέρ 
ΕΤ.ΕΚ. ασφάλειες, ως και με κάθε άλλο φορέα που εμπλέκεται στην εκκαθάριση και το 

διακανονισμό των συναλλαγών, εφαρμοζομένων των περί επαγγελματικού απορρήτου 
διατάξεων του άρθρου 81 του ν. 3606/2007. 

ΜΕΡΟΣ 4. Παροχή ασφαλειών υπέρ ΕΤ.ΕΚ. 

4.1. Γενική ρύθμιση 

1. Τα Εκκαθαριστικά Μέλη παρέχουν ασφάλεια υπέρ ΕΤ.ΕΚ. προς εξασφάλιση της ομαλής 
εκπλήρωσης των υποχρεώσεων τους εκκαθάρισης και διακανονισμού έναντι της ΕΤ.ΕΚ. με 
βάση τις προβλέψεις του άρθρου 46 του Κανονισμού (ΕΕ) 648/2012, των άρθρων 37 έως 
42 του Κανονισμού (ΕΕ) 153/2013, το άρθρο 77 του ν. 3606/2007 και κατά τα ειδικότερα 
προβλεπόμενα στον παρόντα Κανονισμό. 

2. Η ασφάλεια παρέχεται και διαχωρίζεται ανά Λογαριασμό Εκκαθάρισης. 

4.2. Μορφές ασφάλειας 

1. Η ΕΤ.ΕΚ. δέχεται ως ασφάλεια άκρως ρευστοποιήσιμα περιουσιακά στοιχεία με τη μορφή 
μετρητών και Κινητών Αξιών, όπως ορίζονται με απόφαση της ΕΤ.ΕΚ., κατά τα ειδικότερα 
προβλεπόμενα στις διατάξεις των παρακάτω παραγράφων. 

2. Γίνονται αποδεκτές από την ΕΤ.ΕΚ. ασφάλειες με τη μορφή μετρητών σε ευρώ ή και σε 
άλλα νομίσματα διακανονισμού των συναλλαγών, που εκκαθαρίζει, ως και σε άλλα, πέραν 
των ανωτέρω, νομίσματα που τελούν υπό τη διαχείριση κινδύνου που διεξάγει και ορίζονται 
με απόφασή της. 

3. Γίνονται αποδεκτές από την ΕΤ.ΕΚ. ως ασφάλεια Κινητές Αξίες, διαπραγματεύσιμες σε 
οργανωμένη αγορά ή πολυμερή μηχανισμό διαπραγμάτευσης κατά την έννοια του ν. 
3606/2007 και της Οδηγίας 2004/39/ΕΚ, όπως προσδιορίζονται από την ΕΤ.ΕΚ. με σχετική 
απόφασή της, υιοθετώντας τις προβλέψεις του Παραρτήματος I του Κανονισμού (ΕΕ) 
153/2013 και βάσει των ειδικότερων κριτηρίων που θέτει προς τούτο η ΕΤ.ΕΚ., 
συναρτώμενα ενδεικτικά με την κεφαλαιοποίηση του εκδότη, τη ρευστότητα των Κινητών 
Αξιών, τη διασπορά τους και τη συμμετοχή τους σε επίσημους δείκτες της κεφαλαιαγοράς. 
Οι εν λόγω Κινητές Αξίες θα πρέπει επιπροσθέτως να πληρούν τις εξής προϋποθέσεις: 

α) να είναι αποκλειστικής κυριότητας του Εκκαθαριστικού Μέλους που τις κατέχει για ίδιο 
λογαριασμό ή 

β) να κατέχονται άμεσα ή έμμεσα στο όνομα του Εκκαθαριστικού Μέλους ως 
ασφαλειοδότη, αλλά για λογαριασμό πελατείας του κατά την έννοια του άρθρου 12 παρ.11 
του ν. 3606/2007 και να χαρακτηρίζονται σε κεντρικό αποθετήριο τίτλων, σύστημα ή 
μητρώο περιλαμβανομένου του Σ.Α.Τ. ως Κινητές Αξίες πελατείας παρεχόμενες ως 
ασφάλεια υπέρ ΕΤ.ΕΚ. ή 

γ) όταν πρόκειται για Κινητές Αξίες οι οποίες παρέχονται υπέρ ΕΤ.ΕΚ. από Πελάτη ως 
ασφαλειοδότη κατά τους όρους του παρόντος Κανονισμού, να είναι αποκλειστικής 
κυριότητας του Πελάτη και αντιστοίχως να χαρακτηρίζονται ως ασφάλεια υπέρ ΕΤ.ΕΚ. του 
Πελάτη 

δ) και σε κάθε περίπτωση να είναι ελεύθερες από κάθε βάρος, κατάσχεση, απαίτηση ή 
δικαίωμα τρίτου ή άλλη δέσμευση και είναι ελεύθερα διαπραγματεύσιμες. 

4. Η ΕΤ.ΕΚ. με απόφασή της προβαίνει σε κατηγοριοποιήσεις των αποδεκτών από αυτή 
ασφαλειών, θέτοντας όρια συγκέντρωσης κατά τις κείμενες διατάξεις και περιορισμούς, 

ιδίως σε σχέση με τα μέγιστα ή ελάχιστα ποσοστά αποδεκτής κάλυψης ή τη μέγιστη 
ποσότητα αποδεκτής κάλυψης ανά καθοριζόμενη κατηγορία. 

5. Ασφάλεια σε Κινητές Αξίες ή ξένα νομίσματα μπορεί να απαιτείται από την ΕΤ.ΕΚ. να 
βρίσκεται προκατατεθειμένη σε σχετικό λογαριασμό λαμβανομένων ιδίως υπόψη των 
τεχνικών διαδικασιών δέσμευσης υπέρ ΕΤ.ΕΚ. 

4.3. Αποτιμήσεις ασφαλειών 

1. Η ΕΤ.ΕΚ. αποτιμά ανά Λογαριασμό Εκκαθάρισης Εκκαθαριστικού Μέλους τις ασφάλειες 
που έχουν παρασχεθεί υπέρ αυτής για το σχετικό Λογαριασμό Εκκαθάρισης με τη μορφή 
Κινητών Αξιών και ξένων νομισμάτων, όπου συντρέχει περίπτωση σύμφωνα με τους όρους 
του παρόντος. Η εν λόγω αποτίμηση διενεργείται από την ΕΤ.ΕΚ. σε αγοραίες τιμές 
ημερησίως σε σχεδόν πραγματικό χρόνο καθ' όλη τη διάρκεια της συνεδρίασης της 
αγοράς, ως και μετά το πέρας της συνεδρίασης με βάση τις διαδικασίες εκκαθάρισης και 
διαχείρισης κινδύνου που εφαρμόζει κατά τους όρους τους παρόντος και τις αποφάσεις 
που προς τούτο εκδίδει. Όπου η αποτίμηση σε αγοραίες τιμές σε σχεδόν πραγματικό 
χρόνο δεν είναι εφικτή, η ΕΤ.ΕΚ. καθορίζει με τις διαδικασίες της τον τρόπο διαχείρισης του 
σχετικού κινδύνου. 

2. Μετά το πέρας της συνεδρίασης η αξία των Κινητών Αξιών αποτιμάται με βάση την τιμή 
κλεισίματος ή εναλλακτικά και με βάση άλλες τιμές, που καθορίζονται με απόφαση της 
ΕΤ.ΕΚ., εφόσον τούτο κρίνει αναγκαίο για την προστασία της αγοράς. Επί της αξίας 
παρασχεθείσας ως ασφάλεια Κινητής Αξίας, όπως ως άνω αποτιμάται κάθε φορά, 
εφαρμόζεται συντελεστής αποκοπής (ίταίτουί) για την κάλυψη του κινδύνου αγοράς 
σύμφωνα με τις σχετικές διαδικασίες της ΕΤ.ΕΚ. 

3. Η αξία των ξένων νομισμάτων αποτιμάται ημερησίως με βάση την τρέχουσα 
συναλλαγματική ισοτιμία ευρώ και ξένου νομίσματος, όπως ανακοινώνεται από την 
Ευρωπαϊκή Κεντρική Τράπεζα. Επί της αξίας παρασχεθέντος ως ασφάλεια ξένου 
νομίσματος, όπως ως άνω αποτιμάται κάθε φορά, μπορεί να εφαρμόζεται συντελεστής 
αποκοπής (ίταίτουί) για την κάλυψη του κινδύνου αγοράς σύμφωνα με τις σχετικές 
διαδικασίες της ΕΤ.ΕΚ. 

4. Η ΕΤ.Ε.Κ. παρακολουθεί και επανεξετάζει σε τακτική βάση και τουλάχιστον ετησίως κατά 
τις κείμενες διατάξεις την επάρκεια των πολιτικών και διαδικασιών αποτίμησης που 
εφαρμόζει και προσαρμόζει βάσει της επανεξέτασης τις απαιτήσεις της εκ των ασφαλειών 
έναντι των Εκκαθαριστικών Μελών. Η εν λόγω επανεξέταση πραγματοποιείται επίσης κάθε 
φορά που επέρχεται ουσιαστική μεταβολή που επηρεάζει την έκθεση της ΕΤ.ΕΚ. σε 
κίνδυνο. 

5. Η ΕΤ.ΕΚ. ανακοινώνει στα Εκκαθαριστικά Μέλη τις τιμές αποτίμησης που λαμβάνει κάθε 
φορά υπόψη για την αποτίμηση των παραπάνω ασφαλειών, ως και τους συντελεστές 
αποκοπής που εφαρμόζει ανά Κινητή Αξία και νόμισμα. 

4.4. Δικαιώματα της ΕΤ.ΕΚ. επί των ασφαλειών 

1. Επί των ασφαλειών που παρέχονται στην ΕΤ.ΕΚ. και τηρούνται δεσμευμένες σε 
λογαριασμούς επ’ ονόματι του ασφαλειοδότη σύμφωνα με τους όρους του παρόντος 
συνιστάται υπέρ αυτής ως διαχειριστή Συστήματος το προβλεπόμενο από το άρθρο 77 του 
ν. 3606/2007 νόμιμο ενέχυρο. Σε περίπτωση που η ασφάλεια παρέχεται σε κεντρικό 
αποθετήριο τίτλων, σύστημα ή μητρώο κράτους μέλους της Ευρωπαϊκής Ένωσης εκτός 
Ελλάδος συνιστάται υπέρ της ΕΤ.ΕΚ. εμπράγματη χρηματοοικονομική ασφάλεια της 

Οδηγίας 2002/47/ΕΚ ως ορίζεται κατά το δίκαιο του κράτους αυτού. Για την παροχή 
σχετικής ασφάλειας σε τρίτη χώρα εκτός Ευρωπαϊκής Ένωσης απαιτείται νομική 
γνωμοδότηση με την οποία να πιστοποιείται ότι η ασφάλεια υπόκειται σε ισοδύναμους 
κανόνες σε σχέση με τη χρηματοοικονομική ασφάλεια της Οδηγίας 2002/47/ΕΚ και 
επιπλέον διασφαλίζεται η εφαρμογή όρων κατά τις προβλέψεις των άρθρων 45 και 46 του 
Κανονισμού (ΕΕ) 153/2013. 

2. Στην περίπτωση ασφάλειας πελατείας του άρθρου 4.2 παρ.(3) (α) του παρόντος ΜΕΡΟΥΣ 
που παρέχεται σε σχέση με Λογαριασμό Εκκαθάρισης Πελατείας, ως ασφαλειοδότης 
νοείται το Εκκαθαριστικό Μέλος. 

3. Στην περίπτωση ασφάλειας Πελάτη του άρθρου 4.2 παρ.(3) (γ) του παρόντος ΜΕΡΟΥΣ 
που παρέχεται σε σχέση με Λογαριασμό Εκκαθάρισης Πελάτη, ως ασφαλειοδότης νοείται ο 
Πελάτης. 

4. Σε περίπτωση υπερημερίας Εκκαθαριστικού Μέλους η ΕΤ.ΕΚ. χρησιμοποιεί την ασφάλεια 
για την κάλυψη της προκληθείσας από την υπερημερία ζημίας κατά τους όρους του 
παρόντος μόνο σε σχέση με το Λογαριασμό Εκκαθάρισης του Εκκαθαριστικού Μέλους για 
τον οποίο έχει παρασχεθεί. Αποκλείεται η χρήση της ασφάλειας για άλλο Λογαριασμό 
Εκκαθάρισης προς κάλυψη υποχρεώσεων έναντι της ΕΤ.ΕΚ. εκτός εάν πρόκειται για 
Λογαριασμούς Εκκαθάρισης δικαιούχος των οποίων είναι το ίδιο το Εκκαθαριστικό Μέλος, 
οπότε η πλεονάζουσα ασφάλεια μπορεί να χρησιμοποιηθεί για την κάλυψη της ως άνω 
ζημίας οποιουδήποτε Λογαριασμού Εκκαθάρισης διαχειρίζεται το Εκκαθαριστικό Μέλος. 

5. Το νόμιμο ενέχυρο της ΕΤ.ΕΚ. σε Κινητές Αξίες εκτείνεται αυτοδίκαια στις κινητές αξίες που 
διανέμονται από τον εκδότη χωρίς αντάλλαγμα ή συνεπεία διασπάσεων (δρίίΐ) ή 
συνενώσεων αξιών (τονοτδΘ δρίίΐ), καθώς και σε κινητές αξίες που προκύπτουν από 
μεταβολές στο νομικό πρόσωπο του εκδότη, ιδίως λόγω συγχώνευσης ή διάσπασης με 
οποιαδήποτε μορφή. Το νόμιμο ενέχυρο δεν εκτείνεται σε δικαιώματα προτίμησης, που 
έχουν αποκοπεί, ενδεικτικά σε δικαιώματα προτίμησης λόγω αύξησης μετοχικού κεφαλαίου 
ή λόγω έκδοσης μετατρέψιμου ομολογιακού δανείου, καθώς και σε δικαιώματα επί 
μερισμάτων ή τόκων. Κατά το χρόνο που οι κινητές αξίες είναι δεσμευμένες ως ασφάλεια 
υπέρ ΕΤ.ΕΚ., η ΕΤ.ΕΚ. δεν ασκεί τα τυχόν δικαιώματα ψήφου που απορρέουν από τις 
αξίες αυτές. 

6. Επί των μετρητών ή Κινητών Αξιών που της παρέχονται ως ασφάλεια, η ΕΤ.ΕΚ. έχει 
δικαίωμα χρήσης, το οποίο μπορεί να ασκεί μέσω του παρέχοντος αυτήν Εκκαθαριστικού 
Μέλους κατά το ν. 3301/2004 και την Οδηγία 2002/47/ΕΚ και σύμφωνα με τα ειδικότερα 
οριζόμενα στις διατάξεις των παρακάτω παραγράφων: 

α) Η ΕΤ.ΕΚ., μετά από απλή ειδοποίηση του Εκκαθαριστικού Μέλους, μπορεί να 
προβαίνει σε προσωρινή χρήση της παρασχεθείσας ασφάλειας, για την προστασία 
του Συστήματος από εγγενείς πιστωτικούς κινδύνους, εκτός εάν η ασφάλεια αποτελεί 
διαθέσιμη κάλυψη σχετικού Λογαριασμού Εκκαθάρισης κατά τους όρους του 
παρόντος, της οποίας το Εκκαθαριστικό Μέλος έχει αιτηθεί προς την ΕΤ.ΕΚ. την 
επιστροφή. Τα Εκκαθαριστικά Μέλη παρέχουν εγγράφως τη συναίνεσή τους προς 
την ΕΤ.ΕΚ. προς άσκηση του δικαιώματος χρήσης σε έντυπο που χορηγείται σε 
αυτά. Τα Εκκαθαριστικά Μέλη οφείλουν να έχουν εξασφαλίσει την έγγραφη 
συναίνεση των πελατών τους πριν την παροχή της ασφάλειας στην ΕΤ.ΕΚ. εφόσον 
δικαιούχοι των κατά περίπτωση περιουσιακών στοιχείων της ασφάλειας είναι οι 
πελάτες. Εάν ασφαλειοδότης της ασφάλειας είναι Πελάτης, η έγγραφη συναίνεση 
παρέχεται απευθείας από τον Πελάτη προς την ΕΤ.ΕΚ. σε έντυπο που χορηγεί η 
ΕΤ.ΕΚ. και το οποίο δύναται να υπογράφεται από το Εκκαθαριστικό Μέλος και μόνο 
εφόσον εκπροσωπεί προς τούτο ειδικώς τον Πελάτη. 

β) Εάν η ασφάλεια, ως προς την οποία η ΕΤ.ΕΚ. ασκεί το δικαίωμα χρήσης, συνίσταται 
σε Κινητές Αξίες, η ΕΤ.ΕΚ. ασκεί έναντι του εκδότη τα πάσης φύσεως δικαιώματα ή 
τις απαιτήσεις που απορρέουν καθ' όλη τη διάρκεια της χρήσης από τις σχετικές 
Κινητές Αξίες και αποδίδει στο Εκκαθαριστικό Μέλος, που παρέσχε την ασφάλεια, το 
προϊόν της άσκησης το αργότερο κατά την επιστροφή της στο Εκκαθαριστικό Μέλος 
που την παρέσχε σύμφωνα με τα παρακάτω προβλεπόμενα. Καθ' όλη τη διάρκεια 
χρήσης των σχετικών Κινητών Αξιών η ΕΤ.ΕΚ. δεν ασκεί τα τυχόν δικαιώματα 
ψήφου που απορρέουν από τις αξίες αυτές. 

γ) Εάν η ασφάλεια ως προς την οποία η ΕΤ.ΕΚ. ασκεί το δικαίωμα χρήσης συνίσταται 
σε μετρητά, η ΕΤ.ΕΚ. αποδίδει το ίδιο ποσό στο ίδιο νόμισμα στο Εκκαθαριστικό 
Μέλος που παρέσχε την ασφάλεια. 

δ) Η ΕΤ.ΕΚ. μπορεί επίσης, σε περίπτωση υπερημερίας του Εκκαθαριστικού Μέλους 
και μόνο με απλή ειδοποίηση αυτού, να χρησιμοποιεί την παρασχεθείσα από αυτόν 
ασφάλεια ως μέσο πληρωμής και εξόφλησης των υποχρεώσεων εκ του σχετικού 
Λογαριασμού Εκκαθάρισης του Εκκαθαριστικού Μέλους που απορρέουν από το 
διακανονισμό των συναλλαγών, εφαρμόζοντας διαδικασίες συμψηφισμού. Εάν οι 
συμψηφιζόμενες απαιτήσεις δεν είναι ομοειδείς, ο συμψηφισμός τους διενεργείται με 
μέθοδο αποτίμησης της αξίας τους και διαδικασία που ορίζεται με σχετική απόφαση 
της ΕΤ.ΕΚ. 

7. Εάν η παρεχόμενη σε μετρητά ή Κινητές Αξίες ασφάλεια τηρείται σε λογαριασμούς επ’ 
ονόματι της ΕΤ.ΕΚ. ως ασφαλειολήπτη, συνιστάται δια του παρόντος υπέρ της 
χρηματοοικονομική ασφάλεια με μεταβίβαση τίτλου κατά το ν. 3301/2004 και εφαρμόζονται 
αναλόγως οι περιπτώσεις β) έως δ) της προηγούμενης παραγράφου. Η τήρηση ασφαλειών 
σε λογαριασμό Κεντρικής Τράπεζας δύναται να μη συνιστά χρηματοοικονομική ασφάλεια 
με μεταβίβαση τίτλου, ακόμη και αν ο σχετικός λογαριασμός τηρείται επ’ ονόματι της 
ΕΤ.ΕΚ., εφόσον διενεργείται αμιγώς για τις ανάγκες συγκεντρωτικής τήρησης των 
διαθεσίμων που απαρτίζουν την ασφάλεια και όχι για σκοπούς μεταβίβασης τίτλου υπέρ 
της ΕΤ.ΕΚ. Η ΕΤ.ΕΚ. καθορίζει με απόφασή της τα ειδικότερα χαρακτηριστικά της 
ασφάλειας σύμφωνα με τους όρους του προηγουμένου εδαφίου λαμβανομένων υπόψη των 
τεχνικών διαδικασιών λειτουργίας της Κεντρικής Τράπεζας. 

4.5. Λογαριασμοί ασφαλειών 

1. Η λήψη από την ΕΤ.ΕΚ. ασφάλειας με τη μορφή μετρητών σε ευρώ, ξένων νομισμάτων ή 
Κινητών Αξιών διενεργείται μέσω αντιστοίχων λογαριασμών ασφάλειας. Ασφάλεια 
παρέχεται μέσω του σχετικού λογαριασμού σύμφωνα με τους όρους των επόμενων 
παραγράφων. 

2. Η χρηματική ασφάλεια, σε ευρώ ή ξένα νομίσματα, παρέχεται με κατάθεση του 
απαιτούμενου χρηματικού ποσού σε τραπεζικό λογαριασμό που τηρείται ανά νόμισμα επ’ 
ονόματι του Εκκαθαριστικού Μέλους ή της ΕΤ.ΕΚ., ενδεικτικώς στο πλαίσιο 
συγκεντρωτικής τήρησης από αυτή των ασφαλειών. Δεν επιτρέπεται η τήρηση χρηματικής 
ασφάλειας σε πιστωτικό ίδρυμα, εφόσον αυτή παρέχεται από το πιστωτικό ίδρυμα για την 
κάλυψη ιδίων υποχρεώσεών του έναντι της ΕΤ.ΕΚ. ως Εκκαθαριστικού Μέλους ή 
υποχρεώσεών του ως Πελάτη που χειρίζεται Εκκαθαριστικό Μέλος ή εφόσον κατά 
περίπτωση παρέχεται από το ως άνω πιστωτικό ίδρυμα με το οποίο το Εκκαθαριστικό 
Μέλος συνδέεται με σχέση συμμετοχής σύμφωνα με το άρθρ. 42 ε παρ. 5 περ. α) έως γ) του 
ν. 2190/1920. Οι ως άνω ασφάλειες μπορεί να τηρούνται στην Τράπεζα της Ελλάδος ή σε 
άλλη Κεντρική Τράπεζα ή σε πιστωτικό ίδρυμα βάσει των διατάξεων του άρθρου 45 του 
Κανονισμού (ΕΕ) 153/2013 σύμφωνα με σχετική απόφαση της ΕΤ.ΕΚ. 

3. Η ασφάλεια επί Κινητών Αξιών παρέχεται υπέρ ΕΤ.ΕΚ. από τα Εκκαθαριστικά Μέλη με 
τους παρακάτω προβλεπόμενους ανάλογα με την περίπτωση τρόπους σύμφωνα και με τα 
ειδικότερα προβλεπόμενα κατά περίπτωση από το κεντρικό αποθετήριο τίτλων, σύστημα ή 
μητρώο όπου τηρούνται: 

α) Η ασφάλεια επί Κινητών Αξιών στο Σ.Α.Τ. παρέχεται με μεταφορά των αξιών στο 
Λογαριασμό Χειριστή, υπό το χειρισμό της ΕΤ.ΕΚ., του Λογαριασμού Αξιών της 
Μερίδας του Εκκαθαριστικού Μέλους ως ασφαλειοδότη, ίδιας ή όπου προβλέπεται 
πελατείας του κατ’ άρθρο 4.2 παρ.(3) (β) του παρόντος ΜΕΡΟΥΣ, ή εάν πρόκειται 
για ασφάλεια που παρέχεται μέσω του Εκκαθαριστικού Μέλους από Πελάτη 
Λογαριασμού Εκκαθάρισης Πελάτη, με μεταφορά των σχετικών Κινητών Αξιών στο 
Λογαριασμό Χειριστή, υπό το χειρισμό της ΕΤ.ΕΚ., του Λογαριασμού Αξιών της 
Μερίδας στο Σ.Α.Τ. του Πελάτη. Αντίστοιχα, η επιστροφή των ασφαλειών διενεργείται 
με μεταφορά των σχετικών Κινητών Αξιών σε υποδεικνυόμενο από το Εκκαθαριστικό 
Μέλος Λογαριασμό Χειριστή της Μερίδας του ως ασφαλειοδότη ή της Μερίδας του 
Πελάτη, αντίστοιχα, στο Σ.Α.Τ. Εάν πρόκειται για χρηματοοικονομική ασφάλεια επί 
Κινητών Αξιών με μεταβίβαση τίτλου, αυτή παρέχεται με μεταφορά των σχετικών 
Κινητών Αξιών στο Λογαριασμό Χειριστή του Λογαριασμού Αξιών της Μερίδας της 
ΕΤ.ΕΚ. στο Σ.Α.Τ., τον οποίο υποδεικνύει η ΕΤ.ΕΚ. 

β) Η ασφάλεια επί Κινητών Αξιών που παρακολουθούνται μέσω του Συστήματος 
Παρακολούθησης Συναλλαγών Επί Τίτλων σε Λογιστική Μορφή (Αυλοί Τίτλοι) της 
Τράπεζας της Ελλάδος, παρέχεται είτε στο Σ.Α.Τ. με έναν από τους 
προβλεπόμενους στην περ. α) τρόπους σύμφωνα και με τους όρους του Κανονισμού 
Σ.Α.Τ. είτε με μεταφορά των Κινητών Αξιών σε υποδεικνυόμενο από την ΕΤ.ΕΚ 
λογαριασμό που τηρεί στην Τράπεζα της Ελλάδος μέσω του ως άνω Συστήματος το 
Κ.Α.Α. ή η ΕΤ.ΕΚ. υπό την ιδιότητα του φορέα του ή σε υποδεικνυόμενο από την 
ΕΤΕΚ. ή το Εκκαθαριστικό Μέλος λογαριασμό άλλου φορέα που τηρείται στο 
Σύστημα αυτό σύμφωνα και με τα ειδικότερα προβλεπόμενα στον Κανονισμό του εν 
λόγω Συστήματος. 

γ) Η ασφάλεια επί Κινητών Αξιών σε κάθε άλλο κεντρικό αποθετήριο τίτλων, σύστημα ή 
μητρώο δύναται να παρέχεται με όρους ανάλογους που κατά περίπτωση εξειδικεύει 
η ΕΤ.ΕΚ. με απόφασή της, εφόσον ο λογαριασμός όπου τηρούνται οι σχετικές 
Κινητές Αξίες χαρακτηρίζεται στο οικείο αποθετήριο, σύστημα ή μητρώο ως 
λογαριασμός ασφαλείας υπέρ ΕΤ.ΕΚ., ορίζεται ο κατά περίπτωση ασφαλειοδότης και 
η ασφάλεια τελεί υπό τους όρους του άρθρου 4.4. του παρόντος ΜΕΡΟΥΣ. 

4. Με την πίστωση ή καταχώριση ή εγγραφή κατά περίπτωση της ασφάλειας στο σχετικό 
λογαριασμό υπέρ ΕΤ.ΕΚ. συνιστώνται τα ανάλογα δικαιώματά της ως ασφαλειολήπτη 
σύμφωνα με το νόμο. Η ΕΤ.ΕΚ. έχει πρόσβαση στους λογαριασμούς των προηγουμένων 
παραγράφων ως διαχειριστής Συστήματος κατά τα ειδικότερα οριζόμενα στο άρθρο 81 του 
ν. 3606/2007. 

5. Μετά από αίτηση του Εκκαθαριστικού Μέλους για επιστροφή ασφάλειας που έχει 
παρασχεθεί σε σχέση με Λογαριασμό Εκκαθάρισης, η ΕΤ.ΕΚ. θέτει την ασφάλεια 
αποδεσμευμένη στη διάθεση του Εκκαθαριστικού Μέλους στο σχετικό λογαριασμό, όπως 
κατά περίπτωση ορίζεται στο παρόν άρθρο, εφόσον δεν υφίστανται υποχρεώσεις παροχής 
Περιθωρίου ασφάλισης για το σχετικό Λογαριασμό Εκκαθάρισης ή οι υποχρεώσεις αυτές 
καλύπτονται κατά τους όρους του παρόντος με άλλο τρόπο. Η ΕΤ.ΕΚ. μπορεί να αρνείται 
την επιστροφή πλεονάζουσας ως άνω ασφάλειας προς κάλυψη ενδεχόμενων κινδύνων 
συνδεόμενων είτε με το σχετικό Λογαριασμό Εκκαθάρισης είτε, στην περίπτωση του 
άρθρου 4.4. παρ. 4 εδαφ.2 του παρόντος Μέρους, με Λογαριασμούς Εκκαθάρισης 
Πελατείας ή Λογαριασμούς Εκκαθάρισης Πελάτη του αιτούντος Εκκαθαριστικού Μέλους. 

6. Η ΕΤ.ΕΚ. μπορεί να εξειδικεύει με απόφασή της κάθε τεχνικό θέμα και αναγκαία 
λεπτομέρεια που αφορά στην εφαρμογή των όρων του παρόντος άρθρου. 

ΜΕΡΟΣ 5. Κεφάλαιο Εκκαθάρισης 

5.1. Γενικές ρυθμίσεις 

1. Συνιστάται δια του παρόντος Κεφάλαιο Εκκαθάρισης το οποίο λειτουργεί σύμφωνα με τις 
κείμενες διατάξεις, ιδίως το άρθρο 42 του Κανονισμού (ΕΕ) 648/2012 και τα άρθρα 29 έως 
31 του Κανονισμού (ΕΕ) 153/2013. Το Κεφάλαιο Εκκαθάρισης αποτελεί σύνολο περιουσίας 
που σχηματίζεται προς εξυπηρέτηση του σκοπού του από τις εισφορές των 
Εκκαθαριστικών Μελών και του οποίου τα διαθέσιμα ανήκουν εξ αδιαιρέτου στα 
Εκκαθαριστικά Μέλη κατά το μέρος της συμμετοχής τους σε αυτό. Το Κεφάλαιο 
Εκκαθάρισης δεν αποτελεί νομικό πρόσωπο, ενώ ως προς το σύνολο των εννόμων 
σχέσεών του εκπροσωπείται από την ΕΤ.ΕΚ. που ενεργεί ως διαχειριστής του. 

2. Επί των εκάστοτε διαθεσίμων του Κεφαλαίου Εκκαθάρισης, όπως ορίζονται κατά τους 
όρους του παρόντος, συνιστάται εμπράγματη χρηματοοικονομική ασφάλεια υπέρ της 
ΕΤ.ΕΚ. ως ασφαλειολήπτη σύμφωνα με τις διατάξεις του ν. 3301/2004, της ΕΤ.ΕΚ. 
δικαιούμενης να προβαίνει σε χρήση των διαθεσίμων του εφαρμοζομένων των διατάξεων 
του άρθρου 5.8. του παρόντος ΜΕΡΟΥΣ. 

3. Η ΕΤ.ΕΚ. διαχειρίζεται το Κεφάλαιο Εκκαθάρισης για την κάλυψη ζημιών συνεπεία 
υπερημερίας σύμφωνα με τα προβλεπόμενα στο άρθρο 2.5 της ΕΝΟΤΗΤΑΣ IV. 

4. Το Κεφάλαιο Εκκαθάρισης είναι αλληλοασφαλιστικού χαρακτήρα (ΝδΙ< δίταπηρ ίυηά), καθώς 
σε περίπτωση μη επάρκειας της μερίδας Εκκαθαριστικού Μέλους για την κάλυψη της 
ζημίας που προκύπτει από υπερημερία του, το εναπομείναν μέρος της ζημίας μετά τη 
χρήση των Ειδικών Ίδιων Πόρων της ΕΤ.ΕΚ. βαρύνει συμμέτρως τις μερίδες των λοιπών 
Εκκαθαριστικών Μελών που συμμετέχουν στο Κεφάλαιο Εκκαθάρισης μειώνοντας 
αναλόγως τη συμμετοχή τους σε αυτό. 

5. Το ύψος του Κεφαλαίου Εκκαθάρισης και των εισφορών και αντιστοίχων μερίδων των 
Εκκαθαριστικών Μελών σε αυτό ορίζεται σύμφωνα με τους όρους του παρόντος ΜΕΡΟΥΣ. 
Το ελάχιστο ύψος του Κεφαλαίου Εκκαθάρισης δεν μπορεί να υπολείπεται του ύψους του 
αθροίσματος των ελάχιστων εισφορών των Εκκαθαριστικών Μελών όπως ορίζονται στο 
παρόν ΜΕΡΟΣ. 

6. Η συμμετοχή κάθε Εκκαθαριστικού Μέλους στο Κεφάλαιο Εκκαθάρισης προσδιορίζεται 
από τη μερίδα του. Η μερίδα αποτελείται από τις εισφορές του Εκκαθαριστικού Μέλους στο 
Κεφάλαιο Εκκαθάρισης πλέον των προσόδων που αντιστοιχούν σε αυτή βάσει των 
κανόνων διαχείρισης και επενδύσεων που εφαρμόζει η ΕΤ.ΕΚ. και μείον τα πάσης φύσεως 
έξοδα ιδίως αυτά της διαχείρισης κινδύνων και ασφαλειών, όπως προσδιορίζονται με τις 
διαδικασίες της ΕΤ.ΕΚ. Οι πρόσοδοι και τα έξοδα επιμερίζονται ως προς κάθε μερίδα 
Εκκαθαριστικού Μέλους στο Κεφάλαιο Εκκαθάρισης ανάλογα με το ύψος αυτής. 

7. Οι εισφορές υπέρ του Κεφαλαίου Εκκαθάρισης πρέπει να καταβάλλονται από τα 
Εκκαθαριστικά Μέλη ολοσχερώς και τοις μετρητοίς μέσω τραπεζικού λογαριασμού 
υποδεικνυόμενου από την ΕΤ.ΕΚ. Σε περίπτωση επιστροφής χρηματικού ποσού μερίδας, 
όπου συντρέχει περίπτωση κατά τους όρους του παρόντος, η ΕΤ.ΕΚ. καταβάλλει το 
σχετικό ποσό σε τραπεζικό λογαριασμό του Εκκαθαριστικού Μέλους. 

8. Τα διαθέσιμα του Κεφαλαίου Εκκαθάρισης τηρούνται σε έναν ή και περισσότερους 
λογαριασμούς στην Τράπεζα της Ελλάδος ή σε άλλη Κεντρική Τράπεζα ή σε πιστωτικό 
ίδρυμα βάσει των διατάξεων του άρθρου 45 του Κανονισμού (ΕΕ) 153/2013 σύμφωνα με 
σχετική απόφαση της ΕΤ.ΕΚ. Η ΕΤ.ΕΚ. καταχωρεί με αντίστοιχες λογιστικές εγγραφές στα 

αρχεία της το σύνολο των διαθεσίμων του Κεφαλαίου Εκκαθάρισης ως και τα διαθέσιμα 
ανά μερίδα Εκκαθαριστικού Μέλους. 

5.2. Μερίδες 

1. Κάθε Εκκαθαριστικό Μέλος διατηρεί μία και μόνο μερίδα στο Κεφάλαιο Εκκαθάρισης. Η 
μερίδα ανοίγεται με την απόκτηση της ιδιότητας του Εκκαθαριστικού Μέλους. 

2. Περιπτώσεις συγχωνεύσεων ή διασπάσεων ή απενεργοποιήσεων μερίδων συνεπεία 
εταιρικών ή άλλων γεγονότων των Εκκαθαριστικών Μελών, όπως ενδεικτικά περιπτώσεις 
συγχώνευσης ή εξαγοράς, ρυθμίζονται με αποφάσεις της ΕΤ.ΕΚ. 

3. Μερίδα Εκκαθαριστικού Μέλους διαγράφεται σε περίπτωση απώλειας της ιδιότητας του 
Εκκαθαριστικού Μέλους, όπως κατά περίπτωση ορίζεται βάσει των όρων του παρόντος 
Κανονισμού. 

5.3. Αρχική και ελάχιστη εισφορά 

1. Τα Εκκαθαριστικά Μέλη οφείλουν να καταβάλουν αρχική εισφορά υπέρ του Κεφαλαίου 
Εκκαθάρισης για την κτήση της σχετικής ιδιότητας. 

2. Το ύψος της αρχικής εισφοράς, των μεν Άμεσων Εκκαθαριστικών Μελών ορίζεται σε 
τριάντα χιλιάδες ευρώ (30.000€), των δε Γενικών Εκκαθαριστικών Μελών σε πεντακόσιες 
χιλιάδες ευρώ (500.000€). 

3. Το ελάχιστο ύψος εισφοράς στο Κεφάλαιο Εκκαθάρισης των Εκκαθαριστικών Μελών, 
όπως καθορίζεται με βάση τις παρακάτω διατάξεις, δεν μπορεί να υπολείπεται της αρχικής 
εισφοράς (ελάχιστη εισφορά). 

5.4. Κανόνες υπολογισμού του Κεφαλαίου Εκκαθάρισης και των μερίδων των 
Εκκαθαριστικών Μελών 

5.4.1. Ύψος μερίδας Εκκαθαριστικού Μέλους 

1. Το ύψος κάθε μερίδας κάθε Εκκαθαριστικού Μέλους ως προς κάθε τρέχουσα περίοδο 
υπολογισμού ισούται με το μέγιστο μεταξύ του γινομένου ενός ποσοστού (Συντελεστής 
Εισφοράς), όπως αυτό ορίζεται από την ΕΤ.ΕΚ., επί του αθροίσματος του μέσου 
Περιθωρίου ασφάλισης όλων των Λογαριασμών Εκκαθάρισης του κάθε Εκκαθαριστικού 
Μέλους για την περίοδο υπολογισμού και της ελάχιστης εισφοράς. Ειδικότερα, το ύψος της 
μερίδας (μ,) του Εκκαθαριστικού Μέλους (ί) υπολογίζεται από τον παρακάτω τύπο: 



όπου νοούνται ως: 

Ν(ί) : Ο συνολικός αριθμός Λογαριασμών Εκκαθάρισης του Εκκαθαριστικού Μέλους ί κατά 
την περίοδο υπολογισμού. 


ΠΑ (1<,ί,)) : Το Περιθώριο ασφάλισης του Λογαριασμού Εκκαθάρισης Ι< του Εκκαθαριστικού 
Μέλους ί που υπολογίστηκε κατά την λήξη της συνεδρίασης). Αν το Περιθώριο ασφάλισης 

υπολογίζεται σε νόμισμα διαφορετικό του ευρώ, τότε η αξία του περιθωρίου μετατρέπεται 
σε ευρώ χρησιμοποιώντας την ισοτιμία της τελευταίας ημέρας της περιόδου υπολογισμού. 

Μΐί,ϊ : ο αριθμός των συνεδριάσεων της Αγοράς την προηγούμενη περίοδο υπολογισμού, 
κατά τις οποίες είχε υπολογιστεί μη μηδενικό Περιθώριο ασφάλισης για το Λογαριασμό 
Εκκαθάρισης Ι< του Εκκαθαριστικού Μέλους ί. 

Ελάχιστη Εισφορά (ί) : Η ελάχιστη απαιτούμενη εισφορά στο Κεφάλαιο Εκκαθάρισης του 
Εκκαθαριστικού Μέλους ί σύμφωνα με τα προβλεπόμενα στο άρθρο 5.3. 

α: Ο συντελεστής εισφοράς, που είναι εκφρασμένος σε ποσοστό και ορίζεται και 
δημοσιοποιείται από την ΕΤ.ΕΚ. 

5.4.2. Ύψος Κεφαλαίου Εκκαθάρισης 

1. Το ύψος του Κεφαλαίου Εκκαθάρισης υπολογίζεται σε περιοδική βάση σύμφωνα με τις 
διαδικασίες της ΕΤ.ΕΚ. Σε κάθε περίπτωση η περίοδος υπολογισμού δεν μπορεί να είναι 
μεγαλύτερη των τριών (3) μηνών. Ο υπολογισμός του ύψους του Κεφαλαίου Εκκαθάρισης 
λαμβάνει χώρα μέσα στις τρεις (3) πρώτες εργάσιμες ημέρες κάθε τρέχουσας περιόδου 
υπολογισμού. Μετά τον υπολογισμό του, η ΕΤ.ΕΚ. γνωστοποιεί το ύψος του στα 
Εκκαθαριστικά Μέλη και το δημοσιοποιεί στο διαδικτυακό της τόπο. Η ΕΤ.ΕΚ. καθορίζει με 
απόφασή της την περιοδικότητα του σχετικού υπολογισμού ως και κάθε άλλο σχετικό θέμα. 

2. Το ύψος του Κεφαλαίου Εκκαθάρισης προκύπτει ως το άθροισμα των μερίδων όλων των 
Εκκαθαριστικών Μελών όπως υπολογίζονται σύμφωνα με το άρθρο 5.4.1. του παρόντος 
ΜΕΡΟΥΣ. 

3. Κατά την αναπροσαρμογή του Κεφαλαίου Εκκαθάρισης, η ΕΤ.ΕΚ. εφαρμόζει μεθοδολογία 
βάσει της οποίας ελέγχει για την περίοδο υπολογισμού εάν το ύψος του Κεφαλαίου 
Εκκαθάρισης, όπως υπολογίζεται σύμφωνα με την προηγούμενη παράγραφο, θα 
επαρκούσε για την κάλυψη της ζημίας πέραν των Περιθωρίων ασφάλισης κάτω από 
ακραίες αλλά εύλογες συνθήκες αγοράς (δίτοδδ ΐΘδϋηρ), που ήθελε προκύψει σε 
περίπτωση υπερημερίας του Εκκαθαριστικού Μέλους στο οποίο το Σύστημα έχει τη 
μεγαλύτερη έκθεση κινδύνου ή του δεύτερου και του τρίτου Εκκαθαριστικού Μέλους αν η 
αθροιστική έκθεση τους είναι μεγαλύτερη, λαμβάνοντας υπόψη τις εξαρτήσεις των ομίλων 
τους, με βάση και τα προβλεπόμενα στις κείμενες διατάξεις. Επίσης ελέγχει αν το Κεφάλαιο 
Εκκαθάρισης και οι Ειδικοί Ίδιοι Πόροι της ΕΤ.ΕΚ. θα επαρκούσαν για να καλύψουν την 
ζημία από την περίπτωση υπερημερίας του πρώτου και του δεύτερου σε έκθεση 
Εκκαθαριστικού Μέλους λαμβάνοντας υπόψη τις εξαρτήσεις των ομίλων τους, με βάση και 
τα προβλεπόμενα στις κείμενες διατάξεις. Σε περίπτωση μη επάρκειας, η ΕΤ.ΕΚ. 
μεταβάλλει το Συντελεστή εισφοράς του άρθρου 5.4.1 του παρόντος ΜΕΡΟΥΣ, 
αναπροσαρμόζοντας το ύψος της μερίδας του κάθε Εκκαθαριστικού Μέλους, έτσι ώστε 
λαμβάνοντας υπόψη το αναπροσαρμοσμένο Κεφάλαιο Εκκαθάρισης να καλύπτονται οι ως 
άνω απαιτήσεις. Στην περίπτωση αυτή, ως ύψος του Κεφαλαίου Εκκαθάρισης νοείται για 
τις ανάγκες του παρόντος το ύψος αυτού που προκύπτει μετά την εφαρμογή της ως άνω 
μεθοδολογίας. Η ΕΤ.ΕΚ. ορίζει με τις διαδικασίες της κάθε σχετικό θέμα και αναγκαία 
λεπτομέρεια. 

4. Η ΕΤ.ΕΚ. εφαρμόζει επίσης πρόγραμμα ελέγχου μέσω του οποίου: 

α) διενεργεί ημερήσιους ελέγχους αντοχής σε ακραίες συνθήκες των ως άνω διαθέσιμων 
πόρων έναντι πιστωτικού κινδύνου αντισυμβαλλομένου χρησιμοποιώντας πρότυπες και 
προκαθορισμένες παραμέτρους και υποθέσεις. Σε περίπτωση μη επάρκειας, αποφασίζει 
την κάλυψη του ελλείμματος με αύξηση των διαθέσιμων πόρων που μπορεί να 

περιλαμβάνει την αύξηση του Κεφαλαίου Εκκαθάρισης, αύξηση των περιθωρίων 
ασφάλισης για έναν ή περισσότερους Λογαριασμούς Εκκαθάρισης ή την αύξηση των 
Ειδικών Ίδιων Πόρων. 

β) αναλύει και παρακολουθεί τον κίνδυνο ρευστότητας διενεργώντας ελέγχους αντοχής σε 
ακραίες συνθήκες των ρευστοποιήσιμων χρηματοοικονομικών πόρων σε ημερήσια βάση. 
Σε περίπτωση μη επάρκειας, αποφασίζει την κάλυψη του ελλείμματος με αύξηση των 
διαθέσιμων πόρων που μπορεί να περιλαμβάνει την αύξηση του Κεφαλαίου Εκκαθάρισης, 
αύξηση των περιθωρίων ασφάλισης που θα πρέπει να καλύπτεται με μετρητά για ένα ή 
περισσότερους λογαριασμούς εκκαθάρισης, την αύξηση των Ειδικών Ίδιων Πόρων ή την 
εξασφάλιση γραμμών ρευστότητας με πιστωτικά ιδρύματα. 

5.5. Καταβολές λόγω αναπροσαρμογής Μερίδων 

1. Με τη γνωστοποίηση από την ΕΤ.ΕΚ. στα Εκκαθαριστικά Μέλη του ύψους των μερίδων 
των Εκκαθαριστικών Μελών στο Κεφάλαιο Εκκαθάρισης, η ΕΤ.ΕΚ. ορίζει το ακριβές ποσό 
που οφείλουν να καταβάλουν: 

α) τα Εκκαθαριστικά Μέλη στο Κεφάλαιο Εκκαθάρισης ή 

β) το Κεφάλαιο Εκκαθάρισης στα Εκκαθαριστικά Μέλη. 

2. Εφόσον η αξία της κάθε μερίδας του Εκκαθαριστικού Μέλους κατά την προηγούμενη 
περίοδο υπολογισμού υπολείπεται του ύψους της μερίδας που οφείλει να έχει το 
Εκκαθαριστικό Μέλος κατά την τρέχουσα περίοδο υπολογισμού, το Εκκαθαριστικό Μέλος 
έχει υποχρέωση να καταβάλει τοις μετρητοίς τη σχετική διαφορά στο Κεφάλαιο 
Εκκαθάρισης εντός τριών (3 ων ) εργασίμων ημερών από τη γνωστοποίηση από την ΕΤ.ΕΚ. 
του ύψους των μερίδων των Εκκαθαριστικών Μελών στο Κεφάλαιο κατά την τρέχουσα 
περίοδο υπολογισμού. 

3. Εφόσον η αξία της κάθε μερίδας του Εκκαθαριστικού Μέλους κατά την προηγούμενη 
περίοδο υπολογισμού είναι μεγαλύτερη της μερίδας που οφείλει να έχει το Εκκαθαριστικό 
Μέλος κατά την τρέχουσα περίοδο υπολογισμού, η σχετική διαφορά καταβάλλεται τοις 
μετρητοίς από την περιουσία του Κεφαλαίου Εκκαθάρισης μέσω της ΕΤ.ΕΚ. στο 
Εκκαθαριστικό Μέλος εντός τεσσάρων (4) εργασίμων ημερών από τη γνωστοποίηση από 
την ΕΤ.ΕΚ. του ύψους των μερίδων των Εκκαθαριστικών Μελών στο Κεφάλαιο κατά την 
τρέχουσα περίοδο υπολογισμού, αφού προηγουμένως καταβληθούν οι υποχρεώσεις των 
Εκκαθαριστικών Μελών βάσει της παραγράφου 2. 

5.6. Έκτακτες εισφορές 

1. Έκτακτες εισφορές καταβάλλονται από τα Εκκαθαριστικά Μέλη στο Κεφάλαιο Εκκαθάρισης 
Μέλη με απόφαση της ΕΤ.ΕΚ. σε περίπτωση: 

α) ενεργοποίησης του Κεφαλαίου Εκκαθάρισης για την αναπλήρωση των διαθεσίμων του 
που χρησιμοποιήθηκαν προς κάλυψη της σχετικής ζημίας, συμπεριλαμβανομένου του 
μέρους συμμετοχής σε αυτό του αθετήσαντος Εκκαθαριστικού Μέλους 

β) παραίτησης ή διαγραφής Εκκαθαριστικού Μέλους για την αναπλήρωση των διαθεσίμων 
του Κεφαλαίου Εκκαθάρισης κατά το μέρος της συμμετοχής του Εκκαθαριστικού Μέλους σε 
αυτό, εφόσον μετά από έλεγχο που διενεργεί η ΕΤ.ΕΚ. για την επάρκεια των μειούμενων 
διαθεσίμων σύμφωνα με τις μεθοδολογίες του άρθρου 5.4 του παρόντος ΜΕΡΟΥΣ 
διαπιστώνεται μη επαρκής κάλυψη 

γ) συνδρομής έκτακτων λόγων χάριν προστασίας της αγοράς ιδίως λόγω ακραίων 
μεταβολών των τιμών και εν γένει μεγεθών της αγοράς. 

2. Στην περίπτωση (α) της προηγούμενης παραγράφου η ΕΤ.ΕΚ. υπολογίζει το ύψος των 
έκτακτων εισφορών των Εκκαθαριστικών Μελών με βάση τη νέα αναλογία συμμετοχής 
τους στο Κεφάλαιο Εκκαθάρισης. 

3. Στις περιπτώσεις των προηγούμενων παραγράφων η ΕΤ.ΕΚ. εφαρμόζει για τον 
υπολογισμό του ύψους των έκτακτων εισφορών τη διαδικασία του άρθρου 5.4.1 του 
παρόντος ΜΕΡΟΥΣ ή, εάν κρίνει τούτο αναγκαίο, δύναται να ορίζει πρόσθετες 
παραμέτρους στον υπολογισμό χάριν προστασίας της αγοράς ως και να καθορίζει κατά 
περίπτωση την περίοδο υπολογισμού λαμβάνοντας υπόψη τις εν γένει συνθήκες του 
υπολογισμού και των συνθηκών της αγοράς. Η ΕΤ.ΕΚ. γνωστοποιεί αμελλητί στην 
Επιτροπή Κεφαλαιαγοράς τη σχετική της απόφαση. 

4. Σε περίπτωση λήψης απόφασης για έκτακτη αναπροσαρμογή του Κεφαλαίου 
Εκκαθάρισης, η ΕΤ.ΕΚ. ορίζει τη μεθοδολογία και τις παραμέτρους βάσει των οποίων θα 
γίνει η αναπροσαρμογή, η οποία μπορεί να διαφέρει από τη μεθοδολογία που ακολουθείται 
για την τακτική αναπροσαρμογή, λαμβάνοντας υπόψη τους λόγους που προκάλεσαν την 
ανάγκη αναπροσαρμογής. Επίσης καθορίζει το χρονικό διάστημα εντός του οποίου θα 
πρέπει τα Εκκαθαριστικά Μέλη να παρέχουν τις πρόσθετες εισφορές. 

5.7. Μη εμπρόθεσμη καταβολή εισφορών στο Κεφάλαιο Εκκαθάρισης 

Σε περίπτωση μη εμπρόθεσμης καταβολής από Εκκαθαριστικό Μέλος της εισφοράς του υπέρ 
του Κεφαλαίου Εκκαθάρισης, το Εκκαθαριστικό Μέλος δεν επιτρέπεται, μέχρι να εκπληρώσει τη 
σχετική υποχρέωσή του, να αναλάβει προς εκκαθάριση συναλλαγές, εκτός εάν πρόκειται για 
συναλλαγές κάλυψης που διενεργούνται για τη διευθέτηση τυχόν υπερημερίας. Αντίστοιχα, 
αποκλείονται από τη διενέργεια συναλλαγών, εκτός των συναλλαγών κάλυψης, τα Μέλη 
Αγοράς, εφόσον αυτές εκκαθαρίζονται από το υπερήμερο Εκκαθαριστικό Μέλος. 

5.8. Χρήση και αναπλήρωση διαθεσίμων του Κεφαλαίου Εκκαθάρισης 

1. Η ΕΤ.ΕΚ. δύναται να προβαίνει σε προσωρινή χρήση των διαθεσίμων του Κεφαλαίου 
Εκκαθάρισης ως ασφαλειολήπτης κατ’ ενάσκηση του δικαιώματος χρήσης του άρθρου 5.1 
του παρόντος ΜΕΡΟΥΣ σε περίπτωση υπερημερίας Εκκαθαριστικού Μέλους. Η ΕΤ.ΕΚ. 
προβαίνει σε τέτοια χρήση προς κάλυψη κινδύνου ρευστότητας σε σχέση με εκκρεμείς 
συναλλαγές, θέσεις και υποχρεώσεις του υπερήμερου Εκκαθαριστικού Μέλους των 
Λογαριασμών Εκκαθάρισης που χειρίζεται ως και από συναλλαγές κάλυψης που διενεργεί 
η ΕΤ.ΕΚ. για τη διαχείριση της υπερημερίας του κατά τα προβλεπόμενα στο άρθρο 2.3 της 
ΕΝΟΤΗΤΑΣ IV, περιλαμβανομένων και των πάσης φύσεως εξόδων που σχετίζονται με την 
εκπλήρωση των συναλλαγών ή τη διενέργεια συναλλαγών κάλυψης κατά περίπτωση. 

2. Σε περίπτωση χρήσης των διαθεσίμων του Κεφαλαίου Εκκαθάρισης σύμφωνα με την 
προηγούμενη παράγραφο, η ΕΤ.ΕΚ. προβαίνει σε αναπλήρωσή τους εντός ευλόγου 
χρόνου και πάντως πριν τη χρήση του Κεφαλαίου Εκκαθάρισης προς κάλυψη 
προκληθείσας από υπερημερία ζημίας, όπως ορίζεται στο άρθρο 2.5 της ΕΝΟΤΗΤΑΣ IV. 
Εναλλακτικά, η ΕΤ.ΕΚ. μπορεί να συμψηφίζει την αξία των προς αναπλήρωση διαθεσίμων 
με το ποσό που αντιστοιχεί στη ζημία που καλύπτεται από το Κεφάλαιο Εκκαθάρισης 
σύμφωνα με το άρθρο 2.5 της ΕΝΟΤΗΤΑΣ IV. 

3. Σε περίπτωση που ενόσω εκκρεμεί η διευθέτηση της πρώτης υπερημερίας προκληθεί 
δεύτερη ή και περισσότερες, η χρήση των διαθεσίμων ως προς κάθε υπερημερία κατά τις 

προηγούμενες παραγράφους λαμβάνει χώρα διαδοχικά και κατά χρονική προτεραιότητα, 
με την κάλυψη κατά τους όρους του άρθρου 2.5 της ΕΝΟΤΗΤΑΣ IV της ζημίας κάθε 
προηγούμενης υπερημερίας. 

4. Η ΕΤ.ΕΚ. μπορεί, διαζευκτικά ή σωρευτικά σε σχέση με τη δυνατότητα προσωρινής 
χρήσης των διαθεσίμων του Κεφαλαίου Εκκαθάρισης κατά τις προηγούμενες 
παραγράφους, να προβαίνει σε χρήση πιστωτικών διευκολύνσεων προς κάλυψη 
καταστάσεων υπερημερίας σύμφωνα με τις σχετικές διαδικασίες της και κατά τις κείμενες 
διατάξεις. 

5.9. Πόροι περιουσία και επιτρεπόμενες επενδύσεις 

1. Τα διαθέσιμα του Κεφαλαίου Εκκαθάρισης επενδύονται από την ΕΤ.ΕΚ. σύμφωνα με 
επενδυτική πολιτική που υιοθετεί και εφαρμόζει με βάση και τα οριζόμενα στις κείμενες 
διατάξεις. 

2. Πόροι του Κεφαλαίου Εκκαθάρισης συνιστούν οι πάσης φύσεως εισφορές των 
Εκκαθαριστικών Μελών όπως ορίζονται στον παρόντα Κανονισμό και τα πάσης φύσεως 
έσοδα από την επένδυση των διαθεσίμων του σύμφωνα με την προηγούμενη παράγραφο. 

3. Για τις ανάγκες επένδυσης των διαθεσίμων του Κεφαλαίου Εκκαθάρισης η ΕΤ.ΕΚ. μπορεί 
να συστήνει επιτροπές που θα λειτουργούν υπό τον έλεγχό της. 

4. Η διαχειριστική χρήση του Κεφαλαίου Εκκαθάρισης έχει τη διάρκεια του ημερολογιακού 
έτους. Στο τέλος κάθε διαχειριστικής χρήσης του Κεφαλαίου Εκκαθάρισης η ΕΤ.ΕΚ. 
συντάσσει την ετήσια διαχειριστική έκθεση αυτού. 

5. Η ετήσια έκθεση του Κεφαλαίου Εκκαθάρισης μπορεί να περιλαμβάνεται σε γενικότερης 
φύσεως εκθέσεις που μπορεί να συντάσσει η ΕΤ.ΕΚ. σε σχέση με τους 
χρηματοοικονομικούς πόρους που διατηρεί και δύναται να επενδύει με βάση και τα 
προβλεπόμενα στις κείμενες διατάξεις. 

6. Η ετήσια έκθεση περιλαμβάνει την περιουσιακή κατάσταση του Κεφαλαίου Εκκαθάρισης, 
αναλυτικό λογαριασμό αποτελεσμάτων χρήσης, που περιλαμβάνει κατά κατηγορία τα 
έσοδα από τις τοποθετήσεις του και τις κάθε είδους εισφορές που έχουν καταβληθεί σε 
αυτό, καθώς και τυχόν ζημίες από την ενεργοποίησή του, αναλυτική κατάσταση των 
εκταμιεύσεων του Κεφαλαίου Εκκαθάρισης σύμφωνα με τους όρους του παρόντος 
Κανονισμού, αναλυτική κατάσταση των εκκρεμών και εξοφληθεισών απαιτήσεων που 
προκύπτουν από υπερημερίες, καθώς και αναλυτική κατάσταση των δανειακών ή 
πιστωτικών υπολοίπων και σχετικών απαιτήσεων που έχουν προκύψει για τη διευθέτηση 
υπερημεριών. 

7. Ο έλεγχος της οικονομικής διαχείρισης του Κεφαλαίου Εκκαθάρισης και της ετήσιας 
διαχειριστικής έκθεσης που καταρτίζει η ΕΤ.ΕΚ. ανατίθεται σε δύο (2) ορκωτούς ελεγκτές ή 
σε αναγνωρισμένη ελεγκτική εταιρία. Η θητεία των ελεγκτικών οργάνων μπορεί να 
ανανεώνεται χωρίς περιορισμό. Η έκθεση των ελεγκτικών οργάνων υποβάλλεται στην 
Επιτροπή Κεφαλαιαγοράς. 

8. Η ΕΤ.ΕΚ. θέτει στη διάθεση της Επιτροπής Κεφαλαιαγοράς σε πρώτη ζήτηση τις εκθέσεις 
των προηγουμένων υποπαραγράφων ως και κάθε άλλο στοιχείο και πληροφορία σχετικά 
με τη διοίκηση και διαχείριση του Κεφαλαίου Εκκαθάρισης. 

ΜΕΡΟΣ 6. Η διαδικασία της εκκαθάρισης των συναλλαγών 

6.1. Γενική ρύθμιση 

1. Το παρόν Μέρος καθορίζει τους όρους και τις προϋποθέσεις βάσει των οποίων διενεργείται 
η εκκαθάριση των συναλλαγών μέσω του Συστήματος. Στη διαδικασία της εκκαθάρισης 
συμμετέχουν τα Εκκαθαριστικά Μέλη και η ΕΤ.ΕΚ., ως και τα Μέλη Αγοράς όπου συντρέχει 
περίπτωση κατά τα ειδικότερα προβλεπόμενα στο παρόν ΜΕΡΟΣ. Στη διαδικασία 
διάρθρωσης του διακανονισμού, όπως ορίζεται στο παρόν Μέρος, συμμετέχουν, επιπλέον, 
οι Χειριστές και περιορισμένους και τα Μέλη της Αγοράς. 

2. Η εκκαθάριση των συναλλαγών διενεργείται μέσω του Συστήματος αυτοτελώς για το 
σύνολο των συναλλαγών κάθε ημέρας συνεδρίασης εντός του προγραμματισμένου 
ωραρίου που αποφασίζεται από την ΕΤ.ΕΚ. 

3. Η εκκαθάριση περιλαμβάνει τις εξής επιμέρους διαδικασίες: 

α) Τη γνωστοποίηση των προς εκκαθάριση συναλλαγών από το Διαχειριστή Αγοράς 
στην ΕΤ.ΕΚ. 

β) Τη διόρθωση κωδικών Λογαριασμών Εκκαθάρισης 
γ) Την οριστικοποίηση των πράξεων 
δ) Την αποτίμηση των ασφαλειών 

ε) Τον υπολογισμό των απαιτήσεων παροχής Περιθωρίου ασφάλισης και κάλυψη αυτού 

στ) Τον υπολογισμό και την παρακολούθηση των Πιστωτικών Ορίων 

ζ) Την ανακοίνωση των αποτελεσμάτων της εκκαθάρισης. Η ΕΤ.ΕΚ. ανακοινώνει στα 
Εκκαθαριστικά Μέλη τα αποτελέσματα της εκκαθάρισης μετά το πέρας κάθε 
συνεδρίασης, την ίδια ημέρα, σύμφωνα με τις διαδικασίες της. 

η) Τη διαδικασία διάρθρωσης συναλλαγών 

4. Κάθε διαδικαστική ή τεχνική λεπτομέρεια που αφορά στη λειτουργία της εκκαθάρισης 
καθορίζεται σύμφωνα με τις αποφάσεις και διαδικασίες της ΕΤ.ΕΚ. 

6.2. Γνωστοποίηση των προς εκκαθάριση συναλλαγών 

1. Μετά τη λήξη της συνεδρίασης της Αγοράς ή και κατά τη διάρκειά της, ο Διαχειριστής 
Αγοράς διαβιβάζει αυθημερόν, με ευθύνη του, ηλεκτρονικά στην ΕΤ.ΕΚ. συγκεντρωτικά και 
αναλυτικά στοιχεία των συναλλαγών που διενεργήθηκαν κατά τη σχετική ημέρα. Τα 
στοιχεία που διαβιβάζονται ελέγχονται από την ΕΤΕΚ σύμφωνα με τους όρους των 
παρακάτω παραγράφων. 

2. Τα αναλυτικά στοιχεία των συναλλαγών είναι υποχρεωτικά τα ακόλουθα ανά πράξη 
(πώληση ή αγορά): 

α) Στοιχεία της πράξης. Τα στοιχεία αυτά είναι τα εξής: 

(ί) Κωδικός διαπραγμάτευσης της Κινητής Αξίας. 

(π) Νόμισμα διαπραγμάτευσης. 

(ίϋ) Κωδικός Λογαριασμού Εκκαθάρισης και κωδικός Υπολογαριασμού 
Εκκαθάρισης. 

(ίν) Ποσότητα Κινητών Αξιών. 

(ν) Αξία της πράξης. 

(νί) Ένδειξη είδους πράξης (αγορά ή πώληση). 

(νϋ) Ημερομηνία και ώρα πράξης. 

(νίϋ) Σχετική ένδειξη, εάν πρόκειται για ειδική συναλλαγή διμερούς 
διακανονισμού (προσυμφωνημένη-πακέτου) που έχει διενεργηθεί εντός 
Αγοράς. 

(ίχ) Σχετική ένδειξη, εάν πρόκειται για ανοιχτή πώληση ή για αγορά που 
διενεργείται για το κλείσιμο θέσης από ανοιχτή πώληση, όταν τούτο 
επιβάλλεται από τις κείμενες διατάξεις. 

β) Στοιχεία των αντισυμβαλλομένων Μελών Αγοράς ως και των εντολέων. Τα στοιχεία 
αυτά είναι τα εξής: 

(ί) Οι κωδικοί των αντισυμβαλλομένων Μελών Αγοράς. 

(ϋ) Ο Κωδικός Διαπραγμάτευσης 


3. Η ΕΤ.ΕΚ. ελέγχει αυθημερόν τα στοιχεία που της διαβιβάζονται σύμφωνα με τις 
προηγούμενες παραγράφους. Εάν δεν περιλαμβάνεται σε αυτά οποιοδήποτε από τα 
αναφερόμενα στην παράγραφο 2 στοιχεία, η ΕΤ.ΕΚ. απορρίπτει την εισαγωγή στο 
Σύστημα των αντιστοίχων πράξεων. 

4. Μετά την προσωρινή εισαγωγή των πράξεων στο Σύστημα, η ΕΤ.ΕΚ. ελέγχει αυθημερόν τα 
εξής: 

α) εάν τα σύνολα όλων των πράξεων, των ποσοτήτων των αξιών και της χρηματικής 
αξίας των συναλλαγών της σχετικής ημέρας και των αναλυτικών και συγκεντρωτικών 
στοιχείων του Διαχειριστή Αγοράς συμφωνούν μεταξύ τους, ως και 

β) εάν τα στοιχεία α) και β) (ί)της παραγράφου 2 των αγορών συμφωνούν προς τα 
αντίστοιχα στοιχεία των πωλήσεων. 

5. Σε περίπτωση οποιοσδήποτε έλλειψης ή ασυμφωνίας των στοιχείων της παραγράφου 2, η 
ΕΤ.ΕΚ. ενημερώνει το Διαχειριστή Αγοράς ανάλογα. Για την άρση των παραπάνω 
ελλείψεων και ασυμφωνιών ο Διαχειριστής Αγοράς διαβιβάζει αυθημερόν νέα 
συγκεντρωτικά και αναλυτικά στοιχεία για την ίδια ημέρα σε αντικατάσταση των 
προηγουμένων. 

6.3. Διόρθωση κωδικών Λογαριασμών Εκκαθάρισης 

1. Οι διατάξεις του παρόντος άρθρου ισχύουν μετά από απόφαση της ΕΤ.ΕΚ. με την οποία 
μπορεί να ορίζεται κάθε σχετικός ειδικός όρος και τεχνική λεπτομέρεια. 

2. Μετά τη γνωστοποίηση των στοιχείων των συναλλαγών σύμφωνα με το άρθρο 6.2, είναι 
δυνατή η διόρθωση κωδικού Λογαριασμού Εκκαθάρισης ή Υπολογαριασμού Εκκαθάρισης 
αυτού, που έχει δηλωθεί στα στοιχεία συναλλαγών της σχετικής ημέρας, το αργότερο μέχρι 
το πέρας της εκκαθάρισης της ημέρας της γνωστοποίησης ή εντός άλλης προθεσμίας που 
ορίζεται από την ΕΤ.ΕΚ. 

3. Ως τέτοια διόρθωση νοείται η δήλωση άλλου κωδικού Λογαριασμού ή Υπολογαριασμού 
Εκκαθάρισης του ίδιου ή άλλου Εκκαθαριστικού Μέλους. 

4. Η διόρθωση διενεργείται μετά από αίτηση του Εκκαθαριστικού Μέλους, που τηρεί το 
σχετικό Λογαριασμό, προς την ΕΤ.ΕΚ. που της διαβιβάζεται σύμφωνα με τις σχετικές 
διαδικασίες της. Σε περίπτωση που η διόρθωση συνεπάγεται και αλλαγή του 
Εκκαθαριστικού Μέλους, θα πρέπει να έχει γίνει αποδεκτή και από το νέο Εκκαθαριστικό 
Μέλος. Για τη διενέργεια της διόρθωσης το Εκκαθαριστικό Μέλος οφείλει να τηρεί στοιχεία 
από τα οποία να προκύπτει η αιτία του λάθους και η ύπαρξη σχετικής δήλωσης διόρθωσης 
του Μέλους της Αγοράς που διενήργησε τη σχετική συναλλαγή. 

5. Εάν τα στοιχεία του δηλωθέντος με την αίτηση κωδικού Λογαριασμού Εκκαθάρισης δεν 
είναι καταχωρισμένα στο Σύστημα ή εάν το νέο Εκκαθαριστικό Μέλος δεν προκύπτει από 
τα στοιχεία του Συστήματος ότι εκκαθαρίζει τις συναλλαγές του Μέλους της Αγοράς που 
εμπλέκεται στη σχετική συναλλαγή ή εάν η ασφάλεια του νέου Εκκαθαριστικού Μέλους δεν 
επαρκεί για την κάλυψη του κινδύνου του μετά την ανάληψη προς εκκαθάριση της υπό 
διόρθωση συναλλαγής, η ΕΤ.ΕΚ. απορρίπτει την αίτηση ενημερώνοντας τον αιτούντα. 

6.4. Οριστικοποίηση με σύμπτυξη των πράξεων 

1. Μετά την ολοκλήρωση των ελέγχων και την άρση των τυχόν ελλείψεων και ασυμφωνιών 
σύμφωνα με το άρθρο 6.2, οι ποσοτικές και χρηματικές αξίες των πράξεων (πωλήσεων ή 
αγορών) αθροίζονται ανά Κωδικό Διαπραγμάτευσης, ανά Εκκαθαριστικό Μέλος, ανά 
Λογαριασμό Εκκαθάρισης ή και Υπολογαριασμό Εκκαθάρισης, ανά κωδικό εντολής πελάτη 
και ανά είδος πράξης (σύμπτυξη πράξεων). 

2. Μετά την ως άνω σύμπτυξη των πράξεων, οι πράξεις που είχαν εισαχθεί προσωρινά στο 
Σύστημα οριστικοποιούνται για τις ανάγκες της εκκαθάρισης, σχηματίζοντας το σύνολο των 
θέσεων. 

3. Κατά τη διάρκεια της παραπάνω διαδικασίας, τα Εκκαθαριστικά Μέλη μπορούν να 
λαμβάνουν πληροφορίες μέσω του Συστήματος για τα στοιχεία που συμπτύσσονται, καθώς 
και πληροφορίες σχετικά με τις χρηματικές τους υποχρεώσεις και τις υποχρεώσεις τους σε 
αξίες και τις αντίστοιχες απαιτήσεις τους. 

4. Μετά την οριστικοποίησή τους οι πράξεις δεν υπόκεινται σε καμία τροποποίηση, διόρθωση 
ή συμπλήρωση από την ΕΤ.ΕΚ., με την επιφύλαξη των οριζομένων για τη διαδικασία της 
διάρθρωσης κατά τους όρους της παραγράφου 6.9. Κατ’ εξαίρεση σε περίπτωση 
εφαρμογής των διατάξεων του άρθρου 29 του ν. 2579/1998 (ΦΕΚ Α' 31), οι σχετικές 
πράξεις μπορεί να χαρακτηρισθούν ως πράξεις υπό ακύρωση και να ακυρωθούν. Στην 
περίπτωση αυτή, ο Διαχειριστής Αγοράς οφείλει να κοινοποιεί στην ΕΤ.ΕΚ. αυθημερόν την 
απόφασή του, ώστε οι πράξεις αυτές να απομονωθούν από τις διαδικασίες της 
εκκαθάρισης και του διακανονισμού και να χαρακτηρισθούν ως πράξεις υπό ακύρωση. Αν 

η Επιτροπή Κεφαλαιαγοράς ακυρώσει την απόφαση του Διαχειριστή Αγοράς, οι πράξεις 
αυτές θα αποχαρακτηριστούν και θα ισχύσουν κανονικά υπαγόμενες στην εκκαθάριση κατά 
τις διαδικασίες της ΕΤ.ΕΚ. Αν, αντίθετα, η Επιτροπή Κεφαλαιαγοράς δεν ακυρώσει την ως 
άνω απόφαση, η ΕΤ.ΕΚ. χαρακτηρίζει ως άκυρες τις πράξεις αυτές. Μετά το χαρακτηρισμό 
τους ως άκυρων, οι πράξεις αυτές δεν παράγουν κανένα περαιτέρω αποτέλεσμα στο 
Σύστημα. 

5. Σε περίπτωση αφερεγγυότητας Εκκαθαριστικού Μέλους, ως προς τις πάσης φύσεως 
πράξεις της ΕΤ.ΕΚ. εκκαθάρισης, διακανονισμού, λήψης ασφαλειών ή εισφορών υπέρ του 
Κεφαλαίου Εκκαθάρισης του παρόντος Κανονισμού ή άσκησης δικαιώματος χρήσης αυτών 
κατά τους όρους του παρόντος, ισχύει το αμετάκλητο από την κατάρτιση της 
εκκαθαριζόμενης πράξης που προβλέπεται στο άρθρο 79 παρ. 3 του ν. 3606/2007. 

6.5. Αποτίμηση ασφαλειών 

Για τις ανάγκες κάλυψης των απαιτήσεων Περιθωρίου ασφάλισης και Πιστωτικών Ορίων η 

ΕΤ.ΕΚ. αποτιμά την αξία των παρασχεθεισών ασφαλειών ανά Λογαριασμό Εκκαθάρισης 

σύμφωνα με το άρθρο 4.3 του ΜΕΡΟΥΣ 4 της παρούσας ΕΝΟΤΗΤΑΣ. 

6.6. Υπολογισμός Περιθωρίου ασφάλισης 

1. Η ΕΤ.ΕΚ. υπολογίζει τις υποχρεώσεις κάθε Εκκαθαριστικού Μέλους για παροχή του 
εκάστοτε απαιτούμενου από αυτή Περιθωρίου ασφάλισης ανά Λογαριασμό Εκκαθάρισης 
του Εκκαθαριστικού Μέλους. 

2. Ο υπολογισμός των απαιτήσεων παροχής Περιθωρίου ασφάλισης γίνεται βάσει των 
αποτιμήσεων που διενεργεί η ΕΤ.ΕΚ. ημερησίως, μετά την οριστικοποίηση των θέσεων. 

3. Κατά τη διάρκεια της συνεδρίασης της Αγοράς, και σύμφωνα με τα ειδικότερα 
προβλεπόμενα στο άρθρο 6.8, η ΕΤ.ΕΚ. υπολογίζει και παρακολουθεί σε πραγματικό 
χρόνο τον κίνδυνο από την εισαγωγή εντολών και την κατάρτιση συναλλαγών (Κίνδυνος 
Ημέρας), ενώ ορίζει πιστωτικά όρια τα οποία αποτελούν το μέγιστο κίνδυνο που μπορεί, 
κατά τη συνεδρίαση της Αγοράς της σχετικής ημέρας, να αναλάβει το κάθε Εκκαθαριστικό 
Μέλος. 

4. Η ΕΤ.ΕΚ. υπολογίζει τις απαιτήσεις Περιθωρίου ασφάλισης βάσει των διατάξεων του 
άρθρου 41 του Κανονισμού (ΕΕ) 648/2012 και των άρθρων 24-28 του Κανονισμού (ΕΕ) 
153/2013 λαμβανομένων ιδίως υπόψη των παρακάτω στοιχείων: 

α) των θέσεων ανά Λογαριασμό Εκκαθάρισης 

β) των συντελεστών ειδικού κινδύνου και γενικού κινδύνου που ορίζει ανά κινητή αξία ή 
κατηγορία κινητών αξιών σύμφωνα με την παράγραφο 5 

γ) των ομάδων συσχέτισης που αποτελούνται από κινητές αξίες για τις οποίες θα 
εφαρμόζεται ο συμψηφισμός του γενικού κινδύνου της παραγράφου 5(β) 

δ) των αποτιμήσεων των θέσεων που διενεργεί κατά τους όρους του παρόντος 

ε) κάθε άλλου στοιχείου που κρίνει αναγκαίο για το σχετικό υπολογισμό. 

5. Για τον υπολογισμό σε ημερήσια βάση των απαιτήσεων Περιθωρίου ασφάλισης ανά 
Λογαριασμό Εκκαθάρισης η ΕΤ.Ε.Κ. προβαίνει στους παρακάτω υπολογισμούς: 

α) υπολογίζει ανά κινητή αξία και ημέρα συνεδρίασης της Αγοράς την καθαρή θέση κάθε 
Λογαριασμού Εκκαθάρισης. Η καθαρή θέση του Λογαριασμού Εκκαθάρισης για κάθε 
κινητή αξία και ημέρα συνεδρίασης της Αγοράς μπορεί να είναι είτε καθαρή θέση αγοράς 
είτε καθαρή θέση πώλησης. 

β) υπολογίζει για κάθε Λογαριασμό Εκκαθάρισης και ημέρα συνεδρίασης της Αγοράς, την 
απαίτησή για την κάλυψη του γενικού κινδύνου σε κινητές αξίες που ανήκουν σε κάθε 
ομάδα συσχέτισης. Η απαίτηση αυτή υπολογίζεται ανά ομάδα συσχέτισης και ημέρα 
συνεδρίασης της Αγοράς, ως η απόλυτη τιμή της διαφοράς της συνολικής αξίας των, 
σύμφωνα με την περίπτωση (α), καθαρών θέσεων αγοράς από τις καθαρές θέσεις 
πώλησης, όπως αυτή προκύπτει από την ημερήσια αποτίμηση και αφού εφαρμοστούν ανά 
κινητή αξία οι συντελεστές γενικού κινδύνου. Για τις κινητές αξίες που δεν ανήκουν σε 
κάποια ομάδα συσχέτισης, δεν υπολογίζεται γενικός κίνδυνος. Ο γενικός κίνδυνος αφορά 
τον κίνδυνο τον οποίο ενέχει η θέση από τη μεταβολή της τιμής κινητής αξίας λόγω μιας 
ευρείας μεταβολής των τιμών των κινητών αξιών που ανήκουν σε ομάδα συσχέτισης που 
δε σχετίζεται με συγκεκριμένα χαρακτηριστικά μεμονωμένων κινητών αξιών. 

γ) υπολογίζει για κάθε Λογαριασμό Εκκαθάρισης και ημέρα διακανονισμού, την απαίτησή 
της για την κάλυψη του ειδικού κινδύνου ανά κινητή αξία. Η απαίτηση αυτή υπολογίζεται 
ανά κινητή αξία και ημέρα συνεδρίασης της Αγοράς με εφαρμογή των συντελεστών ειδικού 
κινδύνου επί της αξίας της, σύμφωνα με την περίπτωση (α), καθαρής θέσης αγοράς ή 
καθαρής θέσης πώλησης, όπως αυτή προκύπτει από την ημερήσια αποτίμηση. Στις 
καθαρές θέσεις αγοράς, εφαρμόζεται η μικρότερη τιμή μεταξύ του συντελεστή ειδικού 
κινδύνου και του 100%. Ο ειδικός κίνδυνος αφορά τον κίνδυνο τον οποίο ενέχει θέση από 
την μεταβολή της τιμής ορισμένης κινητής αξίας λόγω της επίδρασης παραγόντων που 
σχετίζονται με τα ιδιαίτερα χαρακτηριστικά της. 

6. Οι απαιτήσεις Περιθωρίου ασφάλισης της ΕΤ.Ε.Κ. ανά Λογαριασμό Εκκαθάρισης ισούνται 
με το άθροισμα των ποσών που αντιστοιχούν στις απαιτήσεις των ως άνω στοιχείων (β) και 
(γ) για όλες τις ημέρες συνεδρίασης της Αγοράς, μείον το κέρδος ή πλέον της ζημιάς που 
προκύπτει από την ημερήσια αποτίμηση της συνολικής θέσης για όλες τις ημέρες 
συνεδρίασης της Αγοράς σε σχέση με την αξία της βάσει των τιμών στις οποίες 
διενεργήθηκαν οι συναλλαγές. 

7. Η ΕΤ.Ε.Κ. με απόφασή της που ανακοινώνεται στα Εκκαθαριστικά Μέλη ορίζει τις ομάδες 
συσχέτισης, τους συντελεστές ειδικού και γενικού κινδύνου, τυχόν τροποποιήσεις αυτών ως 
και κάθε άλλη παράμετρο ή λεπτομέρεια τεχνικής φύσεως που αφορά στη μεθοδολογία και 
στη διαδικασία καθορισμού των συντελεστών και υπολογισμού των απαιτήσεών της 
Περιθωρίου ασφάλισης σύμφωνα με τις κείμενες διατάξεις. 

8. Η ΕΤ.ΕΚ. μπορεί με απόφασή της να ορίζει κριτήρια βάσει των οποίων θα 
πραγματοποιείται έκτακτη αναπροσαρμογή του συντελεστή ειδικού κινδύνου μιας κινητής 
αξίας για ένα ή και για το σύνολο των Λογαριασμών Εκκαθάρισης, σε περιπτώσεις 
αυξημένης συγκέντρωσης κινδύνου. 

9. Η ΕΤ.ΕΚ. δικαιούται οποτεδήποτε να μεταβάλει τις μεθόδους υπολογισμού και αποτίμησης 
οποιοσδήποτε μεταβλητής για τον καθορισμό του Περιθωρίου ασφάλισης για λόγους 
προστασίας της αγοράς. Η ΕΤ.ΕΚ. δικαιούται επίσης να αυξάνει οποτεδήποτε τις 
απαιτήσεις Περιθωρίου ασφάλισης, τόσο για το σύνολο των Λογαριασμών Εκκαθάρισης 
όσο και για μεμονωμένους Λογαριασμούς, και να θέτει προθεσμία για την κάλυψη αυτών, 
συνεκτιμώντας ιδίως τους τυχόν επερχόμενους κινδύνους. 

6.7. Κάλυψη Περιθωρίου ασφάλισης 

1. Εάν η απαίτηση Περιθωρίου ασφάλισης της ΕΤ.ΕΚ. σε σχέση με Λογαριασμό Εκκαθάρισης 
Εκκαθαριστικού Μέλους, όπως υπολογίζεται από αυτή βάσει των αποτιμήσεων που 
διενεργεί μετά το πέρας της οριστικοποίησης των θέσεων Λογαριασμού Εκκαθάρισης, είναι 
μεγαλύτερη σε αξία της αξίας του συνόλου των ασφαλειών του σχετικού Λογαριασμού, 
όπως έχουν παρασχεθεί στην ΕΤ.ΕΚ. κατά τους όρους του παρόντος, το Εκκαθαριστικό 
Μέλος λαμβάνει γνωστοποίηση της απαίτησης από την ΕΤ.ΕΚ. και υποχρεούται να 
εξασφαλίσει την κάλυψη του ελλείμματος με παροχή πρόσθετων ασφαλειών πριν από την 
έναρξη της επόμενης συνεδρίασης της Αγοράς. 

2. Εάν η απαίτηση Περιθωρίου ασφάλισης της ΕΤ.ΕΚ. σε σχέση με Λογαριασμό Εκκαθάρισης 
Εκκαθαριστικού Μέλους, όπως υπολογίζεται από αυτή βάσει των αποτιμήσεων που 
διενεργεί μετά το πέρας της οριστικοποίησης των θέσεων, είναι μικρότερη σε αξία της αξίας 
του συνόλου των ασφαλειών του σχετικού Λογαριασμού, όπως έχουν παρασχεθεί στην 
ΕΤ.ΕΚ. κατά τους όρους του παρόντος, το πλεόνασμα νοείται ως διαθέσιμη κάλυψη. Η 
ΕΤ.ΕΚ. αποδίδει Πιστωτικό Όριο στο Εκκαθαριστικό Μέλος ανά Λογαριασμό Εκκαθάρισης 
αυτού κατ’ ανώτατο μέχρι το ύψος της διαθέσιμης κάλυψης αυτού. 

3. Σε περίπτωση μη ύπαρξης διαθέσιμης κάλυψης υπέρ ΕΤ.ΕΚ. ως προς Λογαριασμό 
Εκκαθάρισης Εκκαθαριστικού Μέλους, το Εκκαθαριστικό Μέλος δεν επιτρέπεται, μέχρι να 
εκπληρώσει τη σχετική υποχρέωσή του, να αναλάβει νέες προς εκκαθάριση συναλλαγές, 
εκτός εάν πρόκειται για συναλλαγές κάλυψης που διενεργούνται για το κλείσιμο θέσεων του 
σχετικού Λογαριασμού Εκκαθάρισης, αποκλειομένων αντίστοιχα και των Μελών Αγοράς οι 
συναλλαγές των οποίων εκκαθαρίζονται μέσω του Λογαριασμού Εκκαθάρισης αυτού. 

4. Σε περίπτωση που την ασφάλεια παρέχει στην ΕΤ.ΕΚ. Εκκαθαριστικό Μέλος ως 
ασφαλειοδότης και αυτή παρέχεται προς κάλυψη απαιτήσεων προερχόμενων από 
περισσότερους του ενός Λογαριασμούς Εκκαθάρισης, το Εκκαθαριστικό Μέλος οφείλει να 
δηλώνει το μέρος των ασφαλειών που με ευθύνη του θα αντιστοιχεί σε κάθε Λογαριασμό 
Εκκαθάρισης. Σε περίπτωση υπερημερίας του Εκκαθαριστικού Μέλους κατά τους όρους 
του παρόντος, η εν λόγω ασφάλεια χρησιμοποιείται από την ΕΤ.ΕΚ., σύμφωνα με τους 
όρους που προβλέπονται στο άρθρο 2.6 της ΕΝΟΤΗΤΑΣ IV. 

6.8. Υπολογισμός και παρακολούθηση Ορίων 

6.8.1. Πιστωτικά Όρια 

1. Κατά τη διάρκεια κάθε συνεδρίασης της Αγοράς, υπολογίζεται σε πραγματικό χρόνο ο 
κίνδυνος που μπορεί να αναλάβει Εκκαθαριστικό Μέλος, ανά Μέλος της Αγοράς και 
Λογαριασμό Εκκαθάρισης αυτού εντός της συνεδρίασης της Αγοράς της σχετικής ημέρας 
(Κίνδυνος ημέρας) από την εισαγωγή εντολών στην Αγορά και την κατάρτιση συναλλαγών 
από το ίδιο το Εκκαθαριστικό Μέλος ως Μέλος Αγοράς ή από τα Μέλη Αγοράς των οποίων 
οι συναλλαγές εκκαθαρίζονται μέσω του σχετικού Λογαριασμού Εκκαθάρισης. Για τον 
υπολογισμό του Κινδύνου ημέρας λαμβάνονται υπόψη: 

α) οι καταρτισθείσες την ημέρα αυτή συναλλαγές ανά Μέλος Αγοράς ανά σχετικό 
Υπολογαριασμό Εκκαθάρισης και 

β) οι ανεκτέλεστες εντολές προς κατάρτιση συναλλαγών ανά Μέλος Αγοράς ανά σχετικό 
Υπολογαριασμό Εκκαθάρισης. 

Η ΕΤ.ΕΚ. καθορίζει με απόφασή της τη μεθοδολογία υπολογισμού του Κινδύνου ημέρας, 
όπως επίσης και κάθε αναγκαία σχετική τεχνική λεπτομέρεια. 

2. Η ΕΤ.ΕΚ. καθορίζει πριν την έναρξη κάθε συνεδρίασης της Αγοράς το Πιστωτικό Όριο κάθε 
Εκκαθαριστικού Μέλους ως προς κάθε Λογαριασμό Εκκαθάρισης αυτού, με βάση τη 
διαθέσιμη κάλυψή του σύμφωνα με το άρθρο 6.7 του παρόντος ΜΕΡΟΥΣ, και το καταχωρεί 
στο σχετικό Λογαριασμό Εκκαθάρισης. Επίσης, η ΕΤ.ΕΚ. προβαίνει σε σχετική καταχώριση 
στους αντίστοιχους Υπολογαριασμούς Εκκαθάρισης του Λογαριασμού Εκκαθάρισης των 
ποσοστών κατανομής του Πιστωτικού Ορίου ανά Μέλος της Αγοράς, όπου υφίσταται τέτοια 
κατανομή, σύμφωνα με τα προβλεπόμενα στην παράγραφο 5. 

3. Ως προς κάθε ημέρα υπολογισμού, το Πιστωτικό Όριο ανά Υπολογαριασμό Εκκαθάρισης 
και Μέλος Αγοράς, όπως διαμορφώνεται σύμφωνα με την παράγραφο 6, αποτελεί το 
μέγιστο Κίνδυνο ημέρας της παραγράφου 1 που μπορεί, κατά τη συνεδρίαση της Αγοράς 
της σχετικής ημέρας, να αναλάβει το Εκκαθαριστικό Μέλος για το σχετικό Υπολογαριασμό 
Εκκαθάρισης και Μέλος Αγοράς. Εάν δεν υφίσταται διαθέσιμη κάλυψη για το σχετικό 
Υπολογαριασμό Εκκαθάρισης και Μέλος Αγοράς, το Πιστωτικό Όριο του Εκκαθαριστικού 
Μέλους θα είναι για αυτούς μηδενικό και επέρχονται οι συνέπειες απαγόρευσης εισαγωγής 
εντολών, σύμφωνα με την παράγραφο 3 του άρθρου 6.7 του παρόντος ΜΕΡΟΥΣ. 

4. Το Πιστωτικό Όριο ανά Υπολογαριασμό Εκκαθάρισης Εκκαθαριστικού Μέλους και Μέλος 
Αγοράς, διαβιβάζεται με ευθύνη της ΕΤ.ΕΚ. στο Διαχειριστή αγοράς και καταχωρείται από 
αυτόν στο σύστημα διαπραγμάτευσής του πριν την έναρξη κάθε συνεδρίασης ή και κατά τη 
διάρκειά της, όπως διαμορφώνεται σύμφωνα με την παράγραφο 6, και παρακολουθείται 
από την ΕΤ.ΕΚ. σε συνεχή βάση εντός της συνεδρίασης. 

5. Κάθε Γενικό Εκκαθαριστικό Μέλος μπορεί ανά Λογαριασμό Εκκαθάρισης αυτού να 
προβαίνει σε κατανομή του Πιστωτικού Ορίου του ανά Υπολογαριασμό Εκκαθάρισης και 
Μέλος Αγοράς σύμφωνα με τα ειδικότερα προβλεπόμενα στις επόμενες διατάξεις: 

α) Η κατανομή διενεργείται μετά από σχετική δήλωση του Γενικού Εκκαθαριστικού Μέλους 
προς την ΕΤ.ΕΚ. μέσω του Συστήματος πριν την έναρξη της συνεδρίασης ή και κατά τη 
διάρκειά της. 

β) Το ποσοστό ή ποσό κατανομής ανά Μέλος Αγοράς καταχωρίζεται στον Υπολογαριασμό 
Εκκαθάρισης. 

γ) Σε περίπτωση κατά την οποία Μέλος Αγοράς δεν διαθέτει Πιστωτικό Όριο, δεν 
επιτρέπεται να προβεί στην εισαγωγή εντολών στο σύστημα διαπραγμάτευσης της Αγοράς 
σύμφωνα και με τα ειδικότερα προβλεπόμενα στον Κανονισμό της. 

δ) Το Γενικό Εκκαθαριστικό Μέλος μπορεί να μεταβάλλει τα ποσά κατανομής του 
Πιστωτικού Ορίου του κατά τη διάρκεια της συνεδρίασης. Η μεταβολή λαμβάνει χώρα μετά 
από δήλωση της περίπτωσης α). Σε περίπτωση δήλωσης μείωσης Πιστωτικού Ορίου που 
έχει κατανεμηθεί σε Μέλος Αγοράς, η δήλωση γίνεται δεκτή από την ΕΤ.ΕΚ., εφόσον το νέο 
μειωμένο Πιστωτικό Όριο του Μέλους Αγοράς είναι μεγαλύτερο από το Πιστωτικό Όριο που 
έχει ήδη αυτό αναλώσει. 

ε) Η κατανομή του Πιστωτικού Ορίου από το Γενικό Εκκαθαριστικό Μέλος ανά Λογαριασμό 
Εκκαθάρισης αυτού δεν μπορεί να υπερβαίνει, ανά Μέλος Αγοράς ή για το σύνολο των 
Μελών Αγοράς, τις συναλλαγές των οποίων εκκαθαρίζει μέσω του σχετικού Λογαριασμού, 
το Πιστωτικό Όριο του Γενικού Εκκαθαριστικού Μέλους, όπως αυτό έχει κάθε φορά κατά το 
χρόνο κατανομής, σύμφωνα με τους όρους της επόμενης παραγράφου. 

6. Κατά τη διάρκεια της συνεδρίασης της Αγοράς προοδευτικώς αφαιρείται από την ΕΤ.ΕΚ. 
από το Πιστωτικό Όριο κάθε Εκκαθαριστικού Μέλους, ανά Υπολογαριασμό Εκκαθάρισης 
και Μέλος Αγοράς, ο Κίνδυνος ημέρας, που έχει ήδη αναληφθεί με βάση τις ανεκτέλεστες 

εντολές που έχει το Μέλος Αγοράς εισαγάγει στο σύστημα διαπραγμάτευσης της Αγοράς 
και τις συναλλαγές που έχει αυτό καταρτίσει κατά τη σχετική συνεδρίαση και αντίστοιχα 
προστίθεται Πιστωτικό Όριο με βάση τις διαθέσιμες καλύψεις του Εκκαθαριστικού Μέλους. 

6.8.2. Όριο Θέσης 

1. Η ΕΤ.ΕΚ. μπορεί να θέτει Όριο Θέσης ανά κατηγορία Κινητών Αξιών, ανά Λογαριασμό 
Εκκαθάρισης ή και Εκκαθαριστικό Μέλος ως και για την αγορά ως σύνολο. 

2. Ο καθορισμός των εκάστοτε Ορίων Θέσης διενεργείται από την ΕΤ.ΕΚ. με απόφασή της με 
την οποία καθορίζονται η μέθοδος υπολογισμού τους ως και κάθε αναγκαίος όρος 
εφαρμογής. 

3. Σε περίπτωση παραβίασης του Ορίου Θέσης το Εκκαθαριστικό Μέλος υποχρεούται σε 
κλείσιμο ή διάσπαση αυτής σε περισσότερους Λογαριασμούς Εκκαθάρισης με βάση τις 
αποφάσεις και κατευθυντήριες οδηγίες της ΕΤ.ΕΚ. 

6.9. Διαδικασία διάρθρωσης συναλλαγών 

6.9.1. Γενικές ρυθμίσεις 

1. Η διάρθρωση συναλλαγών αποτελεί διαδικασία προπαρασκευαστική του διακανονισμού 
των πράξεων και περιλαμβάνει: 

α) τη διάσπαση και συνένωση πράξεων του άρθρου 6.9.2 

β) τη μετάθεση του διακανονισμού του άρθρου 6.9.3 

γ)τη γνωστοποίηση Λογαριασμού Διακανονισμού Αξιών του άρθρου 6.9.4 

δ) την εισαγωγή στο Σύστημα εντολών για το διακανονισμό πράξεων Διαμεσολαβητή 
στους τελικούς δικαιούχους του άρθρου 6.9.5. 

2. Η διαδικασία της διάρθρωσης συναλλαγών διενεργείται βάσει δηλώσεων και εντολών 
διακανονισμού των Εκκαθαριστικών Μελών και των Μελών Αγοράς, όπως εισάγονται στο 
Σύστημα σύμφωνα με τους όρους των παρακάτω διατάξεων. Οι Χειριστές του Σ.Α.Τ. 
δύναται να προβαίνουν σε πράξεις μόνο γνωστοποίησης Λογαριασμού Διακανονισμού 
Αξιών της παραγράφου 6.9.4 και εισαγωγής στο Σύστημα εντολών για το διακανονισμό 
πράξεων Διαμεσολαβητή στους τελικούς δικαιούχους της παραγράφου 6.9.5. 

3. Οι πράξεις διάρθρωσης ουδεμία μεταβολή επιφέρουν ως προς τα συνολικά δικαιώματα και 
τις αντίστοιχες υποχρεώσεις των Εκκαθαριστικών Μελών, όπως προκύπτουν βάσει των 
θέσεών τους. 

4. Οι δηλώσεις και εντολές διακανονισμού μπορεί να περιλαμβάνουν και τη μικτή αξία των 
προς διακανονισμό πράξεων, που αντιστοιχεί στον καθένα εκ των ως άνω συμμετεχόντων, 
όπως αυτή προκύπτει με βάση τη χρηματική αξία της κάθε πράξης και τις εκατέρωθεν 
χρεώσεις των συμμετεχόντων, περιλαμβανομένων και των χρεώσεων της ΕΤ.ΕΚ. ή και του 
Διαχειριστή Αγοράς ή και άλλων σχετικών επιβαρύνσεων. 

5. Η διαδικασία της διάρθρωσης διενεργείται χωριστά για κάθε ημέρα συνεδρίασης της 
Αγοράς εντός των προθεσμιών εκκαθάρισης και διακανονισμού και σύμφωνα με το 
προγραμματισμένο ωράριο που θέτει προς τούτο η ΕΤ.ΕΚ. 

6. Κατά τη διαδικασία της διάρθρωσης και μέχρι την ολοκλήρωση του διακανονισμού, τα Μέλη 
Αγοράς και τα Εκκαθαριστικά Μέλη δύνανται να προβαίνουν σε μεταβολή των κωδικών 
διαπραγμάτευσης των εντολέων, όπως έχουν δηλωθεί σύμφωνα με το άρθρο 6.2. 

6.9.2. Διάσπαση και συνένωση πράξεων 

1. Μετά την οριστικοποίηση των πράξεων του άρθρου 6.4 και πριν από τη γνωστοποίηση 
Λογαριασμού Διακανονισμού Αξιών του άρθρου 6.9.4 επιτρέπεται εντός 
προγραμματισμένου από την ΕΤ.ΕΚ. ωραρίου η διάσπαση και συνένωση πράξεων και 
αντίστροφα σύμφωνα με τους όρους των παρακάτω διατάξεων. 

2. Η διάσπαση πράξης αγοράς ή πώλησης συνεπάγεται τον επιμερισμό της σε περισσότερες 
αντίστοιχες πράξεις. Οι διασπασθείσες αγορές ή πωλήσεις αντιμετωπίζονται από το 
Σύστημα για τις ανάγκες της εκκαθάρισης ως αυτοτελείς αγορές ή πωλήσεις αντίστοιχα. 

3. Με τη συνένωση πράξεων αγοράς ή πώλησης μία ή και περισσότερες συμπτυχθείσες ή 
διασπασθείσες πράξεις κατά τους όρους του παρόντος μπορεί να συνενώνονται και να 
δημιουργούν αυτοτελείς πράξεις αγοράς και πώλησης αντίστοιχα. Οι συνενωθείσες αγορές 
ή πωλήσεις αντιμετωπίζονται από το Σύστημα για τις ανάγκες της εκκαθάρισης ως 
αυτοτελείς αγορές ή πωλήσεις αντίστοιχα. 

4. Η διάσπαση ή συνένωση διενεργείται ανά Εκκαθαριστικό Μέλος και Λογαριασμό 
Εκκαθάρισης ή Υπολογαριασμό Εκκαθάρισης αυτού και ανά είδος πράξης αγοράς ή 
πώλησης, με βάση τις οριστικοποιηθείσες πράξεις της παραγράφου 6.4. Με τη διάσπαση ή 
τη συνένωση μπορεί να διασπώνται και να συνενώνονται πράξεις ανά επενδυτή ή και για 
περισσότερους επενδυτές. 

5. Σε διάσπαση ή συνένωση πράξεων δύναται να προβαίνει το Μέλος αγοράς, που τις 
κατήρτισε, χάριν διευκόλυνσης του Εκκαθαριστικού Μέλους, που τις εκκαθαρίζει, ως προς 
τον τρόπο διακανονισμού τους. Ειδικότερα, το Μέλος αγοράς μπορεί να διασπά ή να 
συνενώνει τις οριστικοποιηθείσες πράξεις κατά τρόπο που να αντιστοιχούν προς τις 
εντολές, σύμφωνα με τις οποίες τις κατήρτισε, ως και προς τις προτεινόμενες στο 
Εκκαθαριστικό Μέλος μεταθέσεις του άρθρου 6.9.3. Οι διενεργούμενες από το Μέλος 
Αγοράς διασπάσεις ή συνενώσεις δεν έχουν δεσμευτικό χαρακτήρα για το Εκκαθαριστικό 
Μέλος, το οποίο μπορεί να τις ανακαλεί οποτεδήποτε, εν άλω ή εν μέρει. Σε αντίστοιχες 
διασπάσεις ή συνενώσεις μπορεί να προβαίνει και το Εκκαθαριστικό Μέλος είτε απευθείας 
είτε μετά από ανάκληση αυτών του Μέλους αγοράς. 

6. Σε κάθε περίπτωση διάσπασης ή συνένωσης πράξεων το άθροισμα των κινητών αξιών και 
το άθροισμα της αξίας στις διασπασθείσες ή συνενωθείσες πωλήσεις ή αγορές ισούται 
υποχρεωτικά με τη συνολική ποσότητα των κινητών αξιών και τη συνολική αξία των 
πράξεων, αντίστοιχα, πριν από τη διάσπαση ή συνένωση αυτών. 

6.9.3. Μετάθεση διακανονισμού 

1. Όταν ο διακανονισμός πράξης πρόκειται να διενεργηθεί από άλλο Χειριστή και όχι από το 
Εκκαθαριστικό Μέλος που την εκκαθαρίζει, το Εκκαθαριστικό Μέλος προβαίνει σε 
μετάθεσή της σύμφωνα με τους παρακάτω όρους και τις διαδικασίες της ΕΤ.ΕΚ. 

2. Με τη μετάθεση του διακανονισμού, το Εκκαθαριστικό Μέλος μεταθέτει και αντίστοιχα ο 
Χειριστής αναλαμβάνει το διακανονισμό των απαιτήσεων και υποχρεώσεων που 
προκύπτουν από τις σχετικές πράξεις. Η μετάθεση του διακανονισμού δεν αναιρεί την 
ευθύνη του Εκκαθαριστικού Μέλους για ομαλή εκπλήρωση των υποχρεώσεων που 

προκύπτουν από τη μετατεθείσα πράξη, σε περίπτωση μη εκπλήρωσής τους από το 
Χειριστή στον οποίο μετατέθηκε. 

3. Για τις ανάγκες της μετάθεσης, το Μέλος Αγοράς, που κατήρτισε την προς διακανονισμό 
πράξη, μπορεί εντός της προθεσμίας μετάθεσης της περίπτωσης α) της παραγράφου 4, να 
δηλώνει μέσω του Συστήματος προς το Εκκαθαριστικό Μέλος Χειριστή που θα αναλάβει με 
τη μετάθεση το διακανονισμό της. Το Εκκαθαριστικό Μέλος δε δεσμεύεται από την ως άνω 
δήλωση και μπορεί να μεταθέτει εντός της ως άνω προθεσμίας την προς διακανονισμό 
πράξη σε άλλο Χειριστή. 

4. Γ ια τη μετάθεση τηρείται η παρακάτω διαδικασία: 

α) Η μετάθεση διενεργείται μετά την οριστικοποίηση των πράξεων της παραγράφου 6.4 ή 
και τις τυχόν διασπάσεις ή συνενώσεις αυτών της παραγράφου 6 και σε κάθε 
περίπτωση σύμφωνα με το προγραμματισμένο ωράριο που θέτει προς τούτο η ΕΤ.ΕΚ. 
Για να γίνει η μετάθεση αποδεκτή, πρέπει ο Χειριστής, στον οποίο μετατίθεται, να έχει 
συσχετίσει τον κωδικό διαπραγμάτευσης εντολέα, με το Μέλος Αγοράς που κατήρτισε 
τη σχετική πράξη και το Λογαριασμό Διακανονισμού Αξιών του δικαιούχου. 

β) Ανάκληση της μετάθεσης από το Εκκαθαριστικό Μέλος ή της αποδοχής της από το 
Χειριστή που διενεργήθηκε επιτρέπεται ως εξής: 

(ί) Εάν από τη μετατιθέμενη πράξη προκύπτει υποχρέωση παράδοσης 
Κινητών Αξιών, ανάκληση της μετάθεσης ή της αποδοχής της γίνεται από το 
Σύστημα δεκτή, μόνον εφόσον ο Χειριστής δεν έχει διαθέσει στο διακανονισμό 
μέσω της γνωστοποίησης Λογαριασμού Διακανονισμού Αξιών τις προς 
παράδοση Κινητές Αξίες. Εάν έχουν διατεθεί ως άνω οι οφειλόμενες Κινητές 
Αξίες μερικά, ανάκληση της μετάθεσης γίνεται από το Σύστημα δεκτή μόνο ως 
προς το εναπομείναν μέρος των οφειλόμενων προς παράδοση κινητών αξιών 
εφόσον τούτο είναι τεχνικώς εφικτό σύμφωνα με τις διαδικασίες της ΕΤ.ΕΚ. 

(ϋ) Υπό την προϋπόθεση ότι τούτο είναι τεχνικώς εφικτό σύμφωνα με τις 
διαδικασίες της ΕΤ.ΕΚ., εάν από τη μετατιθέμενη πράξη προκύπτει χρηματική 
υποχρέωση προς καταβολή του τιμήματος, ανάκληση της μετάθεσης ή της 
αποδοχής της γίνεται από το Σύστημα δεκτή μόνον εφόσον ο Χειριστής δεν 
έχει διαθέσει στο διακανονισμό μέσω του Λογαριασμού Χρηματικού 
Διακανονισμού του το σχετικώς οφειλόμενο χρηματικό ποσό. Σε περίπτωση 
μερικής χρηματικής καταβολής, ανάκληση της μετάθεσης και αντίστοιχα της 
αποδοχής της γίνεται από το Σύστημα δεκτή, μόνο ως προς το εναπομείναν 
μέρος της χρηματικής οφειλής. 

(ίϋ) Σε περίπτωση που τα υπό (ί) και (ϋ) δεν είναι τεχνικώς εφικτά, ανάκληση 
της μετάθεσης διενεργείται εφόσον δεν έχει λάβει χώρα γνωστοποίηση 
Λογαριασμού Διακανονισμού Αξιών από το Χειριστή που τη διακανονίζει. 

γ) Το Εκκαθαριστικό Μέλος δικαιούται να μεταθέτει την προς διακανονισμό πράξη σε 
ένα και μόνο Χειριστή κάθε φορά. 

δ) Σε περίπτωση εκτέλεσης πράξεων Διαμεσολαβητή στους δικαιούχους του άρθρου 
6.9.5, μετάθεση επιτρέπεται μόνο στο Χειριστή που ενεργεί ως Συμμετέχων Ειδικού 
Τύπου του σχετικού Λογαριασμού Εκκαθάρισης του Διαμεσολαβητή ως ορίζεται στο 
άρθρο 6.9.5. 

ε) Με τη διάθεση από το Χειριστή στο διακανονισμό εν όλω ή εν μέρει των οφειλόμενων 
κινητών αξιών ή χρηματικών ποσών της πράξης σύμφωνα με την περίπτωση β), η 
μετάθεση και η αποδοχή της θεωρείται ανέκκλητη ως προς το εκτελεσμένο μέρος της 
και το Εκκαθαριστικό Μέλος υποκαθίσταται από το Χειριστή στις απαιτήσεις και 
υποχρεώσεις της πράξης που αντιστοιχούν στο μέρος αυτό. 

στ) Στις περιπτώσεις μη εκπλήρωσης από το Χειριστή εν όλω ή εν μέρει των 
υποχρεώσεών του στο διακανονισμό προς παράδοση των κινητών αξιών ή προς 
καταβολή των οφειλόμενων χρηματικών ποσών σύμφωνα με την περίπτωση β), η 
μετάθεση καθίσταται ανενεργός ως προς το μη εκτελεσμένο μέρος της, λογίζεται ως 
μη γενόμενη και δεν παράγει ως προς το μέρος αυτό αποτελέσματα για την ΕΤ.ΕΚ. 
Στις περιπτώσεις αυτές, το Εκκαθαριστικό Μέλος ευθύνεται πλήρως για το μη 
εκτελεσμένο μέρος των υποχρεώσεων που μετατέθηκαν στο Χειριστή, 
εφαρμοζομένων των διατάξεων στην ΕΝΟΤΗΤΑ IV. Στις περιπτώσεις του 
προηγουμένου εδαφίου, το Εκκαθαριστικό Μέλος δύναται να μεταθέσει εκ νέου το μη 
εκτελεσμένο μέρος της πράξης στον ίδιο ή σε διαφορετικό Χειριστή εντός της 
προθεσμίας που θέτει η ΕΤ.ΕΚ. 

6 . 9.4. Γνωστοποίηση Λογαριασμού Διακανονισμού Αξιών 

1. Γνωστοποίηση Λογαριασμού Διακανονισμού νοείται για τις ανάγκες του παρόντος η 
διαδικασία βάσει της οποίας το Εκκαθαριστικό Μέλος ή, σε περίπτωση μετάθεσης του 
άρθρου 6.9.3, ο Χειριστής στον οποίο διενεργείται η μετάθεση, δηλώνουν μέσω του 
Συστήματος το Λογαριασμό Διακανονισμού Αξιών της Μερίδας στο Σ.ΑΤ. από τον οποίο θα 
αφαιρεθούν ή στον οποίο θα προστεθούν οι αξίες που αφορά η εκκρεμής πράξη πώλησης 
ή η Αγοράς. Η διαδικασία της εν λόγω γνωστοποίησης διενεργείται μετά τις τυχόν 
διασπάσεις ή συνενώσεις της παραγράφου 6 του άρθρου 6.9.2 και μεταθέσεις του άρθρου 
6.9.3. 

2. Η γνωστοποίηση του Λογαριασμού Διακανονισμού Αξιών γίνεται είτε από το Εκκαθαριστικό 
Μέλος που την εκκαθαρίζει είτε από το Χειριστή στο οποίο μετατέθηκε η πράξη Αγοράς ή 
πώλησης για το διακανονισμό της. Το Εκκαθαριστικό Μέλος ή ο Χειριστής ανάλογα με την 
περίπτωση μπορούν να προβαίνουν σε γνωστοποίηση Λογαριασμού Διακανονισμού Αξιών 
μόνο για τους Λογαριασμούς Διακανονισμού Αξιών, στους οποίους έχουν ορισθεί ως 
Χειριστές. 

3. Για κάθε εκκρεμή πράξη Αγοράς ή πώλησης επιτρέπεται η γνωστοποίηση ενός και μόνο 
Λογαριασμού Διακανονισμού Αξιών και για μία και μόνο φορά. 

4. Η γνωστοποίηση Λογαριασμού Διακανονισμού Αξιών πρέπει να γίνει από τα 
Εκκαθαριστικά Μέλη ή τους Χειριστές, στους οποίους έχει μετατεθεί ο διακανονισμός, το 
αργότερο μέχρι την ημέρα διακανονισμού και σύμφωνα με το ωράριο γνωστοποίησης που 
θέτει προς τούτο η ΕΤ.ΕΚ. 

5. Η γνωστοποίηση Λογαριασμού Διακανονισμού Αξιών επιφέρει αυτοδίκαια τις εξής 
συνέπειες: 

α) Σε περίπτωση πώλησης, τη δέσμευση των πωληθεισών κινητών αξιών στο 
γνωστοποιούμενο Λογαριασμό Διακανονισμού Αξιών. 

β) Σε περίπτωση Αγοράς, την προσωρινή, χωρίς έννομα αποτελέσματα, εγγραφή στο 
γνωστοποιούμενο Λογαριασμό Διακανονισμού Αξιών της ποσότητας των 
αγορασθεισών κινητών αξιών που ευρίσκεται υπό διακανονισμό. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3515 


6. Η δέσμευση των κινητών αξιών και η προσωρινή εγγραφή ισχύουν μέχρι το πέρας του 
διακανονισμού της πράξης. 

7. Τυχόν ακύρωση της γνωστοποίησης Λογαριασμού Διακανονισμού Αξιών καθιστά ανίσχυρη 
την άνω δέσμευση και προσωρινή εγγραφή. 

8. Η παρούσα παράγραφος ισχύει μόνο εφόσον τούτο είναι τεχνικώς εφικτό σύμφωνα με τις 
διαδικασίες της ΕΤ.ΕΚ. Εάν στο γνωστοποιούμενο Λογαριασμό Διακανονισμού Αξιών 
περιέχεται μέρος της οφειλόμενης ποσότητας κινητών αξιών της προς διακανονισμό 
πράξης πώλησης, η γνωστοποίηση του σχετικού Λογαριασμού γίνεται αποδεκτή από την 
ΕΤ.ΕΚ. ως προς το εκτελεσμένο μέρος της πράξης και επέρχονται ως προς αυτό οι 
συνέπειες της δέσμευσης της περίπτωσης α) της παραγράφου 5. Πριν από την εκτέλεση 
κάθε κύκλου διακανονισμού και μέχρι την ημέρα διακανονισμού της ως άνω μερικώς 
διακανονισθείσας πράξης ελέγχεται από το Σύστημα η εκπλήρωση του μη εκτελεσμένου 
μέρους της και δεσμεύεται κάθε φορά το μέρος που εκτελείται. 

9. Σε περίπτωση που τα προβλεπόμενα στην προηγούμενη παράγραφο δεν είναι τεχνικώς 
εφικτά από την ΕΤ.ΕΚ., η γνωστοποίηση του Λογαριασμού Διακανονισμού Αξιών γίνεται 
αποδεκτή από την ΕΤ.ΕΚ. μόνο εφόσον στο γνωστοποιούμενο Λογαριασμό περιέχεται η 
οφειλόμενη ποσότητα κινητών αξιών εις το ακέραιο. 

10. Το Εκκαθαριστικό Μέλος ή ο Χειριστής, στον οποίο μετατίθεται ο διακανονισμός, μπορεί να 
προβαίνει στην ολική ακύρωση της γνωστοποίησης Λογαριασμού Διακανονισμού Αξιών 
μόνο μέχρι την έναρξη του πρώτου κύκλου διακανονισμού της ημέρας διακανονισμού της 
σχετικής πράξης ή μέχρι άλλο χρονικό όριο που ορίζεται από την ΕΤ.ΕΚ. Η ακύρωση της 
γνωστοποίησης Λογαριασμού Διακανονισμού Αξιών συνεπάγεται την αντίστοιχη άρση της 
δέσμευσης ή προσωρινής εγγραφής, όπως ορίζεται στην υποπαράγραφο 5. 

11. Το Εκκαθαριστικό Μέλος ή ο Χειριστής δύναται να προβεί σε Ανέκκλητη Γνωστοποίηση 
Λογαριασμού Αξιών ως προς την οποία εφαρμόζονται οι όροι των παραγράφων 1,2 και 3 
και επιπλέον οι παρακάτω ειδικότεροι όροι: 

α) Η Ανέκκλητη Γνωστοποίηση Λογαριασμού Αξιών πρέπει να γίνει από τα Εκκαθαριστικά 
Μέλη ή τους Χειριστές, στους οποίους έχει μετατεθεί ο διακανονισμός, το αργότερο μέχρι 
την προηγούμενη ημέρα της ημέρας διακανονισμού και σύμφωνα με το ωράριο 
γνωστοποίησης που θέτει προς τούτο η ΕΤ.ΕΚ. 

β) Η Ανέκκλητη Γνωστοποίηση Λογαριασμού Αξιών επιφέρει αυτοδίκαια την ανέκκλητη 
δέσμευση των σχετικώς γνωστοποιούμενων κινητών αξιών στο Λογαριασμό Αξιών που 
έχει γνωστοποιηθεί. 

γ) Κινητές αξίες ως προς τις οποίες έχει λάβει χώρα Ανέκκλητη Γνωστοποίηση 
Λογαριασμού Αξιών θεωρούνται ότι έχουν διακανονιστεί και δε λαμβάνονται υπόψη κατά 
τον υπολογισμό του κινδύνου ως ορίζεται σύμφωνα με τον παρόντα Κανονισμό. 

δ) Ανέκκλητη Γνωστοποίηση Λογαριασμού Αξιών δύναται να ακυρωθεί από την ΕΤ.ΕΚ. 
μετά από αίτημα του Εκκαθαριστικού Μέλους στις περιπτώσεις λανθασμένης καταχώρησης 
στοιχείων ως προς τις γνωστοποιούμενες αξίες ή για λόγους ομαλής διευθέτησης των 
υποχρεώσεων διακανονισμού του γνωστοποιούμενου Λογαριασμού Αξιών. Η ΕΤ.ΕΚ. 
μπορεί να εναντιωθεί στην ακύρωση εφόσον κρίνει τούτο αναγκαίο για την ομαλή 
λειτουργία του Συστήματος, ιδίως όταν η ακύρωση αυξάνει τον κίνδυνο του Εκκαθαριστικού 
Μέλους ή ο αυξανόμενος κίνδυνος δεν καλύπτεται από τις παρεχόμενες ασφάλειες. 

6.9.5. Εκτέλεση πράξεων Διαμεσολαβητή στους δικαιούχους 

6.9.5.1. Λογαριασμός Διαμεσολαβητή 

1. Στο Σύστημα δημιουργείται ειδικού τύπου λογαριασμός για Διαμεσολαβητή που λειτουργεί 
για τις ανάγκες εκτέλεσης στους δικαιούχους των συναλλαγών που διενεργούνται επ’ 
ονόματι Διαμεσολαβητή οι οποίες εκκαθαρίζονται μέσω του Συστήματος (Λογαριασμός 
Διαμεσολαβητή). 

2. Δικαίωμα ανοίγματος Λογαριασμού Διαμεσολαβητή για τον παραπάνω σκοπό έχουν οι 
Συμμετέχοντες Ειδικού Τύπου. Ως Συμμετέχοντες Ειδικού Τύπου, για τις ανάγκες του 
παρόντος, νοούνται οι Ε.Π.Ε.Υ. και τα πιστωτικά ιδρύματα κατά την έννοια του ν. 
3606/2007 και της Οδηγίας 2004/39/ΕΚ που είναι Χειριστές στο Σ.Α.Τ. και τηρούν στο 
Σύστημα Λογαριασμό Διαμεσολαβητή. Τα Εκκαθαριστικά Μέλη δεν αποκλείεται να 
λειτουργούν ως Συμμετέχοντες Ειδικού Τύπου. Οι Συμμετέχοντες Ειδικού Τύπου δεν 
απαιτείται να έχουν την ιδιότητα του Εκκαθαριστικού Μέλους. 

3. Ο Λογαριασμός Διαμεσολαβητή δε συνιστά Λογαριασμό Διακανονισμού Αξιών. Απεικόνιση 
του Λογαριασμού Διαμεσολαβητή υφίσταται στο Σ.Α.Τ. ως μεταβατικός λογαριασμός που 
εξυπηρετεί την εκτέλεση μέσω αυτού των πράξεων του Διαμεσολαβητή στους τελικούς 
δικαιούχους, εφαρμοζομένων αναλόγως των διατάξεων που ισχύουν για το Λογαριασμό 
Διακανονισμού Αξιών. 

4. Για τις πράξεις που διενεργούνται επ’ ονόματι του Διαμεσολαβητή, αλλά εκτελούνται στις 
Μερίδες άλλων δικαιούχων, πρέπει υποχρεωτικώς να τηρείται με ευθύνη του 
Συμμετέχοντος Ειδικού Τύπου Λογαριασμός Διαμεσολαβητή σύμφωνα με τα στοιχεία και 
τεχνικά χαρακτηριστικά που ορίζει η ΕΤ.ΕΚ. Η εκτέλεση των ως άνω πράξεων διενεργείται 
μέσω προσωρινών εγγραφών στο Λογαριασμό Διαμεσολαβητή. 

6 . 9 . 5 . 2 . Χρήση Λογαριασμού Διαμεσολαβητή 

1. Ο Λογαριασμός Διαμεσολαβητή χρησιμοποιείται για τις ανάγκες γνωστοποίησης 
Λογαριασμού Διακανονισμού Αξιών του άρθρου 6.9.4 ως και για τη δήλωση εντολής 
διακανονισμού παράδοσης ή παραλαβής των κινητών αξιών από το σχετικό Λογαριασμό 
προς αυτούς των τελικών δικαιούχων και αντίστροφα. 

2. Οι εντολές διακανονισμού παράδοσης ή παραλαβής κινητών αξιών της παραγράφου 1 
εκτελούνται πριν και μετά από τον κάθε κύκλο διακανονισμού των προς διακανονισμό 
πράξεων που έχουν διενεργηθεί επ’ ονόματι του Διαμεσολαβητή. 

3. Κινητές αξίες της Μερίδας Επενδυτή του Διαμεσολαβητή μπορούν να μεταφέρονται βάσει 
εντολών διακανονισμού στον Λογαριασμό Διαμεσολαβητή προς εκτέλεση των σχετικών 
υποχρεώσεων παράδοσης στους δικαιούχους, είτε προς συμπλήρωση της οφειλόμενης 
ποσότητας κινητών αξιών είτε προς εκτέλεση εκπρόθεσμης υποχρέωσης παράδοσης προς 
τους δικαιούχους. 

4. Για το διακανονισμό της πράξης, που έχει διενεργηθεί επ’ ονόματι του Διαμεσολαβητή, 
μέσω των Μερίδων των δικαιούχων δεν αποκλείεται η διαδοχική μεσολάβηση 
περισσοτέρων του ενός Λογαριασμών Διαμεσολαβητή βάσει αντιστοίχων εντολών 
διακανονισμού. 

5. Σε περίπτωση που ο Λογαριασμός Διαμεσολαβητή στο τέλος χρονικής περιόδου που ορίζει 
η ΕΤ.ΕΚ. και σε κάθε περίπτωση στο τέλος της ημέρας διακανονισμού διατηρεί 

προσωρινές εγγραφές υπολοίπων κινητών αξιών, αυτά μεταφέρονται αυτόματα με σχετική 
εντολή της ΕΤ.ΕΚ. στο Σ.Α.Τ. στη συνδεδεμένη Μερίδα Επενδυτή του Διαμεσολαβητή. 

6. Η εκτέλεση των εντολών διακανονισμού μεταξύ του Διαμεσολαβητή και των δικαιούχων 
διενεργείται στο Σ.Α.Τ., βάσει σχετικής κατάστασης της ΕΤ.ΕΚ. προς το Κ.Α.Α., με τη 
διαδικασία διμερούς διακανονισμού του ΜΕΡΟΥΣ 6 της ΕΝΟΤΗΤΑΣ III. 

7. Η ΕΤ.ΕΚ. δεν εγγυάται την ομαλή εκπλήρωση των υποχρεώσεων του Διαμεσολαβητή 
έναντι των δικαιούχων και αντίστροφα. 

8. Η ΕΤ.ΕΚ. μπορεί να εξειδικεύει με αποφάσεις της κάθε σχετικό θέμα και αναγκαία 
λεπτομέρεια που αφορά στην εφαρμογή των προηγουμένων παραγράφων. 

ΕΝΟΤΗΤΑ III. ΔΙΑΚΑΝΟΝΙΣΜΟΣ ΤΩΝ ΣΥΝΑΛΛΑΓΩΝ 


ΜΕΡΟΣ 1. Πεδίο εφαρμογής 

1. Με τους όρους της παρούσας ΕΝΟΤΗΤΑΣ η ΕΤ.ΕΚ. ορίζει τις διαδικασίες βάσει των 
οποίων διαμορφώνονται από αυτή τα προς διακανονισμό δικαιώματα και οι αντίστοιχες 
υποχρεώσεις, όπως προκύπτουν από την εκκαθάριση των συναλλαγών. 

2. Η ΕΤ.ΕΚ. παρέχει στο Κ.Α.Α. κατάσταση σε καθημερινή ή και σε έκτακτη βάση με 
ηλεκτρονικό τρόπο, σύμφωνα με τις διαδικασίες της για τη διενέργεια από το Κ.Α.Α. του 
χρηματικού διακανονισμού των συναλλαγών ως και των πάσης φύσεως μεταβιβάσεων και 
σχετικών καταχωρήσεων στο Σ.Α.Τ. σύμφωνα με τους όρους της παρούσας και τον 
Κανονισμό Λειτουργίας Σ.Α.Τ. Το Κ.Α.Α. εκτελεί και καταχωρίζει τις εντολές διακανονισμού 
της ΕΤ.ΕΚ., σύμφωνα με το αρχείο που της διαβιβάζει κάθε φορά, έχοντας την ευθύνη 
διενέργειας των σχετικών μεταβιβάσεων, με συνθήκες παράδοσης με την πληρωμή ή 
παράδοσης χωρίς πληρωμή ανάλογα με την περίπτωση και ως ορίζεται ειδικότερα στην 
παρούσα ΕΝΟΤΗΤΑ, και παρέχει στην ΕΤ.ΕΚ. κάθε αναγκαίο στοιχείο και πληροφορία ως 
προς τις καταχωρίσεις που διενεργεί και τα υπόλοιπα Λογαριασμών και Μερίδων για τις 
ανάγκες διακανονισμού των εκκαθαριζόμενων από την ΕΤ.ΕΚ. συναλλαγών, μη 
εφαρμοζομένων έναντι της ΕΤ.ΕΚ. των περί απορρήτου διατάξεων σύμφωνα με το άρθρο 
81 του ν. 3606/2007. 

3. Ειδικότερα η παρούσα ΕΝΟΤΗΤΑ καθορίζει τις διαδικασίες που εφαρμόζει η ΕΤ.ΕΚ. για το 
διακανονισμό μέσω του Κ.Α.Α. των συναλλαγών που διενεργούνται σε Αγορά. Οι 
συναλλαγές του προηγουμένου εδαφίου περιλαμβάνουν τόσο αυτές που διενεργούνται 
στην Αγορά πολυμερώς όσο και αυτές που διενεργούνται στην Αγορά διμερώς, με τις 
διαδικασίες της προσυμφωνημένης συναλλαγής ή συναλλαγής πακέτου, κατά τα ειδικότερα 
οριζόμενα στον Κανονισμό Αγοράς. 

4. Για τις ανάγκες του παρόντος, ο διακανονισμός των συναλλαγών, που διενεργούνται στην 
Αγορά πολυμερώς, καλείται πολυμερής διακανονισμός και ορίζεται με βάση τα 
προβλεπόμενα στο ΜΕΡΟΣ 4, ενώ ο διακανονισμός των συναλλαγών, που διενεργούνται 
στην Αγορά διμερώς ως προσυμφωνημένη συναλλαγή ή συναλλαγή πακέτου, καλείται 
διμερής διακανονισμός και ορίζεται με βάση τα προβλεπόμενα στο ΜΕΡΟΣ 5. 

5. Γ ια τις ανάγκες εκτέλεσης πράξεων Διαμεσολαβητή της παραγράφου 6.9.5 της ΕΝΟΤΗΤΑΣ 
II, το Κ.Α.Α. καθορίζει τις διαδικασίες που αφορούν στο διακανονισμό και την εκτέλεση 
μέσω του Κ.Α.Α. των σχετικών πράξεων. Για τις ανάγκες του παρόντος, ο διακανονισμός 
των συναλλαγών που διενεργούνται κατά τα οριζόμενα στο προηγούμενο εδάφιο καλείται 
διμερής διακανονισμός για την εκτέλεση στους τελικούς δικαιούχους πράξεων 
Διαμεσολαβητή και ορίζεται με βάση τα προβλεπόμενα στο ΜΕΡΟΣ 6. 

6. Οι βασικοί κανόνες συμμετοχής στις διαδικασίες διακανονισμού των ΜΕΡΩΝ 4, 5 και 6 
ορίζονται στο ΜΕΡΟΣ 2. 

7. Επί των πράξεων και εντολών διακανονισμού όπως ορίζονται στην παρούσα Ενότητα 
ισχύει το αμετάκλητο από την κατάρτιση της διακανονιζόμενης συναλλαγής που 
προβλέπεται στις διατάξεις του άρθρου 79 παρ. 3 του ν. 3606/2007. 

ΜΕΡΟΣ 2. Συμμετοχή στις διαδικασίες διακανονισμού 

2.1. Γενική ρύθμιση 

1. Στο διακανονισμό των συναλλαγών, συμμετέχουν το Κ.Α.Α., οι Φορείς χρηματικού 
διακανονισμού, η ΕΤ.ΕΚ., τα Εκκαθαριστικά Μέλη ως και άλλοι Χειριστές, όπου συντρέχει 
περίπτωση κατά τους όρους του παρόντος Κανονισμού. Εκτός εάν άλλως ορίζεται ρητά, ως 
Χειριστές για τις ανάγκες της παρούσας ΕΝΟΤΗΤΑΣ, καλούνται τόσο τα Εκκαθαριστικά 
Μέλη όσο και οι Χειριστές που συμμετέχουν στο διακανονισμό κατά τους όρους του 
παρόντος. 

2. Ο διακανονισμός διενεργείται από το Κ.Α.Α. και τους εκάστοτε Φορείς χρηματικού 
διακανονισμού βάσει εντολών της ΕΤ.ΕΚ. 

2.2. Λογαριασμοί Διακανονισμού 

2.2. 1. Λογαριασμοί Χρηματικού Διακανονισμού 

1. Για το χρηματικό διακανονισμό των συναλλαγών, κάθε Χειριστής που συμμετέχει στο 
διακανονισμό κατά τους όρους του παρόντος Κανονισμού οφείλει να διαθέτει τους κατά 
περίπτωση απαραίτητους Λογαριασμούς Χρηματικού Διακανονισμού σε Φορείς 
χρηματικού διακανονισμού που υποδεικνύονται από το Κ.Α.Α. και την ΕΤ.ΕΚ. με βάση τις 
διαδικασίες τους. 

2. Απεικόνιση των Λογαριασμών Χρηματικού Διακανονισμού εμφανίζεται στο Σύστημα και 
στο Σ.Α.Τ. και παρουσιάζει το χρεωστικό ή πιστωτικό χρηματικό υπόλοιπο, το οποίο είτε 
οφείλει να καταβάλλει είτε εισπράττει ο Χειριστής αντίστοιχα από αυτούς. 

3. Κάθε Χειριστής οφείλει να γνωστοποιεί στην ΕΤ.ΕΚ. τον αριθμό των Λογαριασμών 
Χρηματικού Διακανονισμού, μέσω των οποίων θα εκπληρώνει τις χρηματικές υποχρεώσεις 
του προς το διακανονισμό, ως και σε σχέση με την καταβολή των δικαιωμάτων υπέρ της 
ΕΤ.ΕΚ. ή τρίτων για τους οποίους η ΕΤ.ΕΚ. έχει ορισθεί αρμόδια προς είσπραξη. 

2.2.2. Λογαριασμοί Διακανονισμού Αξιών 

1. Ο διακανονισμός των παραδόσεων και παραλαβών επί κινητών αξιών διενεργείται μέσω 
των Λογαριασμών Χειριστή που δημιουργούνται στους Λογαριασμούς Αξιών των Μερίδων 
στο Σ.Α.Τ. σύμφωνα με τα προβλεπόμενα στον Κανονισμό Λειτουργίας Σ.Α.Τ. ή, σε 
περίπτωση άλλου συστήματος, σύμφωνα με τους κανόνες του συστήματος. Κάθε 
Λογαριασμός Χειριστή δημιουργείται στο Λογαριασμό Αξιών και αφορά έναν μόνο Χειριστή, 
ο οποίος και μόνο επιτρέπεται να έχει πρόσβαση σε αυτόν και να τον διαχειρίζεται με βάση 
τα ειδικότερα οριζόμενα στον Κανονισμό Λειτουργίας Σ.Α.Τ. 

2. Για τις ανάγκες του παρόντος Κανονισμού, οι Λογαριασμοί Χειριστή θεωρούνται ως 
Λογαριασμοί Διακανονισμού Αξιών για το διακανονισμό των παραδόσεων και παραλαβών 
επί κινητών αξιών. 

2.2.3. Ειδικές διατάξεις για την κατάσχεση 

Σε περίπτωση επιβολής κατάσχεσης σε σχέση με τους Λογαριασμούς των άρθρων 2.2.1 
και 2.2.2 του παρόντος ΜΕΡΟΥΣ, εφαρμόζονται οι διατάξεις του άρθρου 78 του ν. 
3606/2007. 

2.2.4. Αδυναμία γνωστοποίησης στοιχείων χρηματικού διακανονισμού 

1. Σε περίπτωση αδυναμίας Φορέα χρηματικού διακανονισμού να γνωστοποιήσει εγκαίρως 
στην ΕΤ.ΕΚ. ή στο Κ.Α.Α. κατά περίπτωση τα υπόλοιπα των Λογαριασμών Χρηματικού 
Διακανονισμού και να εκτελέσει το χρηματικό διακανονισμό, η ΕΤ.ΕΚ. αφού ενημερωθεί 
σχετικά από το Κ.Α.Α. συμπράττει με το Κ.Α.Α. για τη διευθέτηση του χρηματικού 
διακανονισμού βάσει εναλλακτικών διαδικασιών που εφαρμόζει το Κ.Α.Α. σε περιπτώσεις 
έκτακτης ανάγκης και κατά τις κείμενες διατάξεις. Στην περίπτωση αυτή, ο χρηματικός 
διακανονισμός μπορεί να διενεργείται σε άλλο Φορέα χρηματικού διακανονισμού ή μέσω 
του ίδιου του Κ.Α.Α. ή της ΕΤ.ΕΚ. κατά τις διαδικασίες τους. 

2. Όταν εφαρμόζεται η διαδικασία της προηγούμενης παραγράφου, τα Εκκαθαριστικά Μέλη ή, 
σε περίπτωση μεταθέσεων του άρθρου 5.9.3., οι Χειριστές στους οποίους διενεργείται η 
μετάθεση, οφείλουν να καταβάλουν τα οφειλόμενα στην ΕΤ.ΕΚ. ποσά σύμφωνα με τις 
υποδείξεις της ΕΤ.ΕΚ.. Εάν Εκκαθαριστικό Μέλος δεν καταβάλει το οφειλόμενο ποσό το 
ίδιο ή ο Χειριστής προς τον οποίο έχει διενεργηθεί μετάθεση, το Εκκαθαριστικό Μέλος 
περιέρχεται σε υπερημερία και εφαρμόζονται σε αυτό οι οικείες διατάξεις της ΕΝΟΤΗΤΑΣ 
IV του παρόντος Κανονισμού. 

3. Σε περίπτωση άρσης της αδυναμίας του Φορέα χρηματικού διακανονισμού ο χρηματικός 
διακανονισμός συνεχίζεται κανονικά μέσω αυτού κατά τις οικείες υποδείξεις και οδηγίες του 
Κ.Α.Α. και της ΕΤ.ΕΚ. 

ΜΕΡΟΣ 3. Γενικές αρχές του διακανονισμού 

3.1. Διακανονισμός σε κύκλους 

1. Ο διακανονισμός των συναλλαγών διενεργείται σε καθημερινή βάση ως προς κάθε ημέρα 
διακανονισμού σε κύκλους, που καθορίζονται βάσει αλγορίθμων και διαδικασιών της 
ΕΤ.ΕΚ. και εκτελούνται από το Κ.Α.Α. 

2. Πράξεις διακανονισμού που δεν μπορούν να διακανονιστούν εντός ορισμένου κύκλου της 
ημέρας διακανονισμού, λόγω μη πλήρωσης των όρων διακανονισμού που τις διέπουν, 
μεταφέρονται αυτόματα σε επόμενο κάθε φορά κύκλο κατά τους όρους που διέπουν τη 
λειτουργία του διακανονισμού από το Κ.Α.Α. σύμφωνα με τις σχετικές διαδικασίες της 

ΕΤ.ΕΚ. 

3.2. Μέθοδοι διακανονισμού 

3.2.1. Διακανονισμός με τη μέθοδο «παράδοση με την πληρωμή» (ΩβΙϊνβτγ νβτευε 
Ρθγπιβηί, ΰ\/Ρ) 

1. Με τη μέθοδο της «παράδοσης με την πληρωμή» (άθΐίνοτγ νοτδυδ ραγπίΘηΙ) 
διακανονίζονται: 

α) Οι συναλλαγές που διενεργούνται στην Αγορά πολυμερώς σύμφωνα με τα 
προβλεπόμενα στο ΜΕΡΟΣ 4. 

β) Οι συναλλαγές που διενεργούνται στην Αγορά διμερώς σύμφωνα με τα 
προβλεπόμενα στο ΜΕΡΟΣ 5. 

γ) Οι συναλλαγές εκτέλεσης στους τελικούς δικαιούχους πράξεων Διαμεσολαβητή 
σύμφωνα με τα προβλεπόμενα στο ΜΕΡΟΣ 6. 

2. Με βάση την ως άνω μέθοδο, ο διακανονισμός διενεργείται βάσει σχετικών εντολών της 
ΕΤ.ΕΚ. προς το Κ.Α.Α. ως εξής: 

α) Οι προς παράδοση κινητές αξίες δεσμεύονται από το Κ.Α.Α. στους Λογαριασμούς 
Διακανονισμού Αξιών, τους οποίους χειρίζονται οι Χειριστές των Μερίδων των 
πωλητών επενδυτών. 

β) Ταυτόχρονα δεσμεύονται από το Κ.Α.Α. τα προς καταβολή χρηματικά ποσά στους 
Λογαριασμούς Χρηματικού Διακανονισμού, που τηρούνται για τους Χειριστές για 
λογαριασμό των αγοραστών επενδυτών. 

γ) Με την πλήρωση των όρων που προβλέπονται στις περιπτώσεις α) και β) 
διενεργούνται ταυτόχρονες κινήσεις μεταφοράς, από και προς τους Λογαριασμούς 
Διακανονισμού Αξιών των Μερίδων των πωλητών και των αγοραστών επενδυτών, 
ως και από και προς τους Λογαριασμούς Χρηματικού Διακανονισμού των Χειριστών 
που ενεργούν για τους αγοραστές και πωλητές επενδυτές αντίστοιχα. 

3.2.2. Διακανονισμός με τη μέθοδο «παράδοση χωρίς πληρωμή» (άβϋνβτγ ίτββ οί 
ρΒγπιβηί, ΡΟΡ) 

1. Με τη μέθοδο της «παράδοσης χωρίς πληρωμή» (άθΐίνοτγ ϊγθθ οί ραγηίθηΐ, ΡΟΡ) 
διακανονίζονται οι συναλλαγές εκτέλεσης στους τελικούς δικαιούχους πράξεων 
Διαμεσολαβητή σύμφωνα με τα προβλεπόμενα στο ΜΕΡΟΣ 6. 

2. Με βάση την ως άνω μέθοδο ο διακανονισμός διενεργείται βάσει σχετικών εντολών της 
ΕΤ.ΕΚ. προς το Κ.Α.Α. με ταυτόχρονες κινήσεις του Κ.Α.Α. μεταφοράς κινητών αξιών από 
και προς τους Λογαριασμούς Διακανονισμού Αξιών των Μερίδων των πωλητών και των 
αγοραστών επενδυτών χωρίς να υφίσταται πληρωμή. 

3.3. Τεχνικές λεπτομέρειες 

Κάθε διαδικαστική ή τεχνική λεπτομέρεια, που αφορά στις διαδικασίες που εφαρμόζει η 
ΕΤ.ΕΚ. σε σχέση με το διακανονισμό των συναλλαγών, όπως ορίζεται στην παρούσα 
Ενότητα, ενδεικτικά αναφορικά με το ωράριο που διενεργούνται διακανονισμοί για το 
Σύστημα κατά τους όρους το παρόντος Κανονισμού, τις ειδικότερες προδιαγραφές του 
αλγορίθμου διακανονισμού, τον αριθμό και τη διάρκεια των κύκλων διακανονισμού, 
καθορίζεται από την ΕΤ.ΕΚ. αφού προηγουμένως λάβει υπόψη τις τεχνικές προδιαγραφές 
και διαδικασίες του Σ.Α.Τ. 

ΜΕΡΟΣ 4. Πολυμερής διακανονισμός συναλλαγών Αγοράς 

4.1. Βασικές ρυθμίσεις 

1. Ο διακανονισμός των συναλλαγών που καταρτίζονται στην Αγορά διενεργείται από το 
Κ.Α.Α. βάσει αλγορίθμου της ΕΤ.ΕΚ. σε πολυμερή βάση. Η ΕΤ.ΕΚ. συμψηφίζει τις 
χρηματικές απαιτήσεις και υποχρεώσεις ανά Χειριστή που έχουν προέλθει από συναλλαγές 
της ίδιας ημέρας. 

2. Ο διακανονισμός γίνεται ως προς όλους τους Χειριστές η δε υποχρέωση ή απαίτηση 
καθενός εξ αυτών είναι ανεξάρτητη της εκπλήρωσης των υποχρεώσεων του 
αντισυμβαλλομένου στη σχετική συναλλαγή. 

3. Η από το διακανονισμό παροχή κινητών αξιών και χρημάτων προς το διακανονισμό με το 
πέρας κάθε κύκλου θεωρείται ως τμηματική παροχή, την οποία δεν μπορεί να αποκρούσει 
ο Χειριστής. 

4. Ο διακανονισμός διενεργείται ανεξάρτητα από την εκπλήρωση ή τη μη εκπλήρωση των 
χρηματικών υποχρεώσεων των επενδυτών-εντολέων προς τους Χειριστές και αντίστροφα. 

4.2. Διαδικασία πολυμερούς διακανονισμού 

1. Σε κάθε κύκλο του πολυμερούς διακανονισμού, το Κ.Α.Α. επιδιώκει το διακανονισμό του 
συνόλου των συναλλαγών με βάση τη διαδικασία και το σχετικό αλγόριθμο που 
περιγράφεται στις επόμενες παραγράφους. 

2. Κάθε κύκλος διακανονισμού χωρίζεται στις εξής φάσεις: 

α) Φάση Α: Διακανονισμός των γνωστοποιηθεισών αγορών, στις οποίες αντιστοιχούν 
πωλήσεις της ίδιας αξίας, από το ίδιο Χειριστή στον ίδιο Λογαριασμό Διακανονισμού 
Αξιών . 

β) Φάση Β: Διακανονισμός των λοιπών γνωστοποιηθεισών αγορών. 

3. Ο πρώτος κύκλος διακανονισμού έχει δύο στάδια, σε καθένα από τα οποία 
ολοκληρώνονται οι Φάσεις Α και Β της προηγούμενης παραγράφου: 

α) Στάδιο Α: Ο διακανονισμός διενεργείται χωρίς τη συμμετοχή και πριν την έναρξη του 
ωραρίου λειτουργίας του Φορέα χρηματικού διακανονισμού που διενεργεί το 
χρηματικό διακανονισμό. 

β) Στάδιο Β: Ο διακανονισμός διενεργείται με τη συμμετοχή του Φορέα χρηματικού 
διακανονισμού που διενεργεί το χρηματικό διακανονισμό. 

4. Σε κάθε φάση ή στάδιο διακανονισμού, το Κ.Α.Α. υπολογίζει: 

α) Το όριο κάλυψης κάθε Χειριστή το οποίο ισούται με τη χρηματική αξία των 
γνωστοποιηθεισών πωλήσεων αυτού συν το ποσό, που βρίσκεται κατατεθειμένο στο 
Λογαριασμό Χρηματικού Διακανονισμού του και έχει κατ’ εντολή της ΕΤ.ΕΚ. 
δεσμευθεί από το Κ.Α.Α. μέχρι του ύψους της συνολικής αξίας των προς 
διακανονισμό αγορών του, μείον τη χρηματική αξία των αγορών του, που έχουν ήδη 
διακανονιστεί. Ειδικά στο στάδιο Α του πρώτου κύκλου διακανονισμού, το όριο 
κάλυψης του Χειριστή ισούται με την αξία των γνωστοποιηθεισών πωλήσεών του. 

β) Το όριο διακανονισμού κάθε Χειριστή το οποίο ισούται με τη συνολική χρηματική 
αξία των γνωστοποιηθεισών αγορών του. 

γ) Την κλίμακα προτεραιότητας Χειριστών, οι αγορές των οποίων προτάσσονται στο 
διακανονισμό. Προτεραιότητα στο διακανονισμό έχουν: 

(ί) κατά το στάδιο Α του πρώτου κύκλου, οι αγορές του Χειριστή που 
εμφανίζει το μεγαλύτερο όριο κάλυψης. 

(ϋ) κατά στο στάδιο Β του πρώτου κύκλου, καθώς και σε κάθε επόμενο 
κύκλο, οι αγορές του Χειριστή που εμφανίζει το υψηλότερο χρηματικό ποσό 
δέσμευσης στο Φορέα χρηματικού διακανονισμού. 

5. Σε περίπτωση Χειριστών που ισοβαθμούν με το κριτήριο της περίπτωσης γ) της 
παραγράφου 4, προτάσσεται στην κλίμακα διακανονισμού ο Χειριστής που επιλέγεται 
τυχαία από τον αλγόριθμο. 

6. Το Κ.Α.Α. δύναται κατ’ εντολή της ΕΤ.ΕΚ. να διενεργεί τη Φάση Β κάθε σταδίου ή κύκλου 
διακανονισμού, διακανονίζοντας παράλληλα (διακανονισμός σε ομάδα) τις 
γνωστοποιηθείσες αγορές περισσοτέρων του ενός Χειριστών οι οποίοι βρίσκονται στις 
πρώτες θέσεις της κλίμακας προτεραιότητας. 

7. Σε κάθε κύκλο το Κ.Α.Α. επιδιώκει με τις προτεραιότητες της περίπτωσης γ) της 
παραγράφου 4 και της παραγράφου 5 το διακανονισμό των αγορών. Κάθε Χειριστής 
μπορεί να ικανοποιηθεί για αγορές του το ανώτερο μέχρι του ύψους του ορίου 
διακανονισμού του, εφόσον αυτό είναι ίσο ή μικρότερο του ορίου καλύψεώς του. 

8. Από τις αγορές ενός Χειριστή ή μίας ομάδας Χειριστών κατά τη διάρκεια της Φάσης Β κάθε 
κύκλου ικανοποιείται κατά προτεραιότητα εκείνη που εμφανίζει τη μεγαλύτερη προς 
διακανονισμό ποσότητα κινητών αξιών. Κατά τη Φάση Α κάθε κύκλου, ικανοποιείται κατά 
προτεραιότητα εκείνη που επιλέγεται τυχαία από τον αλγόριθμο. 

9. Από τις πωλήσεις των Χειριστών που έχουν αναλυθεί επιλέγεται και διακανονίζεται κατά 
προτεραιότητα η πώληση της οποίας η ποσότητα κινητών αξιών προσεγγίζει αριθμητικά 
την ποσότητα της υπό διακανονισμό Αγοράς. 

10. Μία πράξη (Αγορά ή πώληση) δύναται να διακανονιστεί σε περισσότερους κύκλους. Ως 
τίμημα μίας αγορασθείσας ή πωληθείσας κινητής αξίας νοείται η χρηματική αξία που 
αναλογεί στην ποσότητα κινητών αξιών που διακανονίζεται κάθε φορά ανά κύκλο. 

11. Στο τέλος κάθε κύκλου που συμμετέχει ο Φορέας χρηματικού διακανονισμού, το Κ.Α.Α. κατ’ 
εντολή της ΕΤ.ΕΚ. προβαίνει σε πίστωση του Λογαριασμού Χρηματικού Διακανονισμού του 
Χειριστή (πληρωμή) με το μέρος εκείνο του τιμήματος των διακανονισμένων πωλήσεών 
του, που δε συμψηφίστηκε με το τίμημα των γνωστοποιηθεισών αγορών του. Η πληρωμή 
αυτή διενεργείται μόνο εφόσον η συνολική αξία των πωλήσεων του Χειριστή υπερβαίνει τη 
συνολική χρηματική αξία των αγορών του και μέχρι του ποσού της διαφοράς αυτής. 

ΜΕΡΟΣ 5. Διμερής διακανονισμός συναλλαγών Αγοράς 

5.1. Περιπτώσεις διμερούς διακανονισμού 

1. Διμερής διακανονισμός συναλλαγών που έχουν διενεργηθεί στην Αγορά διενεργείται από 
το Κ.Α.Α. κατ’ εντολή της ΕΤ.ΕΚ. στις εξής περιπτώσεις: 

α) Στις περιπτώσεις προσυμφωνημένων συναλλαγών της Αγοράς που υπόκεινται σε 
εκκαθάριση κατά τους όρους του παρόντος. Για τις συναλλαγές στο Χ.Α. ως τέτοιες 
συναλλαγές νοούνται οι συναλλαγές των πακέτων, όπως ειδικότερα ορίζονται στον 
Κανονισμό του Χ.Α. και στους Κανόνες Λειτουργίας της ΕΝ.Α. 

β) Σε περίπτωση ακύρωσης από την Επιτροπή Κεφαλαιαγοράς απόφασης του 
Διοικητικού Συμβουλίου του Διαχειριστή Αγοράς για συναλλαγές, σύμφωνα με το 
άρθρο 29 του ν. 2579/1998. 

5.2. Οροι διακανονισμού 

1. Οι διμερώς καταρτισθείσες συναλλαγές διακανονίζονται διμερώς την ημέρα 
διακανονισμού τους όπως προβλέπεται στον Κανονισμό Αγοράς ανάλογα με την 
περίπτωση. 

2. Σε περίπτωση αθέτησης υποχρεώσεων ως προς την εκπλήρωση της διμερώς 
καταρτισθείσας συναλλαγής, η ΕΤ.ΕΚ. δινεργεί το σχετικό διακανονισμό 
λαμβάνοντας τα κατά περίπτωση αναγκαία μέτρα σύμφωνα με την ΕΝΟΤΗΤΑ IV 
κατά του υπερήμερου Εκκαθαριστικού Μέλους. 

ΜΕΡΟΣ 6. Διμερής διακανονισμός για την εκτέλεση στους τελικούς δικαιούχους 
πράξεων Διαμεσολαβητή 

6.1. Γενικές ρυθμίσεις 

1. Πράξεις Διαμεσολαβητή της παραγράφου 6.9.5 της ΕΝΟΤΗΤΑΣ II μπορούν να εκτελούνται 
στο Σ.Α.Τ. προς τους τελικούς δικαιούχους σύμφωνα με τους όρους του παρόντος Μέρους. 

2. Η εκτέλεση των πράξεων του Διαμεσολαβητή προς τους τελικούς δικαιούχους διενεργείται 
βάσει εντολών διακανονισμού προς την ΕΤ.ΕΚ. που εισάγονται στο Σύστημα σύμφωνα με 
τους όρους του παρόντος. Για τις ανάγκες του παρόντος, ως εντολή διακανονισμού νοείται 
η εντολή που εισάγεται στο Σύστημα κατά τους όρους του παρόντος από το Χειριστή που 
ενεργεί για λογαριασμό του Διαμεσολαβητή ή πελάτη του και δικαιούχου της πράξης, για 
την εκπλήρωση δικαιωμάτων και υποχρεώσεων με αντικείμενο την παράδοση ή παραλαβή 
κινητών αξιών στο Σ.Α.Τ. από Διαμεσολαβητή προς πελάτη και αντίστροφα ή και την 
είσπραξη ή πληρωμή χρηματικού ποσού, έναντι της παράδοσης ή παραλαβής, μέσω 
Λογαριασμών Χρηματικού Διακανονισμού του ως άνω Χειριστή. 

3. Η εκτέλεση των πράξεων του Διαμεσολαβητή προς τους τελικούς δικαιούχους διενεργείται 
διμερώς, με τη συμμετοχή είτε δύο διαφορετικών Χειριστών, όπου ο κάθε ένας ενεργεί για 
λογαριασμό ενός εκ των ως άνω αντισυμβαλλομένων, είτε ενός Χειριστή, εφόσον ενεργεί 
για λογαριασμό αμφοτέρων των αντισυμβαλλομένων. 

4. Η εισαγωγή εντολών διακανονισμού, περιλαμβανομένου και κάθε σχετικού όρου ή 
στοιχείου ή εντολής που αφορά στη λειτουργία τους κατά τα προβλεπόμενα στο παρόν 
Μέρος, γίνεται δεκτή από το Σύστημα, εφόσον λάβει χώρα εντός του ωραρίου εισαγωγής 
τους. 

5. Με τη λήψη εντολών διακανονισμού σύμφωνα με τις προηγούμενες παραγράφους, η 
ΕΤ.ΕΚ. παρέχει προς το Κ.Α.Α. εντολή για την εκτέλεσή τους, εφόσον αυτές πληρούν τους 
όρους που αφορούν στην εκτέλεση των σχετικών πράξεων προς τους τελικούς δικαιούχους 
σύμφωνα με τα προβλεπόμενα στο παρόν ΜΕΡΟΣ. 

6.2. Όροι αποδοχής εντολής διακανονισμού 

1. Εντολή διακανονισμού που εισάγεται στο Σύστημα για την εκτέλεση πράξεων του 
Διαμεσολαβητή προς τους τελικούς δικαιούχους, προκειμένου να γίνει δεκτή προς εκτέλεση 
από το Σύστημα και να διακανονιστεί μέσω του Σ.Α.Τ., πρέπει κατά το χρόνο εισαγωγής 
της: 

α) Να περιλαμβάνει τα εξής στοιχεία (υποχρεωτικά στοιχεία): 

(ί) Στοιχεία Συμβαλλόμενων Μελών Διακανονισμού·. Πρόκειται για τα στοιχεία 
μέσω των οποίων προσδιορίζεται η ταυτότητα των Χειριστών που 
συμμετέχουν στο διακανονισμό της συναλλαγής. 

(ϋ) Είδος Εντολής·. Πρόκειται για τα στοιχεία που προσδιορίζουν εάν η εντολή 
διακανονισμού αφορά παραλαβή ή παράδοση της κινητής αξίας. 

(ίϋ) Παράδοση με ή χωρίς πληρωμή (άνρ/ίορ)·. Πρόκειται για τα στοιχεία που 
προσδιορίζουν, εάν ο διακανονισμός λαμβάνει χώρα με τη μέθοδο της 



3526 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«παράδοσης με την πληρωμή» (ΩΘΐίνοτγ νοτδϋδ ΡαγπιοηΙ, άνρ) ή τη μέθοδο 
«άνευ πληρωμής» (Ργθθ οί ΡογπιοηΙ, ίορ). 

(ίν) Αιτία κίνησης : Πρόκειται για το πεδίο τύπου συναλλαγής όπου 
συμπληρώνεται «Συναλλαγή» ή «Τεχνική Κίνηση Εκκαθάρισης» για τη 
διευκόλυνση της διαδικασίας εκκαθάρισης όπως εξειδικεύεται σε απόφαση της 

ΕΤ.ΕΚ. 

(ν) Χρηματική Αξία\ Πρόκειται για την αξία που προσδιορίζει το προς 
διακανονισμό χρηματικό ποσό, το οποίο εκφράζεται σε ευρώ ή άλλο νόμισμα. 
Η χρηματική αξία μπορεί να είναι μηδενική όταν η συναλλαγή διακανονίζεται 
με τη μέθοδο «άνευ πληρωμής» (ΡοΡ). 

(νί) Ημερομηνία συναλλαγής·. Πρόκειται για τα στοιχεία που προσδιορίζουν 
την ημέρα κατάρτισης της συναλλαγής. 

(νϋ) Ημερομηνία διακανονισμού·. Πρόκειται για τα στοιχεία που προσδιορίζουν 
την ημέρα κατά την οποία θα διενεργηθεί ο διακανονισμός της συναλλαγής. 
Για την εκτέλεση της πράξης Διαμεσολαβητή προς τους δικαιούχους η 
ημερομηνία διακανονισμού της εκτέλεσης θα πρέπει να κείται εντός της 
προθεσμίας διακανονισμού της σχετικής πράξης. 

(νίϋ) Ι3ΙΝ αξίας: Πρόκειται για το μοναδικό κωδικό έκδοσης της προς 
διακανονισμό κινητής αξίας (Ι3ΙΝ: ΙηΙθΓηαίίοηαΙ δοουιϊΐιοδ ΙόΘηΙίίίοαίίοη 
Νυπιόοτ). 

(ίχ) Ποσότητα·. Πρόκειται για την ποσότητα των προς διακανονισμό κινητών 
αξιών. Η ποσότητα εκφράζεται σε αριθμό τεμαχίων, ή εναλλακτικά, εάν η 
κινητή αξία αφορά ομόλογα, με δήλωση της ονομαστικής αξίας του ομολόγου. 

(χ) Τόπο διακανονισμού·. Πρόκειται για το σύστημα μέσω του οποίου θα 
λάβει χώρα ο διακανονισμός. Ως τόπος διακανονισμού για τις ανάγκες του 
παρόντος θεωρείται το Σ.Α.Τ. 

(χί) Αογαριασμό Αξιών. Πρόκειται για τα στοιχεία που προσδιορίζουν τα 
στοιχεία του Λογαριασμού Αξιών του πελάτη ή του Διαμεσολαβητή, μέσω του 
οποίου θα λάβει χώρα η παράδοση ή η παραλαβή των κινητών αξιών. 

(χϋ) Συνθήκη «Αναμονή» (Ηοίό) ή Συνθήκη «Ελεύθερη» (Ηβίβοδβ): Συνθήκες 
όπως ορίζονται στην παράγραφο 6.4. 

β) Να πληροί τους παρακάτω ειδικούς όρους: 

(ί) Η ημερομηνία συναλλαγής της εντολής διακανονισμού δεν θα πρέπει να 
προηγείται της ημέρας εισαγωγής της για χρονικό διάστημα μεγαλύτερο των 
τριών (3) εργασίμων ημερών. 

(ϋ) Η ημερομηνία διακανονισμού της εντολής διακανονισμού δεν θα πρέπει 
να έπεται της ημέρας εισαγωγής της για χρονικό διάστημα μεγαλύτερο των 
τριών (3) εργασίμων ημερών. 

(ίϋ) Η ημερομηνία διακανονισμού της εντολής διακανονισμού δεν θα πρέπει 
να έπεται της ημερομηνίας συναλλαγής για χρονικό διάστημα μεγαλύτερο των 
τριών (3) εργασίμων ημερών. 

Οι παραπάνω προθεσμίες μπορεί να μεταβάλλονται από την ΕΤ.ΕΚ. 

2. Με την πλήρωση των όρων της παραγράφου 1, η εντολή διακανονισμού γίνεται δεκτή από 
το Σύστημα προς εκτέλεση και ελέγχεται ως προς τους όρους ταύτισής της σύμφωνα με τις 
διατάξεις της παραγράφου 6.5. Σε περίπτωση μη πλήρωσης των όρων της παραγράφου 1 
ή δήλωσης στοιχείων μη επαληθεύσιμων με βάση τα αρχεία του Συστήματος και του 
Σ.Α.Τ., η εντολή διακανονισμού δεν γίνεται δεκτή από το Σύστημα. 

6.3. Προαιρετικά στοιχεία εντολής διακανονισμού 

1. Εντολή διακανονισμού που εισάγεται στο Σύστημα προς εκτέλεση μπορεί, πέραν των 
υποχρεωτικών στοιχείων της περίπτωσης α) της παραγράφου 1 της παραγράφου 6.2, να 
περιλαμβάνει ένα ή και περισσότερα από τα παρακάτω στοιχεία (προαιρετικά στοιχεία), 
ήτοι: 

α) Εξωτερικό κωδικό ταύτισης: Πρόκειται για τον κωδικό που εισάγουν κατόπιν 
συμφωνίας οι αντισυμβαλλόμενοι Χειριστές για λόγους διάκρισης ζεύγους εντολών 
διακανονισμού από άλλες όμοιες κατά περιεχόμενο. 

β) Τόπο συναλλαγής: Πρόκειται για τα στοιχεία που προσδιορίζουν τον τόπο 

διενέργειας της προς διακανονισμό συναλλαγής. 

γ) Κωδικό αναφοράς Χειριστή·. Πρόκειται για τα στοιχεία που εισάγει ο Χειριστής προς 
διευκόλυνση της επικοινωνίας των συστημάτων του. 

δ) Τιρή μονάδας: Πρόκειται για την τιμή στην οποία διενεργήθηκε η προς διακανονισμό 
συναλλαγή. 

ε) Σχόλια : Πρόκειται για στοιχεία που εξειδικεύουν περαιτέρω τις εντολές 

διακανονισμού. 

στ) Άλλα στοιχεία ή συνθήκες σε σχέση με τις εντολές διακανονισμού που καθορίζονται 
από την ΕΤ.ΕΚ., αφού προηγουμένως λάβει υπόψη τις τεχνικές προδιαγραφές και 
διαδικασίες του Σ.Α.Τ. 

6.4. Συνθήκες «Αναμονή» (ΗοΙϋ) και «Ελεύθερη» (ΚθΙβαδβ) 

1. Ως Συνθήκη «Αναμονή» (ΗοΙά) νοείται ο ειδικός όρος που όταν τίθεται σε εντολή 
διακανονισμού συνεπάγεται την αναβολή του διακανονισμού της, ακόμη και αν έχουν 
πληρωθεί τα κριτήρια ταύτισής της σύμφωνα με τις διατάξεις της παραγράφου 6.5. 

2. Η Συνθήκη «Αναμονή» εντολής διακανονισμού αίρεται με την ενεργοποίηση της Συνθήκης 
«Ελεύθερη» (ΚθΙθ 336). Στην περίπτωση αυτή και εφόσον η εντολή διακανονισμού δεν 
υπαχθεί εκ νέου σε Συνθήκη «Αναμονή», μπορεί να διακανονιστεί ελεύθερα κατά την 
ημερομηνία διακανονισμού της, εφόσον πληρούνται οι όροι ταύτισης και διακανονισμού 
που τη διέπουν. 

3. Τροποποίηση της Συνθήκης εντολής διακανονισμού από «Αναμονή» σε «Ελεύθερη» και 
αντίστροφα δεν μπορεί να λάβει χώρα κατά τη διάρκεια κύκλου διακανονισμού της. Σε 
περίπτωση εισαγωγής σχετικής εντολής τροποποίησης, η τροποποίηση λαμβάνει χώρα 
μετά το πέρας του ως άνω κύκλου διακανονισμού. 

4. Εντολές Διακανονισμού, ως προς τις οποίες δε δηλώνεται Συνθήκη «Αναμονή» ή 
«Ελεύθερη», θεωρούνται «Ελεύθερες». 

6.5. Ταύτιση εντολών διακανονισμού 

1. Για την ταύτιση των εντολών διακανονισμού θα πρέπει να πληρούνται σωρευτικά οι 
παρακάτω προϋποθέσεις: 

α) Να έχουν εισαχθεί στο Σύστημα οι δύο αντίθετες ως προς το είδος τους εντολές 
διακανονισμού της προς διακανονισμό συναλλαγής. 

β) Να έχουν γίνει αυτές αποδεκτές από το Σύστημα προς εκτέλεσή τους μέσω του 
Σ.Α.Τ. σύμφωνα με τις διατάξεις της παραγράφου 6.2. 

γ) Να συμπίπτουν κατά περιεχόμενο τα υποχρεωτικά αυτών στοιχεία των 
υποπεριπτώσεων ί) έως χ) της περίπτωσης α) της παραγράφου 1 της παραγράφου 
6.2., ως και της περίπτωσης α) της παραγράφου 6.3, εφόσον έχει εισαχθεί το 
προβλεπόμενο στην εν λόγω περίπτωση στοιχείο. 

2. Ειδικά ως προς το στοιχείο της χρηματικής αξίας της υποπερίπτωσης ν) της περίπτωσης α) 
της παραγράφου 1 της παραγράφου 6.2, η ταύτιση επιτυγχάνεται, ακόμη και σε περίπτωση 
μη ταύτισης του εν λόγω στοιχείου, εφόσον η διαφορά της χρηματικής αξίας μεταξύ των 
εκατέρωθεν εντολών διακανονισμού δεν υπερβαίνει το ποσό ανοχής που ορίζεται από την 
ΕΤ.ΕΚ. 

3. Ο έλεγχος από το Σύστημα της ταύτισης εντολής διακανονισμού διενεργείται σε καθημερινή 
βάση σε κύκλους ταύτισης ή με την εισαγωγή της σχετικής εντολής σύμφωνα με τις 
διαδικασίες της ΕΤ.ΕΚ. 

4. Εφόσον η ταύτιση διενεργείται σε κύκλους, για την ταύτιση ελέγχεται σε κάθε κύκλο η 
πλήρωση των όρων της παραγράφου 1 και, όπου συντρέχει περίπτωση, και η πλήρωση 
των όρων της παραγράφου 2. Εντολές διακανονισμού που δεν μπορούν να ταυτιστούν 
εντός ορισμένου κύκλου λόγω μη πλήρωσης των ως άνω όρων, μεταφέρονται αυτόματα 
προς ταύτιση σε επόμενο κάθε φορά κύκλο, εκτός εάν συντρέχει περίπτωση ακύρωσής 
τους σύμφωνα με τους όρους του παρόντος ΜΕΡΟΥΣ. 

5. Εφόσον η ταύτιση διενεργείται με την εισαγωγή της εντολής διακανονισμού, για την ταύτιση 
ελέγχεται η πλήρωση των όρων της παραγράφου 1 και, όπου συντρέχει περίπτωση, και η 
πλήρωση των όρων της παραγράφου 2, κατά πάντα χρόνο εντός του προγραμματισμένου 
ωραρίου ταύτισης. Εντολές διακανονισμού που δεν μπορούν να ταυτιστούν εντός της ιδίας 
ημέρας λόγω μη πλήρωσης των ως άνω όρων, μεταφέρονται αυτόματα προς ταύτιση σε 
επόμενη κάθε φορά εργάσιμη ημέρα, εκτός εάν συντρέχει περίπτωση ακύρωσής τους 
σύμφωνα με τους όρους του παρόντος ΜΕΡΟΥΣ. 

6.6. Τροποποίηση εντολών διακανονισμού 

1. Τροποποίηση εισηγμένης στο Σύστημα εντολής διακανονισμού μπορεί να γίνει από το 
Χειριστή που την εισήγαγε οποτεδήποτε ενόσω είναι σε ισχύ, εφόσον δεν έχει ταυτιστεί. 
Κατ’ εξαίρεση, τροποποίηση της Συνθήκης «Αναμονή» ή «Ελεύθερη» σε εισηγμένη στο 
Σύστημα Εντολή Διακανονισμού μπορεί ως άνω να γίνει, ακόμη και αν η εντολή 
διακανονισμού έχει ταυτιστεί. 

6.7. Ακύρωση εντολών διακανονισμού 

1. Ακύρωση εισηγμένης στο Σύστημα Εντολής Διακανονισμού μπορεί να γίνει από το Χειριστή 
που την εισήγαγε οποτεδήποτε ενόσω είναι σε ισχύ μέχρι την ημερομηνία διακανονισμού 
της, εφόσον αυτή δεν έχει ταυτιστεί. Σε περίπτωση ταυτισμένης εντολής διακανονισμού, η 
ακύρωση μπορεί να γίνει μόνο κατόπιν συναίνεσης του αντισυμβαλλόμενου Χειριστή, η 
οποία πρέπει να διαβιβάζεται στο Σύστημα σύμφωνα με τις διαδικασίες της ΕΤ.ΕΚ. 

2. Ακύρωση εισηγμένης στο Σύστημα εντολής διακανονισμού γίνεται αυτόματα από αυτό κατά 
την ημερομηνία διακανονισμού της στις εξής περιπτώσεις: 

α) Εάν η εντολή διακανονισμού δεν έχει ταυτιστεί μέχρι το χρόνο αυτό. 

β) Εάν η εντολή διακανονισμού ή αυτή, με την οποία έχει ταυτιστεί, φέρει τη Συνθήκη 
«Αναμονή» κατά το χρόνο αυτό. 

γ) Εάν οι εκατέρωθεν υποχρεώσεις που απορρέουν από την προς διακανονισμό 
συναλλαγή δεν έχουν εκπληρωθεί πλήρως μέχρι τον τελευταίο κύκλο της ημέρας 
κατά την οποία διενεργείται ο διακανονισμός τους. 

3. Ακύρωση εισηγμένων στο Σύστημα εντολών διακανονισμού γίνεται επίσης από την ΕΤ.ΕΚ. 
στις περιπτώσεις που τούτο επιβάλλεται σύμφωνα με την κείμενη νομοθεσία, ιδίως μετά 
από αίτημα της Επιτροπής Κεφαλαιαγοράς. 

6.8. Όροι διακανονισμού 

1. Για το διακανονισμό δύο ταυτισμένων εντολών διακανονισμού κατά την ημέρα 
διακανονισμού τους ή μέχρι την παρέλευση της προθεσμίας μεταφοράς προς διακανονισμό 
σε επόμενη ημέρα θα πρέπει αμφότερες να πληρούν κατά το χρόνο αυτό σωρευτικά τους 
παρακάτω όρους: 

α) Να φέρουν τη Συνθήκη «Ελεύθερη». 

β) Να μπορούν να εκπληρωθούν πλήρως οι δηλωθείσες με αυτές προς διακανονισμό 
υποχρεώσεις μέχρι τον τελευταίο κύκλο της ημέρας κατά την οποία διενεργείται ο 
διακανονισμός τους. 

6.9. Κύκλοι διακανονισμού 

1. Ο διακανονισμός των εντολών διακανονισμού διενεργείται σε καθημερινή βάση σε κύκλους 
διακανονισμού που καθορίζονται με τις διαδικασίες της ΕΤ.ΕΚ. και εκτελούνται από το 
Κ.Α.Α. 

2. Για το διακανονισμό των εντολών διακανονισμού ορισμένης ημέρας ελέγχεται ως προς 
αυτές σε κάθε κύκλο η πλήρωση των όρων του άρθρου 6.8. 

3. Εντολές διακανονισμού που δεν μπορούν να διακανονιστούν εντός ορισμένου κύκλου 
λόγω μη πλήρωσης των ως άνω όρων, μεταφέρονται αυτόματα προς διακανονισμό σε 
επόμενο κάθε φορά κύκλο, εκτός αν συντρέχει περίπτωση ακύρωσής τους σύμφωνα με τα 
προβλεπόμενα στο παρόν ΜΕΡΟΣ. 

6.10. Ενημερώσεις 

1. Για την παρακολούθηση των εντολών διακανονισμού που εισάγουν οι Χειριστές στο 
Σύστημα, παρέχονται σε αυτούς μέσω αυτού ενημερώσεις σύμφωνα με τις διαδικασίες της 
ΕΤ.ΕΚ. με βάση τα στοιχεία και τις πληροφορίες που η ΕΤ.ΕΚ. λαμβάνει προς τούτο από το 
Κ.Α.Α. 

2. Κάθε σχετική εντολή και πράξη διακανονισμού ως και οι πάσης φύσεως ενημερώσεις του 
παρόντος ΜΕΡΟΥΣ διενεργούνται μέσω της πρόσβασης της ΕΤ.ΕΚ. στο Σ.Α.Τ. 

ΕΝΟΤΗΤΑ IV. ΥΠΕΡΗΜΕΡΙΑ 


ΜΕΡΟΣ 1. Βασικές ρυθμίσεις 

1.1. Περιπτώσεις υπερημερίας 

1. Σε περίπτωση που Εκκαθαριστικό Μέλος αθετήσει τις υποχρεώσεις του εκκαθάρισης και 
διακανονισμού των συναλλαγών, όπως απορρέουν ανά Λογαριασμό Εκκαθάρισης αυτού 
και ορίζονται στον παρόντα Κανονισμό, περιέρχεται αυτό σε κατάσταση υπερημερίας 
σύμφωνα με τα προβλεπόμενα στις διατάξεις της παρούσας ΕΝΟΤΗΤΑΣ. 

2. Υπερημερία Εκκαθαριστικού Μέλους θεωρείται ότι υπάρχει στις εξής ενδεικτικά 
αναφερόμενες περιπτώσεις: 

α) Όταν στο Λογαριασμό Χρηματικού Διακανονισμού του Εκκαθαριστικού Μέλους ή, 
όπου συντρέχει περίπτωση κατά τους όρους του παρόντος, του Χειριστή, στο οποίο 
έχει μετατεθεί ο διακανονισμός, δεν υπάρχει επαρκές διαθέσιμο χρηματικό υπόλοιπο 
για την κάλυψη των πάσης φύσεως χρηματικών υποχρεώσεων του Εκκαθαριστικού 
Μέλους ή του Χειριστή αντίστοιχα, ως ορίζονται στον παρόντα Κανονισμό. 

β) Όταν το Εκκαθαριστικό Μέλος ή ο Χειριστής, στον οποίο έχει μετατεθεί ο 
διακανονισμός των συναλλαγών, δεν προβεί σε γνωστοποίηση Λογαριασμού 
Διακανονισμού Αξιών σύμφωνα με τα οριζόμενα στον παρόντα Κανονισμό και στο 
σχετικό Λογαριασμό της Μερίδας στο Σ.Α.Τ. του Εκκαθαριστικού Μέλους δεν είναι 
διαθέσιμη κατά την ημέρα διακανονισμού η πωληθείσα ποσότητα κινητών αξιών ή 
όταν στο γνωστοποιηθέντα Λογαριασμό Διακανονισμού Αξιών και στον ως άνω της 
Μερίδας του δεν είναι διαθέσιμη η πωληθείσα ποσότητα σύμφωνα και με τα 
ειδικότερα οριζόμενα στην περίπτωση β) της παραγράφου 3. 

γ) Όταν το Εκκαθαριστικό Μέλος δεν παρέχει την οφειλόμενη υπέρ ΕΤ.ΕΚ. ασφάλεια ή 
εισφορά υπέρ του Κεφαλαίου Εκκαθάρισης, όπως ορίζεται σύμφωνα με τον παρόντα 
Κανονισμό. 

δ) Στις παρακάτω περιπτώσεις, οι οποίες για τις ανάγκες του παρόντος νοούνται 
γενικώς ως περιπτώσεις αφερεγγυότητας του Εκκαθαριστικού Μέλους και μπορεί να 
συντρέχουν ανεξαρτήτως αν αυτό έχει αθετήσει τις υποχρεώσεις του εκκαθάρισης 
και διακανονισμού έναντι της ΕΤ.ΕΚ.: 

(ί) Σε περίπτωση έναρξης διαδικασίας αφερεγγυότητας κατά Εκκαθαριστικού 
Μέλους εφόσον έχει λάβει γνώση της η ΕΤ.ΕΚ., σύμφωνα με τα 
προβλεπόμενα στα άρθρα 3 έως 7 του ν. 2789/2000. 

(ϋ) Σε περίπτωση οριστικής αδυναμίας του Εκκαθαριστικού Μέλους, 
οφειλόμενης ενδεικτικά σε προβλήματα ρευστότητας ή φερεγγυότητάς του, 
ως προς την οποία δεν έχει ακόμη εκκινήσει διαδικασία αφερεγγυότητας 
σύμφωνα με το προηγούμενο στοιχείο (ί), εφόσον έχει λάβει γνώση της 
σχετικής αδυναμίας η ΕΤ.ΕΚ. από τις Αρμόδιες Αρχές ή με άλλο τρόπο. 

(ίϋ) Σε περίπτωση άλλου γεγονότος που επηρεάζει άμεσα τη λειτουργία του 
Εκκαθαριστικού Μέλους και καθιστά ή αναμένεται να καταστήσει μη εφικτή την 
εκπλήρωση των υποχρεώσεών του, όπως ενδεικτικά ανάκληση της άδειας 
λειτουργίας του ή της άδειας παροχής υπηρεσιών από τις αρμόδιες εποπτικές 

αρχές, λύση της επιχείρησής του, εφόσον έχει λάβει γνώση του σχετικού 
γεγονότος η ΕΤ.ΕΚ. από τις αρμόδιες εποπτικές αρχές ή με άλλο τρόπο. 

(ίν) Σε περίπτωση αθέτησης υποχρεώσεων του Εκκαθαριστικού Μέλους 
προς την ΕΤ.ΕΚ. από άλλη αιτία πέραν της παρούσας εκκαθάρισης, που 
ενδεικτικά δύναται να αφορά στη συμμετοχή σε άλλα συστήματα ή αγορές με 
τα οποία συνδέεται η ΕΤ.ΕΚ. και έχει έκθεση σε κίνδυνο στο πλαίσιο 
λειτουργίας της κατά τις κείμενες διατάξεις. 

ε) Όπου στον παρόντα Κανονισμό αναφέρεται ο όρος υπερημερία, περιλαμβάνει και 
τις περιπτώσεις αφερεγγυότητας ως ορίζονται ανωτέρω. 

3. Σε περίπτωση παράλειψης ή εκπρόθεσμης γνωστοποίησης Λογαριασμού Διακανονισμού 
Αξιών από το Εκκαθαριστικό Μέλος ή τον Χειριστή, στον οποίο έχει μετατεθεί ο 
διακανονισμός, επέρχονται τα εξής αποτελέσματα: 

α) Σε περίπτωση μη γνωστοποίησης από Εκκαθαριστικό Μέλος, η ΕΤ.ΕΚ. με την 
έναρξη του τελευταίου κύκλου διακανονισμού της ημέρας διακανονισμού θεωρεί 
αυτοδικαίως ως γνωστοποιηθέντα Λογαριασμό Διακανονισμού Αξιών αυτόν της 
Μερίδας Μέλους στο Σ.Α.Τ. του Εκκαθαριστικού Μέλους. 

β) Σε περίπτωση μη γνωστοποίησης από το Εκκαθαριστικό Μέλος ή τον Χειριστή, στον 
οποίο έχει μετατεθεί ο διακανονισμός, την ημέρα διακανονισμού μέχρι την ορισθείσα 
από την ΕΤ.ΕΚ. προθεσμία της ημέρας αυτής, η υποχρέωση γνωστοποίησης 
επιστρέφει στο Εκκαθαριστικό Μέλος, το οποίο οφείλει μέχρι την έναρξη του 
τελευταίου κύκλου διακανονισμού της ημέρας διακανονισμού, να γνωστοποιήσει το 
Λογαριασμό Διακανονισμού Αξιών της Μερίδας του στο Σ.Α.Τ. ή Λογαριασμούς 
Διακανονισμού Αξιών των αντιστοίχων Μερίδων επενδυτών, εάν απαιτείται η 
γνωστοποίηση Λογαριασμών Διακανονισμού Αξιών για περισσότερους επενδυτές. 
Σε κάθε περίπτωση, η ΕΤ.ΕΚ. με την έναρξη του τελευταίου κύκλου διακανονισμού 
της ημέρας διακανονισμού, θεωρεί αυτοδικαίως ως γνωστοποιηθέντα Λογαριασμό 
Διακανονισμού Αξιών αυτόν της Μερίδας Μέλους του Εκκαθαριστικού Μέλους που 
προέβη στη σχετική μετάθεση. 

4. Στις περιπτώσεις υπερημερίας, τα χρήματα και οι κινητές αξίες που αντιστοιχούν στις 
εκκρεμείς και μη διακανονισθείσες αγορές ή πωλήσεις παραμένουν δεσμευμένα στους 
οικείους Λογαριασμούς για τη διενέργεια από την ΕΤ.ΕΚ. του εκπρόθεσμου διακανονισμού. 

1.2. Ενημέρωση 

1. Πριν τη λήψη μέτρων του άρθρου 2.2 παρ. 1 περ. α) έως ε) του ΜΕΡΟΥΣ 2 προς 
αντιμετώπιση υπερημερίας, η ΕΤ.ΕΚ. γνωστοποιεί αμελλητί στην Επιτροπή 
Κεφαλαιαγοράς την υπερημερία και τα στοιχεία του υπερήμερου Εκκαθαριστικού 
Μέλους. Η ΕΤ.ΕΚ. διατηρεί επίσης ενήμερη την Επιτροπή Κεφαλαιαγοράς ως προς 
τη λήψη των κατά περίπτωση μέτρων και την άρση της υπερημερίας. 

2. Η ΕΤ.ΕΚ. ενημερώνει επίσης αμελλητί το Διαχειριστή Αγοράς σχετικά με την 
υπερημερία Εκκαθαριστικού Μέλους, προκειμένου ο Διαχειριστής Αγοράς να λάβει 
τα προβλεπόμενα στον Κανονισμό του μέτρα, όπως ιδίως για την απαγόρευση 
εισαγωγής εντολών στο σύστημα διαπραγμάτευσης της Αγοράς από τα Μέλη της 
Αγοράς που εκκαθαρίζουν τις συναλλαγές τους μέσω των Λογαριασμών 
Εκκαθάρισης του υπερήμερου Εκκαθαριστικού Μέλους, με αποκλειστική εξαίρεση τη 
δυνατότητα διενέργειας συναλλαγών κάλυψης για την κάλυψη των εκκρεμών 
υποχρεώσεων του υπερήμερου. 

ΜΕΡΟΣ 2. Διαχείριση υπερημερίας 

2.1. Γενικές διατάξεις 

1. Το Εκκαθαριστικό Μέλος οφείλει να διενεργεί συναλλαγές κάλυψης, περιλαμβανομένων 
των Συμβάσεων Δανεισμού Τίτλων που διενεργούνται στην Αγορά Δανεισμού Τίτλων, των 
προσυμφωνημένων συναλλαγών αξιών (πακέτων) που διενεργούνται στην Αγορά 
τηρουμένων των όρων του Κανονισμού Αγοράς, ως και άλλων τέτοιων συμβάσεων 
χρηματοδότησης τίτλων ή συναλλαγών εκτός αγοράς, προς κάλυψη της υπερημερίας του 
ανάλογα με την περίπτωση και σύμφωνα με τις τυχόν προθεσμίες που θέτει η ΕΤ.ΕΚ. και 
τις σχετικές υποδείξεις της. 

2. Εάν το Εκκαθαριστικό Μέλος εξακολουθεί να βρίσκεται σε υπερημερία μετά την ημέρα 
διακανονισμού των συναλλαγών στις οποίες αφορά η υπερημερία, υποχρεούται να 
εκπληρώσει την παραπάνω υποχρέωσή του το αργότερο μέχρι την επομένη εργάσιμη της 
ημέρας διακανονισμού εντός προθεσμίας που θέτει η ΕΤ.ΕΚ., εκτός εάν συντρέχει 
περίπτωση μετατροπής της υποχρέωσής του σε χρηματική σύμφωνα με τις διατάξεις της 
παραγράφου 8 του άρθρου 2.3. 

2.2. Επιμέρους δικαιώματα της ΕΤ.ΕΚ. 

1. Χωρίς να θίγονται τα δικαιώματα της ΕΤ.ΕΚ. προς λήψη μέτρων κατά του υπερήμερου 
Εκκαθαριστικού Μέλους σύμφωνα με την ΕΝΟΤΗΤΑ V, σε περίπτωση υπερημερίας του ως 
προς τις υποχρεώσεις εκκαθάρισης και διακανονισμού που προκύπτουν από τηρούμενο 
από αυτό Λογαριασμό Εκκαθάρισης και εφόσον η υπερημερία δεν έχει καλυφθεί σύμφωνα 
με τις διατάξεις του άρθρου 2.1, η ΕΤ.ΕΚ. έχει ως κεντρικός αντισυμβαλλόμενος και 
διαχειριστής του Συστήματος ανάλογα με την υπερημερία τα εξής νόμιμα δικαιώματα: 

α) Να διενεργεί συναλλαγές κάλυψης για την κάλυψη των εκκρεμοτήτων που 
προέρχονται στο διακανονισμό από την υπερημερία σύμφωνα με τις διατάξεις του 
άρθρου 2.3 του παρόντος ΜΕΡΟΥΣ. 

β) Να εφαρμόζει ρήτρες εκκαθαριστικού συμψηφισμού του ν. 3301/2004 σύμφωνα με 
τις διατάξεις του άρθρου 2.4 του παρόντος ΜΕΡΟΥΣ. 

γ) Να προβαίνει στη χρήση ή εκποίηση ανάλογα με την περίπτωση της ασφάλειας 
σύμφωνα με τις διατάξεις του άρθρου 2.6 του παρόντος ΜΕΡΟΥΣ. 

δ) Να εισπράττει τα απαιτούμενα χρηματικά ποσά από τη σχετική μερίδα στο Κεφάλαιο 
Εκκαθάρισης του Εκκαθαριστικού Μέλους ή και τα αναλογούντα από τις λοιπές 
Μερίδες όπου συντρέχει περίπτωση σύμφωνα με τις διατάξεις του άρθρου 2.5 του 
παρόντος ΜΕΡΟΥΣ. 

ε) Να ενεργοποιεί τη διαδικασία υποκατάστασης διαχειριστή Λογαριασμού 
Εκκαθάρισης Πελατείας ή Λογαριασμού Εκκαθάρισης Πελάτη του άρθρου 2.7 του 
παρόντος ΜΕΡΟΥΣ. 

2. Με εξαίρεση τις συναλλαγές κάλυψης που καταρτίζονται σύμφωνα με τους όρους του 
παρόντος, για την κάλυψη των εκκρεμοτήτων από την υπερημερία σε σχέση με 
Λογαριασμό Εκκαθάρισης Εκκαθαριστικού Μέλους, το υπερήμερο Εκκαθαριστικό Μέλος, 
δεν επιτρέπεται να εκκαθαρίζει νέες συναλλαγές, μέχρι την άρση της υπερημερίας και 
σύμφωνα με τις υποδείξεις και σχετικές διαδικασίες της ΕΤ.ΕΚ.. Παρομοίως, δεν 

επιτρέπεται μέχρι το χρόνο αυτό να εισάγουν εντολές προς διενέργεια συναλλαγών στην 
Αγορά τα Μέλη Αγοράς, εφόσον αυτές εκκαθαρίζονται μέσω του υπερήμερου 
Εκκαθαριστικού Μέλους σύμφωνα και με τα προβλεπόμενα στον Κανονισμό Αγοράς. 

3. Η ΕΤ.ΕΚ. λαμβάνει τα απαραίτητα μέτρα ενημέρωσης του Διαχειριστή Αγοράς προς 
σύμπραξη για την επιβολή της απαγόρευσης εισαγωγής εντολών στα Μέλη Αγοράς 
σύμφωνα με τα οριζόμενα στην παράγραφο 2. 

4. Εάν η υπερημερία αφορά αποκλειστικούς τη μη εμπρόθεσμη παροχή της οφειλόμενης 
ασφάλειας ή της οφειλόμενης εισφοράς στο Κεφάλαιο Εκκαθάρισης, κατά τους όρους του 
παρόντος, σε σχέση με Λογαριασμό Εκκαθάρισης, η ΕΤ.ΕΚ. συμπράττει με το Διαχειριστή 
Αγοράς, ώστε αφενός το Εκκαθαριστικό Μέλος να μην αναλαμβάνει προς εκκαθάριση νέες 
συναλλαγές, μέχρι την άρση της σχετικής υπερημερίας, και αφετέρου τα Μέλη Αγοράς να 
μην εισάγουν εντολές προς διενέργεια συναλλαγών στην Αγορά, εφόσον αυτές 
εκκαθαρίζονται μέσω του υπερήμερου, σε κάθε περίπτωση με την εξαίρεση των 
συναλλαγών κάλυψης. 

5. Στις περιπτώσεις υπερημερίας Εκκαθαριστικού Μέλους ως προς την εκπλήρωση των 
συναλλαγών περιλαμβανομένης και της περίπτωσης υπερημερίας ως προς την 
εκπλήρωση προσυμφωνημένης συναλλαγής (όπως πακέτου Χ.Α.) που διενεργείται στην 
Αγορά, του επιβάλλεται η παρακάτω ειδική χρέωση την επομένη εργάσιμη της ημέρας 
διακανονισμού των συναλλαγών που αφορά η υπερημερία ακόμη και αν έχει καλυφθεί από 
το ίδιο ή από την ΕΤ.ΕΚ. 


Για οφειλή 

Από Έως 

ΧΡΕΩΣΕΙΣ 

Αθροιστική 

Χρέωση 

0,01 € 

60.000€ 

300€ 

300€ 

60.001€ 

90.000€ 

600€ 

900€ 

90.001€ 

150.000€ 

900€ 

1.800€ 

150.001€ 

300.000€ 

1500€ 

3.300€ 

300.001€ 

450.000€ 

3.000€ 

6.300€ 

450.001€ 

άπειρο 

2% της αξίας 

της 

συναλλαγής 

2% της αξίας της 
συναλλαγής 


6. Για το μη αποκλεισμό του Εκκαθαριστικού Μέλους από την εκκαθάριση ως προς νέες 
συναλλαγές και των Μελών Αγοράς από την εισαγωγή εντολών κατά τους όρους των 
προηγούμενων παραγράφων, θα πρέπει να έχει πληρωθεί το προβλεπόμενο στον ως άνω 
πίνακα ποσό χρέωσης ανάλογα με την περίπτωση και επιπλέον να έχει καλυφθεί η μη 
εκπληρωθείσα υποχρέωση του Εκκαθαριστικού Μέλους πριν την έναρξη της συνεδρίασης 
της Αγοράς της εργάσιμης ημέρας που έπεται της υπερημερίας. Σε περίπτωση μη 
πλήρωσης των όρων του προηγούμενου εδαφίου, επιβάλλεται το μέτρο του αποκλεισμού 
άμεσα. Σε περίπτωση οφειλής λόγω μη εκπλήρωσης συναλλαγών σε άλλο νόμισμα η 
οφειλή μετατρέπεται σε ευρώ με βάση την τελευταία διαθέσιμη συναλλαγματική ισοτιμία 
(όπως αυτή εκάστοτε ορίζεται από την ΕΤ.ΕΚ.) κατά την εργάσιμη ημέρα που έπεται της 
υπερημερίας. Σε περίπτωση αποκλεισμού, για την επανενεργοποίηση του Εκκαθαριστικού 
Μέλους θα πρέπει να έχει εκπληρώσει ολοσχερώς όλες τις ως άνω υποχρεώσεις και 
οφειλές του. 

7. Οι χρεώσεις της παραγράφου 6 εφαρμόζονται ανεξάρτητα από την επιβολή χρηματικών 
ποινών στο υπερήμερο Εκκαθαριστικό Μέλος σύμφωνα με τους όρους που προβλέπονται 
στο άρθρο 1.1 της ΕΝΟΤΗΤΑΣ V. 

2.3. Συναλλαγές κάλυψης από την ΕΤ.ΕΚ. 

1. Ανάλογα με την υπερημερία η ΕΤ.ΕΚ. καταρτίζει συναλλαγές κάλυψης σύμφωνα με τις 
διατάξεις των επόμενων παραγράφων. 

2. Εάν απαιτείται κατάρτιση συναλλαγών στην Αγορά, οι συναλλαγές καταρτίζονται από 
Μέλος Αγοράς που επιλέγεται από την ΕΤ.ΕΚ. Το εν λόγω Μέλος επιλέγεται από την 
ΕΤ.ΕΚ. με αντικειμενικό ή τυχαίο τρόπο βάσει σχετικού καταλόγου Μελών που καταρτίζει 
και τηρεί προς τούτο η ΕΤ.ΕΚ. 

3. Εάν η υπερημερία αφορά στη μη καταβολή του τιμήματος της συναλλαγής από το 
υπερήμερο Εκκαθαριστικό Μέλος λόγω ανεπάρκειας του Λογαριασμού Χρηματικού 
Διακανονισμού αυτού, η ΕΤ.ΕΚ. θα εκπληρώνει τη χρηματική υποχρέωση του υπερήμερου 
Εκκαθαριστικού Μέλους, με χρήση ρευστών διαθεσίμων σύμφωνα με τους όρους του 
παρόντος, και θα παραλαμβάνει τις αντίστοιχες Κινητές Αξίες. Οι Κινητές Αξίες που θα 
αποκτώνται με αυτό τον τρόπο θα περιέρχονται στην ΕΤ.ΕΚ. ως κεντρικό 
αντισυμβαλλόμενο η οποία θα προβαίνει σε χρήση ή εκποίηση αυτών λαμβανομένων 
υπόψη των συνθηκών της υπερημερίας και των συναφών υποχρεώσεων διευθέτησης του 
διακανονισμού, καθώς και των συνθήκων της αγοράς. 

4. Εάν η υπερημερία αφορά στη μη παράδοση Κινητών Αξιών από το υπερήμερο 
Εκκαθαριστικό Μέλος, η ΕΤ.ΕΚ. θα εκπληρώνει τη σχετική υποχρέωση παράδοσης μέσω 
της διενέργειας προσυμφωνημένης ή άλλης συναλλαγής αγοράς που θα διενεργείται στην 
Αγορά από το Μέλος Αγοράς της παραγράφου 2 Το τίμημα που θα εισπράττεται μετά τη 
διευθέτηση της παράδοσης θα περιέρχεται στην ΕΤ.ΕΚ. 

5. Οι Κινητές Αξίες και τα χρηματικά ποσά που προκύπτουν σύμφωνα με τις παραγράφους 3 

και 4 από το διακανονισμό των εκκρεμών υποχρεώσεων του υπερήμερου Εκκαθαριστικού 
Μέλους καταχωρίζονται υποχρεωτικά στο Λογαριασμό Αξιών της Μερίδας και στο 

Λογαριασμό Χρηματικού Διακανονισμού της ΕΤ.ΕΚ. Ο αριθμός των οφειλομένων και 

απαιτούμενων Κινητών Αξιών καθορίζεται με συμψηφισμό των απαιτήσεων και 

υποχρεώσεων της ΕΤ.ΕΚ. ανά ομοειδή τίτλο. 

6. Η ΕΤ.ΕΚ. προβαίνει στις ως άνω συναλλαγές κάλυψης για την κάλυψη όλων των 

ληξιπρόθεσμων υποχρεώσεων του υπερήμερου Εκκαθαριστικού Μέλους μη αποδεχόμενη 
μερική εκπλήρωση. Η ΕΤ.ΕΚ. δύναται επίσης να προβεί στο κλείσιμο των θέσεων που 
αφορούν και μη ληξιπρόθεσμες υποχρεώσεις του υπερήμερου Εκκαθαριστικού Μέλους στο 
διακανονισμό ως και αυτών ως προς τις οποίες έχει λάβει χώρα Ανέκκλητη Γνωστοποίηση 
Λογαριασμού Αξιών εφόσον κατ’ εκτίμηση πρόκειται για καταστάσεις αφερεγγυότητας του 
υπερήμερου ως ορίζονται στην περίπτωση α) της παραγράφου 2 του άρθρου 1.1 του 
παρόντος ΜΕΡΟΥΣ. Η ΕΤ.ΕΚ. δικαιούται μετά την κάλυψη της υπερημερίας, να 

χρησιμοποιεί τυχόν εναπομείνασα ασφάλεια του ίδιου του Εκκαθαριστικού Μέλους προς 
κάλυψη ζημίας προερχόμενης από άλλες υποχρεώσεις του εκκαθάρισης προς αυτήν, εκτός 
του πεδίου του παρόντος Κανονισμού. Αντιστοίχους, εάν το Εκκαθαριστικό Μέλος διαθέτει 
ίδια ασφάλεια από άλλες υποχρεώσεις του εκκαθάρισης έναντι της ΕΤ.ΕΚ., εκτός του 
πεδίου του παρόντος, και αυτές έχουν πλήρως εξοφληθεί, η ΕΤ.ΕΚ. θα χρησιμοποιεί την 
ασφάλεια αυτή εφόσον είναι διαθέσιμη προς κάλυψη ζημίας προερχόμενης από 
υπερημερία κατά τους όρους του παρόντος. Στην περίπτωση αυτή, η ασφάλεια θα 
χρησιμοποιείται από την ΕΤ.ΕΚ. πριν τη χρήση των Ειδικών ίδιων Πόρων της. 

7. Η ΕΤ.ΕΚ. μπορεί να προβαίνει και σε άλλες συναλλαγές κάλυψης εκτός αγοράς κατά τα 
προβλεπόμενα στο άρθρο 79 ν. 3606/2007, περιλαμβανομένων ιδίως και ανάλογα με την 
υπερημερία, των συναλλαγών δανειοληψίας ή της αγοράς με σύμφωνο επαναπώλησης επί 
Κινητών Αξιών ή των Συμβάσεων Δανεισμού τίτλων για την κάλυψη υποχρεώσεων 
παράδοσης Κινητών Αξιών από την υπερημερία, ή και να προβαίνει σε χρήση πιστωτικής 
διευκόλυνσης. 

8. Εάν, ενόσω εκκρεμή η διευθέτηση από την ΕΤ.ΕΚ. της υπερημερίας, έχει πραγματοποιηθεί 
εταιρική πράξη του εκδότη των οφειλόμενων Κινητών Αξιών ή οι Κινητές Αξίες τελούν σε 
αναστολή διαπραγμάτευσης ή συντρέχει άλλος σπουδαίος λόγος μη ανεύρεσης των 
οφειλόμενων Κινητών Αξιών, η ΕΤ.ΕΚ. συνεκτιμώντας τις αναγκαίες περιστάσεις και 
συνθήκες της αγοράς, μπορεί να αποφασίζει τη μετατροπή της υποχρέωσης παράδοσης 
σε χρηματική. Στην περίπτωση αυτή, η σχετική χρηματική υποχρέωση υπολογίζεται ως η 
διαφορά που προκύπτει από την αρχική αξία της συναλλαγής με την αξία που προκύπτει 
με πολλαπλασιασμό των οφειλόμενων τεμαχίων επί την υψηλότερη τιμή κλεισίματος που 
είχε η οφειλόμενη κινητή αξία, είτε την ημέρα κατάρτισης της συναλλαγής είτε την ημέρα 
διακανονισμού της με βάση την προσαρμοσμένη από το Διαχειριστή Αγοράς τιμή 
κλεισίματος της ημέρας διακανονισμού της. 

2.4. Εκκαθαριστικός συμψηφισμός 

1. Η ΕΤ.ΕΚ. μπορεί, σε περίπτωση υπερημερίας Εκκαθαριστικού Μέλους σε σχέση με τις 
προκύπτουσες από Λογαριασμό Εκκαθάρισης υποχρεώσεις του εκκαθάρισης και 
διακανονισμού, να προβαίνει σε εκκαθαριστικό συμψηφισμό σύμφωνα με το ν. 3301/2004 
έναντι του Εκκαθαριστικού Μέλους σε σχέση με τις ως άνω προκύπτουσες υποχρεώσεις 
του, κατά τα ειδικότερα οριζόμενα στις παρακάτω παραγράφους. 

2. Με την εφαρμογή του εν λόγω συμψηφισμού: 

α) οι πάσης φύσεως υποχρεώσεις ή δικαιώματα του υπερήμερου Εκκαθαριστικού 
Μέλους που προκύπτουν από το σχετικό Λογαριασμό Εκκαθάρισης ή οι αντίστοιχες 
υποχρεώσεις της ΕΤ.ΕΚ. προς αυτόν καθίστανται απαιτητές, ακόμη κι αν δεν είναι 
ληξιπρόθεσμες, και εκφράζονται ως υποχρέωση καταβολής χρηματικού ποσού σε 
ευρώ που αντιπροσωπεύει τη, με βάση την αποτίμηση που διενεργεί η ΕΤ.ΕΚ., 
τρέχουσα αξία τους ή λήγουν, αυτοδίκαια ή με την κατάρτιση συναλλαγής κάλυψης 
και αντικαθίστανται από υποχρέωση καταβολής ενός τέτοιου ποσού ή και 

β) υπολογίζονται οι οφειλές του υπερήμερου Εκκαθαριστικού Μέλους που προκύπτουν 
από το σχετικό Λογαριασμό Εκκαθάρισης έναντι της ΕΤ.ΕΚ. και αντίστροφα και ο εξ 
αυτών που οφείλει το μεγαλύτερο ποσό καταβάλει καθαρό ποσό ίσο προς τη 
διαφορά των οφειλών. 

2.5. Υπολογισμός ζημίας και τρόπος κάλυψης της 

1. Η ζημία ανά Λογαριασμό Εκκαθάρισης του υπερήμερου Εκκαθαριστικού Μέλους 
υπολογίζεται με βάση τις τιμές και τις συναλλαγματικές ισοτιμίες στις οποίες καταρτίστηκαν 
από την ΕΤ.ΕΚ. συναλλαγές κάλυψης του άρθρου 2.3 του παρόντος ΜΕΡΟΥΣ για το 
κλείσιμο των θέσεων του Λογαριασμού Εκκαθάρισης. 

2. Η κάλυψη της ζημίας ανά Λογαριασμό Εκκαθάρισης διενεργείται από την ΕΤ.ΕΚ. ως 
ακολούθως: 

α) Η ζημία που προκύπτει σε σχέση με τον υπερήμερο Λογαριασμό Εκκαθάρισης 
καλύπτεται από τις ασφάλειες που έχουν παρασχεθεί υπέρ ΕΤ.ΕΚ. για τον σχετικό 
Λογαριασμό Εκκαθάρισης. 

β) Εάν η υπερημερία αφορά Λογαριασμό Εκκαθάρισης Πελατείας ή Λογαριασμό 
Εκκαθάρισης Πελάτη και οι ασφάλειες του σχετικού Λογαριασμού Εκκαθάρισης δεν 
επαρκούν για την κάλυψη της ζημίας σύμφωνα με την περ. α), η ΕΤ.ΕΚ προς 
κάλυψη του εναπομείναντος μέρους της ζημίας, χρησιμοποιεί τις τυχόν 
πλεονάζουσες του Λογαριασμού Εκκαθάρισης Ιδιου του Εκκαθαριστικού Μέλους, 
όπως προκύπτουν μετά την κάλυψη της ζημίας που απορρέει από το σχετικό 
Λογαριασμό Εκκαθάρισης Ιδιου. 

γ) Εάν οι ασφάλειες της περίπτωσης α) και β) δεν επαρκούν, η ΕΤ.ΕΚ. προς κάλυψη 
του εναπομείναντος μέρους ζημίας, χρησιμοποιεί τη μερίδα του υπερήμερου 
Εκκαθαριστικού Μέλους στο Κεφάλαιο Εκκαθάρισης 

δ) Εάν η εισφορά της περίπτωσης γ) δεν επαρκεί, η ΕΤ.ΕΚ. προς κάλυψη του 
εναπομείναντος μέρους ζημίας, χρησιμοποιεί τους Ειδικούς Ίδιους Πόρους της 

ε) Εάν οι Ειδικοί Ίδιοι Πόροι της περίπτωσης δ) δεν επαρκούν, το εναπομείναν μέρος 
της ζημίας καλύπτεται από τις λοιπές μερίδες στο Κεφάλαιο Εκκαθάρισης κατά 
τρόπο σύμμετρο (ρτο ταία), με βάση το ποσοστό συμμετοχής τους στο Κεφάλαιο 
Εκκαθάρισης πριν την ενεργοποίησή του για την κάλυψη της συγκεκριμένης ζημίας. 

στ) Τυχόν εναπομείναν βάσει της περίπτωσης ε) μέρος της ζημίας, καλύπτεται από τους 
λοιπούς χρηματοοικονομικούς πόρους της ΕΤ.ΕΚ. που διαθέτει σύμφωνα με τις 
κείμενες διατάξεις. 

3. Το ελάχιστο ποσό των Ειδικών Ίδιων Πόρων αναθεωρείται σε ετήσια βάση. Η ΕΤΕΚ 
ενημερώνει άμεσα την Επιτροπή Κεφαλαιαγοράς εφόσον το ποσό των Ειδικών Ίδιων 
Πόρων που διατηρεί είναι χαμηλότερο από το ποσό που καθορίζεται σύμφωνα με τις 
προβλέψεις του άρθρου 35 του Κανονισμού (ΕΕ) 153/2013, αναφέροντας τους λόγους της 
αθέτησης και συνολική περιγραφή εγγράφως των μέτρων και του χρονοδιαγράμματος για 
την αναπλήρωση του συγκεκριμένου ποσού. Σε περίπτωση μεταγενέστερης αθέτησης 
υποχρέωσης από ένα ή περισσότερα Εκκαθαριστικά Μέλη προτού η ΕΤ.ΕΚ. 
αποκαταστήσει τους Ειδικούς Ίδιους Πόρους, μόνο το εναπομείναν ποσό των 
χορηγούμενων Ειδικών Ίδιων Πόρων μπορεί να χρησιμοποιηθεί για τους σκοπούς του 
παρόντος άρθρου. Η ΕΤ.ΕΚ. θα αποκαθιστά τους Ειδικούς Ίδιους Πόρους τουλάχιστον 
εντός μηνός από την πιο πάνω κοινοποίηση. 

4. Εφόσον κατά την κάλυψη της προκληθείσας υπερημερίας περιέλθουν στην κατοχή της 
ΕΤ.ΕΚ κινητές αξίες των οποίων η διαπραγμάτευση έχει ανασταλεί, για τον υπολογισμό της 
προκληθείσας ζημίας της ΕΤ.ΕΚ. προς ικανοποίησή της σύμφωνα με την παράγραφο 1, οι 
κινητές αξίες που βρίσκονται σε αναστολή διαπραγμάτευσης για οποιοδήποτε λόγο 
αποτιμώνται με μηδενική αξία. 

5. Η διαδικασία κάλυψης ζημίας των προηγούμενων παραγράφων δε θίγει το δικαίωμα της 
ΕΤ.ΕΚ. να αξιώνει την ικανοποίηση των απαιτήσεών της κατά του υπερήμερου 
Εκκαθαριστικού Μέλους, ιδίως όταν διενεργείται χρήση των Ειδικών Ίδιων Πόρων της και 
των λοιπών χρηματοοικονομικών πόρων της σύμφωνα με την παράγραφο 2. Επί του 
ποσού της σχετικής οφειλής του υπερήμερου Εκκαθαριστικού Μέλους προς την ΕΤ.ΕΚ. 
λογίζεται τόκος υπερημερίας από την ημέρα εκταμίευσης. 

2.6. Χρήση ή εκποίηση ασφαλειών 

1. Προς ικανοποίηση των απαιτήσεων της για κάλυψη της προκληθείσας από την υπερημερία 
ζημίας η ΕΤ.ΕΚ. προβαίνει σε χρήση ή εκποιεί ανάλογα με την περίπτωση την 
παρασχεθείσα ασφάλεια του υπερήμερου Εκκαθαριστικού Μέλους ως εξής: 

α) Εισπράττει ή προβαίνει σε χρήση των οφειλόμενων ποσών από την κατατεθειμένη 
υπέρ της σε σχετικό λογαριασμό ασφάλεια, 

β) Προχωρεί σε αναγκαστική εκποίηση των κινητών αξιών που έχει λάβει ως ασφάλεια 
ως εξής: 

(ί) Επιλέγει, με βάση τον κατάλογο Μελών που τηρεί, με αντικειμενικό ή 
τυχαίο τρόπο, Μέλος και αναθέτει σε αυτό τη διενέργεια της εκποίησης, η 
οποία λαμβάνει χώρα σύμφωνα με τη σχετική διαδικασία εκποίησης που 
προβλέπει ο Κανονισμός Αγοράς. 

(ϋ) Εάν πρόκειται για άυλους τίτλους του Δημοσίου, η εκποίηση μπορεί να 
γίνει και μέσω της Ηλεκτρονικής Αγοράς Διαπραγμάτευσης Αυλών Τίτλων 
(ΗΔΑΤ) της Τράπεζας της Ελλάδος. Στην περίπτωση αυτή, η ΕΤ.ΕΚ. 
καθορίζει, με αντικειμενικό ή τυχαίο τρόπο με βάση σχετικό κατάλογο που 
τηρεί, το συμμετέχοντα (διαπραγματευτή) στην αγορά αυτή που θα προβεί 
στην εκποίηση και παρέχει σε αυτόν εντολή για την εκποίηση. Η εκποίηση 
γίνεται σε κάθε περίπτωση στις τρέχουσες τιμές διαπραγμάτευσης του τίτλου 
στη σχετική αγορά. 

(ίϋ) Εφόσον οι τίτλοι που έχει λάβει ως ασφάλεια είναι ληξιπρόθεσμοι και 
απαιτητοί, εισπράττει τους τίτλους αυτούς ιδίω ονόματι. 

(ίν) Εάν η ασφάλεια έχει παρασχεθεί βάσει συμφωνίας παροχής 
χρηματοοικονομικής ασφάλειας με μεταβίβαση τίτλου, συμψηφίζει την αξία 
των μέσων αυτών προς ικανοποίηση των απαιτήσεών της βάσει μεθόδου 
αποτίμησης που καθορίζει ή καταλογίζει τα σχετικά ποσά για την απαλλαγή 
της από τις δικές της υποχρεώσεις έναντι του υπερήμερου Εκκαθαριστικού 
Μέλους. 

γ) Προβαίνει σε ρευστοποίηση των πάσης φύσεως ξένων νομισμάτων που έχει λάβει 
ως ασφάλεια. 

2. Η ΕΤ.ΕΚ. επιλέγει κατά την κρίση της από τις παρασχεθείσες ως άνω ασφάλειες εκείνες 
που θα εκποιήσει ή εισπράξει για την ευχερή ικανοποίηση των απαιτήσεών της προς 
κάλυψη της προκληθείσας από την υπερημερία ζημίας. Από το προϊόν της εκποίησης ή 
ρευστοποίησης σύμφωνα με την παράγραφο 1 ικανοποιούνται, κατά προτεραιότητα οι 
δαπάνες, οι τόκοι και το κεφάλαιο. Η ΕΤ.ΕΚ. παρακρατεί το ποσό που απαιτείται για την 
ικανοποίηση των απαιτήσεών της σύμφωνα με τα ανωτέρω και φέρει το τυχόν υπόλοιπο σε 
πίστωση του οφειλέτη. 

2.7. Υποκατάσταση διαχειριστή 

1. Η ΕΤ.ΕΚ. προβαίνει στην υποκατάσταση, ως προς την ευθύνη διαχείρισης Λογαριασμών 
Εκκαθάρισης Πελατείας ή Λογαριασμών Εκκαθάρισης Πελάτη του υπερήμερου 
Εκκαθαριστικού Μέλους από άλλο Εκκαθαριστικό Μέλος, περιλαμβανομένης και της 
μεταφοράς των σχετικών ασφαλειών, υιοθετώντας τις προβλέψεις των διατάξεων του 
άρθρου 48 του Κανονισμού (ΕΕ) 648/2012, κατά τους παρακάτω ειδικότερους όρους. 

2. Ως υποκατάστατο Εκκαθαριστικό Μέλος νοείται το Εκκαθαριστικό Μέλος που αναλαμβάνει 
τις υποχρεώσεις του σχετικού Λογαριασμού Εκκαθάρισης εφόσον έχει συνάψει συμβατική 
συμφωνία, για μεν το Λογαριασμό Εκκαθάρισης Πελατείας, με τους πελάτες του 
υπερήμερου Εκκαθαριστικού Μέλους, για δε το Λογαριασμό Εκκαθάρισης Πελάτη, με τον 
Πελάτη και η σχετική συμφωνία έχει δηλωθεί στην ΕΤ.ΕΚ. σύμφωνα με τις διαδικασίες της 
το αργότερο κατά την ημέρα της υπερημερίας εντός προθεσμίας που θέτει προς τούτο η 
ΕΤ.ΕΚ. Εάν δεν περιέλθει τέτοια δήλωση εγκαίρως στην ΕΤ.ΕΚ., η ΕΤ.ΕΚ. προβαίνει στο 
κλείσιμο θέσεων του υπερήμερου Εκκαθαριστικού Μέλους και στην εν γένει άσκηση των 
δικαιωμάτων της κατ’ αυτού προς αντιμετώπιση της υπερημερίας χωρίς την τήρηση όρων 
υποκατάστασης σύμφωνα με το παρόν άρθρο. 

2.8. Αφερεγγυότητα Εκκαθαριστικού Μέλους 

Σε περίπτωση αφερεγγυότητας Εκκαθαριστικού Μέλους, εφαρμόζονται οι διατάξεις του άρθρου 

79 του ν. 3606/2007. 

ΕΝΟΤΗΤΑ V. ΜΕΤΡΑ ΚΑΤΑ ΤΩΝ ΕΚΚΑΘΑΡΙΣΤΙΚΩΝ ΜΕΛΩΝ 


ΜΕΡΟΣ 1. Είδη μέτρων και περιπτώσεις επιβολής τους 
1.1. Είδη μέτρων 

1. Η ΕΤ.ΕΚ. μπορεί να λαμβάνει τα εξής μέτρα κατά των Εκκαθαριστικών Μελών: 

α) Έγγραφη επίπληξη 

β) Επιβολή όρων ή περιορισμών ως προς τη συμμετοχή του Εκκαθαριστικού Μέλους 
στην εκκαθάριση ή το διακανονισμό των συναλλαγών, ενδεικτικά επιβολή 
υποχρεώσεων για το αναγκαστικό κλείσιμο θέσεων προκειμένου για τα 
Εκκαθαριστικά Μέλη ή την ανάληψη αποκλειστικά και μόνο συναλλαγών κάλυψης 

γ) Απαγόρευση συμμετοχής του Πιστοποιημένου Εκκαθαριστή στην εκκαθάριση των 
συναλλαγών 

δ) Επιβολή χρηματικών ποινών ύψους εκατό (100) μέχρι εκατόν πενήντα χιλιάδων 
(150.000) ευρώ που συνομολογούνται ως ποινικές ρήτρες και καταπίπτουν σε 
περίπτωση υπαίτιας μη εκπλήρωσης ή μη προσήκουσας εκπλήρωσης ή 
υπερημερίας ως προς την εκπλήρωση υποχρεώσεων που απορρέουν από τις 
διατάξεις του παρόντος. Σε περίπτωση που από το κλείσιμο θέσεων προς 
διευθέτηση υπερημερίας Εκκαθαριστικού Μέλους προκύψει θετική χρηματική 
διαφορά για αυτό, η ΕΤ.ΕΚ. συμψηφίζει τη σχετική διαφορά με την επιβληθείσα ως 
άνω χρηματική ποινή. Η επιβολή των εν λόγω ποινών δεν θίγει τυχόν αξίωση 
αποζημίωσης της ΕΤ.ΕΚ. για την αποκατάσταση ζημίας που έχει προκαλέσει σ’ αυτή 
το Εκκαθαριστικό Μέλος. Οι συνομολογούμενες ποινικές ρήτρες συμφωνούνται 
ρητώς ως κύρωση που επιβάλλεται και εν όψει της υψίστης σημασίας που 
διαδραματίζει η προσήκουσα και ακριβόχρονη εκπλήρωση των υποχρεώσεων που 
προβλέπονται στις διατάξεις του παρόντος Κανονισμού για την εύρυθμη λειτουργία 
της κεφαλαιαγοράς και, κατά συνέπεια, για τη διασφάλιση των εννόμων 
συμφερόντων των Εκκαθαριστικών Μελών και Χειριστών και του επενδυτικού 
κοινού. 

ε) Αναστολή της ιδιότητας του Εκκαθαριστικού Μέλους για χρονικό διάστημα που 
ορίζεται κατά περίπτωση από την ΕΤ.ΕΚ. Συνέπεια της αναστολής είναι η απώλεια 
του δικαιώματος συμμετοχής του Εκκαθαριστικού Μέλους στην εκκαθάριση και το 
διακανονισμό των συναλλαγών για το χρονικό διάστημα που διαρκεί η αναστολή. Η 
επιβολή του μέτρου της αναστολής δεν απαλλάσσει το Εκκαθαριστικό Μέλος από τις 
υποχρεώσεις του έναντι της ΕΤ.ΕΚ. προς καταβολή οποιοσδήποτε οφειλής, όπως, 
ενδεικτικά, από τις υποχρεώσεις καταβολής των δικαιωμάτων ετήσιας συνδρομής, 
των προμηθειών και λοιπών χρεώσεων που επιβάλλονται από την ΕΤ.ΕΚ. στα 
Εκκαθαριστικά Μέλη, ακόμη κι αν αυτές γεννώνται κατά το διάστημα της αναστολής. 

στ) Διαγραφή Εκκαθαριστικού Μέλους. Συνέπεια της διαγραφής είναι η άμεση και 
αναγκαστική απώλεια της ιδιότητας του Εκκαθαριστικού Μέλους. Με την επιβολή του 
μέτρου της διαγραφής καθίστανται αμέσως απαιτητές και ληξιπρόθεσμες οι πάσης 
φύσεως απαιτήσεις της ΕΤ.ΕΚ. κατά του Εκκαθαριστικού Μέλους, το οποίο 
υποχρεούται σε άμεση, ολοσχερή και προσήκουσα, σύμφωνα με τις υποδείξεις της 
ΕΤ.ΕΚ. εκπλήρωση των υποχρεώσεών του, εφαρμοζομένων αναλόγως για την 

επιστροφή των ασφαλειών και εισφορών των μερίδων του των διατάξεων του 
άρθρου 2.6.2 της ΕΝΟΤΗΤΑΣ II. 

2. Σε περίπτωση αναστολής ή διαγραφής Εκκαθαριστικού Μέλους σύμφωνα με την 
προηγούμενη παράγραφο, μη οφειλόμενη σε υπερημερία του κατά τους όρους του 
παρόντος και εφόσον το Εκκαθαριστικό Μέλος διατηρεί θέσεις ανοιχτές, η ΕΤ.ΕΚ. 
προβαίνει στο κλείσιμο των θέσεων, εφόσον εντός τιθέμενης από αυτή προθεσμίας το 
Εκκαθαριστικό Μέλος δεν προβεί το ίδιο σε κλείσιμο ή μεταφορά τους. 

3. Η επιβολή μέτρων κατά του Εκκαθαριστικού Μέλους σε καμία περίπτωση δεν το 
απαλλάσσει από την ευθύνη του για τις πράξεις ή παραλείψεις του έναντι της ΕΤ.ΕΚ. 

1.2. Περιπτώσεις επιβολής των μέτρων 

Η ΕΤ.ΕΚ. επιβάλλει τα προβλεπόμενα στην προηγούμενη παράγραφο μέτρα κατά 

Εκκαθαριστικού Μέλους στις εξής περιπτώσεις: 

1. Παραβίασης από το Εκκαθαριστικό Μέλος των διατάξεων του παρόντος Κανονισμού, ιδίως: 

α) Όταν το Εκκαθαριστικό Μέλος δεν πληροί ή πληροί ανεπαρκώς τις προϋποθέσεις 
που απαιτούνται για την απόκτηση της ιδιότητας Εκκαθαριστικού Μέλους, όπως 
ενδεικτικά: 

(ί) Έλλειψη της απαιτούμενης οργανωτικής και λειτουργικής επάρκειας του 
Εκκαθαριστικού Μέλους. 

(μ) Μείωση των ιδίων κεφαλαίων του Εκκαθαριστικού Μέλους κάτω του 
ελάχιστου ορίου που απαιτείται για την απόκτηση της σχετικής ιδιότητας. 

(ίϋ) Μη πλήρωση των κριτηρίων καταλληλότητας από τους υπαλλήλους του 
Εκκαθαριστικού Μέλους που εκτελούν εργασίες Πιστοποιημένου 
Εκκαθαριστή. 

(ίν) Μη καταβολή ή υπερημερία ως προς την καταβολή των απαιτούμενων 
συνδρομών και χρεώσεων και εν γένει οφειλών του Εκκαθαριστικού Μέλους 
προς την ΕΤ.ΕΚ. 

(ν) Μη πλήρωση των προϋποθέσεων εκκαθάρισης ή διακανονισμού ανάλογα 
με την περίπτωση των συναλλαγών. 

β) Μη συμμόρφωση του Εκκαθαριστικού Μέλους προς τις τεχνικές υποδείξεις της 
ΕΤ.ΕΚ. ή τις τεχνικές προδιαγραφές που θέτει η ΕΤ.ΕΚ. για τη χρήση και λειτουργία 
των συστημάτων που χρησιμοποιεί το Μέλος για τη συμμετοχή του στην εκκαθάριση 
ή το διακανονισμό ανάλογα με την περίπτωση των συναλλαγών. 

γ) Παράνομη ή μη εξουσιοδοτημένη χρήση ή εκμετάλλευση των συστημάτων που 
χρησιμοποιεί το Εκκαθαριστικό Μέλος για τη συμμετοχή του στην εκκαθάριση και το 
διακανονισμό των συναλλαγών. 

δ) Μη συμμόρφωση του Εκκαθαριστικού Μέλους προς τις εκάστοτε απαιτήσεις της 
ΕΤ.ΕΚ. που αφορούν τη συμμετοχή του στην εκκαθάριση και το διακανονισμό όπως 
ενδεικτικά: 

(ί) Υπέρβαση των Ορίων που τίθενται στο Εκκαθαριστικό Μέλος 

(ϋ) Μη καταβολή των εκάστοτε οφειλόμενων προς την ΕΤ.ΕΚ. ασφαλειών και 
εισφορών υπέρ του Κεφαλαίου Εκκαθάρισης 

(ίϋ) Μη προσήκουσα παρακολούθηση των κινδύνων που απορρέουν από τις 
θέσεις των Λογαριασμών Εκκαθάρισης που διατηρεί το Εκκαθαριστικό Μέλος 

(ίν) Μη συμμόρφωση του Εκκαθαριστικού Μέλους προς τις υποχρεώσεις του 
ή τις υποδείξεις της ΕΤ.ΕΚ. αναφορικά με τη διαχείριση υπερημεριών των 
Λογαριασμών Εκκαθάρισης που διατηρεί ή καθυστερημένη εκπλήρωση των 
υποχρεώσεών του. 

2. Υποβολής από το Εκκαθαριστικό Μέλος ψευδών ή παραπλανητικών στοιχείων προς την 
ΕΤ.ΕΚ. ενδεικτικά στις εξής περιπτώσεις: 

α) Κατά την υποβολή αίτησης για την απόκτηση της σχετικής ιδιότητας Εκκαθαριστικού 
Μέλους. 

β) Κατά το άνοιγμα και τη χρήση των πάσης φύσεως Λογαριασμών Εκκαθάρισης του 
Μέλους που αφορούν τη συμμετοχή του στην εκκαθάριση ή το διακανονισμό των 
συναλλαγών. 

γ) Κατά την παροχή στοιχείων, δικαιολογητικών ή πληροφοριών που η ΕΤ.ΕΚ. 
εκάστοτε ζητά από το Μέλος. 

3. Μη συμμόρφωσης του Εκκαθαριστικού Μέλους προς τις ανακοινώσεις, αποφάσεις ή 
υποδείξεις της ΕΤ.ΕΚ. 

4. Μη εκπλήρωσης ή πλημμελούς εκπλήρωσης των υποχρεώσεων του Εκκαθαριστικού 
Μέλους που απορρέουν από τις πάσης φύσεως συμβάσεις που υπογράφει με την ΕΤ.ΕΚ., 
όπως ενδεικτικά τις τεχνικές συμβάσεις και εν γένει τις συμβάσεις που υπογράφει το Μέλος 
με την ΕΤ.ΕΚ. για τη σύνδεσή του με το Σύστημα, ως και κάθε υποχρέωσης που απορρέει 
από δεσμεύσεις του Εκκαθαριστικού Μέλους έναντι της ΕΤ.ΕΚ. 

5. Πράξεων ή παραλείψεων του Εκκαθαριστικού Μέλους που θίγουν την καλή φήμη και το 
κύρος της ΕΤ.ΕΚ. ή συνιστούν δυσφήμιση των υπηρεσιών και δραστηριοτήτων που 
ασκούνται από την ΕΤ.ΕΚ. 

6. Επέλευσης γεγονότων που επηρεάζουν τη λειτουργία του Εκκαθαριστικού Μέλους, όπως 
λύση της επιχείρησης ή της εταιρίας του Εκκαθαριστικού Μέλους, έναρξη διαδικασιών 
αφερεγγυότητας, όπως πτώχευσης, αναγκαστικής εκκαθάρισης ή εξυγίανσης της 
επιχείρησης ή της εταιρίας του Εκκαθαριστικού Μέλους, ανάκλησης της άδειας λειτουργίας 
ή της άδειας παροχής υπηρεσιών του Εκκαθαριστικού Μέλους. 

7. Επιβολής κυρώσεων στο Εκκαθαριστικό Μέλος από τις Αρμόδιες Αρχές. 

8. Ενημέρωσης της ΕΤ.ΕΚ. από τις Αρμόδιες Αρχές για την επιβολή μέτρων κατά του 
Εκκαθαριστικού Μέλους για λόγους προστασίας της αγοράς και των συμφερόντων των 
επενδυτών. 

9. Σοβαρών παραπτωμάτων του Εκκαθαριστικού Μέλους ως προς την τήρηση των διατάξεων 
της νομοθεσίας. 

ΜΕΡΟΣ 2. Διαδικασία επιβολής των μέτρων 

2.1. Αρμόδια όργανα 

1. Αρμόδιο όργανο για την επιβολή των μέτρων κατά των Εκκαθαριστικών Μελών είναι το 
Συμβούλιο της ΕΤ.ΕΚ. ή άλλα προς τούτο εξουσιοδοτημένα όργανά της. Πριν από την 
επιβολή του μέτρου, η ΕΤ.ΕΚ. καλεί εκπροσώπους του Εκκαθαριστικού Μέλους σε 
προφορική ή δια εγγράφου ακρόαση ενώπιον της σε χρόνο που καθορίζεται με τη σχετική 
κοινοποίησή της προς το Εκκαθαριστικό Μέλος. Η διαδικασία της ακρόασης μπορεί να 
παραλείπεται εφόσον η ΕΤ.ΕΚ. κρίνει αναγκαία την άμεση επιβολή του μέτρου για λόγους 
προστασίας της Αγοράς και των συμφερόντων των επενδυτών. 

2. Η ΕΤ.ΕΚ. στο πλαίσιο της διαδικασίας που διεξάγει για την επιβολή μέτρων κατά Μέλους 
δικαιούται: 

α) Να ζητά από το Εκκαθαριστικό Μέλος κάθε στοιχείο ή πληροφορία που θεωρεί 
αναγκαία για τον έλεγχο της υπό κρίση υπόθεσης, περιλαμβανομένων και των 
στοιχείων τηλεφωνικών συνδιαλέξεων του Εκκαθαριστικού Μέλους ή αρχείων 
διακίνησης δεδομένων που τηρεί το Εκκαθαριστικό Μέλος. 

β) Να έχει πρόσβαση σε κάθε έγγραφο που τηρεί το Εκκαθαριστικό Μέλος και 
σχετίζεται με την υπό κρίση υπόθεση, και να λαμβάνει από αυτό αντίγραφό του ή και 
να ζητά την επιβεβαίωση των υποβληθέντων από το Εκκαθαριστικό Μέλος στοιχείων 
και εγγράφων από ανώτερα στελέχη ή καταστατικά όργανα του Εκκαθαριστικού 
Μέλους. 

γ) Να ζητά την αυτοπρόσωπη παράσταση ενώπιον της ενός ή περισσοτέρων 
υπαλλήλων, στελεχών, εκπροσώπων και μελών της διοίκησης του Εκκαθαριστικού 
Μέλους. 

δ) Να διενεργεί επιτόπιους ελέγχους στα γραφεία ή τις εγκαταστάσεις του 
Εκκαθαριστικού Μέλους. 

ε) Να απαιτεί την άμεση διακοπή πρακτικών ή διαδικασιών που εφαρμόζει το 
Εκκαθαριστικό Μέλος κατά τη συμμετοχή του στην εκκαθάριση και το διακανονισμό. 

3. Η ΕΤ.ΕΚ. επιβάλλει μέτρα κατά Εκκαθαριστικού Μέλους σωρευτικά ή διαζευκτικά, ανάλογα 
με την περίπτωση, συνεκτιμώντας κάθε φορά όλες τις αναγκαίες περιστάσεις. 

4. Η απόφαση περί επιβολής μέτρων κατά του Εκκαθαριστικού Μέλους κοινοποιείται σε αυτό 
και αντίγραφο αυτής καταχωρείται στο φάκελο του Εκκαθαριστικού Μέλους που τηρείται 
από τις αρμόδιες υπηρεσίες της ΕΤ.ΕΚ. 

2.2. Επανέλεγχος αποφάσεων 

1. Απόφαση της ΕΤ.ΕΚ. περί επιβολής μέτρων κατά Εκκαθαριστικού Μέλους ή απορριπτική 
απόφαση της ΕΤ.ΕΚ. επί αίτησης για την απόκτηση της ιδιότητας του Μέλους υπόκειται σε 
επανέλεγχο από το Διοικητικό Συμβούλιο της ΕΤ.ΕΚ. κατόπιν σχετικού αιτήματος του 
Εκκαθαριστικού Μέλους που υποβάλλεται μέσα προθεσμία πέντε (5) ημερών από της 
κοινοποίησης της απόφασης στο Εκκαθαριστικό Μέλος. 

2. Η απόφαση επί αιτήματος επανελέγχου κοινοποιείται στο Εκκαθαριστικό Μέλος και 
αντίγραφο αυτής καταχωρείται στο φάκελο του Εκκαθαριστικού Μέλους που τηρείται από 
τις αρμόδιες υπηρεσίες της ΕΤ.ΕΚ. 

2.3. Εκτέλεση αποφάσεων 

1. Εφόσον η απόφαση περί επιβολής μέτρου κατά Εκκαθαριστικού Μέλους καταστεί οριστική 
και ανέκκλητη, αυτή εκτελείται από τα αρμόδια όργανα της ΕΤ.ΕΚ. Σε περίπτωση επιβολής 
χρηματικής ποινής το Εκκαθαριστικό Μέλος οφείλει να καταβάλει το ποσό της ποινής εντός 
προθεσμίας τριάντα (30) ημερών από το χρόνο κατά τον οποίο κατέστη οριστική και 
ανέκκλητη η σχετική απόφαση. 

2. Απόφαση περί επιβολής μέτρου καθίσταται οριστική και ανέκκλητη: 

α) Μετά πάροδο άπρακτης της πενθήμερης προθεσμίας περί υποβολής από το 
Εκκαθαριστικού Μέλος αίτησης επανελέγχου της υπόθεσης. 

β) Με την κοινοποίηση στο Εκκαθαριστικό Μέλος της απόφασης της ΕΤ.ΕΚ. επί 
αιτήματος αυτού περί επανελέγχου της υπόθεσης. 

2.4. Κοινοποίηση αποφάσεων 

1. Η κοινοποίηση κλήσης προς ακρόαση ή αποφάσεων της ΕΤ.ΕΚ. προς το Εκκαθαριστικό 
Μέλος γίνεται με κάθε πρόσφορο μέσο της επιλογής της ΕΤ.ΕΚ., ακόμη και ηλεκτρονικά, 
αρκεί να δύναται η ΕΤ.ΕΚ. να αποδεικνύει ευχερώς την παραλαβή αυτών από το 
Εκκαθαριστικό Μέλος. 

ΜΕΡΟΣ 3. Παροχή στοιχείων 

3.1. Επαγγελματικό απόρρητο 

1. Η ΕΤ.ΕΚ. υποχρεούται να τηρεί το επαγγελματικό απόρρητο ως προς όλα τα στοιχεία, 
δεδομένα και πληροφορίες που περιέρχονται σε γνώση της κατά τη διαδικασία επιβολής 
μέτρων κατά Εκκαθαριστικού Μέλους. 

2. Υπό την προϋπόθεση της τήρησης των κείμενων διατάξεων περί απορρήτου η ΕΤ.ΕΚ. 
παρέχει κατ’ εξαίρεση τα εν λόγω στοιχεία, δεδομένα και πληροφορίες: 

α) στις αρμόδιες εποπτικές αρχές ή σε άλλες αρχές που έχουν κατά νόμο το δικαίωμα 
πρόσβασης και ελέγχου επί των σχετικών στοιχείων, δεδομένων και πληροφοριών 

β) στο Διαχειριστή Αγοράς και 

γ) σε κάθε άλλο φορέα εκκαθάρισης ή διακανονισμού με τον οποίο συνεργάζεται η 
ΕΤ.ΕΚ. εφόσον δεσμεύονται οι φορείς αυτοί από υποχρέωση τήρησης 
επαγγελματικού απορρήτου από το νόμο ή συμβατικώς, από τη συνεργασία τους με 
την ΕΤ.ΕΚ. 

3.2. Ενημέρωση 

1. Η ΕΤ.ΕΚ. ενημερώνει σε κάθε περίπτωση την Επιτροπή Κεφαλαιαγοράς: 

α) Για την επιβολή μέτρου κατά του Εκκαθαριστικού Μέλους και παρέχει σε αυτή κάθε 
αναγκαίο στοιχείο και πληροφορία ως προς τις σχετικές παραβάσεις ή τους λόγους 
επιβολής του μέτρου. 

β) Για την άρση του μέτρου, ενδεικτικούς εφόσον δεν συντρέχουν πλέον λόγοι 
διατήρησής του. 

2. Η ΕΤ.ΕΚ. δύναται να δημοσιοποιεί με κάθε πρόσφορο μέσο της επιλογής της την επιβολή 
μέτρου κατά Εκκαθαριστικού Μέλους καθώς και την άρση του μέτρου. 

ΕΝΟΤΗΤΑ VI. ΧΡΕΩΣΕΙΣ 


1.1. Δικαιώματα ΕΤ.ΕΚ. για παρεχόμενες υπηρεσίες 

1. Για την εκκαθάριση και το διακανονισμό, όπως διενεργούνται σύμφωνα με τους όρους του 
παρόντος Κανονισμού και για την παροχή με οποιοδήποτε τρόπο ή μέσο προς τα 
Εκκαθαριστικά Μέλη, τους Χειριστές ή και τα Μέλη Αγοράς πόσης φύσεως υπηρεσιών 
συναφών με τη διαδικασία εκκαθάρισης και διακανονισμού, που προβλέπονται είτε στην 
κείμενη νομοθεσία, είτε στον παρόντα Κανονισμό, είτε σε τυχόν συμβάσεις που 
συνάπτονται με την ΕΤ.ΕΚ., τα Εκκαθαριστικά Μέλη και τους Χειριστές, τα ως άνω Μέλη 
καταβάλλουν στην ΕΤ.ΕΚ. κάθε είδους χρέωση που καθορίζεται με απόφαση της ΕΤ.ΕΚ. 
και ανακοινώνεται στο διαδικτυακό της τόπο. 

2. Το εκάστοτε ύψος και ο τρόπος υπολογισμού των δικαιωμάτων της ΕΤ.ΕΚ. που ορίζονται 
στην προηγούμενη υποπαράγραφο, καθώς και ο τρόπος καταβολής τους, η κατάργηση ή η 
επιβολή νέων χρεώσεων και δικαιωμάτων πέραν των ενδεικτικά αναφερομένων στις 
προηγούμενη υποπαράγραφο καθορίζονται εκάστοτε με απόφαση της ΕΤ.ΕΚ. και θα 
ισχύουν πέντε (5) εργάσιμες ημέρες από την ημέρα λήψης της σχετικής απόφασης, εκτός 
αν ορίζεται διαφορετικά, κατά περίπτωση. 

3. Η ΕΤ.ΕΚ. και τα Εκκαθαριστικά Μέλη δημοσιοποιούν τις τιμές και τα τέλη, που σχετίζονται 
με τις παρεχόμενες υπηρεσίες, ως και τις μεταβολές αυτών. Δημοσιοποιούν τις τιμές και τα 
τέλη κάθε παρεχόμενης υπηρεσίας χωριστά, συμπεριλαμβανομένων των εκπτώσεων και 
των επιστροφών, καθώς και τους όρους παροχής του οφέλους των εν λόγω μειώσεων. Η 
ΕΤ.ΕΚ. επιτρέπει στα Εκκαθαριστικά Μέλη και, αναλόγως με την περίπτωση, στους 
πελάτες τους, χωριστή πρόσβαση στις διάφορες παρεχόμενες υπηρεσίες. 

4. Η καταβολή των δικαιωμάτων της ΕΤ.ΕΚ. και των πάσης φύσεως χρεώσεων θα πρέπει σε 
κάθε περίπτωση να γίνεται σύμφωνα με τους όρους που καθορίζονται στην σχετική 
απόφαση της ΕΤ.ΕΚ. 

5. Η ΕΤ.ΕΚ. δεν υποχρεούται στην εκτέλεση των προβλεπομένων στον παρόντα Κανονισμό 
καταχωρίσεων και ενεργειών, εάν δεν της έχουν προκαταβληθεί τα δικαιώματα που 
προβλέπονται στον παρόντα Κανονισμό και στις σχετικές αποφάσεις αυτής. 

1.2. Συνδρομές και λοιπές οικονομικές υποχρεώσεις έναντι της ΕΤ.ΕΚ. 

1. Για τη συμμετοχή των Εκκαθαριστικών Μελών και Χειριστών στην εκκαθάριση και το 
διακανονισμό των συναλλαγών και για την παροχή σχετικών υπηρεσιών, τα Εκκαθαριστικά 
Μέλη και οι Χειριστές οφείλουν να καταβάλλουν ολοσχερώς τοις μετρητοίς στην ΕΤ.ΕΚ. 
κάθε είδους χρέωση που καθορίζεται με απόφασή της και αφορά ιδίως δικαίωμα εγγραφής, 
πιστοποίησης, ετήσιας ή περιοδικής συνδρομής, τέλη σύνδεσης με τα συστήματα της 
ΕΤ.ΕΚ., τέλη χρήσης τεχνικών υπηρεσιών της ΕΤ.ΕΚ., κόστη αδειών λογισμικού και λοιπές 
χρεώσεις. 

2. Για την παροχή υπηρεσιών πιστοποίησης της επάρκειας των γνώσεων των συστημάτων 
και των διαδικασιών εκκαθάρισης των φυσικών προσώπων καταβάλλονται στην ΕΤ.ΕΚ. 
δικαιώματα που καθορίζονται με απόφασή της. 

3. Το εκάστοτε ύψος και ο τρόπος υπολογισμού των δικαιωμάτων εγγραφής, πιστοποίησης, 
τελών συνδρομής, τελών σύνδεσης, τελών χρήσης και κόστους αδειών της ΕΤ.ΕΚ. που 
προβλέπονται στις παραγράφους 1 και 2, καθώς και ο τρόπος καταβολής τους, η 

κατάργηση ή η επιβολή νέων χρεώσεων, συνδρομών, τελών και δικαιωμάτων καθορίζονται 
εκάστοτε με απόφαση της ΕΤ.ΕΚ. και θα ισχύουν πέντε (5) εργάσιμες ημέρες από την 
ημέρα λήψεως της σχετικής απόφασης της ΕΤ.ΕΚ., εκτός αν ορίζεται διαφορετικά, κατά 
περίπτωση. 

4. Οι μεταβολές των προβλεπόμενων στην παρούσα παράγραφο συνδρομών και πάσης 
φύσης χρεώσεων δημοσιοποιούνται εντός της ίδιας προθεσμίας σε διακριτό χώρο του 
διαδικτυακού τόπου της ΕΤ.ΕΚ. και γνωστοποιούνται στην Επιτροπή Κεφαλαιαγοράς, στην 
οποία υποβάλλεται αναθεωρημένος κατάλογος του συνόλου των χρεώσεων. 

5. Η καταβολή των προβλεπομένων στην παρούσα παράγραφο συνδρομών και πάσης 
φύσεως χρεώσεων θα πρέπει σε κάθε περίπτωση να γίνεται σύμφωνα με τους όρους που 
καθορίζονται στην σχετική απόφαση της ΕΤ.ΕΚ. 

6. Τα προβλεπόμενα στις παραγράφους 1 και 2 δικαιώματα εγγραφής, τέλη συνδρομής, τέλη 
σύνδεσης και κόστη αδειών, εφόσον καταβληθούν από τα Εκκαθαριστικά Μέλη και τους 
Χειριστές δεν επιστρέφονται σε περίπτωση απώλειας της ιδιότητας του Εκκαθαριστικού 
Μέλους του Χειριστή εκούσιας ή αναγκαστικής για οποιαδήποτε αιτία, 
συμπεριλαμβανομένης της συγχωνεύσεως. 

1.3. Χρεώσεις υπέρ τρίτων 

1. Στον υπολογισμό των χρεώσεων που διενεργεί η ΕΤ.ΕΚ. μπορεί να περιλαμβάνονται και 
χρεώσεις, τέλη και γενικά δικαιώματα που επιβάλλονται από τρίτους, όπως το Ελληνικό 
Δημόσιο, το Διαχειριστή Αγοράς, το Κ.Α.Α. ή άλλους φορείς σχετιζόμενους με την 
εκκαθάριση και το διακανονισμό, τα οποία καταβάλλονται στους ως άνω δικαιούχους μετ’ 
αφαίρεση από την ΕΤ.ΕΚ. των δικών της χρεώσεων ως και του κόστους εργασιών της για 
την είσπραξη αυτών, το οποίο καταλογίζεται στον κατά περίπτωση δικαιούχο. 

2. Το εκάστοτε ύψος και ο τρόπος υπολογισμού του κόστους εργασιών της ΕΤ.ΕΚ. για τη 
διενέργεια χρεώσεων υπέρ τρίτων σύμφωνα με την προηγούμενη παράγραφο, ο τρόπος 
καταβολής του ποσού της σχετικής κοστολόγησης, τυχόν μεταβολές της ή κατάργηση 
αυτής καθορίζονται με απόφαση της ΕΤ.ΕΚ. και ισχύουν πέντε (5) εργάσιμες ημέρες από 
την ημέρα λήψης της σχετικής απόφασης, εκτός αν ορίζεται διαφορετικά και ανάλογα με 
την περίπτωση. 

3. Η ΕΤ.ΕΚ. δημοσιοποιεί στο διαδικτυακό της τόπο πλήρη κατάλογο με τις χρεώσεις της, 
όπως ισχύουν, τον οποίο γνωστοποιεί και στην Επιτροπή Κεφαλαιαγοράς. Η 
δημοσιοποίηση λαμβάνει χώρα εντός της προθεσμίας της παραγράφου 2. 

ΕΝΟΤΗΤΑ VII. ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ & ΤΕΛΙΚΕΣ ΔΙΑΤΑΞΕΙΣ 


ΜΕΡΟΣ 1. Τροποποίηση του Κανονισμού 

1.1. Διαδικασία τροποποίησης 

1. Ο παρών Κανονισμός τροποποιείται με απόφαση της ΕΤ.ΕΚ. η οποία εγκρίνεται από την 
Επιτροπή Κεφαλαιαγοράς ως προς τη συμφωνία με την ισχύουσα εκάστοτε νομοθεσία 
κατά τις διατάξεις του ν. 3606/2007 και τις αποφάσεις της Επιτροπής Κεφαλαιαγοράς που 
εκδίδονται σε εφαρμογή του. Οι τροποποιήσεις που εγκρίνονται από την Επιτροπή 
Κεφαλαιαγοράς ανακοινώνονται σύμφωνα με τις ως άνω κείμενες διατάξεις, δημοσιεύονται 
μαζί με το νέο κείμενο του Κανονισμού στην ιστοσελίδα που ορίζει η ΕΤ.ΕΚ. και δεσμεύουν 
τα πρόσωπα που προβλέπονται στο Πεδίο Εφαρμογής του Κανονισμού. 

2. Η τροποποίηση του Κανονισμού για θέματα που δεν εμπίπτουν στην επόμενη παράγραφο 
αποφασίζεται αφού προηγηθεί διαβούλευση μεταξύ της ΕΤ.ΕΚ. και φορέων που 
εκπροσωπούν τα Εκκαθαριστικά Μέλη και Μέλη Αγοράς. Για τους σκοπούς της 
διαβούλευσης συνιστάται επιτροπή σύμφωνα με την παράγραφο 1.2. Για την υιοθέτηση 
νομοτεχνικής φύσεως τροποποιήσεων, βελτιώσεων ή διορθώσεων επιμέρους διατάξεων 
του Κανονισμού δεν απαιτείται προηγούμενη διαβούλευση. 

3. Τροποποιήσεις νομοθετικών ή κανονιστικών διατάξεων που αναφέρονται στον παρόντα 
Κανονισμό ή ρυθμίζουν σχετικά θέματα ή νέες νομοθετικές ή κανονιστικές διατάξεις που 
επιδρούν στο περιεχόμενό του, εφαρμόζονται και στις σχέσεις μεταξύ της ΕΤ.ΕΚ. και των 
προσώπων που ορίζονται στο Πεδίο Εφαρμογής του παρόντος Κανονισμού αυτοδίκαια 
από το χρόνο έναρξης ισχύος τους, χωρίς να απαιτείται τροποποίηση του Κανονισμού. Η 
επακόλουθη τροποποίηση, εκ του λόγου τούτου του Κανονισμού διενεργείται στις 
περιπτώσεις αυτές αποκλειστικά και μόνο για λόγους ενημέρωσης και κωδικοποίησης του 
κειμένου του Κανονισμού και δεν επηρεάζει το χρόνο ισχύος των νέων διατάξεων. 

1.2. Επιτροπή Τροποποίησης Κανονισμού 

1. Με απόφαση της ΕΤ.ΕΚ. συνιστάται Επιτροπή Τροποποίησης του Κανονισμού. 

2. Η Επιτροπή Τροποποίησης απαρτίζεται από τα παρακάτω πρόσωπα: α) ένα (1) Μέλος της 
επιλέγεται μεταξύ προσώπων που πρόίστανται οργανωτικών μονάδων της ΕΤ.ΕΚ., β) ένα 
(1) Μέλος επιλέγεται μεταξύ προσώπων που είναι Μέλη του Δ.Σ του Χ.Α. και ένα (1) Μέλος 
επιλέγεται μεταξύ προσώπων που είναι Μέλη του Δ.Σ της ΕΤ.ΕΚ., γ) ένα (1) Μέλος 
προτείνεται από το Σύνδεσμο Μελών Χρηματιστηρίου Αθηνών (ΣΜΕΧΑ), δ) δύο (2) Μέλη 
προτείνονται από την Ένωση Εισηγμένων, ε) ένα (1) Μέλος προτείνεται από την Ένωση 
Θεσμικών Επενδυτών και στ) δύο (2) Μέλη προτείνονται από την Ελληνική Ένωση 
Τ ραπεζών. 

3. Έργο της Επιτροπής είναι να συζητά και να εισηγείται προς το Δ.Σ της ΕΤ.ΕΚ. 
τροποποιήσεις στο κείμενο του παρόντος Κανονισμού. Το Δ.Σ της ΕΤ.ΕΚ. διατηρεί το 
δικαίωμα να αποφασίζει ως προς τις τροποποιήσεις ή το κείμενό τους κατά την κρίση του, 
χωρίς να δεσμεύεται από το περιεχόμενο της εισήγησης της Επιτροπής, ή και χωρίς 
σχετική εισήγηση. 

4. Με την απόφαση της ΕΤ.ΕΚ. της παραγράφου 1 καθορίζεται και η θητεία της Επιτροπής, 
καθώς και κάθε άλλο θέμα που αφορά τη λειτουργία της. 

1.3. Επιτροπή Κινδύνου 

1. Η ΕΤ.ΕΚ. συγκροτεί Επιτροπή Κινδύνου η οποία απαρτίζεται από εκπροσώπους των 
Εκκαθαριστικών Μελών, από ανεξάρτητα μέλη του Συμβουλίου της και από εκπροσώπους 
των πελατών, όπου συντρέχει περίπτωση, με βάση τις αρμοδιότητες και τους όρους 
λειτουργίας που προβλέπονται στο άρθρο 28 του Κανονισμού (ΕΕ) 648/2012. 

2. Η Επιτροπή Κινδύνου μπορεί να είναι κοινή για το σύνολο των αγορών που εκκαθαρίζει η 

ΕΤ.ΕΚ. 

3. Η ΕΤ.ΕΚ. εξειδικεύει με απόφασή της κάθε θέμα που αφορά στη λειτουργία της Επιτροπής 
Κινδύνου. 

ΜΕΡΟΣ 2. Τελικές διατάξεις 

2.1. Ισχύς, καταργούμενες και μεταβατικές διατάξεις 

1. Η ισχύς του παρόντος Κανονισμού αρχίζει από 16 Φεβρουάριου 2015 εκτός από τις 
διατάξεις της παραγράφου 4 η ισχύς των οποίων αρχίζει από 6 Φεβρουάριου 2015 εκτός 
εάν ορίζεται αλλιώς στην εγκριτική απόφαση της Επιτροπής Κεφαλαιαγοράς. 

2. Από την έναρξη ισχύος του παρόντος Κανονισμού: 

α) Ο Κανονισμός Εκκαθάρισης Συναλλαγών επί Κινητών Αξιών σε Λογιστική Μορφή, όπως 
εγκρίθηκε με την απόφαση 6/556/8.7.2010 της Επιτροπής Κεφαλαιαγοράς και όπως 
τροποποιημένως ισχύει, καταργείται. 

β) Ο Διαχειριστής Αγοράς του ΜΕΡΟΥΣ 1 παρ. 6 της ΕΝΟΤΗΤΑΣ I του παρόντος 
Κανονισμού υπόκειται ως προς τις οικείες Αγορές του στους όρους και τις διαδικασίες 
εκκαθάρισης της ΕΤ.ΕΚ., όπως θα εξειδικεύονται με τις Αποφάσεις της. 

3. Οι υφιστάμενες, κατά την έναρξη ισχύος του παρόντος, σχέσεις αντισυμβαλλομένου μεταξύ 
της ΕΤ.ΕΚ. και των Εκκαθαριστικών Μελών ανανεώνονται αυτοδίκαια ώστε να διέπονται 
από τους όρους του παρόντος. 

4. Για τις ανάγκες ομαλής μετάβασης και υπαγωγής στους όρους του παρόντος, η ΕΤ.ΕΚ. θα 
υιοθετεί και θα εφαρμόζει διαδικασίες (Διαδικασίες Μετάβασης), με τις οποίες θα 
διενεργείται και θα ολοκληρώνεται σε συνεργασία με τους φορείς της αγοράς και 
εμπλεκόμενους στην εκκαθάριση, όπου απαιτείται, κάθε αναγκαία πράξη για τη λειτουργία 
της εκκαθάρισης και του διακανονισμού σύμφωνα με τον παρόντα Κανονισμό. Μέχρι την 
έναρξη ισχύος του παρόντος και όπως τυχόν ειδικότερα θα ορίζεται με τις Διαδικασίες 
Μετάβασης της ΕΤ.ΕΚ.: 

α) Οι Λογαριασμοί του Συστήματος Αξιών της ΕΤ.ΕΚ., όπως ορίζονται στον καταργούμενο 
βάσει της παραγράφου 2 Κανονισμό, και οι θέσεις αυτών θα μεταφερθούν ως έχουν στο 
Σύστημα της ΕΤ.ΕΚ. για τις ανάγκες της εκκαθάρισης και του διακανονισμού τους βάσει 
των όρων του παρόντος Κανονισμού. 

β) Οι ήδη παρασχεθείσες κατά την έναρξη ισχύος του παρόντος χρηματικές ασφάλειες 
Λογαριασμού θα διατηρούνται ως ασφάλειες σύμφωνα με τους όρους του παρόντος. Οι 
εγγυητικές επιστολές που έχουν παρασχεθεί ως ασφάλεια από τα Εκκαθαριστικά Μέλη, 
όπως ορίζονται και τηρούνται σύμφωνα με τους όρους του καταργούμενου βάσει της 
παραγράφου 2 Κανονισμού, θα παύσουν να λειτουργούν ως ασφάλεια και σε περίπτωση 

ελλείματος θα πρέπει να καλύπτονται με νέες ασφάλειες κατά τους όρους του παρόντος 
εντός προθεσμίας που θα ορίζεται από την ΕΤ.ΕΚ. με τις Διαδικασίες Μετάβασης με τις 
οποίες θα μπορεί να καθορίζεται και κάθε άλλος διαδικαστικός όρος και σχετική 
λεπτομέρεια. 

γ) Το Κεφάλαιο Εκκαθάρισης κατά τους όρους του παρόντος και σύμφωνα με τις 
Διαδικασίες Μετάβασης, όπως λειτουργεί σύμφωνα με τους όρους του καταργούμενου 
βάσει της παραγράφου 2 Κανονισμού, θα επανυπολογιστεί για τις ανάγκες του παρόντος 
Κανονισμού και σύμφωνα με τους όρους αυτού και τις ειδικότερες αποφάσεις της ΕΤ.ΕΚ., 
και τα Εκκαθαριστικά Μέλη θα υποχρεούνται να μετέχουν σε αυτό καταβάλλοντας εισφορές 
και αντίστοιχα δημιουργώντας μερίδα σε αυτό με βάση τους όρους λειτουργίας που θα 
οριστούν. 

5. Τα πρόσωπα στα οποία αφορούν οι διατάξεις του παρόντος Κανονισμού με βάση το Πεδίο 
Εφαρμογής αυτού, ιδίως τα πρόσωπα που κατά την έναρξη ισχύος του παρόντος έχουν 
την ιδιότητα του Μέλους Αγοράς, του Εκκαθαριστικού Μέλους ως και του Χειριστή, 
δεσμεύονται από τις διατάξεις του παρόντος Κανονισμού από την έναρξη ισχύος του, της 
συμμετοχής στο Σύστημα, διενέργειας συναλλαγών, πράξεων εκκαθάρισης και 
διακανονισμού, σύμφωνα με τους όρους του παρόντος, θεωρούμενης ως έγγραφης 
αποδοχής του συνόλου των διατάξεων του παρόντος, εκτός εάν εγγράφως αιτηθούν την 
απώλεια της σχετικής ιδιότητάς τους. 

6. Υφιστάμενα κατά την έναρξη ισχύος του παρόντος άμεσα ή γενικά εκκαθαριστικά μέλη, 
συνδεόμενα με τις Αγορές του ΜΕΡΟΥΣ I παρ. 1 της ΕΝΟΤΗΤΑΣ I του παρόντος 
Κανονισμού, θεωρούνται, από την έναρξη ισχύος του παρόντος, ως Εκκαθαριστικά Μέλη 
ως ορίζονται στον παρόντα Κανονισμό, υπό τις αντίστοιχες ιδιότητες (Άμεσου και Γενικού 
Εκκαθαριστικού Μέλους ), για την Αγορά στην οποία ενεργούν, εφόσον πληρούν τους 
όρους και τις προϋποθέσεις που διέπουν τη λειτουργία τους και συμμορφώνονται με τις 
σχετικές υποχρεώσεις τους σύμφωνα με τον παρόντα Κανονισμό. 

7. Η ιδιότητα του πιστοποιημένου εκκαθαριστή την οποία κατέχει, κατά το χρόνο έναρξης 
ισχύος του παρόντος, υπάλληλος ή στέλεχος εκκαθαριστικού μέλους συνδεόμενου με 
Αγορά του ΜΕΡΟΥΣ I παρ. 1 της ΕΝΟΤΗΤΑΣ I του παρόντος Κανονισμού, διατηρείται 
κανονικά και ισχύει ως έχει κατά τους όρους του παρόντος. Η ΕΤ.ΕΚ. δύναται να εξαρτήσει 
τη διατήρηση της σχετικής ιδιότητας από την παρακολούθηση σεμιναρίων σύμφωνα με τις 
διαδικασίες και αποφάσεις της. Τα Εκκαθαριστικά Μέλη οφείλουν να βεβαιώνουν αρμοδίως 
την ιδιότητα του ως άνω υπαλλήλου ή στελέχους. Η ιδιότητα αυτή δύναται να βεβαιώνεται 
από τις Αρμόδιες Αρχές ή τους Διαχειριστές Αγοράς αναλόγως της κατά περίπτωση 
πιστοποίησης. 

8. Τυχόν εκκρεμείς, κατά την έναρξη ισχύος του παρόντος, αιτήσεις για την απόκτηση της 
ιδιότητας του εκκαθαριστικού μέλους συνδεόμενου με τις διαδικασίες εκκαθάρισης της 
σχετικής Αγοράς θα λογίζονται ως αιτήσεις για την απόκτηση της αντίστοιχης ιδιότητας του 
Εκκαθαριστικού Μέλους του παρόντος Κανονισμού και θα εξετάζονται βάσει των όρων του. 

9. Η ΕΤ.ΕΚ. θα μπορεί να εξειδικεύει κάθε θέμα και αναγκαία λεπτομέρεια στο πλαίσιο της 
λειτουργίας των Διαδικασιών Μετάβασης και σύμφωνα με τις κείμενες διατάξεις υπό τον 
έλεγχο ή την έγκριση όπου απαιτείται της Επιτροπής Κεφαλαιαγοράς. 

Κανονισμός Εκκαθάρισης Συναλλαγών επί Παραγώγων 

Σύμφωνα με το άρθρο 73 του ν. 3606/2007, την υτι' αριθμ. 103/28.7.2014 απόφαση του 
Συμβουλίου της «Εταιρείας Εκκαθάρισης Συναλλαγών Χρηματιστηρίου Αθηνών Α.Ε.» (ΕΤ.ΕΚ.) 
και την εγκριτική απόφαση 1/704/22-01-2015 της Επιτροπής Κεφαλαιαγοράς. 

Πίνακας Περιεχομένων 

ΕΝΟΤΗΤΑ I. ΟΡΙΣΜΟΙ - ΓΕΝΙΚΕΣ ΡΥΘΜΙΣΕΙΣ. 

ΜΕΡΟΣ 1. Ορισμοί. 

ΜΕΡΟΣ 2. Γενικές ρυθμίσεις. 

2.1. Αρμοδιότητες και ευθύνη ΕΤ.ΕΚ. 

2.2. Διοικητικά όργανα ΕΤ.ΕΚ. 

2.3. Αρχεία συναλλαγών. 

2.4. Ενημέρωση. 

2.5. Απόρρητο. 

2.6. Τεχνικές λεπτομέρειες εφαρμογής. 

ΜΕΡΟΣ 3. Προϋποθέσεις για την ανάληψη από την ΕΤ.ΕΚ. της εκκαθάρισης. 

3.1. Κριτήρια καταλληλότητας των Παραγώγων. 

3.2. Κριτήρια καταλληλότητας των προϊόντων δανεισμού τίτλων. 

3.3. Διαδικαστικές προϋποθέσεις για την ανάληψη της εκκαθάρισης Παραγώγου ή 

προϊόντων δανεισμού τίτλων. 

3.4. Διαδικαστικές προϋποθέσεις τροποποίησης των όρων λειτουργίας εισηγμένου 

Παραγώγου . 

ΕΝΟΤΗΤΑ II. ΕΚΚΑΘΑΡΙΣΗ ΤΩΝ ΣΥΝΑΛΛΑΓΩΝ. 

ΜΕΡΟΣ 1. Γενικές ρυθμίσεις. 

1.1. Πεδίο εφαρμογής. 

1.2. Γενικοί όροι ευθύνης και ανανέωσης συναλλαγών. 

ΜΕΡΟΣ 2. Τα Εκκαθαριστικά Μέλη. 

2.1. Πρόσβαση στο Σύστημα. 

2.2. Εκκαθαριστικά Μέλη. 

2.3. Μη Εκκαθαριστικά Μέλη. 

2.4. Απόκτηση της ιδιότητας και λειτουργία του Εκκαθαριστικού Μέλους. 

2.4.1. Προϋποθέσεις απόκτησης της ιδιότητας και λειτουργίας. 

2.4.2. Διαδικασία για την απόκτηση της ιδιότητας. 

2.4.3. Κεφαλαιακές απαιτήσεις. 

2.4.4. Οργανωτική επάρκεια Εκκαθαριστικού Μέλους. 

2.4.5. Ανάληψη της εκκαθάρισης. 

2.4.6. Επαγγελματική επάρκεια. 

2.4.7. Χρήστες του Συστήματος. 

2.4.8. Δικαιώματα εγγραφής και ετήσιας συνδρομής - Χρεώσεις. 

2.4.9. Εισφορές υπέρ Κεφαλαίου Εκκαθάρισης. 

2.4.10. Σύνδεση με δίκτυο για την εκκαθάριση. 

2.4.11. Επικοινωνία της ΕΤ.ΕΚ. με τα Εκκαθαριστικά Μέλη . 

2.4.12. Ενημέρωση της ΕΤ.ΕΚ. 

2.5. Υποχρεώσεις επαγγελματικής συμπεριφοράς. 

2.5.1. Υποχρεώσεις Εκκαθαριστικών Μελών. 

2.5.2. Υποχρεώσεις των Μελών Ανοράς. 

2.6. Παραίτηση Εκκαθαριστικού Μέλους. 

2.6.1. Παραίτηση. 

2.6.2. Προϋποθέσεις παραίτησης. 

ΜΕΡΟΣ 3. Κανόνες εκκαθάρισης των συναλλαγών. 

3.1. Βασικοί κανόνες εκκαθάρισης. 

3.2. Συμμετοχή τρίτων στην εκκαθάριση. 

ΜΕΡΟΣ 4. Λογαριασμοί Εκκαθάρισης, Υπολογαριασμοί Εκκαθάρισης, Λογαριασμοί 

Θέσης και Λογαριασμοί Διακανονισμού. 

4.1. Λογαριασμοί Εκκαθάρισης, Υπολογαριασμοί Εκκαθάρισης και Λογαριασμοί Θέσης 

4.1.1. Λογαριασμοί Εκκαθάρισης. 

4.1.2. Υπολογαριασμοί Εκκαθάρισης. 

4.1.3. Λογαριασμοί Θέσης. 

4.1.4. Κατάργηση Λογαριασμών. 

4.1.5. Ειδικές υποχρεώσεις Εκκαθαριστικών Μελών. 

4.1.6. Δημοσιοποίηση επιπέδων διαχωρισμού περιουσιακών στοιχείων και θέσεων. 

4.2. Λογαριασμοί Διακανονισμού. 

4.3. Ενημέρωση και επαλήθευση στοιχείων. 

ΜΕΡΟΣ 5. Παροχή ασφαλειών υπέρ ΕΤ.ΕΚ. 

5.1. Γενική ρύθμιση. 

5.2. Μορφές ασφάλειας. 

5.3. Αποτιμήσεις ασφαλειών. 

5.4. Δικαιώματα της ΕΤ.ΕΚ. επί των ασφαλειών. 

5.5. Λογαριασμοί ασφαλειών. 

ΜΕΡΟΣ 6. Κεφάλαιο Εκκαθάρισης. 

6.1. Γενικές ρυθμίσεις. 

6.2. Μερίδες. 

6.3. Αρχική και ελάχιστη εισφορά. 

6.4. Κανόνες υπολογισμού του Κεφαλαίου Εκκαθάρισης και των μερίδων των 

Εκκαθαριστικών Μελών. 

6.4.1. Ύψος Μερίδας Εκκαθαριστικού Μέλους. 

6.4.2. Ύψος Κεφαλαίου Εκκαθάρισης. 

6.5. Καταβολές λόγω αναπροσαρμογής μερίδων. 

6.6. Έκτακτες εισφορές. 

6.7. Μη εμπρόθεσμη καταβολή εισφορών στο Κεφάλαιο Εκκαθάρισης. 

6.8. Χρήση και αναπλήρωση διαθεσίμων του Κεφαλαίου Εκκαθάρισης. 

6.9. Πόροι, περιουσία και επιτρεπόμενες επενδύσεις του Κεφαλαίου Εκκαθάρισης.... 

ΜΕΡΟΣ 7. Η διαδικασία της εκκαθάρισης των συναλλαγών. 

7.1. Γενική ρύθμιση. 

7.2. Γνωστοποίηση των προς εκκαθάριση συναλλαγών. 

7.3. Διάρθρωση συναλλαγών. 

7.3.1. Διαδικασίες διάρθρωσης. 

7.3.2. Αλλαγή Κωδικού Διαπραγμάτευσης. 

7.3.3. Αλλαγή Λογαριασμού Θέσης. 

7.3.4. Αλλαγή Υπολογαριασμού ή Λογαριασμού Εκκαθάρισης - Μετάθεση εκκαθάρισης 

7.4. Οριστικοποίηση των θέσεων. 

7.5. Υπολογισμός, συμψηφισμός και αποτίμηση θέσεων. 

7.6. Αποτίμηση ασφαλειών. 

7.7. Υπολογισμός απαιτήσεων παροχής Περιθωρίου ασφάλισης. 

7.8. Υπολογισμός και παρακολούθηση Ορίων. 

7.8.1. Πιστωτικά Όρια. 

7.8.2. Όριο Θέσης. 

7.9. Υπολογισμός των προς διακανονισμό δικαιωμάτων και απαιτήσεων. 

7.10. Άσκηση δικαιωμάτων. 

7.10.1. Άσκηση δικαιώματος προαίρεσης. 

7.10.2. Άσκηση δικαιωμάτων σε προϊόντα δανεισμού τίτλων. 

7.11. Αναπροσαρμογή των θέσεων λόγω εταιρικών πράξεων. 

7.12. Ανακοίνωση αποτελεσμάτων εκκαθάρισης. 

7.13. Μετάθεση διακανονισμού. 

7.14. Γνωστοποίηση Λογαριασμού Διακανονισμού Αξιών. 

7.15. Εκτέλεση πράξεων Διαμεσολαβητή στους δικαιούχους. 

7.15.1. Λογαριασμός Θέσης Πελατείας και Λογαριασμός Διαμεσολαβητή. 

7.15.2. Χρήση Λογαριασμού Διαμεσολαβητή. 

7.16. Συναινετική μεταφορά θέσεων. 

ΕΝΟΤΗΤΑ III. ΔΙΑΚΑΝΟΝΙΣΜΟΣ ΤΩΝ ΣΥΝΑΛΛΑΓΩΝ. 

ΜΕΡΟΣ 1. Πεδίο εφαρμογής. 

ΜΕΡΟΣ 2. Συμμετοχή στις διαδικασίες διακανονισμού. 

2.1. Γενική ρύθμιση. 

2.2. Λογαριασμοί Διακανονισμού. 

2.2.1. Λογαριασμοί Χρηματικού Διακανονισμού. 

2.2.2. Λογαριασμοί Διακανονισμού Αξιών. 

2.3. Ειδικές διατάξεις για την κατάσχεση. 

2.4. Αδυναμία γνωστοποίησης στοιχείων χρηματικού διακανονισμού. 

ΜΕΡΟΣ 3. Γενικές αρχές του διακανονισμού. 

3.1. Διακανονισμός σε κύκλους. 

3.2. Διακανονισμός. 

3.3. Τεχνικές λεπτομέρειες. 

ΕΝΟΤΗΤΑ IV. ΥΠΕΡΗΜΕΡΙΑ. 

ΜΕΡΟΣ 1. Βασικές ρυθμίσεις. 

1.1. Περιπτώσεις υπερημερίας. 

1.2. Ενημέρωση. 

ΜΕΡΟΣ 2. Διαχείριση Υπερημερίας. 

2.1. Γενικές διατάξεις. 

2.2. Επιμέρους δικαιώματα της ΕΤ.ΕΚ. 

2.3. Συναλλαγές κάλυψης από την ΕΤ.ΕΚ. 

2.4. Εκκαθαριστικός συμψηφισμός. 

2.5. Υπολογισμός ζημίας και τρόπος κάλυψης της. 

2.6. Χρήση ή εκποίηση ασφαλειών. 

2.7. Υποκατάσταση διαχειριστή. 

2.8. Αφερεγγυότητα Εκκαθαριστικού Μέλους. 

ΕΝΟΤΗΤΑ V. ΜΕΤΡΑ ΚΑΤΑ ΤΩΝ ΕΚΚΑΘΑΡΙΣΤΙΚΩΝ ΜΕΛΩΝ. 

ΜΕΡΟΣ 1. Είδη μέτρων και περιπτώσεις επιβολής τους. 

1.1. Είδη μέτρων. 

1.2. Περιπτώσεις επιβολής των μέτρων. 

ΜΕΡΟΣ 2. Διαδικασία επιβολής των μέτρων. 

2.1. Αρμόδια όργανα. 

2.2. Επανέλεγχος αποφάσεων. 

2.3. Εκτέλεση αποφάσεων. 

2.4. Κοινοποίηση αποφάσεων. 

ΜΕΡΟΣ 3. Επαγγελματικό απόρρητο. 

3.2. Ενημέρωση. 

ΕΝΟΤΗΤΑ VI. ΧΡΕΩΣΕΙΣ.. 

1.1. Δικαιώματα ΕΤ.ΕΚ. για παρεχόμενες υπηρεσίες. 

1.2. Συνδρομές και λοιπές οικονομικές υποχρεώσεις έναντι της ΕΤ.ΕΚ. 

1.3. Χρεώσεις υπέρ τρίτων. 

ΕΝΟΤΗΤΑ VII. ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ & ΤΕΛΙΚΕΣ ΔΙΑΤΑΞΕΙΣ 
ΜΕΡΟΣ 1. Τροποποίηση του Κανονισμού. 

1.1. Διαδικασία τροποποίησης. 

1.2. Επιτροπή Τροποποίησης Κανονισμού. 

1.3. Επιτροπή Κινδύνου. 

ΜΕΡΟΣ 2. Τελικές διατάξεις. 

2.1. Ισχύς, καταργούμενες και μεταβατικές διατάξεις. 


ΕΝΟΤΗΤΑ VIII. Παράρτημα 

ΑΤΗΕΧΟίΕΑΒ 


Πεδίο Εφαρμογής του Κανονισμού 

1. Από την ημερομηνία ισχύος της απόφασης της Επιτροπής Κεφαλαιαγοράς για την 
έγκριση του παρόντος Κανονισμού, ως και των τυχόν τροποποιήσεών του, ο Κανονισμός, 
όπως εκάστοτε ισχύει, δεσμεύει σύμφωνα με το ν. 3606/2007, τους Διαχειριστές Αγοράς, 
τα Μέλη Αγοράς, τα Εκκαθαριστικά Μέλη, την Ε.Λ.Κ.Α.Τ., τους Χειριστές, τα λοιπά 
συνεργαζόμενα με την ΕΤ.ΕΚ. συστήματα και φορείς πληρωμών και διακανονισμού, ως 
και κάθε άλλο πρόσωπο σχετιζόμενο με τις συναλλαγές, που εκκαθαρίζει η ΕΤ.ΕΚ., ή και 
την εκκαθάριση και το διακανονισμό αυτών. 

2. Με την υποβολή της αίτησης προς κτήση της ιδιότητας Εκκαθαριστικού Μέλους, Μέλους 
Αγοράς ή Χειριστή, ο αϊτών προσχωρεί στο σύνολο των διατάξεων του Κανονισμού και 
αποδέχεται τις υποχρεώσεις που αφορούν σε αυτό. Σε κάθε περίπτωση θεωρείται ότι 
υφίσταται αποδοχή του παρόντος Κανονισμού προσώπου οριζόμενου στην παράγραφο 
1 από το χρόνο λειτουργίας του σύμφωνα με τους όρους του παρόντος. 

3. Όπου στον παρόντα Κανονισμό προβλέπονται υποχρεώσεις που βαρύνουν πρόσωπα τα 
οποία δεν είναι Εκκαθαριστικά Μέλη, Μέλη Αγοράς ή Χειριστές, αλλά συνδέονται 
συμβατικώς με αυτά, ενδεικτικώς με την ιδιότητα πελάτη, του μέλους του Συμβουλίου ή 
του βοηθού εκπληρώσεως ή του προστηθέντος, τα Εκκαθαριστικά Μέλη, τα Μέλη 
Αγοράς και οι Χειριστές, κατά περίπτωση, οφείλουν να διασφαλίζουν με τον κατάλληλο 
τρόπο και σύμφωνα με τις τυχόν υποδείξεις της ΕΤ.ΕΚ. τη δέσμευση των προσώπων 
αυτών ως προς τις διατάξεις του Κανονισμού και τις υποχρεώσεις τους που απορρέουν 
από τον Κανονισμό. 

4. Η επαρκής γνώση και η τήρηση των κανόνων του παρόντος Κανονισμού είναι αυτοτελής 
υποχρέωση των προσώπων που αναφέρονται στις προηγούμενες παραγράφους και δεν 
τα απαλλάσσει σε καμία περίπτωση από άλλες υποχρεώσεις τους που απορρέουν από 
τη νομοθεσία ή επιβάλλονται από την αρμόδια, κατά περίπτωση, εποπτική αρχή. 

5. Οι διατάξεις του Κανονισμού ερμηνεύονται σύμφωνα με την καλή πίστη, τα 
συναλλακτικά ήθη και τις αποδεκτές πρακτικές της κεφαλαιαγοράς, με γνώμονα τη 
διασφάλιση της ορθής και εύρυθμης λειτουργίας του χρηματοπιστωτικού συστήματος. 
Στον παρόντα Κανονισμό έχουν εφαρμογή ιδίως οι διατάξεις των άρθρων 173, 193, 196, 
200 και 288 του Αστικού Κώδικα. Ενδεχόμενη μη ισχύς κάποιας διάταξης του παρόντος 
Κανονισμού, για οποιοδήποτε λόγο, δεν θίγει την ισχύ και δεσμευτικότητα των 
υπολοίπων διατάξεων του Κανονισμού. 

6. Εκτός εάν άλλως ορίζεται ρητά στον παρόντα Κανονισμό, όπου γίνεται σε αυτόν 
αναφορά σε νόμους, , αποφάσεις, κανονισμούς και γενικότερα σε κείμενα θεσμικού 
περιεχομένου, περιλαμβανομένων ως τέτοιων και των ενωσιακών ρυθμίσεων, τούτα 
νοούνται όπως ισχύουν κάθε φορά. Αντιστοίχως, όπου γίνεται αναφορά στον παρόντα 
Κανονισμό νοείται όπως ισχύει κάθε φορά. 

ΕΝΟΤΗΤΑ I. ΟΡΙΣΜΟΙ - ΓΕΝΙΚΕΣ ΡΥΘΜΙΣΕΙΣ 


ΜΕΡΟΣ 1. Ορισμοί 

Για τις ανάγκες εφαρμογής του παρόντος Κανονισμού νοούνται ως: 

Αγορά Αξιών: Η οργανωμένη αγορά αξιών του Χ.Α. που λειτουργεί σύμφωνα με τα 
προβλεπόμενα στον Κανονισμό Χρηματιστηρίου Αθηνών και η Εναλλακτική Αγορά (ΕΝ.Α.) που 
λειτουργεί σύμφωνα με τους Κανόνες Λειτουργίας ΕΝ.Α., οι οποίες έχουν λάβει άδεια από την 
Επιτροπή Κεφαλαιαγοράς, διέπονται από το εθνικό δίκαιο και των οποίων οι συναλλαγές 
εκκαθαρίζονται από την ΕΤ.ΕΚ. σύμφωνα με τα προβλεπόμενα στον Κανονισμό Εκκαθάρισης 
Συναλλαγών επί Κινητών αξιών σε Λογιστική Μορφή. 

Αγορά Παραγώγων: Η Αγορά Παραγώγων του Χ.Α. που έχει λάβει άδεια από την Επιτροπή 
Κεφαλαιαγοράς, λειτουργεί σύμφωνα με τα προβλεπόμενα στον Κανονισμό Χρηματιστηρίου 
Αθηνών και διέπεται από το εθνικό δίκαιο, ως και η Αγορά Παραγώγων του 5ΙΒΕΧ που έχει 
λάβει άδεια από την εποπτική αρχή «θοιηίεώ ΝθξϊοηθΙθ 3 Ν/θΙοπΙογ ΜοόίΙίθΓθ ΚοηΊθπώη» 
(ΝθΐϊοηθΙ 5θευπΐίθ$ θοιηηιίεείοη (ΚΝ5Θ)), λειτουργεί σύμφωνα με τα προβλεπόμενα στο σχετικό 
Κανονισμό Αγοράς του 5ΙΒΕΧ και διέπεται από το ρουμάνικο δίκαιο, οι συναλλαγές των οποίων 
εκκαθαρίζονται από την ΕΤ.ΕΚ. σύμφωνα με τις κείμενες διατάξεις και τα προβλεπόμενα στον 
παρόντα Κανονισμό. Όπου στον παρόντα Κανονισμό αναφέρεται ο όρος Αγορά Παραγώγων, σε 
ενικό ή πληθυντικό αριθμό, νοούνται αμφότερες οι παραπάνω αγορές ή έκαστη κατά 
περίπτωση, εκτός αν άλλως ορίζεται ρητά. 

Αγορά: Η Αγορά Παραγώγων και ο Μηχανισμός Δανεισμού Τίτλων. Όπου στον παρόντα 
Κανονισμό αναφέρεται ο όρος Αγορά, σε ενικό ή πληθυντικό αριθμό, νοούνται όλες οι 
παραπάνω αγορές ή έκαστη κατά περίπτωση, εκτός αν άλλως ορίζεται ρητά. 

Αρμόδιες Αρχές: Οι αρχές που είναι αρμόδιες για την εποπτεία του προσώπου στο οποίο 
σύμφωνα με το Πεδίο Εφαρμογής και τους ειδικότερους όρους του παρόντος αναφέρονται 
κατά περίπτωση. 

Δανειοδοσία ή δανειοληφία τίτλων: Η δανειοδοσία ή δανειοληψία τίτλων ή πώληση ή αγορά 
τίτλων με σύμφωνο επαναγοράς ή επαναπώλησης, όπως προκύπτει από τις συναλλαγές επί 
προϊόντων δανεισμού τίτλων στον Μηχανισμό Δανεισμού Τίτλων του Χ.Α. 

Δελτίο Στοιχείων: Το δελτίο που τηρεί το Εκκαθαριστικό Μέλος ημερησίως ανά πελάτη, σε 
σταθερό μέσο που παρέχει εχέγγυα ασφαλούς τήρησης, με όλα τα στοιχεία και τις 
πληροφορίες σε σχέση με την εκκαθάριση και το διακανονισμό των συναλλαγών και θέσεων 
του πελάτη, περιλαμβανομένων ενδεικτικώς των εκκρεμών συναλλαγών και θέσεων του 
πελάτη σε σχέση με τις διαδικασίες εκκαθάρισης, όπως αυτές προκύπτουν μετά το πέρας κάθε 
ημέρας εκκαθάρισης και υπολογισμού του κινδύνου σύμφωνα με τους όρους του παρόντος, 
των δικαιωμάτων και υποχρεώσεων εκπλήρωσης του πελάτη σε σχέση με τις θέσεις αυτές, των 
παρασχεθεισών από τον πελάτη εξασφαλίσεων, των κινήσεων και εγγραφών των λογαριασμών 
του πελάτη σε σχέση με την εκκαθάριση και το διακανονισμό των συναλλαγών, ως και κάθε 
άλλο σχετικό στοιχείο το οποίο μπορεί να εξειδικεύει η ΕΤ.ΕΚ. με απόφασή της καθορίζοντας 
και κάθε σχετικό τεχνικό όρο εφαρμογής. 

Διαμεσολαβητής: Ε.Π.Ε.Υ. ή πιστωτικό ίδρυμα κατά την έννοια του ν. 3606/2007 και της 
Οδηγίας 2004/39/ΕΚ που διενεργεί μέσω Μελών Αγοράς συναλλαγές επ' ονόματίτου αλλά για 
λογαριασμό πελατών, από τις οποίες οι προκύπτουσες θέσεις τηρούνται μέσω Λογαριασμού 
Θέσης Πελατείας σύμφωνα με τους όρους του παρόντος Κανονισμού. 

Διαχειριστής Αγοράς: Η ανώνυμη εταιρία με την επωνυμία «Ελληνικά Χρηματιστήρια- 
Χρηματιστήριο Αθηνών Α.Ε.» (Χρηματιστήριο Αθηνών ή Χ.Α.) και η ανώνυμη εταιρία με την 
επωνυμία «5.0. 5ΙΒΕΧ - 5ίόίυ 5ΐοεΚ ΕχεΓΐ3Π§θ 5.Α.» (5ΙΒΕΧ) που λειτουργούν ως διαχειριστές 
αγοράς Παραγώγων σύμφωνα με την Οδηγία 2004/39/ΕΚ (ΜίΡΙϋ) και το δίκαιο που τις διέπει 
σε σχέση με την Αγορά Παραγώγων που έκαεπη διαχειρίζεται και για τις συναλλαγές των 
οποίων την εκκαθάριση διενεργεί η ΕΤ.ΕΚ. σύμφωνα με τις κείμενες διατάξεις και τα 
προβλεπόμενα στον παρόντα Κανονισμό. Όπου επον παρόντα Κανονισμό αναφέρεται ο όρος 
Διαχειριστής Αγοράς, σε ενικό ή πληθυντικό αριθμό, νοούνται αμφότεροι οι παραπάνω 
Διαχειριστές Αγοράς ή έκαστος κατά περίπτωση, εκτός αν άλλως ορίζεται ρητά. 

Διαχειριστής: Ε.Π.Ε.Υ. ή πιστωτικό ίδρυμα κατά την έννοια του ν. 3606/2007 και της Οδηγίας 
2004/39/ΕΚ που προβαίνει σε συγκεντρωτική εκτέλεση εντολών πελατών του στο πλαίσιο 
διαχείρισης χαρτοφυλακίων των πελατών που διενεργεί σύμφωνα με τις κείμενες διατάξεις. 

Ειδικοί Ίδιοι Πόροι: Το ποσό που διαθέτει η ΕΤ.ΕΚ. για την κάλυψη υπερημερίας 
Εκκαθαριστικού Μέλους το οποίο χρησιμοποιείται μετά τη χρήση της μερίδας του στο 
Κεφάλαιο Εκκαθάρισης προς κάλυψή της υπερημερίας και πριν προβεί σε χρήση των μερίδων 
στο Κεφάλαιο Εκκαθάρισης των ενήμερων Εκκαθαριστικών Μελών σύμφωνα με τους όρους 
του παρόντος Κανονισμού. 

Εκκαθαριστικό Μέλος: Ε.Π.ΕΥ. ή πιστωτικό ίδρυμα, ως ορίζονται κατά τις κείμενες διατάξεις 
ιδίως το ν. 3606/2007 και την Οδηγία 2004/39/ΕΚ, που συμμετέχει στο Σύστημα για την 
εκκαθάριση και το διακανονισμό των συναλλαγών που εκκαθαρίζει η ΕΤ.ΕΚ. και ευθύνεται 
έναντι της ΕΤ.ΕΚ. για την εκπλήρωση των πάσης φύσεως υποχρεώσεων που απορρέουν από τη 
συμμετοχή αυτή σύμφωνα με τους όρους του παρόντος Κανονισμού. Όπου στον παρόντα 
Κανονισμό αναφέρεται ο όρος «Εκκαθαριστικά Μέλη», σε ενικό ή πληθυντικό αριθμό, 
νοούνται τόσο τα Άμεσα Εκκαθαριστικά Μέλη όσο και τα Γενικά Εκκαθαριστικά Μέλη, όπως 
ορίζονται στον παρόντα Κανονισμό, ή έκαστο κατά περίπτωση εκτός εάν άλλως ορίζεται ρητά. 

Επενδυτής: Φυσικό ή νομικό πρόσωπο ή άλλο νομικό μόρφωμα που έχει κατά το δίκαιο που το 
διέπει συναλλακτική ικανότητα, όπως ενδεικτικώς αμοιβαίο κεφάλαιο ή ταμείο κατά τις 
κείμενες διατάξεις, για το οποίο τηρείται Λογαριασμός Θέσης Επενδυτή σύμφωνα με τους 
όρους του παρόντος Κανονισμού. 

Επιτροπή Κινδύνου: Η επιτροπή που απαρτίζεται από εκπροσώπους των Εκκαθαριστικών 
Μελών, από ανεξάρτητα μέλη του Συμβουλίου της ΕΤ.ΕΚ. και από εκπροσώπους των πελατών 
της, όπως εξειδικεύονται με τους όρους του παρόντος Κανονισμού που λειτουργεί σύμφωνα με 
τους όρους του παρόντος και κατά τα προβλεπόμενα στις διατάξεις του Κανονισμού (ΕΕ) 
648/2012. 

ΕΤ.ΕΚ.: Η ανώνυμη εταιρία με την επωνυμία «Εταιρεία Εκκαθάρισης Συναλλαγών 
Χρηματιστηρίου Αθηνών Ανώνυμη Εταιρεία» και διακριτικό τίτλο «ΑΤΗΕΧΟΙθθγ» που λειτουργεί 
ως κεντρικός αντισυμβαλλόμενος κατά την έννοια του Κανονισμού (ΕΕ) 648/2012 και 
διαχειριστής Συστήματος του ν. 3606/2007 για την εκκαθάριση των συναλλαγών σύμφωνα με 
τα προβλεπόμενα στον παρόντα Κανονισμό. 

Ε.Λ.Κ.Α.Τ.: Η ανώνυμη εταιρία με την επωνυμία «Ελληνικό Κεντρικό Αποθετήριο Τίτλων», που 
ενεργεί ως διαχειριστής του Σ.Α.Τ. και Κεντρικό Αποθετήριο Αξιών σύμφωνα με τις κείμενες 
διατάξεις, ιδίως το ν. 3756/2009. 

Κανονισμός Αγοράς: Ο Κανονισμός Χρηματιστηρίου Αθηνών (Χ.Α.) του ν. 3606/2007 σε σχέση 
με την Αγορά Παραγώγων και τον Μηχανισμό Δανεισμού Τίτλων του Χ.Α. ως και ο Κανονισμός 
ή οι Κανόνες γενικώς που διέπουν τη λειτουργία της Αγοράς Παραγώγων του 5ΙΒΕΧ κατά την 
Οδηγία 2004/39/ΕΚ και το ρουμάνικο δίκαιο. Όπου στον παρόντα Κανονισμό αναφέρεται ο 
όρος «Κανονισμός Αγοράς», σε ενικό ή πληθυντικό αριθμό, νοούνται αμφότεροι οι παραπάνω 
Κανονισμοί ή έκαστος κατά περίπτωση εκτός αν άλλως ορίζεται ρητά. 

Κανονισμός Λειτουργίας Σ.Α.Τ.: Ο Κανονισμός Λειτουργίας του Συστήματος Αυλών Τίτλων που 
έχει καταρτιστεί δυνάμει της απόφασης 3/304/10.6.2004 του Διοικητικού Συμβουλίου της 
Επιτροπής Κεφαλαιαγοράς όπως ισχύει. 

Κανονισμός: Ο παρών Κανονισμός Εκκαθάρισης Συναλλαγών επί Παραγώγων που καταρτίζεται 
από την ΕΤ.ΕΚ. σύμφωνα με τις κείμενες διατάξεις. Όπου αναφέρεται στον παρόντα Κανονισμό 
ο όρος «Κανονισμός» νοούνται και οι Αποφάσεις που εκδίδονται σε εφαρμογή του. 

Κεφάλαιο Εκκαθάρισης: Το προχρηματοδοτημένο κεφάλαιο που λειτουργεί σύμφωνα με τον 
Κανονισμό (ΕΕ) 648/2012 και το ν. 3606/2007 που διαχειρίζεται η ΕΤ.ΕΚ. για την προστασία του 
Συστήματος από πιστωτικούς κινδύνους των Εκκαθαριστικών Μελών, όπως προκύπτουν από 
την εκκαθάριση, σύμφωνα με τους όρους του παρόντος Κανονισμού. 

Κινητές Αξίες: Οι κινητές αξίες που συνιστούν υποκείμενη αξία Παραγώγου διακανονιζόμενου 
με φυσική παράδοση κατά τους όρους του Κανονισμού Αγοράς ή που αποτελούν αντικείμενο 
ασφάλειας παρεχόμενης κατά τους όρους του παρόντος, ανάλογα με την περίπτωση. Κωδικός 
Διαπραγμάτευσης: Ο κωδικός διαπραγμάτευσης που χειρίζεται για κάθε Αγορά Μέλος Αγοράς 
για τη διενέργεια συναλλαγών στην Αγορά, όπως κατά περίπτωση ορίζεται στον Κανονισμό 
Αγοράς. 

Λογαριασμός Αξιών: Ο Λογαριασμός Αξιών Μερίδας στο Σ.Α.Τ. κατά την έννοια του 
Κανονισμού Λειτουργίας Σ.Α.Τ., περιλαμβανομένων του Ειδικού Λογαριασμού και των 
Μεταβατικών Λογαριασμών κατά τα προβλεπόμενα στον ως άνω Κανονισμό. Όπου στον 
παρόντα Κανονισμό αναφέρεται ο όρος «Λογαριασμός Αξιών» νοείται ο Λογαριασμός Αξιών 
Μερίδας στο Σ.Α.Τ. ανεξαρτήτου κατηγορίας. 

Λογαριασμός Διακανονισμού Αξιών: Ο λογαριασμός που διατηρεί Χειριστής στο Σ.Α.Τ. ή, όπου 
συντρέχει περίπτωση, σε άλλο αντίστοιχο σύστημα, για το διακανονισμό επί κινητών αξιών των 
συναλλαγών σύμφωνα με τους όρους του παρόντος Κανονισμού. Για τις ανάγκες του παρόντος 
Κανονισμού, οι Λογαριασμοί Χειριστή στο Σ.Α.Τ. θεωρούνται ως Λογαριασμοί Διακανονισμού 
Αξιών. 

Λογαριασμός Εκκαθάρισης Ιδιου: Ο λογαριασμός που διατηρεί Εκκαθαριστικό Μέλος επ' 
ονόματί του στο Σύστημα για την εκκαθάριση των ίδιων συναλλαγών του σύμφωνα με τους 
όρους του παρόντος Κανονισμού. 

Λογαριασμός Εκκαθάρισης Πελατείας: Ο λογαριασμός που διατηρεί Εκκαθαριστικό Μέλος για 
πελάτες του στο Σύστημα για την εκκαθάριση των συναλλαγών των πελατών σύμφωνα με τους 
όρους του παρόντος Κανονισμού. 

Λογαριασμός Εκκαθάρισης Πελάτη: Ο λογαριασμός που διατηρεί Εκκαθαριστικό Μέλος επ' 
ονόματι Πελάτη του στο Σύστημα για την εκκαθάριση των συναλλαγών του Πελάτη σύμφωνα 
με τους όρους του παρόντος Κανονισμού. 

Λογαριασμός Εκκαθάρισης: Ο Λογαριασμός Εκκαθάρισης Ιδιου, ο Λογαριασμός Εκκαθάρισης 
Πελατείας και ο Λογαριασμός Εκκαθάρισης Πελάτη. Όπου στον παρόντα Κανονισμό 
αναφέρεται ο όρος «Λογαριασμός Εκκαθάρισης», σε ενικό ή πληθυντικό αριθμό, νοούνται όλοι 
οι παραπάνω Λογαριασμοί Εκκαθάρισης ή έκαστος κατά περίπτωση εκτός αν άλλως ορίζεται 
ρητά. 

Λογαριασμός Θέσης Διαχειριστή: Ο Λογαριασμός στο Σύστημα που συνδέεται με 
Υπολογαριασμό Εκκαθάρισης του Εκκαθαριστικού Μέλους μέσω του οποίου καταχωρούνται, 
κατά δήλωση του Εκκαθαριστικού Μέλους, θέσεις που προκύπτουν από συναλλαγές 
συγκεντρωτικής εκτέλεσης εντολών του Διαχειριστή που δεν έχουν επιμεριστεί σε Κωδικούς 
Διαπραγμάτευσης πελατών του, όπως διενεργούνται βάσει Πιστωτικού Ορίου του σχετικού 
Υπολογαριασμού Εκκαθάρισης. 

Λογαριασμός Θέσης Ειδικού Διαπραγματευτή Αξιών: Ο Λογαριασμός στο Σύστημα που 
συνδέεται με Υπολογαριασμό Εκκαθάρισης του Εκκαθαριστικού Μέλους μέσω του οποίου 
καταχωρούνται, κατά δήλωση του Εκκαθαριστικού Μέλους, θέσεις του Ειδικού 

Διαπραγματευτή Αξιών, όπως προκύπτουν από συναλλαγές που διενεργούνται στο πλαίσιο της 
ειδικής διαπραγμάτευσης σύμφωνα με τον Κανονισμό Χρηματιστηρίου Αθηνών βάσει 
Πιστωτικού Ορίου του σχετικού Υπολογαριασμού Εκκαθάρισης κατά τους όρους παρόντος. 

Λογαριασμός Θέσης Ειδικού Διαπραγματευτή Δ.Α.Κ.: Ο Λογαριασμός στο Σύστημα που 
συνδέεται με Υπολογαριασμό Εκκαθάρισης του Εκκαθαριστικού Μέλους μέσω του οποίου 
καταχωρούνται, κατά δήλωση του Εκκαθαριστικού Μέλους, θέσεις του Ειδικού 

Διαπραγματευτή Δ.Α.Κ., όπως προκύπτουν από συναλλαγές που διενεργούνται στο πλαίσιο της 
ειδικής διαπραγμάτευσης σύμφωνα με τον Κανονισμό Χρηματιστηρίου Αθηνών βάσει 
Πιστωτικού Ορίου του σχετικού Υπολογαριασμού Εκκαθάρισης κατά τους όρους παρόντος. 

Λογαριασμός Θέσης Ειδικού Διαπραγματευτή Παραγώγων: Ο Λογαριασμός στο Σύστημα που 
συνδέεται με Υπολογαριασμό Εκκαθάρισης του Εκκαθαριστικού Μέλους μέσω του οποίου 
καταχωρούνται, κατά δήλωση του Εκκαθαριστικού Μέλους, θέσεις του Ειδικού 

Διαπραγματευτή Παραγώγων, όπως προκύπτουν από συναλλαγές που διενεργούνται στο 
πλαίσιο της ειδικής διαπραγμάτευσης σύμφωνα με τον Κανονισμό Αγοράς βάσει Πιστωτικού 
Ορίου του σχετικού Υπολογαριασμού Εκκαθάρισης κατά τους όρους παρόντος. 

Λογαριασμός Θέσης Ειδικού Διαπραγματευτή Παραστατικών Τίτλων: Ο Λογαριασμός στο 
Σύστημα που συνδέεται με Υπολογαριασμό Εκκαθάρισης του Εκκαθαριστικού Μέλους μέσω 
του οποίου καταχωρούνται, κατά δήλωση του Εκκαθαριστικού Μέλους, θέσεις του Ειδικού 
Διαπραγματευτή Παραστατικών Τίτλων, όπως προκύπτουν από συναλλαγές που διενεργούνται 
στο πλαίσιο της ειδικής διαπραγμάτευσης σύμφωνα με τον Κανονισμό Χρηματιστηρίου 
Αθηνών βάσει Πιστωτικού Ορίου του σχετικού Υπολογαριασμού Εκκαθάρισης κατά τους όρους 
παρόντος. 

Λογαριασμός Θέσης Ειδικού Διαπραγματευτή Σ.Χ.Π.: Ο Λογαριασμός στο Σύστημα που 
συνδέεται με Υπολογαριασμό Εκκαθάρισης του Εκκαθαριστικού Μέλους μέσω του οποίου 
καταχωρούνται, κατά δήλωση του Εκκαθαριστικού Μέλους, θέσεις του Ειδικού 
Διαπραγματευτή Σ.Χ.Π., όπως προκύπτουν από συναλλαγές που διενεργούνται στο πλαίσιο της 

ειδικής διαπραγμάτευσης σύμφωνα με τον Κανονισμό Χρηματιστηρίου Αθηνών βάσει 
Πιστωτικού Ορίου του σχετικού Υπολογαριασμού Εκκαθάρισης κατά τους όρους παρόντος. 

Λογαριασμός Θέσης Επενδυτή: Ο Λογαριασμός στο Σύστημα που συνδέεται με 
Υπολογαριασμό Εκκαθάρισης Πελάτη ή Πελατείας του Εκκαθαριστικού Μέλους μέσω του 
οποίου καταχωρούνται, κατά δήλωση του Εκκαθαριστικού Μέλους, θέσεις για τον Επενδυτή, 
όπως προκύπτουν από συναλλαγές που διενεργούνται βάσει Πιστωτικού Ορίου του σχετικού 
Υπολογαριασμού Εκκαθάρισης κατά τους όρους παρόντος. Για τις ανάγκες προσδιορισμού του 
Λογαριασμού Θέσης Επενδυτή που αντιστοιχεί σε Υπολογαριασμό Εκκαθάρισης Πελάτη και 
Λογαριασμό Εκκαθάρισης Πελάτη, ως Επενδυτής νοείται ο Πελάτης. 

Λογαριασμός Θέσης Ιδιου: Ο Λογαριασμός στο Σύστημα που συνδέεται με Υπολογαριασμό 
Εκκαθάρισης Ιδιου του Εκκαθαριστικού Μέλους μέσω του οποίου καταχωρούνται, κατά 
δήλωση του Εκκαθαριστικού Μέλους, ίδιες θέσεις του, όπως προκύπτουν από συναλλαγές που 
διενεργούνται βάσει Πιστωτικού Ορίου του σχετικού Υπολογαριασμού Εκκαθάρισης Ιδιου. Στις 
παραπάνω ίδιες θέσεις δεν περιλαμβάνονται θέσεις που τυχόν διατηρεί το Εκκαθαριστικό 
Μέλος και καταχωρούνται σε Λογαριασμό Θέσης Μέλους αυτού σύμφωνα με τους όρους του 
παρόντος. 

Λογαριασμός Θέσης Λαθών Μέλους: Ο Λογαριασμός στο Σύστημα που συνδέεται με 
Υπολογαριασμό Εκκαθάρισης του Εκκαθαριστικού Μέλους μέσω του οποίου καταχωρούνται, 
κατά δήλωση του Εκκαθαριστικού Μέλους, θέσεις που προκύπτουν από συναλλαγές 
λανθασμένης εκτέλεσης εντολών Μέλους Αγοράς, όπως διενεργούνται βάσει Πιστωτικού 
Ορίου του σχετικού Υπολογαριασμού Εκκαθάρισης. 

Λογαριασμός Θέσης Μέλους Αγοράς Αξιών (ΓθίΙ ΙτθοΙθβ): Ο Λογαριασμός στο Σύστημα που 
συνδέεται με Υπολογαριασμό Εκκαθάρισης του Εκκαθαριστικού Μέλους μέσω του οποίου 
καταχωρούνται, κατά δήλωση του Εκκαθαριστικού Μέλους, θέσεις εκκαθαριστικού μέλους στο 
σύστημα εκκαθάρισης της Αγοράς Αξιών, όπως προκύπτουν από συναλλαγές δανεισμού τίτλων 
που διενεργούνται στον Μηχανισμό Δανεισμού Τίτλων στο πλαίσιο κάλυψης ατελών 
συναλλαγών (ΓθίΙ ΙγθοΙθβ) στην Αγορά Αξιών βάσει Πιστωτικού Ορίου του σχετικού 
Υπολογαριασμού Εκκαθάρισης. 

Λογαριασμός Θέσης Μέλους: Ο Λογαριασμός Θέσης Ειδικού Διαπραγματευτή Παραγώγων, ο 
Λογαριασμός Θέσης Ειδικού Διαπραγματευτή Αξιών, ο Λογαριασμός Θέσης Ειδικού 
Διαπραγματευτή Δ.Α.Κ., ο Λογαριασμός Θέσης Ειδικού Διαπραγματευτή Σ.Χ.Π., ο Λογαριασμός 
Θέσης Ειδικού Διαπραγματευτή Παραστατικών Τίτλων, ο Λογαριασμός Θέσης Μέλους Αγοράς 
Αξιών, ο Λογαριασμός Θέσης Διαχειριστή και ο Λογαριασμός Θέσης Λαθών Μέλους. Όπου στον 
παρόντα Κανονισμό αναφέρεται ο όρος Λογαριασμός Θέσης Μέλους νοούνται όλοι οι 
παραπάνω Λογαριασμοί Θέσης ή έκαστος κατά περίπτωση εκτός αν άλλως ορίζεται ρητά. 

Λογαριασμός Θέσης Πελατείας: Ο Λογαριασμός στο Σύστημα που συνδέεται με 
Υπολογαριασμό Εκκαθάρισης Πελατείας του Εκκαθαριστικού Μέλους μέσω του οποίου 
καταχωρούνται, κατά δήλωση του Εκκαθαριστικού Μέλους, θέσεις πελατείας Διαμεσολαβητή, 
όπως προκύπτουν από συναλλαγές που διενεργούνται σύμφωνα με τον Κανονισμό Αγοράς 
βάσει Πιστωτικού Ορίου του σχετικού Υπολογαριασμού Εκκαθάρισης. 

Λογαριασμός Θέσης: Ο Λογαριασμός Θέσης Ιδιου, ο Λογαριασμός Θέσης Ειδικού 
Διαπραγματευτή Παραγώγων, ο Λογαριασμός Θέσης Ειδικού Διαπραγματευτή Αξιών, ο 
Λογαριασμός Θέσης Ειδικού Διαπραγματευτή Δ.Α.Κ., ο Λογαριασμός Θέσης Ειδικού 
Διαπραγματευτή Σ.Χ.Π., ο Λογαριασμός Θέσης Ειδικού Διαπραγματευτή Παραστατικών Τίτλων, 

ο Λογαριασμός Θέσης Μέλους Αγοράς Αξιών, ο Λογαριασμός Θέσης Πελατείας, ο Λογαριασμός 
Θέσης Διαχειριστή, ο Λογαριασμός Θέσης Λαθών Μέλους και ο Λογαριασμός Θέσης Επενδυτή. 
Όπου στον παρόντα Κανονισμό αναφέρεται ο όρος Λογαριασμός Θέσης νοούνται όλοι οι 
παραπάνω Λογαριασμοί Θέσης ή έκαστος κατά περίπτωση εκτός αν άλλως ορίζεται ρητά. 

Λογαριασμός Χειριστή: Ο Λογαριασμός Χειριστή Λογαριασμού Αξιών Μερίδας που κινεί 
Χειριστής στο Σ.Α.Τ. σύμφωνα με τον Κανονισμό Λειτουργίας Σ.Α.Τ. 

Λογαριασμός Χρηματικού Διακανονισμού: Ο λογαριασμός ως και κάθε προβλεπόμενη 
περίπτωση υπολογαριασμού του που τηρείται μέσω Φορέα χρηματικού διακανονισμού για την 
ΕΤ.ΕΚ., την Ε.Λ.Κ.Α.Τ., τα Εκκαθαριστικά Μέλη ή και άλλους Χειριστές σύμφωνα με τον 
παρόντα Κανονισμό και χρησιμοποιείται για τη διενέργεια του χρηματικού διακανονισμού των 
συναλλαγών. 

Μέλος Αγοράς Αξιών: Ε.Π.ΕΥ. ή πιστωτικό ίδρυμα που συμμετέχει στην Αγορά Αξιών για την 
κατάρτιση συναλλαγών σύμφωνα με τους κανόνες που διέπουν τη λειτουργία της. 

Μέλος Αγοράς: Ε.Π.ΕΥ. ή πιστωτικό ίδρυμα που συμμετέχει στην Αγορά για την κατάρτιση 
συναλλαγών σύμφωνα με τον Κανονισμό Αγοράς που διέπειτην Αγορά. 

Μερίδα (Σ.Α.Τ.): Μερίδα που τηρείται στο Σ.Α.Τ. σύμφωνα με τα προβλεπόμενα στον 
Κανονισμό Λειτουργίας Σ.Α.Τ., όπως ιδίως η Μερίδα Επενδυτή, η Κοινή Επενδυτική Μερίδα, η 
Μερίδα Μέλους και, κατά τις ειδικότερες διακρίσεις της, η Μερίδα Ειδικού Διαπραγματευτή. 
Όπου στον παρόντα Κανονισμό αναφέρεται ο όρος Μερίδα κατά την έννοια του Κανονισμού 
Λειτουργίας Σ.Α.Τ. νοείται η Μερίδα στο Σ.Α.Τ. ανεξαρτήτου κατηγορίας, εκτός εάν άλλως 
ορίζεται ρητά. 

Μηχανισμός Δανεισμού Τίτλων: Ο Μηχανισμός Δανεισμού Τίτλων του Χ.Α. που λειτουργεί 
σύμφωνα με τον Κανονισμό Χρηματιστηρίου Αθηνών ως μορφή χρηματοδότησης τίτλων, όπως 
ιδίως ως δανεισμός τίτλων ή σύμβαση πώλησης ή αγοράς τίτλων με σύμφωνο επαναγοράς ή 
επαναπώλησης, κατά την έννοια του άρθρου 2 παρ. 10 του Κανονισμού (ΕΚ) 1287/2006 της 
Ευρωπαϊκής Επιτροπής και διέπεται από το εθνικό δίκαιο και οι συναλλαγές της οποίας 
εκκαθαρίζονται από την ΕΤ.ΕΚ. σύμφωνα με τα προβλεπόμενα στον παρόντα Κανονισμό. 

Μη Εκκαθαριστικό Μέλος: Το Μέλος Αγοράς που δεν έχει την ιδιότητα του Εκκαθαριστικού 
Μέλους και συνεργάζεται, για την εκκαθάριση των συναλλαγών που διενεργεί στην Αγορά, με 
ένα τουλάχιστον Γενικό Εκκαθαριστικό Μέλος σύμφωνα με τους όρους του παρόντος 
Κανονισμού. 

Όριο Θέσης: Το όριο που θέτει η ΕΤ.ΕΚ. στα Εκκαθαριστικά Μέλη ως προς τη δυνατότητα 
ανοίγματος θέσης ή διατήρησης θέσης από συναλλαγές σύμφωνα με τα προβλεπόμενα στον 
παρόντα Κανονισμό. 

Παράγωγα ή συναλλαγές (συμβάσεις) Παραγώγων: Τα χρηματοπιστωτικά μέσα που ορίζονται 
στο παράρτημα I τμήμα Γ σημεία 4 έως 10 της Οδηγίας 2004/39/ΕΚ, όπως εφαρμόζονται στα 
άρθρα 38 και 39 του Κανονισμού (ΕΚ) 1287/2006 της Ευρωπαϊκής Επιτροπής, τα οποία 
εισάγονται ή είναι εισηγμένα σε Αγορά Παραγώγων και εκκαθαρίζονται από την ΕΤ.ΕΚ. κατά 
τους όρους του παρόντος Κανονισμού. 

Πελάτης: Επιχείρηση με συμβατική σχέση με Εκκαθαριστικό Μέλος, η οποία παρέχει τη 
δυνατότητα στην επιχείρηση να εκκαθαρίζει τις συναλλαγές της με την ΕΤ.ΕΚ. μέσω 
Λογαριασμού Εκκαθάρισης Πελάτη σύμφωνα με τους όρους του παρόντος Κανονισμού. 

Περιθώριο ασφάλισης: Το περιθώριο ασφαλείας κατά την έννοια του Κανονισμού (ΕΕ) 
648/2012 και του κατ' εξουσιοδότηση Κανονισμού (ΕΕ) 153/2013 προς την ΕΤ.ΕΚ. προς 
εξασφάλιση των εκάστοτε υποχρεώσεών τους έναντι αυτής, όπως προκύπτουν ανά 
Λογαριασμό Εκκαθάρισης σύμφωνα με τους όρους του παρόντος Κανονισμού. 

Πιστοποιημένος Εκκαθαριστής: Το φυσικό πρόσωπο που έχει πιστοποιηθεί από την ΕΤ.ΕΚ. για 
την άσκηση σε Εκκαθαριστικό Μέλος εργασιών εκκαθάρισης και διακανονισμού. 

Πιστωτικά Όρια: Τα προχρηματοδοτημένα όρια που θέτει η ΕΤ.ΕΚ. στα Εκκαθαριστικά Μέλη σε 
σχέση με τη δυνατότητα εισαγωγής εντολών και διενέργειας συναλλαγών σε Αγορά από τα 
συμμετέχοντα σε αυτή Μέλη Αγοράς σύμφωνα με τα προβλεπόμενα στον παρόντα Κανονισμό. 

Προϊόντα δανεισμού τίτλων: Οι συναλλαγές χρηματοδότησης τίτλων, όπως ιδίως οι 
συναλλαγές δανεισμού τίτλων ή πώλησης ή αγοράς τίτλων με σύμφωνο επαναγοράς ή 
επαναπώλησης κατά την έννοια του άρθρου 2παρ.10 του Κανονισμού (ΕΚ) 1287/2006 της 
Ευρωπαϊκής Επιτροπής που διενεργούνται στον Μηχανισμό Δανεισμού Τίτλων και 
εκκαθαρίζονται από την ΕΤ.ΕΚ. σύμφωνα με τα προβλεπόμενα στον παρόντα Κανονισμό. 

Σειρά Παραγώγου: Κατηγορία εισηγμένου Παραγώγου, η οποία προσδιορίζεται ιδίως με βάση 
την υποκείμενη αξία, την ημερομηνία λήξης της ορισμένης προθεσμίας ή και την τιμή άσκησης. 

Συμβούλιο: Το Διοικητικό Συμβούλιο της ΕΤ.ΕΚ. που λειτουργεί σύμφωνα με τις κείμενες 
διατάξεις ιδίως του κ.ν. 2190/1920, του Κανονισμού (ΕΕ) 648/2012 και του ν. 3606/2007, ως 
και τις εν γένει καταστατικές ρυθμίσεις που διέπουν την ΕΤ.ΕΚ. 

Σύστημα 'Αυλων Τίτλων (Σ.Α.Τ.): Το σύστημα τήρησης κινητών αξιών σε λογιστική μορφή που 
διαχειρίζεται η Ε.Λ.Κ.Α.Τ. ως Κεντρικό Αποθετήριο Αξιών και Διαχειριστής του Σ.Α.Τ. σύμφωνα 
με τις κείμενες διατάξεις ιδίως του ν. 3756/2009 και τον Κανονισμό Λειτουργίας Σ.Α.Τ. 

Σύστημα: Το σύστημα εκκαθάρισης συναλλαγών επί Παραγώγων που τελεί υπό τη διαχείριση 
της ΕΤ.ΕΚ. και διέπεται από το εθνικό δίκαιο μέσω του οποίου η ΕΤ.ΕΚ. εκκαθαρίζει ως 
κεντρικός αντισυμβαλλόμενος και διαχειριστής Συστήματος κατά τις κείμενες διατάξεις, τις 
συναλλαγές που διενεργούνται στις Αγορές Παραγώγων κατά τα ειδικότερα προβλεπόμενα 
στον παρόντα Κανονισμό. Στην παραπάνω έννοια του Συστήματος εμπίπτει και η τεχνική 
λειτουργία του ως ηλεκτρονικού συστήματος εκκαθάρισης με το διακριτικό τίτλο ΟΑΣΗΣ 
περιλαμβανομένων και των τεχνικών και υποστηρικτικών διαδικασιών που σχετίζονται με αυτό 
και χρησιμοποιούνται από την ΕΤ.ΕΚ. για την εκκαθάριση σύμφωνα με τις διαδικασίες της. 

Υπολογαριασμός Εκκαθάρισης Ιδιου: Ο Υπολογαριασμός Εκκαθάρισης Λογαριασμού 
Εκκαθάρισης Ιδιου του Εκκαθαριστικού Μέλους που τηρείται στο Σύστημα για σκοπούς 
καταχώρησης και κατανομής Πιστωτικού Ορίου του σχετικού Λογαριασμού Εκκαθάρισης 
σύμφωνα με τους όρους του παρόντος Κανονισμού. 

Υπολογαριασμός Εκκαθάρισης Πελατείας: Ο Υπολογαριασμός Εκκαθάρισης Λογαριασμού 
Εκκαθάρισης Πελατείας του Εκκαθαριστικού Μέλους που τηρείται στο Σύστημα για σκοπούς 
καταχώρησης και κατανομής Πιστωτικού Ορίου του σχετικού Λογαριασμού Εκκαθάρισης 
σύμφωνα με τους όρους του παρόντος Κανονισμού. 

Υπολογαριασμός Εκκαθάρισης Πελάτη: Ο Υπολογαριασμός Εκκαθάρισης Λογαριασμού 
Εκκαθάρισης Πελάτη του Εκκαθαριστικού Μέλους που τηρείται στο Σύστημα για σκοπούς 
καταχώρησης και κατανομής Πιστωτικού Ορίου του σχετικού Λογαριασμού Εκκαθάρισης 
σύμφωνα με τους όρους του παρόντος Κανονισμού. 

Υπολογαριασμός Εκκαθάρισης: Ο Υπολογαριασμός Εκκαθάρισης Ιδιου, ο Υπολογαριασμός 
Εκκαθάρισης Πελατείας και ο Υπολογαριασμός Εκκαθάρισης Πελάτη. Όπου στον παρόντα 
Κανονισμό αναφέρεται ο όρος Υπολογαριασμός Εκκαθάρισης σε ενικό ή πληθυντικό αριθμό 
νοούνται όλοι οι παραπάνω Υπολογαριασμοί ή έκαστος κατά περίπτωση εκτός αν άλλως 
ορίζεται ρητά. 

Φορέας χρηματικού διακανονισμού: Κεντρική Τράπεζα ή άλλος διαχειριστής συστήματος 
πληρωμών ή διακανονισμού του ν. 2789/2000 και της Οδηγίας 98/26/ΕΚ ή πιστωτικό ίδρυμα 
του ν. 4261/2014 και της Οδηγίας 2013/36/ΕΕ μέσω του οποίου διενεργείται ο χρηματικός 
διακανονισμός των συναλλαγών που εκκαθαρίζει η ΕΤ.ΕΚ. σύμφωνα με τους όρους του 
παρόντος και τις οικείες διαδικασίες διακανονισμού. 

Χειριστής: Ο Χειριστής στο Σ.Α.Τ. κατά την έννοια του Κανονισμού Λειτουργίας Σ.Α.Τ. που 
συμμετέχει στις διαδικασίες διακανονισμού των συναλλαγών σύμφωνα με τους όρους του 
παρόντος Κανονισμού και του Κανονισμού Λειτουργίας Σ.Α.Τ. 


ΜΕΡΟΣ 2. Γενικές ρυθμίσεις 

2.1. Αρμοδιότητες και ευθύνη ΕΤ.ΕΚ. 

1. Η ΕΤ.ΕΚ. είναι αρμόδια ως κεντρικός αντισυμβαλλόμενος και διαχειριστής Συστήματος 
κατά τις κείμενες διατάξεις για την εκκαθάριση των συναλλαγών Παραγώγων που 
διενεργούνται στην Αγορά Παραγώγων και στον Μηχανισμό Δανεισμού Τίτλων σύμφωνα 
με τους όρους του παρόντος Κανονισμού. Όπου στον παρόντα Κανονισμό αναφέρεται ο 
όρος «συναλλαγές» νοούνται οι συναλλαγές αμφοτέρων των παραπάνω Αγορών ή 
εκάστης κατά περίπτωση, εκτός αν άλλως ορίζεται ρητά. Τα γενικά χαρακτηριστικά των 
Παραγώγων και προϊόντων δανεισμού τίτλων καθορίζονται στο Παράρτημα I του 
παρόντος Κανονισμού. Σε περίπτωση μεταβολής των όρων και χαρακτηριστικών 
λειτουργίας τους ή προσθήκης νέων με βάση τον Κανονισμό Αγοράς, η μεταβολή ή 
προσθήκη θα ισχύει για τις ανάγκες εφαρμογής του παρόντος χωρίς να απαιτείται 
τροποποίηση του Παραρτήματος τηρουμένων των διατάξεων των άρθρων 3.3 και 3.4. 
του ΜΕΡΟΥΣ 3 της παρούσας ΕΝΟΤΗΤΑΣ. 

2. Η εκκαθάριση διενεργείται μέσω του Συστήματος του ως προς το οποίο εφαρμόζονται οι 
περί του αμετάκλητου του διακανονισμού διατάξεις του ν. 2789/2000 και της Οδηγίας 
98/26/ΕΚ του Ευρωπαϊκού Κοινοβουλίου και του Συμβουλίου. 

3. Η ΕΤ.ΕΚ. ευθύνεται για την εκκαθάριση των συναλλαγών ως κεντρικός 
αντισυμβαλλόμενος, ενώ την ευθύνη εκκαθάρισης έναντι αυτής έχουν τα Εκκαθαριστικά 
Μέλη κατά τα ειδικότερα προβλεπόμενα στον παρόντα Κανονισμό. 

4. Η εκκαθάριση διενεργείται από την ΕΤ.ΕΚ. μέσω του Συστήματος με τη χρήση 
ηλεκτρονικών συστημάτων και συναφών διαδικασιών. Η ΕΤ.ΕΚ. διενεργεί την 
εκκαθάριση βάσει αλγορίθμου, καθορίζοντας τα προς διακανονισμό δικαιώματα και τις 
αντίστοιχες υποχρεώσεις που προκύπτουν από τις συναλλαγές σύμφωνα με τους όρους 
του παρόντος. 

5. Ο διακανονισμός των συναλλαγών, περιλαμβανόμενων των πάσης φύσεως 
μεταβιβάσεων επί κινητών αξιών που προκύπτουν από την εκκαθάριση, διενεργούνται 
από την Ε.Λ.Κ.Α.Τ. κατ' ανάθεση της ΕΤ.ΕΚ. εφαρμοζόμενων των περί αμετάκλητου του 
διακανονισμού διατάξεων του ν. 2789/2000 και της οδηγίας 98/26/ΕΚ του Ευρωπαϊκού 
Κοινοβουλίου και του Συμβουλίου. Ο διακανονισμός των συναλλαγών διενεργείται 
βάσει αρχείων της ΕΤ.ΕΚ. που διαβιβάζει στην Ε.Λ.Κ.Α.Τ. σε καθημερινή ή άλλη έκτακτη 
βάση με τη χρήση ηλεκτρονικών συστημάτων. Η ΕΤ.ΕΚ. μετέχει στο διακανονισμό των 
συναλλαγών ως κεντρικός αντισυμβαλλόμενος. Ο χρηματικός διακανονισμός 
διενεργείται με τη συμμετοχή ενός ή και περισσοτέρων Φορέων χρηματικού 
διακανονισμού σύμφωνα με τις διαδικασίες της ΕΤ.ΕΚ. λαμβανομένων υπόψη των 
νομισμάτων και όρων διακανονισμού που ισχύουν για τις συναλλαγές. 

6. Η ΕΤ.ΕΚ. λαμβάνει τα κατάλληλα μέτρα για την πρόληψη λειτουργικών προβλημάτων στα 
συστήματα που διαχειρίζεται και επιδιώκει την αποκατάσταση βλαβών ή 
δυσλειτουργιών το συντομότερο δυνατόν σύμφωνα με τις κείμενες διατάξεις. Στο 
πλαίσιο αυτό διαθέτει κατάλληλη πολιτική αδιάλειπτης λειτουργίας και σχέδιο 
αποκατάστασης λειτουργίας με σκοπό τη διατήρηση των λειτουργιών της μετά από 
καταστροφή, την έγκαιρη αποκατάσταση των εργασιών και την τήρηση των καθηκόντων 
της ως κεντρικού αντισυμβαλλομένου σύμφωνα με τις κείμενες διατάξεις. Στις 
περιπτώσεις προβλημάτων δυσλειτουργίας των συστημάτων που χρησιμοποιεί για την 
εκκαθάριση ή άλλων έκτακτων γεγονότων ή ανωτέρας βίας που επηρεάζουν την 
εκκαθάριση, αυτή διενεργείται με εναλλακτικές μεθόδους που ορίζει η ΕΤ.ΕΚ. με τις 
πολιτικές και διαδικασίες της σύμφωνα με τις κείμενες διατάξεις προς διασφάλιση της 
αδιάλειπτης λειτουργίας της και των συστημάτων της και της συνέχειας της λειτουργίας 
της εκκαθάρισης. 

7. Σε κάθε περίπτωση, η ΕΤ.ΕΚ. δεν υπέχει ευθύνη συμβατική ή εξωσυμβατική, παρά μόνο 
για δόλο ή βαρεία αμέλεια. Δεν ευθύνεται: 

α) για τυχόν ζημίες που μπορούν να υποστούν τα Εκκαθαριστικά Μέλη, τα Μέλη 
Αγοράς, οι Χειριστές ή οποιοσδήποτε τρίτος λόγω γεγονότων που προκαλούνται 
από ανωτέρα βία, όπως, ενδεικτικά, από πόλεμο, απεργίες, κινήματα, στάσεις, 
κοινωνικές αναταραχές, επιδημίες, διακοπή παροχής ηλεκτρικής ενέργειας, έλλειψη 
καυσίμων ή πρώτων υλών, μη λειτουργία, δυσλειτουργία ή κατάρρευση 
συστημάτων επικοινωνίας και, εν γένει, ηλεκτρονικών συστημάτων, επιτάξεις, 
πυρκαγιές, πλημμύρες, αδυναμία μεταφορών ή άλλες αιτίες ανεξάρτητες από τη 
θέληση της ΕΤ.ΕΚ. 

β) για αποκατάσταση ζημίας Εκκαθαριστικού Μέλους, Χειριστή, Μέλους Αγοράς ή 
οποιουδήποτε τρίτου, που προκαλείται λόγω αδυναμίας των υπολογιστών του 
Συστήματος, από οποιαδήποτε αιτία, ακόμη και προσωρινή, ή λόγω απώλειας των 
δεδομένων που περιέχονται στο Σύστημα ή λόγω οποιασδήποτε δόλιας χρήσης του 
Συστήματος ή δεδομένων του από τρίτους μη αποδιδόμενων σε δόλο ή βαρεία 
αμέλεια ως προς την τήρηση των καθηκόντων της ΕΤ.ΕΚ. για αδιάλειπτη λειτουργία 
κατά τις κείμενες διατάξεις. 

2.2. Διοικητικά όργανα ΕΤ.ΕΚ. 

1. Η ΕΤ.ΕΚ. διοικείται από το Συμβούλιο. Για τις ανάγκες εφαρμογής του παρόντος, το 
Συμβούλιο δύναται να συστήνει ειδικά όργανα και να αναθέτει σε αυτά αρμοδιότητες 
εφαρμογής των όρων του παρόντος Κανονισμού. 

2.3. Αρχεία συναλλαγών 

1. Η ΕΤ.ΕΚ. διατηρεί για χρονικό διάστημα τουλάχιστον δέκα (10) ετών: 

α) όλα τα αρχεία που αφορούν στις τχαρασχεθείσες υπηρεσίες και τις ασκηθείσες 
δραστηριότητες σε σχέση με την εκκαθάριση που διενεργεί κατά τους όρους του 
παρόντος Κανονισμού 

β) από τη λήξη των κατά περίπτωση συμβάσεων και θέσεων επί Παραγώγων και 
προϊόντων δανεισμού τίτλων, όπως ορίζονται σύμφωνα με τα χαρακτηριστικά 
λειτουργίας τους με βάση τον Κανονισμό Αγοράς, όλες τις πληροφορίες σε σχέση με 
αυτές όπως εκκαθαρίζονται, περιλαμβανομένων των σχετικών καταχωρήσεων και 
εγγραφών στους Λογαριασμούς Εκκαθάρισης, Υπολογαριασμούς Εκκαθάρισης και 
Λογαριασμούς Θέσης, κατά τους όρους του παρόντος Κανονισμού. Οι εν λόγω 
πληροφορίες καθιστούν δυνατό τουλάχιστον τον προσδιορισμό των αρχικών όρων 
μιας συναλλαγής, με βάση τα στοιχεία του Διαχειριστή Αγοράς, πριν αυτή 
εκκαθαρισθεί από την ΕΤ.ΕΚ. 

2. Τα πάσης φύσεως αρχεία και πληροφορίες τηρούνται από την ΕΤ.ΕΚ. λαμβανομένων 
υπόψη των προβλέψεων των άρθρων 12-14 του κατ' εξουσιοδότηση Κανονισμού (ΕΕ) 
153/2013 της Ευρωπαϊκής Επιτροπής. 

3. Η ΕΤ.ΕΚ. θέτει στη διάθεση της Επιτροπής Κεφαλαιαγοράς και, κατόπιν αιτήματος, και 
των κατά περίπτωση Αρμοδίων Αρχών κατά τις κείμενες διατάξεις τα αρχεία και τις 
πληροφορίες των προηγούμενων παραγράφων, καθώς και όλες τις πληροφορίες σχετικά 
με τις θέσεις των συμβάσεων που εκκαθαρίστηκαν με βάση τον παρόντα Κανονισμό. 

4. Τα Εκκαθαριστικά Μέλη οφείλουν να τηρούν τα πάσης φύσεως στοιχεία και 
πληροφορίες που σχετίζονται με την παροχή υπηρεσιών εκκαθάρισης σε σχέση με τους 
πελάτες τους, περιλαμβανομένου ιδίως του Δελτίου Στοιχείων, για χρονικό διάστημα 
τουλάχιστον δέκα (10) ετών. 

5. Με απόφασή της η ΕΤ.ΕΚ. δύναται να εξειδικεύει κάθε τεχνικό θέμα και διαδικαστική 
λεπτομέρεια σχετικά με την τήρηση αρχείων των προηγούμενων παραγράφων και να 
θέτει τις τεχνικές προδιαγραφές που κρίνει αναγκαίες για την εφαρμογή των κειμένων 
διατάξεων. 

2.4. Ενημέρωση 

Η ΕΤ.ΕΚ. ενημερώνει την Επιτροπή Κεφαλαιαγοράς και το Διαχειριστή Αγοράς στις περιπτώσεις 
αναντιστοιχίας μεταξύ κωδικών και λογαριασμών που δηλώνονται κατά την εκκαθάριση ή μη 
κανονικής χρήσης τους κατά τους όρους του παρόντος και τις σχετικές διαδικασίες της ΕΤ.ΕΚ., 
σε περίπτωση μη εκπλήρωσης από Εκκαθαριστικό Μέλος ή Χειριστή των υποχρεώσεών του σε 
σχέση με την εκκαθάριση και το διακανονισμό, καθώς και όπου αλλού ορίζεται με τον παρόντα 
Κανονισμό ή κρίνεται αναγκαίο κατά περίπτωση από την ΕΤ.Ε.Κ. 

2.5. Απόρρητο 

1. Η λειτουργία του Συστήματος διέπεται από τις περί επαγγελματικού απορρήτου 
διατάξεις του άρθρου 81 του ν. 3606/2007. 

2. Η παροχή από την ΕΤ.ΕΚ. καταχωρούμενων από αυτή στοιχείων επιτρέπεται στις 
περιπτώσεις όπου τούτο ορίζεται από τις κείμενες διατάξεις ή κρίνεται αναγκαίο για την 

εφαρμογή του παρόντος Κανονισμού, του Κανονισμού Αγοράς ή του Κανονισμού 
Λειτουργίας Σ.Α.Τ. 

2.6. Τεχνικές λεπτομέρειες εφαρμογής 

1. Κάθε διαδικαστική ή τεχνική λεπτομέρεια που αφορά στην εφαρμογή των διατάξεων του 
παρόντος Κανονισμού καθορίζεται με απόφαση του Συμβουλίου της ΕΤ.ΕΚ. ως και με τις 
διαδικασίες της. Οι αποφάσεις και σχετικές διαδικασίες δεσμεύουν τα πρόσωπα που 
υπάγονται στο Πεδίο Εφαρμογής του Κανονισμού σύμφωνα με τους προβλεπόμενους σε 
αυτό όρους και κατά τους όρους ισχύος τους. Όπου στο παρόντα Κανονισμό γίνεται 
αναφορά σε αποφάσεις ή άλλη ενέργεια της ΕΤ.ΕΚ., εφαρμόζονται οι διατάξεις της 
παρούσας παραγράφου, εκτός εάν άλλως ορίζεται ρητά. 

2. Οι αποφάσεις της προηγούμενης παραγράφου δημοσιοποιούνται στο διαδικτυακό τόπο 
της ΕΤ.ΕΚ. στην ελληνική και στην αγγλική γλώσσα. 


ΜΕΡΟΣ 3. Προϋποθέσεις για την ανάληψη από την ΕΤ.ΕΚ. της 
εκκαθάρισης 

3.1. Κριτήρια καταλληλότητας των Παραγωγών 

1. Η ΕΤ.ΕΚ. αναλαμβάνει την εκκαθάριση Παραγώγων που εισάγονται προς 
διαπραγμάτευση σε Αγορά Παραγώγων κατά τους όρους του παρόντος, εφόσον 
διασφαλίζονται οι αναγκαίες συνθήκες καταλληλότητας των Παραγώγων ως 
τυποποιημένων μέσων συναλλαγής για τις ανάγκες ομαλής και ασφαλούς διεξαγωγής 
της διαπραγμάτευσης, της εκκαθάρισης και του διακανονισμού των Παραγώγων. 

2. Ειδικότερα, για την ανάληψη της εκκαθάρισης η ΕΤ.ΕΚ. συνεκτιμά: 

α) Στις περιπτώσεις Παραγώγων με υποκείμενη αξία κινητές αξίες που τυγχάνουν 
διαπραγμάτευσης σε τόπο διαπραγμάτευσης κατά την έννοια του άρθρου 2 παρ. 4 
του Κανονισμού (ΕΕ) 648/2012 : 

(ί) Τους κανόνες λειτουργίας του τόπου διαπραγμάτευσης περιλαμβανομένων και 
των κανόνων εκκαθάρισης και διακανονισμού που εφαρμόζονται ως προς τον 
τόπο αυτό, ιδίως όταν πρόκειται για παράγωγα διακανονιζόμενα με παράδοση 
της υποκείμενης αξίας (φυσική παράδοση) 

(ϋ) Την εμπορευσιμότητατων κινητών αξιών 

(ίϋ) Τη διασπορά των κινητών αξιών ως και 

(ίν) Άλλα συναλλακτικά κριτήρια που ορίζονται κατά περίπτωση από την ΕΤ.ΕΚ. 

β) Στις περιπτώσεις Παραγώγων με υποκείμενη αξία χρηματιστηριακούς ή άλλους 
δείκτες, τους κανόνες διαχείρισης και υπολογισμού των τιμών των δεικτών από το 
οικείο χρηματιστήριο ή το φορέα που είναι αρμόδιος για την κατάρτιση, τη 
διαχείριση και τον υπολογισμό των τιμών του σχετικού δείκτη. Οι εν λόγω κανόνες 
θα πρέπει σε κάθε περίπτωση να παρέχουν τα εχέγγυα για αμερόληπτη και βάσει 
αντικειμενικών κριτηρίων διαχείριση και υπολογισμό των τιμών των δεικτών καθώς 
και να θέτουν διαδικασίες δημοσίευσης των τιμών αυτών. 

γ) Τη ρευστότητα της υποκείμενης αξίας του Παραγώγου 

δ) Κάθε άλλο κριτήριο ή στοιχείο που αφορά τη λειτουργία του Παραγώγου, όπως 
ενδεικτικά την ύπαρξη ειδικής διαπραγμάτευσης ή άλλων εχεγγύων ρευστότητας 
της αγοράς, την επάρκεια των συστημάτων των συμμετεχόντων στην αγορά μελών, 
τις εν γένει συνθήκες λειτουργίας της διαπραγμάτευσης, της εκκαθάρισης και του 
διακανονισμού του Παραγώγου. 

3. Η ΕΤ.ΕΚ. μπορεί να καθορίζει με απόφασή της ειδικά κριτήρια ως προς τα 
χαρακτηριστικά των Παραγώγων που μπορεί να αναλάβει προς εκκαθάριση, ενδεικτικά 
προϋποθέσεις ως προς την καταλληλότητα των υποκείμενων αξιών Παραγώγου, όπως 
όρια εμπορευσιμότητας ή διασποράς των υποκείμενων κινητών αξιών, ή όρια 
μεταβλητότητας της τιμής της υποκείμενης αξίας, όρους διαφάνειας ως προς τον 
υπολογισμό των τιμών υποκείμενου δείκτη ή άλλης υποκείμενης αξίας, και εν γένει ως 
προς την καταλληλότητα της λειτουργίας του Παραγώγου. 

3.2. Κριτήρια καταλληλότητας των προϊόντων δανεισμού τίτλων 

Η ΕΤ.ΕΚ. αναλαμβάνει την εκκαθάριση προϊόντων δανεισμού τίτλων που εισάγονται στον 
Μηχανισμό Δανεισμού Τίτλων εφόσον διασφαλίζονται οι αναγκαίες συνθήκες για την ομαλή 
διεξαγωγή των συναλλαγών, της εκκαθάρισης και του διακανονισμού αυτών με βάση τα 
οριζόμενα στον Κανονισμό Αγοράς που τη διέπει και τις κατά περίπτωση προϋποθέσεις και 
διαδικασίες που δύναται να θέτει η ΕΤ.ΕΚ. με απόφασή της. 

3.3. Διαδικαστικές προϋποθέσεις για την ανάληψη της εκκαθάρισης 
Παραγώγου ή προϊόντων δανεισμού τίτλων 

Η ΕΤ.ΕΚ. αναλαμβάνει την εκκαθάριση σε σχέση με Παράγωγο ή προϊόν δανεισμού τίτλων υπό 
τις εξής προϋποθέσεις: 

1. Προκειμένου ο Διαχειριστής Αγοράς να λάβει απόφαση για την εισαγωγή προς 
διαπραγμάτευση Παραγώγου ή προϊόντος δανεισμού τίτλων, κατά περίπτωση, το 
Συμβούλιο της ΕΤ.ΕΚ. παρέχει σχετική γνώμη στο Διαχειριστή Αγοράς ιδίως ως προς: 

α) τα χαρακτηριστικά εισαγωγής του Παραγώγου ή του προϊόντος δανεισμού τίτλων, 
το νόμισμα διακανονισμού και τους λοιπούς όρους εκκαθάρισης και διακανονισμού 
του Παραγώγου ή του προϊόντος δανεισμού τίτλων που το τυποποιούν ως μέσο 
συναλλαγής 

β) κάθε ειδικό όρο εισαγωγής που προσδιορίζει τη λειτουργία του Παραγώγου, όπως 
ενδεικτικά τη διαδικασία εισαγωγής σειρών προς διαπραγμάτευση ως προς το 
Παράγωγο, τη μεθοδολογία υπολογισμού της ημερήσιας τιμής εκκαθάρισης ή 
κλεισίματος ανά σειρά διαπραγμάτευσης του Παραγώγου, τους όρους ειδικής 
διαπραγμάτευσης ως προς το Παράγωγο, τη μεθοδολογία αναπροσαρμογής των 
δικαιωμάτων και υποχρεώσεων που απορρέουν από το Παράγωγο στις περιπτώσεις 
εταιρικών πράξεων ή άλλων γεγονότων που επηρεάζουν την υποκείμενη αξία και εν 
γένει τα χαρακτηριστικά του Παραγώγου 

γ) κάθε ειδικό όρο που προσδιορίζει τη λειτουργία του προϊόντος δανεισμού τίτλων, 
όπως ενδεικτικά το επιτόκιο δανεισμού, τη μεθοδολογία διαπραγμάτευσης για τον 
καθορισμό του επιτοκίου στις συναλλαγές, την αναπροσαρμογή των θέσεων σε 
προϊόντα δανεισμού τίτλων σε περίπτωση εταιρικών πράξεων και παραγόμενων εξ 
αυτών εσόδων ή άλλων γεγονότων που επηρεάζουν τους υποκείμενους τίτλους του 
δανεισμού και εν γένει τα χαρακτηριστικά του. 

2. Μετά τη λήψη της απόφασης του Διαχειριστή Αγοράς για την εισαγωγή προς 
διαπραγμάτευση του Παραγώγου ή του Προϊόντος δανεισμού τίτλων και υπό την 
προϋπόθεση πλήρωσης κάθε νομίμου όρου, η ΕΤ.ΕΚ. ελέγχει εάν έχει ολοκληρωθεί κάθε 
αναγκαία διαδικασία αναφορικά με τη διεξαγωγή της διαπραγμάτευσης, της 
εκκαθάρισης και του διακανονισμού του σύμφωνα με την απόφαση αυτή. 

3. Με την ολοκλήρωση των παραπάνω διαδικασιών η ΕΤ.ΕΚ. αναλαμβάνει την εκκαθάριση 
του προς εισαγωγή Παραγώγου ή του προϊόντος δανεισμού τίτλων, αφού προηγουμένως 
ενημερώσει σχετικά το Διαχειριστή Αγοράς. 

3.4. Διαδικαστικές προϋποθέσεις τροποποίησης των όρων λειτουργίας 
εισηγμένου Παραγώγου 

1. Για την τροποποίηση των χαρακτηριστικών ή των ειδικών όρων εισηγμένου Παραγώγου 
ή προϊόντος δανεισμού τίτλων και την ανάληψη από την ΕΤ.ΕΚ. της εκκαθάρισης αυτού 
βάσει των τροποποιούμενων χαρακτηριστικών ή ειδικών όρων του εφαρμόζεται 
αναλόγως η διαδικασία που προβλέπεται στο άρθρο 3.3 του παρόντος Μέρους. 

2. Τροποποίηση των χαρακτηριστικών ή ειδικών όρων εισηγμένου Παραγώγου ή προϊόντος 
δανεισμού τίτλων είναι δυνατή στην περίπτωση κατά την οποία υφίστανται ανοικτές 
θέσεις επ' αυτού μόνο εφόσον από την τροποποίηση δεν επηρεάζεται η οικονομική αξία 
των ανοικτών θέσεων. 

ΕΝΟΤΗΤΑ II. ΕΚΚΑΘΑΡΙΣΗ ΤΩΝ ΣΥΝΑΛΛΑΓΩΝ 


ΜΕΡΟΣ 1. Γενικές ρυθμίσεις 

1.1. Πεδίο εφαρμογής 

1. Η παρούσα Ενότητα καθορίζει: 

α) τους όρους και τις προϋποθέσεις λειτουργίας των Εκκαθαριστικών Μελών σύμφωνα 
με τα προβλεπόμενα στο ΜΕΡΟΣ 6 

β) τους βασικούς κανόνες εκκαθάρισης των συναλλαγών σύμφωνα με τα 
προβλεπόμενα στο ΜΕΡΟΣ 3 

γ) τους όρους που διέπουν τη λειτουργία των Λογαριασμών Εκκαθάρισης, 
Υπολογαριασμών Εκκαθάρισης, Λογαριασμών Θέσης και Λογαριασμών 
Διακανονισμού σύμφωνα με τα προβλεπόμενα στο ΜΕΡΟΣ 4 

δ) τους όρους παροχής ασφαλειών υπέρ Ε.Τ.Ε.Κ. σύμφωνα με τα προβλεπόμενα στο 
ΜΕΡΟΣ 5 

ε) τις προϋποθέσεις λειτουργίας του Κεφαλαίου Εκκαθάρισης σύμφωνα με τα 
προβλεπόμενα στο ΜΕΡΟΣ 6 6 

στ) τη διαδικασία εκκαθάρισης των συναλλαγών σύμφωνα με τα προβλεπόμενα στο 
ΜΕΡΟΣ 7. 

1.2. Γενικοί όροι ευθύνης και ανανέωσης συναλλαγών 

1. Οι συναλλαγές καταρτίζονται στην Αγορά με τη συμμετοχή των αντισυμβαλλομένων σε 
αυτές Μελών Αγοράς σύμφωνα με τις διατάξεις που διέπουν την Αγορά. 

2. Κάθε Μέλος Αγοράς οφείλει, κατά τους ειδικότερους όρους του παρόντος Κανονισμού, 
να δηλώνει με την εντολή αγοράς ή πώλησης που εισάγει στην Αγορά προς κατάρτιση 
συναλλαγής, το Εκκαθαριστικό Μέλος που θα είναι υπεύθυνο στην εκκαθάριση έναντι 
της ΕΤ.ΕΚ. για την αγορά ή πώληση αντίστοιχα, εάν η συναλλαγή καταρτιστεί. Αντίστοιχα, 
ισχύει εάν πρόκειται για εντολή δανειοληψίας ή δανειοδοσίας τίτλων. 

3. Με την κατάρτισή της, η συναλλαγή ανανεώνεται χάριν εκκαθάρισης ως εξής: 

α) Η ΕΤ.ΕΚ. θεωρείται ότι αποδέχεται, από την κατάρτιση της συναλλαγής, τις 
εκατέρωθεν ταυτισμένες εντολές, που την απαρτίζουν, ως κεντρικός 
αντισυμβαλλόμενος. 

β) Αντίστοιχα, το δηλούμενο βάσει κάθε ταυτισμένης εντολής Εκκαθαριστικό Μέλος 
υποκαθίσταται αυτοδίκαια στη θέση του Μέλους Αγοράς, που την εισήγαγε, και 
ευθύνεται έναντι της ΕΤ.ΕΚ. ως αντισυμβαλλόμενός της. 

4. Τυχόν ακυρότητα ή ακυρωσία ή άλλη πλημμέλεια των εντολών ή παραγγελιών, βάσει 
των οποίων καταρτίστηκε η συναλλαγή, δεν επηρεάζουν το κύρος της, ενώ κάθε 
αντίθετη συμφωνία είναι άκυρη. 

5. Σε περίπτωση μη εκπλήρωσης από αντισυμβαλλόμενο Εκκαθαριστικό Μέλος των 
υποχρεώσεών του έναντι της ΕΤ.ΕΚ. σχετικά με την εκκαθάριση των συναλλαγών, το 

Εκκαθαριστικό Μέλος καθίσταται υπερήμερο καί η ΕΤ.ΕΚ. ασκεί κατ' αυτού τα 
δίκαίώματά της αναλαμβάνοντας ως κεντρικός αντισυμβαλλόμενος την εκπλήρωση 
έναντι των δικαιούχων αντισυμβαλλομένων Εκκαθαριστικών Μελών σύμφωνα με τους 
όρους του παρόντος Κανονισμού. 


ΜΕΡΟΣ 2. Τα Εκκαθαριστικά Μέλη 

2.1. Πρόσβαση στο Σύστημα 

Πρόσβαση στο Σύστημα για την εκκαθάριση των συναλλαγών που διενεργούνται σε Αγορά 
Παραγώγων κατά τους όρους του παρόντος έχουν η ΕΤ.ΕΚ., τα Εκκαθαριστικά Μέλη και, όπου 
συντρέχει περίπτωση, και τα Μέλη Αγοράς και οι Χειριστές σύμφωνα με τα προβλεπόμενα 
στον παρόντα Κανονισμό. 

2.2. Εκκαθαριστικά Μέλη 

1. Τα Εκκαθαριστικά Μέλη διακρίνονται σε Άμεσα Εκκαθαριστικά Μέλη και Γενικά 
Εκκαθαριστικά Μέλη. Ως Άμεσα Εκκαθαριστικά Μέλη νοούνται εκείνα που δικαιούνται 
να εκκαθαρίζουν μόνο τις συναλλαγές που καταρτίζουν τα ίδια ως Μέλη Αγοράς. Τα 
Άμεσα Εκκαθαριστικά Μέλη δε δικαιούνται να αναλάβουν προς εκκαθάριση συναλλαγές 
που καταρτίζονται μέσω άλλων Μελών Αγοράς. Ως Γενικά Εκκαθαριστικά Μέλη νοούνται 
εκείνα που δικαιούνται να εκκαθαρίζουν τις συναλλαγές που καταρτίζουν τα δηλούμενα 
από αυτά, κατά τους όρους του παρόντος. Μέλη Αγοράς. 

2. Η ιδιότητα του Εκκαθαριστικού Μέλους αποκτάται μετά από άδεια της ΕΤ.ΕΚ. που 
χορηγείται σύμφωνα με τους όρους του παρόντος Κανονισμού. Η απόκτηση της 
ιδιότητας του Εκκαθαριστικού Μέλους παρέχει το δικαίωμα πρόσβασης στο Σύστημα 
προς εκκαθάριση συναλλαγών επί Παραγώγων και προϊόντων δανεισμού τίτλων για 
λογαριασμό πελατών ή για ίδιο λογαριασμό. 

3. Για τη χορήγηση της άδειας το Εκκαθαριστικό Μέλος δηλώνει, βάσει των εντύπων και 
διαδικασιών της ΕΤ.ΕΚ., την Αγορά Παραγώγων ως προς την οποία θα μετέχει στην 
εκκαθάριση. Η συμμετοχή του Εκκαθαριστικού Μέλους στην εκκαθάριση σε σχέση με 
την Αγορά Παραγώγων του Χ.Α. περιλαμβάνει άνευ ετέρου και το δικαίωμα συμμετοχής 
του στην εκκαθάριση σε σχέση με τον Μηχανισμό Δανεισμού Τίτλων. Η συμμετοχή του 
Εκκαθαριστικού Μέλους στην εκκαθάριση σε σχέση με τον Μηχανισμό Δανεισμού 
Τίτλων προϋποθέτει τη συμμετοχή του στην εκκαθάριση σε σχέση με την Αγορά 
Παραγώγων του Χ.Α. 

4. Ειδικώς για τις ανάγκες της εκκαθάρισης των συναλλαγών δανειοδοσίας τίτλων στο Χ.Α. 
πρόσβαση στο Σύστημα έχουν και οι Χειριστές, ακόμη και αν δεν είναι Εκκαθαριστικά 
Μέλη κατά τους όρους του παρόντος Κανονισμού. Οι Χειριστές του προηγουμένου 
εδαφίου θεωρούνται Εκκαθαριστικά Μέλη αποκλειστικώς για τους σκοπούς 
εκκαθάρισης των συναλλαγών δανειοδοσίας που διενεργούν οι ίδιοι ως Συμμετέχοντες 
στον Μηχανισμό Δανεισμού Τίτλων του Χ.Α. 

5. Η ιδιότητα του Εκκαθαριστικού Μέλους είναι προσωποπαγής, δε μεταβιβάζεται και ούτε 
εκχωρείται σε τρίτο. 

Τα Εκκαθαριστικά Μέλη ευθύνονται για την τήρηση κάθε υποχρέωσής τους σύμφωνα με 
τα προβλεπόμενα στον παρόντα Κανονισμό. Η ευθύνη αυτή περιλαμβάνει κάθε πράξη ή 

παράλειψη των οργάνων που τα αντιπροσωπεύουν, των βοηθών εκπλήρωσης και των 
προστηθέντων τους, ιδίως των προσώπων που χρησιμοποιούν για την πρόσβαση στο 
Σύστημα προς εκκαθάριση των συναλλαγών. 

2.3. Μη Εκκαθαριστικά Μέλη 

1. Μέλη Αγοράς που δεν έχουν την ιδιότητα του Εκκαθαριστικού Μέλους (Μη 
Εκκαθαριστικά Μέλη) δε δικαιούνται να μετέχουν στην εκκαθάριση των συναλλαγών. 

2. Κάθε Μη Εκκαθαριστικό Μέλος οφείλει για την εκκαθάριση των συναλλαγών, που θα 
διεξάγει, να έχει διορίσει ένα (1) τουλάχιστον Γενικό Εκκαθαριστικό Μέλος σύμφωνα με 
τους όρους του παρόντος και του Κανονισμού Αγοράς. Μη Εκκαθαριστικό Μέλος 
θεωρείται ότι έχει διορίσει Γενικό Εκκαθαριστικό Μέλος, εάν το Γενικό Εκκαθαριστικό 
Μέλος προβαίνει σε δήλωση του Μη Εκκαθαριστικού Μέλους σύμφωνα με τους όρους 
του άρθρου 2.4.5 του παρόντος ΜΕΡΟΥΣ. 

2.4. Απόκτηση της ιδιότητας και λειτουργία του Εκκαθαριστικού Μέλους 

2.4.1. Προϋποθέσεις απόκτησης της ιδιότητας και λειτουργίας 

1. Την ιδιότητα του Εκκαθαριστικού Μέλους μπορούν να αποκτήσουν πιστωτικά ιδρύματα 
ή Ε.Π.Ε.Υ., όπως ορίζονται στο ν. 3606/2007 και την Οδηγία 2004/39/ΕΚ του Ευρωπαϊκού 
Κοινοβουλίου και του Συμβουλίου. Τα Εκκαθαριστικά Μέλη μπορούν να ενεργούν με 
καταστατική έδρα ή εγκατάσταση (υποκατάστημα) στην Ελλάδα ή και εξ αποστάσεως. 

2. Για την απόκτηση της ιδιότητας του Εκκαθαριστικού Μέλους το υποψήφιο πρόσωπο 
πρέπει να πληροί τις προϋποθέσεις που αφορούν στη λειτουργία του με βάση το δίκαιο 
που το διέπει, τις εκάστοτε ισχύουσες προς αυτό προβλέψεις των κειμένων διατάξεων 
ως και τον παρόντα Κανονισμό. Η πλήρωση των προϋποθέσεων αυτών αποτελεί διαρκή 
υποχρέωση του Εκκαθαριστικού Μέλους και πρέπει να εκπληρώνεται καθ' όλη τη 
διάρκεια της λειτουργίας του κατά τους όρους του παρόντος. 

3. Για να γίνει δεκτή ως Εκκαθαριστικό Μέλος Ε.Π.Ε.Υ. θα πρέπει να έχει την άδεια της 
φύλαξης και διοικητικής διαχείρισης χρηματοπιστωτικών μέσων για λογαριασμό 
πελατών, όπως ορίζεται στο ν. 3606/2007 και στην Οδηγία 2004/39/ΕΚ. Για την 
απόκτηση της ιδιότητας του Άμεσου Εκκαθαριστικού Μέλους το υποψήφιο πρόσωπο θα 
πρέπει να έχει προηγουμένως αποκτήσει την ιδιότητα του Μέλους Αγοράς σύμφωνα με 
τους κανόνες που διέπουν τη λειτουργία της σχετικής Αγοράς. 

4. Η ΕΤ.ΕΚ. δύναται να περιορίζει την πρόσβαση στην εκκαθάριση Εκκαθαριστικού Μέλους 
στο βαθμό που τούτο κρίνει αναγκαίο για τον έλεγχο του κινδύνου της ως κεντρικού 
αντισυμβαλλομένου τηρουμένων όπου συντρέχει περίπτωση των διατάξεων της 
ΕΝΟΤΗΤΑΣ V. 

5. Τα Εκκαθαριστικά Μέλη οφείλουν να παρέχουν στην ΕΤ.ΕΚ. κάθε αναγκαία πρόσβαση 
στις υπηρεσίες, τα στοιχεία και δεδομένα τους ώστε η ΕΤ.ΕΚ. να είναι σε θέση να ελέγχει 
τη συμμόρφωσή τους προς τους εκάστοτε όρους και τα κριτήρια που θέτει για τη 
λειτουργία τους. 

6. Τα Εκκαθαριστικά Μέλη που εκκαθαρίζουν συναλλαγές για λογαριασμό των πελατών 
τους οφείλουν να διαθέτουν τους αναγκαίους επιπρόσθετους χρηματοοικονομικούς 
πόρους και την επιχειρησιακή ικανότητα για την άσκηση αυτής της δραστηριότητας. Στο 
πλαίσιο αυτό, οφείλουν να συγκεντρώνουν από τους πελάτες τους όλες τις βασικές 
πληροφορίες που τους παρέχονται σε σχέση με την εκκαθάριση κατά τους όρους του 

παρόντος Κανονισμού για τ Π διαπίστωση, τον έλεγχο και τη διαχείριση συναφών 
συγκεντρώσεων κινδύνου που σχετίζονται με την παροχή υπηρεσιών σε πελάτες τους. Η 
ΕΤ.ΕΚ. μπορεί με απόφασή της να καθορίζει κάθε αναγκαίο όρο και τεχνική ή 
διαδικαστική λεπτομέρεια που αφορά στην εφαρμογή της παρούσας παραγράφου. 

7. Τα Εκκαθαριστικά Μέλη οφείλουν να ενημερώνουν την ΕΤ.ΕΚ. κατόπιν αιτήματος της 
σχετικά με τα κριτήρια, τις ρυθμίσεις και τις διαδικασίες που εφαρμόζουν προκειμένου 
να επιτρέπουν την πρόσβαση των πελατών τους στις υπηρεσίες εκκαθάρισης που 
παρέχει η ΕΤ.ΕΚ. Σε κάθε περίπτωση, την ευθύνη για την εξασφάλιση της τήρησης των 
υποχρεώσεων εκ μέρους των πελατών φέρουν τα Εκκαθαριστικά Μέλη. 

8. Η ΕΤ.ΕΚ. δύναται να αρνηθεί την πρόσβαση Εκκαθαριστικών Μελών, τα οποία πληρούν 
τα κριτήρια που θέτει για την κτήση της ιδιότητας σύμφωνα με τους όρους του παρόντος 
Κανονισμού, μόνον κατόπιν δέουσας γραπτής αιτιολόγησης και βάσει συνολικής 
ανάλυσης κινδύνου. 

9. Η ΕΤ.ΕΚ. προβαίνει, τουλάχιστον μία (1) φορά κατ' έτος, σε συνολική επανεξέταση της 
συμμόρφωσης των Εκκαθαριστικών Μελών προς τους όρους και τα κριτήρια αποδοχής 
αυτών σύμφωνα με τα ειδικότερα οριζόμενα στις κείμενες διατάξεις και κατά τους όρους 
του παρόντος Κανονισμού. Η ΕΤ.ΕΚ. μπορεί με απόφασή της να καθορίζει κάθε τεχνικό ή 
διαδικαστικό θέμα και αναγκαία λεπτομέρεια σχετικά με την επανεξέταση αυτή. Τα 
Εκκαθαριστικά Μέλη οφείλουν, προκειμένου για τη διατήρηση της ιδιότητάς τους, να 
συμμορφώνονται προς τις τυχόν συστάσεις της ΕΤ.ΕΚ. που παρέχονται στο πλαίσιο της 
παραπάνω επανεξέτασης. 

10. Η ΕΤ.ΕΚ. δύναται με απόφασή της και αφού λάβει υπόψη τη γνώμη της Επιτροπής 
Κινδύνου, όπου συντρέχει περίπτωση, να επιβάλλει ειδικές επιπρόσθετες υποχρεώσεις 
στα Εκκαθαριστικά Μέλη, όπως τη συμμετοχή σε δημοπρασίες θέσεων υπερήμερου 
Εκκαθαριστικού Μέλους, καθορίζοντας με τη σχετική απόφαση κάθε αναγκαίο όρο και 
τεχνική λεπτομέρεια. Οι εν λόγω επιπρόσθετες υποχρεώσεις είναι ανάλογες με τον 
κίνδυνο που αναλαμβάνει το Εκκαθαριστικό Μέλος και δεν περιορίζουν τη συμμετοχή σε 
ορισμένες κατηγορίες Εκκαθαριστικών Μελών. 

2.4.2. Διαδικασία για την απόκτηση της ιδιότητας 

1. Για την απόκτηση της ιδιότητας του Εκκαθαριστικού Μέλους το υποψήφιο πρόσωπο 
πρέπει να υποβάλει στην ΕΤ.ΕΚ. αίτηση βάσει εντύπου που η ΕΤ.ΕΚ. χορηγεί σε 
τυποποιημένη μορφή. Η αίτηση πρέπει να υπογράφεται από το νόμιμο εκπρόσωπο του 
υποψηφίου και να συνοδεύεται από τα απαιτούμενα δικαιολογητικά, όπως 
καθορίζονται από την ΕΤ.ΕΚ. με απόφασή της, υπέχει δε θέση υπεύθυνης δήλωσης του 
υποψηφίου ότι πληροί τις προϋποθέσεις για την απόκτηση της αιτούμενης ιδιότητας. 

2. Η υποβολή της αίτησης τεκμαίρεται ως αποδοχή από το υποψήφιο πρόσωπο του 
συνόλου των ρυθμίσεων του παρόντος Κανονισμού, περιλαμβανομένων και των πάσης 
φύσεως αποφάσεων και διαδικασιών που εκδίδονται σε εφαρμογή του, και των 
σχετικών υποχρεώσεων που αφορούν στην αιτηθείσα ιδιότητα. 

3. Το υποψήφιο πρόσωπο πρέπει, κατά την υποβολή της αίτησης ή και μεταγενέστερα 
κατά τη διαδικασία εξέτασής της που ορίζει η ΕΤ.ΕΚ., να υποβάλει στην ΕΤ.ΕΚ. υπόμνημα, 
με το οποίο θα πρέπει να ορίζει σαφώς τις οργανωτικές διαδικασίες βάσει των οποίων 
προτίθεται να ασκήσει τις δραστηριότητες του Εκκαθαριστικού Μέλους. Στο υπόμνημα 
αυτό θα πρέπει να γίνεται αναφορά ιδίως: 

α) στην οργανωτική, λειτουργική και τεχνοοικονομική υποδομή και επάρκεια, στους 
μηχανισμούς και στις διαδικασίες εκκαθάρισης και διακανονισμού, εσωτερικού 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3575 


ελέγχου, διαχείρισης κινδύνου και λογιστικής παρακολούθησης και απεικόνισης 
που θα διαθέτει το υποψήφιο πρόσωπο προς εκπλήρωση των υποχρεώσεών του 
εκκαθάρισης 

β) στην πολιτική που θα υιοθετεί το υποψήφιο πρόσωπο για τον καθορισμό των 
κριτηρίων, των ρυθμίσεων και των διαδικασιών που θα πρέπει να εφαρμόζει 
προκειμένου να επιτρέπει την πρόσβαση των πελατών του στις υπηρεσίες 
εκκαθάρισης που παρέχει η ΕΤ.ΕΚ. 

γ) στις διαδικασίες λογιστικού διαχωρισμού, παρακολούθησης και διαχείρισης 
κινδύνου που θα εφαρμόζει το υποψήφιο πρόσωπο ως προς τις θέσεις πελατών 
περιλαμβανομένων ιδίως των διαδικασιών σχετικά με: 

(ί) τη χρήση των Λογαριασμών Θέσης που θα διατηρεί το υποψήφιο πρόσωπο σε 
σχέση με τις ίδιες θέσεις του και αυτές των πελατών του, τον τρόπο διάκρισης 
των θέσεων για ίδιο λογαριασμό, για πελάτη ή πελάτες ανά Λογαριασμό Θέσης 
και εν γένει τον τρόπο λειτουργίας των Λογαριασμών Θέσης για τον καθορισμό 
του τρόπου παροχής υπηρεσιών εκκαθάρισης και διακανονισμού και τη 
διαπίστωση, τον έλεγχο και τη διαχείριση συγκεντρώσεων κινδύνου που 
σχετίζονται με την παροχή σχετικών υπηρεσιών, 

(ϋ) το χειρισμό των παρεχόμενων από τους πελάτες εξασφαλίσεων, 
περιλαμβανομένων των περιπτώσεων κάλυψης θέσεων των πελατών προς την 
ΕΤ.ΕΚ. με χρήση χρηματικών διαθεσίμων και παρεχόμενων ασφαλειών των 
πελατών 

(ίϋ) το χειρισμό υπερημερίας πελάτη και τη διευθέτηση των θέσεων του πελάτη σε 
σχέση και με τις θέσεις που θα τηρεί για λογαριασμό άλλων πελατών του, 

(ίν) τον τρόπο συνεργασίας και σύμπραξής του με Μέλη Αγοράς προς διενέργεια 
συναλλαγών και διευθέτηση υπερημεριών και περιορισμό του κινδύνου του. 

4. Η ΕΤ.ΕΚ. μπορεί να θέτει στη διάθεση του υποψηφίου ενδεικτικό οδηγό υπομνήματος, 
καθορίζοντας τις κατευθυντήριες γραμμές ως προς το περιεχόμενό του. 

5. Το υποψήφιο πρόσωπο πρέπει να γνωστοποιεί κατά την υποβολή της αίτησης τυχόν 
άλλες ιδιότητές του, ενδεικτικά ως μέλους χρηματιστηρίων και οργανωμένων αγορών ή 
φορέων εκκαθάρισης ή διακανονισμού, και να παρέχει στην ΕΤ.ΕΚ. κάθε αναγκαίο 
στοιχείο και πληροφορία που αφορά στις ιδιότητες αυτές. Η ΕΤ.ΕΚ. μπορεί να ζητά 
στοιχεία και πληροφορίες από τους παραπάνω φορείς και τις Αρμόδιες Αρχές του 
υποψηφίου στο πλαίσιο συγκέντρωσης και επαλήθευσης κρίσιμων για τον έλεγχο της 
αίτησης στοιχείων. 

6. Η ΕΤ.ΕΚ. δικαιούται να δημοσιοποιεί την υποβολή της αίτησης και να καθιστά δημόσια 
γνωστή την ταυτότητα του υποψηφίου προσώπου. 

7. Κατά τον έλεγχο των υποβληθέντων από τον υποψήφιο στοιχείων, η ΕΤ.ΕΚ. δικαιούται, 
πέραν των απαραίτητων δικαιολογητικών, να ζητά κάθε άλλο πρόσθετο ή 
συμπληρωματικό έγγραφο ή πληροφορία που κρίνει αναγκαία για την εξέταση της 
αίτησης ή την επιβεβαίωση των υποβληθέντων ή και την αυτοπρόσωπη παράσταση 
ενώπιον της εκπροσώπων ή υπαλλήλων του υποψηφίου, ιδίως αυτών που προτίθενται 
να ασκήσουν καθήκοντα Πιστοποιημένου Εκκαθαριστή, καθώς και να προβαίνει σε 
επιτόπιους ελέγχους στις εγκαταστάσεις του υποψηφίου. 

8. Η ΕΤ.ΕΚ. προκειμένου να ελέγξει την ικανότητα και την ετοιμότητα του υποψηφίου, 
μπορεί να ζητά τη συμμετοχή του σε εικονικές συνεδριάσεις (ιτιοεΚ εΙθ3ππ§ 5θ55ίοη$) ή 

σε άλλα σενάρια προσομοίωσης των πραγματικών συνθηκών διαπραγμάτευσης, 
εκκαθάρισης και διακανονισμού. 

9. Η ΕΤ.ΕΚ. εγκρίνει ή απορρίπτει την αίτηση του υποψηφίου με αιτιολογημένη απόφαση. 
Μπορεί επίσης να αναβάλει την έκδοση απόφασης επί της αίτησης, εάν τα στοιχεία που 
προσκομίστηκαν από τον υποψήφιο δεν είναι επαρκή ή επαρκώς τεκμηριωμένα για την 
κρίση της. Η αίτηση θεωρείται απορριφθείσα, εάν ο υποψήφιος δεν προσκομίσει εντός 
του χρόνου της αναβολής τα σχετικώς ζητηθέντα από την ΕΤ.ΕΚ. στοιχεία. Η απόφαση 
της ΕΤ.ΕΚ. κοινοποιείται στον υποψήφιο μέσα σε εύλογο χρόνο από τη λήψη της. 

10. Σε περίπτωση απόρριψης της αίτησης, αποδίδονται άτοκα στον υποψήφιο τα ποσά που 
τυχόν κατέβαλε για την απόκτηση της αιτηθείσας ιδιότητας. 

11. Η ΕΤ.ΕΚ. ενημερώνει την Επιτροπή Κεφαλαιαγοράς, την Τράπεζα της Ελλάδος και τους 
Διαχειριστές Αγοράς για κάθε έγκριση που παρέχει για την απόκτηση της ιδιότητας του 
Εκκαθαριστικού Μέλους ως και στις περιπτώσεις παραίτησης ή διαγραφής του 
Εκκαθαριστικού Μέλους, ως ορίζεται στον παρόντα Κανονισμό, προς άσκηση των κατά 
περίπτωση καθηκόντων και αρμοδιοτήτων τους. Προς τούτο τους γνωστοποιεί 
επικαιροποιημένο κάθε φορά κατάλογο με τα στοιχεία των Εκκαθαριστικών Μελών. 

2.4.3. Κεφαλαιακές απαιτήσεις 

1. Τα Άμεσα Εκκαθαριστικά Μέλη πρέπει να διαθέτουν ίδια κεφάλαια τουλάχιστον 
επτακόσιες χιλιάδες ευρώ (700.000,00€). 

2. Τα Γενικά Εκκαθαριστικά Μέλη πρέπει να διαθέτουν ίδια κεφάλαια τουλάχιστον τρία 
εκατομμύρια ευρώ (3.000.000,00€). 

2.4.4. Οργανωτική επάρκεια Εκκαθαριστικού Μέλους 

1. Τα Εκκαθαριστικά Μέλη οφείλουν να διαθέτουν κατάλληλη οργανωτική, λειτουργική και 
τεχνοοικονομική υποδομή και επάρκεια και κατάλληλους μηχανισμούς ελέγχου και 
ασφαλείας στον τομέα ηλεκτρονικής επεξεργασίας δεδομένων και εσωτερικού ελέγχου 
για: 

α) τη διαρκή παρακολούθηση, διαχείριση και ομαλή εκπλήρωση των υποχρεώσεων 
που αναλαμβάνουν σε σχέση με την εκκαθάριση και το διακανονισμό σύμφωνα με 
τις κείμενες διατάξεις και τους όρους του παρόντος Κανονισμού, ενδεικτικά σε 
σχέση με την παροχή περιθωρίων ασφάλισης και τη συμμετοχή τους στο Κεφάλαιο 
Εκκαθάρισης, την καταβολή των τιμημάτων, την άσκηση δικαιωμάτων, τον 
ημερήσιο και οριστικό χρηματικό διακανονισμό, την παράδοση και παραλαβή 
κινητών αξιών, ανάλογα με τα κατά περίπτωση χαρακτηριστικά των συναλλαγών και 
θέσεων που κατέχουν, ως και την παρακολούθηση των θέσεων και Πιστωτικών 
Ορίων που τίθενται με βάση τους όρους του παρόντος Κανονισμού 

β) τη διαρκή παρακολούθηση και την εφαρμογή των κριτηρίων, των ρυθμίσεων και 
των διαδικασιών που εφαρμόζουν προκειμένου να επιτρέπουν την πρόσβαση των 
πελατών τους στις υπηρεσίες εκκαθάρισης που παρέχει η ΕΤ.ΕΚ 

γ) τη διαρκή παρακολούθηση και διαχείριση των Λογαριασμών Θέσης που θα διατηρεί 
σε σχέση με τους πελάτες του για τη διαπίστωση, τον έλεγχο και τη διαχείριση 
συγκεντρώσεων κινδύνου που σχετίζονται με την παροχή σχετικών υπηρεσιών, 

δ) τη διαρκή παρακολούθηση, διαχείριση και ομαλή εκπλήρωση των εκ των 
συναλλαγών και θέσεων αντιστοίχων υποχρεώσεων των πελατών τους προς αυτά 
και αυτών προς τους πελάτες τους, 

ε) τη διαρκή παρακολούθηση καί διαχείριση των παρεχόμενων από τους πελάτες 
εξασφαλίσεων καί τη διευθέτηση τυχόν υπερημεριών 

στ) την πίστη τήρηση των όρων, υποχρεώσεων καί διαδικασιών που αναλαμβάνει βάσει 
του υποβληθέντος στην ΕΤ.ΕΚ. υπομνήματος του κατά τους όρους του παρόντος καί 
την τροποποίηση καί ενημέρωση της ΕΤ.ΕΚ. σε περίπτωση μεταβολής των όρων 
λειτουργίας του ως Εκκαθαριστικού Μέλους 

ζ) τη διαρκή παρακολούθηση, διαχείριση καί εκπλήρωση των υποχρεώσεών τους προς 
τις Αρμόδιες Αρχές, τους Διαχειριστές Αγοράς καί τα πάσης φύσεως συστήματα καί 
φορείς, περίλαμβανομένων των Φορέων χρηματικού διακανονισμού, που 
συνδέονται με το Σύστημα στο πλαίσιο εκκαθάρισης καί διακανονισμού των 
συναλλαγών. 

2. Τα Εκκαθαριστικά Μέλη οφείλουν να διαθέτουν κατάλληλη πολίτική αδιάλειπτης 
λειτουργίας καί σχέδιο αποκατάστασης λειτουργίας με σκοπό την διατήρηση των 
λειτουργιών τους μετά από καταστροφή, την έγκαιρη αποκατάσταση των εργασιών καί 
την τήρηση των καθηκόντων τους ως Εκκαθαριστικών Μελών με βάση καί τις κείμενες 
διατάξεις. 

3. Για την κάλυψη των υποχρεώσεών τους σύμφωνα με τους όρους του παρόντος 
Κανονισμού, τα Εκκαθαριστικά Μέλη οφείλουν: 

α) να έχουν θεσπίσει καί να διατηρούν υπηρεσία εκκαθάρισης στην οποία θα πρέπει 
να απασχολούνται οί Πιστοποιημένοι Εκκαθαρίστές τους, ως καί υπηρεσία 
διαχείρισης κινδύνου κατά τις κείμενες διατάξεις 

β) να είναι Χειριστές σύμφωνα με τα προβλεπόμενα στον Κανονισμό Λειτουργίας 

Σ.Α.Τ. 

γ) να διατηρούν τους απαραίτητους κατά περίπτωση τραπεζικούς λογαριασμούς σε 
Φορείς χρηματικού διακανονισμού σύμφωνα με τις διαδικασίες της ΕΤ.ΕΚ. 

4. Η ΕΤ.ΕΚ. μπορεί να εξειδικεύει τις οργανωτικές απαιτήσεις που πρέπει να πληρούν τα 
Εκκαθαριστικά Μέλη σύμφωνα με τις προηγούμενες παραγράφους. 

2.4.5. Ανάληψη της εκκαθάρισης 

1. Πριν την έναρξη κάθε συνεδρίασης της Αγοράς ή καί κατά τη δίάρκείά της σύμφωνα με 
τις διαδικασίες της ΕΤ.ΕΚ., κάθε Γενικό Εκκαθαριστικό Μέλος δηλώνει στο Σύστημα το 
Μέλος ή τα Μέλη Αγοράς των οποίων τις συναλλαγές θα εκκαθαρίζει κατά τη σχετική 
συνεδρίαση, ως καί το Πιστωτικό Όριο, όπως ορίζεται ανά Αγορά κατά τους όρους του 
παρόντος, που κατανέμει για τη σχετική συνεδρίαση σε καθένα εξ αυτών. Η δήλωση 
αυτή θεωρείται ότι περιλαμβάνει δήλωση ανάθεσης της εκκαθάρισης των σχετικών 
συναλλαγών από τα δηλούμενα από το Γενικό Εκκαθαριστικό Μέλος Μέλη Αγοράς καί 
αντίστοιχα ανάληψης της εκκαθάρισης από το προβαίνον στη δήλωση Γενικό 
Εκκαθαριστικό Μέλος. Το Γενικό Εκκαθαριστικό Μέλος δε δικαιούται να αναλάβεί προς 
εκκαθάριση συναλλαγές, για τις οποίες δεν έχει προβεί στη δήλωση των προηγουμένων 
εδαφίων. 

2. Κάθε Άμεσο Εκκαθαριστικό Μέλος δύναταί ως προς κάθε συνεδρίαση να καταρτίζει 
συναλλαγές μόνο στην έκταση του Πιστωτικού Ορίου του ανά Αγορά, όπως του 
αποδίδεται για τη σχετική συνεδρίαση σύμφωνα με τους όρους το παρόντος. 



3578 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Μέλη Αγοράς τιου δε διαθέτουν Πιστωτικό Όριο για Αγορά δε δικαιούνται να 
προβαίνουν στην εισαγωγή εντολών στο σύστημα διαπραγμάτευσης της Αγοράς 
σύμφωνα και με τα ειδικότερα οριζόμενα στον Κανονισμό Αγοράς που τη διέπει. 

2.4.6. Επαγγελματική επάρκεια 

1. Κάθε Εκκαθαριστικό Μέλος οφείλει να έχει διορίσει έναν (1) τουλάχιστον Πιστοποιημένο 
Εκκαθαριστή για τη διεξαγωγή των εργασιών εκκαθάρισης των συναλλαγών που 
αναλαμβάνει. Σε κάθε περίπτωση το Εκκαθαριστικό Μέλος οφείλει να έχει επαρκή 
αριθμό Πιστοποιημένων Εκκαθαριστών, λαμβανομένων υπόψη του εύρους των 
συναλλαγών που αναλαμβάνει προς εκκαθάριση και των εγγενών κινδύνων. 

2. Το Εκκαθαριστικό Μέλος οφείλει να εξασφαλίζει την παρουσία του Πιστοποιημένου 
Εκκαθαριστή στην υπηρεσία εκκαθάρισης και διαχείρισης κινδύνου που διαθέτει καθ' 
όλη τη διάρκεια διεξαγωγής της εκκαθάρισης κατά τις προγραμματισμένες διαδικασίες 
της ΕΤ.ΕΚ., ως και τον τρόπο αναπλήρωσής του σε περίπτωση απουσίας ή κωλύματος 
του. Η αναπλήρωση μπορεί να γίνει μόνο από πρόσωπο που έχει την παραπάνω 
ιδιότητα. 

3. Για την άσκηση καθηκόντων Πιστοποιημένου Εκκαθαριστή, το υποψήφιο πρόσωπο 
πρέπει να πληροί τις προϋποθέσεις επαγγελματικής επάρκειας που θέτει η ΕΤ.ΕΚ. 
Επαγγελματική επάρκεια υφίσταται όταν κατά τις διαδικασίες της ΕΤ.ΕΚ. πιστοποιείται η 
γνωστική επάρκεια και ετοιμότητα του υποψηφίου σε σχέση με τους κανονισμούς και τις 
τεχνικές διαδικασίες που διέπουν τη λειτουργία του Συστήματος και της Αγοράς. 

4. Τα Εκκαθαριστικά Μέλη οφείλουν να δηλώνουν στην ΕΤ.ΕΚ. τα στοιχεία των 
Πιστοποιημένων Εκκαθαριστών που διορίζουν, ως και κάθε μεταβολή αυτών των 
στοιχείων. Οι διορισμένοι Πιστοποιημένοι Εκκαθαριστές οφείλουν, ως προς τις εργασίες 
εκκαθάρισης που διεξάγουν στο πλαίσιο των καθηκόντων τους, να παρέχουν στην ΕΤ.ΕΚ. 
και στους Διαχειριστές Αγοράς κάθε στοιχείο και πληροφορία σε πρώτη ζήτηση. 

2.4. 7. Χρήστες του Συστήματος 

1. Χρήστες του Συστήματος για την εκκαθάριση των συναλλαγών επιτρέπεται να είναι μόνο 
οι εξουσιοδοτημένοι από τα Εκκαθαριστικά Μέλη Πιστοποιημένοι Εκκαθαριστές, καθώς 
και οι εξουσιοδοτημένοι χρήστες των Μελών Αγοράς όπου συντρέχει περίπτωση 
σύμφωνα με τους όρους του παρόντος Κανονισμού. Τα Εκκαθαριστικά Μέλη και τα 
Μέλη Αγοράς γνωστοποιούν στην ΕΤ.ΕΚ. τα στοιχεία των χρηστών τους και κάθε άλλο 
σχετικό στοιχείο, που ορίζεται με τις διαδικασίες της ΕΤ.ΕΚ., ως και κάθε μεταβολή των 
στοιχείων αυτών. 

2. Τα Εκκαθαριστικά Μέλη οφείλουν να θέτουν ειδικές διαδικασίες εσωτερικού ελέγχου 
για την παρακολούθηση των εργασιών που διεξάγονται από τους χρήστες του 
Συστήματος. Οφείλουν επίσης να θέτουν στη διάθεση της ΕΤ.ΕΚ. τις παραπάνω 
διαδικασίες, ως και να συμμορφώνονται με τις εκάστοτε υποδείξεις της ΕΤ.ΕΚ. ως προς 
την τήρηση των σχετικών διαδικασιών. 

3. Τα Εκκαθαριστικά Μέλη οφείλουν να εξασφαλίζουν την προσήκουσα και σύμφωνη με 
την κείμενη νομοθεσία και τον παρόντα Κανονισμό χρήση των τερματικών σταθμών από 
τους χρήστες τους και ευθύνονται έναντι της ΕΤ.ΕΚ. για όποια ζημία προκόψει από πράξη 
ή παράλειψη των εν λόγω χρηστών. 

2.4.8. Δικαιώματα εγγραφής και ετήσιας συνδρομής - Χρεώσεις 

1 . Τα Εκκαθαριστικά Μέλη οφείλουν να καταβάλλουν ολοσχερώς τοις μετρητοίς στην 
ΕΤ.ΕΚ. κάθε είδους δικαιώματα εγγραφής, ετήσιας συνδρομής, τέλη σύνδεσης με τα 
συστήματα της ΕΤ.ΕΚ. ή και τους Διαχειριστές Αγοράς όπου συντρέχει περίπτωση και 
λοιπές χρεώσεις που καθορίζονται από την ΕΤ.ΕΚ. Σχετικές υποχρεώσεις μπορεί να έχουν 
και τα Μη Εκκαθαριστικά Μέλη. Οι προβλεπόμενες χρεώσεις μπορεί να 
διαφοροποιούνται, ενδεικτικά ανάλογα με το αν πρόκειται για Άμεσο ή Γενικό 
Εκκαθαριστικό Μέλος, τις κατ' ιδίαν υπηρεσίες εκκαθάρισης που μπορεί να καθορίζει ή 
ΕΤ.ΕΚ., ενδεικτικώς εάν γίνεται χρήση των υπηρεσιών εκκαθάρισης σε σχέση με τα 
προϊόντα δανεισμού τίτλων του Χ.Α., ή την έκταση δραστηριοποίησης και χρήσης από το 
Εκκαθαριστικό Μέλος των συστημάτων της ΕΤ.ΕΚ. 

2. Τα δικαιώματα εγγραφής καταβάλλονται εφάπαξ με την απόκτηση της σχετικής 
ιδιότητας και δεν επιστρέφονται σε περίπτωση απώλειάς της για οποιαδήποτε αιτία, 
περιλαμβανομένης και της περίπτωσης συγχώνευσης. 

2.4.9. Εισφορές υπέρ Κεφαλαίου Εκκαθάρισης 

1. Τα Εκκαθαριστικά Μέλη οφείλουν να συμμετέχουν στο Κεφάλαιο Εκκαθάρισης και να 
καταβάλλουν τις προβλεπόμενες εισφορές υπέρ αυτού σύμφωνα με τους όρους του 
παρόντος Κανονισμού. 

2.4.10. Σύνδεση με δίκτυο για την εκκαθάριση 

1. Για την απόκτηση πρόσβασης στο Σύστημα απαιτείται η ύπαρξη σύνδεσης του 
Εκκαθαριστικού Μέλους με το Δ.Χ.Σ. ή με όποιο άλλο δίκτυο ή τεχνικό τρόπο σύνδεσης 
καθορίζει η ΕΤ.ΕΚ. για την εκκαθάριση των συναλλαγών μέσω του Συστήματος. 

2. Το Εκκαθαριστικό Μέλος οφείλει να προβαίνει σε κάθε αναγκαία ενέργεια, ενδεικτικά να 
υπογράφει τις απαραίτητες συμβάσεις με τους Διαχειριστές Αγοράς, την ΕΤ.ΕΚ. και τους 
φορείς διακανονισμού, για την απόκτηση της σχετικής σύνδεσης. 

2.4.11. Επικοινωνία της ΕΤ.ΕΚ. με τα Εκκαθαριστικά Μέλη 

1. Η επικοινωνία μεταξύ της ΕΤ.ΕΚ. και των Εκκαθαριστικών Μελών πραγματοποιείται 
εγγράφως, περιλαμβανομένων ως εγγράφου και των ηλεκτρονικών μέσων επικοινωνίας 
με το οποίο εξασφαλίζεται η ασφαλής πληροφόρηση, εκτός αν ορίζεται διαφορετικά 
στον παρόντα Κανονισμό. 

2. Κάθε ανακοίνωση της ΕΤ.ΕΚ. προς τα Εκκαθαριστικά Μέλη που αφορά την εκκαθάριση 
και τα αποτελέσματα αυτής, σύμφωνα με τα προβλεπόμενα στον παρόντα Κανονισμό, 
θα διαβιβάζεται ηλεκτρονικά μέσω του Συστήματος. 

3. Διεύθυνση του Εκκαθαριστικού Μέλους για την επικοινωνία του με την ΕΤ.ΕΚ. είναι αυτή 
που το Εκκαθαριστικό Μέλος έχει καθορίσει στην αίτησή του για την απόκτηση της 
σχετικής ιδιότητας. Κάθε αλλαγή διεύθυνσης του Εκκαθαριστικού Μέλους 
γνωστοποιείται εγγράφως στην Ε.Τ.ΕΚ. 

4. Για θέματα που αφορούν στην εκκαθάριση και το διακανονισμό των συναλλαγών, η 
επικοινωνία της ΕΤ.ΕΚ. θα γίνεται με τον Πιστοποιημένο Εκκαθαριστή που το 
Εκκαθαριστικό Μέλος έχει δηλώσει στην ΕΤ.ΕΚ. Για κάθε άλλο θέμα που αφορά το 
Εκκαθαριστικό Μέλος, η ΕΤ.ΕΚ. θα επικοινωνεί με τον υπεύθυνο επικοινωνίας του 
Εκκαθαριστικού Μέλους. 

5. Για την επικοινωνία τους με την ΕΤ.ΕΚ. τα Εκκαθαριστικά Μέλη θα πρέπει να 
απευθύνονται στα καθ' ύλη αρμόδια όργανα της ΕΤ.ΕΚ., όπως αυτά ανακοινώνονται 
κάθε φορά στον καθοριζόμενο από αυτή διαδικτυακό τόπο. 

2.4.12. Ενημέρωση της ΕΤ.ΕΚ. 

1. Τα Εκκαθαριστικά Μέλη οφείλουν να παρέχουν στην ΕΤ.ΕΚ. κάθε στοιχείο και 
πληροφορία σχετικά με τις εργασίες εκκαθάρισης που διεξάγουν και τους εγγενείς 
κινδύνους, οποτεδήποτε τους ζητείται από αυτή. Στο πλαίσιο αυτό οφείλουν να 
παρέχουν στην ΕΤ.ΕΚ. τις σχετικές βασικές πληροφορίες που η ΕΤ.ΕΚ. καθορίζει και 
εξειδικεύει με απόφασή της για τη διαπίστωση και τον έλεγχο συναφών συγκεντρώσεων 
κινδύνου που σχετίζονται με την παροχή υπηρεσιών σε πελάτες. 

2. Τα Εκκαθαριστικά Μέλη οφείλουν να γνωστοποιούν στην ΕΤ.ΕΚ., κατά το χρόνο 
υποβολής στις Αρμόδιες Αρχές εποπτικών στοιχείων σύμφωνα με τους κανόνες που 
διέπουν τη λειτουργία τους, τα εξής: 

α) τις ελεγμένες και υπογεγραμμένες από ορκωτούς ελεγκτές ετήσιες και εξαμηνιαίες 
οικονομικές καταστάσεις τους, 

β) τα στοιχεία αναφορικά με την κεφαλαιακή τους επάρκεια, τα ίδια κεφάλαια, το 
συντελεστή φερεγγυότητας ή και τα μεγάλα χρηματοδοτικά ανοίγματα αυτών, 
καθώς και τις οικείες οικονομικές καταστάσεις της περιόδου αναφοράς. 

3. Τα Εκκαθαριστικά Μέλη οφείλουν να ενημερώνουν άμεσα την ΕΤ.ΕΚ. σε κάθε περίπτωση 
μεταβολής των στοιχείων βάσει των οποίων τους χορηγήθηκε από την ΕΤ.ΕΚ. η έγκριση 
για την απόκτηση της σχετικής ιδιότητας. Επίσης, οφείλουν να την ενημερώνουν 
οποτεδήποτε συντρέχει λόγος που θα μπορούσε να θέσει σε κίνδυνο την ομαλή 
συμμετοχή τους στην εκκαθάριση. Ενδεικτικά, τέτοιοι λόγοι συνιστούν η συγκέντρωση 
κινδύνου σε συγκεκριμένους πελάτες, η υπερημερία πελάτη ως προς την εκπλήρωση των 
υποχρεώσεών του έναντι του Εκκαθαριστικού Μέλους, η ύπαρξη ενδείξεων σχετικά με 
την περιέλευση του Εκκαθαριστικού Μέλους σε προσωρινή αδυναμία ως προς την 
εκπλήρωση των υποχρεώσεών του ή η επέλευση γεγονότων που επηρεάζουν τη 
λειτουργία του Εκκαθαριστικού Μέλους, όπως η λήψη απόφασης για συμμετοχή σε 
διαδικασία συγχώνευσης, διάσπασης ή εξαγοράς της επιχείρησης αυτού ή η επιβολή 
κυρώσεων από τις Αρμόδιες Αρχές. 

4. Η ΕΤ.ΕΚ. θέτει στη διάθεση της Επιτροπής Κεφαλαιαγοράς τα τηρούμενα από αυτή 
στοιχεία και πληροφορίες των προηγούμενων παραγράφων σε πρώτη ζήτηση. 

5. Η ΕΤ.ΕΚ. δικαιούται επίσης να ζητά από τα Εκκαθαριστικά Μέλη στοιχεία και 
πληροφορίες ως προς τις θέσεις πελατείας τους, σε σχέση με τις συναλλαγές που 
εκκαθαρίζει, ως και ως προς τις εξασφαλίσεις που τα Εκκαθαριστικά Μέλη λαμβάνουν 
από τους πελάτες τους για την κάλυψη του κινδύνου τους από τις εν λόγω θέσεις. Η 
ΕΤ.ΕΚ. παρέχει στην Επιτροπή Κεφαλαιαγοράς ενημέρωση όπου τούτο κρίνει αναγκαίο 
σε σχέση με τα παραπάνω στοιχεία και τις πληροφορίες. 

2.5. Υποχρεώσεις επαγγελματικής συμπεριφοράς 

2.5. 1. Υποχρεώσεις Εκκαθαριστικών Μελών 

1. Τα Εκκαθαριστικά Μέλη οφείλουν να παρέχουν τις υπηρεσίες εκκαθάρισης και 
διακανονισμού σύμφωνα με τις αρχές της καλής πίστης και των συναλλακτικών ηθών. 
Συνιστούν αυτοτελείς υποχρεώσεις τους ιδίως: 

2. Να διασφαλίζουν την ομαλή λειτουργία της αγοράς, επιδεικνύοντας τη δέουσα 
επιμέλεια καί φροντίδα κατά τη συμμετοχή τους στην εκκαθάριση καί την παροχή 
σχετικών υπηρεσιών προς τους πελάτες τους προς εξασφάλιση της ομαλής εκπλήρωσης 
των συναλλαγών, 

3. Να απέχουν από κάθε πράξη ή παράλειψη που θα μπορούσε να βλάψει το κύρος της 
ΕΤ.ΕΚ., των Διαχειριστών Αγοράς καί γενικότερα την αξιοπιστία καί ασφάλεια του 
χρηματοπιστωτικού συστήματος, 

4. Να συμπερίφέρονταί σε κάθε περίπτωση με ευπρέπεια προς τα όργανα της ΕΤ.ΕΚ. καί 
τους λοιπούς συμμετέχοντες κατά τους όρους του παρόντος στην εκκαθάριση καί το 
διακανονισμό καί να συμπράττουν όπου τούτο κρίνεταί αναγκαίο με αυτούς για την 
αποτροπή συστημίκών καί άλλων εγγενών κινδύνων, 

5. Να ανταποκρίνονταί άμεσα, είλίκρίνώς καί πλήρως σε κάθε αίτημα της ΕΤ.ΕΚ. για 
παροχή στοιχείων καί πληροφοριών, να εκπληρώνουν τις υποχρεώσεις τους αναφορικά 
με την τακτική ή τυχόν έκτακτη ενημέρωση που της παρέχουν σύμφωνα με τα 
προβλεπόμενα στον παρόντα Κανονισμό καί να συνεργάζονται με την ΕΤ.ΕΚ. 
απρόσκοπτα, συμμετέχοντας σε σχετικές συναντήσεις ή επιτρέποντας σε όργανα της 
ΕΤ.ΕΚ. τη διενέργεια επιτόπιων ελέγχων στις εγκαταστάσεις τους, 

6. Να διασφαλίζουν λελογισμένη καί σύμφωνη με τον παρόντα Κανονισμό χρήση του 
υπολογιστικού εξοπλισμού καί του λογισμικού που διαθέτουν για την πρόσβαση στο 
Σύστημα, ώστε να δίαφυλάσσεταί η ομαλή καί ασφαλής λειτουργία του, 

7. Να εφαρμόζουν διαρκώς αποτελεσματικές διαδικασίες εσωτερικού ελέγχου για την 
παρακολούθηση της πιστής εφαρμογής από το προσωπικό τους των κείμενων 
διατάξεων, ως καί αυτών του παρόντος Κανονισμού, 

8. Να διασφαλίζουν τη σύμφωνη με τις κείμενες διατάξεις καί τον παρόντα Κανονισμό 
εκκαθάριση καί διακανονισμό των συναλλαγών, 

9. Να παρέχουν πλήρη καί έγγραφη ενημέρωση προς τα τυχόν συμβαλλόμενα με αυτά 
Μέλη Αγοράς καί τους πελάτες τους για κάθε υποχρέωση που προκύπτει από την 
εκκαθάριση καί το διακανονισμό των συναλλαγών, 

10. Να τηρούν ημερησίως Δελτίο Στοιχείων ανά πελάτη που αφορούν στο σύνολο των 
εκκρεμών συναλλαγών καί θέσεων του πελάτη σε σχέση με τις διαδικασίες εκκαθάρισης, 
όπως αυτές προκύπτουν μετά το πέρας κάθε ημέρας εκκαθάρισης καί υπολογισμού του 
κινδύνου σύμφωνα με τους όρους του παρόντος καί να καταγράφουν με ακρίβεια, 
σαφήνεια καί πληρότητα στα στοιχεία που τηρούν ανά πελάτη την ύπαρξη των σχετικών 
εκκρεμοτήτων, τις προς διακανονισμό υποχρεώσεις καί απαιτήσεις, τις παρασχεθείσες 
από τον πελάτη σε αυτούς εξασφαλίσεις, την κίνηση των πάσης φύσεως λογαριασμών 
του πελάτη σε σχέση με την εκκαθάριση καί το διακανονισμό των συναλλαγών, ως καί 
κάθε άλλο στοιχείο σχετικό των συναλλαγών του πελάτη, 

11. Στις περιπτώσεις υπερημερίας καί εν γένεί εκκρεμοτήτων στην εκκαθάριση, να 
προβαίνουν σε κάθε αναγκαία ενέργεια για την άρση τους, συμπράττοντας με τα 
απαραίτητα κατά περίπτωση πρόσωπα, 

12. Να λαμβάνουν υπόψη τους τις αποδεκτές πρακτικές που ισχύουν για την εκκαθάριση καί 
το διακανονισμό των συναλλαγών, όπως ορίζονται βάσει καί των εκάστοτε ενωσίακών 
αρχών καί κανόνων. 

2. 5.2. Υποχρεώσεις των Μελών Α γοράς 

1. Τα Μέλη Αγοράς οφείλουν να συμμορφώνονται προς τις υποχρεώσεις που 
αναλαμβάνουν με τον παρόντα Κανονισμό. Συνιστούν αυτοτελείς υποχρεώσεις τους 
ιδίως: 

2. Να τηρούν τα Πιστωτικά Όρια που τους αποδίδονται σύμφωνα με τους όρους του 
παρόντος Κανονισμού, 

3. Να διενεργούν συναλλαγές κάλυψης κατά την έννοια του ν. 3606/2007 και εν γένει των 
κανόνων που διέπουν τη λειτουργία της Αγοράς που μετέχουν, ιδίως όταν αυτό 
επιβάλλεται για λόγους κάλυψης ή περιορισμού των πιστωτικών κινδύνων που 
προκύπτουν από τις συναλλαγές τους, 

4. Να λαμβάνουν κάθε αναγκαίο μέτρο έναντι των πελατών τους για την ομαλή 
εκκαθάριση των συναλλαγών, 

5. Να συμπράττουν με τα Εκκαθαριστικά Μέλη που συνεργάζονται, ιδίως στις περιπτώσεις 
καταστάσεων υπερημερίας, 

6. Να συμμορφώνονται προς τις τυχόν συστάσεις ή υποδείξεις της ΕΤ.ΕΚ. χάριν ομαλής 
εκκαθάρισης. 

2.6. Παραίτηση Εκκαθαριστικού Μέλους 

2.6.1. Παραίτηση 

1. Παραίτηση από την ιδιότητα του Εκκαθαριστικού Μέλους χωρεί οποτεδήποτε υπό τον 
όρο πλήρωσης των προϋποθέσεων των παρακάτω παραγράφων. Η παραίτηση 
συνεπάγεται την απώλεια της ιδιότητας. 

2. Εκτός εάν διενεργεί την εκκαθάριση των συναλλαγών του άλλο Εκκαθαριστικό Μέλος, η 
παραίτηση από την ιδιότητα του Άμεσου Εκκαθαριστικού Μέλους συνεπάγεται, 
αυτοδίκαια και σύμφωνα με τα ειδικότερα προβλεπόμενα στους κανόνες λειτουργίας 
της Αγοράς που μετέχει, την αναστολή της σχετικής λειτουργίας του ως Μέλους Αγοράς. 

2.6.2. Προϋποθέσεις παραίτησης 

1. Η παραίτηση πρέπει να γνωστοποιηθεί εγγράφως στην ΕΤ.ΕΚ. και συνιστά και 
καταγγελία των συμφωνιών που τυχόν έχει συνάψει το Εκκαθαριστικό Μέλος με την 
ιδιότητα αυτή με την ΕΤ.ΕΚ. Τα αποτελέσματα της γενόμενης παραίτησης και 
καταγγελίας επέρχονται μετά πάροδο προθεσμίας τριάντα (30) ημερών από την ως άνω 
γνωστοποίηση με την επιφύλαξη των ειδικότερα οριζόμενων στις επόμενες 
παραγράφους. 

2. Η παραίτηση ισχύει με τον όρο ότι το Εκκαθαριστικό Μέλος έχει τακτοποιήσει εντός της 
τιθέμενης ως άνω προθεσμίας κάθε εκκρεμότητα, ως προς τις συναλλαγές που 
εκκαθαρίζει, ή οφειλή του έναντι της ΕΤ.ΕΚ. Η ΕΤ.ΕΚ. μπορεί να τροποποιεί την 
προθεσμία της προηγούμενης παραγράφου θέτοντας βραχύτερη ή μακρύτερη ανάλογα 
με την περίπτωση συνεκτιμώντας τις εκκρεμείς υποχρεώσεις του υπό παραίτηση 
Εκκαθαριστικού Μέλους και τις ανάγκες προστασίας του Συστήματος από επερχομένους 
κινδύνους, ιδίως όταν συντρέχει περίπτωση υπερημερίας κατά τους όρους της 
περίπτωσης α) της παραγράφου 4. Σε περίπτωση τροποποίησης της προθεσμίας, η 
ημερομηνία της παραίτησης και των αποτελεσμάτων της επέρχονται με τη λήξη της νέας 
προθεσμίας. 

3. Με την πλήρωση των προϋποθέσεων των προηγούμενων παραγράφων η ΕΤ.ΕΚ. κάνει 
αποδεκτή την παραίτηση και. ενημερώνει, εγγράφως το Εκκαθαριστικό Μέλος. Σε 
περίπτωση μη αποδοχής της παραίτησης, παρέχει, αιτιολογημένη απάντηση. 

4. Σε περίπτωση παραίτησης του Εκκαθαριστικού Μέλους και εφόσον έχουν εξοφληθεί οι 
πάσης φύσεως υποχρεώσεις του έναντι της ΕΤ.ΕΚ. σύμφωνα με τις προηγούμενες 
παραγράφους, του επιστρέφονται από την ΕΤ.ΕΚ. άμεσα οι πάσης φύσεως ασφάλειες 
που είχε παράσχει υπέρ αυτής για την κάλυψη των υποχρεώσεών του στην εκκαθάριση. 
Στην περίπτωση αυτή, η ΕΤ.ΕΚ. επιστρέφει επίσης στο Εκκαθαριστικό Μέλος το υπόλοιπο 
της μερίδας του στο Κεφάλαιο Εκκαθάρισης με την επιφύλαξη των παρακάτω 
περιπτώσεων: 

α) Εάν ενόσω διαρκεί η προθεσμία παραίτησης υφίσταται σε εκκρεμότητα 
υπερημερία μία ή και περισσότερες και υπό την προϋπόθεση ότι το υπό παραίτηση 
Εκκαθαριστικό Μέλος έχει εξοφλήσει πλήρως τις υποχρεώσεις του έναντι της ΕΤ.ΕΚ., 
η μερίδα του στο Κεφάλαιο Εκκαθάρισης συμμετέχει στην κάλυψη των 
υπερημεριών κατά τους όρους του άρθρου ΕΝΟΤΗΤΑ ΐν.2.5 της ΕΝΟΤΗΤΑΣ IV, της 
ΕΤ.ΕΚ. υποχρεούμενης σε επιστροφή του εναπομείναντος και μόνο υπολοίπου της 
μετά την κάλυψη αυτών. Σε περίπτωση που λάβει χώρα αναπροσαρμογή του 
Κεφαλαίου Εκκαθάρισης ενόσω διαρκεί η προθεσμία παραίτησης, το υπό 
παραίτηση Εκκαθαριστικό Μέλος οφείλει να μετάσχει στην αναπροσαρμογή μόνο 
εφόσον διατηρεί ανοικτές θέσεις. 

β) Εάν συντρέχει περίπτωση που προβλέπεται στις παραγράφους 6 και 7 του άρθρου 
76 του ν. 3606/2007. Στην περίπτωση αυτή, η ΕΤ.Ε.Κ. προβαίνει σε προηγούμενη 
ενημέρωση και διευθέτηση των επιστροφών με βάση τις υποδείξεις ή τις σχετικές 
αποφάσεις της Επιτροπής Κεφαλαιαγοράς. 

5. Η παραίτηση από την ιδιότητα του Εκκαθαριστικού Μέλους δεν αποκλείει το ενδεχόμενο 
εκ νέου απόκτησής της, με τους όρους που θα ισχύουν κατά το χρόνο της απόκτησης. 

6. Οι όροι και η διαδικασία παραίτησης μπορεί να εξειδικεύονται με απόφαση της ΕΤ.ΕΚ. 


ΜΕΡΟΣ 3. Κανόνες εκκαθάρισης των συναλλαγών 
3.1. Βασικοί κανόνες εκκαθάρισης 

1. Η εκκαθάριση διενεργείται μεταξύ της ΕΤ.ΕΚ., ως κεντρικού αντισυμβαλλομένου σε κάθε 
συναλλαγή που εκκαθαρίζει, και των Εκκαθαριστικών Μελών ως των εκατέρωθεν στη 
συναλλαγή αντισυμβαλλομένων της. 

2. Η ΕΤ.ΕΚ. διενεργεί την εκκαθάριση κατά τις εργάσιμες ημέρες του ημερολογίου ημερών 
εκκαθάρισης που καταρτίζει, λαμβανομένων υπόψη των εκτάκτων αργιών σε εθνικό και 
ευρωπαϊκό επίπεδο. 

3. Η ΕΤ.ΕΚ. ασκεί τα πάσης φύσεως δικαιώματά της από τις συναλλαγές έναντι των 
αντισυμβαλλομένων της Εκκαθαριστικών Μελών. 

4. Η ΕΤ.ΕΚ. συμμετέχει ως κεντρικός αντισυμβαλλόμενος σε κάθε προβλεπόμενο κατά 
περίπτωση διακανονισμό των δικαιωμάτων και υποχρεώσεων που προκύπτουν ανά 
Λογαριασμό Εκκαθάρισης βάσει των τηρούμενων σε αυτόν θέσεων. 

5. Η ΕΤ.ΕΚ. συμμετέχει ως κεντρικός αντισυμβαλλόμενος στους ημερήσιους χρηματικούς 
διακανονισμούς για τις θέσεις επί Παραγώγων, για τα οποία προβλέπεται τέτοιος 

διακανονισμός σύμφωνα με τον Κανονισμό Αγοράς, όπως οι θέσεις αυτές αντίστοιχα 
προκύπτουν μετά το κλείσιμο της συνεδρίασης της Αγοράς, με βάση τις τιμές 
κλεισίματος ή εκκαθάρισης, κατά τις διαδικασίες της, της σχετικής ημέρας. Ως κεντρικός 
αντισυμβαλλόμενος συμμετέχει επίσης σε περιοδικούς και τελικούς χρηματικούς 
διακανονισμούς, ως και σε διακανονισμούς παράδοσης των υποκείμενων αξιών βάσει 
των χαρακτηριστικών λειτουργίας των συναλλαγών. 

6. Μετά το πέρας κάθε συνεδρίασης της Αγοράς, την ίδια εργάσιμη ημέρα, η ΕΤ.ΕΚ. 
ανακοινώνει σε κάθε Εκκαθαριστικό Μέλος γραπτώς, ως εγγράφου νοούμενου και κάθε 
ηλεκτρονικού μέσου επικοινωνίας με το οποίο εξασφαλίζεται η ασφαλής πληροφόρηση, 
όπως ειδικότερα ορίζεται με απόφαση της ΕΤ.ΕΚ.: 

α) το ύψος των Περιθωρίων ασφάλισης που πρέπει ανά Λογαριασμό Εκκαθάρισης να 
παράσχει το Εκκαθαριστικό Μέλος στην ΕΤ.ΕΚ. πριν από την έναρξη της επόμενης 
συνεδρίασης για το σύνολο των συναλλαγών που εκκαθαρίζει και έχουν καταρτιστεί 
μέχρι το πέρας της συνεδρίασης της σχετικής ημέρας στην Αγορά, καθώς και 

β) τις θέσεις που πρέπει να διακανονίσει ανά Λογαριασμό Εκκαθάρισης και 
Λογαριασμό Διακανονισμού μέχρι την έναρξη της επόμενης συνεδρίασης. 

7. Η ΕΤ.ΕΚ. διαχωρίζει στο Σύστημα και στα σχετικά αρχεία που τηρεί τις ασφάλειες 
Περιθωρίων ασφάλισης και τις θέσεις ανά Λογαριασμό Εκκαθάρισης. 

8. Κατά την με οποιονδήποτε τρόπο ενεργοποίηση των δικαιωμάτων όπως απορρέουν ανά 
Λογαριασμό Εκκαθάρισης γεννώνται για την ΕΤ.ΕΚ., ως κεντρικού αντισυμβαλλομένου, 
οι αντίστοιχες υποχρεώσεις και δικαιώματα εκ του διακανονισμού, περιλαμβανομένου 
του χρηματικού διακανονισμού ή και της παράδοσης κινητών αξιών, όπου συντρέχει 
περίπτωση. 

9. Σε περίπτωση που υπάρξει υπερημερία Εκκαθαριστικού Μέλους ως αντισυμβαλλομένου 
της ΕΤ.ΕΚ. ως προς την παράδοση κινητών αξιών ή την ικανοποίηση χρηματικής 
υποχρέωσης, η ΕΤ.ΕΚ. θα ασκεί τα δικαιώματά της εκ των παρασχεθεισών ασφαλειών 
και της μερίδας του στο Κεφάλαιο Εκκαθάρισης κατά τα ειδικότερα οριζόμενα στην 
ΕΝΟΤΗΤΑ IV. 

10. Η ΕΤ.ΕΚ. εκπληρώνει τις υποχρεώσεις της παράδοσης κινητών αξιών προς τα 
Εκκαθαριστικά Μέλη ως αντισυμβαλλομένων της, ακόμη αν η παράδοση λαμβάνει χώρα 
σε Λογαριασμούς Διακανονισμού Αξιών των δικαιούχων Κινητών αξιών 

11. Η άσκηση δικαιωμάτων που προκύπτουν από τις συναλλαγές συντελείται προς την 
ΕΤ.ΕΚ. εφόσον διαβιβαστεί σε αυτή γραπτώς, ως εγγράφου νοούμενου και κάθε 
ηλεκτρονικού μέσου επικοινωνίας με το οποίο εξασφαλίζεται η ασφαλής πληροφόρηση, 
όπως ειδικότερα ορίζεται με απόφαση της ΕΤ.ΕΚ. Με την άσκηση του δικαιώματος 
γεννώνται για την ΕΤ.ΕΚ., ως κεντρικού αντισυμβαλλομένου, οι υποχρεώσεις και τα 
αντίστοιχα δικαιώματα. Σε όσες συναλλαγές ασκηθεί δικαίωμα, η ΕΤ.ΕΚ. ασκεί 
αντίστροφο δικαίωμα σύμφωνα με τον παρόντα Κανονισμό, εκτός αν άλλως ισχύει με 
βάση τα χαρακτηριστικά λειτουργίας των συναλλαγών. 

12. Τα Εκκαθαριστικά Μέλη οφείλουν να καταρτίζουν ημερησίως αναλυτική κατάσταση που 
απεικονίζει, ανά Λογαριασμό Εκκαθάρισης, το σύνολο των Περιθωρίων ασφάλισης και 
των αντιστοίχων εξασφαλίσεων που έχουν παρασχεθεί από πελάτες τους, ως και τις 
θέσεις του Λογαριασμού Εκκαθάρισης σε σχέση με τις τηρούμενες από αυτά επιμέρους 
θέσεις των πελατών. 

13. Απαγορεύεται η εκχώρηση δικαιωμάτων ή η μεταβίβαση υποχρεώσεων που απορρέουν 
από θέσεις συμβάσεων επί Παραγώγων ή προϊόντων δανεισμού τίτλων, η μεταβίβαση 

έννομης σχέσης από συμβάσεις επί Παραγώγων ή προϊόντων δανεισμού τίτλων, η 
μεταφορά θέσης μεταξύ Λογαριασμών Εκκαθάρισης ή Λογαριασμών Θέσης εκτός των 
περιπτώσεων που προβλέπεται άλλως στον παρόντα Κανονισμό. Εκχώρηση ή 
μεταβίβαση, κατά παρέκκλιση των ανωτέρω, είναι αυτοδικαίως άκυρη έναντι της ΕΤ.ΕΚ. 

3.2. Συμμετοχή τρίτων στην εκκαθάριση 

1. Τα πάσης φύσεως ταμειακά διαθέσιμα της ΕΤ.ΕΚ., ιδίως αυτά που αφορούν σε 
ασφάλειες υπό μορφή μετρητών των Εκκαθαριστικών Μελών, στα διαθέσιμα του 
Κεφαλαίου Εκκαθάρισης, ως και σε λοιπούς χρηματοοικονομικούς πόρους της 
περιλαμβανομένων των Ειδικών Ίδιων Πόρων, τηρούνται από την ΕΤ.ΕΚ. στην Τράπεζα 
της Ελλάδος ή σε άλλη Κεντρική Τράπεζα ή σε πιστωτικό ίδρυμα κατά τους όρους που 
προβλέπονται στο άρθρο 45 του Κανονισμού (ΕΕ) 153/2013 και σε σχετική απόφαση της 
ΕΤ.ΕΚ. 

2. Ο χρηματικός διακανονισμός των συναλλαγών διενεργείται μέσω ενός ή περισσοτέρων 
Φορέων χρηματικού διακανονισμού σύμφωνα με τις διαδικασίες της ΕΤ.ΕΚ. 
λαμβανομένων υπόψη των νομισμάτων και όρων που καθορίζονται για το χρηματικό 
διακανονισμό των συναλλαγών. Τα Εκκαθαριστικά Μέλη οφείλουν να διαθέτουν τους 
κατά περίπτωση απαραίτητους Λογαριασμούς Χρηματικού Διακανονισμού σε Φορείς 
χρηματικού διακανονισμού που υποδεικνύονται από την ΕΤ.ΕΚ. με βάση τις διαδικασίες 
της. 

3. Εάν σύμφωνα με τα ειδικότερα χαρακτηριστικά Παραγώγου ο διακανονισμός των 
συναλλαγών συνεπάγεται την παράδοση της υποκείμενης αξίας, η ΕΤ.ΕΚ. δύναται να 
αναθέτει το διακανονισμό των συναλλαγών αυτών ως προς την παράδοση της 
υποκείμενης αξίας, το χρηματικό διακανονισμό του τιμήματος έναντι της παράδοσης ή 
και την παρακολούθηση της παράδοσης έναντι της καταβολής του τιμήματος, στην 
Ε.Λ.Κ.Α.Τ., σε άλλα κεντρικά αποθετήρια τίτλων ή συστήματα ή μητρώα τήρησης άυλων 
τίτλων, περιλαμβανομένου του Συστήματος Λογιστικής Παρακολούθησης Άυλων Τίτλων 
του Ελληνικού Δημοσίου που τελεί υπό τη διαχειριστική ευθύνη της Τράπεζας της 
Ελλάδος, σε Φορείς χρηματικού διακανονισμού ή και πιστωτικά ιδρύματα υιοθετώντας 
τις προβλέψεις του Κανονισμού (ΕΕ) 153/2013. 


ΜΕΡΟΣ 4. Λογαριασμοί Εκκαθάρισης, Υπολογαριασμοί Εκκαθάρισης, 
Λογαριασμοί Θέσης και Λογαριασμοί Διακανονισμού 

4.1. Λογαριασμοί Εκκαθάρισης, Υπολογαριασμοί Εκκαθάρισης και 
Λογαριασμοί Θέσης 

1. Η ΕΤ.ΕΚ. τηρεί στο Σύστημα Λογαριασμούς Εκκαθάρισης, Υπολογαριασμούς Εκκαθάρισης 
και Λογαριασμούς Θέσης για τα Εκκαθαριστικά Μέλη. 

2. Η εκκαθάριση των συναλλαγών κατά τους όρους του παρόντος διενεργείται μέσω των 
Λογαριασμών Εκκαθάρισης και μόνον. 

3. Οι Υπολογαριασμοί Εκκαθάρισης εξυπηρετούν αποκλειστικώς ανάγκες καταχώρησης και 
κατανομής από τα Εκκαθαριστικά Μέλη σε Μέλη Αγοράς του Πιστωτικού Ορίου που 
αποδίδεται σε αυτά από την ΕΤ.ΕΚ. σύμφωνα με τους όρους του παρόντος Κανονισμού. 

4. Οι Λογαριασμοί Θέσης εξυπηρετούν ανάγκες επιμερισμού από τα Εκκαθαριστικά Μέλη 
των θέσεων μεταξύ πελατών τους, με αποκλειστική ευθύνη τους και βάσει των 
πελατειακών σχέσεων που συνάπτουν, προς διευκόλυνση της παρακολούθησης των 
θέσεων, αλλά και διακανονισμού των δικαιωμάτων και υποχρεώσεων παράδοσης επί 
κινητών αξιών που προκύπτουν από τις εν λόγω θέσεις, όπου συντρέχει περίπτωση. 

5. Κάθε Λογαριασμός Εκκαθάρισης συνδέεται με έναν ή και περισσότερους 
Υπολογαριασμούς Εκκαθάρισης, ενώ κάθε Υπολογαριασμός Εκκαθάρισης συνδέεται με 
έναν και μόνο Λογαριασμό Εκκαθάρισης. 

6. Κάθε Υπολογαριασμός Εκκαθάρισης συνδέεται με έναν ή και περισσότερους 
Λογαριασμούς Θέσης, ενώ κάθε Λογαριασμός Θέσης συνδέεται με έναν και μόνο 
Υπολογαριασμό Εκκαθάρισης. Κάθε Λογαριασμός Θέσης συνδέεται με έναν ή και 
περισσότερους Κωδικούς Διαπραγμάτευσης, ενώ κάθε Κωδικός Διαπραγμάτευσης 
συνδέεται με έναν και μόνο Λογαριασμό Θέσης. Επιπλέον, κάθε Λογαριασμός Θέσης 
συνδέεται με μία και μόνο Μερίδα στο Σ.Α.Τ., ενώ κάθε Μερίδα στο Σ.Α.Τ. μπορεί να 
συνδέεται με περισσότερους τους ενός Λογαριασμούς Θέσης. 

7. Οι πάσης φύσεως συνδεόμενοι με Λογαριασμό Εκκαθάρισης Υπολογαριασμοί 
Εκκαθάρισης και Λογαριασμοί Θέσης τελούν υπό τη διαχείριση του Εκκαθαριστικού 
Μέλους που χειρίζεται το σχετικό Λογαριασμό Εκκαθάρισης. Εκκαθαριστικό Μέλος δεν 
επιτρέπεται να διατηρεί για τις ίδιες θέσεις του Λογαριασμό Θέσης μέσω άλλου 
Εκκαθαριστικού Μέλους. 

8. Στο Λογαριασμό Θέσης καταχωρούνται αυτόματα, με την κατάρτισή τους, όλες οι 
συναλλαγές που διενεργούνται μέσω των συνδεόμενων με αυτόν Κωδικών 
Διαπραγμάτευσης. 

9. Σε περίπτωση καταχώρησης συναλλαγής στην οποία δεν υπάρχει σύνδεση Κωδικού 
Διαπραγμάτευσης με Λογαριασμό Θέσης, η συναλλαγή καταχωρείται αυτόματα στο 
Λογαριασμό Θέσης Λαθών Μέλους που την κατήρτισε. Οι Λογαριασμοί Εκκαθάρισης, οι 
Υπολογαριασμοί Εκκαθάρισης και οι Λογαριασμοί Θέσης καθορίζονται σύμφωνα με τα 
προβλεπόμενα στα επόμενα άρθρα. Η ΕΤ.ΕΚ. μπορεί με απόφασή της να εξειδικεύει τους 
όρους, τις προϋποθέσεις και τη διαδικασία ανοίγματος ή κατάργησης Λογαριασμών 
Εκκαθάρισης, Υπολογαριασμών Εκκαθάρισης και Λογαριασμών Θέσης ως και να θέτει 
πρόσθετους τεχνικούς ή διαδικαστικούς όρους κατά περίπτωση. 

4.1.1. Λογαριασμοί Εκκαθάρισης 

1. Οι Λογαριασμοί Εκκαθάρισης διακρίνονται σε Λογαριασμούς Εκκαθάρισης Ιδιου, 
Λογαριασμούς Εκκαθάρισης Πελατείας και Λογαριασμούς Εκκαθάρισης Πελάτη. 

2. Το Εκκαθαριστικό Μέλος οφείλει να διατηρεί στο Σύστημα έναν τουλάχιστον 
Λογαριασμό Εκκαθάρισης Ιδιου για τις ίδιες συναλλαγές και θέσεις του που εκκαθαρίζει. 
Για τις συναλλαγές και θέσεις πελατών του το Εκκαθαριστικό Μέλος οφείλει να διατηρεί 
έναν ή και περισσότερους Λογαριασμούς Εκκαθάρισης Πελατείας ή Λογαριασμούς 
Εκκαθάρισης Πελάτη, ανάλογα με την περίπτωση διαχωρισμού των θέσεων που 
εφαρμόζει. Μεταξύ διαφορετικών Λογαριασμών Εκκαθάρισης Εκκαθαριστικού Μέλους 
δε χωρεί συμψηφισμός. 

3. Οί Λογαριασμοί. Εκκαθάρισης Ιδιου ανοίγονται στο Σύστημα από την ΕΤ.ΕΚ. μετά από 
αίτηση του Εκκαθαριστικού Μέλους και εφόσον αυτό δηλώσει στην ΕΤ.ΕΚ. τα παρακάτω 
στοιχεία: 

α) Τα στοιχεία αναγνώρισης του Εκκαθαριστικού Μέλους, ήτοι: 

(ί) την πλήρη επωνυμία του νομικού προσώπου 
(ϋ) την έδρα 

(ίϋ) την εταιρική μορφή του νομικού προσώπου 

(ίν) τον αριθμό και την ημερομηνία καταχώρησης του νομικού προσώπου στο 
μητρώο δημοσιότητας που υπάγεται με βάση το δίκαιο που το διέπει 

(ν) τον Αριθμό Φορολογικού Μητρώου (ΑΦΜ). 

β) Τα στοιχεία του/των Υπολογαριασμού/-ων Εκκαθάρισης Ιδιου και του/των 
Λογαριασμών Θέσης Ιδιου ή Λογαριασμών Θέσης Μέλους αυτού που θα 
συνδέονται με το σχετικό Λογαριασμό Εκκαθάρισης Ιδιου. 

γ) Τα στοιχεία του τραπεζικού λογαριασμού του Εκκαθαριστικού Μέλους που θα 
χρησιμοποιείται από την ΕΤ.ΕΚ. προς διενέργεια πληρωμών ή επιστροφών σε σχέση 
με τη μερίδα του στο Κεφάλαιο Εκκαθάρισης. 

4. Οι Λογαριασμοί Εκκαθάρισης Πελατείας ανοίγονται στο Σύστημα από την ΕΤ.ΕΚ. μετά 
από αίτηση του Εκκαθαριστικού Μέλους και εφόσον αυτό δηλώσει στην ΕΤ.ΕΚ. τα 
παρακάτω στοιχεία: 

α) Τα στοιχεία του Εκκαθαριστικού Μέλους, ως ορίζονται στην παράγραφο 3. 

β) Τα στοιχεία του/των Υπολογαριασμού/-ων Εκκαθάρισης Πελατείας και του/των 
Λογαριασμών Θέσης Πελατείας ή του/των Λογαριασμών Θέσης Επενδυτή με τους 
οποίους θα συνδέεται σύμφωνα με τα προβλεπόμενα στα άρθρα 4.1.3. και 4.1.4. 
αντίστοιχα. 

5. Οι Λογαριασμοί Εκκαθάρισης Πελάτη ανοίγονται στο Σύστημα από την ΕΤ.ΕΚ. μετά από 
αίτηση του Εκκαθαριστικού Μέλους και εφόσον αυτό δηλώσει στην ΕΤ.ΕΚ. τα παρακάτω 
στοιχεία: 

α) Τα στοιχεία του Εκκαθαριστικού Μέλους, ως ορίζονται στην παράγραφο 3. 

β) Τα στοιχεία αναγνώρισης του Πελάτη, εφαρμοζομένων αναλόγως των διατάξεων 
της περίπτωσης α) της παραγράφου 3, και τα στοιχεία του τραπεζικού λογαριασμού 
του Πελάτη για τυχόν χρηματικές επιστροφές που θα προκόψουν για τον Πελάτη, 
σύμφωνα με το Άρθρο 2.7 παραγρ. 2 της ενότητας IV. 

γ) Τα στοιχεία του/των Υπολογαριασμού/-ων Εκκαθάρισης Πελάτη και του/των 
Λογαριασμών Θέσης Επενδυτή του Πελάτη με τους οποίους θα συνδέονται 
σύμφωνα με τα προβλεπόμενα στα άρθρα 4.1.3. και 4.1.4. αντίστοιχα. 

4.1.2. Υπολογαριασμοί Εκκαθάρισης 

1. Οι Υπολογαριασμοί Εκκαθάρισης διακρίνονται σε Υπολογαριασμούς Εκκαθάρισης Ιδιου, 
Υπολογαριασμούς Εκκαθάρισης Πελατείας και Υπολογαριασμούς Εκκαθάρισης Πελάτη 
ανάλογα με το αν συνδέονται με Λογαριασμό Εκκαθάρισης Ιδιου, Λογαριασμό 
Εκκαθάρισης Πελατείας και Λογαριασμό Εκκαθάρισης Πελάτη, αντίστοιχα. 

2. Σε κάθε Λογαριασμό Εκκαθάρισης Άμεσου Εκκαθαριστικού Μέλους δημιουργούνται στο 
Σύστημα ένας ή και περισσότεροι Υπολογαριασμοί Εκκαθάρισης κατά δήλωση του 

Άμεσου Εκκαθαριστικού Μέλους ως Μέλους Αγοράς. Το Άμεσο Εκκαθαριστικό Μέλος 
καταχωρεί ή κατανέμει, κατά δήλωσή του, στους σχετικούς Υττολογαρίασμούς 
Εκκαθάρισης το Πιστωτικό Όριο που του αποδίδει η ΕΤ.ΕΚ. μέσω του σχετικού 
Αογαριασμού Εκκαθάρισης. 

3. Σε κάθε λογαριασμό Εκκαθάρισης Γενικού Εκκαθαριστικού Μέλους δύναται να 
δημιουργούνται στο Σύστημα Υπολογαριασμοί Εκκαθάρισης που αντιστοιχούν σε 
συμβεβλημένα με το Γενικό Εκκαθαριστικό Μέλος Μέλη Αγοράς. Το Γενικό 
Εκκαθαριστικό Μέλος κατανέμει κατά δήλωσή του μεταξύ των Μελών Αγοράς του ιδίου 
ή διαφορετικών κατά περίπτωση Υπολογαριασμών Εκκαθάρισης το Πιστωτικό Όριο που 
του αποδίδει η ΕΤ.ΕΚ. μέσω του σχετικού Λογαριασμού Εκκαθάρισης. 

4. Οι Υπολογαριασμοί Εκκαθάρισης ανοίγονται στο Σύστημα από την ΕΤ.ΕΚ. μετά από 
αίτηση του Εκκαθαριστικού Μέλους και εφόσον αυτό δηλώσει στην ΕΤ.ΕΚ. τα στοιχεία 
του Λογαριασμού Εκκαθάρισης. 

5. Υπολογαριασμός Εκκαθάρισης Γενικού Εκκαθαριστικού Μέλους ανοίγεται από την ΕΤ.ΕΚ. 
εφόσον επιπροσθέτως το Γενικό Εκκαθαριστικό Μέλος δηλώσει σε αυτή τα στοιχεία 
αναγνώρισης του Μέλους Αγοράς ή των Μελών Αγοράς για τους οποίους θα τηρείται ο 
Υπολογαριασμός Εκκαθάρισης. 

4.1.3. Λογαριασμοί Θέσης 

1. Οι Λογαριασμοί Θέσης διακρίνονται σε Λογαριασμούς Θέσης Ιδίου, Λογαριασμούς 
Θέσης Πελατείας, Λογαριασμούς Θέσης Επενδυτή και σε Λογαριασμούς Θέσης Μέλους. 

2. Οι Λογαριασμοί Θέσης Ιδίου συνδέονται με Υπολογαριασμούς Εκκαθάρισης Ιδίου, οι 
Λογαριασμοί Θέσης Πελατείας συνδέονται με Υπολογαριασμούς Εκκαθάρισης Πελατείας 
και οι Λογαριασμοί Θέσης Επενδυτή με Υπολογαριασμούς Εκκαθάρισης Πελατείας ή 
Υπολογαριασμούς Εκκαθάρισης Πελάτη κατά περίπτωση. 

3. Οι Λογαριασμοί Θέσης Μέλους δύναται να συνδέονται με Υπολογαριασμούς 
Εκκαθάρισης Ιδίου ή, εναλλακτικά, με Υπολογαριασμούς Εκκαθάρισης Πελάτη ή 
Υπολογαριασμούς Εκκαθάρισης Πελατείας, ανάλογα με το αν δικαιούχος του 
Λογαριασμού Θέσης Μέλους είναι το ίδιο το Εκκαθαριστικό Μέλος ή πρόσωπο κατά 
περίπτωση διαφορετικό από αυτόν. 

4. Οι Λογαριασμοί Θέσης που το Εκκαθαριστικό Μέλος διατηρεί στο Σύστημα θα πρέπει σε 
κάθε περίπτωση να συμφωνούν με τις διαδικασίες λειτουργίας Λογαριασμών Θέσης που 
το Εκκαθαριστικό Μέλος ορίζει στο υπόμνημά του προς την ΕΤ.ΕΚ. 

5. Οι Λογαριασμοί Θέσης Ιδίου ανοίγονται μετά από δήλωση του Εκκαθαριστικού Μέλους 
προς την ΕΤ.ΕΚ. και εφόσον αυτό δηλώσει στην ΕΤ.ΕΚ. τα εξής: 

α) Τα στοιχεία του Υπολογαριασμού Εκκαθάρισης Ιδίου και του Λογαριασμού 
Εκκαθάρισης Ιδίου με τους οποίους θα συνδέονται. 

β) Τον Κωδικό Διαπραγμάτευσης ή τους Κωδικούς Διαπραγμάτευσης κατά περίπτωση 
με τους οποίους θα συνδέονται. 

γ) Τον κωδικό αριθμό της Μερίδας Επενδυτή που διαθέτει το Εκκαθαριστικό Μέλος 
στο Σ.Α.Τ. 

δ) Την εξουσιοδότηση χρήσης προς την ΕΤ.ΕΚ., ώστε να ενεργεί ως Χειριστής 
Λογαριασμού Χειριστή στη Μερίδα αυτή για τη παροχή υπέρ ΕΤ.ΕΚ. ασφαλειών επί 
κινητών αξιών μέσω του σχετικού Λογαριασμού, σύμφωνα με τους όρους του 
παρόντος Κανονισμού και του Κανονισμού Λειτουργίας Σ.Α.Τ. 

6. Οί Λογαριασμοί. Θέσης Πελατείας ανοίγονται για Διαμεσολαβητή μετά από δήλωση του 

Εκκαθαριστικού Μέλους προς την ΕΤ.ΕΚ. και εφόσον αυτό δηλώσει στην ΕΤ.ΕΚ. τα εξής: 

α) Τα στοιχεία του Υπολογαριασμού Εκκαθάρισης Πελατείας και του Λογαριασμού 
Εκκαθάρισης Πελατείας με τους οποίους θα συνδέονται. 

β) Τον Κωδικό Διαπραγμάτευσης ή τους Κωδικούς Διαπραγμάτευσης κατά περίπτωση 
με τους οποίους θα συνδέονται. 

γ) Τα στοιχεία αναγνώρισης του Διαμεσολαβητή, εφαρμοζομένων αναλόγως των 
στοιχείων των διατάξεων του άρθρου 4.1.2. (3) (α) 

δ) Τον κωδικό αριθμό της Μερίδας του Διαμεσολαβητή στο Σ.Α.Τ. ως και 

ε) Τα στοιχεία του προσωρινού τεχνικού λογαριασμού του Διαμεσολαβητή στο 
Σύστημα όπως απεικονίζεται στο Σ.Α.Τ. για το διακανονισμό μέσω αυτού των 
δικαιωμάτων και υποχρεώσεων παράδοσης κινητών αξιών των πελατών του όπως 
προκύπτουν από τις εκ των συναλλαγών θέσεις, όπου συντρέχει περίπτωση. 

στ) Την εξουσιοδότηση χρήσης προς την ΕΤ.ΕΚ. ώστε αυτή να ενεργεί ως Χειριστής 
Λογαριασμού Χειριστή στη Μερίδα του Διαμεσολαβητή ή σε Μερίδα υπό το 
χειρισμό του Εκκαθαριστικού Μέλους στο Σ.Α.Τ. για τη παροχή υπέρ ΕΤ.ΕΚ. 
ασφαλειών επί κινητών αξιών μέσω του σχετικού Λογαριασμού, σύμφωνα με τους 
όρους του παρόντος Κανονισμού και του Κανονισμού Λειτουργίας Σ.Α.Τ. 

7. Οι Λογαριασμοί Θέσης Επενδυτή ανοίγονται μετά από αίτηση του Εκκαθαριστικού 

Μέλους προς την ΕΤ.ΕΚ. και εφόσον αυτό δηλώσει στην ΕΤ.ΕΚ. τα εξής: 

α) Τα στοιχεία του Υπολογαριασμού Εκκαθάρισης Πελατείας ή του Υπολογαριασμού 
Εκκαθάρισης Πελάτη και του Λογαριασμού Εκκαθάρισης Πελατείας ή του 
Λογαριασμού Εκκαθάρισης Πελάτη, αντίστοιχα, με τους οποίους θα συνδέονται. 

β) Τον Κωδικό Διαπραγμάτευσης ή τους Κωδικούς Διαπραγμάτευσης κατά περίπτωση 
με τους οποίους θα συνδέονται. 

γ) Τον κωδικό αριθμό της Μερίδας Επενδυτή του Επενδυτή στο Σ.Α.Τ. 

δ) Την εξουσιοδότηση χρήσης προς την ΕΤ.ΕΚ. ώστε αυτή να ενεργεί ως Χειριστής 
Λογαριασμού Χειριστή σε Μερίδα του Εκκαθαριστικού Μέλους στο Σ.Α.Τ. για την 
παροχή υπέρ ΕΤ.ΕΚ. ασφαλειών επί Κινητών Αξιών μέσω του σχετικού 
Λογαριασμού, σύμφωνα με τους όρους του παρόντος Κανονισμού και του 
Κανονισμού Λειτουργίας Σ.Α.Τ. Εναλλακτικά, εάν ο Υπολογαριασμός Εκκαθάρισης με 
τον οποίο θα συνδέονται οι Λογαριασμοί Θέσης Επενδυτή είναι Υπολογαριασμός 
Εκκαθάρισης Πελάτη, την εξουσιοδότηση χρήσης του Πελάτη προς την ΕΤ.ΕΚ. ώστε 
αυτή να ενεργεί ως Χειριστής Λογαριασμού Χειριστή στη Μερίδα Επενδυτή του 
Πελάτη στο Σ.Α.Τ. για τη παροχή υπέρ ΕΤ.ΕΚ. ασφαλειών επί Κινητών Αξιών μέσω 
του σχετικού Λογαριασμού, σύμφωνα με τους όρους του παρόντος Κανονισμού και 
του Κανονισμού Λειτουργίας Σ.Α.Τ. 

8. Οι Λογαριασμοί Θέσης Μέλους ανοίγονται μετά από αίτηση του Εκκαθαριστικού Μέλους 

προς την ΕΤ.ΕΚ. και εφόσον αυτό δηλώσει στην ΕΤ.ΕΚ. τα εξής: 

α) Τα στοιχεία του Υπολογαριασμού Εκκαθάρισης Ιδιου ή, εναλλακτικά, του 
Υπολογαριασμού Εκκαθάρισης Πελατείας ή του Υπολογαριασμού Εκκαθάρισης 
Πελάτη και, αντίστοιχα, του Λογαριασμού Εκκαθάρισης Ιδιου ή, εναλλακτικά, του 
Λογαριασμού Εκκαθάρισης Πελατείας ή του Λογαριασμού Εκκαθάρισης Πελάτη, 
ανάλογα με το αν δικαιούχος του Λογαριασμού Θέσης Μέλους θα είναι το ίδιο το 

Εκκαθαριστικό Μέλος ή πρόσωπο διαφορετικό από αυτόν, με τους οποίους θα 
συνδέονται. 

β) Τον Κωδικό Διαπραγμάτευσης ή τους Κωδικούς Διαπραγμάτευσης με τους οποίους 
θα συνδέονται, όπως ορίζονται κατά περίπτωση με βάση τον Κανονισμό Αγοράς. 

γ) Τον κωδικό αριθμό της Μερίδας που θα διαθέτει στο Σ.Α.Τ. ο δικαιούχος του 
Λογαριασμού Θέσης Μέλους, όπως κατά περίπτωση ορίζεται με βάση τον 
Κανονισμό Λειτουργίας Σ.Α.Τ. και μπορεί να εξειδικεύεται από την ΕΤ.ΕΚ. με τις 
αποφάσεις και διαδικασίες της. 

δ) Την εξουσιοδότηση χρήσης προς την ΕΤ.ΕΚ. ώστε αυτή να ενεργεί ως Χειριστής 
Λογαριασμού Χειριστή στη σχετική Μερίδα για την παροχή υπέρ ΕΤ.ΕΚ. ασφαλειών 
επί κινητών αξιών μέσω του σχετικού Λογαριασμού, σύμφωνα με τους όρους του 
παρόντος Κανονισμού και του Κανονισμού Λειτουργίας Σ.Α.Τ. 

9. Το Εκκαθαριστικό Μέλος οφείλει επίσης να παρέχει εξουσιοδότηση χρήσης στην ΕΤ.ΕΚ. 
και σε σχέση με Μερίδα που χειρίζεται στο Σ.Α.Τ. επ' ονόματί του αλλά για λογαριασμό 
πελατών του μέσω της οποίας το Εκκαθαριστικό Μέλος κατέχει έμμεσα κινητές αξίες 
πελατών του τις οποίες παρέχει ως ασφάλεια υπέρ ΕΤ.ΕΚ. προς κάλυψη κινδύνων που 
απορρέουν από Λογαριασμό Εκκαθάρισης Πελατείας ή Λογαριασμό Εκκαθάρισης 
Πελάτη σύμφωνα και με τα προβλεπόμενα στο άρθρο 5.1.1.1 παρ. 3 (α) του ΜΕΡΟΥΣ 5 
της παρούσας ΕΝΟΤΗΤΑΣ. 

4.1.4. Κατάργηση Λογαριασμών 

1. Λογαριασμός Εκκαθάρισης, Υπολογαριασμός Εκκαθάρισης ή Λογαριασμός θέσης 
Εκκαθαριστικού Μέλους καταργείται από την ΕΤ.ΕΚ., μετά από σχετική αίτηση 
κλεισίματος προς την ΕΤ.ΕΚ. ή παραίτηση του Εκκαθαριστικού Μέλους ή αναγκαστικώς 
μετά από διαγραφή του από την ΕΤ.ΕΚ., ιδίως στις περιπτώσεις του άρθρου 2.7.της 
ΕΝΟΤΗΤΑΣ IV. 

2. Σε κάθε περίπτωση, κατάργηση του σχετικού Λογαριασμού Εκκαθάρισης ή 
Υπολογαριασμού Εκκαθάρισης ή Λογαριασμού Θέσης διενεργείται εφόσον δεν 
υφίστανται θέσεις ανοικτές ή άλλες εκκρεμείς υποχρεώσεις και αντίστοιχα δικαιώματα 
σε αυτόν. Το κλείσιμο Λογαριασμού Εκκαθάρισης, συνεπάγεται αυτοδίκαιο κλείσιμο 
όλων των πάσης φύσεως Υπολογαριασμών Εκκαθάρισης και Λογαριασμών Θέσης που 
συνδέονται με αυτόν. 

3. Κάθε θέμα και αναγκαία λεπτομέρεια σχετικά με την κατάργηση των Λογαριασμών 
μπορεί να εξειδικεύεται με απόφαση της ΕΤ.ΕΚ. 

4.1.5. Ειδικές υποχρεώσεις Εκκαθαριστικών Μελών 

1. Ο υπολογισμός του κινδύνου της ΕΤ.ΕΚ. έναντι των Εκκαθαριστικών Μελών και η παροχή 
ασφαλειών προς κάλυψη του κινδύνου αυτού κατά τους όρους του παρόντος 
διενεργούνται ανά Λογαριασμό Εκκαθάρισης Εκκαθαριστικού Μέλους σε συμμόρφωση 
και προς τις υποχρεώσεις διαχωρισμού περιουσιακών στοιχείων και θέσεων σε σχέση με 
την εκκαθάριση που διενεργεί η ΕΤ.ΕΚ. ως κεντρικός αντισυμβαλλομένους, σύμφωνα με 
τις κείμενες διατάξεις. 

2. Κάθε Εκκαθαριστικό Μέλος οφείλει: 

α) να συμμορφώνεται προς τις υποχρεώσεις τήρησης στο Σύστημα των πάσης φύσεως 
Λογαριασμών Εκκαθάρισης, Υπολογαριασμών Εκκαθάρισης και Λογαριασμών 
Θέσης που χειρίζεται σύμφωνα με τους όρους του παρόντος Κανονισμού, 

β) να τηρεί χωριστά αρχεία και λογαριασμούς τιου να του επιτρέπουν να διακρίνει 
τόσο στους Λογαριασμούς που διατηρεί στο Σύστημα σύμφωνα με τους όρους του 
παρόντος Κανονισμού όσο και στους δικούς του λογαριασμούς τα περιουσιακά του 
στοιχεία και θέσεις από τα περιουσιακά στοιχεία και θέσεις που τηρούνται στο 
Σύστημα για λογαριασμό πελατών του ή ανά πελάτη, ανάλογα με την περίπτωση, 

γ) να προσφέρει στους πελάτες του τουλάχιστον τη δυνατότητα επιλογής μεταξύ του 
Λογαριασμού Εκκαθάρισης Πελατείας και του Λογαριασμού Εκκαθάρισης Πελάτη 
για τις ανάγκες διαχωρισμού των θέσεων σύμφωνα με τις κείμενες διατάξεις, με 
έγγραφη επιβεβαίωση της επιλογής τους, ως και μεταξύ του Λογαριασμού Θέσης 
Πελατείας και του Λογαριασμού Θέσης Επενδυτή ανάλογα με τις συμβατικές 
σχέσεις που συνάπτει με τους πελάτες του, και να τους ενημερώνει σχετικά με το 
κόστος σύμφωνα με τις διαδικασίες του. 

4.1.6. Δημοσιοποίηση επιπέδων διαχωρισμού περιουσιακών στοιχείων και 
θέσεων 

1. Τα Εκκαθαριστικά Μέλη οφείλουν να δημοσιοποιούν το επίπεδο προστασίας και το 
κόστος που συνδέονται με τα διάφορα επίπεδα διαχωρισμού που παρέχουν βάσει των 
Λογαριασμών Εκκαθάρισης κατά τους όρους του παρόντος, και προσφέρουν τις 
υπηρεσίες αυτές υπό εύλογους εμπορικούς όρους. Οι λεπτομέρειες για τα διάφορα 
επίπεδα διαχωρισμού περιλαμβάνουν περιγραφή των κυριότερων νομικών συνεπειών 
του κάθε προσφερόμενου επιπέδου διαχωρισμού, συμπεριλαμβανομένων πληροφοριών 
για τον εφαρμοστέο νόμο περί φερεγγυότητας των αντίστοιχων περιοχών δικαιοδοσίας. 
Η δημοσιοποίηση θα πρέπει να διενεργείται μέσω του διαδικτυακού τόπου του 
Εκκαθαριστικού Μέλους 

2. Σε δημοσιοποίηση της προηγούμενης παραγράφου προβαίνει αντίστοιχα και η ΕΤ.ΕΚ. 
μέσω του διαδικτυακού τόπου της. 

3. Η ΕΤ.ΕΚ. μπορεί με απόφασή της να εξειδικεύει τους όρους και τη διαδικασία 
δημοσιοποίησης που προβλέπεται στις προηγούμενες παραγράφους. 

4.2. Λογαριασμοί Διακανονισμού 

1. Τα Εκκαθαριστικά Μέλη οφείλουν να διατηρούν τους Λογαριασμούς Διακανονισμού 
Αξιών και τους Λογαριασμούς Χρηματικού Διακανονισμού σύμφωνα με τους όρους του 
παρόντος Κανονισμού. 

4.3. Ενημέρωση και επαλήθευση στοιχείων 

1. Τα Εκκαθαριστικά Μέλη και οι Χειριστές που μετέχουν στο διακανονισμό των 
συναλλαγών όπου συντρέχει περίπτωση κατά τους όρους του παρόντος οφείλουν να 
παρέχουν κάθε στοιχείο και πληροφορία που τους ζητείται από την ΕΤ.ΕΚ. σε σχέση με 
τους προβλεπόμενους στον παρόντα Κανονισμό Λογαριασμούς, που τελούν υπό τη 
διαχείρισή τους, τις υποχρεώσεις που απορρέουν από αυτούς ως και κάθε μεταβολή 
αυτών. Οφείλουν επίσης να ενημερώνουν την ΕΤ.ΕΚ. σε κάθε περίπτωση μεταβολής των 
στοιχείων τους βάσει των οποίων ανοίχθηκαν οι σχετικοί Λογαριασμοί. 

2. Η ΕΤ.ΕΚ. έχει νόμιμο δικαίωμα , στο πλαίσιο συγκέντρωσης και επαλήθευσης των 
στοιχείων που δηλώνονται για το άνοιγμα και την τήρηση των πάσης φύσεως 
Λογαριασμών κατά τους όρους του παρόντος, να ανταλλάσσει κάθε αναγκαίο στοιχείο 
με το Διαχειριστή Αγοράς, την Ε.Λ.Κ.Α.Τ., τους Φορείς χρηματικού διακανονισμού, τα 

πιστωτικά ιδρύματα και τους φορείς που τηρούν τις παρεχόμενες υπέρ ΕΤ.ΕΚ. 
ασφάλειες, ως και με κάθε άλλο φορέα που εμπλέκεται στην εκκαθάριση και το 
διακανονισμό των συναλλαγών, εφαρμοζομένων των περί επαγγελματικού απορρήτου 
διατάξεων του άρθρου 81 του ν. 3606/2007. 


ΜΕΡΟΣ 5. Παροχή ασφαλειών υπέρ ΕΤ.ΕΚ. 

5.1. Γενική ρύθμιση 

1. Τα Εκκαθαριστικά Μέλη παρέχουν ασφάλεια υπέρ ΕΤ.ΕΚ. προς εξασφάλιση της ομαλής 
εκπλήρωσης των υποχρεώσεών τους εκκαθάρισης και διακανονισμού έναντι της ΕΤ.ΕΚ. με 
βάση τις προβλέψεις του άρθρου 46 του Κανονισμού (ΕΕ) 648/2012, των άρθρων 37 έως 
42 του Κανονισμού (ΕΕ) 153/2013, το άρθρο 77 του ν. 3606/2007 και κατά τα ειδικότερα 
προβλεπόμενα στον παρόντα Κανονισμό. 

2. Η ασφάλεια παρέχεται και διαχωρίζεται ανά Λογαριασμό Εκκαθάρισης. 

5.2. Μορφές ασφάλειας 

1. Η ΕΤ.ΕΚ. δέχεται ως ασφάλεια άκρως ρευστοποιήσιμα περιουσιακά στοιχεία με τη 
μορφή μετρητών και Κινητών Αξιών, όπως ορίζονται με απόφαση της ΕΤ.ΕΚ., κατά τα 
ειδικότερα προβλεπόμενα στις διατάξεις των παρακάτω παραγράφων. 

2. Γίνονται αποδεκτές από την ΕΤ.ΕΚ. ασφάλειες με τη μορφή μετρητών σε ευρώ ή και σε 
άλλα νομίσματα διακανονισμού των συναλλαγών, που εκκαθαρίζει, ως και σε άλλα, 
πέραν των ανωτέρω, νομίσματα που τελούν υπό τη διαχείριση κινδύνου που διεξάγει 
και ορίζονται με απόφασή της. 

3. Γίνονται αποδεκτές από την ΕΤ.ΕΚ. ως ασφάλεια κινητές αξίες, διαπραγματεύσιμες σε 
οργανωμένη αγορά ή πολυμερή μηχανισμό διαπραγμάτευσης κατά την έννοια του ν. 
3606/2007 και της Οδηγίας 2004/39/ΕΚ, όπως προσδιορίζονται από την ΕΤ.ΕΚ. με 
σχετική απόφασή της, υιοθετώντας τις προβλέψεις του Παραρτήματος I του Κανονισμού 
(ΕΕ) 153/2013 και βάσει των ειδικότερων κριτηρίων που θέτει προς τούτο η ΕΤ.ΕΚ., 
συναρτώμενα ενδεικτικά με την κεφαλαιοποίηση του εκδότη, τη ρευστότητα των 
κινητών αξιών, τη διασπορά τους και τη συμμετοχή τους σε επίσημους δείκτες της 
κεφαλαιαγοράς. Οι εν λόγω κινητές αξίες θα πρέπει επιπροσθέτως να πληρούν τις εξής 
προϋποθέσεις: 

α) να είναι αποκλειστικής κυριότητας του Εκκαθαριστικού Μέλους που τις κατέχει για 
ίδιο λογαριασμό ή 

β) να κατέχονται άμεσα ή έμμεσα στο όνομα του Εκκαθαριστικού Μέλους ως 
ασφαλειοδότη, αλλά για λογαριασμό πελατείας του κατά την έννοια του άρθρου 12 
παρ.11 του ν. 3606/2007 και να χαρακτηρίζονται σε κεντρικό αποθετήριο τίτλων, 
σύστημα ή μητρώο περιλαμβανομένου του Σ.Α.Τ. της Ε.Λ.Κ.Α.Τ. ως Κινητές Αξίες 
πελατείας παρεχόμενες ως ασφάλεια υπέρ ΕΤ.ΕΚ. ή 

γ) όταν πρόκειται για Κινητές Αξίες οι οποίες παρέχονται υπέρ ΕΤ.ΕΚ. από Πελάτη ως 
ασφαλειοδότη κατά τους όρους του παρόντος Κανονισμού, να είναι αποκλειστικής 
κυριότητας του Πελάτη και αντιστοίχως να χαρακτηρίζονται ως ασφάλεια υπέρ 
ΕΤ.ΕΚ. του Πελάτη 

δ) καί σε κάθε περίπτωση να είναι ελεύθερες από κάθε βάρος, κατάσχεση, απαίτηση ή 
δικαίωμα τρίτου ή άλλη δέσμευση καί είναι ελεύθερα διαπραγματεύσιμες . 

4. Η ΕΤ.ΕΚ. με απόφασή της προβαίνει σε κατηγοριοποιήσεις των αποδεκτών από αυτή 
ασφαλειών, θέτοντας όρια συγκέντρωσης κατά τις κείμενες διατάξεις καί περιορισμούς, 
ιδίως σε σχέση με τα μέγιστα ή ελάχιστα ποσοστά αποδεκτής κάλυψης ή τη μέγίστη 
ποσότητα αποδεκτής κάλυψης ανά καθοριζόμενη κατηγορία. 

5. Ασφάλεια σε Κινητές Αξίες ή ξένα νομίσματα μπορεί να απαιτείται από την ΕΤ.ΕΚ. να 
βρίσκεται προκατατεθείμένη σε σχετικό λογαριασμό λαμβανομένων ιδίως υπόψη των 
τεχνικών διαδικασιών δέσμευσης υπέρ ΕΤ.ΕΚ. 

5.3. Αποτιμήσεις ασφαλειών 

1. Η ΕΤ.ΕΚ. αποτίμά ανά Λογαριασμό Εκκαθάρισης Εκκαθαριστικού Μέλους τις ασφάλειες 
που έχουν παρασχεθεί υπέρ αυτής για το σχετικό Λογαριασμό Εκκαθάρισης με τη μορφή 
κινητών αξιών καί ξένων νομισμάτων, όπου συντρέχει περίπτωση σύμφωνα με τους 
όρους του παρόντος. Η εν λόγω αποτίμηση δίενεργείταί από την ΕΤ.ΕΚ. σε αγοραίες 
τιμές ημερησίως σε σχεδόν πραγματικό χρόνο καθ' όλη τη διάρκεια της συνεδρίασης της 
αγοράς, στην οποία τυγχάνουν διαπραγμάτευσης ως καί μετά το πέρας της συνεδρίασης 
με βάση τις διαδικασίες εκκαθάρισης καί διαχείρισης κινδύνου που εφαρμόζει κατά τους 
όρους τους παρόντος καί τις αποφάσεις που προς τούτο εκδίδει. Όπου η αποτίμηση σε 
αγοραίες τιμές σε σχεδόν πραγματικό χρόνο δεν είναι εφικτή, η ΕΤ.ΕΚ. καθορίζει με τις 
διαδικασίες της τον τρόπο διαχείρισης του σχετικού κινδύνου. 

2. Μετά το πέρας της συνεδρίασης η αξία των Κινητών Αξιών αποτίμάταί με βάση την τιμή 
κλεισίματος ή εναλλακτικά καί με βάση άλλες τιμές, που καθορίζονται με απόφαση της 
ΕΤ.ΕΚ., εφόσον τούτο κρίνει αναγκαίο για την προστασία της αγοράς. Επί της αξίας 
παρασχεθείσας ως ασφάλεια Κινητής Αξίας, όπως ως άνω αποτίμάταί κάθε φορά, 
εφαρμόζεται συντελεστής αποκοπής (όθίίτυΐ) για την κάλυψη του κινδύνου αγοράς 
σύμφωνα με τις σχετικές διαδικασίες της ΕΤ.ΕΚ. 

3. Η αξία των ξένων νομισμάτων, που έχουν παρασχεθεί ως ασφάλεια υπέρ ΕΤ.ΕΚ., 
αποτίμάταί ημερησίως με βάση την τρέχουσα συναλλαγματική ισοτιμία ευρώ καί ξένου 
νομίσματος, όπως ανακοινώνεται από την Ευρωπαϊκή Κεντρική Τράπεζα. Επί της αξίας 
παρασχεθέντος ως ασφάλεια ξένου νομίσματος, όπως ως άνω αποτίμάταί κάθε φορά, 
μπορεί να εφαρμόζεται συντελεστής αποκοπής (ΗθίΓευΙ) για την κάλυψη του κινδύνου 
αγοράς σύμφωνα με τις σχετικές διαδικασίες της ΕΤ.ΕΚ. 

4. Η ΕΤ.Ε.Κ. παρακολουθεί καί επανεξετάζει σε τακτική βάση καί τουλάχιστον ετησίως κατά 
τις κείμενες διατάξεις την επάρκεια των πολιτικών καί διαδικασιών αποτίμησης που 
εφαρμόζει καί προσαρμόζει βάσει της επανεξέτασης τις απαιτήσεις της εκ των 
ασφαλειών έναντι των Εκκαθαριστικών Μελών. Η εν λόγω επανεξέταση 
πραγματοποιείται επίσης κάθε φορά που επέρχεται ουσιαστική μεταβολή που 
επηρεάζει την έκθεση της ΕΤ.ΕΚ. σε κίνδυνο. 

5. Η ΕΤ.ΕΚ. ανακοινώνει στα Εκκαθαριστικά Μέλη τις τιμές αποτίμησης που λαμβάνει κάθε 
φορά υπόψη για την αποτίμηση των παραπάνω ασφαλειών, ως καί τους συντελεστές 
αποκοπής που εφαρμόζει ανά κινητή αξία καί νόμισμα. 

5.4. Δικαιώματα της ΕΤ.ΕΚ. επί των ασφαλειών 

1. Επί των ασφαλειών που παρέχονται στην ΕΤ.ΕΚ. καί τηρούνται δεσμευμένες σε 
λογαριασμούς επ' ονόματί του ασφαλείοδότη σύμφωνα με τους όρους του παρόντος 

συνιστάται υπέρ αυτής ως διαχειριστή Συστήματος το προβλεπόμενο από το άρθρο 77 
του ν. 3606/2007 νόμιμο ενέχυρο. Σε περίπτωση που η ασφάλεια παρέχεται σε κεντρικό 
αποθετήριο τίτλων, σύστημα ή μητρώο κράτους μέλους της Ευρωπαϊκής Ένωσης εκτός 
Ελλάδος συνιστάται υπέρ της ΕΤ.ΕΚ. εμπράγματη χρηματοοικονομική ασφάλεια της 
Οδηγίας 2002/47/ΕΚ ως ορίζεται κατά το δίκαιο του κράτους αυτού. Για την παροχή 
σχετικής ασφάλειας σε τρίτη χώρα εκτός Ευρωπαϊκής Ένωσης απαιτείται νομική 
γνωμοδότηση με την οποία να πιστοποιείται ότι η ασφάλεια υπόκειται σε ισοδύναμους 
κανόνες σε σχέση με τη χρηματοοικονομική ασφάλεια της Οδηγίας 2002/47/ΕΚ και 
επιπλέον διασφαλίζεται η εφαρμογή όρων κατά τις προβλέψεις των άρθρων 45 και 46 
του Κανονισμού (ΕΕ) 153/2013. 

2. Στην περίπτωση ασφάλειας πελατείας του άρθρου 5.2 παρ.(3) (α) του παρόντος ΜΕΡΟΥΣ 
που παρέχεται σε σχέση με Λογαριασμό Εκκαθάρισης Πελατείας, ως ασφαλειοδότης 
νοείται το Εκκαθαριστικό Μέλος. 

3. Στην περίπτωση ασφάλειας Πελάτη του άρθρου 5.2 παρ.(3) (γ) του παρόντος ΜΕΡΟΥΣ 
που παρέχεται σε σχέση με Λογαριασμό Εκκαθάρισης Πελάτη, ως ασφαλειοδότης 
νοείται ο Πελάτης. 

4. Σε περίπτωση υπερημερίας Εκκαθαριστικού Μέλους η ΕΤ.ΕΚ. χρησιμοποιεί την ασφάλεια 
για την κάλυψη της προκληθείσας από την υπερημερία ζημίας κατά τους όρους του 
παρόντος μόνο σε σχέση με το Λογαριασμό Εκκαθάρισης του Εκκαθαριστικού Μέλους 
για τον οποίο έχει παρασχεθεί. Αποκλείεται η χρήση της ασφάλειας για άλλο 
Λογαριασμό Εκκαθάρισης προς κάλυψη υποχρεώσεων έναντι της ΕΤ.ΕΚ. εκτός εάν 
πρόκειται για Λογαριασμούς Εκκαθάρισης δικαιούχος των οποίων είναι το ίδιο το 
Εκκαθαριστικό Μέλος, οπότε η πλεονάζουσα ασφάλεια μπορεί να χρησιμοποιηθεί για 
την κάλυψη της ως άνω ζημίας οποιουδήποτε Λογαριασμού Εκκαθάρισης διαχειρίζεται 
το Εκκαθαριστικό Μέλος. 

5. Το νόμιμο ενέχυρο της ΕΤ.ΕΚ. σε κινητές αξίες εκτείνεται αυτοδίκαια στις κινητές αξίες 
που διανέμονται από τον εκδότη χωρίς αντάλλαγμα ή συνεπεία διασπάσεων (ερΙίΐ) ή 
συνενώσεων αξιών (ΓθνθΓΒθ ερΙίί), καθώς και σε κινητές αξίες που προκύπτουν από 
μεταβολές στο νομικό πρόσωπο του εκδότη, ιδίως λόγω συγχώνευσης ή διάσπασης με 
οποιαδήποτε μορφή. Το νόμιμο ενέχυρο δεν εκτείνεται σε δικαιώματα προτίμησης, που 
έχουν αποκοπεί, ενδεικτικά σε δικαιώματα προτίμησης λόγω αύξησης μετοχικού 
κεφαλαίου ή λόγω έκδοσης μετατρέψιμου ομολογιακού δανείου, καθώς και σε 
δικαιώματα επί μερισμάτων ή τόκων. Κατά το χρόνο που οι κινητές αξίες είναι 
δεσμευμένες ως ασφάλεια υπέρ ΕΤ.ΕΚ., η ΕΤ.ΕΚ. δεν ασκεί τα τυχόν δικαιώματα ψήφου 
που απορρέουν από τις αξίες αυτές. 

6. Επί των μετρητών ή κινητών αξιών που της παρέχονται ως ασφάλεια, η ΕΤ.ΕΚ. έχει 
δικαίωμα χρήσης, το οποίο μπορεί να ασκεί μέσω του παρέχοντος αυτήν 
Εκκαθαριστικού Μέλους κατά το ν. 3301/2004 και την Οδηγία 2002/47/ΕΚ και σύμφωνα 
με τα ειδικότερα οριζόμενα στις διατάξεις των παρακάτω παραγράφων: 

α) Η ΕΤ.ΕΚ., μετά από απλή ειδοποίηση του Εκκαθαριστικού Μέλους, μπορεί να 
προβαίνει σε προσωρινή χρήση της παρασχεθείσας ασφάλειας, για την προστασία 
του Συστήματος από εγγενείς πιστωτικούς κινδύνους, εκτός εάν η ασφάλεια 
αποτελεί διαθέσιμη κάλυψη σχετικού Λογαριασμού Εκκαθάρισης κατά τους όρους 
του παρόντος, της οποίας το Εκκαθαριστικό Μέλος έχει αιτηθεί προς την ΕΤ.ΕΚ. την 
επιστροφή. Τα Εκκαθαριστικά Μέλη παρέχουν εγγράφως τη συναίνεσή τους προς 
την ΕΤ.ΕΚ. προς άσκηση του δικαιώματος χρήσης σε έντυπο που χορηγείται σε αυτά. 
Τα Εκκαθαριστικά Μέλη οφείλουν να έχουν εξασφαλίσει την έγγραφη συναίνεση 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3595 


των πελατών τους πριν την παροχή της ασφάλειας στην ΕΤ.ΕΚ. εφόσον δικαιούχοι 
των κατά περίπτωση περιουσιακών στοιχείων της ασφάλειας είναι οι πελάτες. Εάν 
ασφαλειοδότης της ασφάλειας είναι Πελάτης, η έγγραφη συναίνεση παρέχεται 
απευθείας από τον Πελάτη προς την ΕΤ.ΕΚ. σε έντυπο που χορηγεί η ΕΤ.ΕΚ. και το 
οποίο δύναται να υπογράφεται από το Εκκαθαριστικό Μέλος και μόνον, εφόσον 
εκπροσωπεί προς τούτο ειδικώς τον Πελάτη. 

β) Εάν η ασφάλεια, ως προς την οποία η ΕΤ.ΕΚ. ασκεί το δικαίωμα χρήσης, συνίσταται 
σε κινητές αξίες, η ΕΤ.ΕΚ. ασκεί έναντι του εκδότη τα πάσης φύσεως δικαιώματα ή 
τις απαιτήσεις που απορρέουν καθ' όλη τη διάρκεια της χρήσης από τις σχετικές 
αξίες και αποδίδει στο Εκκαθαριστικό Μέλος, που παρέσχε την ασφάλεια, το προϊόν 
της άσκησης το αργότερο κατά την επιστροφή της στο Εκκαθαριστικό Μέλος που 
την παρέσχε σύμφωνα με τα παρακάτω προβλεπόμενα. Καθ' όλη τη διάρκεια 
χρήσης των σχετικών αξιών η ΕΤ.ΕΚ. δεν ασκεί τα τυχόν δικαιώματα ψήφου που 
απορρέουν από τις αξίες αυτές. 

γ) Εάν η ασφάλεια ως προς την οποία η ΕΤ.ΕΚ. ασκεί το δικαίωμα χρήσης συνίσταται 
σε μετρητά, η ΕΤ.ΕΚ. αποδίδει το ίδιο ποσό στο ίδιο νόμισμα στο Εκκαθαριστικό 
Μέλος που παρέσχε την ασφάλεια. 

δ) Η ΕΤ.ΕΚ. μπορεί επίσης, σε περίπτωση υπερημερίας του Εκκαθαριστικού Μέλους 
και μόνο με απλή ειδοποίηση αυτού, να χρησιμοποιεί την παρασχεθείσα από αυτόν 
ασφάλεια ως μέσο πληρωμής και εξόφλησης των υποχρεώσεων εκ του σχετικού 
Λογαριασμού Εκκαθάρισης του Εκκαθαριστικού Μέλους που απορρέουν από το 
διακανονισμό των συναλλαγών, εφαρμόζοντας διαδικασίες συμψηφισμού. Εάν οι 
συμψηφιζόμενες απαιτήσεις δεν είναι ομοειδείς, ο συμψηφισμός τους διενεργείται 
με μέθοδο αποτίμησης της αξίας τους και διαδικασία που ορίζεται με σχετική 
απόφαση της ΕΤ.ΕΚ. 

7. Εάν η παρεχόμενη σε μετρητά ή κινητές αξίες ασφάλεια τηρείται σε λογαριασμούς επ' 
ονόματι της ΕΤ.ΕΚ. ως ασφαλειολήπτη, συνιστάται δια του παρόντος υπέρ της 
χρηματοοικονομική ασφάλεια με μεταβίβαση τίτλου κατά το ν. 3301/2004 και 
εφαρμόζονται αναλόγως οι περιπτώσεις β) έως δ) της προηγούμενης παραγράφου. Η 
τήρηση ασφαλειών σε λογαριασμό Κεντρικής Τράπεζας δύναται να μη συνιστά 
χρηματοοικονομική ασφάλεια με μεταβίβαση τίτλου, ακόμη και αν ο σχετικός 
λογαριασμός τηρείται επ' ονόματι της ΕΤ.ΕΚ., εφόσον διενεργείται αμιγώς για τις 
ανάγκες συγκεντρωτικής τήρησης των διαθεσίμων που απαρτίζουν την ασφάλεια και όχι 
για σκοπούς μεταβίβασης τίτλου υπέρ της ΕΤ.ΕΚ. Η ΕΤ.ΕΚ. καθορίζει με απόφασή της τα 
ειδικότερα χαρακτηριστικά της ασφάλειας σύμφωνα με τους όρους του προηγουμένου 
εδαφίου λαμβανομένων υπόψη των τεχνικών διαδικασιών λειτουργίας της Κεντρικής 
Τράπεζας. 

5.5. Λογαριασμοί ασφαλειών 

1. Η λήψη από την ΕΤ.ΕΚ. ασφάλειας με τη μορφή μετρητών σε ευρώ, ξένων νομισμάτων ή 
κινητών αξιών διενεργείται μέσω αντιστοίχων λογαριασμών ασφάλειας. Ασφάλεια 
παρέχεται μέσω του σχετικού λογαριασμού σύμφωνα με τους όρους των επόμενων 
υποπαραγράφων. 

2. Η χρηματική ασφάλεια παρέχεται υπέρ ΕΤ.ΕΚ. από τα Εκκαθαριστικά Μέλη με έναν ή και 
περισσότερους από τους παρακάτω περιοριστικά προβλεπόμενους τρόπους που 
εξειδικεύονται με απόφαση της ΕΤ.ΕΚ.: 

α) Εάν πρόκειται για ασφάλεια παρεχόμενη με τη μορφή μετρητών σε ευρώ ή με τη 
μορφή ξένων νομισμάτων, με κατάθεση του απαιτούμενου χρηματικού ποσού σε 
τραπεζικό λογαριασμό που τηρείται ανά νόμισμα επ' ονόματι του Εκκαθαριστικού 
Μέλους ή της ΕΤ.ΕΚ., ενδεικτικώς στο πλαίσιο συγκεντρωτικής τήρησης από αυτή 
των ασφαλειών. Δεν επιτρέπεται η τήρηση χρηματικής ασφάλειας σε πιστωτικό 
ίδρυμα, εφόσον αυτή παρέχεται από το πιστωτικό ίδρυμα για την κάλυψη ιδίων 
υποχρεώσεών του έναντι της ΕΤ.ΕΚ. ως Εκκαθαριστικού Μέλους ή υποχρεώσεών 
του ως Πελάτη που χειρίζεται Εκκαθαριστικό Μέλος ή εφόσον κατά περίπτωση 
παρέχεται από το ως άνω πιστωτικό ίδρυμα με το οποίο το Εκκαθαριστικό Μέλος 
συνδέεται με σχέση συμμετοχής σύμφωνα με το άρθρ. 42ε παρ. 5 περ. α) έως γ) του 
ν. 2190/1920. 

β) Οι ως άνω ασφάλειες μπορεί να τηρούνται στην Τράπεζα της Ελλάδος ή σε άλλη 
Κεντρική Τράπεζα ή σε πιστωτικό ίδρυμα βάσει των διατάξεων του άρθρου 45 του 
Κανονισμού (ΕΕ) 153/2013 σύμφωνα με σχετική απόφαση της ΕΤ.ΕΚ. 

3. Η ασφάλεια επί κινητών αξιών παρέχεται υπέρ ΕΤ.ΕΚ. από τα Εκκαθαριστικά Μέλη με 
τους παρακάτω προβλεπόμενους ανάλογα με την περίπτωση τρόπους σύμφωνα και με 
τα ειδικότερα προβλεπόμενα κατά περίπτωση από το κεντρικό αποθετήριο τίτλων, 
σύστημα ή μητρώο όπου τηρούνται: 

α) Η ασφάλεια επί κινητών αξιών στο Σ.Α.Τ. παρέχεται με μεταφορά των αξιών στο 
Λογαριασμό Χειριστή, υπό το χειρισμό της ΕΤ.ΕΚ., του Λογαριασμού Αξιών της 
Μερίδας του Εκκαθαριστικού Μέλους ως ασφαλειοδότη, ίδιας ή όπου προβλέπεται 
πελατείας του κατ' άρθρο 5.2 παρ.(3) (α) του παρόντος ΜΕΡΟΥΣ, ή εάν πρόκειται 
για ασφάλεια που παρέχεται μέσω του Εκκαθαριστικού Μέλους από Πελάτη 
Λογαριασμού Εκκαθάρισης Πελάτη, με μεταφορά των σχετικών κινητών αξιών στο 
Λογαριασμό Χειριστή, υπό το χειρισμό της ΕΤ.ΕΚ., του Λογαριασμού Αξιών της 
Μερίδας στο Σ.Α.Τ. του Πελάτη. Αντίστοιχα, η επιστροφή των ασφαλειών 
διενεργείται με μεταφορά των σχετικών κινητών αξιών, σε υποδεικνυόμενο από το 
Εκκαθαριστικό Μέλος Λογαριασμό Χειριστή της Μερίδας του ως ασφαλειοδότη ή 
της Μερίδας του Πελάτη, αντίστοιχα, στο Σ.Α.Τ. Εάν πρόκειται για 
χρηματοοικονομική ασφάλεια επί κινητών αξιών με μεταβίβαση τίτλου, αυτή 
παρέχεται με μεταφορά των σχετικών αξιών στο Λογαριασμό Χειριστή του 
Λογαριασμού Αξιών της Μερίδας της ΕΤ.ΕΚ. στο Σ.Α.Τ., τον οποίο υποδεικνύει η 
ΕΤ.ΕΚ. 

β) Η ασφάλεια επί κινητών αξιών που παρακολουθούνται μέσω του Συστήματος 
Παρακολούθησης Συναλλαγών Επί Τίτλων σε Λογιστική Μορφή (Άυλοι Τίτλοι) της 
Τράπεζας της Ελλάδος, παρέχεται είτε στο Σ.Α.Τ. με έναν από τους προβλεπόμενους 
στην περ. α) τρόπους σύμφωνα και με τους όρους του Κανονισμού Σ.Α.Τ. είτε με 
μεταφορά των αξιών σε υποδεικνυόμενο από την ΕΤ.ΕΚ λογαριασμό που τηρεί στην 
Τράπεζα της Ελλάδος μέσω του ως άνω Συστήματος η Ε.Λ.Κ.Α.Τ. ή η ΕΤ.ΕΚ. υπό την 
ιδιότητα του φορέα του ή σε υποδεικνυόμενο από την ΕΤΕΚ. ή το Εκκαθαριστικό 
Μέλος λογαριασμό άλλου φορέα που τηρείται στο Σύστημα αυτό σύμφωνα και με 
τα ειδικότερα προβλεπόμενα στον Κανονισμό του εν λόγω Συστήματος. 

γ) Η ασφάλεια επί κινητών αξιών σε κάθε άλλο κεντρικό αποθετήριο τίτλων, σύστημα 
ή μητρώο δύναται να παρέχεται με όρους ανάλογους που κατά περίπτωση 
εξειδικεύει η ΕΤ.ΕΚ. με απόφασή της, εφόσον ο λογαριασμός όπου τηρούνται οι 
σχετικές αξίες χαρακτηρίζεται στο οικείο αποθετήριο, σύστημα ή μητρώο ως 
λογαριασμός ασφαλείας υπέρ ΕΤ.ΕΚ., ορίζεται ο κατά περίπτωση ασφαλειοδότης 

καί η ασφάλεια τελεί υπό τους όρους του άρθρου 5.4. παρ.(1) του παρόντος 
ΜΕΡΟΥΣ. 

1. Με την πίστωση ή καταχώριση ή εγγραφή κατά περίπτωση της ασφάλειας στο σχετικό 
λογαριασμό υπέρ ΕΤ.ΕΚ. συνιστώνται τα ανάλογα δικαιώματά της ως ασφαλειολήπτη 
σύμφωνα με το νόμο. Η ΕΤ.ΕΚ. έχει πρόσβαση στους λογαριασμούς των προηγουμένων 
παραγράφων ως διαχειριστής Συστήματος κατά τα ειδικότερα οριζόμενα στο άρθρο 81 
του ν. 3606/2007. 

2. Μετά από αίτηση του Εκκαθαριστικού Μέλους για επιστροφή ασφάλειας που έχει 
παρασχεθεί σε σχέση με Λογαριασμό Εκκαθάρισης, η ΕΤ.ΕΚ. θέτει την ασφάλεια 
αποδεσμευμένη στη διάθεση του Εκκαθαριστικού Μέλους στο σχετικό λογαριασμό όπως 
κατά περίπτωση ορίζεται στο παρόν άρθρο, εφόσον δεν υφίστανται υποχρεώσεις 
παροχής Περιθωρίου ασφάλισης για το σχετικό Λογαριασμό Εκκαθάρισης ή οι 
υποχρεώσεις αυτές καλύπτονται κατά τους όρους του παρόντος με άλλο τρόπο. Η ΕΤ.ΕΚ. 
μπορεί να αρνείται την επιστροφή πλεονάζουσας ως άνω ασφάλειας προς κάλυψη 
ενδεχόμενων κινδύνων συνδεόμενων είτε με το σχετικό Λογαριασμό Εκκαθάρισης 
Πελατείας είτε, στην περίπτωση του άρθρου 5.4. παρ. 4 εδαφ.2, με Λογαριασμούς 
Εκκαθάρισης Πελατείας ή Λογαριασμούς Εκκαθάρισης Πελάτη του αιτούντος 
Εκκαθαριστικού Μέλους. 

3. Η ΕΤ.ΕΚ. μπορεί να εξειδικεύει με απόφασή της κάθε τεχνικό θέμα και αναγκαία 
λεπτομέρεια που αφορά στην εφαρμογή των όρων του παρόντος άρθρου. 


ΜΕΡΟΣ 6. Κεφάλαιο Εκκαθάρισης 
6.1. Γενικές ρυθμίσεις 

1. Συνιστάται δια του παρόντος Κεφάλαιο Εκκαθάρισης το οποίο λειτουργεί σύμφωνα με 
τις κείμενες διατάξεις, ιδίως το άρθρο 42 του Κανονισμού (ΕΕ) 648/2012 και τα άρθρα 29 
έως 31 του Κανονισμού (ΕΕ) 153/2013. Το Κεφάλαιο Εκκαθάρισης αποτελεί σύνολο 
περιουσίας που σχηματίζεται προς εξυπηρέτηση του σκοπού του από τις εισφορές των 
Εκκαθαριστικών Μελών και του οποίου τα διαθέσιμα ανήκουν εξ αδιαιρέτου στα 
Εκκαθαριστικά Μέλη κατά το μέρος της συμμετοχής τους σε αυτό. Το Κεφάλαιο 
Εκκαθάρισης δεν αποτελεί νομικό πρόσωπο, ενώ ως προς το σύνολο των εννόμων 
σχέσεώντου εκπροσωπείται από την ΕΤ.ΕΚ. που ενεργεί ως διαχειριστής του. 

2. Επί των εκάστοτε διαθεσίμων του Κεφαλαίου Εκκαθάρισης, όπως ορίζονται κατά τους 
όρους του παρόντος, συνιστάται εμπράγματη χρηματοοικονομική ασφάλεια υπέρ της 
ΕΤ.ΕΚ. ως ασφαλειολήπτη σύμφωνα με τις διατάξεις του ν. 3301/2004 της ΕΤ.ΕΚ. 
δικαιούμενης να προβαίνει σε χρήση των διαθεσίμων του εφαρμοζομένων των 
διατάξεων του άρθρου 6.8. του παρόντος ΜΕΡΟΥΣ. 

3. Η ΕΤ.ΕΚ. διαχειρίζεται το Κεφάλαιο Εκκαθάρισης για την κάλυψη των ζημιών συνεπεία 
υπερημερίας σύμφωνα με τα προβλεπόμενα στο άρθρο ΕΝΟΤΗΤΑ ΐν.2.5 της ΕΝΟΤΗΤΑΣ 
IV. 

4. Το Κεφάλαιο Εκκαθάρισης είναι αλληλοασφαλιστικού χαρακτήρα (πεΚ ε03πη§ ίυηά), 
καθώς σε περίπτωση μη επάρκειας της μερίδας Εκκαθαριστικού Μέλους για την κάλυψη 
της ζημίας που προκύπτει από υπερημερία του, το εναπομείναν μέρος της ζημίας μετά 
τη χρήση των Ειδικών Ίδιων Πόρων της ΕΤ.ΕΚ. βαρύνει συμμέτρως τις μερίδες των 

λοιπών Εκκαθαριστικών Μελών που συμμετέχουν στο Κεφάλαιο Εκκαθάρισης 
μειώνοντας αναλόγως τη συμμετοχή τους σε αυτό. 

5. Το ύφος του Κεφαλαίου Εκκαθάρισης και των εισφορών και αντιστοίχων μερίδων των 
Εκκαθαριστικών Μελών σε αυτό ορίζεται σύμφωνα με τους όρους του παρόντος 
ΜΕΡΟΥΣ. Το ελάχιστο ύψος του Κεφαλαίου Εκκαθάρισης δεν μπορεί να υπολείπεται του 
ύψους του αθροίσματος των ελάχιστων εισφορών των Εκκαθαριστικών Μελών όπως 
ορίζονται στο παρόν ΜΕΡΟΣ. 

6. Η συμμετοχή κάθε Εκκαθαριστικού Μέλους στο Κεφάλαιο Εκκαθάρισης προσδιορίζεται 
από τη μερίδα του. Η μερίδα αποτελείται από τις εισφορές του Εκκαθαριστικού Μέλους 
στο Κεφάλαιο Εκκαθάρισης, πλέον των προσόδων που αντιστοιχούν σε αυτή βάσει των 
κανόνων διαχείρισης και επενδύσεων που εφαρμόζει η ΕΤ.ΕΚ. και μείον τα πάσης 
φύσεως έξοδα ιδίως αυτά της διαχείρισης κινδύνων και ασφαλειών, όπως 
προσδιορίζονται με τις διαδικασίες της ΕΤ.ΕΚ. Οι πρόσοδοι και τα έξοδα επιμερίζονται 
ως προς κάθε μερίδα Εκκαθαριστικού Μέλους στο Κεφάλαιο Εκκαθάρισης ανάλογα με 
το ύψος αυτής. 

7. Οι εισφορές υπέρ του Κεφαλαίου Εκκαθάρισης πρέπει να καταβάλλονται από τα 
Εκκαθαριστικά Μέλη ολοσχερώς και τοις μετρητοίς μέσω τραπεζικού λογαριασμού 
υποδεικνυόμενου από την ΕΤ.ΕΚ. Σε περίπτωση επιστροφής χρηματικού ποσού μερίδας, 
όπου συντρέχει περίπτωση κατά τους όρους του παρόντος, η ΕΤ.ΕΚ. καταβάλλει το 
σχετικό ποσό σε τραπεζικό λογαριασμό του Εκκαθαριστικού Μέλους. 

8. Τα διαθέσιμα του Κεφαλαίου Εκκαθάρισης τηρούνται σε έναν ή και περισσότερους 
λογαριασμούς στην Τράπεζα της Ελλάδος ή σε άλλη Κεντρική Τράπεζα ή σε πιστωτικό 
ίδρυμα βάσει των διατάξεων του άρθρου 45 του Κανονισμού (ΕΕ) 153/2013 σύμφωνα με 
σχετική απόφαση της ΕΤ.ΕΚ. Η ΕΤ.ΕΚ. καταχωρεί με αντίστοιχες λογιστικές εγγραφές στα 
αρχεία της το σύνολο των διαθεσίμων του Κεφαλαίου Εκκαθάρισης ως και τα διαθέσιμα 
ανά μερίδα Εκκαθαριστικού Μέλους. 

6.2. Μερίδες 

1. Κάθε Εκκαθαριστικό Μέλος διατηρεί μία και μόνο μερίδα στο Κεφάλαιο Εκκαθάρισης. Η 
μερίδα ανοίγεται με την απόκτηση της ιδιότητας του Εκκαθαριστικού Μέλους. 

2. Περιπτώσεις συγχωνεύσεων ή διασπάσεων ή απενεργοποιήσεων μερίδων συνεπεία 
εταιρικών ή άλλων γεγονότων των Εκκαθαριστικών Μελών, όπως ενδεικτικά περιπτώσεις 
συγχώνευσης ή εξαγοράς, ρυθμίζονται με αποφάσεις της ΕΤ.ΕΚ. 

3. Μερίδα Εκκαθαριστικού Μέλους διαγράφεται σε περίπτωση απώλειας της ιδιότητας του 
Εκκαθαριστικού Μέλους, όπως κατά περίπτωση ορίζεται βάσει των όρων του παρόντος 
Κανονισμού. 

6.3. Αρχική και ελάχιστη εισφορά 

1. Τα Εκκαθαριστικά Μέλη οφείλουν να καταβάλουν αρχική εισφορά υπέρ του Κεφαλαίου 
Εκκαθάρισης για την κτήση της σχετικής ιδιότητας. 

2. Το ύψος της αρχικής εισφοράς των μεν Άμεσων Εκκαθαριστικών Μελών ορίζεται σε 
τριάντα χιλιάδες ευρώ (30.000€), των δε Γενικών Εκκαθαριστικών Μελών σε 
πεντακόσιες χιλιάδες ευρώ (500.000€). 

3. Το ελάχιστο ύφος εισφοράς στο Κεφάλαιο Εκκαθάρισης των Εκκαθαριστικών Μελών, 
όπως καθορίζεται με βάση τις παρακάτω διατάξεις, δεν μπορεί να υπολείπεται της 
αρχικής εισφοράς. 

6.4. Κανόνες υπολογισμού του Κεφαλαίου Εκκαθάρισης και των μερίδων 
των Εκκαθαριστικών Μελών 

6.4.1. Ύψος Μερίδας Εκκαθαριστικού Μέλους 

1. Το ύψος κάθε μερίδας κάθε Εκκαθαριστικού Μέλους ως προς κάθε τρέχουσα περίοδο 
υπολογισμού ισούται με το μέγιστο μεταξύ του γινομένου ενός ποσοστού (Συντελεστής 
Εισφοράς), όπως αυτό ορίζεται από την ΕΤ.ΕΚ., επί του αθροίσματος του μέσου 
Περιθωρίου ασφάλισης όλων των Λογαριασμών Εκκαθάρισης του κάθε Εκκαθαριστικού 
Μέλους για την περίοδο υπολογισμού και της ελάχιστης εισφοράς. Ειδικότερα, το ύψος 
της μερίδας (μ;) του Εκκαθαριστικού Μέλους (ί) υπολογίζεται από τον παρακάτω τύπο: 



όπου νοούνται ως: 

Ν(ί) : Ο συνολικός αριθμός Λογαριασμών Εκκαθάρισης του Εκκαθαριστικού Μέλους 
ί κατά την περίοδο υπολογισμού. 

α) ΠΑ (Μ,)) : Το περιθώριο Ασφάλισης του Λογαριασμού Εκκαθάρισης Ι< του 
Εκκαθαριστικού Μέλους ί που υπολογίστηκε κατά την λήξη της συνεδρίασης). Αν το 
περιθώριο υπολογίζεται σε νόμισμα διαφορετικό του ευρώ, τότε η αξία του 
περιθωρίου μετατρέπεται σε ευρώ χρησιμοποιώντας την ισοτιμία της τελευταίας 
ημέρας της περιόδου υπολογισμού. 

β) Μΐ(,ί : ο αριθμός των συνεδριάσεων της Αγοράς την προηγούμενη περίοδο 
υπολογισμού, κατά τις οποίες είχε υπολογιστεί μη μηδενικό περιθώριο ασφάλισης 
για το Λογαριασμό Εκκαθάρισης Κτου Εκκαθαριστικού Μέλους ί. 

γ) Ελάχιστη Εισφορά (ί): Η ελάχιστη απαιτούμενη εισφορά στο Κεφάλαιο Εκκαθάρισης 
του Εκκαθαριστικού Μέλους ί σύμφωνα με τα προβλεπόμενα στο άρθρο 6.3. 

δ) α: Ο συντελεστής εισφοράς, που είναι εκφρασμένος σε ποσοστό και ορίζεται και 
δημοσιοποιείται από την ΕΤ.ΕΚ. 

6.4.2. Ύψος Κεφαλαίου Εκκαθάρισης 

1. Το ύψος του Κεφαλαίου Εκκαθάρισης υπολογίζεται σε περιοδική βάση σύμφωνα με τις 
διαδικασίες της ΕΤ.ΕΚ. Σε κάθε περίπτωση η περίοδος υπολογισμού δεν μπορεί να είναι 
μεγαλύτερη των τριών (3) μηνών. Ο υπολογισμός του ύψους του Κεφαλαίου 
Εκκαθάρισης λαμβάνει χώρα μέσα στις τρεις (3) πρώτες εργάσιμες ημέρες κάθε 
τρέχουσας περιόδου υπολογισμού. Μετά τον υπολογισμό του, η ΕΤ.ΕΚ. γνωστοποιεί το 
ύψος του στα Εκκαθαριστικά Μέλη και το δημοσιοποιεί στο διαδικτυακό της τόπο. Η 
ΕΤ.ΕΚ. καθορίζει με απόφασή της την περιοδικότητα του σχετικού υπολογισμού ως και 
κάθε άλλο σχετικό θέμα. 

2. Το ύψος του Κεφαλαίου Εκκαθάρισης προκύπτει ως το άθροισμα των μερίδων όλων των 
Εκκαθαριστικών Μελών όπως υπολογίζονται σύμφωνα με το άρθρο 6.4.1. του παρόντος 


ΜΕΡΟΥΣ. 

3. Κατά την αναπροσαρμογή του Κεφαλαίου Εκκαθάρισης, η ΕΤ.ΕΚ. εφαρμόζει 
μεθοδολογία βάσει της οποίας ελέγχει για την περίοδο υπολογισμού εάν το ύψος του 
Κεφαλαίου Εκκαθάρισης, όπως υπολογίζεται σύμφωνα με την προηγούμενη 
παράγραφο, θα επαρκούσε για την κάλυψη της ζημίας πέραν των Περιθωρίων 
ασφάλισης κάτω από ακραίες αλλά εύλογες συνθήκες αγοράς (εΐΓβεε Ιθ5ΐίη§), που ήθελε 
προκόψει σε περίπτωση υπερημερίας του Εκκαθαριστικού Μέλους στο οποίο το 
Σύστημα έχει τη μεγαλύτερη έκθεση κινδύνου ή του δεύτερου και του τρίτου 
Εκκαθαριστικού Μέλους αν η αθροιστική έκθεση τους είναι μεγαλύτερη, λαμβάνοντας 
υπόψη τις εξαρτήσεις των ομίλων τους, με βάση και τα προβλεπόμενα στις κείμενες 
διατάξεις. Επίσης ελέγχει αν το Κεφάλαιο Εκκαθάρισης και οι Ειδικοί Ίδιοι Πόροι της 
ΕΤ.ΕΚ. θα επαρκούσαν για να καλύψουν την ζημία από την περίπτωση υπερημερίας του 
πρώτου και του δεύτερου σε έκθεση Εκκαθαριστικού Μέλους λαμβάνοντας υπόψη τις 
εξαρτήσεις των ομίλων τους, με βάση και τα προβλεπόμενα στις κείμενες διατάξεις. Σε 
περίπτωση μη επάρκειας, η ΕΤ.ΕΚ. μεταβάλλει το Συντελεστή εισφοράς του άρθρου 6.4.1 
του παρόντος ΜΕΡΟΥΣ, αναπροσαρμόζοντας το ύψος της μερίδας του κάθε 
Εκκαθαριστικού Μέλους, έτσι ώστε λαμβάνοντας υπόψη το αναπροσαρμοσμένο 
Κεφάλαιο Εκκαθάρισης να καλύπτονται οι ως άνω απαιτήσεις. Στην περίπτωση αυτή, ως 
ύψος του Κεφαλαίου Εκκαθάρισης νοείται για τις ανάγκες του παρόντος το ύψος αυτού 
που προκύπτει μετά την εφαρμογή της ως άνω μεθοδολογίας. Η ΕΤ.ΕΚ. ορίζει με τις 
διαδικασίες της κάθε σχετικό θέμα και αναγκαία λεπτομέρεια. 

4. Η ΕΤ.ΕΚ. εφαρμόζει επίσης πρόγραμμα ελέγχου μέσω του οποίου: 

α) διενεργεί ημερήσιους ελέγχους αντοχής σε ακραίες συνθήκες των ως άνω 
διαθέσιμων πόρων έναντι πιστωτικού κινδύνου αντισυμβαλλομένου 
χρησιμοποιώντας πρότυπες και προκαθορισμένες παραμέτρους και υποθέσεις. Σε 
περίπτωση μη επάρκειας, αποφασίζει την κάλυψη του ελλείμματος με αύξηση των 
διαθέσιμων πόρων που μπορεί να περιλαμβάνει την αύξηση του Κεφαλαίου 
Εκκαθάρισης, αύξηση των περιθωρίων ασφάλισης για έναν ή περισσότερους 
Λογαριασμούς Εκκαθάρισης ή την αύξηση των ΕιδικώνΊδιων Πόρων. 

β) αναλύει και παρακολουθεί τον κίνδυνο ρευστότητας διενεργώντας ελέγχους 
αντοχής σε ακραίες συνθήκες των ρευστοποιήσιμων χρηματοοικονομικών πόρων 
του σε ημερήσια βάση. Σε περίπτωση μη επάρκειας, αποφασίζει την κάλυψη του 
ελλείμματος με αύξηση των διαθέσιμων πόρων που μπορεί να περιλαμβάνει την 
αύξηση του Κεφαλαίου Εκκαθάρισης, αύξηση των περιθωρίων ασφάλισης που θα 
πρέπει να καλύπτεται με μετρητά για ένα ή περισσότερους λογαριασμούς 
εκκαθάρισης, την αύξηση των Ειδικών Ίδιων Πόρων ή την εξασφάλιση γραμμών 
ρευστότητας με πιστωτικά ιδρύματα. 

6.5. Καταβολές λόγω αναπροσαρμογής μερίδων 

1. Με τη γνωστοποίηση από την ΕΤ.ΕΚ. στα Εκκαθαριστικά Μέλη του ύψους των μερίδων 
των Εκκαθαριστικών Μελών στο Κεφάλαιο Εκκαθάρισης, η ΕΤ.ΕΚ. ορίζει το ακριβές ποσό 
που οφείλουν να καταβάλουν: 

α) τα Εκκαθαριστικά Μέλη στο Κεφάλαιο Εκκαθάρισης ή 
β) το Κεφάλαιο Εκκαθάρισης στα Εκκαθαριστικά Μέλη. 

2. Εφόσον η αξία της κάθε μερίδας του Εκκαθαριστικού Μέλους κατά την προηγούμενη 
περίοδο υπολογισμού υπολείπεται του ύψους της μερίδας που οφείλει να έχει το 
Εκκαθαριστικό Μέλος κατά την τρέχουσα περίοδο υπολογισμού, το Εκκαθαριστικό 
Μέλος έχει υποχρέωση να καταβάλει τοις μετρητοίς τη σχετική διαφορά στο Κεφάλαιο 

Εκκαθάρισης εντός τριών (3 ων ) εργασίμων ημερών από τη γνωστοποίηση από την ΕΤ.ΕΚ. 
του ύφους των μερίδων των Εκκαθαριστικών Μελών στο Κεφάλαιο κατά την τρέχουσα 
περίοδο υπολογισμού. 

3. Εφόσον η αξία της κάθε μερίδας του Εκκαθαριστικού Μέλους κατά την προηγούμενη 
περίοδο υπολογισμού είναι μεγαλύτερη της μερίδας που οφείλει να έχει το 
Εκκαθαριστικό Μέλος κατά την τρέχουσα περίοδο υπολογισμού, η σχετική διαφορά 
καταβάλλεται τοις μετρητοίς από την περιουσία του Κεφαλαίου Εκκαθάρισης μέσω της 
ΕΤ.ΕΚ. στο Εκκαθαριστικό Μέλος εντός τεσσάρων (4) εργασίμων ημερών από τη 
γνωστοποίηση από την ΕΤ.ΕΚ. του ύψους των μερίδων των Εκκαθαριστικών Μελών στο 
Κεφάλαιο κατά την τρέχουσα περίοδο υπολογισμού, αφού προηγουμένως καταβληθούν 
οι υποχρεώσεις των Εκκαθαριστικών Μελών βάσει της παραγράφου 2. 

6.6. Έκτακτες εισφορές 

1. Έκτακτες εισφορές καταβάλλονται από τα Εκκαθαριστικά Μέλη στο Κεφάλαιο 
Εκκαθάρισης με απόφαση της ΕΤ.ΕΚ. σε περίπτωση: 

α) ενεργοποίησης του Κεφαλαίου Εκκαθάρισης για την αναπλήρωση των διαθεσίμων 
του που χρησιμοποιήθηκαν προς κάλυψη της σχετικής ζημίας, 
συμπεριλαμβανομένου του μέρους συμμετοχής σε αυτό του αθετήσαντος 
Εκκαθαριστικού Μέλους 

β) παραίτησης ή διαγραφής Εκκαθαριστικού Μέλους για την αναπλήρωση των 
διαθεσίμων του Κεφαλαίου Εκκαθάρισης κατά το μέρος της συμμετοχής του 
Εκκαθαριστικού Μέλους σε αυτό, εφόσον μετά από έλεγχο που διενεργεί η ΕΤ.ΕΚ. 
για την επάρκεια των μειούμενων διαθεσίμων σύμφωνα με τις μεθοδολογίες του 
άρθρου 6.4.2 του παρόντος ΜΕΡΟΥΣ διαπιστώνεται μη επαρκής κάλυψη. 

γ) συνδρομής έκτακτων λόγων χάριν προστασίας της αγοράς ιδίως λόγω ακραίων 
μεταβολών των τιμών και εν γένει μεγεθών της αγοράς. 

2. Στην περίπτωση (α) της προηγουμένης παραγράφου η ΕΤ.ΕΚ. υπολογίζει το ύψος των 
έκτακτων εισφορών των Εκκαθαριστικών Μελών με βάση τη νέα αναλογία συμμετοχής 
τους στο Κεφάλαιο Εκκαθάρισης. 

3. Στις περιπτώσεις των προηγούμενων παραγράφων η ΕΤ.ΕΚ. εφαρμόζει για τον 
υπολογισμό του ύψους των έκτακτων εισφορών τη διαδικασία του άρθρου 6.4.1 του 
παρόντος ΜΕΡΟΥΣ ή, εάν κρίνει τούτο αναγκαίο, δύναται να ορίζει πρόσθετες 
παραμέτρους στον υπολογισμό χάριν προστασίας της αγοράς ως και να καθορίζει κατά 
περίπτωση την περίοδο υπολογισμού λαμβάνοντας υπόψη τις εν γένει συνθήκες του 
υπολογισμού και των συνθηκών της αγοράς. Η ΕΤ.ΕΚ. γνωστοποιεί αμελλητί στην 
Επιτροπή Κεφαλαιαγοράς τη σχετική της απόφαση. 

4. Σε περίπτωση λήψης απόφασης για έκτακτη αναπροσαρμογή του Κεφαλαίου 
Εκκαθάρισης, η ΕΤ.ΕΚ. ορίζει τη μεθοδολογία και τις παραμέτρους βάσει των οποίων θα 
γίνει η αναπροσαρμογή, η οποία μπορεί να διαφέρει από τη μεθοδολογία που 
ακολουθείται για την τακτική αναπροσαρμογή, λαμβάνοντας υπόψη τους λόγους που 
προκάλεσαν την ανάγκη αναπροσαρμογής. Επίσης καθορίζει το χρονικό διάστημα εντός 
του οποίου θα πρέπει τα Εκκαθαριστικά Μέλη να παρέχουν τις πρόσθετες εισφορές. 

6.7. Μη εμπρόθεσμη καταβολή εισφορών στο Κεφάλαιο Εκκαθάρισης 

1. Σε περίπτωση μη εμπρόθεσμης καταβολής από Εκκαθαριστικό Μέλος της εισφοράς του 
υπέρ του Κεφαλαίου Εκκαθάρισης, το Εκκαθαριστικό Μέλος δεν επιτρέπεται, μέχρι να 
εκπληρώσει τη σχετική υποχρέωσή του, να αναλάβει προς εκκαθάριση συναλλαγές, 
εκτός εάν πρόκειται για συναλλαγές κάλυψης που διενεργούνται για τη διευθέτηση 
τυχόν υπερημερίας. Αντίστοιχα, αποκλείονται από τη διενέργεια συναλλαγών, εκτός των 
συναλλαγών κάλυψης, τα Μέλη Αγοράς, εφόσον αυτές εκκαθαρίζονται από το 
υπερήμερο Εκκαθαριστικό Μέλος. 

6.8. Χρήση και αναπλήρωση διαθεσίμων του Κεφαλαίου Εκκαθάρισης 

1. Η ΕΤ.ΕΚ. δύναται να προβαίνει σε προσωρινή χρήση των διαθεσίμων του Κεφαλαίου 
Εκκαθάρισης ως ασφαλειολήπτης κατ' ενάσκηση του δικαιώματος χρήσης του άρθρου 
6.1 του παρόντος ΜΕΡΟΥΣ σε περίπτωση υπερημερίας Εκκαθαριστικού Μέλους. Η ΕΤ.ΕΚ 
προβαίνει σε τέτοια χρήση προς κάλυψη κινδύνου ρευστότητας σε σχέση με εκκρεμείς 
συναλλαγές, θέσεις και υποχρεώσεις του υπερήμερου Εκκαθαριστικού Μέλους των 
Λογαριασμών Εκκαθάρισης που χειρίζεται ως και από συναλλαγές κάλυψης που 
διενεργεί η ΕΤ.ΕΚ. για τη διαχείριση της υπερημερίας του κατά τα προβλεπόμενα στο 
άρθρο ΕΝΟΤΗΤΑ ΐν.2.3 της ΕΝΟΤΗΤΑΣ IV, περιλαμβανομένων και των πόσης φύσεως 
εξόδων που σχετίζονται με την εκπλήρωση των συναλλαγών ή τη διενέργεια 
συναλλαγών κάλυψης κατά περίπτωση. 

2. Σε περίπτωση χρήσης των διαθεσίμων του Κεφαλαίου Εκκαθάρισης σύμφωνα με την 
προηγούμενη παράγραφο, η ΕΤ.ΕΚ. προβαίνει σε αναπλήρωσή τους εντός ευλόγου 
χρόνου και πάντως πριν τη χρήση του Κεφαλαίου Εκκαθάρισης προς κάλυψη 
προκληθείσας από υπερημερία ζημίας, όπως ορίζεται στο άρθρο ΕΝΟΤΗΤΑ IV.2.5 της 
ΕΝΟΤΗΤΑΣ IV. Εναλλακτικά, η ΕΤ.ΕΚ. μπορεί να συμψηφίζει την αξία των προς 
αναπλήρωση διαθεσίμων με το ποσό που αντιστοιχεί στη ζημία που καλύπτεται από το 
Κεφάλαιο Εκκαθάρισης σύμφωνα με το άρθρο ΕΝΟΤΗΤΑ ΐν.2.5της ΕΝΟΤΗΤΑΣ IV. 

3. Σε περίπτωση που ενόσω εκκρεμεί η διευθέτηση της πρώτης υπερημερίας προκληθεί 
δεύτερη ή και περισσότερες, η χρήση των διαθεσίμων ως προς κάθε υπερημερία κατά 
τις προηγούμενες παραγράφους λαμβάνει χώρα διαδοχικά και κατά χρονική 
προτεραιότητα, με την κάλυψη κατά τους όρους του άρθρου ΕΝΟΤΗΤΑ ΐν.2.5 της 
ΕΝΟΤΗΤΑΣ IV της ζημίας κάθε προηγούμενης υπερημερίας. 

4. Η ΕΤ.ΕΚ. μπορεί, διαζευκτικά ή σωρευτικά σε σχέση με τη δυνατότητα προσωρινής 
χρήσης των διαθεσίμων του Κεφαλαίου Εκκαθάρισης κατά τις προηγούμενες 
παραγράφους, να προβαίνει σε χρήση πιστωτικών διευκολύνσεων προς κάλυψη 
καταστάσεων υπερημερίας σύμφωνα με τις σχετικές διαδικασίες της και κατά τις 
κείμενες διατάξεις. 

6.9. Πόροι, περιουσία και επιτρεπόμενες επενδύσεις του Κεφαλαίου 
Εκκαθάρισης 

1. Τα διαθέσιμα του Κεφαλαίου Εκκαθάρισης επενδύονται από την ΕΤ.ΕΚ. σύμφωνα με 
επενδυτική πολιτική που υιοθετεί και εφαρμόζει με βάση και τα οριζόμενα στις κείμενες 
διατάξεις. 

Πόροι του Κεφαλαίου Εκκαθάρισης συνιστούν οι πάσης φύσεως εισφορές των 
Εκκαθαριστικών Μελών όπως ορίζονται στον παρόντα Κανονισμό και τα πάσης φύσεως 


2 . 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3603 


έσοδα από την επένδυση των διαθεσίμων του σύμφωνα με την προηγούμενη 
παράγραφο. 

3. Για τις ανάγκες επένδυσης των διαθεσίμων του Κεφαλαίου Εκκαθάρισης η ΕΤ.ΕΚ. μπορεί 
να συστήνει επιτροπές που θα λειτουργούν υπό τον έλεγχό της. 

4. Η διαχειριστική χρήση του Κεφαλαίου Εκκαθάρισης έχει τη διάρκεια του ημερολογιακού 
έτους. Στο τέλος κάθε διαχειριστικής χρήσης του Κεφαλαίου Εκκαθάρισης η ΕΤ.ΕΚ. 
συντάσσειτην ετήσια διαχειριστική έκθεση αυτού. 

5. Η ετήσια έκθεση του Κεφαλαίου Εκκαθάρισης μπορεί να περιλαμβάνεται σε γενικότερης 
φύσεως εκθέσεις που μπορεί να συντάσσει η ΕΤ.ΕΚ. σε σχέση με τους 
χρηματοοικονομικούς πόρους που διατηρεί και δύναται να επενδύει με βάση και τα 
προβλεπόμενα στις κείμενες διατάξεις. 

6. Η ετήσια έκθεση περιλαμβάνει την περιουσιακή κατάσταση του Κεφαλαίου 
Εκκαθάρισης, αναλυτικό λογαριασμό αποτελεσμάτων χρήσης, που περιλαμβάνει κατά 
κατηγορία τα έσοδα από τις τοποθετήσεις του και τις κάθε είδους εισφορές που έχουν 
καταβληθεί σε αυτό, καθώς και τυχόν ζημίες από την ενεργοποίησή του, αναλυτική 
κατάσταση των εκταμιεύσεων του Κεφαλαίου Εκκαθάρισης σύμφωνα με τους όρους του 
παρόντος Κανονισμού, αναλυτική κατάσταση των εκκρεμών και εξοφληθεισών 
απαιτήσεων που προκύπτουν από υπερημερίες, καθώς και αναλυτική κατάσταση των 
δανειακών ή πιστωτικών υπολοίπων και σχετικών απαιτήσεων που έχουν προκόψει για 
τη διευθέτηση υπερημεριών. 

7. Ο έλεγχος της οικονομικής διαχείρισης του Κεφαλαίου Εκκαθάρισης και της ετήσιας 
διαχειριστικής έκθεσης που καταρτίζει η ΕΤ.ΕΚ. ανατίθεται σε δύο (2) ορκωτούς ελεγκτές 
ή σε αναγνωρισμένη ελεγκτική εταιρία. Η θητεία των ελεγκτικών οργάνων μπορεί να 
ανανεώνεται χωρίς περιορισμό. Η έκθεση των ελεγκτικών οργάνων υποβάλλεται στην 
Επιτροπή Κεφαλαιαγοράς. 

8. Η ΕΤ.ΕΚ. θέτει στη διάθεση της Επιτροπής Κεφαλαιαγοράς σε πρώτη ζήτηση τις εκθέσεις 
των προηγουμένων υποπαραγράφων ως και κάθε άλλο στοιχείο και πληροφορία σχετικά 
με τη διοίκηση και διαχείριση του Κεφαλαίου Εκκαθάρισης. 


ΜΕΡΟΣ 7. Η διαδικασία της εκκαθάρισης των συναλλαγών 
7.1. Γενική ρύθμιση 

1. Το παρόν Μέρος καθορίζει τους όρους και τις προϋποθέσεις βάσει των οποίων 
διενεργείται η εκκαθάριση των συναλλαγών μέσω του Συστήματος. Στη διαδικασία της 
εκκαθάρισης συμμετέχουν τα Εκκαθαριστικά Μέλη και η ΕΤ.ΕΚ. ως και τα Μέλη Αγοράς, 
όπου συντρέχει περίπτωση, κατά τα ειδικότερα προβλεπόμενα στο παρόν ΜΕΡΟΣ. 

2. Η εκκαθάριση περιλαμβάνει τις εξής επιμέρους διαδικασίες: 

α) τη γνωστοποίηση των προς εκκαθάριση συναλλαγών από το Διαχειριστή Αγοράς 
στην ΕΤ.ΕΚ. 

β) τη διάρθρωση των συναλλαγών 
γ) την οριστικοποίηση των θέσεων 

δ) τον υπολογισμό, το συμψηφισμό και την αποτίμηση των θέσεων 

ε) την αποτίμηση των ασφαλειών 

στ) τον υπολογισμό των απαιτήσεων παροχής Περιθωρίου ασφάλισης 
ζ) τον υπολογισμό και την παρακολούθηση των Πιστωτικών Ορίων 
η) τον υπολογισμό των προς διακανονισμό απαιτήσεων και υποχρεώσεων 
θ) την άσκηση των δικαιωμάτων, όπου συντρέχει περίπτωση 
ι) την αναπροσαρμογή των θέσεων λόγω εταιρικών πράξεων 
ια) την ανακοίνωση των αποτελεσμάτων της εκκαθάρισης. 

3. Επίσης διενεργούνται οι εξής ειδικές διαδικασίες: 
α) μετάθεση του διακανονισμού 

β) γνωστοποίηση Λογαριασμού Διακανονισμού Αξιών 
γ) εκτέλεση πράξεων Διαμεσολαβητή στους δικαιούχους 
δ) συναινετική μεταφορά θέσεων 

4. Κάθε διαδικαστική ή τεχνική λεπτομέρεια που αφορά στη λειτουργία της εκκαθάρισης 
καθορίζεται σύμφωνα με τις αποφάσεις και διαδικασίες της ΕΤ.ΕΚ. 

7.2. Γνωστοποίηση των προς εκκαθάριση συναλλαγών 

1. Μετά τη λήξη της συνεδρίασης της Αγοράς ή και κατά τη διάρκειά της, ο Διαχειριστής 
Αγοράς διαβιβάζει αυθημερόν, με ευθύνη του, ηλεκτρονικά στην ΕΤ.ΕΚ. αναλυτικά 
στοιχεία των συναλλαγών που διενεργήθηκαν κατά τη σχετική ημέρα. Τα στοιχεία που 
διαβιβάζονται ελέγχονται από την ΕΤΕΚ σύμφωνα με τους όρους των παρακάτω 
παραγράφων. 

2. Τα αναλυτικά στοιχεία των συναλλαγών είναι υποχρεωτικά τα ακόλουθα ανά πράξη 
(πώληση ή αγορά): 

α) Στοιχεία πράξης. Τα στοιχεία αυτά είναι τα εξής: 

(ί) Σειρά Παραγώγου ή προϊόν δανεισμού τίτλων 
(ϋ) Νόμισμα διαπραγμάτευσης 

(ίϋ) Κωδικός Λογαριασμού Εκκαθάρισης και κωδικός Υπολογαριασμού 
Εκκαθάρισης 

(ίν) Ποσότητα 

(ν) Τιμή 

(νί) Ένδειξη είδους πράξης (αγορά ή πώληση) 

(νϋ) Ημερομηνία και ώρα πράξης 

β) Σχετική ένδειξη, εάν πρόκειται για Προσυμφωνημένη Συναλλαγή (πακέτο) που έχει 
διενεργηθεί εντός Αγοράς. 

γ) Στοιχεία των αντισυμβαλλομένων Μελών Αγοράς ως και των εντολέων. Τα στοιχεία 
αυτά είναι τα εξής: 

(ί) Οι κωδικοί των αντισυμβαλλομένων Μελών Αγοράς 
(ϋ) Ο Κωδικός Διαπραγμάτευσης 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3605 


3. Η ΕΤ.ΕΚ. ελέγχει αυθημερόν τα στοιχεία που της διαβιβάζονται σύμφωνα με τις 
προηγούμενες παραγράφους. Εάν δεν περιλαμβάνεται σε αυτά οποιοδήποτε από τα 
αναφερόμενα στην παράγραφο 2 στοιχεία, η ΕΤ.ΕΚ. απορρίπτει την εισαγωγή στο 
Σύστημα των αντιστοίχων πράξεων. Επιπλέον, με βάση τους Κωδικούς Διαπραγμάτευσης 
προσδιορίζονται από το Σύστημα αυτόματα οι συνδεόμενοι με αυτούς Λογαριασμοί 
Θέσης όπως προσδιορίζονται βάσει των αιτήσεων ανοίγματος τους από τα 
Εκκαθαριστικά Μέλη. 

4. Σε περίπτωση οποιοσδήποτε έλλειψης ή ασυμφωνίας των στοιχείων της παραγράφου 2, 
η ΕΤ.ΕΚ. ενημερώνει το Διαχειριστή Αγοράς ανάλογα. Για την άρση των παραπάνω 
ελλείψεων και ασυμφωνιών ο Διαχειριστής Αγοράς διαβιβάζει αυθημερόν νέα 
αναλυτικά στοιχεία για την ίδια ημέρα σε αντικατάσταση των προηγουμένων. 

7.3. Διάρθρωση συναλλαγών 

Οι διατάξεις της παρούσας παραγράφου δεν εφαρμόζονται στις συναλλαγές επί προϊόντων 

δανεισμού τίτλων. 

7.3.1. Διαδικασίες διάρθρωσης 

1. Μετά τη γνωστοποίηση των στοιχείων των συναλλαγών σύμφωνα με το άρθρο 7.2 και 
πριν την οριστικοποίηση των θέσεων σύμφωνα με το άρθρο 7.4, επιτρέπεται εντός 
προγραμματισμένου ωραρίου που θέτει η ΕΤ.ΕΚ. με απόφασή της η διάρθρωση των 
συναλλαγών η οποία περιλαμβάνει τις διαδικασίες που προβλέπονται στα άρθρα 7.3.2 
έως 7.3.4 του παρόντος ΜΕΡΟΥΣ. Σε κάθε περίπτωση για τη διενέργεια των διαδικασιών 
διάρθρωσης θα πρέπει τα δηλούμενα κατά περίπτωση στοιχεία να είναι καταχωρημένα 
στο Σύστημα. 

2. Κατά τη διάρκεια των διαδικασιών διάρθρωσης, τα Εκκαθαριστικά Μέλη μπορούν να 
λαμβάνουν πληροφορίες μέσω του Συστήματος για τα στοιχεία των διαρθρούμενων 
συναλλαγών και θέσεων. 

7.3.2. Αλλαγή Κωδικού Διαπραγμάτευσης 

1. Επιτρέπεται η μεταφορά συναλλαγής, ή μέρους της, από Κωδικό Διαπραγμάτευσης, 
όπως έχει γνωστοποιηθεί βάσει του άρθρου 7.2 του παρόντος ΜΕΡΟΥΣ, σε άλλο Κωδικό 
Διαπραγμάτευσης του ιδίου Μέλους Αγοράς του ιδίου ή διαφορετικού Λογαριασμού 
Θέσης του ιδίου ή διαφορετικού Υπολογαριασμού Εκκαθάρισης ή Λογαριασμού 
Εκκαθάρισης του ιδίου ή διαφορετικού Εκκαθαριστικού Μέλους (αλλαγή Κωδικού 
Διαπραγμάτευσης ή/και Λογαριασμού Θέσης ή/και Υπολογαριασμού Εκκαθάρισης ή/και 
Λογαριασμού Εκκαθάρισης) με απλή δήλωση του Μέλους Αγοράς στο Σύστημα εφόσον: 

α) σε περίπτωση που η μεταφορά συνεπάγεται αλλαγή Λογαριασμού Θέσης, πρόκειται 
για μεταφορά: 

(ί) από Λογαριασμό Θέσης Επενδυτή σε άλλο Λογαριασμό Θέσης Επενδυτή ή σε 
Λογαριασμό Θέσης Λαθών Μέλους 

(ϋ) από Λογαριασμό Θέσης Διαχειριστή ή Λογαριασμό Θέσης Πελατείας 
Διαμεσολαβητή σε έναν ή και περισσότερους Λογαριασμούς Θέσης Επενδυτή 
που διενεργείται μετά από διάσπαση της συναλλαγής. Η διάσπαση συναλλαγής 
συνεπάγεται τον επιμερισμό της σε περισσότερες πράξεις. Οι διασπασθείσες 
πράξεις αντιμετωπίζονται από το Σύστημα για τις ανάγκες της εκκαθάρισης ως 
αυτοτελείς πράξεις. 

β) σε περίπτωση που η μεταφορά συνεπάγεται αλλαγή Υπολογαριασμού Εκκαθάρισης 
ή Λογαριασμού Εκκαθάρισης του ιδίου ή διαφορετικού Εκκαθαριστικού Μέλους, το 
Πιστωτικό Όριο του Μέλους Αγοράς βάσει του σχετικού Υπολογαριασμού 
Εκκαθάρισης επαρκεί για την κάλυψη του κινδύνου σε σχέση με τη μεταφερόμενη 
σε αυτόν συναλλαγή. 

2. Οι διενεργούμενες από το Μέλος Αγοράς αλλαγές Κωδικού Διαπραγμάτευσης και 
διασπάσεις συναλλαγών της προηγούμενης παραγράφου είναι ελεύθερα ανακλητές από 
τα Εκκαθαριστικά Μέλη τα οποία μετέχουν στη μεταφορά και τη διάσπαση κατά 
περίπτωση μέχρι το πέρας της σχετικής διαδικασίας με βάση το ωράριο που καθορίζει η 
ΕΤ.ΕΚ. 

7.3.3. Αλλαγή Λογαριασμού Θέσης 

1 . Επιτρέπεται η μεταφορά συναλλαγής Λογαριασμού Θέσης, όπως η σχετική συναλλαγή 
έχει γνωστοποιηθεί βάσει της διαδικασίας του άρθρου 7.2. του παρόντος ΜΕΡΟΥΣ, σε 
άλλο Λογαριασμό Θέσης του ιδίου ή διαφορετικού Υπολογαριασμού ή και Λογαριασμού 
Εκκαθάρισης του ιδίου Εκκαθαριστικού Μέλους (αλλαγή Λογαριασμού Θέσης) με απλή 
δήλωση του Εκκαθαριστικού Μέλους στο Σύστημα μέχρι το πέρας της σχετικής 
διαδικασίας με βάση το ωράριο που καθορίζει η ΕΤ.ΕΚ. στις εξής περιοριστικά 
προβλεπόμενες περιπτώσεις: 

α) Όταν η μεταφορά διενεργείται από Λογαριασμό Θέσης Επενδυτή σε άλλο 
Λογαριασμό Θέσης Επενδυτή ή σε Λογαριασμό Θέσης Λαθών Μέλους 

β) Όταν η μεταφορά διενεργείται από Λογαριασμό Θέσης Διαχειριστή ή Λογαριασμό 
Θέσης Πελατείας Διαμεσολαβητή σε έναν ή και περισσότερους Λογαριασμούς 
Θέσης Επενδυτή που διενεργείται μετά από διάσπαση των συναλλαγών, όπως 
ορίζεται στην προηγούμενη υποπαράγραφο. 

7.3.4. Αλλαγή Υπολογαριασμού ή Λογαριασμού Εκκαθάρισης - Μετάθεση 
εκκαθάρισης 

1. Επιτρέπεται η μεταφορά συναλλαγών, όπως έχει γνωστοποιηθεί βάσει της διαδικασίας 
του άρθρου 7.2. του παρόντος ΜΕΡΟΥΣ, μεταξύ Υπολογαριασμών Εκκαθάρισης ή 
Λογαριασμών Εκκαθάρισης του ιδίου Εκκαθαριστικού Μέλους (αλλαγή Υπολογαριασμού 
Εκκαθάρισης ή/και Λογαριασμού Εκκαθάρισης) ή διαφορετικών Εκκαθαριστικών Μελών 
(μετάθεση εκκαθάρισης) μέχρι το πέρας της σχετικής διαδικασίας με βάση το ωράριο 
που καθορίζει η ΕΤ.ΕΚ. υπό τους εξής όρους: 

α) Σε περίπτωση μεταφοράς συναλλαγών μεταξύ Υπολογαριασμών Εκκαθάρισης ή 
Λογαριασμών Εκκαθάρισης του ιδίου Εκκαθαριστικού Μέλους, η μεταφορά 
διενεργείται μετά από απλή δήλωση του Εκκαθαριστικού Μέλους στο Σύστημα. 

β) Σε περίπτωση μεταφοράς συναλλαγών μεταξύ Υπολογαριασμών Εκκαθάρισης ή 
Λογαριασμών Εκκαθάρισης διαφορετικών Εκκαθαριστικών Μελών η μεταφορά 
προϋποθέτει τη μετάθεση της εκκαθάρισης που διενεργείται μετά από έγκριση της 
ΕΤ.ΕΚ. Η έγκριση χορηγείται μετά από αίτηση μετάθεσης και ανάληψης της 
μετάθεσης από τα εμπλεκόμενα Εκκαθαριστικά Μέλη και εφόσον το Πιστωτικό Όριο 
τόσο του μεταθέτοντος όσο και του αναλαμβάνοντος την εκκαθάριση 
Εκκαθαριστικού Μέλους επαρκεί για την κάλυψη του κινδύνου σε σχέση με τη 
μεταφερόμενη σε αυτόν συναλλαγή. Εφόσον το αναλαμβάνον τη μετατιθέμενη 
συναλλαγή Εκκαθαριστικό Μέλος είναι Άμεσο Εκκαθαριστικό Μέλος, θα πρέπει η 
σχετική συναλλαγή να έχει διενεργηθεί από το ίδιο ως Μέλος Αγοράς. 

7.4. Οριστικοποίηση των θέσεων 

1. Μετά την ολοκλήρωση της διαδικασίας διάρθρωσης οι γνωστοποιηθείσες συναλλαγές 
οριστικοποιούνται για τις ανάγκες της εκκαθάρισης, σχηματίζοντας το σύνολο των 
θέσεων ανά Λογαριασμό Εκκαθάρισης. 

2. Μετά την οριστικοποίησή τους οι συναλλαγές δεν υπόκεινται σε καμία τροποποίηση, 
διόρθωση ή συμπλήρωση από την ΕΤ.ΕΚ. Κατ' εξαίρεση Παραγώγων σε περίπτωση 
εφαρμογής των διατάξεων του άρθρου 29 του ν. 2579/1998 (ΦΕΚ Α' 31), οι σχετικές 
πράξεις μπορεί να χαρακτηρισθούν ως πράξεις υπό ακύρωση και να ακυρωθούν. Στην 
περίπτωση αυτή, ο Διαχειριστής Αγοράς οφείλει να κοινοποιεί στην ΕΤ.ΕΚ. αυθημερόν 
την απόφαση για ακύρωση, όπως ρυθμίζεται κατά περίπτωση, ώστε οι πράξεις αυτές ως 
άκυρες να μη παράξουν κανένα έννομο αποτέλεσμα θεωρούμενες ως μη γενόμενες. 

3. Σε περίπτωση αφερεγγυότητας Εκκαθαριστικού Μέλους, ως προς τις πάσης φύσεως 
πράξεις της ΕΤ.ΕΚ. εκκαθάρισης, διακανονισμού, λήψης ασφαλειών ή εισφορών υπέρ 
του Κεφαλαίου Εκκαθάρισης του παρόντος Κανονισμού ή άσκησης δικαιώματος χρήσης 
αυτών κατά τους όρους του παρόντος, ισχύει το αμετάκλητο από την κατάρτιση της 
εκκαθαριζόμενης πράξης του άρθρου 79 παρ. 3 του ν. 3606/2007. 

7.5. Υπολογισμός, συμψηφισμός και αποτίμηση θέσεων 

1. Μετά την οριστικοποίηση των θέσεων η ΕΤ.ΕΚ. υπολογίζει τις θέσεις των Εκκαθαριστικών 
Μελών. 

2. Οι θέσεις κάθε Λογαριασμού Θέσης, όπως καταχωρούνται σε αυτόν αυτόματα και 
διαρθρώνονται κατά τους όρους του παρόντος υπόκεινται μετά την οριστικοποίησή τους 
σε αυτόματο συμψηφισμό, εκτός εάν δηλωθεί ο μη συμψηφισμός από το Εκκαθαριστικό 
Μέλος που χειρίζεται το Λογαριασμό Θέσης. 

3. Ο υπολογισμός των θέσεων για τις ανάγκες της εκκαθάρισης διενεργείται ανά 
Λογαριασμό Εκκαθάρισης Εκκαθαριστικού Μέλους. 

4. Για τον υπολογισμό των θέσεων ανά Λογαριασμό Εκκαθάρισης αθροίζονται οι θέσεις 
ανά είδος πράξης (πώληση-αγορά, δανειοδοσία-δανειοληψία ή άσκηση δικαιώματος) 
και ανά Σειρά Παραγώγου. Ειδικά και προκειμένου για τις θέσεις σε προϊόντα 
δανειοδοσίας ή δανειοληψίας τίτλων υπολογίζονται οι θέσεις ανά συναλλαγή. 

5. Οι θέσεις κάθε Λογαριασμού Εκκαθάρισης, όπως προκύπτουν από τις θέσεις των 
Λογαριασμών Θέσης των Υπολογαριασμών Εκκαθάρισης αυτού μετά τη διάρθρωση κατά 
τους όρους του παρόντος, υπόκεινται σε υποχρεωτικό συμψηφισμό. 

6. Βάσει του συμψηφισμού η ΕΤ.ΕΚ. υπολογίζει την καθαρή θέση του Εκκαθαριστικού 
Μέλους ανά Λογαριασμό Εκκαθάρισης ανά ημέρα διακανονισμού. 

7. Η ΕΤ.ΕΚ. αποτιμά την αξία των θέσεων κάθε Εκκαθαριστικού Μέλους ανά Παράγωγο και 
Σειρά Παραγώγου και ανά προϊόν δανεισμού τίτλων ανά Λογαριασμό Εκκαθάρισης του 
Εκκαθαριστικού Μέλους. 

8. Η αποτίμηση διενεργείται από την ΕΤ.ΕΚ. ημερησίως, καθ' όλη τη διάρκεια της 
συνεδρίασης της Αγοράς, ως και μετά την οριστικοποίηση των θέσεων κατά τις 
διαδικασίες της ΕΤ.ΕΚ. με τιμές που καθορίζει κατά τις διαδικασίες της. 

7.6. Αποτίμηση ασφαλειών 

Για τις ανάγκες κάλυψης των απαιτήσεων Περιθωρίου ασφάλισης και Πιστωτικών Ορίων η 
ΕΤ.ΕΚ. αποτιμά την αξία των παρασχεθεισών ασφαλειών ανά Λογαριασμό Εκκαθάρισης 
σύμφωνα με το άρθρο 5.3 της παρούσας ΕΝΟΤΗΤΑΣ. 

7.7. Υπολογισμός απαιτήσεων παροχής Περιθωρίου ασφάλισης 

1. Η ΕΤ.ΕΚ. υπολογίζει τις υποχρεώσεις κάθε Εκκαθαριστικού Μέλους για παροχή του 
εκάστοτε απαιτούμενου από αυτή Περιθωρίου ασφάλισης ανά Λογαριασμό 
Εκκαθάρισης του Εκκαθαριστικού Μέλους. 

2. Ο υπολογισμός των απαιτήσεων παροχής Περιθωρίου ασφάλισης γίνεται βάσει των 
αποτιμήσεων που διενεργεί η ΕΤ.ΕΚ. ημερησίως, καθ' όλη τη διάρκεια της συνεδρίασης 
της Αγοράς, ως και μετά την οριστικοποίηση των θέσεων. 

3. Η ΕΤ.ΕΚ. υπολογίζει τις απαιτήσεις της Περιθωρίου ασφάλισης βάσει των διατάξεων του 
άρθρου 41 του Κανονισμού (ΕΕ) 648/2012 και των άρθρων 24-28 του Κανονισμού (ΕΕ) 
153/2013 λαμβανομένων ιδίως υπόψη των παρακάτω στοιχείων: 

α) των θέσεων ανά Λογαριασμό Εκκαθάρισης 

β) των τιμών αποτίμησης των υποκείμενων αξιών, βάσει μεθόδου όπως αυτή ορίζεται 
από την ΕΤ.ΕΚ. με απόφασή της. 

γ) της μεταβλητότητας των υποκείμενων αξιών, όπως αυτή ορίζεται από την ΕΤ.ΕΚ. με 
απόφασή της 

δ) κάθε άλλου σχετικού στοιχείου των χαρακτηριστικών λειτουργίας των συναλλαγών. 

4. Η ΕΤ.ΕΚ. δικαιούται οποτεδήποτε να μεταβάλει τις μεθόδους υπολογισμού και 
αποτίμησης οποιοσδήποτε μεταβλητής για τον καθορισμό του Περιθωρίου ασφάλισης 
για λόγους προστασίας της αγοράς. Η ΕΤ.ΕΚ. δικαιούται επίσης να αυξάνει οποτεδήποτε 
τις απαιτήσεις Περιθωρίου ασφάλισης, τόσο για το σύνολο των Λογαριασμών 
Εκκαθάρισης όσο και για μεμονωμένους Λογαριασμούς, και να θέτει προθεσμία για την 
κάλυψη αυτών, συνεκτιμώντας ιδίως τους τυχόν επερχόμενους κινδύνους. 

5. Εάν η απαίτηση Περιθωρίου ασφάλισης της ΕΤ.ΕΚ. σε σχέση με Λογαριασμό 

Εκκαθάρισης Εκκαθαριστικού Μέλους, όπως υπολογίζεται από αυτή βάσει των 
αποτιμήσεων που διενεργεί μετά το πέρας της οριστικοποίησης των θέσεων 
Λογαριασμού Εκκαθάρισης, είναι μεγαλύτερη σε αξία της αξίας του συνόλου των 
ασφαλειών του σχετικού Λογαριασμού, όπως έχουν παρασχεθεί στην ΕΤ.ΕΚ. κατά τους 
όρους του παρόντος, το Εκκαθαριστικό Μέλος λαμβάνει γνωστοποίηση της απαίτησης 
από την ΕΤ.ΕΚ. και υποχρεούται να εξασφαλίσει την κάλυψη του ελλείμματος με 
καταβολή μετρητών εντός προθεσμίας πριν από την έναρξη της επόμενης συνεδρίασης 
της Αγοράς όπως ορίζεται με βάση τη σχετική απόφαση της ΕΤ.ΕΚ. 

6. Εάν η απαίτηση Περιθωρίου ασφάλισης της ΕΤ.ΕΚ. σε σχέση με Λογαριασμό 

Εκκαθάρισης Εκκαθαριστικού Μέλους, όπως υπολογίζεται από αυτή βάσει των 
αποτιμήσεων που διενεργεί μετά το πέρας της οριστικοποίησης των θέσεων, είναι 
μικρότερη σε αξία της αξίας του συνόλου των ασφαλειών του σχετικού Λογαριασμού, 
όπως έχουν παρασχεθεί στην ΕΤ.ΕΚ. κατά τους όρους του παρόντος, το πλεόνασμα 
νοείται ως διαθέσιμη κάλυψη. Η ΕΤ.ΕΚ. αποδίδει Πιστωτικό Όριο στο Εκκαθαριστικό 
Μέλος ανά Λογαριασμό Εκκαθάρισης αυτού κατ' ανώτατο μέχρι το ύψος της διαθέσιμης 
κάλυψης αυτού. 

7. Σε περίπτωση μη ύπαρξης διαθέσιμης κάλυψης υπέρ ΕΤ.ΕΚ. ως προς Λογαριασμό 
Εκκαθάρισης Εκκαθαριστικού Μέλους, το Εκκαθαριστικό Μέλος δεν επιτρέπεται, μέχρι 
να εκπληρώσει τη σχετική υποχρέωσή του, να αναλάβει νέες προς εκκαθάριση 
συναλλαγές, εκτός εάν πρόκειται για συναλλαγές κάλυψης που διενεργούνται για το 
κλείσιμο θέσεων του σχετικού Λογαριασμού Εκκαθάρισης, αποκλεισμένων αντίστοιχα 
και των Μελών Αγοράς οι συναλλαγές των οποίων εκκαθαρίζονται μέσω του 
Λογαριασμού Εκκαθάρισης αυτού. 

8. Σε περίπτωση που την ασψάλεια παρέχει στην ΕΤ.ΕΚ. Εκκαθαριστικό Μέλος ως 
ασψαλειοδότης και αυτή παρέχεται προς κάλυψη απαιτήσεων προερχόμενων από 
περισσότερους του ενός Λογαριασμούς Εκκαθάρισης, το Εκκαθαριστικό Μέλος οψείλει 
να δηλώνει το μέρος των ασψαλειών που με ευθύνη του θα αντιστοιχεί σε κάθε 
Λογαριασμό Εκκαθάρισης. Σε περίπτωση υπερημερίας του Εκκαθαριστικού Μέλους κατά 
τους όρους του παρόντος, η εν λόγω ασψάλεια χρησιμοποιείται από την ΕΤ.ΕΚ., 
σύμψωνα με τους όρους που προβλέπονται στο άρθρο 2.5 της ΕΝΟΤΗΤΑΣ IV. 

7.8. Υπολογισμός και παρακολούθηση Ορίων 
7. 8.1. Πιστωτικά Όρια 

1. Η ΕΤ.ΕΚ. καθορίζει πριν την έναρξη κάθε συνεδρίασης της Αγοράς το Πιστωτικό Όριο 
κάθε Εκκαθαριστικού Μέλους ως προς κάθε Λογαριασμό Εκκαθάρισης αυτού, με βάση 
τη διαθέσιμη κάλυψή του σύμψωνα με το άρθρο 7.7 του παρόντος ΜΕΡΟΥΣ, και το 
καταχωρεί στο σχετικό Λογαριασμό Εκκαθάρισης. 

2. Ακολούθως, η ΕΤ.ΕΚ. προβαίνει σε σχετική καταχώρηση των ποσοστών κατανομής του 
Πιστωτικού Ορίου μεταξύ Μελών Αγοράς του ίδιου ή διαψορετικών Υπολογαριασμών 
Εκκαθάρισης του σχετικού Λογαριασμού Εκκαθάρισης βάσει των δηλώσεων του 
Εκκαθαριστικού Μέλους, όπου υψίσταται τέτοια κατανομή. 

3. Το Εκκαθαριστικό Μέλος μπορεί να μεταβάλλει τα ποσά κατανομής του Πιστωτικού 
Ορίου κάθε Λογαριασμού Εκκαθάρισης στα Μέλη Αγοράς εντός της συνεδρίασης. Σε 
περίπτωση δήλωσης μείωσης Πιστωτικού Ορίου που έχει κατανεμηθεί από 
Εκκαθαριστικό Μέλος σε Μέλος Αγοράς, η δήλωση γίνεται δεκτή από την ΕΤ.ΕΚ., εψόσον 
το νέο μειωμένο Πιστωτικό Όριο του Μέλους Αγοράς είναι μεγαλύτερο από το Πιστωτικό 
Όριο που έχει ήδη αυτό αναλώσει. 

4. Σε περίπτωση δήλωσης αύξησης Πιστωτικού Ορίου Μέλους Αγοράς, η κατανομή του 
Πιστωτικού Ορίου από Εκκαθαριστικό Μέλος ανά Λογαριασμό Εκκαθάρισης αυτού δεν 
μπορεί να υπερβαίνει, ανά Μέλος Αγοράς ή για το σύνολο των Μελών Αγοράς, τις 
συναλλαγές των οποίων εκκαθαρίζει μέσω του σχετικού Λογαριασμού Εκκαθάρισης, το 
Πιστωτικό Όριο του Λογαριασμού Εκκαθάρισης του Εκκαθαριστικού Μέλους, όπως αυτό 
έχει κάθε ψορά κατά το χρόνο κατανομής, σύμψωνα με τους όρους της επόμενης 
παραγράψου. 

5. Σε τακτά χρονικά διαστήματα καθ' όλη τη διάρκεια της συνεδρίασης της Αγοράς 
επανυπολογίζεται (αυξάνεται ή μειώνεται) το Πιστωτικό Όριο κάθε Λογαριασμού 
Εκκαθάρισης λαμβάνοντας υπόψη ιδίως την αξία των παρασχεθεισών ασψαλειών, την 
απαίτηση Περιθωρίου ασψάλισης, τη (θετική ή αρνητική) διαψορά στην αποτίμηση των 
θέσεων επί Συμβολαίων Μελλοντικής Εκπλήρωσης (ΣΜΕ), τον κίνδυνο συναλλαγών όλων 
των σχετικών Υπολογαριασμών σύμψωνα με την παράγραψο 6 και τις εκκρεμείς 
πληρωμές ή εισπράξεις από αγορά ή πώληση δικαιωμάτων προαίρεσης κατά τη διάρκεια 
της ημέρας. Η ΕΤ.ΕΚ. ορίζει με απόψαση της τη συχνότητα και τη μεθοδολογία 

επανυπολογισμού του Πιστωτικού Ορίου ανά Λογαριασμό Εκκαθάρισης κατά τη 
διάρκεια της συνεδρίασης. 

6. Κατά τη διάρκεια της συνεδρίασης της Αγοράς προοδευτικώς αφαιρείται από την ΕΤ.ΕΚ. 
από το Πιστωτικό Όριο κάθε Εκκαθαριστικού Μέλους, ανά Υπολογαριασμό Εκκαθάρισης 
και Μέλος Αγοράς, το Πιστωτικό Όριο που έχει αναλώσει με βάση τις ανεκτέλεστες 
εντολές που έχει εισαγάγει το Μέλος Αγοράς στην Αγορά και τις συναλλαγές που έχει 
αυτό καταρτίσει κατά τη σχετική συνεδρίαση σύμφωνα με μεθοδολογία που καθορίζει η 
ΕΤ.ΕΚ. με απόφασή της.. 

7. Εάν δεν υφίσταται διαθέσιμη κάλυψη για το σχετικό Υπολογαριασμό και Μέλος Αγοράς, 
το Πιστωτικό Όριο του Εκκαθαριστικού Μέλους θα είναι γι' αυτούς μηδενικό και 
επέρχονται οι συνέπειες απαγόρευσης εισαγωγής εντολών σύμφωνα με την παράγραφο 
7 του άρθρου 7.7 του παρόντος ΜΕΡΟΥΣ. 

8. Σε τακτά χρονικά διαστήματα καθ' όλη τη διάρκεια της συνεδρίασης της Αγοράς η ΕΤ.ΕΚ. 
δύναται να υπολογίζει ανά Λογαριασμό Εκκαθάρισης Εκκαθαριστικού Μέλους την 
«Ενδοημερήσια Μεταβολή του Κινδύνου», λαμβάνοντας υπόψη ιδίως την αξία των 
παρασχεθεισών ασφαλειών, την απαίτηση Περιθωρίου ασφάλισης, τη (θετική ή 
αρνητική) διαφορά στην αποτίμηση των θέσεων σε ΣΜΕ και τις εκκρεμείς πληρωμές ή 
εισπράξεις από αγορά ή πώληση δικαιωμάτων προαίρεσης κατά τη διάρκεια της ημέρας. 
Αν η «Ενδοημερήσια Μεταβολή του Κινδύνου» για κάποιο Λογαριασμό Εκκαθάρισης 
είναι μεγαλύτερη από το όριο που θέτει για το σκοπό αυτό η ΕΤ.ΕΚ. («Όριο 
Ενδοημερήσιας Μεταβολής του Κινδύνου»), μηδενίζονται άμεσα τα Πιστωτικά Όρια 
όλων των Μελών Αγοράς οι συναλλαγές των οποίων εκκαθαρίζονται μέσω του 
Λογαριασμού Εκκαθάρισης αυτού, και επέρχονται οι συνέπειες απαγόρευσης εισαγωγής 
εντολών σύμφωνα με το άρθρο 7.7 του παρόντος ΜΕΡΟΥΣ έως ότου παρασχεθούν 
πρόσθετες ασφάλειες για τη μείωση της «Ενδοημερήσιας Μεταβολής του Κινδύνου» 
κάτω από το όριο που θέτει για το σκοπό αυτό η ΕΤ.ΕΚ. («Όριο Αποκατάστασης 
Ενδοημερήσιας Μεταβολής του Κινδύνου»). Η ΕΤ.ΕΚ. δύναται να ορίζει με απόφαση της 
τη μεθοδολογία υπολογισμού της «Ενδοημερήσιας Μεταβολής του Κινδύνου» ανά 
Λογαριασμό Εκκαθάρισης κατά τη διάρκεια της συνεδρίασης, ως και τα πιο πάνω όρια. 

9. Το Πιστωτικό Όριο ανά Υπολογαριασμό Εκκαθάρισης Εκκαθαριστικού Μέλους και Μέλος 
Αγοράς διαβιβάζεται από την ΕΤ.ΕΚ. στο Διαχειριστή Αγοράς πριν την έναρξη της 
συνεδρίασης και όπως κατά τη διάρκειά της δύναται να διαμορφώνεται σύμφωνα με το 
άρθρο 7.7 του παρόντος ΜΕΡΟΥΣ και τους όρους των προηγουμένων παραγράφων. Ο 
Διαχειριστής Αγοράς οφείλει να το καταχωρεί στο σύστημα διαπραγμάτευσης σύμφωνα 
με τη διαβίβαση της ΕΤ.ΕΚ. και όπως παρακολουθείται από αυτή σε συνεχή βάση εντός 
της συνεδρίασης. 

7.8.2. Όριο Θέσης 

1. Η ΕΤ.ΕΚ. μπορεί να θέτει Όριο θέσης ανά κατηγορία Παραγώγων ή προϊόντων δανεισμού 
τίτλων, ανά Λογαριασμό Εκκαθάρισης ή και Εκκαθαριστικό Μέλος ως και για την αγορά 
ως σύνολο. 

2. Ο καθορισμός των εκάστοτε Ορίων θέσης διενεργείται από την ΕΤ.ΕΚ. με απόφασή της 
με την οποία καθορίζονται η μέθοδος υπολογισμού τους ως και κάθε αναγκαίος όρος 
εφαρμογής. 

3. Σε περίπτωση παραβίασης του Ορίου θέσης το Εκκαθαριστικό Μέλος υποχρεούται σε 
κλείσιμο ή διάσπαση αυτής σε περισσότερους Λογαριασμούς Εκκαθάρισης με βάση τις 
αποφάσεις και κατευθυντήριες οδηγίες της ΕΤ.ΕΚ. 

7.9. Υπολογισμός των προς διακανονισμό δικαιωμάτων και απαιτήσεων 

1. Η ΕΤ.ΕΚ. υπολογίζει σε ημερήσια βάση ανά Λογαριασμό Θέσης και Λογαριασμό 
Εκκαθάρισης τις προς διακανονισμό χρηματικές απαιτήσεις και υποχρεώσεις των 
Εκκαθαριστικών Μελών όπως προκύπτουν από τις συναλλαγές και θέσεις που διατηρούν 
με βάση τα χαρακτηριστικά των Παραγώγων και των προϊόντων δανεισμού τίτλων κατά 
περίπτωση. 

2. Για τον υπολογισμό των ως άνω χρηματικών απαιτήσεων και υποχρεώσεων ανά ημέρα 
διακανονισμού η ΕΤ.ΕΚ. λαμβάνει υπόψη της: 

α) τις τυχόν απαιτήσεις καταβολής τιμημάτων ή άλλες χρηματικές απαιτήσεις και 
υποχρεώσεις που προκύπτουν από την κατάρτιση των συναλλαγών 

β) τις θέσεις συμψηφισμένες ή μη κατά τους όρους του παρόντος 

γ) τις τυχόν ασκήσεις δικαιωμάτων εκ των συναλλαγών και θέσεων 

δ) τις τιμές εκκαθάρισης, όπως καθορίζονται από την ΕΤ.ΕΚ. 

3. Με την επιφύλαξη των διατάξεων που αφορούν στη διαδικασία παράδοσης με την 
πληρωμή όπως καθορίζεται στην ΕΝΟΤΗΤΑ III, η ΕΤ.ΕΚ. συμψηφίζει: 

α) ανά Λογαριασμό Εκκαθάρισης τις προς διακανονισμό χρηματικές απαιτήσεις και 
υποχρεώσεις, εφόσον αυτές καθίστανται ληξιπρόθεσμες την αυτή ημέρα 
διακανονισμού και 

β) ανά Εκκαθαριστικό Μέλος τις προκύπτουσες, μετά τον συμψηφισμό του 
προηγουμένου εδαφίου, χρηματικές απαιτήσεις και υποχρεώσεις. 

4. Κάθε Εκκαθαριστικό Μέλος οφείλει να εκπληρώνει τις υποχρεώσεις του προς την ΕΤ.ΕΚ. 
και να εισπράττει τις αντίστοιχες απαιτήσεις του όπως αυτές προκύπτουν από το 
χρηματικό διακανονισμό σύμφωνα με τα προβλεπόμενα στο ΜΕΡΟΣ 2 της ΕΝΟΤΗΤΑΣ III. 

5. Οι πάσης φύσεως υποχρεώσεις που προκύπτουν από το χρηματικό διακανονισμό πρέπει 
να εκπληρώνονται από τα Εκκαθαριστικά Μέλη εντός προθεσμίας που θέτει η ΕΤ.ΕΚ. με 
απόφασή της πριν την έναρξη της συνεδρίασης της ημέρας διακανονισμού όπως 
προβλέπεται κατά περίπτωση. 

7.10. Άσκηση δικαιωμάτων 

7.10.1. Άσκηση δικαιώματος προαίρεσης 

1. Η άσκηση δικαιωμάτων προαίρεσης μπορεί να προέλθει είτε λόγω λήψης από την ΕΤ.ΕΚ. 
δήλωσης άσκησης είτε αυτομάτως κατά την ημερομηνία λήξης. 

2. Η δήλωση άσκησης πρέπει να γίνει από το Εκκαθαριστικό Μέλος που διαχειρίζεται το 
σχετικό Λογαριασμό Θέσης. 

3. Η δήλωση διαβιβάζεται ηλεκτρονικά από το Εκκαθαριστικό Μέλος στην ΕΤ.ΕΚ. μέσω του 
Συστήματος. Οποιοδήποτε άλλο μέσο γνωστοποίησης δεν ισχύει έναντι της ΕΤ.ΕΚ. και 
δεν παράγει οποιοδήποτε αποτέλεσμα ακόμα και αν έχει περιέλθει σε γνώση της. 

4. Η άσκηση του δικαιώματος προαίρεσης γίνεται από την έναρξη της συνεδρίασης και 
μέχρι τη λήξη της προθεσμίας που θέτει η ΕΤ.ΕΚ. και είναι ελεύθερα ανακλητή μέχρι τη 
λήξη της προθεσμίας αυτής. 

5. Η ΕΤ.ΕΚ. δικαιούται να προκαλέσει την άσκηση δικαιώματος προαίρεσης χωρίς την 
δήλωση άσκησης του Εκκαθαριστικού Μέλους που ενεργεί για το δικαιούχο ως προς 

δικαιώματα προαίρεσης που δεν συνεπάγονται την παράδοση υποκείμενης αξίας καί 
εφόσον κατά την κρίση της η άσκηση του δικαιώματος δημιουργεί στο δικαιούχο την 
απαίτηση είσπραξης αξίας. Σε κάθε άλλη περίπτωση και στην περίπτωση που το 
Εκκαθαριστικό Μέλος που ενεργεί για το δικαιούχο γνωστοποιήσει στην ΕΤ.ΕΚ. ότι δεν 
επιθυμεί την άσκηση δικαιώματος του αυτομάτως από αυτή, η άσκηση δικαιώματος 
γίνεται μόνο μέσω δήλωσης του δικαιούχου Εκκαθαριστικού Μέλους. 

6. Σε περίπτωση άσκησης δικαιωμάτων προαίρεσης η ΕΤ.ΕΚ. δικαιούται να επιλέξει τυχαία 
με μέθοδο της επιλογής της το Λογαριασμό Θέσης Εκκαθαριστικού Μέλους έναντι του 
οποίου θα ασκήσει με τη σειρά της το ίδιο δικαίωμα. 

7.10.2. Άσκηση δικαιωμάτων σε προϊόντα δανεισμού τίτλων 

Η ΕΤ.ΕΚ. καθορίζει τις διαδικασίες άσκησης δικαιωμάτων σε προϊόντα δανεισμού τίτλων με 
βάση τα προβλεπόμενα στον Κανονισμό Αγοράς και τις διαδικασίες της. 

7.11. Αναπροσαρμογή των θέσεων λόγω εταιρικών πράξεων 

1. Η ΕΤ.ΕΚ. θα αναπροσαρμόζει αντίστοιχα τα δικαιώματα και τις υποχρεώσεις που 
απορρέουν από την εκκαθάριση των συναλλαγών, εφόσον λάβουν χώρα εταιρικές 
πράξεις ή άλλα γεγονότα που μεταβάλλουν οποιοδήποτε από τα χαρακτηριστικά των 
υποκείμενων αξιών. 

2. Η ΕΤ.ΕΚ. θα προβαίνει στις εν λόγω αναπροσαρμογές σύμφωνα με τις μεθόδους 
αναπροσαρμογής που προβλέπονται στα χαρακτηριστικά εισαγωγής των Παραγώγων 
και προϊόντων δανεισμού τίτλων κατά περίπτωση. Ο καθορισμός των μεθόδων αυτών 
γίνεται κατόπιν σχετικών αποφάσεων των Διοικητικών Συμβουλίων της ΕΤ.ΕΚ. 

3. Η ΕΤ.ΕΚ. γνωστοποιεί στα Εκκαθαριστικά Μέλη τις παραπάνω αναπροσαρμογές το 
αργότερο την ημέρα που λαμβάνουν χώρα. 

7.12. Ανακοίνωση αποτελεσμάτων εκκαθάρισης 

Η ΕΤ.ΕΚ. ανακοινώνει στα Εκκαθαριστικά Μέλη τα αποτελέσματα της εκκαθάρισης μετά το 
πέρας κάθε συνεδρίασης, την ίδια ημέρα, εντός προγραμματισμένων από αυτή ωραρίων 
σύμφωνα με τις διαδικασίες της. 

7.13. Μετάθεση διακανονισμού 

1. Οι διατάξεις του παρόντος άρθρου ισχύουν μετά από απόφαση της ΕΤ.ΕΚ. με την οποία 
μπορεί να ορίζεται κάθε σχετικός ειδικός όρος και τεχνική λεπτομέρεια. 

2. Το παρόν άρθρο εφαρμόζεται μόνο στις περιπτώσεις παράδοσης κινητών αξιών κατά 
λήξη ή άσκηση δικαιωμάτων Παραγώγων που διακανονίζονται με φυσική παράδοση 
(ρόγείεθΙ άθΙίνθΓγ). 

3. Όταν ο διακανονισμός πράξης πρόκειται να διενεργηθεί από άλλο Χειριστή και όχι από 
το Εκκαθαριστικό Μέλος που την εκκαθαρίζει, το Εκκαθαριστικό Μέλος προβαίνει σε 
μετάθεσή της σύμφωνα με τους παρακάτω όρους και τις διαδικασίες της ΕΤ.ΕΚ. 

4. Με τη μετάθεση του διακανονισμού, το Εκκαθαριστικό Μέλος μεταθέτει και αντίστοιχα 
ο Χειριστής αναλαμβάνει το διακανονισμό των απαιτήσεων και υποχρεώσεων που 
προκύπτουν από τις σχετικές πράξεις. Η μετάθεση του διακανονισμού δεν αναιρεί την 
ευθύνη του Εκκαθαριστικού Μέλους για ομαλή εκπλήρωση των υποχρεώσεων που 

προκύπτουν από τη μετατεθείσα πράξη, σε περίπτωση μη εκπλήρωσής τους από το 

Χειριστή στον οποίο μετατέθηκε. 

5. Για τη μετάθεση τηρείται η παρακάτω διαδικασία: 

α) Η μετάθεση της πράξης διενεργείται μετά την οριστικοποίηση των θέσεων και σε 
κάθε περίπτωση σύμφωνα με το προγραμματισμένο ωράριο που θέτει προς τούτο η 
ΕΤ.ΕΚ. Για να γίνει η μετάθεση της πράξης αποδεκτή, πρέπει ο Χειριστής, στον οποίο 
μετατίθεται, να ενεργεί ως Χειριστής Λογαριασμού Χειριστή στη σχετική Μερίδα 
του δικαιούχου της μετατιθέμενης πράξης. 

β) Ανάκληση της μετάθεσης από το Εκκαθαριστικό Μέλος ή της αποδοχής της από το 
Χειριστή που διενεργήθηκε επιτρέπεται υπό τους εξής όρους: 

(ί) Εάν από τη μετατιθέμενη πράξη προκύπτει υποχρέωση παράδοσης κινητών 
αξιών, ανάκληση της μετάθεσης ή της αποδοχής της γίνεται από το Σύστημα 
δεκτή, μόνον εφόσον ο Χειριστής δεν έχει διαθέσει στο διακανονισμό μέσω της 
γνωστοποίησης Λογαριασμού Διακανονισμού Αξιών τις προς παράδοση Κινητές 
Αξίες. 

(ϋ) Εάν από τη μετατιθέμενη πράξη προκύπτει χρηματική υποχρέωση προς 
καταβολή του τιμήματος, ανάκληση της μετάθεσης ή της αποδοχής της γίνεται 
από το Σύστημα δεκτή μόνον εφόσον ο Χειριστής δεν έχει διαθέσει στο 
διακανονισμό μέσω του Λογαριασμού Χρηματικού Διακανονισμού του το 
σχετικώς οφειλόμενο χρηματικό ποσό. 

γ) Το Εκκαθαριστικό Μέλος δικαιούται να μεταθέτει την προς διακανονισμό πράξη σε 
ένα και μόνο Χειριστή κάθε φορά. 

δ) Σε περίπτωση εκτέλεσης πράξεων Διαμεσολαβητή στους δικαιούχους του άρθρου 
7.15 του παρόντος ΜΕΡΟΥΣ, μετάθεση επιτρέπεται μόνο στο Χειριστή που ενεργεί 
ως Συμμετέχων Ειδικού Τύπου του σχετικού Λογαριασμού Θέσης Πελατείας του 
Διαμεσολαβητή. 

ε) Με τη διάθεση από το Χειριστή στο διακανονισμό των οφειλόμενων κινητών αξιών 
ή χρηματικών ποσών της πράξης σύμφωνα με την περίπτωση β), η μετάθεση και η 
αποδοχή της θεωρείται ανέκκλητη και το Εκκαθαριστικό Μέλος υποκαθίσταται, για 
τις ανάγκες και μόνο του διακανονισμού της πράξης, από το Χειριστή σε σχέσης με 
τις απαιτήσεις και υποχρεώσεις που απορρέουν από αυτή. 

στ) Στις περιπτώσεις μη εκπλήρωσης από το Χειριστή των υποχρεώσεών του στο 
διακανονισμό προς παράδοση των κινητών αξιών ή προς καταβολή των 
οφειλόμενων χρηματικών ποσών της πράξης που του έχει μετατεθεί , η μετάθεση 
καθίσταται ανενεργός, λογίζεται ως μη γενόμενη και δεν παράγει ως προς το μέρος 
αυτό αποτελέσματα για την ΕΤ.ΕΚ. Στις περιπτώσεις αυτές, το Εκκαθαριστικό Μέλος 
που μεταθέτει την πράξη ευθύνεται πλήρως για τις υποχρεώσεις που προκύπτουν 
από τη σχετική πράξη , εφαρμοζομένων των διατάξεων της ΕΝΟΤΗΤΑΣ IV. . Στις 
περιπτώσεις του προηγουμένου εδαφίου, το Εκκαθαριστικό Μέλος δύναται να 
μεταθέσει εκ νέου την πράξη στον ίδιο ή σε διαφορετικό Χειριστή εντός της 
προθεσμίας που θέτει η ΕΤ.ΕΚ. 

7.14. Γνωστοποίηση Λογαριασμού Διακανονισμού Αξιών 

1. Γνωστοποίηση Λογαριασμού Διακανονισμού νοείται για τις ανάγκες του παρόντος η 

διαδικασία βάσει της οποίας το Εκκαθαριστικό Μέλος ή, σε περίπτωση μετάθεσης του 

άρθρου 7.913, ο Χειριστής στον οποίο διενεργείται η μετάθεση, δηλώνουν μέσω του 
Συστήματος το Λογαριασμό Διακανονισμού Αξιών της Μερίδας στο Σ.Α.Τ. από τον οποίο 
θα αφαιρεθούν ή στον οποίο θα προστεθούν οι κινητές αξίες που αφορά η εκκρεμής 
πράξη. Η διαδικασία της εν λόγω γνωστοποίησης διενεργείται μετά τις τυχόν μεταθέσεις 
διακανονισμού. 

2. Η γνωστοποίηση του Λογαριασμού Διακανονισμού Αξιών γίνεται είτε από το 
Εκκαθαριστικό Μέλος που την εκκαθαρίζει είτε από το Χειριστή στο οποίο μετατέθηκε η 
πράξη για το διακανονισμό της. Το Εκκαθαριστικό Μέλος ή ο Χειριστής ανάλογα με την 
περίπτωση μπορούν να προβαίνουν σε γνωστοποίηση Λογαριασμού Διακανονισμού 
Αξιών μόνο για τους Λογαριασμούς Διακανονισμού Αξιών, ως προς τους οποίους 
ενεργούν ως Χειριστές. 

3. Για κάθε εκκρεμή πράξη επιτρέπεται η γνωστοποίηση ενός και μόνο Λογαριασμού 
Διακανονισμού Αξιών και για μία και μόνο φορά. 

4. Η γνωστοποίηση Λογαριασμού Διακανονισμού Αξιών πρέπει να γίνει από τα 
Εκκαθαριστικά Μέλη ή τους Χειριστές, στους οποίους έχει μετατεθεί ο διακανονισμός, το 
αργότερο μέχρι την ημέρα διακανονισμού και σύμφωνα με το ωράριο γνωστοποίησης 
που θέτει προς τούτο η ΕΤ.ΕΚ. 

5. Η γνωστοποίηση Λογαριασμού Διακανονισμού Αξιών επιφέρει αυτοδίκαια τις εξής 
συνέπειες: 

α) Σε περίπτωση παράδοσης, τη δέσμευση των παραδιδόμενων κινητών αξιών στο 
γνωστοποιούμενο Λογαριασμό Διακανονισμού Αξιών. 

β) Σε περίπτωση παραλαβής, την προσωρινή, χωρίς έννομα αποτελέσματα, εγγραφή 
στο γνωστοποιούμενο Λογαριασμό Διακανονισμού Αξιών της ποσότητας των 
παραλαμβανομένων κινητών αξιών που ευρίσκεται υπό διακανονισμό. 

6. Η δέσμευση των κινητών αξιών και η προσωρινή εγγραφή ισχύουν μέχρι το πέρας του 
διακανονισμού της πράξης. 

7. Τυχόν ακύρωση της γνωστοποίησης Λογαριασμού Διακανονισμού Αξιών καθιστά 
ανίσχυρη την άνω δέσμευση και προσωρινή εγγραφή. 

8. Το Εκκαθαριστικό Μέλος ή ο Χειριστής, στον οποίο μετατίθεται ο διακανονισμός, μπορεί 
να προβαίνει στην ολική ακύρωση της γνωστοποίησης Λογαριασμού Διακανονισμού 
Αξιών μόνο μέχρι την έναρξη του πρώτου κύκλου διακανονισμού της ημέρας 
διακανονισμού της σχετικής πράξης ή μέχρι άλλο χρονικό όριο που ορίζεται από την 
ΕΤ.ΕΚ. Η ακύρωση της γνωστοποίησης Λογαριασμού Διακανονισμού Αξιών συνεπάγεται 
την αντίστοιχη άρση της δέσμευσης ή προσωρινής εγγραφής, όπως ορίζεται στην 
παράγραφο 5. 

7.15. Εκτέλεση πράξεων Διαμεσολαβητή στους δικαιούχους 

Το παρόν άρθρο εφαρμόζεται μόνο στις περιπτώσεις παράδοσης κινητών αξιών κατά λήξη ή 
άσκηση δικαιωμάτων Παραγώγων που διακανονίζονται με φυσική παράδοση (ρΓιγείοθΙ 
άθΙίνθΓγ). 

7. 15.1. Λογαριασμός Θέσης Πελατείας και Λογαριασμός Διαμεσολαβητή 

1. Ο Λογαριασμός Θέσης Πελατείας ανοίγεται από τα Εκκαθαριστικά Μέλη μόνο για 
Διαμεσολαβητή. Για το άνοιγμα Λογαριασμού Θέσης Πελατείας και προκειμένου για την 

εκπλήρωση υποχρεώσεων φυσικής παράδοσης κινητών αξιών ανοίγεται ανά 
Διαμεσολαβητή στο Σύστημα από Συμμετέχοντες Ειδικού Τύπου τεχνικός λογαριασμός 
που συνδέεται με τη Μερίδα του Διαμεσολαβητή στο Σ.Α.Τ. σύμφωνα με το άρθρο 4.1.3 
παρ. 6 περίπτωση δ) της ΕΝΟΤΗΤΑΣ II. Ως Συμμετέχοντες Ειδικού Τύπου, για τις ανάγκες 
του παρόντος, νοούνται οι Ε.Π.Ε.Υ. και τα πιστωτικά ιδρύματα κατά την έννοια του ν. 
3606/2007 και της Οδηγίας 2004/39/ΕΚ που είναι Χειριστές στο Σ.Α.Τ. Τα Εκκαθαριστικά 
Μέλη δεν αποκλείεται να λειτουργούν ως Συμμετέχοντες Ειδικού Τύπου. Οι 
Συμμετέχοντες Ειδικού Τύπου δεν απαιτείται να έχουν την ιδιότητα του Εκκαθαριστικού 
Μέλους. 

2. Ο Λογαριασμός Διαμεσολαβητή δε συνιστά Λογαριασμό Διακανονισμού Αξιών. 
Απεικόνιση του Λογαριασμού Διαμεσολαβητή υφίσταται στο Σ.Α.Τ. ως μεταβατικός 
λογαριασμός που εξυπηρετεί την εκτέλεση μέσω αυτού των πράξεων του 
Διαμεσολαβητή στους τελικούς δικαιούχους, εφαρμοζομένων αναλόγως των διατάξεων 
που ισχύουν κατά τους όρους του παρόντος για το Λογαριασμό Διακανονισμού Αξιών. 

3. Για τις πράξεις που διενεργούνται επ' ονόματι του Διαμεσολαβητή, αλλά εκτελούνται 
στις Μερίδες άλλων δικαιούχων, πρέπει υποχρεωτικώς να τηρείται με ευθύνη του 
Συμμετέχοντος Ειδικού Τύπου Λογαριασμός Διαμεσολαβητή σύμφωνα με τα στοιχεία και 
τεχνικά χαρακτηριστικά που ορίζει η ΕΤ.ΕΚ. Η εκτέλεση των ως άνω πράξεων 
διενεργείται μέσω προσωρινών εγγραφών στο Λογαριασμό Διαμεσολαβητή. 

4. Ως προς τη διαδικασία και τις εντολές διακανονισμού των πράξεων που διενεργούνται 
επ' ονόματι του Διαμεσολαβητή, αλλά εκτελούνται στις Μερίδες άλλων δικαιούχων 
εφαρμόζονται οι όροι λειτουργίας των εντολών αυτών σύμφωνα με τις αποφάσεις της 
ΕΤ.ΕΚ. και της Ε.Λ.Κ.Α.Τ. 

7.15.2. Χρήση Λογαριασμού Διαμεσολαβητή 

1. Ο Λογαριασμός Διαμεσολαβητή χρησιμοποιείται για τις ανάγκες γνωστοποίησης 
Λογαριασμού Διακανονισμού Αξιών ως και για τη δήλωση εντολής διακανονισμού 
παράδοσης ή παραλαβής των κινητών αξιών από το σχετικό Λογαριασμό προς αυτούς 
των τελικών δικαιούχων και αντίστροφα. 

2. Οι εντολές διακανονισμού παράδοσης ή παραλαβής κινητών αξιών της παραγράφου 1 
εκτελούνται πριν και μετά από τον κάθε κύκλο διακανονισμού των προς διακανονισμό 
πράξεων που έχουν διενεργηθεί επ' ονόματι του Διαμεσολαβητή. 

3. Κινητές αξίες της Μερίδας Επενδυτή του Διαμεσολαβητή στο Σ.Α.Τ. μπορούν να 
μεταφέρονται βάσει εντολών διακανονισμού στον Λογαριασμό Διαμεσολαβητή προς 
εκτέλεση των σχετικών υποχρεώσεων παράδοσης στους δικαιούχους, είτε προς 
συμπλήρωση της οφειλόμενης ποσότητας κινητών αξιών είτε προς εκτέλεση 
εκπρόθεσμης υποχρέωσης παράδοσης προς τους δικαιούχους. 

4. Για το διακανονισμό της πράξης, που έχει διενεργηθεί επ' ονόματι του Διαμεσολαβητή, 
μέσω των Μερίδων των δικαιούχων δεν αποκλείεται η διαδοχική μεσολάβηση 
περισσοτέρων του ενός Λογαριασμών Διαμεσολαβητή βάσει αντιστοίχων εντολών 
διακανονισμού. 

5. Σε περίπτωση που ο Λογαριασμός Διαμεσολαβητή στο τέλος χρονικής περιόδου που 
ορίζει η ΕΤ.ΕΚ. και σε κάθε περίπτωση στο τέλος της ημέρας διακανονισμού διατηρεί 
προσωρινές εγγραφές υπολοίπων κινητών αξιών, αυτά μεταφέρονται αυτόματα με 
σχετική εντολή της ΕΤ.ΕΚ. στο Σ.Α.Τ. στη συνδεδεμένη Μερίδα Επενδυτή του 
Διαμεσολαβητή. 

6. Η εκτέλεση των εντολών διακανονισμού μεταξύ του Διαμεσολαβητή και των δικαιούχων 
διενεργείται στο Σ.Α.Τ., βάσει σχετικής κατάστασης της ΕΤ.ΕΚ. προς την Ε.Λ.Κ.Α.Τ., 
εφαρμοζόμενων των όρων λειτουργίας των εντολών αυτών σύμφωνα με τις αποφάσεις 
της ΕΤ.ΕΚ. και της Ε.Λ.Κ.Α.Τ.. 

7. Η ΕΤ.ΕΚ. δεν εγγυάται την ομαλή εκπλήρωση των υποχρεώσεων του Διαμεσολαβητή 
έναντι των δικαιούχων και αντίστροφα. 

8. Η ΕΤ.ΕΚ. μπορεί να εξειδικεύει με αποφάσεις της κάθε σχετικό θέμα και αναγκαία 
λεπτομέρεια που αφορά στην εφαρμογή των προηγουμένων παραγράφων. 

7.16. Συναινετική μεταφορά θέσεων 

1. Επιτρέπεται η μεταφορά των θέσεων Λογαριασμού Θέσης, που χειρίζεται Εκκαθαριστικό 
Μέλος, σε άλλο Εκκαθαριστικό Μέλος (συναινετική μεταφορά θέσεων) μετά από αίτηση 
του δικαιούχου του Λογαριασμού Θέσης στο Εκκαθαριστικό Μέλος που χειρίζεται το 
σχετικό Λογαριασμό Θέσης, υπό τους εξής ειδικούς όρους: 

α) το προς ον η μεταφορά Εκκαθαριστικό Μέλος έχει αποδεχθεί την ανάληψη των 
θέσεων του Λογαριασμού Θέσης 

β) η συναινετική μεταφορά γνωστοποιείται στην ΕΤ.ΕΚ. προς έγκριση 
περιλαμβάνοντας τις εκατέρωθεν δηλώσεις μεταφοράς και ανάληψης των 
εμπλεκομένων Εκκαθαριστικών Μελών ως και κάθε άλλο στοιχείο που ζητείται από 
την ΕΤ.ΕΚ. 

γ) αμφότερα τα Εκκαθαριστικά Μέλη είναι ενήμερα ως προς τις υποχρεώσεις τους και 
να υφίστανται επαρκείς διαθέσιμες ασφάλειες στους εκατέρωθεν Λογαριασμούς 
Εκκαθάρισης 

δ) η Μερίδα στο Σ.Α.Τ με την οποία θα συνδέεται ο νέος Λογαριασμός Θέσης του προς 
ον η μεταφορά Εκκαθαριστικού Μέλους για την εγγραφή των μεταφερόμενων 
θέσεων να είναι η ίδια με τη Μερίδα του Λογαριασμού Θέσης από τον οποίο 
διενεργείται η μεταφορά, εκτός εάν πρόκειται για Λογαριασμό Θέσης Πελατείας 
Διαμεσολαβητή οπότε θα πρέπει κατά δήλωση του Διαμεσολαβητή να πρόκειται για 
Μερίδα δικαιούχου για λογαριασμό του οποίου ενεργεί ο Διαμεσολαβητής 

ε) η μεταφορά θα πρέπει να εγκριθεί από την ΕΤ.ΕΚ., για την έγκριση της οποίας 
ελέγχονται από αυτή οι όροι των περιπτώσεων α) έως δ). 

2. Η ΕΤ.ΕΚ. δύναται να αρνηθεί την έγκριση μεταφοράς της προηγούμενης παραγράφου 
παρά την πλήρωση των προβλεπόμενων από αυτή όρων εφόσον κρίνει τούτο αναγκαίο 
για λόγους ομαλής λειτουργίας της εκκαθάρισης. Η ΕΤ.ΕΚ. ανακοινώνει μέσω του 
Συστήματος στα Εκκαθαριστικά Μέλη την απόφασή της σε σχέση με την αιτούμενη 
μεταφορά και, σε περίπτωση άρνησης, παρέχει αιτιολογημένη απάντηση. 

3. Εάν πρόκειται για μεταφορά θέσεων από Λογαριασμό Θέσης σε άλλο Λογαριασμό 
Θέσης του ιδίου Εκκαθαριστικού Μέλους διενεργείται μετά από αίτηση αυτού προς την 
ΕΤ.ΕΚ. που εγκρίνεται από αυτή εφαρμοζομένων των όρων των περιπτώσεων γ) και δ) 
της παραγράφου 1 αναλόγως ως και της παραγράφου 2. 

ΕΝΟΤΗΤΑ III. ΔΙΑΚΑΝΟΝΙΣΜΟΣ ΤΩΝ ΣΥΝΑΛΛΑΓΩΝ 


ΜΕΡΟΣ 1. Πεδίο εφαρμογής 

1. Με τους όρους της παρούσας ΕΝΟΤΗΤΑΣ η ΕΤ.ΕΚ. ορίζει τις διαδικασίες βάσει των 
οποίων διαμορφώνονται από αυτή τα προς διακανονισμό δικαιώματα και οι αντίστοιχες 
υποχρεώσεις, όπως προκύπτουν από την εκκαθάριση των συναλλαγών. 

2. Η ΕΤ.ΕΚ. παρέχει στην Ε.Λ.Κ.Α.Τ. κατάσταση σε καθημερινή ή και σε έκτακτη βάση με 
ηλεκτρονικό τρόπο, σύμφωνα με τις διαδικασίες της για τη διενέργεια από το Κ.Α.Α. του 
χρηματικού διακανονισμού των συναλλαγών, όπου συντρέχει περίπτωση, ως και των 
πάσης φύσεως μεταβιβάσεων και σχετικών καταχωρήσεων στο Σ.Α.Τ. σύμφωνα με τους 
όρους της παρούσας και τον Κανονισμό Λειτουργίας Σ.Α.Τ. Η Ε.Λ.Κ.Α.Τ. εκτελεί και 
καταχωρίζει τις εντολές διακανονισμού της ΕΤ.ΕΚ., σύμφωνα με το αρχείο που της 
διαβιβάζει κάθε φορά, έχοντας την ευθύνη διενέργειας των σχετικών μεταβιβάσεων, με 
συνθήκες παράδοσης με την πληρωμή ή παράδοσης χωρίς πληρωμή ανάλογα με την 
περίπτωση και ως ορίζεται ειδικότερα στην παρούσα ΕΝΟΤΗΤΑ, και παρέχει στην ΕΤ.ΕΚ. 
κάθε αναγκαίο στοιχείο και πληροφορία ως προς τις καταχωρίσεις που διενεργεί και τα 
υπόλοιπα Λογαριασμών και Μερίδων για τις ανάγκες διακανονισμού των 
εκκαθαριζόμενων από την ΕΤ.ΕΚ. συναλλαγών. 

3. Αντίστοιχα, η ΕΤ.ΕΚ. παρέχει τα προβλεπόμενα στην προηγούμενη παράγραφο στοιχεία 
σε κάθε άλλο Φορέα χρηματικού διακανονισμού που έχε αναλάβει έναντι της ΕΤ.ΕΚ. 
χρηματικό διακανονισμό των συναλλαγών. 

4. Σε κάθε περίπτωση, ως προς τα στοιχεία και τις πληροφορίες που λαμβάνει η ΕΤ.ΕΚ. από 
την Ε.Λ.Κ.Α.Τ. ή τον Φορέα χρηματικού διακανονισμού δεν εφαρμόζονται έναντι αυτής 
οι περί απορρήτου διατάξεις του άρθρου 81 του ν. 3606/2007. 

5. Επί των πράξεων και εντολών διακανονισμού όπως ορίζονται στην παρούσα ΕΝΟΤΗΤΑ 
ισχύει το αμετάκλητο από την κατάρτιση της διακανονιζόμενης συναλλαγής που 
προβλέπεται στις διατάξεις του άρθρου 79 παρ. 3 του ν. 3606/2007. 


ΜΕΡΟΣ 2. Συμμετοχή στις διαδικασίες διακανονισμού 
2.1. Γενική ρύθμιση 

1. Στο διακανονισμό των συναλλαγών, συμμετέχουν η Ε.Λ.Κ.Α.Τ., οι Φορείς χρηματικού 
διακανονισμού, η ΕΤ.ΕΚ, τα Εκκαθαριστικά Μέλη ως και οι Χειριστές, όπου συντρέχει 
περίπτωση, κατά τους όρους του παρόντος Κανονισμού. Εκτός εάν άλλως ορίζεται ρητά, 
ως Χειριστές για τις ανάγκες της παρούσας ΕΝΟΤΗΤΑΣ, καλούνται τόσο τα Εκκαθαριστικά 
Μέλη όσο και οι Χειριστές που συμμετέχουν στο διακανονισμό κατά τους όρους του 
παρόντος. 

2. Ο διακανονισμός διενεργείται από την Ε.Λ.Κ.Α.Τ. και τους εκάστοτε Φορείς χρηματικού 
διακανονισμού βάσει των εντολών της ΕΤ.ΕΚ. 

2.2. Λογαριασμοί Διακανονισμού 

2.2. 1. Λογαριασμοί Χρηματικού Διακανονισμού 

1. Για το χρηματικό διακανονισμό των συναλλαγών, κάθε Εκκαθαριστικό Μέλος και κάθε 
Χειριστής που συμμετέχει στο διακανονισμό κατά τους όρους του παρόντος Κανονισμού 
οφείλει να διαθέτει τους κατά περίπτωση απαραίτητους Λογαριασμούς Χρηματικού 
Διακανονισμού σε Φορείς χρηματικού διακανονισμού που υποδεικνύονται από την 
ΕΤ.ΕΚ. ή, κατ' ανάθεση, και από την Ε.Λ.Κ.Α.Τ. με βάση τις διαδικασίες τους. 

2. Απεικόνιση των Λογαριασμών Χρηματικού Διακανονισμού εμφανίζεται στο Σύστημα ή 
και στο Σ.Α.Τ., όπου συντρέχει περίπτωση, και παρουσιάζει το χρεωστικό ή πιστωτικό 
χρηματικό υπόλοιπο, το οποίο είτε οφείλει να καταβάλλει είτε εισπράττει το 
Εκκαθαριστικό Μέλος και ο Χειριστής αντίστοιχα από αυτούς. 

3. Κάθε Εκκαθαριστικό Μέλος και κάθε Χειριστής που συμμετέχει στο διακανονισμό 
οφείλει να γνωστοποιεί στην ΕΤ.ΕΚ. τον αριθμό των Λογαριασμών Χρηματικού 
Διακανονισμού, μέσω των οποίων θα εκπληρώνει τις χρηματικές υποχρεώσεις του προς 
το διακανονισμό, ως και σε σχέση με την καταβολή των δικαιωμάτων υπέρ της ΕΤ.ΕΚ. ή 
τρίτων για τους οποίους η ΕΤ.ΕΚ. έχει ορισθεί αρμόδια προς είσπραξη. 

2.2.2. Λογαριασμοί Διακανονισμού Αξιών 

1. Ο διακανονισμός των παραδόσεων και παραλαβών επί κινητών αξιών διενεργείται μέσω 
των Λογαριασμών Χειριστή που δημιουργούνται στους Λογαριασμούς Αξιών των 
Μερίδων στο Σ.Α.Τ. σύμφωνα με τα προβλεπόμενα στον Κανονισμό Λειτουργίας Σ.Α.Τ. ή, 
σε περίπτωση άλλου συστήματος, σύμφωνα με τους κανόνες του συστήματος. Κάθε 
Λογαριασμός Χειριστή δημιουργείται στο Λογαριασμό Αξιών και αφορά έναν μόνο 
Χειριστή, ο οποίος και μόνο επιτρέπεται να έχει πρόσβαση σε αυτόν και να τον 
διαχειρίζεται με βάση τα ειδικότερα οριζόμενα στον Κανονισμό Λειτουργίας Σ.Α.Τ. 

2. Για τις ανάγκες του παρόντος Κανονισμού, οι Λογαριασμοί Χειριστή θεωρούνται ως 
Λογαριασμοί Διακανονισμού Αξιών για το διακανονισμό των παραδόσεων και 
παραλαβών επί κινητών αξιών. 

2.3. Ειδικές διατάξεις για την κατάσχεση 

1. Σε περίπτωση επιβολής κατάσχεσης σε σχέση με τους Λογαριασμούς των παραγράφων 
2.2.1 και 2.2.2 του παρόντος ΜΕΡΟΥΣ, εφαρμόζονται οι διατάξεις του άρθρου 78 του ν. 
3606/2007. 

2.4. Αδυναμία γνωστοποίησης στοιχείων χρηματικού διακανονισμού 

1. Σε περίπτωση αδυναμίας Φορέα χρηματικού διακανονισμού να γνωστοποιήσει εγκαίρως 
στην ΕΤ.ΕΚ. ή στην Ε.Λ.Κ.Α.Τ. κατά περίπτωση τα υπόλοιπα των Λογαριασμών 
Χρηματικού Διακανονισμού και να εκτελέσει το χρηματικό διακανονισμό, η ΕΤ.ΕΚ. αφού 
ενημερωθεί λαμβάνει κατάλληλα μέτρα για τη διευθέτηση του χρηματικού 
διακανονισμού βάσει εναλλακτικών διαδικασιών που εφαρμόζει σε περιπτώσεις 
έκτακτης ανάγκης και κατά τις κείμενες διατάξεις. Στην περίπτωση αυτή, ο χρηματικός 
διακανονισμός μπορεί να διενεργείται σε άλλο Φορέα χρηματικού διακανονισμού ή 
μέσω της Ε.Λ.Κ.Α.Τ. ή της ΕΤ.ΕΚ. κατά τις διαδικασίες τους. 

2. Όταν εφαρμόζεται η διαδικασία της προηγούμενης παραγράφου, τα Εκκαθαριστικά 
Μέλη ή, σε περίπτωση μετάθεσης διακανονισμού, οι Χειριστές στους οποίους 

διενεργείται η μετάθεση, οφείλουν να καταβάλουν τα οφειλόμενα στην ΕΤ.ΕΚ. ποσά 
σύμφωνα με τις υποδείξεις της ΕΤ.ΕΚ. Εάν Εκκαθαριστικό Μέλος δεν καταβάλει το 
οφειλόμενο ποσό το ίδιο ή ο Χειριστής προς τον οποίο έχει διενεργηθεί μετάθεση, το 
Εκκαθαριστικό Μέλος περιέρχεται σε υπερημερία και εφαρμόζονται σε αυτό οι οικείες 
διατάξεις της ΕΝΟΤΗΤΑΣ IV. 

3. Σε περίπτωση άρσης της αδυναμίας του Φορέα χρηματικού διακανονισμού ο χρηματικός 
διακανονισμός συνεχίζεται κανονικά μέσω αυτού κατά τις οικείες υποδείξεις και οδηγίες 
της Ε.Λ.Κ.Α.Τ. και της ΕΤ.ΕΚ. 


ΜΕΡΟΣ 3. Γενικές αρχές του διακανονισμού 

3.1. Διακανονισμός σε κύκλους 

1. Ο διακανονισμός των συναλλαγών διενεργείται σε καθημερινή βάση ως προς κάθε 
ημέρα διακανονισμού σε κύκλους, που καθορίζονται βάσει αλγορίθμων και διαδικασιών 
της ΕΤ.ΕΚ. και εκτελούνται από την Ε.Λ.Κ.Α.Τ. και τους αντίστοιχους Φορείς χρηματικού 
διακανονισμού. 

2. Πράξεις διακανονισμού που δεν μπορούν να διακανονιστούν εντός ορισμένου κύκλου 
της ημέρας διακανονισμού, λόγω μη πλήρωσης των όρων διακανονισμού που τις 
διέπουν, μεταφέρονται αυτόματα σε επόμενο κάθε φορά κύκλο κατά τους όρους που 
διέπουν τη λειτουργία του διακανονισμού από την Ε.Λ.Κ.Α.Τ. και τον αντίστοιχο Φορέα 
χρηματικού διακανονισμού σύμφωνα με τις σχετικές διαδικασίες της ΕΤ.ΕΚ. 

3.2. Διακανονισμός 

1. Επί συναλλαγών Παραγώγου που συνεπάγεται την παράδοση των υποκείμενων αξιών η 
παράδοση διενεργείται εντός της αντίστοιχης προθεσμίας που ορίζεται στα ειδικότερα 
χαρακτηριστικά Παραγώγου. 

2. Εκτός αν προβλέπεται άλλως από τα ειδικότερα χαρακτηριστικά Παραγώγου, η 
παράδοση των υποκείμενων αξιών διενεργείται με τον όρο της ταυτόχρονης καταβολής 
του τιμήματος (άνρ). 

3. Εάν οι προς παράδοση κινητές αξίες παρακολουθούνται από το Σ.Α.Τ., η παράδοση 
δύναται να διενεργηθεί ως εξής: 

α) Με ανάληψη από την ΕΤ.ΕΚ. των προς παράδοση κινητών αξιών από το Λογαριασμό 
Χειριστή της Μερίδας Επενδυτή του υπόχρεου προς παράδοση, τον οποίο 
διαχειρίζεται το Εκκαθαριστικό Μέλος που τον εκπροσωπεί στην εκκαθάριση 
συναλλαγών του, και μεταφορά τους , μέσω της Μερίδας της ΕΤ.ΕΚ. που τηρεί στο 
Σ.Α.Τ. ως Διαχειριστής Συστήματος, στον αντίστοιχο Λογαριασμό Χειριστή του 
δικαιούχου ή με απευθείας μεταφορά τους από και προς τους παραπάνω 
Λογαριασμούς του υπόχρεου και δικαιούχου, αντίστοιχα. Η ΕΛΚΑΤ ως Διαχειριστής 
του Σ.Α.Τ., κατόπιν σχετικής εντολής της ΕΤ.ΕΚ. διενεργεί διακανονισμό στις 
συναλλαγές Παραγώγων με βάση την αρχή της παράδοσης έναντι καταβολής του 
τιμήματος (άνρ). Στην περίπτωση αυτή η παράδοση των κινητών αξιών διενεργείται 
από την Ε.Λ.Κ.Α.Τ. με μεταφορά τους από και προς τους ως άνω Λογαριασμούς του 
υπόχρεου και δικαιούχου, ενώ ο διακανονισμός του τιμήματος έναντι της 
παράδοσης με αντίστοιχες χρεωπιστώσεις των Λογαριασμών Χρηματικού 
Διακανονισμού που τηρούνται από τα Εκκαθαριστικά Μέλη και του Χειριστές 

σύμφωνα με τις διατάξεις του παρόντος Κανονισμού και κατά τις ειδικότερες κατά 
περίπτωση διαδικασίες διακανονισμού. 

β) Εάν πρόκειται για παράδοση κινητών αξιών σε εκτέλεση συναλλαγών επί προϊόντων 
δανεισμού τίτλων η παράδοση διενεργείται σύμφωνα με τα ειδικότερα 
προβλεπόμενα παρακάτω: 

(ί) Εάν πρόκειται για υποχρέωση παράδοσης προς την ΕΤ.ΕΚ. με ανάληψη αυτών 
από την ΕΤ.ΕΚ. από το Λογαριασμό Χειριστή της Μερίδας Επενδυτή του 
υπόχρεου προς παράδοση, τον οποίο διαχειρίζεται το Εκκαθαριστικό Μέλος ή 
ο Χειριστής, κατόπιν προσδιορισμού τους από το Εκκαθαριστικό Μέλος ή το 
Χειριστής ως «διαθέσιμες υπέρ ΕΤ.ΕΚ.», και μεταφορά τους στη Μερίδα της 
ΕΤ.ΕΚ. ή, εναλλακτικά, με απευθείας μεταφορά τους από το Εκκαθαριστικό 
Μέλος στη Μερίδα της ΕΤ.ΕΚ. 

(ϋ) Εάν πρόκειται για υποχρέωση παράδοσης της ΕΤ.ΕΚ., με μεταφορά από την 
ΕΤ.ΕΚ. των προς παράδοση κινητών αξιών στο Λογαριασμό Χειριστή της 
Μερίδας Επενδυτή του δικαιούχου προς παραλαβή, τον οποίο διαχειρίζεται το 
Μέλος της. 

(ίϋ) Για τη συνολική παρακολούθηση από την ΕΤ.ΕΚ. των θέσεων που προκύπτουν 
από τις παραπάνω δανειοδοσίες και δανειοληψίες τίτλων, ανά 
συναλλασσόμενο, μέσω του αντίστοιχου Λογαριασμού Χειριστή της Μερίδας 
Επενδυτή, η Ε.Λ.Κ.Α.Τ. ως Διαχειριστής του Σ.Α.Τ. τηρεί στους σχετικούς 
Λογαριασμούς των συναλλασσομένων επενδυτών τα πληροφοριακά υπόλοιπα 
«προσδοκώμενες αξίες» και «οφειλόμενες αξίες», τα οποία η ΕΤ.ΕΚ. δύναται να 
συνεκτιμά κατά τον προσδιορισμό της θέσης του συναλλασσομένου επενδυτή 
δανειοδότη ή δανειολήπτη για επιστροφή από αυτή και παράδοση σε αυτή, 
αντίστοιχα, των υποκείμενων τίτλων. 

(ίν) Μεταφορές κινητών αξιών σε εκτέλεση των παραπάνω υποχρεώσεων 
παράδοσης διενεργούνται μέσω του Σ.Α.Τ. σύμφωνα με τις οικείες διατάξεις 
του Κανονισμού Λειτουργίας του Σ.Α.Τ. Για τη διενέργεια των παραπάνω 
μεταφορών, η ΕΤ.ΕΚ. προσδιορίζει ηλεκτρονικά μέσω του Σ.Α.Τ. την ποσότητα 
και το είδος των προς παράδοση κινητών αξιών, τα Εκκαθαριστικά Μέλη ως 
Χειριστές που υποχρεούνται να παραδώσουν για λογαριασμό των επενδυτών 
και την ημερομηνία διενέργειας της μεταφοράς στο Σ.Α.Τ. 

(ν) Σε περίπτωση συναλλαγής δανεισμού τίτλων που καταρτίζεται και 
διακανονίζεται προς κάλυψη συναλλαγής της Αγοράς Αξιών την επομένη 
εργάσιμη της ημέρας διακανονισμού της, ως ορίζεται στον Κανονισμό του Χ.Α. 
και στον Κανονισμό Εκκαθάρισης Συναλλαγών επί κινητών αξιών σε Λογιστική 
Μορφή, οι σε εκτέλεσή της παραδιδόμενες κινητές αξίες διατηρούν όλα τα 
δικαιώματα που είχαν αυτές κατά την προηγούμενη εργάσιμη ημέρα της 
ημέρας κατάρτισης της συναλλαγής δανεισμού τίτλων, σύμφωνα με τα στοιχεία 
που καταχωρεί η ΕΤ.ΕΚ. στο Σ.Α.Τ. 

4. Εάν οι προς παράδοση κινητές αξίες είναι άυλοι τίτλοι του Ελληνικού Δημοσίου, η 
παράδοση δύναται να διενεργηθεί, εναλλακτικά προς τη διαδικασία παράδοσης της 
παραγράφου 4, σύμφωνα με την παρακάτω διαδικασία: 

α) Η παράδοση προς δικαιούχους, οι οποίοι έχουν την ιδιότητα του φορέα του 
Συστήματος Λογιστικής Παρακολούθησης Αυλών Τίτλων του Ελληνικού Δημοσίου, 
που τελεί υπό τη διαχειριστική ευθύνη της Τράπεζας της Ελλάδος, διενεργείται σε 

λογαριασμούς των επενδυτών στο ως άνω σύστημα. Ειδικότερα, η παράδοση προς 
επενδυτή διενεργείται απευθείας στο Λογαριασμό Ιδίου Χαρτοφυλακίου αυτού, 
ενώ η παράδοση προς την ΕΤ.ΕΚ. στον Λογαριασμό Ιδίου Χαρτοφυλακίου για 
Παράδοση προς την ΕΤ.ΕΚ. του επενδυτή. 

β) Οι παραπάνω μεταφορές αξιών διενεργούνται από την Ε.Λ.Κ.Α.Τ. ως Διαχειριστής 
του Σ.Α.Τ. με την ιδιότητά της ως φορέα του Συστήματος Λογιστικής 
Παρακολούθησης Άυλων Τίτλων του Ελληνικού Δημοσίου κατ' εντολή της ΕΤ.ΕΚ. 

5. Η ΕΤ.ΕΚ. απαιτεί περιθώριο ασφάλισης για την κάλυψη των δικαιωμάτων και 
υποχρεώσεων παράδοσης ή παραλαβής της υποκείμενης αξίας όπως προκύπτουν από 
την ημέρα λήξης ή άσκησης των Παραγώγων μέχρι την ημέρα διακανονισμού των 
σχετικών δικαιωμάτων και υποχρεώσεων. 

6. Εάν πρόκειται για παραδόσεις Κινητών Αξιών, συνεπεία Παραγώγων διακανονιζόμενων 
με φυσική παράδοση, που διενεργούνται σε εκτέλεση πράξεων Διαμεσολαβητή προς 
τους δικαιούχους κατά τους όρους του άρθρου 7.15 της ΕΝΟΤΗΤΑΣ II, για το σχετικό 
διακανονισμό εφαρμόζονται αναλόγως οι διατάξεις του ΜΕΡΟΥΣ 6 της ΕΝΟΤΗΤΑΣ III του 
Κανονισμού Εκκαθάρισης Συναλλαγών επί Κινητών Αξιών σε Λογιστική Μορφή που 
εκδίδεται από την ΕΤ.ΕΚ. σύμφωνα με τις κείμενες διατάξεις ως και οι σχετικές 
αποφάσεις και διαδικασίες που συνδέονται με τη λειτουργία του διακανονισμού αυτού. 

3.3. Τεχνικές λεπτομέρειες 

1. Κάθε διαδικαστική ή τεχνική λεπτομέρεια, που αφορά στις διαδικασίες που εφαρμόζει η 
ΕΤ.ΕΚ. σε σχέση με το διακανονισμό των συναλλαγών, όπως ορίζεται στην παρούσα 
ΕΝΟΤΗΤΑ, ενδεικτικά αναφορικά με το ωράριο που διενεργούνται διακανονισμοί για το 
Σύστημα κατά τους όρους το παρόντος Κανονισμού, τις ειδικότερες προδιαγραφές του 
αλγορίθμου διακανονισμού, τον αριθμό και τη διάρκεια των κύκλων διακανονισμού, 
καθορίζεται από την ΕΤ.ΕΚ. αφού προηγουμένως λάβει υπόψη τις τεχνικές 
προδιαγραφές και διαδικασίες του Σ.Α.Τ. 

ΕΝΟΤΗΤΑ IV. ΥΠΕΡΗΜΕΡΙΑ 


ΜΕΡΟΣ 1. Βασικές ρυθμίσεις 
1.1. Περιπτώσεις υπερημερίας 

1. Σε περίπτωση που Εκκαθαριστικό Μέλος αθετήσει τις υποχρεώσεις του εκκαθάρισης και 
διακανονισμού των συναλλαγών, όπως απορρέουν ανά Λογαριασμό Εκκαθάρισης αυτού 
και ορίζονται στον παρόντα Κανονισμό, περιέρχεται αυτό σε κατάσταση υπερημερίας 
σύμφωνα με τα προβλεπόμενα στις διατάξεις της παρούσας ΕΝΟΤΗΤΑΣ. 

2. Υπερημερία Εκκαθαριστικού Μέλους θεωρείται ότι υπάρχει στις εξής ενδεικτικά 
αναφερόμενες περιπτώσεις: 

α) Όταν στο Λογαριασμό Χρηματικού Διακανονισμού του Εκκαθαριστικού Μέλους ή, 
όπου συντρέχει περίπτωση κατά τους όρους του παρόντος, του Χειριστή στον οποίο 
έχει μετατεθεί ο διακανονισμός, δεν υπάρχει επαρκές διαθέσιμο χρηματικό 
υπόλοιπο για την κάλυψη των πάσης φύσεως χρηματικών υποχρεώσεων του 
Εκκαθαριστικού Μέλους ή του Χειριστή αντίστοιχα, ως ορίζονται στον παρόντα 
Κανονισμό. 

β) Όταν το Εκκαθαριστικό Μέλος ή ο Χειριστής, στον οποίο έχει μετατεθεί ο 
διακανονισμός των συναλλαγών, θέσεων και ασκήσεων δικαιώματος που 
συνεπάγεται παράδοση των υποκείμενων αξιών, δεν προβεί σε γνωστοποίηση 
Λογαριασμού Διακανονισμού Αξιών σύμφωνα με τα οριζόμενα στον παρόντα 
Κανονισμό και στο σχετικό Λογαριασμό της Μερίδας στο Σ.Α.Τ. του Εκκαθαριστικού 
Μέλους δεν είναι διαθέσιμη κατά την ημέρα διακανονισμού η προς παράδοση 
ποσότητα κινητών αξιών ή όταν στο γνωστοποιηθέντα Λογαριασμό Διακανονισμού 
Αξιών και στον ως άνω της Μερίδας του δεν είναι διαθέσιμη η προς παράδοση 
ποσότητα σύμφωνα και με τα ειδικότερα οριζόμενα στην περίπτωση β) της 
παραγράφου 3, 

γ) Όταν το Εκκαθαριστικό Μέλος δεν παρέχει την οφειλόμενη υπέρ ΕΤ.ΕΚ. ασφάλεια ή 
εισφορά υπέρ του Κεφαλαίου Εκκαθάρισης, όπως ορίζεται σύμφωνα με τον 
παρόντα Κανονισμό. 

δ) Στις παρακάτω περιπτώσεις, οι οποίες για τις ανάγκες του παρόντος νοούνται 
γενικώς ως περιπτώσεις αφερεγγυότητας του Εκκαθαριστικού Μέλους και μπορεί 
να συντρέχουν ανεξαρτήτως αν αυτό έχει αθετήσει τις υποχρεώσεις του 
εκκαθάρισης και διακανονισμού έναντι της ΕΤ.ΕΚ.: 

(ί) Σε περίπτωση έναρξης διαδικασίας αφερεγγυότητας κατά Εκκαθαριστικού 
Μέλους εφόσον έχει λάβει γνώση της η ΕΤ.ΕΚ., σύμφωνα με τα προβλεπόμενα 
στα άρθρα 3 έως 7 του ν. 2789/2000. 

(ϋ) Σε περίπτωση οριστικής αδυναμίας του Εκκαθαριστικού Μέλους, οφειλόμενης 
ενδεικτικά σε προβλήματα ρευστότητας ή φερεγγυότητάς του, ως προς την 
οποία δεν έχει ακόμη εκκινήσει διαδικασία αφερεγγυότητας σύμφωνα με το 
προηγούμενο στοιχείο (ί), εφόσον έχει λάβει γνώση της σχετικής αδυναμίας η 
ΕΤ.ΕΚ. από τις Αρμόδιες Αρχές ή με άλλο τρόπο. 

(Μι) Σε περίπτωση άλλου γεγονότος περιερχόμενου σε γνώση της ΕΤ.ΕΚ. που 
βάσιμα επηρεάζει, άμεσα τη λειτουργία του Εκκαθαριστικού Μέλους και 
καθιστά ή αναμένεται να καταστήσει μη εφικτή την εκπλήρωση των 
υποχρεώσεών του, όπως ενδεικτικά ανάκληση της άδειας λειτουργίας του ή της 
άδειας παροχής υπηρεσιών από τις Αρμόδιες Αρχές, λύση της επιχείρησής του, 
εφόσον έχει λάβει γνώση του σχετικού γεγονότος η ΕΤ.ΕΚ. από τις Αρμόδιες 
Αρχές ή με άλλο τρόπο 

(ίν) Σε περίπτωση αθέτησης υποχρεώσεων του Εκκαθαριστικού Μέλους προς την 
ΕΤ.ΕΚ. από άλλη αιτία πέραν της παρούσας εκκαθάρισης, που ενδεικτικά 
δύναται να αφορά στη συμμετοχή σε άλλα συστήματα ή αγορές με τα οποία 
συνδέεται η ΕΤ.ΕΚ. και έχει έκθεση σε κίνδυνο στο πλαίσιο λειτουργίας της 
κατά τις κείμενες διατάξεις. 

ε) Όπου στον παρόντα Κανονισμό αναφέρεται ο όρος υπερημερία, περιλαμβάνει και 
τις περιπτώσεις αφερεγγυότητας ως ορίζονται ανωτέρω. 

3. Σε περίπτωση παράλειψης ή εκπρόθεσμης γνωστοποίησης Λογαριασμού Διακανονισμού 
Αξιών από το Εκκαθαριστικό Μέλος ή τον Χειριστή στον οποίο έχει μετατεθεί ο 
διακανονισμός, επέρχονται τα εξής αποτελέσματα: 

α) Σε περίπτωση μη γνωστοποίησης από Εκκαθαριστικό Μέλος, η ΕΤ.ΕΚ. με την έναρξη 
του τελευταίου κύκλου διακανονισμού της ημέρας διακανονισμού θεωρεί 
αυτοδικαίως ως γνωστοποιηθέντα Λογαριασμό Διακανονισμού Αξιών αυτόν της 
Μερίδας στο Σ.Α.Τ. του Εκκαθαριστικού Μέλους. 

β) Σε περίπτωση μη γνωστοποίησης από το Εκκαθαριστικό Μέλος ή τον Χειριστή, στον 
οποίο έχει μετατεθεί ο διακανονισμός, την ημέρα διακανονισμού μέχρι την 
ορισθείσα από την ΕΤ.ΕΚ. προθεσμία της ημέρας αυτής, η υποχρέωση 
γνωστοποίησης επιστρέφει στο Εκκαθαριστικό Μέλος, το οποίο οφείλει μέχρι την 
έναρξη του τελευταίου κύκλου διακανονισμού της ημέρας διακανονισμού, να 
γνωστοποιήσει το Λογαριασμό Διακανονισμού Αξιών της Μερίδας του στο Σ.Α.Τ. ή 
Λογαριασμούς Διακανονισμού Αξιών των αντιστοίχων Μερίδων επενδυτών, εάν 
απαιτείται η γνωστοποίηση Λογαριασμών Διακανονισμού Αξιών για περισσότερους 
επενδυτές. Σε κάθε περίπτωση, η ΕΤ.ΕΚ. με την έναρξη του τελευταίου κύκλου 
διακανονισμού της ημέρας διακανονισμού, θεωρεί αυτοδικαίως ως 
γνωστοποιηθέντα Λογαριασμό Διακανονισμού Αξιών αυτόν της Μερίδας Μέλους 
του Εκκαθαριστικού Μέλους που προέβη στη σχετική μετάθεση. 

4. Στις περιπτώσεις υπερημερίας, τα χρήματα και οι κινητές αξίες που αντιστοιχούν στις 
εκκρεμείς και μη διακανονισθείσες αγορές ή πωλήσεις παραμένουν δεσμευμένα στους 
οικείους Λογαριασμούς για τη διενέργεια από την ΕΤ.ΕΚ. του εκπρόθεσμου 
διακανονισμού. 

1.2. Ενημέρωση 

1. Πριν τη λήψη μέτρων του άρθρου 2.2 παρ. 1 περ. α) έως ε) του ΜΕΡΟΥΣ 2 της παρούσας 
ΕΝΟΤΗΤΑΣ προς αντιμετώπιση υπερημερίας, η ΕΤ.ΕΚ. γνωστοποιεί αμελλητί στην 
Επιτροπή Κεφαλαιαγοράς την υπερημερία και τα στοιχεία του υπερήμερου 
Εκκαθαριστικού Μέλους. Η ΕΤ.ΕΚ. διατηρεί επίσης ενήμερη την Επιτροπή 
Κεφαλαιαγοράς ως προς τη λήψη των κατά περίπτωση μέτρων και την άρση της 
υπερημερίας. 

2. Η ΕΤ.ΕΚ. ενημερώνει επίσης αμελλητί το Διαχειριστή Αγοράς σχετικά με την υπερημερία 
Εκκαθαριστικού Μέλους, προκειμένου ο Διαχειριστής Αγοράς να λάβει τα προβλεπόμενα 
στον Κανονισμό Αγοράς, όπως ιδίως για την απαγόρευση εισαγωγής εντολών στο 
σύστημα διαπραγμάτευσης της Αγοράς από τα Μέλη Αγοράς που εκκαθαρίζουν τις 
συναλλαγές τους μέσω των Λογαριασμών Εκκαθάρισης του υπερήμερου Εκκαθαριστικού 
Μέλους, με αποκλειστική εξαίρεση τη δυνατότητα διενέργειας συναλλαγών κάλυψης για 
την κάλυψη των εκκρεμών υποχρεώσεων του υπερήμερου. 


ΜΕΡΟΣ 2. Διαχείριση Υπερημερίας 
2.1. Γενικές διατάξεις 

1. Το Εκκαθαριστικό Μέλος οψείλει να διενεργεί συναλλαγές κάλυψης, περιλαμβανομένων 
των συναλλαγών δανεισμού τίτλων ή προσυμψωνημένων συναλλαγών αγοράς αξιών, 
προς κάλυψη της υπερημερίας του ανάλογα με την περίπτωση και σύμψωνα με τις τυχόν 
προθεσμίες που θέτει η ΕΤ.ΕΚ. και τις σχετικές υποδείξεις της. Εάν το Εκκαθαριστικό 
Μέλος εξακολουθεί να βρίσκεται σε υπερημερία μετά τη λήξη της προθεσμίας κατά την 
ημέρα διακανονισμού, η ΕΤ.ΕΚ. λαμβάνει μέτρα σύμψωνα με τους παρακάτω όρους του 
παρόντος ΜΕΡΟΥΣ. 

2. Σε περίπτωση που η υπερημερία αψορά στη μη εκπλήρωση υποχρεώσεων προς 
παράδοση υποκείμενων αξιών, η ΕΤ.ΕΚ. δικαιούται να μετατρέπει τη μη εκπληρωθείσα 
ως άνω απαίτησή της σε χρηματική, λαμβάνοντας υπόψη την ανώτερη τιμή των προς 
παράδοση αξιών στην οργανωμένη αγορά διαπραγμάτευσης αυτών, κατά την ημέρα της 
υπερημερίας. 

3. Σε περίπτωση που η υπερημερία αψορά στη μη εκπλήρωση υποχρεώσεων του 
δικαιούχου παραλαβής κατά την ημερομηνία παραλαβής υποκείμενων αξιών, η ΕΤ.ΕΚ. 
δικαιούται να μετατρέπει την υποχρέωσή της προς παράδοση σε χρηματική, 
λαμβάνοντας υπόψη τη χαμηλότερη τουλάχιστον τιμή των προς παράδοση αξιών στην 
οργανωμένη αγορά διαπραγμάτευσης αυτών, κατά την ημέρα της υπερημερίας. 

4. Η ΕΤ.ΕΚ. δικαιούται να μετατρέπει, μερικά ή ολικά, σε χρηματικές τυχόν υποχρεώσεις της 
προς παράδοση υποκείμενων αξιών έναντι αντισυμβαλλομένων της εκ Παραγώγων σε 
περίπτωση αδυναμίας της προς εξασψάλιση των αξιών αυτών, ενδεικτικά οψειλόμενης 
σε αδυναμία απόκτησης των προς παράδοση αξιών μέσω της διενέργειας πράξεων 
δανεισμού τίτλων ή μέσω της σύναψης άλλων συναλλαγών για την κάλυψη σχετικών 
υπερημεριών αντισυμβαλλομένων της. 

5. Για την εν λόγω μετατροπή των υποχρεώσεών της σε χρηματικές η ΕΤ.ΕΚ. λαμβάνει 
υπόψη την ανώτερη τιμή συναλλαγής των προς παράδοση αξιών στην οργανωμένη 
αγορά διαπραγμάτευσης αυτών, κατά την ημέρα της παράδοσης, προσαυξημένη με τις 
αποζημιώσεις, όπως αυτές ορίζονται στα ειδικότερα χαρακτηριστικά των αντιστοίχων 
παράγωγων. 

6. Η ΕΤ.ΕΚ. καταβάλλει με τη διαδικασία του χρηματικού διακανονισμού τα σχετικώς 
οψειλόμενα, σύμψωνα με τα παραπάνω, ποσά, αψού προηγουμένως συμψηψίσει τις 
τυχόν ανταπαιτήσεις της έναντι των δικαιούχων αντισυμβαλλομένων της. Σε περίπτωση 
που από τον ως άνω συμψηψισμό προκόψει χρηματική διαψορά υπέρ της ΕΤ.ΕΚ. 
αποσβένονται κατά το ύψος αυτής οι αντίστοιχες υποχρεώσεις των παραπάνω 
δικαιούχων. 

7. Σε κάθε περίπτωση η ΕΤ.ΕΚ. ενημερώνει τα εμπλεκόμενα στην υπερημερία 
Εκκαθαριστικά Μέλη για την μετατροπή των υποχρεώσεών της σύμφωνα με τις 
διατάξεις των προηγουμένων παραγράφων αμέσως μόλις διαπιστώσει την ως άνω 
αδυναμία της προς παράδοση. 

2.2. Επιμέρους δικαιώματα της ΕΤ.ΕΚ. 

1. Χωρίς να θίγονται τα δικαιώματα της ΕΤ.ΕΚ. προς λήψη μέτρων κατά του υπερήμερου 
Εκκαθαριστικού Μέλους σύμφωνα με την ΕΝΟΤΗΤΑ V, σε περίπτωση υπερημερίας του 
ως προς τις υποχρεώσεις εκκαθάρισης και διακανονισμού που προκύπτουν από 
τηρούμενο από αυτό Λογαριασμό Εκκαθάρισης και εφόσον η υπερημερία δεν έχει 
καλυφθεί σύμφωνα με τις διατάξεις του άρθρου 2.1 του παρόντος ΜΕΡΟΥΣ, η ΕΤ.ΕΚ. έχει 
ως κεντρικός αντισυμβαλλόμενος και διαχειριστής του Συστήματος ανάλογα με την 
υπερημερία τα εξής νόμιμα δικαιώματα: 

α) Να διενεργεί συναλλαγές κάλυψης για την κάλυψη των εκκρεμοτήτων που 
προέρχονται στο διακανονισμό από την υπερημερία σύμφωνα με τις διατάξεις του 
άρθρου 2.3 του παρόντος ΜΕΡΟΥΣ. 

β) Να εφαρμόζει ρήτρες εκκαθαριστικού συμψηφισμού του ν. 3301/2004 σύμφωνα με 
τις διατάξεις του άρθρου 2.4 του παρόντος ΜΕΡΟΥΣ. 

γ) Να προβαίνει στη χρήση ή εκποίηση ανάλογα με την περίπτωση της ασφάλειας 
σύμφωνα με τις διατάξεις του άρθρου 2.6 του παρόντος ΜΕΡΟΥΣ. 

δ) Να εισπράττει τα απαιτούμενα χρηματικά ποσά από τη σχετική Μερίδα στο 
Κεφάλαιο Εκκαθάρισης του Εκκαθαριστικού Μέλους ή και τα αναλογούντα από τις 
λοιπές Μερίδες όπου συντρέχει περίπτωση σύμφωνα με τις διατάξεις του άρθρου 
2.5 του παρόντος ΜΕΡΟΥΣ. 

ε) Να ενεργοποιεί τη διαδικασία υποκατάστασης του άρθρου 2.7 του παρόντος 
ΜΕΡΟΥΣ. 

2. Με εξαίρεση τις συναλλαγές κάλυψης που καταρτίζονται σύμφωνα με τους όρους του 
παρόντος, για την κάλυψη των εκκρεμοτήτων από την υπερημερία σε σχέση με 
Λογαριασμό Εκκαθάρισης Εκκαθαριστικού Μέλους, το υπερήμερο Εκκαθαριστικό Μέλος, 
δεν επιτρέπεται να εκκαθαρίζει νέες συναλλαγές, μέχρι την άρση της υπερημερίας και 
σύμφωνα με τις υποδείξεις και σχετικές διαδικασίες της ΕΤ.ΕΚ. Παρομοίως, δεν 
επιτρέπεται μέχρι το χρόνο αυτό να εισάγουν εντολές προς διενέργεια συναλλαγών στην 
Αγορά τα Μέλη Αγοράς, εφόσον αυτές εκκαθαρίζονται μέσω του υπερήμερου 
Εκκαθαριστικού Μέλους σύμφωνα και με τα προβλεπόμενα στον Κανονισμό Αγοράς. 

3. Η ΕΤ.ΕΚ. λαμβάνει τα απαραίτητα μέτρα ενημέρωσης του Διαχειριστή Αγοράς προς 
σύμπραξη για την επιβολή της απαγόρευσης εισαγωγής εντολών στα Μέλη Αγοράς 
σύμφωνα με τα οριζόμενα στην παράγραφο 2. 

4. Εάν η υπερημερία αφορά αποκλειστικώς τη μη εμπρόθεσμη παροχή της οφειλόμενης 
ασφάλειας σε σχέση με Λογαριασμό Εκκαθάρισης ή της οφειλόμενης εισφοράς στο 
Κεφάλαιο Εκκαθάρισης, κατά τους όρους του παρόντος, , η ΕΤ.ΕΚ. συμπράττει με το 
Διαχειριστή Αγοράς, ώστε αφενός το Εκκαθαριστικό Μέλος να μην αναλαμβάνει προς 
εκκαθάριση νέες συναλλαγές, μέχρι την άρση της σχετικής υπερημερίας, και αφετέρου 
τα Μέλη Αγοράς να μην εισάγουν εντολές προς διενέργεια συναλλαγών στην Αγορά, 
εφόσον αυτές εκκαθαρίζονται μέσω του υπερήμερου, σε κάθε περίπτωση με την 
εξαίρεση των συναλλαγών κάλυψης. 

5. Τριάντα λεπτά (30') πριν την έναρξη της συνεδρίασης, αν δεν υφίσταται διαθεσιμότητα 
των απαιτούμενων χρηματικών ποσών σε Λογαριασμό Χρηματικού Διακανονισμού 
Εκκαθαριστικού Μέλους, το υπερήμερο ως άνω Εκκαθαριστικό Μέλος αποκλείεται από 
την εκκαθάριση νέων συναλλαγών μέχρι την άρση της υπερημερίας και επιβάλλεται σε 
αυτό χρέωση, ακόμη και αν έχει καλυφθεί η υπερημερία από αυτό ή την ΕΤ.ΕΚ., ως εξής: 

6 . 


Για οφειλή 

Από Έως 

Χρέωση 

0,01€ 

30.000,00 € 

300 € 

30.000,01 

Απεριόριστο 

500€ 


7. Τα ως άνω ποσά χρέωσης διπλασιάζονται εάν η καταβολή των οφειλόμενων από το 
Εκκαθαριστικό Μέλος ποσών λάβει χώρα μετά την έναρξη της συνεδρίασης. Το ποσό της 
ως άνω επιβληθείσας χρέωσης πρέπει να καταβάλλεται την επόμενη εργάσιμη ημέρα 
κατά τη διαδικασία του χρηματικού διακανονισμού, ασχέτως αν καλυφθεί ακολούθως η 
εν λόγω υποχρέωση. 

8. Υποχρεώσεις παράδοσης κινητών αξιών έναντι καταβολής του τιμήματος, απορρέουσες 
κατά λήξη Παραγώγου ή άσκηση δικαιώματος εξ αυτού εάν δεν εκπληρώνονται μέχρι 
την ημέρα διακανονισμού το Εκκαθαριστικό Μέλος περιέρχεται σε υπερημερία. Η ΕΤ.ΕΚ. 
συμπράττει με το Διαχειριστή Αγοράς, ώστε αφενός το Εκκαθαριστικό Μέλος να μην 
αναλαμβάνει προς εκκαθάριση νέες συναλλαγές, μέχρι την άρση της σχετικής 
υπερημερίας, εφόσον αυτές εκκαθαρίζονται μέσω του υπερήμερου, και αφετέρου τα 
Μέλη Αγοράς να μην εισάγουν εντολές προς διενέργεια συναλλαγών στην Αγορά, 
εφόσον αυτές εκκαθαρίζονται μέσω του υπερήμερου, σε κάθε περίπτωση με την 
εξαίρεση των συναλλαγών κάλυψης. Στην περίπτωση της παραπάνω υπερημερίας 
Εκκαθαριστικού Μέλους, επιβάλλεται σε αυτό χρέωση, ανεξαρτήτως αν καλυφθεί η 
υπερημερία από αυτό ή την ΕΤ.ΕΚ. ως κεντρικού αντισυμβαλλομένου, ως εξής: 

9. 



Για οφειλή 

Από Έως 

ΧΡΕΩΣΕΙΣ 

Αθροιστική 

Χρέωση 


0,01 € 

60.000 € 

300 € 

300 € 


60.001 € 

90.000 € 

600 € 

900 € 


90.001 € 

150.000 € 

900 € 

1.800 € 

Τ+4 

150.001 € 

300.000 € 

1500 € 

3.300 € 


300.001 € 

450.000 € 

3.000 € 

6.300 € 


450.001 € 

Απεριόριστο 

2% της αξίας της 
συναλλαγής 

2% της αξίας 
της συναλλαγής 


10. Για το μη αποκλεισμό του Εκκαθαριστικού Μέλους από την εκκαθάριση ως προς νέες 
συναλλαγές σύμφωνα με την παράγραφο 5 του παρόντος και των Μελών Αγοράς από 
την εισαγωγή εντολών στην κατά τους όρους των προηγούμενων παραγράφων, θα 
πρέπει να έχει πληρωθεί το προβλεπόμενο στον ως άνω πίνακα ποσό χρέωσης ανάλογα 
με την περίπτωση και επιπλέον να έχει καλυφθεί η μη εκπληρωθείσα υποχρέωση του 
Εκκαθαριστικού Μέλους πριν την έναρξη της συνεδρίασης της Αγοράς της εργάσιμης 

ημέρας που έπεται της υπερημερίας. Σε περίπτωση μη πλήρωσης των όρων του 
προηγούμενου εδαφίου, επιβάλλεται, το μέτρο του αποκλεισμού άμεσα. Σε περίπτωση 
οφειλής λόγω μη εκπλήρωσης συναλλαγών σε άλλο νόμισμα η οφειλή μετατρέπεται σε 
ευρώ με βάση την τελευταία διαθέσιμη συναλλαγματική ισοτιμία, (όπως αυτή εκάστοτε 
ορίζεται από την ΕΤ.ΕΚ.) κατά την εργάσιμη ημέρα που έπεται της υπερημερίας. Σε 
περίπτωση αποκλεισμού, για την επανενεργοποίηση του Εκκαθαριστικού Μέλους θα 
πρέπει να έχει εκπληρώσει ολοσχερώς όλες τις ως άνω υποχρεώσεις και οφειλές του. 

11. Σε περίπτωση εκπρόθεσμης παράδοσης κινητών αξιών από Εκκαθαριστικό Μέλος στην 
ΕΤ.ΕΚ., σε εκτέλεση υποχρεώσεων που προκύπτουν από συναλλαγές επί προϊόντων 
δανεισμού τίτλων, επιβάλλεται χρέωση στο Εκκαθαριστικό Μέλος ποσού τριακόσια 
ευρώ (300 €) ανά Κινητή Αξία το οποίο πρέπει να καταβάλλεται κατά το χρηματικό 
διακανονισμό της επόμενης συνεδρίασης της Αγοράς. Για το μη αποκλεισμό του 
Εκκαθαριστικού Μέλους από την εκκαθάριση ως προς νέες συναλλαγές και των Μελών 
Αγοράς από την εισαγωγή εντολών στο σύστημα διαπραγμάτευσης κατά τους όρους των 
προηγούμενων παραγράφων, θα πρέπει να έχει καλυφθεί η μη εκπληρωθείσα 
υποχρέωση του Εκκαθαριστικού Μέλους πριν την έναρξη της συνεδρίασης της Αγοράς. 
Σε περίπτωση μη πλήρωσης των όρων του προηγούμενου εδαφίου, επιβάλλεται το 
μέτρο του αποκλεισμού άμεσα. Σε περίπτωση αποκλεισμού, για την επανεργοποίηση 
του Εκκαθαριστικού Μέλους θα πρέπει να έχει εκπληρώσει ολοσχερώς όλες τις ως άνω 
υποχρεώσεις και οφειλές του. 

12. Οι χρεώσεις των προηγουμένων παραγράφων εφαρμόζονται ανεξάρτητα από την 
επιβολή χρηματικών ποινών στο υπερήμερο Εκκαθαριστικό Μέλος σύμφωνα με τους 
όρους που προβλέπονται στο άρθρο 1.1 της ΕΝΟΤΗΤΑΣ V. 

2.3. Συναλλαγές κάλυψης από την ΕΤ.ΕΚ. 

1. Ανάλογα με την υπερημερία η ΕΤ.ΕΚ. καταρτίζει συναλλαγές κάλυψης σύμφωνα με τις 
διατάξεις των επόμενων παραγράφων. 

2. Εάν απαιτείται κατάρτιση συναλλαγών στην Αγορά, οι συναλλαγές καταρτίζονται από 
Μέλος Αγοράς που επιλέγεται από την ΕΤ.ΕΚ. Το εν λόγω Μέλος επιλέγεται από την 
ΕΤ.ΕΚ. με αντικειμενικό ή τυχαίο τρόπο βάσει σχετικού καταλόγου Μελών που καταρτίζει 
και τηρεί προς τούτο η ΕΤ.ΕΚ. 

3. Εάν η υπερημερία αφορά στη μη εκπλήρωση υποχρέωσης στο χρηματικό διακανονισμό 
από το υπερήμερο Εκκαθαριστικό Μέλος λόγω ανεπάρκειας του Λογαριασμού 
Χρηματικού Διακανονισμού αυτού, η ΕΤ.ΕΚ., αφού διαπιστώσει κατά τις διαδικασίες της 
το Λογαριασμό Εκκαθάρισης σε σχέση με τον οποίο προκύπτει η υπερημερία, προβαίνει 
σε κλείσιμο ή εξισορρόπηση θέσεων του σχετικού Λογαριασμού. 

4. Εάν η υπερημερία αφορά στη μη παράδοση κινητών αξιών, προβαίνει σε κάλυψή της 
μέσω τις διενέργειας συναλλαγών δανεισμού τίτλων ή και σε προσυμφωνημένη 
συναλλαγή αγοράς των κινητών αξιών. 

5. Η ΕΤ.ΕΚ. μπορεί να προβαίνει και σε συναλλαγές κάλυψης εκτός αγοράς κατά τα 
προβλεπόμενα στο άρθρο 79 ν. 3606/2007, περιλαμβανομένων ιδίως και ανάλογα με 
την υπερημερία, των συναλλαγών της δανειοληψίας ή της αγοράς με σύμφωνο 
επαναπώλησης επί κινητών αξιών για την κάλυψη υποχρεώσεων παράδοσης κινητών 
αξιών από την υπερημερία, ή και να προβαίνει σε χρήση πιστωτικής διευκόλυνσης. 

6. Η ΕΤ.ΕΚ. δύναται να διενεργεί συναλλαγές κάλυψης και να λαμβάνει όλα τα απαραίτητα 
μέτρα διαχείρισης της υπερημερίας έναντι του υπερήμερου Εκκαθαριστικού Μέλους για 

το κλείσιμο όλων των θέσεων του Εκκαθαριστικού Μέλους σε σχέση με το Σύστημα. Η 
ΕΤ.ΕΚ. δικαιούται μετά την κάλυψη της υπερημερίας, να χρησιμοποιεί τυχόν 
εναπομείνασα ασφάλεια του ιδίου του Εκκαθαριστικού Μέλους προς κάλυψη ζημίας 
προερχόμενης από άλλες υποχρεώσεις του εκκαθάρισης προς αυτήν, εκτός του πεδίου 
του παρόντος Κανονισμού. Αντιστοίχως, εάν το Εκκαθαριστικό Μέλος διαθέτει ίδια 
ασφάλεια από άλλες υποχρεώσεις του εκκαθάρισης έναντι της ΕΤ.ΕΚ., εκτός του πεδίου 
του παρόντος, και αυτές έχουν πλήρως εξοφληθεί, η ΕΤ.ΕΚ. θα χρησιμοποιεί την 
ασφάλεια αυτή εφόσον είναι διαθέσιμη προς κάλυψη ζημίας προερχόμενης από 
υπερημερία κατά τους όρους του παρόντος. Στην περίπτωση αυτή, η ασφάλεια θα 
χρησιμοποιείται από την ΕΤ.ΕΚ. πριν τη χρήση των Ειδικών ίδιων Πόρων της. 

2.4. Εκκαθαριστικός συμψηφισμός 

1. Η ΕΤ.ΕΚ. μπορεί, σε περίπτωση υπερημερίας Εκκαθαριστικού Μέλους σε σχέση με τις 
προκύπτουσες από Λογαριασμό Εκκαθάρισης υποχρεώσεις του εκκαθάρισης και 
διακανονισμού, να προβαίνει σε εκκαθαριστικό συμψηφισμό σύμφωνα με το ν. 
3301/2004 έναντι του Εκκαθαριστικού Μέλους σε σχέση με τις ως άνω προκύπτουσες 
υποχρεώσεις του, κατά τα ειδικότερα οριζόμενα στις παρακάτω υποπαραγράφους. 

2. Με την εφαρμογή του εν λόγω συμψηφισμού: 

α) οι πάσης φύσεως υποχρεώσεις ή δικαιώματα του υπερήμερου Εκκαθαριστικού 
Μέλους που προκύπτουν από το σχετικό Λογαριασμό Εκκαθάρισης ή οι αντίστοιχες 
υποχρεώσεις της ΕΤ.ΕΚ. προς αυτόν καθίστανται απαιτητές, ακόμη κι αν δεν είναι 
ληξιπρόθεσμες, και εκφράζονται ως υποχρέωση καταβολής χρηματικού ποσού σε 
ευρώ που αντιπροσωπεύει τη, με βάση την αποτίμηση που διενεργεί η ΕΤ.ΕΚ., 
τρέχουσα αξία τους ή λήγουν, αυτοδίκαια ή με την κατάρτιση συναλλαγής κάλυψης 
και αντικαθίστανται από υποχρέωση καταβολής ενός τέτοιου ποσού ή και 

β) υπολογίζονται οι οφειλές του υπερήμερου Εκκαθαριστικού Μέλους που 
προκύπτουν από το σχετικό Λογαριασμό Εκκαθάρισης έναντι της ΕΤ.ΕΚ. και 
αντίστροφα και ο εξ αυτών που οφείλει το μεγαλύτερο ποσό καταβάλει καθαρό 
ποσό ίσο προς τη διαφορά των οφειλών. 

2.5. Υπολογισμός ζημίας και τρόπος κάλυψης της 

1. Η ζημία ανά Λογαριασμό Εκκαθάρισης του υπερήμερου Εκκαθαριστικού Μέλους 
υπολογίζεται με βάση τις τιμές και τις συναλλαγματικές ισοτιμίες στις οποίες 
καταρτίστηκαν από την ΕΤ.ΕΚ. συναλλαγές κάλυψης του άρθρου 2.3 του παρόντος 
ΜΕΡΟΥΣ για το κλείσιμο των θέσεων του Λογαριασμού Εκκαθάρισης. 

2. Η κάλυψη της ζημίας ανά Λογαριασμό Εκκαθάρισης διενεργείται από την ΕΤ.ΕΚ. ως 
ακολούθως: 

α) Η ζημία που προκύπτει σε σχέση με τον υπερήμερο Λογαριασμό Εκκαθάρισης 
καλύπτεται από τις ασφάλειες που έχουν παρασχεθεί υπέρ ΕΤ.ΕΚ. για τον σχετικό 
Λογαριασμό Εκκαθάρισης. 

β) Εάν η υπερημερία αφορά Λογαριασμό Εκκαθάρισης Πελατείας ή Λογαριασμό 
Εκκαθάρισης Πελάτη και οι ασφάλειες του σχετικού Λογαριασμού Εκκαθάρισης δεν 
επαρκούν για την κάλυψη της ζημίας σύμφωνα με την περ. α), , η ΕΤ.ΕΚ προς 
κάλυψη του εναπομείναντος μέρους της ζημίας, χρησιμοποιεί τις τυχόν 
πλεονάζουσες του Λογαριασμού Εκκαθάρισης Ιδίου του Εκκαθαριστικού Μέλους, 

όπως προκύπτουν μετά την κάλυψη της ζημίας που απορρέει από το σχετικό 
Λογαριασμό Εκκαθάρισης Ιδιου. 

γ) Εάν οι ασφάλειες της περίπτωσης α) και β) δεν επαρκούν, η ΕΤ.ΕΚ. προς κάλυψη του 
εναπομείναντος μέρους ζημίας, χρησιμοποιεί τη μερίδα του υπερήμερου 
Εκκαθαριστικού Μέλους στο Κεφάλαιο Εκκαθάρισης 

δ) Εάν η εισφορά της περίπτωσης γ) δεν επαρκεί, η ΕΤ.ΕΚ. προς κάλυψη του 
εναπομείναντος μέρους ζημίας, χρησιμοποιεί τους Ειδικούς Ίδιους Πόρους της 

ε) Εάν οι Ειδικοί Ίδιοι Πόροι της περίπτωσης δ) δεν επαρκούν, το εναπομείναν μέρος 
της ζημίας καλύπτεται από τις λοιπές μερίδες στο Κεφάλαιο Εκκαθάρισης κατά 
τρόπο σύμμετρο (ρτο γοΙο), με βάση το ποσοστό συμμετοχής τους στο Κεφάλαιο 
Εκκαθάρισης πριν την ενεργοποίησή του για την κάλυψη της συγκεκριμένης ζημίας. 

στ) Τυχόν εναπομείναν βάσει της περίπτωσης ε) μέρος της ζημίας, καλύπτεται από τα 
τους λοιπούς χρηματοοικονομικούς πόρους της ΕΤ.ΕΚ. που διαθέτει σύμφωνα με τις 
κείμενες διατάξεις. 

3. Το ελάχιστο ποσό των Ειδικών Ίδιων Πόρων αναθεωρείται σε ετήσια βάση. Η ΕΤΕΚ 
ενημερώνει άμεσα την Επιτροπή Κεφαλαιαγοράς εφόσον το ποσό των Ειδικών Ίδιων 
Πόρων που διατηρεί είναι χαμηλότερο από το ποσό που καθορίζεται σύμφωνα με τις 
προβλέψεις του άρθρου 35 του Κανονισμού (ΕΕ) 153/2013, αναφέροντας τους λόγους 
της αθέτησης και συνολική περιγραφή εγγράφως των μέτρων και του 
χρονοδιαγράμματος για την αναπλήρωση του συγκεκριμένου ποσού. Σε περίπτωση 
μεταγενέστερης αθέτησης υποχρέωσης από ένα ή περισσότερα Εκκαθαριστικά Μέλη 
προτού η ΕΤ.ΕΚ. αποκαταστήσει τους Ειδικούς Ίδιους Πόρους, μόνο το εναπομείναν 
ποσό των χορηγούμενων Ειδικών Ίδιων Πόρων μπορεί να χρησιμοποιηθεί για τους 
σκοπούς του παρόντος άρθρου. Η ΕΤ.ΕΚ. θα αποκαθιστά τους Ειδικούς Ίδιους Πόρους 
τουλάχιστον εντός μηνός από την πιο πάνω κοινοποίηση. 

4. Εφόσον κατά την κάλυψη της προκληθείσας υπερημερίας περιέλθουν στην κατοχή της 
ΕΤ.ΕΚ κινητές αξίες των οποίων η διαπραγμάτευση έχει ανασταλεί, για τον υπολογισμό 
της προκληθείσας ζημίας της ΕΤ.ΕΚ. προς ικανοποίησή της σύμφωνα με την 
υποπαράγραφο 1, οι κινητές αξίες που βρίσκονται σε αναστολή διαπραγμάτευσης για 
οποιοδήποτε λόγο αποτιμώνται με μηδενική αξία. 

5. Η διαδικασία κάλυψης ζημίας των προηγούμενων παραγράφων δε θίγει το δικαίωμα της 
ΕΤ.ΕΚ. να αξιώνει την ικανοποίηση των απαιτήσεών της κατά του υπερήμερου 
Εκκαθαριστικού Μέλους, ιδίως όταν διενεργείται χρήση των Ειδικών Ίδιων Πόρων της 
και των λοιπών χρηματοοικονομικών πόρων της σύμφωνα με την παράγραφο 2. Επί του 
ποσού της σχετικής οφειλής του υπερήμερου Εκκαθαριστικού Μέλους προς την ΕΤ.ΕΚ. 
λογίζεται τόκος υπερημερίας από την ημέρα εκταμίευσης. 

2.6. Χρήση ή εκποίηση ασφαλειών 

1. Προς ικανοποίηση των απαιτήσεών της για κάλυψη της προκληθείσας από την 
υπερημερία ζημίας η ΕΤ.ΕΚ. προβαίνει σε χρήση ή εκποιεί ανάλογα με την περίπτωση 
την παρασχεθείσα ασφάλεια του υπερήμερου Εκκαθαριστικού Μέλους ως εξής: 

α) Εισπράττει ή προβαίνει σε χρήση των οφειλόμενων ποσών από την κατατεθειμένη 
υπέρ της σε σχετικό λογαριασμό ασφάλεια 

β) Προχωρεί σε αναγκαστική εκποίηση των κινητών αξιών που έχει λάβει ως ασφάλεια 
ως εξής: 

(ί) Επιλέγει, με βάση τον κατάλογο Μελών που τηρεί, με αντικειμενικό ή τυχαίο 
τρόπο, Μέλος και αναθέτει σε αυτό τη διενέργεια της εκποίησης, η οποία 
λαμβάνει χώρα σύμφωνα με τη σχετική διαδικασία εκποίησης που προβλέπει ο 
Κανονισμός Αγοράς. 

(ϋ) Εάν πρόκειται για άυλους τίτλους του Δημοσίου, η εκποίηση μπορεί να γίνει 
και μέσω της Ηλεκτρονικής Αγοράς Διαπραγμάτευσης Αυλών Τίτλων (ΗΔΑΤ) της 
Τράπεζας της Ελλάδος. Στην περίπτωση αυτή, η ΕΤ.ΕΚ. καθορίζει, με 
αντικειμενικό ή τυχαίο τρόπο με βάση σχετικό κατάλογο που τηρεί, το 
συμμετέχοντα (διαπραγματευτή) στην αγορά αυτή που θα προβεί στην 
εκποίηση και παρέχει σε αυτόν εντολή για την εκποίηση. Η εκποίηση γίνεται σε 
κάθε περίπτωση στις τρέχουσες τιμές διαπραγμάτευσης του τίτλου στη σχετική 
αγορά. 

(ίϋ) Εφόσον οι τίτλοι που έχει λάβει ως ασφάλεια είναι ληξιπρόθεσμοι και 
απαιτητοί, εισπράττει τους τίτλους αυτούς ιδίω ονόματι. 

(ίν) Εάν η ασφάλεια έχει παρασχεθεί βάσει συμφωνίας παροχής 
χρηματοοικονομικής ασφάλειας με μεταβίβαση τίτλου, συμψηφίζει την αξία 
των μέσων αυτών προς ικανοποίηση των απαιτήσεών της βάσει μεθόδου 
αποτίμησης που καθορίζει ή καταλογίζει τα σχετικά ποσά για την απαλλαγή της 
από τις δικές της υποχρεώσεις έναντι του υπερήμερου Εκκαθαριστικού 
Μέλους. 

γ) Προβαίνει σε ρευστοποίηση των πάσης φύσεως ξένων νομισμάτων που έχει λάβει 
ως ασφάλεια. 

2. Η ΕΤ.ΕΚ. επιλέγει κατά την κρίση της από τις παρασχεθείσες ως άνω ασφάλειες εκείνες 
που θα εκποιήσει ή εισπράξει για την ευχερή ικανοποίηση των απαιτήσεών της προς 
κάλυψη της προκληθείσας από την υπερημερία ζημίας. Από το προϊόν της εκποίησης ή 
ρευστοποίησης σύμφωνα με την παράγραφο 1 ικανοποιούνται, κατά προτεραιότητα οι 
δαπάνες, οι τόκοι και το κεφάλαιο. Η ΕΤ.ΕΚ. παρακρατεί το ποσό που απαιτείται για την 
ικανοποίηση των απαιτήσεών της σύμφωνα με τα ανωτέρω και φέρει το τυχόν υπόλοιπο 
σε πίστωση του οφειλέτη. 

2.7. Υποκατάσταση διαχειριστή 

1. Η ΕΤ.ΕΚ. προβαίνει στην υποκατάσταση, ως προς την ευθύνη διαχείρισης Λογαριασμών 
Εκκαθάρισης Πελατείας ή Λογαριασμών Εκκαθάρισης Πελάτη του υπερήμερου 
Εκκαθαριστικού Μέλους από άλλο Εκκαθαριστικό Μέλος, περιλαμβανομένης και της 
μεταφοράς των σχετικών ασφαλειών, υιοθετώντας τις προβλέψεις των διατάξεων του 
άρθρου 48 του Κανονισμού (ΕΕ) 648/2012, κατά τους παρακάτω ειδικότερους όρους. 

2. Ως υποκατάστατο Εκκαθαριστικό Μέλος νοείται το Εκκαθαριστικό Μέλος που 
αναλαμβάνει τις υποχρεώσεις του σχετικού Λογαριασμού Εκκαθάρισης εφόσον έχει 
συνάψει συμβατική συμφωνία, για μεν το Λογαριασμό Εκκαθάρισης Πελατείας, με τους 
πελάτες του υπερήμερου Εκκαθαριστικού Μέλους, για δε το Λογαριασμό Εκκαθάρισης 
Πελάτη, με τον Πελάτη και η σχετική συμφωνία έχει δηλωθεί στην ΕΤ.ΕΚ. σύμφωνα με τις 
διαδικασίες της το αργότερο κατά την ημέρα της υπερημερίας εντός προθεσμίας που 
θέτει προς τούτο η ΕΤ.ΕΚ. Εάν δεν περιέλθει τέτοια δήλωση εγκαίρως στην ΕΤ.ΕΚ., η 
ΕΤ.ΕΚ. προβαίνει στο κλείσιμο θέσεων του υπερήμερου Εκκαθαριστικού Μέλους και 
στην εν γένει άσκηση των δικαιωμάτων της κατ' αυτού προς αντιμετώπιση της 
υπερημερίας χωρίς την τήρηση όρων υποκατάστασης σύμφωνα με το παρόν άρθρο. 

2.8. Αφερεγγυότητα Εκκαθαριστικού Μέλους 

1. Σε περίπτωση αφερεγγυότητας Εκκαθαριστικού Μέλους, εφαρμόζονται οι διατάξεις του 
άρθρου 79 του ν. 3606/2007. 

ΕΝΟΤΗΤΑ ν.ΜΕΤΡΑ ΚΑΤΑ ΤΩΝ ΕΚΚΑΘΑΡΙΣΤΙΚΩΝ ΜΕΛΩΝ 


ΜΕΡΟΣ 1. Είδη μέτρων και περιπτώσεις επιβολής τους 
1.1. Είδη μέτρων 

1. Η ΕΤ.ΕΚ. μπορεί να λαμβάνει τα εξής μέτρα κατά των Εκκαθαριστικών Μελών: 
α) Έγγραφη επίπληξη 

β) Επιβολή όρων ή περιορισμών ως προς τη συμμετοχή του Εκκαθαριστικού Μέλους 
στην εκκαθάριση ή το διακανονισμό των συναλλαγών, ενδεικτικά επιβολή 
υποχρεώσεων για το αναγκαστικό κλείσιμο θέσεων προκειμένου για τα 
Εκκαθαριστικά Μέλη ή την ανάληψη αποκλειστικά και μόνο συναλλαγών κάλυψης 

γ) Απαγόρευση συμμετοχής του Πιστοποιημένου Εκκαθαριστή στην εκκαθάριση των 
συναλλαγών 

δ) Επιβολή χρηματικών ποινών ύψους εκατό (100) μέχρι εκατόν πενήντα χιλιάδων 
(150.000) ευρώ που συνομολογούνται ως ποινικές ρήτρες και καταπίπτουν σε 
περίπτωση υπαίτιας μη εκπλήρωσης ή μη προσήκουσας εκπλήρωσης ή 
υπερημερίας ως προς την εκπλήρωση υποχρεώσεων που απορρέουν από τις 
διατάξεις του παρόντος. Σε περίπτωση που από το κλείσιμο θέσεων προς 
διευθέτηση υπερημερίας Εκκαθαριστικού Μέλους προκύψει θετική χρηματική 
διαφορά για αυτό, η ΕΤ.ΕΚ. συμψηφίζει τη σχετική διαφορά με την επιβληθείσα ως 
άνω χρηματική ποινή. Η επιβολή των εν λόγω ποινών δεν θίγει τυχόν αξίωση 
αποζημίωσης της ΕΤ.ΕΚ. για την αποκατάσταση ζημίας που έχει προκαλέσει σ' αυτή 
το Εκκαθαριστικό Μέλος. Οι συνομολογούμενες ποινικές ρήτρες συμφωνούνται 
ρητώς ως κύρωση που επιβάλλεται και εν όψει της υψίστης σημασίας που 
διαδραματίζει η προσήκουσα και ακριβόχρονη εκπλήρωση των υποχρεώσεων που 
προβλέπονται στις διατάξεις του παρόντος Κανονισμού για την εύρυθμη λειτουργία 
της κεφαλαιαγοράς και, κατά συνέπεια, για τη διασφάλιση των εννόμων 
συμφερόντων των Εκκαθαριστικών Μελών και Χειριστών και του επενδυτικού 
κοινού. 

ε) Αναστολή της ιδιότητας του Εκκαθαριστικού Μέλους για χρονικό διάστημα που 
ορίζεται κατά περίπτωση από την ΕΤ.ΕΚ. Συνέπεια της αναστολής είναι η απώλεια 
του δικαιώματος συμμετοχής του Εκκαθαριστικού Μέλους στην εκκαθάριση και το 
διακανονισμό των συναλλαγών για το χρονικό διάστημα που διαρκεί η αναστολή. Η 
επιβολή του μέτρου της αναστολής δεν απαλλάσσει το Εκκαθαριστικό Μέλος από 
τις υποχρεώσεις του έναντι της ΕΤ.ΕΚ. προς καταβολή οποιασδήποτε οφειλής, όπως, 
ενδεικτικά, από τις υποχρεώσεις καταβολής των δικαιωμάτων ετήσιας συνδρομής, 
των προμηθειών και λοιπών χρεώσεων που επιβάλλονται από την ΕΤ.ΕΚ. στα 
Εκκαθαριστικά Μέλη, ακόμη κι αν αυτές γεννώνται κατά το διάστημα της 
αναστολής. 

στ) Διαγραφή Εκκαθαριστικού Μέλους. Συνέπεια της διαγραφής είναι η άμεση και 
αναγκαστική απώλεια της ιδιότητας του Εκκαθαριστικού Μέλους. Με την επιβολή 
του μέτρου της διαγραφής καθίστανται αμέσως απαιτητές και ληξιπρόθεσμες οι 
πάσης φύσεως απαιτήσεις της ΕΤ.ΕΚ. κατά του Εκκαθαριστικού Μέλους, το οποίο 

υποχρεούται σε άμεση, ολοσχερή καί προσήκουσα, σύμφωνα με τις υποδείξεις της 
ΕΤ.ΕΚ. εκπλήρωση των υποχρεώσεών του, εφαρμοζόμενων αναλόγως για την 
επιστροφή των ασφαλειών και εισφορών των Μερίδων του των διατάξεων του 
άρθρου ΕΝΟΤΗΤΑ 11.2.6.2 παρ. 4 της ΕΝΟΤΗΤΑΣ II. 

1. Σε περίπτωση αναστολής ή διαγραφής Εκκαθαριστικού Μέλους σύμφωνα με την 
προηγούμενη παράγραφο, μη οφειλόμενη σε υπερημερία του κατά τους όρους του 
παρόντος και εφόσον το Εκκαθαριστικό Μέλος διατηρεί θέσεις ανοιχτές, η ΕΤ.ΕΚ. 
προβαίνει στο κλείσιμο των θέσεων, εφόσον εντός τιθέμενης από αυτή προθεσμίας το 
Εκκαθαριστικό Μέλος δεν προβεί το ίδιο σε κλείσιμο ή μεταφορά τους. 

2. Η επιβολή μέτρων κατά του Εκκαθαριστικού Μέλους σε καμία περίπτωση δεν το 
απαλλάσσει από την ευθύνη του για τις πράξεις ή παραλείψεις του έναντι της ΕΤ.ΕΚ. 

1.2. Περιπτώσεις επιβολής των μέτρων 

Η ΕΤ.ΕΚ. επιβάλλει τα προβλεπόμενα στην προηγούμενη παράγραφο μέτρα κατά 
Εκκαθαριστικού Μέλους στις εξής περιπτώσεις: 

1. Παραβίασης από το Εκκαθαριστικό Μέλος των διατάξεων του παρόντος Κανονισμού, 
ιδίως: 

α) Όταν το Εκκαθαριστικό Μέλος δεν πληροί ή πληροί ανεπαρκώς τις προϋποθέσεις 
που απαιτούνται για την απόκτηση της ιδιότητας Εκκαθαριστικού Μέλους, όπως 
ενδεικτικά: 

(ί) Έλλειψη της απαιτούμενης οργανωτικής και λειτουργικής επάρκειας του 
Εκκαθαριστικού Μέλους 

(ϋ) Μείωση του μετοχικού κεφαλαίου του Εκκαθαριστικού Μέλους κάτω του 
ελάχιστου ορίου που απαιτείται για την απόκτηση της σχετικής ιδιότητας 

(ίϋ) Μη πλήρωση των κριτηρίων καταλληλότητας από τους υπαλλήλους του 
Εκκαθαριστικού Μέλους που εκτελούν εργασίες Πιστοποιημένου Εκκαθαριστή 

(ίν) Μη καταβολή ή υπερημερία ως προς την καταβολή των απαιτούμενων 
συνδρομών και χρεώσεων και εν γένει οφειλών του Εκκαθαριστικού Μέλους 
προς την ΕΤ.ΕΚ. 

(ν) Μη πλήρωση των προϋποθέσεων εκκαθάρισης ή διακανονισμού ανάλογα με 
την περίπτωση των συναλλαγών. 

β) Μη συμμόρφωση του Εκκαθαριστικού Μέλους προς τις τεχνικές υποδείξεις της 
ΕΤ.ΕΚ. ή τις τεχνικές προδιαγραφές που θέτει η ΕΤ.ΕΚ. για τη χρήση και λειτουργία 
των συστημάτων που χρησιμοποιεί το Μέλος για τη συμμετοχή του στην 
εκκαθάριση ή το διακανονισμό ανάλογα με την περίπτωση των συναλλαγών. 

γ) Παράνομη ή μη εξουσιοδοτημένη χρήση ή εκμετάλλευση των συστημάτων που 
χρησιμοποιεί το Εκκαθαριστικό Μέλος για τη συμμετοχή του στην εκκαθάριση και 
το διακανονισμό των συναλλαγών. 

δ) Μη συμμόρφωση του Εκκαθαριστικού Μέλους προς τις εκάστοτε απαιτήσεις της 
ΕΤ.ΕΚ. που αφορούν τη συμμετοχή του στην εκκαθάριση και το διακανονισμό όπως 
ενδεικτικά: 

(ί) Υπέρβαση των Ορίων που τίθενται στο Εκκαθαριστικό Μέλος 

(ϋ) Μη καταβολή των εκάστοτε οφειλόμενων προς την ΕΤ.ΕΚ. ασφαλειών 
και. εισφορών υπέρ του Κεφαλαίου Εκκαθάρισης 

(ϋι) Μη προσήκουσα παρακολούθηση των κινδύνων που απορρέουν από 
τις θέσεις των Λογαριασμών Εκκαθάρισης που διατηρεί το 
Εκκαθαριστικό Μέλος 

(ίν) Μη συμμόρφωση του Εκκαθαριστικού Μέλους προς τις υποχρεώσεις 
του ή τις υποδείξεις της ΕΤ.ΕΚ. αναφορικά με τη διαχείριση 
υπερημεριών των Λογαριασμών Εκκαθάρισης που διατηρεί ή 
καθυστερημένη εκπλήρωση των υποχρεώσεών του. 

2. Υποβολής από το Εκκαθαριστικό Μέλος ψευδών ή παραπλανητικών στοιχείων προς την 
ΕΤ.ΕΚ. ενδεικτικά στις εξής περιπτώσεις: 

α) Κατά την υποβολή αίτησης για την απόκτηση της σχετικής ιδιότητας Εκκαθαριστικού 
Μέλους. 

β) Κατά το άνοιγμα και τη χρήση των πάσης φύσεως Λογαριασμών Εκκαθάρισης του 
Μέλους που αφορούν τη συμμετοχή του στην εκκαθάριση ή το διακανονισμό των 
συναλλαγών. 

γ) Κατά την παροχή στοιχείων, δικαιολογητικών ή πληροφοριών που η ΕΤ.ΕΚ. εκάστοτε 
ζητά από το Μέλος. 

3. Μη συμμόρφωσης του Εκκαθαριστικού Μέλους προς τις ανακοινώσεις, αποφάσεις ή 
υποδείξεις της ΕΤ.ΕΚ. 

4. Μη εκπλήρωσης ή πλημμελούς εκπλήρωσης των υποχρεώσεων του Εκκαθαριστικού 
Μέλους που απορρέουν από τις πάσης φύσεως συμβάσεις που υπογράφει με την ΕΤ.ΕΚ., 
όπως ενδεικτικά τις τεχνικές συμβάσεις και εν γένει τις συμβάσεις που υπογράφει το 
Μέλος με την ΕΤ.ΕΚ. για τη σύνδεσή του με το Σύστημα, ως και κάθε υποχρέωσης που 
απορρέει από δεσμεύσεις του Εκκαθαριστικού Μέλους έναντι της ΕΤ.ΕΚ. 

5. Πράξεων ή παραλείψεων του Εκκαθαριστικού Μέλους που θίγουν την καλή φήμη και το 
κύρος της ΕΤ.ΕΚ. ή συνιστούν δυσφήμιση των υπηρεσιών και δραστηριοτήτων που 
ασκούνται από την ΕΤ.ΕΚ. 

6. Επέλευσης γεγονότων που επηρεάζουν τη λειτουργία του Εκκαθαριστικού Μέλους, όπως 
λύση της επιχείρησης ή της εταιρίας του Εκκαθαριστικού Μέλους, έναρξη διαδικασιών 
αφερεγγυότητας, όπως πτώχευσης, αναγκαστικής εκκαθάρισης ή εξυγίανσης της 
επιχείρησης ή της εταιρίας του Εκκαθαριστικού Μέλους, ανάκλησης της άδειας 
λειτουργίας ή της άδειας παροχής υπηρεσιών του Εκκαθαριστικού Μέλους. 

7. Επιβολής κυρώσεων στο Εκκαθαριστικό Μέλος από τις Αρμόδιες Αρχές. 

8. Ενημέρωσης της ΕΤ.ΕΚ. από τις Αρμόδιες Αρχές για την επιβολή μέτρων κατά του 
Εκκαθαριστικού Μέλους για λόγους προστασίας της αγοράς και των συμφερόντων των 
επενδυτών. 

9. Σοβαρών παραπτωμάτων του Εκκαθαριστικού Μέλους ως προς την τήρηση των 
διατάξεων της νομοθεσίας. 

ΜΕΡΟΣ 2. Διαδικασία επιβολής των μέτρων 

2.1. Αρμόδια όργανα 

1. Αρμόδιο όργανο για την επιβολή των μέτρων κατά των Εκκαθαριστικών Μελών είναι το 
Συμβούλιο της ΕΤ.ΕΚ. ή άλλα προς τούτο εξουσιοδοτημένα όργανά της. Πριν από την 
επιβολή του μέτρου, η ΕΤ.ΕΚ. καλεί εκπροσώπους του Εκκαθαριστικού Μέλους σε 
προφορική ή δια εγγράφου ακρόαση ενώπιον της σε χρόνο που καθορίζεται με τη 
σχετική κοινοποίησή της προς το Εκκαθαριστικό Μέλος. Η διαδικασία της ακρόασης 
μπορεί να παραλείπεται εφόσον η ΕΤ.ΕΚ. κρίνει αναγκαία την άμεση επιβολή του μέτρου 
για λόγους προστασίας της αγοράς και των συμφερόντων των επενδυτών. 

2. Η ΕΤ.ΕΚ. στο πλαίσιο της διαδικασίας που διεξάγει για την επιβολή μέτρων κατά Μέλους 
δικαιούται: 

α) Να ζητά από το Εκκαθαριστικό Μέλος κάθε στοιχείο ή πληροφορία που θεωρεί 
αναγκαία για τον έλεγχο της υπό κρίση υπόθεσης, περιλαμβανομένων και των 
στοιχείων τηλεφωνικών συνδιαλέξεων του Εκκαθαριστικού Μέλους ή αρχείων 
διακίνησης δεδομένων που τηρείτο Εκκαθαριστικό Μέλος. 

β) Να έχει πρόσβαση σε κάθε έγγραφο που τηρεί το Εκκαθαριστικό Μέλος και 
σχετίζεται με την υπό κρίση υπόθεση, και να λαμβάνει από αυτό αντίγραφό του ή 
και να ζητά την επιβεβαίωση των υποβληθέντων από το Εκκαθαριστικό Μέλος 
στοιχείων και εγγράφων από ανώτερα στελέχη ή καταστατικά όργανα του 
Εκκαθαριστικού Μέλους. 

γ) Να ζητά την αυτοπρόσωπη παράσταση ενώπιον της ενός ή περισσοτέρων 
υπαλλήλων, στελεχών, εκπροσώπων και μελών της διοίκησης του Εκκαθαριστικού 
Μέλους. 

δ) Να διενεργεί επιτόπιους ελέγχους στα γραφεία ή τις εγκαταστάσεις του 
Εκκαθαριστικού Μέλους. 

ε) Να απαιτεί την άμεση διακοπή πρακτικών ή διαδικασιών που εφαρμόζει το 
Εκκαθαριστικό Μέλος κατά τη συμμετοχή του στην εκκαθάριση και το 
διακανονισμό. 

3. Η ΕΤ.ΕΚ. επιβάλλει μέτρα κατά Εκκαθαριστικού Μέλους σωρευτικά ή διαζευκτικά, 
ανάλογα με την περίπτωση, συνεκτιμώντας κάθε φορά όλες τις αναγκαίες περιστάσεις. 

4. Η απόφαση περί επιβολής μέτρων κατά του Εκκαθαριστικού Μέλους κοινοποιείται σε 
αυτό και αντίγραφο αυτής καταχωρείται στο φάκελο του Εκκαθαριστικού Μέλους που 
τηρείται από τις αρμόδιες υπηρεσίες της ΕΤ.ΕΚ. 

2.2. Επανέλεγχος αποφάσεων 

1. Απόφαση της ΕΤ.ΕΚ. περί επιβολής μέτρων κατά Εκκαθαριστικού Μέλους ή απορριπτική 
απόφαση της ΕΤ.ΕΚ. επί αίτησης για την απόκτηση της ιδιότητας του Μέλους υπόκειται 
σε επανέλεγχο από το Συμβούλιο της ΕΤ.ΕΚ. κατόπιν σχετικού αιτήματος του 
Εκκαθαριστικού Μέλους που υποβάλλεται μέσα προθεσμία πέντε (5) ημερών από της 
κοινοποίησης της απόφασης στο Εκκαθαριστικό Μέλος. 

2. Η απόφαση επί αιτήματος επανελέγχου κοινοποιείται στο Εκκαθαριστικό Μέλος και 
αντίγραφο αυτής καταχωρείται στο φάκελο του Εκκαθαριστικού Μέλους που τηρείται 
από τις αρμόδιες υπηρεσίες της ΕΤ.ΕΚ. 

2.3. Εκτέλεση αποφάσεων 

1. Εφόσον η απόφαση περί, επιβολής μέτρου κατά Εκκαθαριστικού Μέλους καταστεί 
οριστική και ανέκκλητη, αυτή εκτελείται από τα αρμόδια όργανα της ΕΤ.ΕΚ. Σε 
περίπτωση επιβολής χρηματικής ποινής το Εκκαθαριστικό Μέλος οφείλει να καταβάλει 
το ποσό της ποινής εντός προθεσμίας τριάντα (30) ημερών από το χρόνο κατά τον οποίο 
κατέστη οριστική και ανέκκλητη η σχετική απόφαση. 

2. Απόφαση περί επιβολής μέτρου καθίσταται οριστική και ανέκκλητη: 

α) Μετά πάροδο άπρακτης της πενθήμερης προθεσμίας περί υποβολής από το 
Εκκαθαριστικού Μέλος αίτησης επανελέγχου της υπόθεσης. 

β) Με την κοινοποίηση στο Εκκαθαριστικό Μέλος της απόφασης της ΕΤ.ΕΚ. επί 
αιτήματος αυτού περί επανελέγχου της υπόθεσης. 

2.4. Κοινοποίηση αποφάσεων 

1. Η κοινοποίηση κλήσης προς ακρόαση ή αποφάσεων της ΕΤ.ΕΚ. προς το Εκκαθαριστικό 
Μέλος γίνεται με κάθε πρόσφορο μέσο της επιλογής της ΕΤ.ΕΚ., ακόμη και ηλεκτρονικά, 
αρκεί να δύναται η ΕΤ.ΕΚ. να αποδεικνύει ευχερώς την παραλαβή αυτών από το 
Εκκαθαριστικό Μέλος. 


ΜΕΡΟΣ 3. Παροχή στοιχείων 

3.1. Επαγγελματικό απόρρητο 

1. Η ΕΤ.ΕΚ. υποχρεούται να τηρεί το επαγγελματικό απόρρητο ως προς όλα τα στοιχεία, 
δεδομένα και πληροφορίες που περιέρχονται σε γνώση της κατά τη διαδικασία επιβολής 
μέτρων κατά Εκκαθαριστικού Μέλους. 

2. Υπό την προϋπόθεση της τήρησης των κείμενων διατάξεων περί απορρήτου η ΕΤ.ΕΚ. 
παρέχει κατ' εξαίρεση τα εν λόγω στοιχεία, δεδομένα και πληροφορίες: 

α) στις αρμόδιες εποπτικές αρχές ή σε άλλες αρχές που έχουν κατά νόμο το δικαίωμα 
πρόσβασης και ελέγχου επί των σχετικών στοιχείων, δεδομένων και πληροφοριών 

β) στο Διαχειριστή αγοράς και 

γ) σε κάθε άλλο φορέα εκκαθάρισης ή διακανονισμού με τον οποίο συνεργάζεται η 
ΕΤ.ΕΚ. εφόσον δεσμεύονται οι φορείς αυτοί από υποχρέωση τήρησης 
επαγγελματικού απορρήτου από το νόμο ή συμβατικώς, από τη συνεργασία τους με 
την ΕΤ.ΕΚ. 

3.2. Ενημέρωση 

1. Η ΕΤ.ΕΚ. ενημερώνει σε κάθε περίπτωση την Επιτροπή Κεφαλαιαγοράς: 

α) Για την επιβολή μέτρου κατά του Εκκαθαριστικού Μέλους και παρέχει σε αυτή κάθε 
αναγκαίο στοιχείο και πληροφορία ως προς τις σχετικές παραβάσεις ή τους λόγους 
επιβολής του μέτρου. 

β) Για την άρση του μέτρου, ενδεικτικώς εφόσον δεν συντρέχουν πλέον λόγοι 
διατήρησής του. 

2. Η ΕΤ.ΕΚ. δύναται να δημοσιοποιεί με κάθε πρόσφορο μέσο της επιλογής της την επιβολή 
μέτρου κατά Εκκαθαριστικού Μέλους καθώς και την άρση του μέτρου. 

ΕΝΟΤΗΤΑ VI. ΧΡΕΩΣΕΙΣ 


1.1. Δικαιώματα ΕΤ.ΕΚ. για παρεχόμενες υπηρεσίες 

1. Για την εκκαθάριση των συναλλαγών, όπως διενεργούνται σύμφωνα με τους όρους του 
παρόντος Κανονισμού και για την παροχή με οποιοδήποτε τρόπο ή μέσο προς τα 
Εκκαθαριστικά Μέλη, τους Χειριστές ή και τα Μέλη Αγοράς πάσης φύσεως υπηρεσιών 
συναφών με τη διαδικασία εκκαθάρισης και διακανονισμού, που προβλέπονται είτε 
στην κείμενη νομοθεσία, είτε στον παρόντα Κανονισμό, είτε σε τυχόν συμβάσεις που 
συνάπτονται με την ΕΤ.ΕΚ., τα Εκκαθαριστικά Μέλη και τους Χειριστές, τα ως άνω 
πρόσωπα καταβάλλουν στην ΕΤ.ΕΚ. κάθε είδους χρέωση που καθορίζεται με απόφαση 
της ΕΤ.ΕΚ. και ανακοινώνεται στον οριζόμενο από αυτή διαδικτυακό τόπο. 

2. Το εκάστοτε ύψος και ο τρόπος υπολογισμού των δικαιωμάτων της ΕΤ.ΕΚ. που ορίζονται 
στην προηγούμενη υποπαράγραφο, καθώς και ο τρόπος καταβολής τους, η κατάργηση ή 
η επιβολή νέων χρεώσεων και δικαιωμάτων πέραν των ενδεικτικά αναφερομένων στις 
προηγούμενη παράγραφο καθορίζονται εκάστοτε με απόφαση της ΕΤ.ΕΚ. και θα ισχύουν 
πέντε (5) εργάσιμες ημέρες από την ημέρα λήψης της σχετικής απόφασης, εκτός αν 
ορίζεται διαφορετικά, κατά περίπτωση. 

3. Η ΕΤ.ΕΚ. και τα Εκκαθαριστικά Μέλη δημοσιοποιούν τις τιμές και τα τέλη, που 
σχετίζονται με τις παρεχόμενες υπηρεσίες, ως και τις μεταβολές αυτών. Δημοσιοποιούν 
τις τιμές και τα τέλη κάθε παρεχόμενης υπηρεσίας χωριστά, συμπεριλαμβανομένων των 
εκπτώσεων και των επιστροφών, καθώς και τους όρους παροχής του οφέλους των εν 
λόγω μειώσεων. Η ΕΤ.ΕΚ. επιτρέπει στα Εκκαθαριστικά Μέλη και, αναλόγως με την 
περίπτωση, στους πελάτες τους, χωριστή πρόσβαση στις διάφορες παρεχόμενες 
υπηρεσίες. 

4. Η καταβολή των δικαιωμάτων της ΕΤ.ΕΚ. και των πάσης φύσεως χρεώσεων θα πρέπει σε 
κάθε περίπτωση να γίνεται σύμφωνα με τους όρους που καθορίζονται στη σχετική 
απόφαση της ΕΤ.ΕΚ. 

5. Η ΕΤ.ΕΚ. δεν υποχρεούται στην εκτέλεση των προβλεπομένων στον παρόντα Κανονισμό 
καταχωρίσεων και ενεργειών, εάν δεν της έχουν προκαταβληθεί τα δικαιώματα που 
προβλέπονται στον παρόντα Κανονισμό και στις σχετικές αποφάσεις αυτής. 

1.2. Συνδρομές και λοιπές οικονομικές υποχρεώσεις έναντι της ΕΤ.ΕΚ. 

1. Για τη συμμετοχή των Εκκαθαριστικών Μελών και Χειριστών στην εκκαθάριση και το 
διακανονισμό των συναλλαγών και για την παροχή σχετικών υπηρεσιών , τα 
Εκκαθαριστικά Μέλη και οι Χειριστές οφείλουν να καταβάλλουν ολοσχερώς τοις 
μετρητοίς στην ΕΤ.ΕΚ. κάθε είδους χρέωση που καθορίζεται με απόφαση της και αφορά 
ιδίως δικαίωμα εγγραφής, πιστοποίησης, ετήσιας ή περιοδικής συνδρομής, τέλη 
σύνδεσης με τα συστήματα της ΕΤ.ΕΚ., τέλη χρήσης τεχνικών υπηρεσιών της ΕΤ.ΕΚ., 
κόστη αδειών λογισμικού και λοιπές χρεώσεις. 

2. Για την παροχή υπηρεσιών πιστοποίησης της επάρκειας των γνώσεων των συστημάτων 
και των διαδικασιών εκκαθάρισης των φυσικών προσώπων καταβάλλονται στην ΕΤ.ΕΚ. 
δικαιώματα που καθορίζονται με απόφασή της. 

3. Το εκάστοτε ύψος και ο τρόπος υπολογισμού των δικαιωμάτων εγγραφής, πιστοποίησης, 
τελών συνδρομής, τελών σύνδεσης, τελών χρήσης και κόστους αδειών της ΕΤ.ΕΚ. που 

προβλέπονται στις παραγράφους 1 και 2, καθώς και ο τρόπος καταβολής τους, η 
κατάργηση ή η επιβολή νέων χρεώσεων, συνδρομών, τελών και δικαιωμάτων 
καθορίζονται εκάστοτε με απόφαση της ΕΤ.ΕΚ. και θα ισχύουν πέντε (5) εργάσιμες 
ημέρες από την ημέρα λήψεως της σχετικής απόφασης της ΕΤ.ΕΚ., εκτός αν ορίζεται 
διαφορετικά, κατά περίπτωση. 

4. Οι μεταβολές των προβλεπόμενων στο παρόν άρθρο συνδρομών και πάσης φύσης 
χρεώσεων δημοσιοποιούνται εντός της ίδιας προθεσμίας σε διακριτό χώρο του 
οριζόμενου από την ΕΤ.ΕΚ. διαδικτυακού τόπου και γνωστοποιούνται στην Επιτροπή 
Κεφαλαιαγοράς, στην οποία υποβάλλεται αναθεωρημένος κατάλογος του συνόλου των 
χρεώσεων. 

5. Η καταβολή των προβλεπομένων στην παρούσα παράγραφο συνδρομών και πάσης 
φύσεως χρεώσεων θα πρέπει σε κάθε περίπτωση να γίνεται σύμφωνα με τους όρους 
που καθορίζονται στην σχετική απόφαση της ΕΤ.ΕΚ. 

6. Τα προβλεπόμενα στις παραγράφους 1 και 2 δικαιώματα εγγραφής, τέλη συνδρομής, 
τέλη σύνδεσης και κόστη αδειών, εφόσον καταβληθούν από τα Εκκαθαριστικά Μέλη και 
τους Χειριστές δεν επιστρέφονται σε περίπτωση απώλειας της ιδιότητας του 
Εκκαθαριστικού Μέλους του Χειριστή εκούσιας ή αναγκαστικής για οποιαδήποτε αιτία, 
συμπεριλαμβανομένης της συγχωνεύσεως. 

1.3. Χρεώσεις υπέρ τρίτων 

1. Στον υπολογισμό των χρεώσεων που διενεργεί η ΕΤ.ΕΚ. μπορεί να περιλαμβάνονται και 
χρεώσεις, τέλη και γενικά δικαιώματα που επιβάλλονται από τρίτους, όπως το Ελληνικό 
Δημόσιο, ο Διαχειριστής Αγοράς, η Ε.Λ.Κ.Α.Τ. ή άλλους φορείς σχετιζόμενους με την 
εκκαθάριση και το διακανονισμό, τα οποία καταβάλλονται στους ως άνω δικαιούχους 
μετ' αφαίρεση από την ΕΤ.ΕΚ. των δικών της χρεώσεων ως και του κόστους εργασιών της 
για την είσπραξη αυτών, το οποίο καταλογίζεται στον κατά περίπτωση δικαιούχο. 

2. Το εκάστοτε ύψος και ο τρόπος υπολογισμού του κόστους εργασιών της ΕΤ.ΕΚ. για τη 
διενέργεια χρεώσεων υπέρ τρίτων σύμφωνα με την προηγούμενη παράγραφο, ο τρόπος 
καταβολής του ποσού της σχετικής κοστολόγησης, τυχόν μεταβολές της ή κατάργηση 
αυτής καθορίζονται με απόφαση της ΕΤ.ΕΚ. και ισχύουν πέντε (5) εργάσιμες ημέρες από 
την ημέρα λήψης της σχετικής απόφασης, εκτός αν ορίζεται διαφορετικά και ανάλογα με 
την περίπτωση. 

3. Η ΕΤ.ΕΚ. δημοσιοποιεί στο διαδικτυακό της τόπο πλήρη κατάλογο με τις χρεώσεις της, 
όπως ισχύουν, τον οποίο γνωστοποιεί και στην Επιτροπή Κεφαλαιαγοράς. Η 
δημοσιοποίηση λαμβάνει χώρα εντός της προθεσμίας της παραγράφου 2. 

ΕΝΟΤΗΤΑ VII. ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ & ΤΕΛΙΚΕΣ 
ΔΙΑΤΑΞΕΙΣ 


ΜΕΡΟΣ 1. Τροποποίηση του Κανονισμού 

1.1. Διαδικασία τροποποίησης 

1. Ο παρών Κανονισμός τροποποιείται με απόφαση της ΕΤ.ΕΚ. η οποία εγκρίνεται από την 
Επιτροπή Κεφαλαιαγοράς ως προς τη συμφωνία με τις κείμενες διατάξεις, ιδίως αυτές 
του Κανονισμού (ΕΕ) 648/2012, του ν. 3606/2007 και των σχετικών αποφάσεων της 
Επιτροπής Κεφαλαιαγοράς. Οι τροποποιήσεις που εγκρίνονται από την Επιτροπή 
Κεφαλαιαγοράς ανακοινώνονται σύμφωνα με τις ως άνω κείμενες διατάξεις, 
δημοσιεύονται μαζί με το νέο κείμενο του Κανονισμού στο διαδικτυακό τόπο της ΕΤ.ΕΚ. 
και δεσμεύουν τα πρόσωπα που προβλέπονται στο Πεδίο Εφαρμογής του Κανονισμού. 

2. Η τροποποίηση του Κανονισμού για θέματα που δεν εμπίπτουν στην παράγραφο 4 
αποφασίζεται αφού προηγηθεί διαβούλευση με την Επιτροπή Τροποποίησης του 
Κανονισμού του άρθρου 1.2 του παρόντος ΜΕΡΟΥΣ και, εφόσον πρόκειται για θέμα που 
εμπίπτει στις αρμοδιότητες της Επιτροπής Κινδύνου του άρθρου 1.3 του παρόντος 
ΜΕΡΟΥΣ, αφού ληφθεί υπόψη και η γνώμη της Επιτροπής Κινδύνου. 

3. Για την υιοθέτηση νομοτεχνικής φύσεως τροποποιήσεων, βελτιώσεων ή διορθώσεων 
επιμέρους διατάξεων του Κανονισμού δεν απαιτείται προηγούμενη διαβούλευση. 

4. Τροποποιήσεις νομοθετικών ή κανονιστικών διατάξεων που αναφέρονται στον παρόντα 
Κανονισμό ή ρυθμίζουν σχετικά θέματα ή νέες νομοθετικές ή κανονιστικές διατάξεις που 
επιδρούν στο περιεχόμενό του, εφαρμόζονται και στις σχέσεις μεταξύ της ΕΤ.ΕΚ. και των 
προσώπων που ορίζονται στο Πεδίο Εφαρμογής του παρόντος Κανονισμού αυτοδίκαια 
από το χρόνο έναρξης ισχύος τους, χωρίς να απαιτείται τροποποίηση του Κανονισμού. Η 
επακόλουθη τροποποίηση, εκ του λόγου τούτου του Κανονισμού διενεργείται στις 
περιπτώσεις αυτές αποκλειστικά και μόνο για λόγους ενημέρωσης και κωδικοποίησης 
του κειμένου του Κανονισμού και δεν επηρεάζει το χρόνο ισχύος των νέων διατάξεων. 

1.2. Επιτροπή Τροποποίησης Κανονισμού 

1. Με απόφαση της ΕΤ.ΕΚ. συνιστάται Επιτροπή Τροποποίησης του Κανονισμού. 

2. Η Επιτροπή Τροποποίησης απαρτίζεται από τα παρακάτω πρόσωπα: α) ένα (1) Μέλος 
της επιλέγεται μεταξύ προσώπων που προΐστανται οργανωτικών μονάδων της ΕΤ.ΕΚ., β) 
ένα (1) Μέλος επιλέγεται ανά Διαχειριστή Αγοράς μεταξύ προσώπων που είναι Μέλη του 
Δ.Σ του, γ) ένα (1) Μέλος επιλέγεται μεταξύ προσώπων που είναι Μέλη του Δ.Σ της 
ΕΤ.ΕΚ., δ) δύο (2) Μέλη προτείνονται από το Σύνδεσμο Μελών Χρηματιστηρίου Αθηνών 
(ΣΜΕΧΑ), ε) ένα (1) Μέλος προτείνονται από την Ένωση Θεσμικών Επενδυτών και στ) δύο 
(2) Μέλη προτείνονται από την Ελληνική Ένωση Τραπεζών. 

3. Έργο της Επιτροπής είναι να συζητά και να εισηγείται προς το Δ.Σ. της ΕΤ.ΕΚ. 
τροποποιήσεις στο κείμενο του παρόντος Κανονισμού. Το Δ.Σ. της ΕΤ.ΕΚ. διατηρεί το 
δικαίωμα να αποφασίζει ως προς τις τροποποιήσεις ή το κείμενό τους κατά την κρίση 

του, χωρίς να δεσμεύεται από το περιεχόμενο της εισήγησης της Επιτροπής, ή και χωρίς 
σχετική εισήγηση. 

4. Με την απόφαση της ΕΤ.ΕΚ. της παραγράφου 1 καθορίζεται και η θητεία της Επιτροπής, 
καθώς και κάθε άλλο θέμα που αφορά τη λειτουργία της. 

1.3. Επιτροπή Κινδύνου 

1. Η ΕΤ.ΕΚ. συγκροτεί Επιτροπή Κινδύνου η οποία απαρτίζεται από εκπροσώπους των 
Εκκαθαριστικών Μελών, από ανεξάρτητα μέλη του Συμβουλίου της και από 
εκπροσώπους των πελατών, όπου συντρέχει περίπτωση, με βάση τις αρμοδιότητες και 
τους όρους λειτουργίας που προβλέπονται στο άρθρο 28 του Κανονισμού (ΕΕ) 648/2012. 

2. Η Επιτροπή Κινδύνου μπορεί να είναι κοινή για το σύνολο των αγορών που εκκαθαρίζει 
η ΕΤ.ΕΚ. 

3. Η ΕΤ.ΕΚ. εξειδικεύει με απόφασή της κάθε θέμα που αφορά στη λειτουργία της 
Επιτροπής Κινδύνου. 


ΜΕΡΟΣ 2. Τελικές διατάξεις 

2.1. Ισχύς, καταργούμενες και μεταβατικές διατάξεις 

1. Η ισχύς του παρόντος Κανονισμού αρχίζει από 16 Φεβρουάριου 2015 εκτός αν ορίζεται 
αλλιώς στην εγκριτική απόφαση της Επιτροπής Κεφαλαιαγοράς. 

ΕΝΟΤΗΤΑ VIII. Παράρτημα 


Το παρόν Παράρτημα ως αναπόσπαστο τμήμα του Κανονισμού ορίζει γενικούς και μόνο όρους 
λειτουργίας των συμβάσεων Παραγώγων και των προϊόντων δανεισμού τίτλων υπό τους όρους 
που το άρθρο 2.1 του ΜΕΡΟΥΣ 2 της ΕΝΟΤΗΤΑΣ I προβλέπει, ως εξής: 

1. Γενική διάταξη 

Ανάλογα με τα ειδικότερα χαρακτηριστικά των Παραγώγων και προϊόντων δανεισμού τίτλων 
που τυγχάνουν διαπραγμάτευσης στις Αγορές του Διαχειριστή Αγοράς γεννώνται τα αντίστοιχα 
δικαιώματα και υποχρεώσεις για τους συναλλασσόμενους, 

2. Συμβόλαια Μελλοντικής Εκπλήρωσης (ΣΜΕ) 

1. Ο υπολογισμός των δικαιωμάτων και υποχρεώσεων σε ΣΜΕ συντελείται βάσει των 

ακολούθων αρχών: 

α) Ως προς την ημέρα κατάρτισης συναλλαγής ο πωλητής οφείλει στον αγοραστή το 
ποσό, κατά το οποίο η τιμή κατάρτισης της συναλλαγής υπολείπεται της τιμής 
εκκαθάρισης του ίδιου Παραγώγου και ο αγοραστής οφείλει στον πωλητή το ποσό, 
κατά το οποίο η τιμή εκκαθάρισης του Παραγώγου υπολείπεται της τιμής 
κατάρτισης της συναλλαγής. 

β) Ως προς κάθε άλλη μέρα μέχρι (χωρίς να συμπεριλαμβάνεται) την ημερομηνία 
λήξης του Παραγώγου, ο πωλητής οφείλει στον αγοραστή το ποσό, κατά το οποίο η 
τιμή εκκαθάρισης της προηγούμενης συνεδρίασης του Παραγώγου υπολείπεται της 
τιμής εκκαθάρισης του ίδιου Παραγώγου και ο αγοραστής οφείλει στον πωλητή το 
ποσό, κατά το οποίο η τιμή εκκαθάρισης του Παραγώγου υπολείπεται της τιμής 
εκκαθάρισης της προηγούμενης συνεδρίασης του Παραγώγου, και 

γ) Κατά τη λήξη του Παραγώγου, ο πωλητής οφείλει στον αγοραστή το ποσό, κατά το 
οποίο η τιμή εκκαθάρισης της προηγούμενης συνεδρίασης του Παραγώγου 
υπολείπεται της τελικής τιμής εκκαθάρισης του Παραγώγου, όπως προσδιορίζεται 
την ημερομηνία εκείνη από την ΕΤ.ΕΚ., με διαδικασία που επιλέγει ανά προϊόν, 
βάσει της τρέχουσας τιμής της υποκείμενης αξίας (τελική τιμή) και ο αγοραστής 
οφείλει στον πωλητή το ποσό, κατά το οποίο η τελική τιμή της υποκείμενης αξίας 
του Παραγώγου υπολείπεται της τιμής εκκαθάρισης της προηγούμενης 
συνεδρίασης του Παραγώγου. 

δ) τιμή εκκαθάρισης ορίζεται εκάστοτε από το Χ.Α., βάσει μεθόδου της επιλογής του 
και των ειδικότερων χαρακτηριστικών του Παραγώγου προϊόντος. 

ε) Εάν κατά τη λήξη ΣΜΕ προβλέπεται η παράδοση υποκείμενης αξίας, ισχύουν οι 
σχετικές διατάξεις παράδοσης του παρόντος Κανονισμού. 

3. Δικαιώματα Προαίρεσης 

1. Ο υπολογισμός των δικαιωμάτων και υποχρεώσεων σε δικαιώματα προαίρεσης 
συντελείται βάσει των ακολούθων αρχών: 

α) Ο αγοραστής δικαιώματος προαίρεσης οφείλει να καταβάλει στον πωλητή το 
τίμημα δικαιώματος. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3643 


β) Ο αγοραστής δικαιώματος προαίρεσης δικαιούται να ασκήσει το δικαίωμά του αυτό 
εντός ορισμένης προθεσμίας ή μόνο κατά την ημερομηνία λήξης, ανάλογα με το εάν 
πρόκειται για δικαίωμα προαίρεσης αμερικανικού ή ευρωπαϊκού τύπου αντίστοιχα. 
Με την άσκηση δικαιώματος δικαιούχου Παραγώγου γεννώνται για την ΕΤ.ΕΚ. οι 
αντίστοιχες υποχρεώσεις και δικαιώματα. 

2. Εάν σύμφωνα με τα ειδικότερα χαρακτηριστικά τους τα δικαιώματα προαίρεσης 
εκκαθαρίζονται χρηματικά, ο υπολογισμός των δικαιωμάτων και υποχρεώσεων 
που προκύπτουν κατά τη λήξη ή άσκηση δικαιωμάτων προαίρεσης επί 
Παραγώγων, γίνεται ως εξής: 

α) Ο πωλητής δικαιώματος κλήσης (οθΙΙ) οφείλει στον αγοραστή του ιδίου δικαιώματος 
ποσό ίσο προς την τυχόν θετική διαφορά της τιμής εκκαθάρισης της υποκείμενης 
αξίας, όπως αυτή ορίζεται εκάστοτε από το Χ.Α., βάσει μεθόδου της επιλογής του, 
από την τιμή άσκησης του δικαιώματος προαίρεσης. 

β) Ο πωλητής δικαιώματος επίδοσης (ρυΐ) οφείλει στον αγοραστή του ιδίου 
δικαιώματος ποσό ίσο προς την τυχόν θετική διαφορά της τιμής άσκησης του 
δικαιώματος προαίρεσης από την τελευταία τιμή εκκαθάρισης της υποκείμενης 
αξίας, όπως αυτή ορίζεται εκάστοτε από το Χ.Α., βάσει μεθόδου της επιλογής του. 

3. Εάν σύμφωνα με τα ειδικότερα χαρακτηριστικά των δικαιωμάτων προαίρεσης 
υπάρχει υποχρέωση παράδοσης των υποκείμενων αξιών κατά τη λήξη ή άσκησή 
τους, η εκκαθάριση των δικαιωμάτων προαίρεσης γίνεται ως εξής: 

α) Ο πωλητής δικαιώματος κλήσης (οθΙΙ) οφείλει να πωλήσει τις υποκείμενες αξίες 
στον αγοραστή του ίδιου δικαιώματος σε τιμή ίση με την τιμή άσκησης του 
δικαιώματος προαίρεσης. 

β) Ο πωλητής δικαιώματος επίδοσης (ρυΐ) οφείλει να αγοράσει τις υποκείμενες αξίες 
από τον αγοραστή του ίδιου δικαιώματος σε τιμή ίση με την τιμή άσκησης του 
δικαιώματος προαίρεσης. 

4. Συμβάσεις επί προϊόντος δανεισμού τίτλων 

1. Οι συμβάσεις επί προϊόντων δανεισμού τίτλων θα καθορίζονται με βάση τα 
χαρακτηριστικά τους στον Κανονισμό Χρηματιστηρίου Αθηνών και στις σχετικές 
αποφάσεις του Χ.Α. 

2. Η ΕΤ.ΕΚ. δύναται να ασκεί οποτεδήποτε τα δικαιώματα επιστροφής τίτλων έναντι 
των αντισυμβαλλομένων στις συμβάσεις της παραγράφου 1, όπως προκύπτουν 
από τις ανοικτές θέσεις επ' αυτών. 

3. Κάθε θέμα σχετικό με τους όρους και τις προθεσμίες άσκησης δικαιωμάτων εκ των 
Παραγώγων ή προϊόντων δανεισμού τίτλων ως και κάθε άλλη διαδικαστική 
λεπτομέρεια που αφορά στην εκκαθάριση των σχετικών δικαιωμάτων, 
λαμβανομένων υπόψη των ειδικότερων κάθε φορά χαρακτηριστικών λειτουργίας 
τους, θα εξειδικεύεται από την ΕΤ.ΕΚ. με αποφάσεις της. 

Η απόφαση αυτή να δημοσιευθεί στην Εφημερίδα της Κυβερνήσεως. 

